
PREFAŢĂ 


în lumea întreagă se manifestă o sporire a interesului pentru ecologie 
ca urmare a expansiunii nestăvilite a omenirii care ameninţă din ce în ce 
mai grav echilibrele biologice pe baza cărora dăinuie natura. Bogatul cadru 
natural al ţării noastre a stimulat o mişcare ecologică cu caractere proprii care 
se dezvoltă în raport cu problemele evoluţiei social-economice a statului. Cunoştin¬ 
ţele ecologice sînt propagate în învăţămîntul universitar, dezbătute în conferinţe 
naţionale şi simpozioane, prezentate în volume şi periodice de specialitate. Se 
organizează programe de cercetare ecologică, se instituţionalizează acţiunile de 
ocrotire a naturii, protecţia mediului înconjurător şi combaterea poluării. 

Deşi s-a acumulat astfel o abundentă informare bibliografică, pentru îndru¬ 
marea activităţilor ecologice lipsea însă o caracterizare unitară a ecosistemelor 
fundamentale din ţara noastră. Unui asemenea deziderat de sinteză încearcă 
să răspundă lucrarea dc faţă, care reuneşte contribuţiile unui larg colectiv de 
autori spre a ne împărtăşi experienţa dobîndită în domeniul de specialitate al 
fiecăruia. 

Examinarea cuprinsului evidenţiază complexitatea aspectelor tratate şi coor¬ 
donarea lor reuşită. Primele capitole redau noţiunile ecologice generale, din care 
desprindem ponderea crescîndă a relaţiilor de sin ecologie şi în cadrul lor, valoarea 
metodologică a conceptelor sistemice, care în alianţă cu cibernetica au meritul 
de a demonstra coeziunea organizată a comunităţilor de vieţuitoare şi interde¬ 
pendenţa lor ierarhică în natură. A ceastă ordonare în niveluri succesive de integrare 
garantează stabilitatea ecosistemelor şi posibilitatea de prognoză a evoluţiei lor 
în timp. 

Este relevată noţiunea de bioskenn., introdusă de un mare iniţiator al eco¬ 
logiei în România, prof. A. Popovici-Bâznoşanu, din necesitatea unei analize 
riguroase a compoziţiei biotopilor. Privitor la dinamica ecosistemelor, este ju¬ 
dicios accentuată capacitatea lor de autoreglaj, sprijinit mai ales pe generalizarea 
lanţurilor trofice dintre producători, consumatori şi mineralizatori, prin care se 
efectuează circuitul de materie şi energie. 

Expunerea rezumativă a populării istorice a florei şi faunei spaţiului 
dacic este o prefaţare bine venită a studiului structurii actuale a diferitelor eco¬ 
sisteme. în raport cu răcirea progresivă a climei, caldă în terţiar şi pînă la 

glacial iile cuaternar c, sini exemplificate relidele preglaciare subterane şi epigee, 
apoi identificate principalele refugii (mediteranean, caucazian, sirian, usuric) 
care au contribuit la repopularea poslglaciară a teritoriului nostru. Sînt sem¬ 
nalate relicte glaciare şi se arată vechimea de la sfirşilul terţiarului a populari¬ 
lor marine şi de apă dulce cu origini ponlo-casfice, Dunărea inferioară fiind 
cel mai însemnat refugiu în timpul glaciuliilor. 

Dintre ecosistemele naturale, sînt studiate la început cele acvatice stătă¬ 
toare, reprezentate prin lacuri, bălţi, mlaştini, bazine termale şi sărate, scoţîn- 
du-se în evidenţă factorii abiotici, caracterele biocenozelor, structura funcţională 
şi dinamica fiecărui tip de ecosistem. Se subliniază interesul cunoaşterii mlaş¬ 
tinilor de turbă ca adăposturi ale plantelor relicte glaciare. Sînt date caracteristi¬ 
cile complexului termal de lingă Oradea, iar ca exemple de ape sărate, sînt 
prezentate Lacul Sărat de lingă Brăila şi Balta Albă din apropiere de Rîmnicul 
Sărat. 

Privitor la apele curgătoare, sînt indicate însuşirile lor fizico-chimice, adap¬ 
tările organismelor reofile, biocenozele diferitelor tipuri de izvoare, ale pîraielor, 
zonarea biocenotică a riurilor cu referinţe la cele montane (Moldova, Bistriţa, 
Cernu , , colinare (Şiretul , de ses (Călmăţuiul sau care, ca Ialomiţa, străbat 
toate aceste forme de relief. Se trece apoi la caracterizarea cursului românesc 
al Dunării, a compoziţiei potamoplanctonului ei, a diversificării zoocenozelor 
bentonice după natura substratului şi se adaugă zonarea ihtiofaunci. 

Tratarea mediilor acvatice epigee se încheie cu un capitol despre Marea 
Neagră, a cărei originalitate hidrobiologică este explicată atît prin evoluţia sa 
faleogeografică cit şi prin condiţiile ecologice actuale, de care depind caracterele 
planctonului şi elajarea ei bentonică. 

Ecosistemele terestre fac obiectul unei prezentări aprofundate privind trei 
categorii de formaţii spontane: păduri, tufărişuri şi pajişti, a căror distribuţie 
geografică este determinată mai ales de altitudine şi climă. Sini analizate suc¬ 
cesiv aspectele ecologice ale pădurilor de molid, de fag, de stejar şi de zăvoi (luncă), 
cu biocenozele proprii şi lanţurile trofice legate de biomasă şi necrcmasă, men- 
ţionîndu-se şi importanţa social-economică a acestor ecosisteme. Se defineşte 
specificul tufărişurilor pitice alpine faţă de cele subalpine, iar în comparaţie cu 
pajiştile de munte, se arată restrîngerea progresivă a pajiştilor xerofitice de 
stepă prin extinderea culturilor agricole. 

Mediul subteran se deosebeşte de domeniile ecologice tratate anterior deoa¬ 
rece, cu toate că întruneşte ecosisteme atît terestre cît şi acvatice, ele sînt lip¬ 
site de producători primari capabili să întreţină lanţurile trofice, care rămîn 
tributare factorilor sintetizatori de la suprafaţă. Varietatea, uneori plină de 
pitoresc, a habitatelor subterane şi faunele relicte pe care le adăpostesc au 
justificat înălţarea studiului lor într-o ştiinţă, speologia, pe care Racoviţă a 
conceput-o pluridisciplinară (1927) şi în care condiţionarea istorică a 
biocenozelor apare mult mai pregnant decît în celelalte ramuri ale ecolo¬ 
giei. Dezvoltarea şcolii speologice de la noi a menţinut acestă prioritate 
românească pe plan internaţional şi astfel găsim aici o substanţială dare 
de seamă a cunoştinţelor biospeologice relative la ţara noastră. 

Seria atît de variată a ecosistemelor naturale din România se sfîrşeşle cu 
descrierea Deltei Dunării, considerată ca un biom, complex ecologic care îi 
asigură o unicitate pe glob şi valoarea de cel mai important monument natural 
al patriei noastre. Formată prin interacţiunea fluviului cu marea, depozitele 
aluvionare şi reţeaua ei hidrografică au prilejuit întrepătrunderea fecundă a 

unor ecosisteme acvatice şi terestre, cu o excepţională productivitate a peştilor, 
păsărilor şi a faunei lor nutritive. 

Ecosistemelor naturale sint opuse ecosistemele antropizate, acvatice ca şi 
terestre, făurite şi întreţinute de oameni, de la iazuri, lacuri de baraj, diferite 
terenuri agricole sau de alte culturi vegetale şi pînă la aglomerările umane ’n 
mediul rural şi urban. Activităţile omeneşti provoacă nu numai o reducere pro¬ 
gresivă a ariei ecosistemelor naturale, dar suprapopularea, industrializarea şi 
eficienţa crescîndă a mijloacelor tehnice culminîtid cu energia nucleară, aduc 
ameninţarea unei alterări nelimitate a echilibrelor din natură. 

Un documentat capitol al cărţii inventariază întregul spectru al acţiunilor 
umane asupra mediului înconjurător şi modalităţile poluării, care sint apoi 
special reluate referitor la apele curgătoare. Este un excelent material comple¬ 
mentar la capitolul final, dedicat educaţiei ecologice in vederea armonizării 
relaţiilor dintre om şi biosferă. E \punerea de moţi. e a măsurilor internaţionale 
Preconizate sub auspiciile UNESCO pentru ocrotirea naturii si încorporarea lor 
în programele de educaţie sînt un îndemn de meditare rodnică şi concludentă. 

în considerarea relaţiilor din biocenoze, s-ar putea atribui o dezvoltare 
mai corespunzătoare fenomenelor de simbioză şi parazitism, care în multe cazuri 
au incontestabile efecte limitative asupra populaţiilor. Asemenea stări de fapt 
sint la baza principiului luptei biologice împotriva dăunătorilor şi contribuie 
la edificarea domeniului interdisciplinat al parazitologici ecologice. 

Prin aprofundarea unor aspecte fundamentale legate de realităţile naturii 
româneşti, această carte izvorîlă din efortul sincer al unor încercaţi specialişti 
va îndeplini cu siguranţă misiunea unui apreciat îndrumător în opera de cu¬ 
noaştere şi salvgardare a bogăţiilor noastre naturale. 

Acad. prof. RADU CODREANU 




INTRODUCERE 


Definiţia şi obiectul ecologiei. Ecologia ca ştiinţă de sine stătătoare s-a 
format din necesitatea cunoaşterii legităţilor ce dirijează fenomenele de or¬ 
ganizare, funcţionare şi existenţă a lumii vii în strînsă interacţiune cu mediul 
lor de viaţă. Cercetările întreprinse au arătat că această interacţiune nu este 
haotică, nu reprezintă o aglomerare întîmplătoare de organisme, ci se află 
în strictă organizare şi funcţionare. Pînă să se ajungă la această concluzie 
a fost nevoie de multă muncă, de cercetare şi interpretare a rezultatelor. Cel 
care introduce termenul de ecologie în ştiinţă este Ernst Haeckel 
(1866). El defineşte ecologia ca „ştiintă a economiei animalelor" scoţînd în 
evidenţă relaţiile animalelor atît cu mediul anorganic cît şi cu cel organic 
în care intervine „lupta pentru existenţă". Mai tîrziu acest concept a fost 
extins şi asupra plantelor. Investigaţiile ştiinţifice ulterioare au lărgit sfera 
ecologiei şi au creat puncte de vedere diferite privind abordarea problemelor 
de ecologie. Ele au condus la progresul ştiinţei, al ecologiei în general. 

în cercetarea ecologică unii oameni de ştiinţă (Du R 1 e t z, 1921; 
Brâu n-B lanquet, 1928, 1950 ş.a.) consideră că problemele de ecologic 
se referă numai la studiul condiţiilor de mediu şi al factorilor ecologici, alţii 
privesc ecologia numai ca studiul adaptărilor morfologice, făcînd pe această 
bază interpretări (I). K a ş k a r o v, 1933, 1945; G. Poplasvskaia, 
1935, 1948; A. Sen ni kov, 1950; B. K e 11 e r, 1951; O. S t o c k e r, 
1957 ş.a.). Problema studiului ecologic s-a extins însă asupra întregii naturi. 
Sînt studiate nu numai adaptările organismelor ci şi sistemul lor de organi¬ 
zare în populaţii, în biocenoze, al interacţiunii populaţiilor în cadrul bio¬ 
cenozei şi al acesteia cu mediul, interacţiune care constă într-un schimb per¬ 
manent de energie şi materie. Biocenoza ocupă un anumit biotop şi formează 
împreună cu el o unitate indisolubilă numită ecosislem. Avînd în vedere aceste 
consideraţii ecologia poate fi definită ca stiintă a ecosistemelor (E. O d u m, 
1971 ; H. Walter, 1977; X. Doniţă şi colab., 1977). Sub acest aspect 
este abordată în prezent ecolcgia ca ştiinţă de cei mai numeroşi autori (G. 
Clark, 1959; W. Tise li ier, 1960; P. Duvigneaud, 1974; 
R. D a j o z, 1975; N. Botnariuc, 1974, 1976; B. Stugrcn, 1975 ctc.) 

în România problemele de ecoltgic aplicată au fost promovate de 
către Grigore Antipa, A. P. Bâznoşanu, E. G. Racoviţă şi 
A 1. B o r z a, care s-au ocupat de cercetarea comunităţilor de organisme 
acvatice din Marea Neagră, Deltă, lunca inundabilă a Dunării şi din alte medii 
de viaţă. Fundamentarea teoretică şi practică a ecologiei moderne româneşti 
bazată pe concepţia sistcmică, a fost făcută de N i c o 1 a e Botnariuc. In 

prezent activitatea de cercetare ecologica a devenit o preocupare de prim 
ordin în numeroase institute şi staţiuni de profil teoretic şi aplicativ. Se fac 
ample şi complexe invcstgaţii asupra ecosistemelor naturale şi antropizate 
din domeniul acvatic, terestru şi subteran. Rezultatele cercetărilor apar în 
diferite publicaţii cu circulaţie internaţională şi sînt unanim apreciate de 
specialiştii din ţara şi de peste hotare. 

Diviziunile ecologiei. Preocupările oamenilor de ştiinţă de a cerceta 
natura sub cele mai variate aspecte, au dus, ca şi în alte ramuri ale bio¬ 
logiei la apariţia unor subdiviziuni. Pe baza criteriului taxonomic se poate 
spune că există o ecologic animală, una vegetală şi una a microorganismelor. 
în cadrul acestor ccolcgii apar subdiviziuni, în care se face ecologia unor 
anumite grupe taxonomice. După mediul de viaţă în care trăiesc organismele, 
ecologia se poate împărţi în ecologie acvatică şi ecologie terestră. Ecologia ac¬ 
vatică la rîndul ei se subîmparte în ecologic marină şi ecologia apelor conti¬ 
nentale (limnologie). Ecologia terestră poate fi şi ea defalcată în ecologie 
forestieră (a pădurilor), ecologia stepelor, ecologia deşerturilor etc. Dacă se 
pune la bază modul de organizare a materiei vii, ecologia se divide în aule- 
cologie şi sinecologie. Autecologia se ocupă cu studiul caracteristicilor ecolo¬ 
gice ale unei anumite specii bine determinate, evidenţiindu-se adaptările 
sale la acţiunea factorilor mediului abiotic şi biotic. Sinccologia se ocupă cu 
studiul raporturilor de convieţuire ale indivizilor, în cadrul unei populaţii 
şi cu studiul raporturilor dintre diferite populaţii în cadrul biocenozei ţi- 
nîndu-se permanent seamă de interacţiunea lor cu condiţiile mediului abiotic, 
de producţie şi productivitate. 

Ecologiile menţionate diferă între* ele „prin metodolcgia de lucru şi 
prin aspectele asupra cărora se pune accent în cercetare", in esenţă ea ră- 
mînînd o singură ştiinţă (X. Doniţă şi colab. 1977). 

Importanţa cunoaşterii problemelor de ecologie. în zilele noastre mai 
mult ca oricînd, omul este preocupat de dezvoltarea şi perfecţionarea mij¬ 
loacelor de trai. Modernizarea vieţii presupune ridicarea gradului de indus¬ 
trializare, de mecanizare, do chimizare. în activitatea lui, omul intervine 
asupra naturii din care face parte modifieînd-o. Ecosistemele naturale cum 
sînt pădurile, stepa, tundra, tundra alpină, lacurile, bălţile, mlaştinile, apele 
curgătoare, mările şi oceanele etc. sînt în permanenţă explorate şi influenţate 
de om prin activitatea sa. Ecosistemele create de om cum sînt culturile agricole, 
iazurile, eleştcele, lacurile de baraj etc. de multe ori au influenţă asupra 
ecosistemelor naturale din jur. Ecologiei ca ştiinţă îi revine rolul şi sarcina 
de a studia nu numai structura şi funcţia ecosistemelor ci de a acţiona pe 
toate căile pentru menţinerea purităţii şi funcţionalităţii lor. In acest sens 
„ecologia, prin răspunderea ce-i revine, poate fi considerată o fiinţă a pru¬ 
dentei (('. V. Oprea, X. Lupei, 1975). De aceea problemele de ecologie 
se impun a fi cunoscute de toţi. Pentru a realiza această prudenţă trebuie 
cunoscute şi aplicate legile naturii, regulile de protecţie a naturii. Neres- 
pectarea legităţilor ei duce la adevărate dezastre ecologice de la care omul 
nu poate face excepţie. 

1. MODALITĂŢI DE ABORDARE A PROBLEMELOR 
DE ECOLOGIE 


Prezentate succint, principalele metode folosite în cercetările ecologice sînt: 

Metoda analitică sau carteziană este metoda ştiinţifică de cercetare a 
naturii care constă în analiza cît mai profundă şi corectă a structurilor şi 
mecanismelor diferitelor procese biologice. Kstc numită si reducţionistă, deoa¬ 
rece, în esenţă reduce însuşirile întregului la însuşirile părţilor lui componente. 

Metoda istorică (compoziţionistă, sintetică) apare odată cu concepţia) 
daiwinistă şi este specifică biologiei generale. Singură nu poate fi folosită; 
trebuie îmbinată, completată cu metoda analitică. Metoda istorică priveşte 
fiecare fenomen, proces biologic, ca rezultat şi în acelaşi timp ca un moment 
al unui îndelungat proces de evoluţie. Aceste' două metode nu se exclud; 
ele trebuiesc aolicate concomitent. 

Metodele statistice şi de reprezentare grafică (ciclograme, histograme) 
sînt un instrument de lucru curent în ecologie. Se bazează pe prelucrarea 
datelor primare, permit o sinteză a observaţiilor de teren şi laborator şi în 
acelaşi timp orientează asupra semnificaţiei biologice a unor fenomene şi 
procese ecologice. 

Modelarea matematică permite exprimarea cantitativă a elementelor 
şi relaţiilor unui ecosistem, în scopul de a face pregnoze; stabileşte relaţiile 
cantitative între parametrii unui ecosistem, reliefincl modalităţile optime 
de exploatare fără a deregla domeniul de stabilitate al echilibrului unui eco¬ 
sistem dat. Deci, modelarea matematică ne sugerează găsirea modalităţilor 
optime de exploatare a unui ecosistem făiă a-1 dezechilibra, de a-1 scoate din 
domeniul său de stabilitate. 

Metoda sistemică completează celelalte metode şi porneşte de la studiul 
oiganizării sistemice a materiei vii, ţinînd scama de poziţia sistemului dat 
în ierarhia sistemică, introduce noi puncte de vedere şi procedează concret 
şi cantitativ la stabilirea însuşirilor fiecărei categorii de sistem contribuind 
la delimitarea şi precizarea leg lor fiecărui nivel de organizare a materiei vii, 
a relaţiilor dintre sisteme, a rolului fiecărui sistem, a desluşirii mecanismelor 
ce stau la baza evoluţiei corelate a sistemelor biologice. Se deschid astfel 
noi orizonturi şi posibilităţi de abordare a studiului ecologic al organizării 
biocenozelor şi al relaţiilor dintre specii, mai ales sub aspectul rolului lor 
în circuitul material şi al encig.ei din ecosistem. Se lămuresc căile principale 
de evoluţie ale ecosistemelor şi mecanismelor de reglare a stării biocenozelor. 

Pornind de pe aceste poziţii, metoda sistemică explică fenomenele de 
la un nivel dat prin fenomenele şi legile nivelului superior, ţinînd seama în 
acelaşi timp de specificul sistemului biologic dat. 

în folosirea metodei sistemice o importanţă deosebită are cunoaşterea 
nivelurilor de integrare şi organizare a materiei vii. Ierarhia este o trăsătură 
importantă a organizării materiei. întreaga natură este organizată în sisteme 
de diferite ordine şi diferite grade de complexitate. Sistemele, atît cele anor¬ 
ganice cît şi cele biologice, nu sînt izolate unele de altele, ele se află în di¬ 
ferite interrelaţii, constituind succesiuni de subsisteme şi sisteme, deci o 
ierarhie a sistemelor. în diferite cărţi, diferiţi autori folosesc ca sinonime 
noţiunile de organizare şi integrare, care nu sînt echivalente între ele, dar 
sînt dependente una de alta. 

Organizarea, respectiv complexitatea şi modul de asamblare structurală 
şi funcţională a fiinţelor duce la conservarea lor ca întreg şi la îndeplinirea 
funcţiilor lor. întregul constă din numeroase elemente identice sau neiden¬ 
tice aflate în interacţiune sau în conexiune (de diferite naturi) care fac ca 
sistemul să se comporte ca un întreg, ca un tot faţă de sistemele încon¬ 
jurătoare. 

Sistemele deschise se află în schimb permanent de substanţe şi energie 
cu mediul ambiant. în această categorie sînt cuprinse atît sistemele lipsite 
de viaţă cît şi sistemele biologice. Schimburile materiale şi energetice cu 
mediul asigură condiţia esenţială a existenţei şi dezvoltării sistemelor bio¬ 
logice. Încorporînd în permanenţă din mediu substanţă şi energie, sistemele 
biologice realizează o tendinţă generală de micşorare a entropiei *, determi- 
nînd comportarea antientropică ** a lor deci acumularea de negentropie. 
în raport cu sistemele deschise nevii, sistemele biologice nu ajung la un echi¬ 
libru termodinamic ci la o stare de echilibru dinamic, adică la o menţinere 
a organizării şi funcţionării care le asigură dezvoltarea, evoluţia, prin schimbul 
permanent de substanţă şi energie cu mediul. 

Noţiunea de nivel de integrare reprezintă totalitatea sistemelor ierar¬ 
hizate (nevii şi vii) cuprinse în alcătuirea unui sistem dat, indiferent de gradul 
lui de complexitate. 

Şirul ierarhic al sistemelor integrate în interiorul unui organism repre¬ 
zintă ierarhia morfofiziologică sau individuală. 

Noţiunea de nivel de organizare a materiei vii cuprinde numai sistemele 
biologice şi reprezintă forme diferite prin care se manifestă mişcarea biologică. 

Nivelul de organizare reprezintă un ansamblu de sisteme biologice echi¬ 
valente (structural şi funcţional), cu caracter de universalitate, care cuprind 
la fiecare nivel, întreaga materie vie. Cunoaşterea nivelelor de organizare a 
materiei vii, îndeosebi a formelor supraindividuale, reprezintă obiectul eco¬ 
logiei deoarece fiecare nivel are un specific calitativ, contradicţii caracteristice, 
legi particulare şi anumite corelaţii cu nivelele superioare şi inferioare. 

Astăzi sînt acceptate cinci niveluri de organizare a materiei vii, dar 
numai la trei sînt cunoscute legile care le controlează şi coordonează orga¬ 
nizarea structurală şi funcţională. Astfel există: 

— sisteme de nivel individual, avînd ca unitate reprezentativă indivizii 
biologici (indiferent de treapta lor de evoluţie); 

—sisteme de nivelul populaţiei (speciei) în care unitatea o reprezintă 
populaţia izolată sau un grup de populaţii, respectiv specia; 


* entropie (gr. entropia = confuzie). Noţiune prin care se defineşte gradul de dezorgani¬ 
zare din cadrul sistemelor. 

** antientropie - noţiune opusă celei de entropie. 

— sisteme de nivel biocenolic în care unitatea o reprezintă biocenoza 
concretă. Rămîne deschisă problema existenţei unor niveluri de organizare 
în sensul definit mai sus, situate între biocenoză şi biosferă, încă neclarificată ; 

— sisteme de nivelul formaţiunii în care unitatea o reprezintă fauna şi 
flora unor regiuni biogcografice relativ unitare (biom). 

Pînă în prezent natura corelaţiilor dintre biocenozele componente ale 
biomilor, specificul lor, modul şi gradul de realizare a însuşirilor generale 
ale sistemelor biologice fiind prea puţin cunoscute nu este clar dacă putem 
considera complexele de ecosisteme denumite biomi ca rcprezentînd sau nu 
un nivel de organizare a materiei vii. Acelaşi lucru este valabil şi pentru 
nivelul următor. 

— nivelul biosferei care are ca unitate totalitatea organismelor vegetale 
şi animale de pe planetă, inclusiv mediul lor de viaţă. 

Sistemele biologice de diferite niveluri au cîteva însuşiri generale: carac¬ 
terul informaţional, istoric, integralitatea, programul, echilibrul dinamic, 
eterogenitatea internă şi autoreglarea care la fiecare nivel se realizează în 
mod diferit, specific. 

Evoluţia sistemelor biologice de toate nivelurile de organizare atît din 
punct de vedere structural cît şi funcţional, este divergentă şi progresivă, 
iar din punct de vedere energetic au un comportament antientropic. 

Aplicarea metodei şi gîndirii sistemice a deschis noi perspective de 
dezvoltare pe plan teoretic şi aplicativ în toate disciplinele biologice. 

Rezultate dintre cele mai semnificative au fost obţinute în domeniul 
ecologici, unde spiritul concepţiei sistemice a pătruns în modul de tratare a 
ecologiei populaţiilor, a ecosistemelor. Tot în acest domeniu de marc activi¬ 
tate concepţia şi metoda sistemică s-au transformat într-un adevărat instru¬ 
ment de lucru, permiţînd modelarea cibernetică a sistemelor ecologice şi 
în felul acesta, oferind o bază riguros ştiinţifică amenajării teritoriilor, pro¬ 
ducţiei, productivităţii şi exploatării ecosistemelor. 

Studiul cantitativ al populaţiilor componente ale biocenozei cu rol ho- 
tărîtor în transferul de materie şi energie este necesar a fi elaborat de pe 
poziţia sistemică care dezvăluie adevărata lor semnificaţie biologică, reflectă 
evoluţia, adaptarea populaţiilor la condiţiile de mediu date. 

în concluzie, metoda sistemică, metodă statistică riguroasă şi modelarea 
matematică reprezintă calea pe care se dezvoltă ecologia modernă. 



2. ECOSISTEMUL, UNITATE FUNDAMENTALĂ 
STRUCTURALĂ ŞI FUNCŢIONALĂ A BIOSFEREI 


2.1. COMPONENTELE ECOSISTEMULUI 

2.1.1. BIOTOPUL 

Biotopul reprezintă un teritoriu al suprafeţei pămîntului (apă, cîmpie, 
deal, munte) cu anumite condiţii (climatice, compoziţie chimică) asigurînd 
toate cerinţele de bază ca loc de trai pentru organisme. Structura biotopului 
implică cantitatea, calitatea, distribuţia şi spaţiu, variaţia în timp a diferi¬ 
ţilor factori abiotici: geologici, fizici, chimici şi mecanici. 

Termenul de biotop a fost definit în mod diferit de autori. După Dahl 
biotopul este „locul vieţii" , aceasta însemnînd un loc în care pot trăi orga¬ 
nismele sau în care animalele şi plantele găsesc anumite posibilităţi de exis¬ 
tenţă. Cuenot (1936) consideră că biotopul este „faciesul, mediul definit, 
ambianţa unei specii-, o mare, un deşert sini biotopi" . Hessc (1924) folo¬ 
seşte în afară de termenul biotop, încă două unităţi ecologice: biochore locul 
vieţii şi biociclu (domeniul vieţii). în mod curent ecologii desemnează mediile 
de viaţă prin termeni, domeniu şi biotop. 

în general autorii citaţi înţeleg prin termenul de biotop spaţii în care 
trăiesc asociaţii de organisme fără să ţină seama de mărime, origine sau 
dacă condiţiile de viaţă sînt uniforme sau neuniforme pe suprafaţa biotopului. 

încă din anul 1936 P o p o v i c i B â z n o ş a n u propune ca biotopul 
să se definească: mediul cu condiţii variate de viaţă pe toată întinderea lui 
iar prin bioskenă să se înţeleagă mediul cu condiţii uniforme de viaţă. El 
precizează şi alte unităţi ecologice. Astfel, consideră că orice individ al 
unei populaţii (specii) este un mediu de viaţă pentru că poate găzdui pe supra¬ 
faţa şi în interiorul lui alte fiinţe ce trăiesc ca paraziţi, comensali, simbionţi 
sau toleranţi. Astfel de indivizi îi denumeşte bionţi şi în acest caz arborele 
nu mai poate fi socotit biotop, ci biont care cuprinde mai multe bioskene. 

Corpul unui biont animal sau vegetal poate fi situat în unul sau mai 
multe medii. Cînd corpul biontului este situat într-un singur mediu, se nu¬ 
meşte biont monomedial (afidele radicicole, nematozii tereştri, majoritatea 
peştilor). Cînd corpul unui biont este situat în două medii se numeşte biont 
bimedial (arborii, buruienile, lintiţa, viermii tubificizi). 

Sînt unele plante ai căror bionţi trăiesc în trei medii şi care au fost nu¬ 
miţi irimediali. Exemplu: trestia, nufărul. Aceste plante au o parte a corpului 
în nămol (substrat), o parte în apă iar altă parte în mediul aerian. în afara 
mediilor vizibile cu ochiul liber, există medii care nu se pot vedea decît 


18 



cu microscopul. Pe acestea le-a denumit microbioskene. Sînt citate numeroase 
exemple: criptele din aparatul vegetativ de Azolla, în care este găzduita 
alga Anabaena', celulele glandelor salivare de Anopheles în care trăiesc spo- 
rozoizi; Heliozoarele, Radiolarii şi Ciliatele în care sînt găzduite Zoochlorele 
sau Zooxantele. 

în acest context, păşunea este privită ca un complex de biotopi: biotopul 
piatră, muşuroi de cîrtiţă, furnicarul de Lasius etc. fiecare cu bioskenele şi 
microbioskenele lor. 

Un complex de biotopi este şi pădurea în care găsim următorii biotopi: 

— buşteanul cu bioskenele: suprafaţa scoarţei, dedesubtul scoarţei, gău¬ 
rile din lemn, putregaiul etc.; 

— frunzarul cu bioskenele: litiera (aşternutul de frunze uscate de pe 
parterul pădurii) şi mraniţa de pădure; 

— furnicarul de Formica rufa cu trei bioskene: domul, galeriile şi dru¬ 
murile de furnici. 

Biotopii pot avea întinderi mari (zăpada, gheţarul etc.) sau întinderi 
mici (muşuroiul de cîrtiţă, furnicarul, termitiera etc.). Şi bioskenele pot avea 
întinderi mari (apa freatică, apa capilară, din sol etc.) sau întinderi mici (pata 
verde de pe un zid umed). 

Dintre biotopii principali, ce se află pe globul terestru lipsesc în România: 
gheţarii, gheizerele, vulcanii în activitate şi deşertul. 

Unii biotopi sînt temporari; fie că apar şi dispar cu alternanţele de sezon 
(bălţile temporare, zăpada, gheaţa, lacului), fie că dispar prin transformare, 
cum este cazul unor bălţi care prin colmatare devin mlaştini. 

Şi unele bioskene sînt temporare, fie că pier fără a mai reveni (petele 
verzi de pe ziduri cînd se usucă), fie că apar şi dispar în mod alternativ 
după ploi şi secetă (detritusul din jgheabul caselor). Tot bioskenă temporară 
este spuma ce se formează pe litoralul apelor marine sau curgătoare în 
care întîlnim specii de diptere. 

Duna este un biotop propriu-zis; ea prezintă condiţii de viaţă deosebite, 
la suprafaţa şi în interiorul nisipului. Pe suprafaţă se găsesc capcane de leul 
furnicilor, furnici, alga Nostoc etc. în interiorul nisipului se găsesc cuiburi 
de viespi prădătoare şi de alte animale. Biotopul din dună este format deci 
din două bioskene. 

Stînca este şi ea un biotop cu trei bioskene, în care condiţiile de viaţă 
sînt diferite: peretele stîncii cu lumină şi căldură de la soare; cxcavaţiilc de 
pe peretele stîncii în care se află detritus; fisurile stîncii cu lipsă de lumină 
şi oarecare umiditate. Pe bioskenă peretelui stîncii, se fixează licheni şi muşchi, 
se deplasează gasteropode din genurile Campylaea, Clausilia, păianjeni 
falangizi etc.; în detritusul din cxcavaţiilc stîncii se fixează unele specii de 
plante printre care saxifrage, campanule şi altele, iar în fisurile stîncii, se 
întîlnesc populaţii foarte variate de alge unicelulare, insecte, miriapode, 
păianjeni etc. 

Pe o păşune se pot întîlni următoarele medii de viaţă: 

— pe o piatră, pe a cărei faţă cu lumină şi căldură soresc muşte, fluturi 
şi chiar şopîrlc, se fixează licheni; pe faţa de dedesubt a aceleiaşi pietre, 
cu puţină lumină, dar cu umiditate mare, se pot găsi diferite specii de ani¬ 
male printre care crustacei tereştri, limacşi, miriapode, proture ş.a. Piatra, 
prin urmare este un biotop cu două bioskene; 

— un muşuroi de cîrtiţă este tot un biotop cu două bioskene: prima 
bioskenă o reprezintă domnul de ţărînă, sorit şi încălzit, pe care se pot găsi 

coleoptere, larve de diptere iar a doua bioskenă corespunde galeriilor din 
sol în care se mişcă stafilini şi alte insecte, rîme etc. 

Mediile ecologice din România pot fi grupate în următoarele şapte bio- 
domenii : atmosfera, hidrosfera, apa îngheţată, litosfera, vegetaţia, bionţii, 
construcţiile făcute de om. 

în studiul unui biotop nu este suficient să cunoaştem valoarea factorilor 
abiotici ci şi alte aspecte ale lor. De exemplu, cum variază valorile lor, în 
timp şi spaţiu în diferite puncte ale ecosistemului, ei nefiind uniformi. Se 
determină astfel gradienţii. Factorii abiotici nu acţionează independent ci 
corelaţi, de aceea se studiază şi legăturile dintre ei. 

Analizînd un biotop putem distinge cîtcva componente majore: 

a) Substratul geologic care, ca factor ecologic, are adesea o influenţă 
hotărîtoare asupra structurii şi funcţionării ecosistemului. 

b) Factorii geografici: 

— poziţia geografică în cadrul marilor unităţi de relief; 

— poziţia geografică locală (şi relaţiile cu alte sisteme apropiate); 

— expoziţia (cantitatea de lumină pe care o primeşte); 

— morfometria (dimensiuni longitudinale, transversale, suprafaţă, în 
cazul biotopului terestru; suprafaţa, lungimea, lăţimea şi adîncimea, în 
cazul biotopului acvatic). 

c) Condiţiile climatice: 

— factorii fizici. 

Principalii factori fizici ce influenţează organismele sînt: temperatura, 
umiditatea, lumina (cantitatea şi calitatea), vîntul, altitudinea. 

d) Factorii chimici (respectiv chimismul atmosferei, hidrosferei şi lito- 
sferci). 

L i e b i g a enunţat legea minimului, în care arată că atunci cînd un 
element chimic scade sub o anumită limită, o specie nu se mai dezvoltă. 
Blackman lărgeşte conţinutul legii de mai sus sub denumirea de „legea 
factorilor limitanţi" . Astfel, o specie poate să nu se dezvolte, nu numai atunci 
cînd factorul se află într-o mică cantitate, ci şi atunci cînd un element chi¬ 
mic, respectiv o substanţă, atinge un prag maxim. 

Limitele unui factor abiotic între care se dezvoltă o specie se numesc 
limite de tolerantă. între valorile minime şi maxime se situează o zonă de 
valori optime în care o specie îşi desfăşoară existenţa cu minimum de cheltu¬ 
ieli materiale şi energetice. Limitele de toleranţă nu reprezintă o însuşire 
a unei populaţii (specii), ci pot varia la aceeaşi specie de la un loc la altul 
şi în diferite perioade de existenţă a speciei. 

Valenţa ecologică poate fi definită prin capacitatea unor populaţii, apar- 
ţinînd unor specii, de a suporta condiţii ecologice mai mult sau mai puţin 
diferite. Astfel, unele specii pot suporta o mică variaţie a factorilor abiotici, 
deci au o valenţă mică şi se numesc specii stenoice. Exemlpu: stenoterme, 
stenohaline, stenobate. 

Speciile stenoterme suportă o mică variaţie a temperaturii, speciile 
stenohaline suportă o mică variaţie a salinităţii, iar cele stenobate o mică 
variaţie a presiunii. 

Speciile care suportă variaţii mari ale factorilor abiotici se numesc specii 
eurioice. Exemplu: euriterme, eurihaline, euribate. 

Prin cunoaşterea biodomeniilor, a biotopilor şi a bioskenelor, biologii 
şi toţi cei care vor să pătrundă în tainele naturii, pot înţelege mai uşor legă¬ 
tura ce există între mediul abiotic şi prezenţa unor anumite populaţii (specii). 

Ei pot descoperi speciile caracteristice bioskenelor şi înţelege că prezenţa 
acestor specii este condiţionată în bună parte de un complex de factori a- 
biotici. 


2.1.2. BIOCENOZA 

Termenul de biocenoză a fost formulat în 1877 de K. Mobius în 
urma studiilor efectuate asupra bancurilor de stridii din Marea Nordului, 
desemnînd prin aceasta „o comunitate în care totalitatea de specii şi indivizi 
este limitată şi selectată sub acţiunea condiţiilor medii externe de viaţă". 

Unii cercetători au încercat să delimiteze în cadrul biocenozei cîteva 
componente şi anume: fitocenoza (comunitatea plantelor), zoocenoza (comu¬ 
nitatea animalelor), microbiocenoza (comunitatea microorganismelor) şi para- 
zitocenoza (comunitatea paraziţilor). Majoritatea ecologilor însă tratează 
biocenoza ca unitate, întreg. 

E. P. Odum (1971) arată că „biocenoza este un ansamblu de populaţii 
ce trăiesc pe un teritoriu sau habitat fizic determinat, este o unitate organizată 
în aşa măsură încît are caracteristici în plus faţă de cele ale componenţilor 
săi individuali şi populaţionali şi funcţionează ca o unitate prin transformări 
metabolice complete. 

Noi considerăm că cea mai bună definiţie, privită prin prisma concepţiei 
sistemice, este dată de N. Botnariuc (1976) care caracterizează bio¬ 
cenoza ca fiind „un sistem supraindividual, alcătuit din populaţii legate teri¬ 
torial (deci simpatrice) şi interdependente funcţional ; interdependenţa populaţii¬ 
lor este rezultatul evoluţiei lor în comun şi deci al adaptării lor reciproce şi ea 
determină caracterul organizat al biocenozei ; interdependenţa funcţională este 
cauza, dar totodată şi efectul acumulării, transformării şi transferului de sub¬ 
stanţă, energie şi informaţie în cadrul sistemului biocenotic ; aceste procese deter¬ 
mină dezvoltatea diversităţii, eterogenităţii interne, a integralităţii şi a celor¬ 
lalte însuşiri de sistem ale biocenozelor, precum şi faptul că, în ierarhia niveluri¬ 
lor de organizare a materiei vii, biocenoza reprezintă primul nivel la care apare- 
însuşirea productivităţii biologice". 

Ca orice sistem organizat, biocenoza are o anumită structură care înde¬ 
plineşte anumite funcţii. Deoarece biocenoza este indispensabil legată de 
biotopul ei, structura şi funcţiile ei sînt integrate în structura şi funcţiile 
ecosistemului ca întreg. Deci biocenoza împreună cu biotopul, alcătuiesc un 
ecosistem (un sistem ecologic). 

Un prim element ce trebuie stabilit în structura unei biocenoze este 
lista completă a speciilor ce intră în alcătuirea ei. Din această listă pe ecolog 
îl interesează speciile de masă (speciile comune) care prin biomasa vie joacă 
un rol important în transferul de materie şi energie în ecosistem. 

Al doilea element ce intră în studiul biocenozei îl reprezintă funcţiile 
fiecărei populaţii. Din punct de vedere funcţional biocenoza impune, în mod 
necesar, existenţa a trei grupe de organisme: producători, consumatori, des- 
compunători sau reducători. 

Corelaţiile, legăturile dintre speciile unei biocenoze sînt multiple şi foarte 
complexe, dar cele mai importante sînt cele trofice, adică legăturile de nu¬ 
triţie. Aceste relaţii se pot înfăţişa sub forma unei piramide trofice care 
poate fi exprimată numeric, ca biomasă sau energetic. In această piramidă 
fiecare treaptă (fiecare nivel trofic) este controlată de alte trepte şi la rîndul 
ei, contribuie la controlul celorlalte trepte. Organismele aparţinînd nivelu- 

rilor trofice diferite sînt legate între ele prin legături de nutriţie, alcătuind 
ceea ce numim lanţuri trofice care la rîndul lor compun cicluri trofice, res¬ 
pectiv reţele trofice. 

Metodologia cercetării biocenozei. Metodele de prelucrare a probelor 
diferă de la un ecosistem la altul, iar ecologul trebuie să se găsească şi să aplice 
cele mai adecvate metode pentru studiul componentelor biocenozei, chimis¬ 
mului apei şi solului. în cadrul structurii, pentru stabilirea listei populaţiilor 
(speciilor) şi a importanţei lor, trebuie adunate probe periodic. Se stabilesc 
apoi anumite caracteristici ale speciilor, efectivele numerice şi ca biomasă, 
proporţiile dintre specii, cum variază ele în timp, dinamica acestor raporturi, 
relaţiile dintre generaţii, corelaţiile dintre specii, cît şi relaţiile cu mediul 
abiotic. Pentru reflectarea corectă a acestor raporturi structurale este nece¬ 
sară calcularea unei serii de indici ecologici cantitativi (pe baza datelor pri¬ 
mare) rezultatele obţinute urmărind să prezinte, în mod firesc, semnificaţia 
lor ecologică. 

Indicii ecologici. — Frecvenţa speciilor ( F ) exprimă secvenţa 
de probe în care se găseşte o specie dată faţă de totalul numărului de probe 

colectate. Frecvenţa se exprimă în procente şi se calculează astfel: F= — • 

P 

• 100 în care P = nr. de probe cu specia dată, P — numărul total de probe 
colectate şi cercetate. 

O condiţie esenţială pentru ca acest coeficient să reprezinte situaţia 
cît mai reală este ca numărul de probe să fie suficient de mare (minimum 
30 de probe). 

Abundenţa (abundenţa relativă) exprimă raportul între numărul indivi¬ 
zilor unei specii ( n ) faţă de numărul indivizilor din celelalte specii (N). Se 
exprimă tot în procente iar numărul de probe colectate trebuie săfiedeasea- 
menea suficient de ridicat (minimum 30). El se calculează după formula: 

A = • 100. Abundenţa se poate exprima fie numeric, fie ca biomasă. Se 

consideră că abundenţa în biomasă este mai importantă decît cea numerică, 
reflectînd mai bine biocenoza. 

— Constanţa (C) este de obicei un indice exprimat prin frecvenţă. Se 
consideră că speciile a căror frecvenţă este mai mare de 50 % sînt componente 
constante (specii permanente, totdeauna prezente); cele cu frecvenţa cuprinsă 
între 50 şi 25% sînt specii accesorii, cele cu frecvenţa sub 25% sînt specii 
accidentale. 

— Dominanţa speciilor nu şi-a găsit pînă acum o exprimare cantitativă 
satisfăcătoare. Dominanţa, indice mai mult calitativ, încearcă să exprime 
rolul mai mare sau mai mic jucat de specie în cadrul biocenozei, rolul spe¬ 
ciei în transferul de materie şi energie înlr-un ecosistem. 

Se apreciază dominanţa unei specii din punct de vedere al valorii, frec¬ 
venţei şi abundenţei ei. Speciile cu frecvenţă mare şi abundenţă ridicată 
numeric în biocenoză sînt considerate specii cu rol esenţial în determinarea 
structurii şi funcţionării biocenozei. Acestea sînt specii dominante. 

— Indicele de fidelitate exprimă intensitatea legăturilor unei specii 
oarecare cu biocenoza din care face parte sau a ecosistemului luat ca întreg. 
Diferitele specii sînt legate cu biocenoza respectivă într-un grad mai mare 
sau mai mic, sînt deci mai mult sau mai puţin integrate, adaptate în grade 
diferite cu biocenoza, respectiv cu ecosistemul, în care trăiesc. Exprimă gra¬ 
dul de obligativitate a acestor corelaţii. 

în funcţie de gradul de fidelitate, o primă categorie este reprezentată 
de speciile caracteristice, specii legate cît mai strict posibil de o anumită bio¬ 
cenoză. Astfel, Artemia salina, crustaceu, Ephydra riparia, specii din genul 
Halliella (diptere) — sînt specii caracteristice biocenozelor din apele hiper- 
saline (Lacul Sărat, Techirghiol). La fel, cocoşul de munte, păstrăvul etc., 
se întîlnesc numai în anumite biocenoze. Problema speciilor caracteristice 
are importanţă practică mare deoarece permite stabilirea faptului că, pentru 
anumite biocenoze este tipică prezenţa unei anumite specii. Această specie 
devine indicator al stării unei biocenoze. Gradul de poluare al unui ecosistem 
poate fi stabilit pe baza speciilor caracteristice biocenozelor de ape poluate 
de diferite grade. Pe această bază s-a elaborat la începutul secolului XX, 
sistemul saprobiilor, ansamblu de tipuri de organisme caracteristice pentru 
ape aflate în diferite grade de poluare organică (Kolkwitz şi Marsson, 
1908—1909) şi anume: 

— catarobe — ape de izvor foarte curate; 

— oligosaprobe — ape nepoluate organic în care trăiesc vieţuitoare pre¬ 
tenţioase faţă de deficitul de oxigen şi temperatură. Exemplu: salmonidele, 
efemerele (larve), specii cu valenţe ecologice mici, stenoice; 

— mezosaprobe — ape cu grade intermediare cu poluare, mai ales or¬ 
ganică, în care întîlnim specii cu valenţe ecologice mari (euribionte); 

— polisaprobe — ape puternic poluate organic, în care pot trăi cîteva 
specii de protozoare, tubificide (viermi) şi larve de chironomide (diptere). 

Tendinţa actuală este de a considera indicatorii biologici, nu luaţi ca 
specii separate, ci privind biocenoza ca întreg. 

Un alt grad de fidelitate îl reprezintă speciile preferenţiale, cele care pot 
trăi îndeosebi în anumite biocenoze. 

— Specii străine. Se pot întîlni în biocenoză specii ce nu aparţin acesteia, 
ca de exemplu pe apa Lacului Sărat (Brăila), sporadic se observă lişiţe şi 
pescăruşi. 

— Specii ubicviste — cele care se găsesc în medii foarte variate. 

într-o biocenoză cele mai puţine sînt speciile caracteristice (sînt puţine 
speciile adaptate strict la o biocenoză anumită), cele mai multe sînt speciile 
preferenţiale care au însă un număr mic de indivizi. 

— Fidelitatea exprimă gradul (trăinicia) legăturilor unei specii cu bio¬ 
cenoza dată. Cu cît gradul de fidelitate este mai dezvoltat, cu atît se limitează 
posibilităţile libertăţii combinaţiilor dintre specii, deoarece legăturile devin 
atît de trainice îneît limitează posibilităţile de combinare a speciilor. Aceasta 
înseamnă, din punct de vedere informaţional, o scădere a cantităţii de in¬ 
formaţie, creşterea integralităţii sistemului (biocenozei), a stabilităţii sale 
(care este legată de anumite riscuri). Stabilitatea trebuie înţeleasă ca o adap¬ 
tare specializată faţă de mediu şi care devine riscantă la schimbarea bruscă 
a factorilor de mediu. O biocenoză cu un mare grad de fidelitate este în pe¬ 
ricol la schimbarea factorilor de mediu, ce poate duce la prăbuşirea bioce¬ 
nozei şi înlocuirea ei cu alta. 

Pentru estimarea fidelităţii se calculează mai întîi un coeficient de afi¬ 
nitate (de legătură dintre două specii). Se adună un număr optim de probe 
în care se determină speciile. Ex. specia A există în a probe, specia B 
există în b probe, iar speciile A şi B există într-un număr C de probe. 

q= ---• 100 

a + b — c 

q reflectă afinitatea a 2 specii. 

Acest coeficient se calculează la toate speciile luate două cîte două. 
După aceea se aplică testul y 2 . în acest fel se stabileşte modul cum se aso¬ 
ciază diferitele specii din biocenoză în aşa fel îneît să reprezinte ansambluri 
stabile şi caracteristice. Pentru aceasta se calculează mai întîi valoarea nu¬ 
mărului cel mai probabil de probe în care coexistă cele 2 specii, dacă ele sînt 
repartizate la întîmplare. 



în care P = probabilitatea, N = numărul de probe (total). Calcularea acestui 
parametru dă anumite indicaţii; dacă P este mai mic decît C, speciile 
A şi B se exclud; dacă P este egal cu C, speciile A şi B sînt considerate 
ca repartizate la întîmplare; iar cînd P este mai mare decît C, speciile A 
şi B tind să coexiste, y 1 (coeficientul gradului de asociere a două specii) 
care se calculează astfel: 

N3 

X 2 - .. hu - r(C-P ) 2 

ab(a — b)(a — c) 

Cînd cunoaştem valoarea lui y 2 putem stabili gradul de asociere al speciilor. 
Dacă x 2 este mai mare decît 6,64 sînt 99% şanse ca cele două specii să co¬ 
existe în mod obligatoriu; dacă y 2 este mai mic de 6,64 şi mai mare de 
3,84 sînt 95% şanse ca coexistenţa speciilor A şi B să nu fie întîmplătoare 
ci obligatorie. 

Metoda grafică ne permite să reprezentăm toate speciile din care rezultă 
asocierile obligatorii, caracteristice pentru biocenoză. Pentru acest coeficient 
există exprimări mai exacte, de exemplu: 

2 __ N*{C-P? 

X ab(N — a)(N — b) 

— Diversitatea exprimă raportul dintre numărul speciilor şi numărul 
indivizilor dintr-o biocenoză. 

Dacă comparăm diferite biocenoze se observă că numărul speciilor 
şi proporţiile dintre ele diferă. în unele biocenoze numărul speciilor este 
foarte mic iar proporţiile dintre ele foarte variabile. De exemplu, în tundră 
lichenii reprezintă speciile cele mai răspîndite (elementul dominant), în timp 
ce vegetaţia lemnoasă este slab reprezentată (în special forme pitice). într-o 
pădure ecuatorială numărul speciilor tinde spre un maxim iar numărul indi¬ 
vizilor reprezentînd speciile respective este în general mic. De aici şi pro¬ 
porţiile mai apropiate dintre ele. 

Pădurile din zonele temperate ocupă o poziţie intermediară. Aici domină 
2—3 specii, restul fiind reprezentate printr-un număr scăzut de indivizi. 
Diversitatea sau heterogenitatea biocenozelor se poate calcula după anumite 
formule. în principiu toate calculele pornesc de la ideea că diversitatea unei 
biocenoze este legată de cantitatea de informaţie * din biocenoză, raportată 
la unitatea de structură (pentru fiecare specie): 

H = — £ pi log. pi 

în care cantitatea de informaţie depinde de gradul de organizare al elementelor 
sale. Cînd elementele unui sistem sînt egale, diversitatea ( H) este maximă; 


* Informaţia se poate defini ca o succesiune de semnale distribuite discontinuu în spaţiu 
şi timp. 

pi = exprimă probabilitatea unui eveniment (în cazul nostru, a găsirii unei 
specii în biocenoză). 


nr. speciilor dintr-o biocenoză 
log pi = logaritmul probabilităţii date 

Ipotetic, o biocenoză cu o singură specie are diversitatea zero. Cînd sînt 
două specii într-o biocenoză putem avea un caz cînd o specie este în proporţie 
de 99 % şi alta de 1 %, şi un alt caz cînt ambele specii sînt reprezentate 
printr-o proporţie de 50%. Diversitatea maximă se realizează atunci cînd 
speciile dintr-o biocenoză sînt cît mai apropiate între ele (50% fiecare). în 
cazul cînd sînt trei specii într-o biocenoză, diversitatea maximă este atinsă 
atunci cînd fiecare specie ar avea o pondere de 33%. Dacă comparăm două 
biocenoze care au diversitatea maximă (proporţiile egale între specii) di¬ 
versitatea va fi mai mare acolo unde numărul speciilor va fi mai mare. 

Din punct de vedere al calităţii informaţiilor şi al proprietăţilor conferite 
de diversitatea unei biocenoze, însuşirea cea mai importantă care depinde 
de valoarea diversităţii este stabilitatea. Cu cît diversitatea este mai mare, 
cu atît stabilitatea este mai mare. Stabilitatea depinde în întregime de unica 
specie dominantă. Dacă se întîmplă ceva cu această specie care domină în 
biocenoză, mergînd pînă la reducerea însemnată a ei, se produce un dezechi¬ 
libru catastrofal pentru întreaga biocenoză. 

O biocenoză simplificată (o peşteră) depinde în întregime de guano, 
deci de populaţia dominantă a liliecilor care îl produc. Reducerea lor numerică 
duce la scădera cantităţii de guano, care poate duce pînă la dispariţia bio¬ 
cenozei. 

în pădurile ecuatoriale unde diversitatea este cea mai mare nu se cu¬ 
nosc asemenea catastrofe, deoarece numeroasele specii existente se echili¬ 
brează reciproc. 

De obicei se produc dezechilibre în agrobiocenoze, biocenoze controlate 
de om. 

în evoluţia lor biocenozele nu tind spre realizarea unei diversităţi maxime, 
ci spre realizarea uneia optime, care asigură cea mai bună stabilitate a bio¬ 
cenozei şi coexistenţa tuturor speciilor. 

Cunoaşterea diversităţii permite, cu anumită prudenţă, compararea di¬ 
feritelor biocenoze. 

Prin funcţia biocenozei se înţeleg: rata fluxului biologic, adică ratele 
producţiei şi ratele respiraţiei populaţiilor biocenozei, ratele circuitului mate¬ 
rial sau nutritiv, adică ciclurile biogeochimice, reglarea biologică sau eco¬ 
logică cuprinzînd reglările organismelor de către mediu (ca de exemplu în 
fotoperiodism) şi reglarea mediului de către organisme (ca de exemplu fi¬ 
xarea azotului de către microorganisme). 

Atît biocenozele acvatice cît şi cele terestre privite prin prisma celor 
de mai sus, au mai multe trăsături comune. 

—ele trebuie să aibă aceiaşi componenţi biologici necesari: 

a) producători , reprezentaţi prin plantele verzi capabile să fixeze ener¬ 
gia luminoasă şi o serie de bacterii autotrofe; 

b) macroconsumalori, animale care consumă patriculele materialelor or¬ 
ganice (producători secundari — heterotrofi); 

c) descompunători , reprezentaţi de bacterii şi ciuperci, care descompun 
materialul organic din organismele moarte eliberînd nutrienţii care sînt 
astfel redaţi circuitului materiei; 

— sînt aprovizionate cu aceleaşi substanţe biogene: azot, fosfor, săruri 
minerale etc.; 

— sînt reglate şi limitate de aceleaşi condiţii de mediu ca: lumină, tem¬ 
peratură, umiditate etc.; 

— dispoziţia unităţilor biologice pe verticală este fundamental aceeaşi; 

— ambele au două straturi: un strat autotrof deasupra (zona fotică); 
un strat heterotrof sub primul (zona afotică). 

De subliniat că în timp ce adîncimea pe verticală a biocenozelor variază 
foarte mult (în special în apă), energia luminoasă pătrunde în ecosistem pe 
o suprafaţă orizonta ă care este în orice loc aceeaşi. Din această cauză se 
recomandă ca diferitele ecosisteme să fie comparate pe baza componentelor 
găsite pe unitatea de suprafaţă (m 2 ). 

Pe de altă parte biocenozele acvatice diferă de cele terestre prin mai 
multe tiăsături: 

— componenţa speciilor; 

— rolul producătorilor, consumatorilor şi descompunătorilor; 

— structura trofică. Plantele terestre tind să aibă dimensiuni mari, dar 
rămîn în număr mic pe unitatea de suprafaţă, în timp ce autotrofele acvatice 
(ex. fitoplanctonul) au dimensiuni mici dar sînt foarte numeroase. în gene¬ 
ral, pe uscat, biomasa autotrofelor este mult mai mare decît biomasa hetero- 
trofelor, în timp ce în mări şi în lacuri situaţia se inversează. 

Un aspect important al funcţionării constă în aceea că fluxul de energie 
în ecosistem începe cu energia solaiă care pătrunde şi trece succesiv prin 
nivelurile trofice. La fiecare nivel o mare parte a energiei este folosită în res¬ 
piraţie şi alte activităţi ^ă.ăsind sistemul sub formă de căldură. Cantitatea 
de energie rămasă după tiecerea sa prin 2—3 niveluri trofice este aşa de mică 
îneît poate fi ignorată (Pig. 1). Totuşi, consumatorii terţiari pot, în unele 
cazuri, juca un important rol reglator al stării biocenozelor. Stratificarea 
autotrofă-heterotrofă, subliniată ca o particularitate universală a structurii 
biocenotice, se concretizează în general, în două lanţuri trofice fundamentale 
(Odum, 1962); 

— lanţ trofic de păşunat; 

— lanţ trofic de detritus. 

Lanţul trofic de păsunat este lanţul clasic din ecologie. Exemplu: fito- 
plancton <— zooplancton «— peşti sau iarbă *— iepure «— vulpe. Totuşi, o mare 
parte a producţiei nete nu poate fi consumată decît după moartea organisme¬ 
lor, astfel ele devin punct de plecare al fluxului energetic pe care O d u m îl 
denumeşte convenţional lanţ trofic de detritus care ocupă un loc destul de 
important în stratul heterotrofic, mai ales în sedimentele ecosistemelor ac¬ 
vatice şi în litiera ecosistemelor terestre. 

Putem schematiza bilanţul energetic al unei biocenoze în felul următor: 

energia acumulată în biomasa producătorilor primari. O parte 
J-' 6 din aceasta este transferată către consumatori de diferite 
ordine; 

F c energia din biomasa consumatorilor. O parte se acumulează sub 
formă de substanţă organică moartă; 

F m energia substanţelor organice din mediu; 

T‘ energia pierdută în diferite activităţi 


Cantitatea de ener¬ 
gie pătrunsă într-o H — 
biocenoză 

Deci bilanţul energetic al unei biocenoze poate fi calculat după. urmă¬ 
toarea formulă: 


F b - H -F e + F m + T 9 

In concluzie, interdependenţa speciilor în cadrul biocenozei înseamnă 
adaptarea lor reciprocă, ea cuprinzînd cele mai diferite laturi ale organizării 
şi activităţii lor, fiind un însemnat factor de integrare a sistemului bioceno- 
tic şi de autoreglare a echilibrului dinamic. Cele mai importante relaţii sînt 
cele trofice, dar nu pot fi neglijate celelalte legături, care uneori pot căpăta 
importanţă de prim ordin în reglarea integralităţii unei biocenoze şi a legă¬ 
turilor ei cu alte sisteme. Viaţa unei populaţii în cadrul unei biocenoze nu 
se reduce doar la relaţii de nutriţie. Activitatea sa este complexă, pe lîngă 
nutriţie fiind legată de asigurarea reproducerii, apărare, concurenţă, pro¬ 
tecţie, răspîndire etc. Prin toate aceste canale, populaţiile sînt complex şi 
intim integrate în biocenozele lor. Tocmai aceste relaţii multiple cu diferite 
specii şi cu condiţiile abiotice asigură integralitatea şi autoreglarea stării 
biocenozelor şi a întregului ecosistem (Fig. 2). 


2.2. CARACTERIZAREA GENERALĂ A ECOSISTEMULUI 

Ecologia, ca ştiinţă se ocupă de conexiunile biologice în cadrul populaţii¬ 
lor şi biocenozelor integrate în ecosisteme naturale sau artificiale, studiază 
structura, producţia şi productivitatea sistemelor biologice supraindividuale. 

Structura şi funcţiile populaţiilor şi ale biocenozelor rezultă în esenţă 
din conexiunile din interiorul populaţiilor şi între populaţiile şi condiţiile 
mediului abiotic. 

Un ecosistem reprezintă unitatea ecologică funcţională elementară a 
biosferei alcătuită din biotop (partea ncvie) ocupat de asociaţii complexe 
de plante, animale, microorganisme, asociaţii, care poartă numele de 
biocenoză. 

Ecosistemul este unitatea ecologică funcţională elementară pentru că 
în ierarhia sistemelor, biocenoza împreună cu biotopul său reprezintă primul 
nivel de organizare la care se realizează un tip determinat al interacţiunii 
componentelor anorganice şi organice care asigură desfăşurarea circuitelor 
biogeochimice, transferul de energie cît şi transformarea energiei într-un 
fragment dat al scoarţei. 

Botanistul Tansley (1935) formulează pentru prima dată noţiunea 
de ecosistem ca unitate ecologică, precizînd prin aceasta o porţiune de bio¬ 
sferă formată dintr-o parte vie (biocenoză) şi o parte nevie (biotopul) în 
care biocenoza îşi desfăşoară activitatea. între cele două componente majore 
se stabilesc schimburi continui de substanţă şi energie. Ecologul botanist 
Sukacev (1940) introduce termenul de biogeocenoză pentru comunităţile 
vieţii şi scoarţei terestre. 

2 2.1. CLASIFICAREA ECOSISTEMELOR 

Ecosistemele se deosebesc între ele în primul rînd prin originea lor. în 
acest sens ecosistemele pot fi clasificate în: spontane sau naturale şi ecosiste¬ 
me antropogene. 

1974) 


Ecosistemele naturale apar în mod spontan prin relaţiile organismelor 
între ele şi în strînsă interdependenţă cu factorii mediului abiotic (fără inter¬ 
venţia omului). Ecosistemele naturale, după natura biotopului pot fi: 

—ecosisteme marine; 

— ecosisteme de ape interioare; 

— ecosisteme terestre. 

Ecosisteme antropogene sînt formate ca urmare a acţiunii conştiente sau 
inconştiente a oamenilor — ca factori ecologici constructivi în natură. Exem¬ 
ple: eleştee, lacuri de baraj, cîmpii cultivate, livezi, grădini. 

După substratul pe care se dezvoltă, ecosistemele pot fi clasificate în: 
acvatice şi terestre. Ecosistemele acvatice sînt de apă dulce şi marine. 
Cele de apă dulce pot fi: stătătoare (bălţi, lacuri, mlaştini) sau curgătoare 

(pîrîuri, rîuri, fluvii). Ecosistemele terestre cuprind suprafaţa uscatului, 
peşterile şi solul. 

în funcţie de cele trei dimensiuni ale spaţiului: lungime, lărgime şi înăl¬ 
ţime, ecosistemele se pot delimita în: 

— ecosisteme tridimensionale, care au bine exprimate toate cele trei 
dimensiuni (exemplu: un lac, o pădure); 

— - ecosisteme bidimensionale, cu lungimea şi lărgimea depăşind consi¬ 
derabil parametrul înălţimii (exemplu: terenurile cultivate cu cereale, legume, 
tundra, stepa,)/ 

— ecosisteme unidimensionale, care au o singură dimensiune bine con¬ 
turată — lungimea, prezente la întrepătrunderea a două ecosisteme. Sînt 
numite ecoloni. Exemplu, liziera pădurilor, litoralul apelor. în cadrul acestor 
ecosisteme, biocenoza este mai bine reprezentată, are o concentrare mai 
marc de specii. 

O altă împărţire a ecosistemelor se poate face după dominanţa activităţii 
autotrofelor sau a hcterotrofelor: 

— ecosisteme autotrofe, în care domină activitatea producătorilor (plante 
verzi macrofite sau microfitc). Exemple: păduri, cîmpii, bălţi cu multă vege¬ 
taţie ; 

— ecosisteme heterotrofe, în care domină activitatea consumatorilor (ben- 
tosul bălţilor, lacurilor, peşterilor). 

După stadiul de dezvoltare, ecosistemele se mai pot clasifica în: 

— ecosisteme tinere, în care producţia plantelor verzi întrece consumul 
(culturile agricole, pădurile tinere); 

— ecosisteme mature, în care producţia este egală cu consumul (o pădure 
matură); 

— ecosisteme senescente, în care consumul întrece producţia plantelor 
verzi (o cîmpie suprapăşunată). 

2.2.2. SUBDIVIZIUNILE ECOSISTEMELOR 

Ecosistemele nu sînt omogene. în interiorul lor putem deosebi diferen¬ 
ţieri — clemente structurale — care pot fi cercetate de sine stătător. Bio¬ 
topul, teritoriul ocupat de o biocenoză, nu este uniform. în funcţie de anu¬ 
mite diferenţe structurale, speciile se localizează diferenţiat în anumite puncte 
ale biotopului. 

— Habitatul este porţiunea din biotop cu o anumită structură şi însuşiri 
caracteristice, ocupată de anumite populaţii din cadrul biocenozei. Exemplu: 
într-o baltă sînt unele porţiuni ale bcntosului alcătuite din nisip, altele din 
nămol fin. Bivalvele trăiesc preferenţial pe fundul nisipos unde cantitatea 
de oxigen este mai mare. Deci, fundul nisipos este socotit habitatul lameli- 
branhiatelor de baltă. Tubificidelc şi larvele de chironomide trăiesc prefe¬ 
renţial în sedimentele fine, mîloasc. 

Habitatul nu trebuie confundat cu noţiunea de nişă ecologică. Nişa 
ecologică nu este o subdiviziune a ecosistemului, dar de multe ori sugerează 
o localizare spaţială a unei populaţii (specii). Ea exprimă locul pe care îl 
ocupă o populaţie în economia unui ecosistem, deci funcţia pe care o înde¬ 
plineşte populaţia respectivă. 

— Sinuzia — microasociaţie reprczentînd părţi din biocenoză (asociaţii 
de specii) care ocupă un habitat foarte restrîns. Exemplu, asociaţiile de vic- 

ţuitoare din stratul dc muşchi, de pe trunchiurile copacilor sau de pe micile 
pilcuri de ferigi etc. 

— Stratul. într-un ecosistem se distinge o stratificare verticală a com¬ 
ponentelor. Fiecare strat are caracteristicile lui, vieţuitoarele lui. Exemplu: 
într-o pădure stratul frunzelor căzute, stratul ierburilor, arbuştilor, arborilor. 

— Merocenoza (biochoria). Reprezintă o asociaţie de vieţuitoare care 
ocupă un loc bine delimitat (merotop). Este tot o microstructură juxtapusă 
ca şi sinuzia dar mai mică decît aceasta. Exemplu: frunzele de nufăr, scor¬ 
bura unui copac, o dejecţie etc. 

— Ecotonul nu este o subdiviziune a unui ecosistem ci, mai corect, o 
zonă de tranziţie între două sau mai multe ecosisteme adiacente. în cadrul 
ecotonului, numărul speciilor de plante fiind marc şi numărul speciilor de 
animale este mare. Această creştere a numărului de specii ca bogăţie, diver¬ 
sitate şi productivitate s-a numit efect de lizieră. El se întîlneşte la întrepă¬ 
trunderea oricăror ecosisteme, chiar dacă nu avem de-a face cu o lizieră. 


2.3. STRUCTURA ŞI FUNCŢIILE ECOSISTEMULUI 

2.3.1. STRUCTURA ECOSISTEMULUI 

Ecosistemele au o structură în sensul că sînt compuse din diferite 
părţi sau elemente şi acestea sînt aranjate într-un model definit. Interrelaţiile 
dintre elementele constituente sînt baza structurii. în general structura unui 
ecosistem poate fi reflectată prin unele aspecte supuse observaţiei: efective 
numerice şi ca biomasă, distribuţia indivizilor în interiorul populaţiilor, în 
modul de hrană, în distribuţia pigmenţilor asimilatori ş.a. Structura, în 
general, devine mai complexă, mai bogată în timp, deci este legată de istoric. 
Ca o măsură cantitativă a structurii s-a ales un termen care sugerează acest 
caracter istoric — maturitate. în general se poate vorbi de un ecosistem mai 
complex ca de un ecosistem mai matur. Criteriile complexităţii ecosistemelor 
rezidă în numărul mai mare sau mai mic dc clemente cu lanţuri trofice 
şi cu relaţii între specii bine definite sau specializate. 

Structura biotopului cuprinde studiul calitativ şi cantitativ în spaţiu 
şi timp a clementelor structurale ale biotopului; de exemplu structura sub¬ 
stratului pe care este instalată biocenoza. 

Se studiază distribuţia în spaţiu şi timp a elementelor legate de nutriţie: 
lumina, gazele, sărurile minerale, valoarea presiunii atmosferei sau hidro- 
sferei, temperatura, factorii mecanici ai biotopului ca: mişcarea aerului, 
curenţii apei. Toţi aceşti factori trebuie studiaţi sub diverse aspecte. Este 
absolut necesar a se ţine seama de variaţia în timp şi spaţiu a acestor factori. 
Variaţia în spaţiu reprezintă de fapt gradientul în biotopul dat (cx. variaţia 
factorilor în adîncimca apei) iar variaţia lor în timp reprezintă dinamica. 
Printre factorii abiotici un loc aparte îl au substanţele organice. Unele din 
ele sînt reprezentate dc substanţele ectocrine secretate sau excretate dc di¬ 
verse vieţuitoare şi care pot avea roluri diferite în viaţa diferitelor specii. 
Pentru unele specii pot fi stimulatoare, iar pentru altele inhibitoare în pro¬ 
cesul de reglare a raporturilor numerice şi de corelare a diferitelor specii. 
La ele se adaugă şi substanţele provenite din descompunerea organismelor. 
Studiul fiecărui factor abiotic este foarte important şi necesită aparatură 
sepcifică.în cercetarea oricărui sistem se fac întotdeauna observaţii asupra 
climei care reprezintă o totalitate de acţiuni ale factorilor abiotici. Cercetă- 

rile trebuie să se facă nuanţat în funcţie de scara la care sînt planificate in¬ 
vestigaţiile de cunoaştere. Se pot distinge trei aspecte referitoare la climă: 

— Macroclima este rezultatul acţiunilor factorilor climatici la nivelul 
ecosistemului luat în întregul său. Se mai numeşte clima regională, ea fiind 
rezultatul poziţiei geografice a ecosistemului dat. Pentru un ecolog are o 
importanţă mai mică. 

— Mezoclima este mult mai importantă pentru studiile ecologice pentru 
că se apropie mai mult de condiţiile concrete ale biocenozei. Este clima la 
o scară mai redusă. Exemplu: clima unei păduri. 

— Microclima este clima cercetată la scara organismelor unor specii 
cercetate. Exemplu: insectele adulte din fam. bironomidae sînt întîlnite, 
de regulă, pe faţa inferioară a frunzelor plantelor. 

Este importantă cunoaşterea interacţiunii dintre diferiţii factori de me¬ 
diu. De exemplu: mişcarea apei şi cantitatea de 0 2 dizolvat, direcţia vîntului 
dominant, variaţia gradienţilor (stratificarea pe verticală şi orizontală a 
diferitelor fracţiuni granulometricc, substanţe chimice organice şi anorga¬ 
nice etc.). 

Structura biocenozei constă în cunoaşterea elementelor componente a 
speciilor ce intră în alcătuirea biocenozei, cunoaşterea proporţiilor cantitative 
şi compararea din punct de vedere al biomasci lor. De multe ori ţinem scama 
de criteriul numeric, de biomasă şi de funcţia speciilor în biocenoză. Este 
necesar însă să se cunoască şi distribuţia lor în spaţiu, interacţiunile dintre 
specii şi modificările în timp ale elementelor structurale ale biocenozei. Acestea 
constituie obiectul de studiu al dinamicii. 

Studiul elementelor de structură a biocenozei se concretizează prin 
cunoaşterea şi exprimarea cantitativă a diferitelor raporturi între speciile 
componente. Pentru reflectarea acestor raporturi se folosesc o seric de in¬ 
dici cantitativi, prezentaţi la caracterizarea biocenozelor. Valoarea lor per¬ 
mite o cunoaştere mai corectă a relaţiilor din interiorul biocenozei şi o mai 
precisă caracterizare a componentelor acesteia. 

2.3.2. FUNCŢIILE ECOSISTEMULUI 

Structurile unui ecosistem sînt, fără excepţie, funcţionale. 

Funcţionarea acestor structuri şi a ecosistemului luat în întregul său 
rezultă din interacţiunea diferitelor specii şi a acestora cu factorii abiotici. 

Esenţa acestor funcţionări constă în aceea că energia solară şi substan¬ 
ţele nutritive minerale (factorii abiotici) sînt antrenate în circuitul biologic 
şi transformate în substanţa organică care intră în alcătuirea organismelor 
vii ale biocenozei. 

Din această cauză orice ecosistem trebuie considerat ca o unitate pro¬ 
ducătoare de substanţă organică materializată în organismele ce populează 
biotopul dat. 

în fiecare ecosistem deosebim trei funcţii esenţiale: 

— Funcţia energetică a ecosistemului care constă în fixarea energiei solare 
de către plantele autotrofe (în energie chimică potenţială) şi apoi în trans¬ 
ferul acestei energii la diferite grupe de organisme. 

— Circulaţia materiei în ecosistem este o funcţie indisolubil legată de 
prima. Constă în circulaţia substanţelor nutritive anorganice şi organice 
între speciile componente ale ecosistemului şi între acestea şi biotop. 

— Funcţia de autoreglare. Pentru ca aceste funcţii enunţate mai sus să 
să se poată desfăşura normal, un ecosistem trebuie să aibă o anumită sta- 

bilitate, adică anumiţi parametrii structurali (o anumită structură a speciilor), 
anumite proporţii între specii să se păstreze oarecum puţin schimbate, un timp 
mai mult sau mai puţin îndelungat. Din această necesitate rezultă o a treia 
funcţie de autoreglare a stării funcţionale care permite menţinerea unei anu¬ 
mite stabilităţi (fig. 3). 

Toate aceste funcţii depind, dacă nu exclusiv, în cea mai mare parte 
de relaţiile dintre populaţii izvorîte mai ales din necesităţile trofice. Relaţiile 
trofice dintre organisme sînt cele care determină o anumită structură a eco¬ 
sistemului. 


2.3.3. STRUCTURA TROFICĂ ŞI RELAŢIILE TROFICE 
ALE ECOSISTEMULUI 

Din punct de vedere al rolului, al modului de participare al diferitelor 
grupe de plante, animale şi microorganisme la îndeplinirea celor trei funcţii 
ale ecosistemului, deosebim de pe poziţiile structurii trofice trei mari cate¬ 
gorii de organisme: producători, consumatori şi reducători sau descompunăiori. 

Speciile producătoare (producătorii). Sînt specii capabile să producă 
substanţe organice pornind de la substanţe anorganice prin utilizarea unei 
surse de energic de natură nebiologică. Aceste specii se numesc producători 
primari şi sînt reprezentate prin mai multe grupe de organisme. 

1. Cele mai importante sînt plantele verzi, care utilizînd energia radiantă 
o transformă în energia legăturilor chimice din substanţele organice. Este o 
reacţie endotcrmică, cu consum de energie şi în acelaşi timp o reacţie de 
reducere a C0 2 . 

2. Bacteriile fotosintetizanie (bacteriile purpurii) sînt capabile de foto- 
sinteză datorită pigmenţilor purpurii, bacteriopurpurina şi bacterioclorina 
care le conferă o culoare roşie-violacec. Din această categorie fac parte două 
grupe sistematice, Thiorhodaceae şi Ahtiorhodaceae. Cele mai răspînditc sînt 
Thiorhodaceele care fac fotosinteza reducînd C0 2 de la care iau 0 2 cu care 
oxidează H,S pînă la eliberare'' sulfului molecular depus apoi în corpul bac¬ 
teriilor. Hidrogenul sulfurat rezultă din descompunerea anaerobă a substan¬ 
ţelor organice şi în urma activităţii vulcanice. 

3. Bacteriile chemosintetizante se deosebesc de cele fotosintetizante prin 
natura sursei de energie necesară reducerii C0 2 şi încorporării acesteia în 
substanţele organice. Ele folosesc energia chimică a diferitelor reacţii de oxi- 
dare. Exemplu: bactcriilcnitrificatoare oxidează sărurile amoniacale pînă 
la nitriţi (Nitrosomonas), nitrotbacteriile (Nitrobacier) oxidează nitriţii pînă 
la nitraţi. Oxidarea este o reacţie exotermă, iar energia eliberată este folosită 
la reducerea C0 2 şi la construirea moleculelor organice. Substanţa organică 
produsă de producători se numeşte producţie primară. 

Consumatorii (organisme heterotrofe) sînt de mai multe categorii: 

— consumatori primari sau de ordinul I (ierbivore) 

— consumatori secundari sau de ordinul III. 

} (carnivore) 

— consumatori terţiari sau de ordinul III j 

Nu sînt capabili de sinteza substanţelor organice din substanţele anor¬ 
ganice. Ei produc substanţa organică proprie pornind de la alte substanţe 
organice preexistente. Substanţa organică produsă de consumatori se nu¬ 
meşte producţie secundară. 

Fig. -i. Schema generală a piramidei trofice (original) 


Reducătorii (dcscompunătorii) sînt reprezentaţi prin bacterii şi ciuperci 
al căror rol esenţial este descompunerea resturilor organice provenite de la 
plante şi animale (resturi de plante, cadavre de animale, excremente, secreţii 
şi alte produse ale activităţii plantelor şi animalelor). Descompunerea se 
desfăşoară treptat prin intervenţia succesivă a diferitelor grupe de microor¬ 
ganisme al căror ultim efect este mineralizarea substanţelor organice şi rein¬ 
trarea substanţelor minerale în circuitul trofic. Cunoscînd grupările trofice 
putem examina relaţiile trofice dintre populaţii aparţinînd aceleiaşi grupări 
funcţionale. Putem grupa diferite populaţii dintr-un ecosistem după numărul 
de trepte care le separă de producători primari. 

I. Producătorii primari formează prima treaptă în care intră toate spe¬ 
ciile care sintetizează substanţe organice pornind de la substanţe anorganice. 

II. A doua treaptă este aceea a consumatorilor de ordinul I sau a fito- 
fagilor. 

III. A treia treaptă este a consumatorilor de ordinul II (carnivore sau 
zoofage). 

Asemenea grupări de specii (populaţii) despărţite de producătorii pri¬ 
mari printr-un acelaşi număr de trepte se numesc nivele trofice. 

Cunoaşterea niveleloi trofice ale unui ecosistem este importantă pentru 
că ne permite să relevăm anumite reguli generale, legităţi, privind modul 
cum sînt organizate relaţiile dintre nivelurile trofice. Structura trofică a eco¬ 
sistemului se exprimă grafic, cantitativ, prin piramide ecologice, care cuprind 
fie numărul indivizilor, fie biomasa sau energia din fiecare nivel trofic (fig. 4). 

Cantitatea de biomasă sau numărul organismelor prezente la un moment 
dat pe un areal într-un nivel trofic sau într-o populaţie din acelaşi nivel se 
numeşte standing crop — termen utilizat de O d u m. 

în mod ideal, o specie aparţine unui anumit nivel trofic. în realitate 
sînt foarte multe specii de plante şi animale care aparţin la 2 niveluri sau mai 
multe niveluri trofice. Populaţii diferite făcînd parte din diferite niveluri trofice 
sînt legate între ele prin relaţii trofice şi alcătuiesc lanţuri trofice. 

Lanţurile trofice reprezintă căile cele mai importante prin care se pro¬ 
duce transferul de materie şi de energie în ecosistem. După complexitatea 
ecosistemelor, lanţurile trofice pot cuprinde un număr mai mare sau mai mic 
de verigi. Fiecare verigă într-un lanţ trofic reprezintă nivelul trofic cores¬ 
punzător din care face parte populaţia sau specia dată. Numărul verigilor 
din lanţurile trofice este limitat, rareori depăşind 5 — 6 verigi. 

Nu toate lanţurile trofice au la bază producţia primară. Unele pot avea 
la bază detritusul organic (resturi de plante şi animale moarte). Deseori 

acestei baze trofice i se acordă o importanţă minoră deşi sînt cazuri în care 
pot căpăta un rol principal. De exemplu, în unele ecosisteme, cea mai mare 
parte a substanţei organice produsă de ecosistem nu este valorificată de di¬ 
feriţii consumatori, ea ajungînd sub formă de detritus cu care se hrănesc 
diferite animale şi plante saprofite. De aceea, unele lanţuri trofice au la bază 
nu producţia primară, ci detritusul organic. De exemplu, cu sedimentele 
organice din apă se hrănesc diferiţi viermi şi larve de insecte, care, la rîndul 
lor, constituie hrană pentru peşti. 

Numărul verigilor lanţurilor trofice este limitat. Fiecare nivel trofic 
produce o anumită cantitate de substanţă organică materializată în substanţă 
vie. Nivelul trofic următor nu consumă decît o mică parte din ceea ce produce 
nivelul trofic precedent, astfel îneît cantitatea de substanţă pusă la dispo¬ 
ziţie de un nivel trofic pentru nivelul următor scade foarte repede în aşa fel, 
îneît, la un moment dat, duj ă 3—4—5 trepte, organismele din vîrful pira¬ 
midei trebuie să cheltuiască mai multă energie în raport cu hrana pe care o 
procură şi astfel nu pot compensa pierderea de energie. Astfel, în mod ine¬ 
vitabil, numărul lanţurilor trofice este limitat la cîteva. Cu cît un lanţ 
trofic va fi mai scurt, cu atît producţia nivelurilor respective va fi mai marc. 
Producţia maximă este producţia primului nivel trofic al producătorilor 
primari. Producţia producătorilor primari asigură energia pentru un anumit 
număr şi o anumită masă de fitofagi, iar aceştia pentru carnivore. Cînd pro¬ 
ducţia primară scade ecosistemul se dezechilibrează. Nu toate lanţurile tro¬ 
fice şi nu toate populaţiile au aceeaşi importanţă în viaţa ecosistemelor. Nu 
există populaţie care să nu fie integrată, cel puţin, într-un lanţ trofic. 

Lanţurile trofice principale sînt alcătuite de obicei din specii dominante 
în ecosistem ca număr sau ca biomasă şi au un rol hotărîtor în circulaţia 
şi transferul energiei în ecosistemele respective. Ele reprezintă, deci, căile 
principale de circulaţie a materiei şi energiei în ecosistem şi îndeplinesc rolul 
esenţial în desfăşurarea proceselor de reglaj care asigură stabilitatea ecosiste¬ 
melor date (Fig. 5) . 

Lanţurile trofice, în realitate, nu sînt niciodată izolate. Fiecare verigă 
se hrăneşte cu organisme aparţinînd la diferite specii. In cazul monofagelor 
ele servesc drept hrană mai multor specii. 

Lanţurile de bază între ele formează reţele trofice care exprimă mai 
exact lucrurile, deşi complică cercetarea structurii trofice a ecosistemelor. 
Structura trofică are importanţă esenţială pentru înţelegerea proceselor de 
funcţionare a ecosistemelor. Studiul concret al lanţurilor trofice este o pro¬ 
blemă foarte complicată, dificilă, deoarece este greu să ţinem seama de toţi 
factorii care intră în structura şi funcţionarea lor. 

Metode de stabilire şi cercetare a lanţurilor trofice. Metodele urmăresc în 
esenţă stabilirea calitativă şi cantitativă a legăturilor trofice, în ultimă in¬ 
stanţă, stabilirea hranei consumate de diferitele verigi ale lanţului trofic. 
Aceste metode sînt folosite diferit de la o situaţie la alta, de la grup la grup. 

O metodă mai greoaie şi mai rar aplicată este cea a observaţiei directe a 
hranei consumate. Se observă sistematic componenţa în specii a hranei, can¬ 
titatea ei şi variaţia ci în timp. Această metodă poate oferi date importante 
privind cantitatea şi calitatea hranei. Mult mai folositoare este metoda ana¬ 
lizei conţinutului tubului digestiv al animalelor. Deşi nu este simplă este cea 
mai eficientă. 

Se colectează animalele, se extrag tuburile digestive, se conservă, se 
etichetează şi apoi se analizează conţinutul tubului digestiv. După resturi, 

de multe ori digerate, trebuie reconstituite speciile cu care s-au hrănit, 
trebuie evaluată biomasa şi numărul indivizilor ce au servit drept hrană şi, 
de asemenea, trebuie evaluată raţia zilnică şi în cît timp este ca digerată. 

La păsările răpitoare ingluviile regurgitate permit reconstituirea com¬ 
ponenţei hranei. 

Cu ajutorul izotopilor radioactivi se pot marca animalele ce servesc 
drept hrană, şi, cu contoare de impulsuri se poate urmări transferul acestor 
izotopi. 


2 3.4. CIRCUITUL MATERIEI ÎN ECOSISTEM 

Una din funcţiile ecosistemului este şi circuitul elementelor chimice în 
ecosistem. 

Interacţiunea geosfcrelor se concretizează prin fenomenul denumit impro¬ 
priu circuitul materiei. De fapt este vorba de procese complexe, constînd din 
circulaţia (deci deplasarea) materiei şi din transformarea ci, implicînd în 
mod necesar atît transferul de energie de la un corp la altul, cît şi transforma¬ 
rea energiei. Astfel, nu poate fi vorba de un circuit, de o mişcare în cerc, cu 
întoarcere la starea iniţială, ci de un proces de dezvoltare, de evoluţie, atît 
a organizării materiei, cît şi a formelor de energie. 

Viaţa — ca formă de mişcare a materiei — a reprezentat un fenomen 
planetar, cosmic, mareînd începutul unei ere noi în circulaţia materiei şi 
energiei. Materia vie a adus schimbări radicale în intensitatea, ritmul şi sensul 

acestui proces, prin desfăşurarea şi dezvoltarea ciclurilor biogeochimice, adică 
a ciclurilor desfăşurate sub influenţa activităţii vieţuitoarelor. 

Metabolismul, ca rezultat al unităţii contradictorii dintre asimilaţie şi 
dezasimilaţie, este caracteristic pentru fiecare individ, specie şi biocenoză. 
Sinteza materiei vii şi acumularea de energie, pe de o parte, şi degradarea ei 
cu utilizarea energiei eliberate, pe de altă parte, sînt riguros specifice şi coor¬ 
donate. Ele implică utilizarea unor anumite resurse ale mediului anorganic, 
în care intră atît macroelemente, microelementc, cît şi ultramicroelemente. 
Dat fiind ritmul rapid de înmulţire a organismelor, oricare ar fi rezervele 
elementelor chimice din scoarţă şi cantităţile de energie disponibile, ele ar 
fi repede epuizate. De aceea, circulaţia acestor elemente chimice, deci întoar¬ 
cerea lor în mediu şi apoi reintrarea din nou în circuit apare ca o necesitate 
fără de care viaţa nu poate exista. 

Funcţiile metabolice fiind riguros specifice şi selective, desfăşurarea ciclu¬ 
rilor biogeochimice implică intervenţia în diferite porţiuni ale ciclurilor a 
diverselor organisme, îndeplinind funcţii diferite. în felul acesta, circuitul 
materiei este condiţionat de diversitatea formelor vieţii, iar această diver¬ 
sitate, la rîndul său, nu poate exista în afara circuitului, deoarece ar duce 
repede la epuizarea multor substanţe necesare. Pe planul biosferei, deci divi¬ 
ziunea funcţională a vieţii în producători, consumatori şi reducători apare ca 
o necesitate care condiţionează însăşi persistenţa materiei vii. Ea determină 
circuitul elementelor chimice (carbon, azot, fosfor, sulf etc.). Creşterea can¬ 
tităţii de materie vie, a biomasei, implică antrenarea în circuitul biologic a 
unor cantităţi tot mai mari de material anorganic. Eficienţa acestui proces 
devine tot mai mare, cu cît diversitatea formelor vieţii în cadrul fiecărei 
grupe funcţionale este şi ea mai mare. Diversificarea formelor vieţii, organi¬ 
zarea unor anumite relaţii între aceste forme, evoluţia lor au fost rezultatul 
şi totodată cauza diversificării ciclurilor biogeochimice. Măsura acestui pro¬ 
ces ne-o dă diversitatea actuală uriaşă a speciilor al căror număr se ridică la 
aproape două milioane. 

Esenţial pentru ecolog este că fluxul de energie se desfăşoară totdeauna 
într-un sens; materia, cel puţin teoretic, are un circuit care rezultă din faptul 
că aceiaşi atomi sau molecule pot străbate în cicluri, acelaşi ecosistem. 

în biosferă, ciclurile biogeochimice sînt determinate deci de activitatea 
diferitelor ecosisteme. Fiecare element chimic arc circuitul său şi intră în 
componenţa materiei vii, iese din această componenţă, intră în componenţa 
materiei anorganice şi apoi este restituit materiei vii. Ciclurile biogeochimice 
ale unor elemente sînt cicluri închise în care în linii mari, cîştigurile (intrările 
în materia vie sînt compensate prin ieşirile demersului respectiv din materia 
vie. Aceste cicluri sînt echilibrate, închise, îneît nu se înregistrează pierderi 
mari. Aşa sînt ciclurile gazoase ale carbonului sub formă de C0 2 şi azotului 
sub formă liberă. Pentru ambele clemente sursa principală este atmosfera. 
Ciclurile deschise, neechilibrate, posedă anumite etape (momente) de sedi¬ 
mentare a elementelor în care pierderile (ieşirile din ciclu) nu sînt compen¬ 
sate. Sînt deci circulaţii deficitare aşa cum este ciclul fosforului şi sulfului. 

Deşi circuitul biologic al materiei este un fenomen planetar. în mod 
concret el se desfăşoară în ecosisteme, unităţi de organizare ale biosferei şi 
în interacţiunea dintre ele. în fiecare ecosistem condiţiile sînt diferite şi spe- 

cifice atît din punctul dc vedere al structurii şi funcţionării biocenozei, cît 
şi al condiţiilor abiotice. De aceea, caracteristicile circuitului material şi 
energetic în fiecare ecosistem — viteza, ritmul, perioada etc. — sînt diferite. 

2.3.5. FUNCŢIA ENERGETICĂ ÎN ECOSISTEM 

Orice organism pentru desfăşurarea unei activităţi normale are nevoie 
de energie pentru sinteze de substanţe organice proprii, înlocuirea substan¬ 
ţelor organice degradate în relaţiile sale cu mediul, precum şi pentru o multi¬ 
tudine de alte activităţi ce reclamă consum de energie (fig. 1). 

Ca sursă de energie, organismele autotrofe, abstracţie făeînd organismele 
chemosintetizante, utilizează energia radiantă a soarelui. Din totalul energiei 
radiante circa 48% atinge păturile superioare ale atmosferei, cea mai mare 
parte fiind reflectată şi difuzată. Din aceasta, numai o mică parte este uti¬ 
lizată dc ecosistem. Fluxul dc energie în ecosistem este unidirecţional de la 
producătorii primari către consumatorii de diferite ordine. Caracterul uni¬ 
direcţional al fluxului energetic decurge din faptul că totdeauna plantele 
sînt consumate de fitofagi, aceştia de carnivore şi niciodată invers. însăşi 
structura lanţurilor trofice arată sensul unic al circulaţiei energiei în ecosis¬ 
tem. în acelaşi timp, transferul dc materie în ecosistem are un caracter ciclic 
pentru că grupările dc organisme descompunătoare produc prin mineralizare 
substanţe minerale care intră în circuit. 

Caracterul unidirecţional al fluxului energetic şi caracterul ciclic al mate¬ 
riei în ecosistem sînt două principii fundamentale ale ecologiei. Pentru energie 
se foloseşte termenul de transfer de energie şi flux de energic, iar pentru mate¬ 
rie — circuit al materiei. 

Ca orice proces energetic, procesul de transfer de energie se desfăşoară 
conform legilor termodinamicii. Pe parcurs, în diferite momente ale fluxului 
energetic, se înregistrează pierderi de energic pentru ecosistem (fig. 1). 

O formă de energie nu se transformă total în alta. O parte din energie 
este pierdută sub formă de energie calorică şi numai o mică parte este transfe¬ 
rată altor verigi. O bună parte de energie este pierdută pe parcursul lanţu¬ 
rilor trofice. Aceasta face ca energia unui nivel trofic, pusă la dispoziţie şi 
utilizată de nivelul trofic următor, să reprezinte un mic procent din energia 
totală disponibilă. Studiul cantitativ exact al acestui proces este foarte impor¬ 
tant deoarece face posibilă evaluarea estimativă a productivităţii biologice a 
diferitelor ecosisteme. Productivitatea biologică a unui ecosistem este capa¬ 
citatea ecosistemului de a produce substanţă organică materializată îri orga¬ 
nisme. Evaluarea cantitativă este una din problemele de maximă importanţă 
a ecologiei moderne. Cunoscînd legile după care se desfăşoară acest proces, 
putem dirija raţional procesul, în sensul obţinerii unei productivităţi maxime, 
fără a dezorganiza ecosistemul. 

O parte din energia solară incidenţă este fixată de către producătorii 
primari. Cantitatea de substanţă organică produsă în urma fotosintezei de 
către producătorii primari reprezintă producţia brută a respectivului nivel trofic. 

Nu toată producţia este pusă la dispoziţia nivelului trofic următor (al 
consumatorilor) deoarece o parte din substanţa organică sintetizată este folo¬ 
sită ca sursă de energie pentru desfăşurarea activităţii plantelor, tradusă 
prin pierderi în procesul respiraţiei. Cantitatea de energie rămasă reprezintă 
producţia netă care este pusă la dispoziţia nivelului trofic următor. 

Acelaşi proces se întîmplă cu fiecare nivel trofic. Fitofagele consumă o 
parte din substanţa organică a producătorilor primari, transformînd-o în 

substanţă organică proprie care reprezintă producţia brută. Ceea ce rămîne 
în urma desfăşurărilor activităţilor vitale reprezintă producţia netă. La fel 
se întîmplă şi la nivelul trofic următor al carnivorelor (fig. 1). 

Un ecosistem poate primi energie de la alte ecosisteme, deci poate rea¬ 
liza un import de energie, sau poate exporta energie altor ecosisteme. 

Din totalul energiei solare incidente numai un mic procent, 1%, este 
preluat de plante şi utilizat în procesul de fotosinteză şi doar o mică parte 
este transformat în energia legăturilor chimice ale substanţelor organice. 
Mai departe energia scade vertiginos de-a lungul lanţurilor trofice. 

Energia absorbită în producţia primară netă a autotrofelor reprezintă 
aproximativ 1%. Eficienţa energiei unui nivel trofic reprezintă cantitatea de 
energie exprimată în procente şi transformată în producţie netă proprie nive¬ 
lului trofic dat din totalul de energic disponibilă de la nivelul trofic precedent. 
Eficienţa energetică nu are valoare absolută; ea diferă de la un ecosistem la 
altul. 

Din schema prezentată reiese clar sensul unic al fluxului energetic şi 
scăderea cantităţii de energie de la un nivel la altul. Descreşterea rapidă a 
energiei pentru fiecare nivel succedent se observă şi din scăderea rapidă a 
numărului de verigi din lanţurile trofice. 

Creşterea pierderilor prin respiraţie reprezintă aproximativ 21% din 
productivitatea brută la nivelul producătorilor, 30% la nivelul fitofagilor şi 
aproximativ 60% la nivelul carnivorelor primare. Aceste cifre sînt pline de 
semnificaţie. Creşterea pierderilor reprezintă rezultatul unor activităţi mai 
intense desfăşurate de fitofage şi carnivore faţă de producători. Pierderile 
nu sînt numai sub forma de căldură rezultată din oxidări. Cu cît organismul 
este mai evoluat, cu atît activitatea sa c mai complexă (activitatea locomo¬ 
toare. schimbări în comportament; activitatea nervoasă evoluată etc.). 

Începînd de la autotrofe către vîrfurile lanţurilor trofice se constată, nu 
un simplu flux energetic, ci o treptată transformare a energiei din forme 
inferioare în forme superioare care apar treptat la diferite nivele trofice (ca 
energic nervoasă, energie psihică). 

De asemenea este semnificativă creşterea eficienţei fiecărui nivel trofic. 
Aceasta înseamnă că organismele evoluate sînt mai eficiente, prezentînd meca¬ 
nisme reglatoare complexe care permit un randament sporit al folosirii sur¬ 
selor de hrană. Este evident că aspectul fluxului energetic nu poate fi identic 
pentru toate ecosistemele. în funcţie de structura sa fiecare ecosistem are 
un aspect particular al fluxului energetic. 

2 . 4 . SUCCESIUNEA ECOLOGICĂ 

Una din cele mai importante consecinţe ale reglării biologice într-o 
biocenoză luată ca întreg este fenomenul succesiunii ecologice. 

Biocenozele şi deci şi ecosistemele, în întregul lor, sînt sisteme dinamice 
ce se modifică, se dezvoltă prin înlocuirea unor specii cu altele, astfel că, deşi 
treptat, la un moment dat întreaga biocenoză este înlocuită prin alta avînd 
caracteristici structurale şi funcţionale diferite. Acest proces de dezvoltare a 
biocenozelor şi ecosistemelor nu se produce la întîmplare, ci după anumite 
legităţi cunoscute doar în parte şi el reprezintă succesiunea ecologică. 

Succesiunea constă dintr-o serie de faze al căror ansamblu poartă numele 
de serie iar fazele sînt faze seriale sau faze succesionale. 

Cauza generala a succesiunii, determinînd caracterul necesar al proce¬ 
sului, constă în interacţiunea dintre biocenoză şi biotop. Biocenoza, prin acti¬ 
vitatea ei, modifică biotopul. Condiţiile de viaţă devin improprii pentru 
speciiale care le-a produs. Acestea regenerează, dispar treptat şi sînt 
înlocuite în alte specii pentru care condiţiile sînt potrivite. Fazele se succe d 
după anumite legităţi şi de obicei culminează printr-o fază de o mai mare 
stabilitate şi durată: stadiul de climax (F. E. C 1 c m e n t s, 1916) sau 
stadiul de maturitate (R. Margalef, 1970). 

Studii experimentale avînd drept scop modelarea procesului succesional. 
precum şi cercetarea succesiunilor desfăşurate în condiţii naturale au permis 
desluşirea unor legităţi importante. Astfel, în faze timpurii, consumatorii 
fiind puţini, atît biomasa (B), cît şi respiraţia ( R) vor avea valori relativ mici. 
Deci P/B va avea valoarea relativ ridicată, ca şi P/R a cărui valoare va fi 
mai mare decît 1. Consumatorii fiind puţini, structura trofică a biocenozei 
tinere este relativ simplă, lanţurile trofice scurte, iar producţia netă relativ 
mare. Gradul de organizare a sistemului biocenotic apare relativ scăzut, ca 
şi conţinutul său informaţional. Aceasta înseamnă că în fazele timpurii ale 
succesiunii se cheltuieşte multă energie pentru menţinerea structurii iar 
entropia este crescută. Acest proces este posibil prin întreţinerea unui intens 
flux energetic. Din cauza nivelului relativ scăzut al organizării sistemului, 
stabilitatea este şi ea scăzută, putîndu-se produce frecvente dezechilibrări. 

în fazele succesionale tîrzii, numărul consumatorilor crescînd, creşte 
biomasa (B) iar valoarea raportului P/B scade. Creşterea biomasei înseamnă 
implicit creşterea respiraţiei (R), astfel că valoarea raportului PfR se apropie 
de 1. Deci, consumul de energie tinde să egaleze producţia. în acest fel, siste¬ 
mele trofice tind către un grad de organizare mai avansat. Reţeaua trofică 
se complică, lanţurile trofice se lungesc; crescînd biomasa, creşte cantitatea 
de informaţie, scade eutropia, iar sistemul devine mai stabil, realizează sta¬ 
diul de climax sau de maturitate, cînd se consideră că şi stabilitatea este 
maximă. 

Analizînd strategia succesiunii ecologice, E. P. Odum (1971) arată 
că ea constă în intensificarea controlului biologic asupra factorilor biotopului, 
clucînd astfel la realizarea unei maxime protecţii împotriva perturbărilor. 
Stabilitatea maximă a biocenozei, obţinută în faza de maturitate avansată 
realizează şi condiţiile unei rezistenţe (protecţii) maxime, atît faţă de perturbări 
cît şi faţă de pătrunderea de noi informaţii (sistemul devine mai-conservator). 

Caracterul autoreglabil al evoluţiei. Orice sistem cu autocontrol implică 
pe de o parte prezenţa cel puţin a două părţi componente — una care este 
controlată, reglată şi alta care efectuează controlul — iar pe de altă parte 
a canalelor de comunicare între părţile implicate — conexiune directă şi 
conexiune inversă (fig. 3). 

Populaţia, fiind obiectul evoluţiei, fiind (ca şi indivizii componenţi) 
adaptată la condiţiile mediului, reprezintă partea supusă reglării. Mediul 
populaţiei este ecosistemul, care reprezintă deci partea care efectuează con¬ 
trolul. Acţiunea mediului asupra populaţiei (conexiune directă) se exercită 
prin indivizii care o compun iar răspunsul populaţiei este comunicat ecosis¬ 
temului (conexiune inversă) prin desfăşurarea specifică a activităţii popu¬ 
laţiei în cadrul ecosistemului din care face parte. Evoluţia înţeleasă ca trans¬ 
formare a populaţiilor, apare drept rezultat al corelaţiilor dintre sisteme de 
niveluri diferite (N. Botnariuc, 1974). 

3. ACŢIUNEA OMULUI ASUPRA NATURII 


între diferitele componente ale ecosistemelor este o strînsă interdepen¬ 
denţă. ele fiind, aşa cum s-a arătat în capitolul precedent, elementele consti¬ 
tutive ale biomurilor şi în final ale biosferei. 

Omul. ca orice fiinţă vie, este unul dintre elementele biosferei, care însă 
acţionează asupra mediului abiotic şi biotic mai intens şi mai rapid dccît orice 
alt component şi totodată în mod specific de la un ecosistem la altul (fig. 6). 
El a devenit factorul determinant al unor dezechilibre majore provocate de 
satisfacerea intereselor lui imediate. Acţiunea modificatoare, complexă, se 
exercită deobicci fără a se privi în perspectiva viitorului. Influenţa sa are cel 
mai ades un sens distructiv. El a făcut risipă de materii prime, a utilizat 
tehnologii nepuse la punct, a poluat şi exploatat sălbatec şi neraţional resur¬ 
sele naturale vii şi nevii, a dus la stricarea unui marc număr de echilibre din 
natură. El ajunge să suporte acum şi în perspectivă consecinţele propriei 
lui activităţi. Tocmai din această cauză în mod obişnuit cînd se vorbeşte de 
acţiunea omului asupra mediului ambiant, se accentuează această latură, 
neglijîndu-se cealaltă, aceea în care omul repară, îndreaptă, reface efectele 
negative provocate ,de el sau care sînt rezultat al fenomenelor naturale. 

Trebuie să menţionăm aici programul de cercetări organizat de UNESCO, 
program intitulat „Omul şi biosfera ", care are ca scop stabilirea bazelor nece¬ 
sare unei utilizări raţionale şi conservări a resurselor biosferei, ameliorarea 
relaţiilor dintre om şi mediul înconjurător, stabilirea repercusiunilor avute 
de acţiunea oamenilor asupra evoluţiei ulterioare a biosferei, găsirea căilor de 
utilizare raţională şi eficientă a resurselor naturale ale biosferei. Se speră 
ca realizarea acestui program să ducă la optimizarea vieţii pe pămînt. 


3.1. INFLUENŢA OMULUI ASUPRA PROCESELOR GEOCHIMICE 

în activitatea sa economică omul utilizează tot mai mari cantităţi din 
resursele energetice acumulate de biosferă în decursul erelor geologice (căr¬ 
buni, gaze naturale, petrol, şisturi bituminoase) resurse pe care nu se îngri¬ 
jeşte să le utilizeze raţional şi pe care folosindu-le, le transformă în bioxid de 
carbon care se elimină în atmosferă. S-a calculat că în prezent într-o unitate 
dată de timp se consumă cel puţin de 10 ori mai multă energic decît se acu¬ 
mulează. Reiese că în curînd, odată cu epuizarea stocurilor, această energie 
va ajunge inevitabil deficitară. 


42 






Pentru desfăşurarea activităţilor economice din subsol se extrag cantităţi 
imense de materii prime. Prin prelucrare ele nu mai sînt redate ca atare naturii, 
ci sînt transformate şi folosite în diferite scopuri. Ecologic vorbind, se poate 
afirma că omul consumă în scurtă vreme mult din ceea ce a adunat pămîntul 
în milioane de ani. 


3.2. INFLUENŢA OMULUI ASUPRA RELIEFULUI 

Dezvoltarea tehnicii a făcut ca intervenţia omului asupra mediului geo¬ 
grafic să fie de o amploare extraordinară. Menţionăm umplerea unor depre¬ 
siuni cu steril, tăierea dealurilor, terasarea munţilor, săparea tunclclor, extra¬ 
gerea materialelor de construcţie, crearea „munţilor" de steril lîngă gurile 
minelor ş.a. Aceste acţiuni duc la nivelarea terenurilor, la indiguirea şi devie-, 
rea apelor în scopul recuperării terenurilor, la extinderea zonelor portuare, 
construirea drumurilor, săparea canalelor etc. Aceste modificări influenţează 
relieful local şi clima, schimbă echilibrul tuturor ecosistemelor afectate de 
aceste lucrări. Din păcate, la efectuarea acestor modificări se au în vedere 
doar rareori măsuri menite să ducă la refacerea sau amenajarea adecvată 
a biotopilor sau biocenozelor afectate, fapt care duce la apariţia unor efecte 
secundare negative cum sînt creşterea ritmului eroziunii, prăbuşiri de tere¬ 
nuri, colmatarea bazinelor de apă, poluarea mecanică şi chimică, extinderea 
deşerturilor, ş.a. în cazul în care acestei probleme i se acordă atenţia cuvenită 
efectele negative pot fi reduse sau chiar neutralizate: se reface vegetaţia în 
locurile fostelor cariere de construcţii, se creează lacuri de agrement în foste 
cariere de nisip, se acoperă cu sol haldele de steril astfel îneît suprafeţele lor 
pot fi redate culturilor agricole. 


3.3. INFLUENŢA OMULUI ASUPRA CLIMEI 

în activitatea sa, societatea umană este capabilă să influenţeze fenome¬ 
nele climatice, atît la scară planetară, cît mai ales la scară locală, crcind 
microclimate noi. 

Sub influenţa arderilor, în atmosferă se eliberează cantităţi însemnate 
de bioxid de carbon care, acumulîndu-se, determină o creştere a temperaturii 
aerului planetar (fig. 7); aceasta duce la o intensificare a procesului de topire 
a calotelor glaciare, ceea ce determină o creştere a nivelului oceanului. O altă 
consecinţă a creşterii temperaturii o reprezintă extinderea zonelor deşcrtice. 

Pe plan local crearea lacurilor de acumulare şi plantarea perdelelor fores¬ 
tiere duce la creşterea umidităţii aerului, la o moderare a climei locale. Defri¬ 
şările duc la creşterea temperaturii şi a cvapotranspiraţiei, la apariţia aver¬ 
selor locale cu caracter devastator, la modificarea caracterelor ecosistemelor 
locale, la intensificarea eroziunii solului. 

Defrişările ample şi exploatarea neraţională a terenurilor au dus la apa¬ 
riţia şi extinderea zonelor deşcrtice. Ele se întind acum tocmai în zonele care 
au fost în trecut regiunile cele mai fertile ale globului: zona dintre Tigru şi 
Eufrat, zona Sud Mediteraneană, Asia Centrală etc. Existenţa regiunilor aride 
determină în continuare o seric de modificări climatice în sensul extinderii 

deşcrturilor (în zona Sahe- 
lului şi acum pustiul 
Sahara se extinde cu 
5—10 km în fiecare an). 

împotriva acestei agre¬ 
siuni a deşertului omul 
intervine activ prin des¬ 
făşurarea unor ample 
lucrări de irigaţii şi plan¬ 
tări de terenuri (aşa cum 
se face în prezent în par¬ 
tea sovietică a Asiei Cen¬ 
trale şi la noi în zona 
Sadova —Corabia). 


3.4. INFLUENŢA 
OMULUI ASUPRA 
HIDROSFEREI 

Acţiunea omului se 
manifestă asupra mediu¬ 
lui acvatic, în moduri 
foarte variate. 

în mări s-a inter¬ 
venit asupra malurilor, 
modificîndu-le, corectîn- 
du-le, s-a adîncit fundul 
mării în zonele portuare, 
sau dimpotrivă, s-au scos 
de sub mare întinse 



porţiuni de teren (polderelc olandeze). Toate aceste lucrări au avut 
repercusiuni — cel mai ades negative — asupra biocenozelor marine, 
care au trebuit să se modifice adecvat noilor condiţii apărute (de obicei are 
loc o sărăcire a componentelor biocenozelor, apar tanatoccnozele *. se insta¬ 
lează plante şi animale eurioice, curihaline şi ubicviste, fauna piscicolă se 
reduce în mod substanţial). 

Opus acestei situaţii, în zonele în care s-a trecut la acvacultura marină 
(îndeosebi în Japonia), s-a ajuns la creşterea intensivă, în adevărate ferme 
marine a unor organisme cu mare valoare economică (alge, peşti, scoici). 

Efectul negativ cel mai important provocat de om apelor marine îl 
reprezintă poluarea, care afectează suprafeţe imense şi arc efecte grave şi 
profunde asupra biocenozelor (partea de nord-vest a Mediteranei este acum 
profund afectată de poluare). 

Asupra apelor continentale acţiunea omului este şi mai intensă şi mai 
evidentă. Se efectuează regularizări ale cursurilor apelor curgătoare, ale văilor 
torenţilor, se creează lacuri de acumulare, unele lungi de sute de kilometri 
şi în care se acumulează milioane de metri cubi de apă, se corectează meandre, 
se creează noi cursuri de apă, (reţelele canalelor de navigaţie şi irigaţie). în 


* Tanatocenoza este o asociaţie de resturi de organisme moarte (valve, cochilii, schelete etc.) 

ultima sută de ani s-au legat între ele diferite bazine fluviale, s-au secat 
lacuri, bălţi şi mlaştini, s-au construit baraje. Aceste modificări afectează 
diferenţiat biocenozele existente: unde au fost ape curgătoare au apărut 
lacuri, unde au fost ape stagnante şi mlaştini s-au creat agroecosisteme sau 
iazuri piscicole etc. Dacă unele dintre aceste lucrări au efecte pozitive (de 
exemplu reducerea intensităţii viiturilor şi implicit favorizarea dezvoltării 
biocenozelor reofile), există însă şi laturi negative, cum sînt reducerea supra¬ 
feţelor pe care are loc reproducerea naturală a peştilor, a stocurilor de hrană 
disponibilă pentru fauna şenalului ca urmare a scoaterii din regimul liber de 
inundaţie a albiilor majore ale rîurilor şi fluviilor. 

Un rol negativ deosebit de important îl joacă deversarea apelor uzate, 
a căror influenţă ridică probleme care vor fi discutate în subcapitolul 3.7. 


3.5. INFLUENŢA OMULUI ASUPRA PEDOSFEREI 

Solul, acest produs natural complex, rezultat al interacţiunii vieţuitoa¬ 
relor cu stratul superficial al geosferei, a fost din cele mai vechi timpuri afec¬ 
tat intens de activitatea umană. Urmărind obţinerea unor randamente maxime 
de moment, omul a ţinut prea puţin seama de necesitatea păstrării şi utili¬ 
zării sale corespunzătoare. Solul a fost degradat prin defrişări şi desţeleniri, 
prin arderea vegetaţiei lemnoase, prin distrugerea structurii şi rezistenţei 
ca urmare a folosirii unor utilaje necorespunzătoare, prin exploatarea sa în 
monocultură. A fost provocat şi apoi favorizat fenomenul de eroziune. Ade¬ 
seori omul dorind să amelioreze solurile, dar acţionînd pentru aceasta în mod 
greşit, mai mult l-a afectat. Aşa se întîmplă în cazul utilizării îngrăşămintelor, 
oligoelementelor şi apei în doze neraţionalc, excesive. Aplicarea pesticidelor 
duce la o otrăvire a biocenozelor din sol cu substanţe care ulterior pot ajunge 
în plante şi se pot acumula în animale provocîndu-le intoxicări grave, sau 
care elimină din sol o serie de organisme cu rol important în transferul mate¬ 
riei dc-a lungul lanţurilor trofice. Deşeurile sînt o altă sursă de degradare a 
solurilor, de care va trebui să se ţină seama pe viitor în mult mai marc măsură. 

Alături de aceste influenţe negative trebuie menţionată lupta neîncetată, 
de milenii, dusă pentru creşterea fertilităţii solului şi pentru combaterea 
eroziunii. în acest scop s-au creat şi perfecţionat metode de ameliorare a cali¬ 
tăţii solului, de îmbogăţire în materii nutritive şi oligoelemente, s-a trecut la 
terasarea terenurilor în pantă, la refacerea dirijată a structurii solului, la cul¬ 
tivarea terenurilor potrivit cu structura şi caracteristicile terenurilor, la o 
irigare şi drenare judicioasă, care să asigure menţinerea unei umidităţi adec¬ 
vate, obţinerea unor recolte bogate etc. 


3.6. INFLUENŢA OMULUI ASUPRA BIOSFEREI 

Acţiunea omului asupra biosferei a dus la rărirea sau distrugerea multor 
specii de plante şi îndeosebi de animale (în timpurile istorice 200 specii au 
dispărut, 290 sînt pe calc de dispariţie, iar alte 1000 sînt considerate ca foarte 
rare), la reducerea arealelor şi invers, la înmulţirea unor specii, a celor aşa 
numite antropofile (cum sînt vrabia şi cioara, şoarecele şi şobolanul, unele 
insecte). A avut loc extinderea arealelor speciilor dăunătoare culturilor agri¬ 
cole, aclimatizarea unor specii în zone geografice diferite de cele în care sînt 

originare (de ex. porumbul, cartoful, arborii de cafea şi cauciuc, bananierul 
şi ananasul, peştii fitofagi, oile şi vitele cornute, caii etc.) şi care pune adeseori 
mari probleme menţinerii biocenozelor autohtone (este cazul iepurelui de 
vizuina în Australia, a caprelor în insula. Sf. Elena), exploatarea intensă a 
stocurilor naturale de plante şi animale cu valoare economică (balene, peşti 
oceanici şi de apă dulce, cornutele africane mari etc.). 

Prin introducerea unor specii în culturi, omul le-a făcut dependente de 
el. Din tendinţa de lărgire a suprafeţelor agricole, el a distrus pădurile pentru 
a mări suprafeţele destinate păşunatului, a ars jnepenişurile. Consecinţele 
acestor acţiuni au fost ades dezastruoase; tocmai de aceea în prezent se luptă 
pe diferite căi pentru reducerea acestor daune, în sensul reîmpăduririi tere¬ 
nurilor, al utilizării lor optime şi raţionale, al protejării speciilor rare etc. 

Prin dereglarea funcţionalităţii ecosistemelor a fost favorizată înmul¬ 
ţirea unor specii dăunătoare care pot provoca pagube mari atît ecosistemelor 
naturale autohtone, cît mai ales culturilor agricole, care sînt mai labile, mai 
dependente de om (este cazul înmulţirii lăcustelor, gîndacului de Colorado, 
filoxerei, omidei păroase a dudului, diferitelor ciuperci patogene). 

Omul a creat ecosisteme noi în care apar şi se dezvoltă biocenoze speciale ; 
agrocenozele (care sînt reprezentate de culturile de cereale şi plante tehnice, 
de livezi şi plantaţiile de vegetale străine zonelor geografice în care ele sînt 
cultivate în prezent), acvacultura, creşterea dirijată a fondului forestier. 
Mediul urban constituie un alt tip de ecosistem antropic. Problemele legate de 
prevenirea poluării au determinat şi ele constituirea unor ecosisteme noi, 
cele ale instalaţiilor de epurare. 

Datorită cuceririi tuturor mediilor de pe pămînt, ele sînt influenţate sub 
o formă sau alta, direct sau indirect de acţiunea omului. Dacă unele sînt 
foarte puţin afectate (junglele africane, pădurile Americii de Sud, taigaua, 
pustiurile africane şi asiatice), altele suferă presiunea umană deosebit de preg¬ 
nant (cele aflate în contact permanent cu omul, cele din vecinătatea aşezărilor, 
cele dependente de el). 


3.7. POLUAREA ŞI EFECTELE EI 

Prin folosirea diverselor produse naturale sau sintetizate, omul elimină 
o serie de produse nefolositoare, denumite poluanţi. Aceste produse, rezultate 
din nevoile lui fiziologice sau din activitatea umană, pot incomoda procesele 
naturale atunci cînd ele se acumulează, sînt toxice sau nebiodcgradabile. 

Odată cu creşterea densităţii populaţiei şi cu dezvoltarea tehnicii, canti¬ 
tatea poluanţilor a crescut, ajungînd ca treptat să altereze ecosistemele, să 
dezechilibreze viaţa naturală pe mari întinderi. în mod obişnuit, datorită 
capacităţii lor de autoreglare, ecosistemele sînt capabile să contracareze 
acţiunea negativă a poluanţilor, proces care este denumit autoepurare. Cînd 
însă cantitatea de poluanţi depăşeşte capacitatea de autoepurare acest pro¬ 
ces este inhibat, ecosistemele suferă un proces de alterare, modificările putînd 
merge pînă la distrugerea lor, la apariţia unei tanatocenoze, a unor zone 
moarte sau pustiuri. 

în secolul nostru problema evitării poluării s-a pus extrem de acut, 
treeîndu-se la luarea unor măsuri de prevenire a poluării, de distrugere con¬ 
ştientă a poluanţilor şi pe cît este posibil, de recuperare a lor. S-au elaborat 

metode de epurare artificială a aerului, apei şi solului, în care se utilizează 
adeseori şi fenomene sau acţiuni ale organismelor (metodele de epurare bio¬ 
logică). Pentru protecţia mediului se recurge la soluţii a căror eficienţă merge 
pînă la limita la care mediul nu suferă din partea poluanţilor modificări 
negative evidente. 

Ignorarea şi neglijarea efectelor produse de poluare duce la dezechilibre 
ecologice, la apariţia unor intoxicaţii, creşterea morbidităţii şi a anomaliilor 
genetice şi psihofuncţionale. Se impune tot mai mult reconsiderarea atitu¬ 
dinii omului faţă de natură, o adaptare conştientă a activităţii umane la 
problemele şi legile generale ale ecologiei, la dezvoltarea sa în echilibru cu 
natura, cu mediul ambiant, în care trăieşte şi de care depinde. 

Preocuparea pentru protecţia naturii devine un criteriu al capacităţii 
umane de dezvoltare, de asigurare a bunăstării, de dezvoltare economică. 
In ţara noastră acţiunea de protecţie a mediului constituie o parte integrantă, 
de importanţă deosebită, a activităţii generale de dezvoltare economico- 
socială a ţării, în concordanţă cu principiile fundamentale ale politicii parti¬ 
dului şi statului nostru privind construcţia societăţii socialiste multilateral 
dezvoltate. Prin Legea nr. 9/1973 şi prin crearea Consiliului naţional pentru 
protecţia mediului înconjurător, statul nostru a creat cadrul legal şi organi¬ 
zatoric adecvat care permite ca aceste probleme să fie permanent în atenţia 
organelor de partid şi de stat. 

Sursele de poluare sînt extrem de variate. Se disting net două grupe 
mari de surse şi anume: poluarea naturală şi cea care este rezultatul direct 
al activităţii umane. 

Dintre formele poluării naturale menţionăm erupţiile vulcanice, cutremu¬ 
rele, alunecările de teren, furtunile de praf, dereglările meteorologice şi acţiu¬ 
nea normală a vieţuitoarelor. 

Poluarea, rezultat al activităţii omului, are loc ca urmare a creşterii 
aglomeraţiilor urbane (din care se elimină deşeuri solide şi lichide), al dezvol¬ 
tării industriei (mai ales a celei miniere, siderurgice, metalurgice, chimice, 
alimentare şi energetice), al dezvoltării transporturilor şi al mijloacelor de 
transport (care elimină gaze toxice rezultate de la motoarele cu ardere internă, 
consum de oxigen la avioanele cu reacţie, reziduurile deversate în mări de 
vapoare), al intensificării activităţii de creştere dirijată a plantelor şi anima¬ 
lelor, administrarea abuzivă a îngrăşămintelor — îndeosebi a celor chimice 
— şi a pesticidelor, prin acumularea dejecţiilor solide şi lichide, prin produ¬ 
cerea pe cale sintetică sau eliberarea unor produse cancerigene etc. 

Poluanţii, deşi foarte variaţi şi avînd provenienţe diferite, prezintă 4 
moduri de acţiune principale: fizic, chimic, biologic şi radioactiv. 

Poluarea fizică se manifestă prin creşterea temperaturii apei (de exemplu: 
prin deversarea apelor de răcire de la termocentrale în rîuri şi lacuri), prin 
depunerea suspensiilor de la flotaţiile miniere în rîurile emisar, a prafului de 
la fabricile de ciment pe sol şi pe plante, etc. 

Poluarea chimică se produce ca urmare a acţiunii cflucnţilor gazoşi de la 
diferitele industrii — îndeosebi cele chimice şi siderurgice, a gazelor rezultate 
din procesele de degradare a substanţelor organice, a gazelor toxice de la 
motoare, a unei game imense de compuşi chimici — toxici sau netoxici, 
biodegradabili sau nebiodegradabili — care sînt deversate în ape, a ionilor 
unor metale grele, a evacuărilor de acizi, pesticide ş.a., care afectează în cele 
mai diferite moduri mediul viu şi cel neviu. 

Poluarea biologică se manifestă prin evacuările de germeni patogeni în 
apă şi aer, a cadavrelor infestate îngropate în sol, prin accelerarea proceselor 
de eutrofizare a apelor şi de eroziune a solului, de accelerare artificială a pro¬ 
ceselor de biodegradare anaerobă etc. 

Poluarea radioactivă are loc ca urmare a exploziilor nucleare, a unor scă¬ 
pări de elemente radioactive de la uzinele de îmbogăţire şi prelucrare a mate¬ 
rialelor fisionabile, a uzinelor atomice, de la deşeurile radioactive, precum şi 
de la sursele de radiaţii aparent mai puţin nocive, cum sînt radiaţiile ioni¬ 
zante, razele rontgen. 

Poluarea a devenit o problemă de foarte marc importanţă, ea consti¬ 
tuind o ameninţare pentru planeta noastră, a cărei pondere depăşeşte pe 
cea a armelor nucleare. La nivelul globului poluanţii se estimează anual la 
milioane şi chiar miliarde de tone. Măsurile legate de construirea instalaţiilor 
de prevenire, epurare şi combatere a poluării şi de cercetarea efectelor poluării, 
afectează în prezent peste 1% din bugetul mondial; se prevede că în viitor 
va avea loc o creştere vertiginoasă a acestor cheltuieli. 

Poluarea aerului este realizată îndeosebi de oxidul de carbon, bioxidul 
de sulf (fig. 8), de fluor, ozon, oxizi de azot şi acizi organici, de clor, acid 
clorhidric, tetractil de plumb ş.a. Aceşti compuşi atacă căile respiratorii, 
scad randamentul fotosintezei, infectează şi otrăvesc alimentele, se acumu¬ 
lează în organisme avînd efecte cronice. Ca urmare ele dereglează metabolismul 
biocenozelor, duc la dispariţia unor componenţi ai acestora, la schimbări în 
circuitele materiei şi energiei în ecosisteme, la dereglări în compoziţia şi struc¬ 
tura atmosferei, la reducerea surselor de energie cosmică radiantă care ajung 
pe pămînt. 

Poluarea apelor este o problemă care a devenit extrem de acută. Sînt 
ţări în care de pe acum se pune problema apei de băut, ţări în care unele 
rîuri sînt transformate în canale care colectează reziduurile orăşeneşti şi 
industriale, în care viaţa este ca şi dispărută. Se consideră că rezervele de apă 
dulce pot satisface nevoile omenirii numai pînă în anul 2050. Productivi¬ 
tatea apelor a scăzut la -40% comparativ cu situaţia de la începutul acestui 
secol. Concomitent se intensifică procesele de eutrofizare şi colmatare a bazi¬ 
nelor acvatice naturale. Poluarea apelor se realizează cu toate produsele 
minerale şi organice naturale şi sintetice, pe care omenirea le aruncă prin 
intermediul apelor uzate în rîuri şi oceane. Ca urmare, gradul de folosire a 
apelor se reduce, se ajunge la o adevărată „sete" fiziologică. Apele care con¬ 
ţin impurificatori duc la epidemii, intoxicări, sînt inutilizabile pentru om, 
plante şi animale. 

Poluarea solului duce la scoaterea din circuitul economic a unor suprafeţe 
întinse de teren, la degradarea componentei sale vii, la acumularea prafului 
industrial, a deşeurilor solide, a pesticidelor şi îngrăşămintelor, care îl alte¬ 
rează, îl modifică funcţional. 

Acţiunea poluanţilor se manifestă la cele mai diferite niveluri în primul 
rînd asupra indivizilor, afectîndu-le metabolismul, reproducerea şi chiar codul 
genetic, apoi asupra biocenozelor (a inter-relaţiilor dintre populaţiile dife¬ 
ritelor specii, la apariţia urior cenozc noi, modificarea lanţurior trofice şi 
reducerea productivităţii ecosistemelor). Ca rezultat al interacţiunii biotop- 
biocenoză, a dereglărilor produse de poluanţi asupra echilibrului ecosistemelor, 
are loc o creştere a labilităţii acestora, orientarea evoluţiei lor în direcţii total 

Qozul hidrogen sulfurat 

2- Erupţii vulcanice 

3- Industriei nesemnificativă per gtot> 





I : ig. <S. Circuitul SO : in natură 

nedorite (evoluţia ecosistemelor terestre spre xcrofiţie *, a celor acvatice spre 
eutrofie **), reducerea fenomenelor de autoreglare, mergînd pînă la dezorga¬ 
nizarea lor). 

Poluarea frînează procesele de fotosinteză în ecosistemele acvatice şi 
terestre; una din implicaţiile importante şi deloc neglijabile ale acestui feno¬ 
men fiind reducerea producţiei de oxigen a pămîntului. 

în prezent conştienţi de pericolul pe care îl reprezintă poluarea, oamenii 
luptă pe căi variate pentru a preveni şi contracara efectele sale negative. 
Se cercetează şi elaborează metode şi aparate moderne pentru detectarea 
poluării, se elaborează metode de prevenire şi control automat al gradului 
de poluare existent în apă şi aer, se elaborează tehnologii de combatere a 


* mediu sărac, lipsit de umiditate (cx. deşertic, semiarid); 

** situaţia in care apele au un exces de masă vegetală, care le altcrca/ă calităţile 
şi evoluţia. 

poluării în care se îmbină procedee fizice, chimice şi biologice (ultimele repre- 
zentînd modalităţi de utilizare dirijată a proceselor biologice şi a ecosiste¬ 
melor în scopul degradării cu mare intensitate a poluanţilor de cele mai dife¬ 
rite origini). Se elaborează tehnologii noi, în care se tinde spre reducerea 
poluanţilor (se vorbeşte de industrii nepoluante), se acordă o mai mare aten¬ 
ţie luptei biologice împotriva dăunătorilor, ocrotirii naturii, protejării eco¬ 
sistemelor naturale şi dirijării celor modificate de om în scopul menţinerii 
lor sub controlul legilor naturii; se intensifică măsurile legate de crearea unei 
legităţi care să protejeze natura. 


3.8. RADIOACTIVITATEA ŞI IMPLICAŢIILE EI 
ASUPRA ORGANISMELOR VII 

Alături de radioactivitatea naturală, în ultimele trei decenii a început să 
se facă simţită şi radioactivitatea artificială care a luat naştere în urma folo¬ 
sirii energici nucleare de către om. Radioactivitatea naturală este consti¬ 
tuită atît din radiaţiile emise de soare precum şi de galaxii, cît şi din radiaţiile 
unor elemente radioactive naturale — produşii rezultaţi din dezintegrarea 
uraniului, thoriului şi actiniului — şi în cantitate mai mică de la 40 K, l4 C 
şi 3 H, toate existente în scoarţa pămîntului şi în atmosferă. Radioactivitatea 
artificială provine din experienţele cu.arme nucleare, folosirea energiei nu¬ 
cleare în industrie (extracţia şi prelucrarea minereurilor uranifere, reactori 
nucleari, uzine de retratare a combustibilului nuclear uzat) cît şi din utili¬ 
zarea izotopilor radioactivi în alte domenii ale industriei, în agricultură, 
medicină, cercetare ştiinţifică etc. 

Principalul dispozitiv creat de către om pentru eliberarea energiei 
nucleare şi folosirea ei în practică îl constituie reactorul nuclear unde reacţia 
de fisiune în lanţ (ruperea nucleului unui element greu în două fragmente 
mai uşoare prin captura unui neutron sau spontan, cu degajare de energie) 
are loc în mod controlat cu menţinerea la un nivel corespunzător al degajării 
de energie care poate fi transformată în alte tipuri de energie. Pe de altă 
parte, în bomba atomică, reacţia de fisiune nu mai este controlată ci odată 
amorsată nu mai poate fi oprită, conducînd la o degajare rapidă a energiei 
cu caracter de explozie. 

în procesul de fisiune a uraniului sau plutoniului (principalele elemente 
care stau la baza utilizării energiei nucleare pentru obţinerea de energie 
electrică), într-un regim de fisiune în lanţ, apar peste 250 izotopi radioactivi 
care constituie o puternică sursă radioactivă. 

Exploziile bombelor atomice — principale surse de poluare radioactivă 
a mediului — au eliberat în natură o gamă largă de produşi de fisiune şi acti¬ 
vare, care, transportaţi în straturile înalte ale atmosferei au revenit treptat 
(în decurs de mai mulţi ani) în ape sau pe sol. 

Alte surse de poluare radioactivă — este adevărat în cantităţi mult mai 
mici— sînt considerate reactoarele nucleare şi în special cele de la centralele 
nuclearo-electrice care elimină o serie de deşeuri radioactive gazoase sau li¬ 
chide. Trebuie să amintim că deşeurile cu radioactivitate excesiv de mare sînt 
stocate în containere construite special care se amplasează în locuri ferite de 
accesul persoanelor şi la adăpost de orice posibilitate de răspîndire a conţi¬ 
nutului lor în cazul unor catastrofe naturale. în apele de suprafaţă mai ajung 

şi o serie de izotopi radioactivi folosiţi în agricultură, medicină, cercetare 
ştiinţifică, deocamdată cu mult sub concentraţiile maxime admise. 

Se cunoaşte cu certitudine că radiaţiile ionizante (cosmice sau terestre) 
au acţionat asupra primelor forme de viaţă de pe Terra acţionînd şi azi asu¬ 
pra vieţii fără să dăuneze evoluţiei. Aceste fapte dovedesc că radiaţiile, între 
anumite limite nu sînt ofensive pentru organismele vii; din contra, se pare 
că activitatea biologică normală nu ar putea avea loc în absenţa acestui fond 
natural de radiaţii. Dar fondul de radiaţii a crescut, mai ales în ultimele trei 
decenii, devenind astfel un factor abiotic de luat în consideraţie. 

Deşi în ţara noastră eliminările deşeurilor radioactive se fac respectînd 
măsurile de protecţie foarte severe, utilizarea energiei nucleare de către alte 
ţări (teste cu arme nucleare cît şi obţinerea de energic electrică de la centrale 
nuclearo-electrice) a început să fie pusă în evidenţă şi pe teritoriul României. 

Printre cei mai periculoşi izotopi radioactivi deversaţi în mediu se 
numără: 90 Sr (T 1 / 2 f = 28,l ani, metabolism identic cu al calciului), 137 Cs 
(T 1 / 2 f= 30 ani şi comportare asemănătoare cu potasiul). şi 131 I (T 1 / 2 i = 8 
zile) care prezintă un organotropism pentru tiroidă. 

Asemănarea ( 90 Sr şi 89 Sr cu Ca, 137 Cs cu K) sau identitatea ( ă9 Fe cu Fc 
stabil, 3 H cu H) unor radioelemente cu unele elemente stabile — constituenţi 
principali ai materiei vii — fac ca acestea să pătrundă cu uşurinţă în orga¬ 
nismele vii, să fie concentrate la nivelul diferitelor organe unde devin surse 
de radiaţii nucleare (a, (3, y, neutroni etc.) cu efecte nocive asupra ţesuturilor 
organismelor. Radiaţiile produc ionizări şi formarea de radicali liberi — feno¬ 
mene ce duc la perturbări reversibile sau ireversibile în structura celulei. 

Evacuaţi în apele de suprafaţă, izotopii radioactivi sînt supuşi proceselor 
de diluare, dispersare, sedimentare şi transformare — procese care sînt in¬ 
fluenţate în special de: mişcarea apei, modul de dispersare a materiilor solvite 
sau în suspensie, complexitatea sistemelor ecologice etc. 

O parte din izotopii radioactivi scăpaţi în aer, apă sau sol este reţinută 
de către plante, produeîndu-se astfel primul fenomen de concentrare în orga¬ 
nismele vii. Plantele inferioare (alge) cît şi cele superioare care constituie 
hrana organismelor animale fitofage (consumatori de gradul I) — neverte¬ 
brate, peşti, păsări, mamifere — cedează acestora o parte din radioactivitate 
realizîndu-se o a doua concentrare a izotopilor. Următoarea concentrare se 
face în organismele animale carnivore (consumatori de gradul II, III etc.) 
şi în cele din urmă în om, unde se produce ultima concentrare. Este de men¬ 
ţionat că toate organismele animale, implicit şi omul, pot prelua o cantitate 
marc de elemente radioactive şi direct din apă (fig. 9). Omul „aruncă" în 
natură cantităţi de izotopi radioactivi, în aparenţă neglijabile, dar primeşte 
radioactivitatea înapoi împachetată (O d u m, 1971). 

Aprecierea gradului de poluare radioactivă a apelor apare evidentă nu 
numai prin determinarea radioactivităţii apei şi hidrobionţilor ci şi prin cal¬ 
cularea factorului de concentrare care reprezintă raportul dintre activitatea 
unui izotop radioactiv dintr-o unitate gravimetrică de biomasă şi activitatea 
specifică a apei. în general factorii de concentrare ai hidrobionţilor sînt mult 
mai mari în sistemele oligotrofe decît în cele eutrofe, din aceleaşi considerente 
sînt mai mari la organismele de apă dulce faţă de organismele marine. 

în prezent, izotopii radioactivi rezultaţi în procesul de fisiune a uraniului 
sau plutoniului sînt greu decelabili pe teritoriul R.S.R. Prezenţa lor a fost 
însă pusă în evidenţă în special în apa şi hidrobionţii din Dunăre (C h i o s i 1 ă, 
Furnică etc.). Acest fapt se datorează în special centralelor nuclearo- 

Ftg. 9. Efectele poluării radioactive 


electrice existente în alte ţări riverane Dunării. Printre izotopii radioactivi 
deja puşi în evidenţă amintim: ^Co, “Co, 89 Sr, 90 Sr, 95 Zr, 95 Nb, lo3 Rn, 124 Sb, 
l25 Sb, 131 I, 134 Cs, 137 Cs, 141 Ce, 144 Ce cu activităţi între 0,02 şi 0,68 pCi/1 *, 
cît şi 3 H cu activităţi între 320 şi 900 pCi/1 (valorile mari se datorează şi căde¬ 
rilor radioactive — fallout — în urma testelor cu arme nucleare). O serie de 
organisme din plancton, vegetaţia acvatică cît şi peştii realizează în mod con¬ 
stant factori de concentrare de ordinul miilor pentru o serie de izotopi radio¬ 
activi ca: 3 H, 54 Mn, 59 Fe, 60 Co, 65 Zn, l37 Co, 90 Sr etc. 

* pCip. = 10 -12 Ci; 1 Ci = 3,7- 10'° desintegrări/sccundă. 

Implicaţiile poluării radioactive asupra organismelor vii sau ecosiste¬ 
melor sînt încă puţin cunoscute. Nivelul scăzut de contaminare radioactivă 
a solului sau apelor de suprafaţă nu afectează prea mulţi componenţi ai eco¬ 
sistemelor. Totuşi unele contaminări acute cu activităţi mari (în cazul acci¬ 
dentelor nucleare urmate de deversări masive de izotopi radioactivi) inuuc 
doze de iradiere mari care afectează în general o singură generaţie unde domi¬ 
nantele se caracterizează prin sterilitate sau chiar mutaţii letale. Contami¬ 
nările cronice (deversări repetate de izotopi radioactivi) duc la apariţia unor 
efecte genetice, ca urmare a concentrărilor îndelungate de izotopi, ce se mani¬ 
festă de-a lungul mai multor generaţii prin malformaţii, inducere de leucemii 
şi cancere. 

Noxa radioactivă, faţă de alte noxe (chimice, biologice) este mai peri¬ 
culoasă prin menţinerea proprietăţii sale de a emite radiaţii, indiferent de 
locul unde se află, sau transformări chimice. în timp ce noxele chimice şi 
chiar cele biologice pot fi anihilate prin procedee fizico-chimice sau biolo¬ 
gice, noxa radioactivă nu poate fi redusă prin aceste procedee, ci persistă în 
natură pînă ce nucleii elementelor chimice respective nu mai emit radiaţii 
şi devin stabili, fenomen care totuşi în cazul unora dintre produşii de fisiune 
atinge sute de ani ( 137 Cs şi 90 Sr). 

Deşi eliminarea deşeurilor radioactive cu activităţi mici se face respec- 
tînd măsuri de protecţie severe, izotopii radioactivi odată deversaţi scapă de 
sub supravegherea şi controlul omului, ceea ce face necesară reducerea pe 
cît este posibil a deşeurilor radioactive în mediu. 



4. ORIGINEA FAUNEI ŞI FLOREI ROMÂNIEI 


Lumea animală şi vegetală a ţării noastre, aşa cum se prezintă în momen¬ 
tul de faţă. este rezultatul unei lungi evoluţii, strîns legată de modificările 
configuraţiei uscatului şi mării, ale reliefului, ale condiţiilor de viaţă (în pri¬ 
mul rînd ale climatului) precum şi de pătrunderea de noi specii din zonele 
vecine, de migrarea sau dispariţia speciilor mai vechi şi de evoluţia (transfor¬ 
marea) pe loc a altor specii. La începutul erei terţiare, Europa avea un cli¬ 
mat aproape ecuatorial şi era populată de o vegetaţie, floră şi faună, de tip 
ecuatorial, asemănătoare şi înrudite, dar nu identice cu cele care trăiesc azi 
în pădurile ecuatoriale ale Africei şi Asiei (dar nu şi cu cele din America de 
Sud şi Australia). în tot cursul erei terţiare climatul s-a răcit treptat, ceea 
ce a adus după sine o deplasare spre sud a zonelor climatice, şi a majorităţii 
speciilor vegetale şi animale, dar unele dintre acestea au rămas pe loc, sufe¬ 
rind o serie de modificări. Retragerea spre sud a vechilor flore şi faune a 
fost însoţită de pătrunderea altor flore şi faune, dinspre nord. Răcirea maximă 
a avut loc în epoca cuaternară (perioada glaciară), cînd teritoriul României 
se prezenta în cea mai mare parte ca o tundră nordică şi era populat de specii 
identice sau foarte îndeaproape înrudite cu cele care astăzi sc întîlncsc în 
nordul Europei şi Siberiei sau în golul alpin. în cursul epocei cuaternarc au 
alternat în Europa Centrală şi Estică patru perioade glaciare principale, des¬ 
părţite de trei perioade interglaciarc. în timpul glaciaţiilor coborau la noi 
flora şi fauna de tundră, în intcrglaciare acestea sc retrăgeau spre nord şi 
în locul lor veneau dinspre sud specii <}e climă temperată; în anumite perioade 
intcrglaciare climatul era mai cald sau mai uscat decît în zilele noastre iar 
lumea animală şi vegetală nu era cea de astăzi ci mai degrabă cea care 
populează zona circum-mediteraniană sau stepele uscate din sudul Ucrainei, 
sau ţărmurile mărilor Caspică şi Arai. Fenomenul a fost complex; nu toate 
speciile s-au retras spre nord sau spre sud. nu toate au supravieţuit iar unele 
din ele s-au transformat. 

Această evoluţie complicată a condiţiilor de viaţă, a zonelor climatice 
şi a lumii vieţuitoarelor a decurs în mod diferit, după cum este vorba de fauna 
subterană a peşterilor, de fauna şi flora terestră, de cele de apă dulce şi de 
cele ale Mării Negre. 

Cel mai puţin a fost afectată de schimbările climatice fauna peşterilor, 
datorită faptului că în mediul subteran temperatura este mai constantă, 
mai puţin afectată de fluctuaţiile de la exterior, iar speciile subterane nu-şi 
părăsesc habitatul, nu pot ieşi în afară peşterilor şi să se deplaseze spre sud 
sau spre nord. Unele din speciile cavernicole ce trăiau la noi în era terţiară 

au pierit în perioadele glaciare, dar în nici un caz ele nu s-au deplasat uşor 
spre nord sau sud. Fauna cavernicolă a României are aproape în întregime 
o origine şi vechime preglaciară. 

In privinţa acestei faune, se pot da o scrie de amănunte. Deşi peşteri 
există în toate zonele calcaroase ale României, adevărata faună cavernicolă 
nu trăieşte decît în munţii Banatului, Carpaţii Meridionali la apus de Olt, 
Munţii Apuseni şi Dobrogea. 

Strămoşii actualei faune cavcrnicole a României au pătruns la noi dinspre 
sud, începînd din perioada oligocenă a erei terţiare. Aceşti strămoşi erau specii 
endogee, trăiau în sol, dar încă nu erau adevăraţi locuitori ai peşterilor. Tre¬ 
cerea lor la viaţa cavernicolă a avut loc în perioada pliocenă a erei terţiare 
şi mai ales în cea pleistocenă (cuaternară). Existenţa unor largi văi: cea a 
Dunării, a Jiului, Mureşului, Oltului şi culoarul Cerna-Timiş a izolat diverse 
faune endogee, devenite ulterior cavcrnicole, dar toate aceste faune provin 
din strămoşi veniţi dinspre sud, din Egeida. 

Carpaţii Răsăriteni sînt lipsiţi de o adevărată faună cavernicolă; singurele 
animale care se întîlncsc în peşterile din aceşti munţi sînt specii de supra¬ 
faţă, care numai ocazional pătrund în peşteri, de exemplu liliecii. în solul 
pădurilor din Carpaţii Răsăriteni trăiesc o serie de insecte şi alte neverte¬ 
brate, care, spre deosebire de cele din Carpaţii Meridionali şi cei Apuseni, 
nu provin din sud, din Peninsula Balcanică, ci din nord-vest, din masivul 
muntos al Boemiei şi au la noi o vechime preglaciară. 

Speciile vegetale şi animale care alcătuiesc biocenozele terestre de supra¬ 
faţă sînt, spre deosebire de cele subterane, pătrunse la noi în postglaciar. 
Multe dintre aceste specii, sau strămoşii lor direcţi, au trăit desigur pe melea¬ 
gurile noastre în era terţiară, dar în perioadele reci ele s-au retras spre sud, 
în refugiile glaciare şi au revenit la noi abia după încetarea glaciaţiunii şi 
reîncălzirea climei. Popularea postglaciară a ţării s-a făcut din refugiile gla¬ 
ciare de la sud. 

Dar nu toate speciile din flora şi fauna noastră sînt emigrate în post¬ 
glaciar. Cîteva sînt supravieţuitoare din perioadele preglaciare şi au supra¬ 
vieţuit la noi în zone restrînse, adăpostite şi în perioadele glaciare atît de 
nefavorabile. O dovadă în acest sens este faptul că nici una dintre aceste 
specii nu trăiesc la sud de Dunăre şi nici nu au rude apropiate acolo, deci 
nu au putut emigra în postglaciar dinspre sud. Rudele cele mai apropiate 
ale acestor specii trăiesc în Asia răsăriteană şi centrală. 

Botaniştii sînt în mod unanim de acord că două dintre plantele terestre 
din flora noastră au o vechime preglaciară. Prima este liliacul Munţilor Apuseni, 
Syringa josikaea, endemic în aceşti munţi, care nu este decît de departe înru¬ 
dit cu liliacul mediteranian iar rudele sale mai apropiate trăiesc în Afganistan 
şi Himalaia. A doua specie este crucea-voinicului, Hepatica transsilvanica 
specie endemică în Carpaţii Răsăriteni şi Meridionali, din judeţele Mureş 
şi Neamţ pînă în Hunedoara; ruda sa cea mai apropiată trăieşte în China. 
Numeroase alte specii de plante sînt cunoscute numai în România, dar după 
datele de care dispunem, multe din ele s-au format abea în postglaciar, altele 
provin din Balcani (unde ulterior au dispărut) iar altele probabil nu sînt ende¬ 
mice şi se vor găsi şi la sud de ţara noastră. 

Dintre vertebratele terestre de la noi, vechime preglaciară are probabil 
tritonul carpatic, Triturus montandoni, endemic în Carpaţii Răsăriteni şi 
de curbură precum şi în Sudeţi care nu are rude apropiate nici în Balcani, 
nici în Caucaz, el nu poate fi deci un imigrant postglaciar. S-ar putea admite 

că specia s-a format în Carpaţi în perioade glaciare, dar din strămoşi care 
au supravieţuit pe loc din preglaciar. De asemenea, un gen de moluşte terestre, 
Alopia, care conţine în total 17 specii, este endemic în zona centrală a Româ¬ 
niei, între Rarău şi Munţii Buzăului, Bucegi, Petroşani, Munţii Apuseni. 
Această răspîndire limitată a genului dovedeşte că este vorba tot de un grup 
de specii cu o vechime terţiară la noi, nu de imigranţi postglaciari. 

Există încă numeroase specii de nevertebrate terestre epigee endemice 
în zone limitate ale României (de exemplu cîteva specii de lăcuste cunoscute 
pînă în prezent numai în masivul Cozia); dar nu este exclus ca ele să se găsească 
şi la sud, în Balcani, sau să fi supravieţuit în cursul glaciarului în Balcani 
de unde şi-au mutat arealul în postglaciar la noi. Unele din ele ar putea avea 
o vechime preglaciară la noi; dar problema nu este terminată şi nu putem 
să le considerăm relicte terţiare. în stadiul actual al cunoştinţelor este mai 
prudent să le considerăm imigranţi. 

Faţă de puţinele specii care au rămas pe meleagurile noastre dinainte de 
glaciaţiuni şi care au supravieţuit în cursul acestora, imensa majoritate a 
speciilor de plante şi animale care populează munţii, pădurile şi stepele ţării 
noastre au pătruns în postglaciar din diversele refugii glaciare ale faunei şi 
florei, refugii situate în cea mai mare parte la sud şi sud-est de România. 

Cea mai mare parte a ţării noastre, şi în general a Europei Centrale face 
parte din zona pădurilor de foioase: stejar şi fag. Datele paleontologice destul 
de complete de care dispunem arată că în perioadele glaciare, pădurile de 
foioase se întindeau în jurul Mediteranei, în Peninsula Iberică, Italia, sudul 
şi vestul Balcanilor, nordul Africii şi parţial Asia Mică, zone în care clima 
era mai rece şi mai umedă decît în zilele noastre. Odată cu încălzirea climei, 
vegetaţia, flora şi fauna circum-mediteraneene s-au extins treptat spre nord, 
ocupînd cea mai mare parte a Europei, afară de munţi şi de stepele aride din 
sud-est. Totodată temperatura a crescut iar umezeala s-a redus în jurul Medi¬ 
teranei, iar fauna şi flora care populau această zonă în timpul glaciaţiunii 
au început să dispară sau să se retragă spre nord. Dar această faună şi floră 
supravieţuiesc şi azi în zonele umede şi reci din munţii Spaniei, Italiei, Africei 
de Nord etc. Primii naturalişti care au cercetat munţii din Africa de Nord 
au fost foarte surprinşi să întîlnească acolo specii central europene, cum este 
ursul, cerbul, o serie de stejari etc. Pentru naturaliştii din zilele noastre, care 
cunosc evoluţia climatului şi biocenozelor, fenomenul apare cît se poate de 
normal; aceste specii central europene sînt, sub aspect al originei din perioa¬ 
dele glaciară şi postglaciară, specii mediteraneene. 

Rămîne ca un fapt bine precizat că majoritatea speciilor din pădurile 
noastre de foioase provin din refugiul mediteranean al faunei şi florei. Ele sînt 
sub aspect al originei, elemente mediteraneene ; sub aspect al răspîndirii actuale, 
ele sînt elemente central-europene. 

Numărul elementelor mediteraneene sau central europene, este foarte 
mare. Amintim de exemplu, stejarul (Quercus robur), ulmul (Ulmus mon¬ 
tana), scoruşul (Sorbus terminalis), jugastrul (Acer campestre) dintre copaci, 
rodul pămîntului (Arum maculalum) şi mătrăguna (Atropa belladona) dintre 
plantele ierboase, cerbul (Cervus elaphus), pisica sălbatică (Felis sylveslris), 
salamandra (Salamandra salamandra), unele specii de ciocănitoare. 

în cadrul marelui refugiu mediteranean, al florei şi faunei de păduri 
de foioase, se disting mai multe subrefugii: atlanto-mediteranean (Peninsula 
Iberică şi sudul Franţei), adriato-mediteranean (Italia), ponto-mediteranean 
(Peninsula Balcanică şi vestul Asiei Mici). Dacă o serie de specii au trăit în 

cursul perioadei glaciare, pe întreaga suprafaţă a refugiului mediteranean 
de unde s-au extins în cursul postglacialului spre nord pe un front larg, alte 
specii au avut arealul restrîns la un singur subrefugiu (sau un fragment de 
subrefugiu) actuala lor răspîndire permiţînd să recunoaştem care a fost acest 
subrefugiu. Este normal ca în România să se întîlnească îndeosebi specii 
provenite din subrefugiul ponto-mediteranean. Se pot recunoaşte subdiviziuni 
chiar în cadrul acestui subrefugiu. Astfel, botaniştii deosebesc specii ibrice (vest 
balcanice), care la noi se întîlnesc îndeosebi în Banat şi vestul Olteniei, specii 
moesice, care populează îndeosebi Muntenia, specii euxinice, concentrate 
pe litoralul vestic al Mării Negre etc. Este foarte probabil ca în urma unei 
analize amănunţite a răspîndirii geografice a speciilor de animale să se poată 
recunoaşte aceleaşi categorii şi printre ele. Se ştie, de exemplu, că o serie de 
specii de melci tereştri trăiesc la noi numai în Banat, ei sau rudele lor apro¬ 
piate întîlnindu-se şi în Iugoslavia. Este evident că aceste specii fac parte din 
categoria celor ibrice, acestea fiind o subdiviziune a grupului speciilor ponto- 
mediteraneene. 

Un alt refugiu important care a contribuit mult la popularea postgla- 
ciară a ţării noastre, a fost cel caucazian, corespunzînd Transcaucaziei şi 
estului Asiei Mici. Din acest refugiu provin tot specii de pădure, dar de 
păduri mai uscate şi mai calde decît cele central europene, anume pădurile 
mezoxerofile din Dobrogea şi parţial din Oltenia şi Banat. Speciile respective 
au ajuns la noi parte din Crimeea peste sudul Ucrainei (într-o perioadă a 
postglaciarului mai caldă şi mult mai umedă decît în prezent), parte prin 
Asia Mică şi estul Bulgariei. 

Plante caucaziene în flora României sînt: o specie de tei (Tilia rubra) 
şi alte plante ca Saxifraga roiundifolia, Chrysanthemum macrophyllum , Tele- 
kia speciosa ; animale caucaziene: şarpele Coluber jugularis, şopîrlele Lacerta 
trilineata, L. praticola, Ablepharus kitaibelii, numeroase moluşte (unele dintre 
ele cantonate la noi îndeosebi în Banat), unele insecte etc. 

Refugiul sirian corespunde munţilor din Liban, Siria, Irak şi vestul 
Iranului; din acest refugiu au provenit o serie de plante ca de exemplu roş¬ 
covul (Ceratonia siliqua), platanul (Platanus orientalis), cedrul de Liban 
(Cedrus libani), vişinul turcesc (Prunus mahaleb), cîteva specii de stejar. 
Animale provenite din acest refugiu sînt: broasca de pămînt verde (Pelo- 
bales syriacus) şi un şarpe foarte rar, Eryx jaculus. 

Cele trei refugii amintite, pînă acum, au contribuit la popularea pădurilor 
de foioase a zonelor care corespund climatului în aceste păduri. Flora şi fauna 
pădurilor de conifere, mai reci şi mai umede decît cele de foioase, provin 
din refugiul manciurian, situat în nordul Asiei estice (sud-estul părţii sibe¬ 
riene a URSS şi nordul R. P. Chineze) şi îndeosebi din subcentrul usuric al 
acestui refugiu. Speciile de conifere provenite din refugiu s-au răspîndit 
în postglaciar peste Siberia pînă în Europa unde au populat pe de o parte 
nordul mai rece al continentului, pe de altă parte zona muntoasă de altitu¬ 
dini mijlocii. Speciile respective au o largă răspîndire, din nordul Asiei estice 
peste întreaga Siberie pînă în Europa. Ele sînt cunoscute în mod obişnuit 
sub numele de specii (sau elemente) eurosiberiene; termenul nu este prea 
exact, căci şi unele specii de provenienţă mediteraneană s-au răspîndit din 
Europa pînă în Siberia, mai ales în părţile sale sudice avînd deci tot o răspîn¬ 
dire etiro-siberiană. Termenul de elemente usurice este cel mai potrivit, indi- 
cînd în mod clar originea speciilor respective. 

Specii de copaci de origine uşurică sînt în primul rînd majoritatea coni¬ 
ferelor: specii de brad, de molid, de zadă, de pin din grupul sylvestris etc, 
dintre care în Europa trăiesc numai cîteva, una-două specii, iar în nordul 
Asiei estice şi în Siberia mult mai multe. 

Dar origine uşurică au şi cîţiva copaci cu frunze căzătoare, de exemplu 
mesteacănul pufos, plopul tremurător etc. Printre animalele de aceeaşi ori¬ 
gină se numără o serie de mamifere de mare interes vînătoresc, cum sînt: 
ursul, rîsul, jderul, unele păsări cum sînt mătăsarul şi ciocănitoarea cu trei 
degete. 

Din cele patru refugii despre care s-a discutat pînă acum provin cele mai 
multe specii animale şi vegetale care populează pădurile sau zonele de pajişti 
mai mult sau mai puţin umede ale ţării noastre. Dar în România, ca şi în 
multe alte ţări ale Europei, există şi zone extinse de stepe, caracterizate prin- 
tr-o umiditate redusă şi în care vegetaţia constă mai ales din specii de ier¬ 
buri. Istoria lumii vegetale şi animale a stepelor de climă temperată din 
Eurasia a fost diferită de cea a zonelor împădurite. Refugiile glaciare, în care 
au persistat şi au evoluat în cursul glaciaţiilor vegetaţia şi speciile animale 
de stepă au fost situate în majoritate în Asia Centrală şi parţial în Europa 
Estică. Se recunosc patru asemenea refugii, situate între Marea Caspică şi 
nordul Chinei, cel mai vestic dintre ele fiind refugiul aralo-caspic sau turano- 
eremic, situat între litoralul estic al Mării Caspice, lacul Isîk-kul şi cursul 
mijlociu al fluviilor Sir-Daria şi Amu-Daria. Din acest refugiu provin o serie 
de graminee din genurile Agropyron, Stipa, Festuca, numeroase plante ier¬ 
boase din alte familii, iar dintre animale: orbetele, hîrciogul, popîndăul, 
şoarecele de cîmp, şoarecele cu gît galben, dropia precum şi unele mamifere 
de talie marc, odinioară foarte răspîndite dar astăzi devenite mult mai rare 
sau chiar dispărute: antilopa Saiga, calul sălbatic est-european sau tarpanul 
ş.a. Din acest important refugiu s-au populat stepele din sudul Ucrainei şi 
R. S. Moldoveneşti, sudul Moldovei, Bărăganul, parţial Dobrogea precum 
şi zonele stepice ale Ungariei şi cîmpiei Crişurilor şi Banatului. Intre păsări 
există şi specii provenite din refugii situate mai la est; de exemplu ciocîrlia, 
ciocîrlanul şi potîrnichea de stepă provin din refugiul mongol. 

Plantele şi animalele terestre citate pînă în prezent au populat ţara 
noastră după încălzirea climatului, la încetarea climatului glaciar, doar o 
mică parte sînt rămase pe loc din preglaciar. Toate sînt de climă temperată, 
iar perioadele glaciare le-au fost nefavorabile. în schimb acele perioade au 
fost favorabile speciilor de climat rece proprii tundrei arctice sau zonei alpine 
a munţilor înalţi. Asemenea specii originare din tundrele nordice şi-au extins 
arealul spre sud în perioadele glaciare cînd ele se întîlneau în cantităţi mari 
în regiunile noastre iar odată cu încălzirea postglaciară s-au retras pe de o 
parte spre nord, pe de altă parte în zona alpină a masivelor muntoase. Arealul 
lor este astăzi discontinuu, prezentînd o disjuncţie arcto-alpină. Aşa sînt 
o serie de plante: argenţica (Dryas octopetala), iarba surzilor (Saxifraga 
aizoon), iarba roşioară (Silene acaulis) ş.a. iar dintre animale mierla gulerată 
(Turdus iorguatus). o serie de fluturi din genul Erebia etc. Prin faptul că 
aceste specii au pătruns la noi în perioada glaciară, cînd au avut o largă 
răspîndire, iar odată cu încălzirea postglaciară s-au retras pe cîteva vîrfuri 
izolate de munţi, ele sînt numite relicte glaciare. Cîteva relicte glaciare, dintre 
plantele de mlaştină şi unele nevertebrate mărunte, supravieţuiesc nu în 
zona alpină, ci în mlaştinile de turbă. 

Dar nu toate speciile proprii zonei alpine a munţilor trăiesc şi în tundra 
nordică. Destul de multe se întîlnesc numai în munţii Europei. Aşa sînt o 
serie de plante mărunte — panseluţa de munte (Viola alpina), garofiţa pitică 
(Dianthus gelidus), ochii-şoricelului (Primula minima) unele saxifrage etc. 
iar dintre animale în primul rînd capra neagră (Rupicapra rupicapra) . Aceste 
specii s-au format în cursul terţiarului, evoluînd în mod lent, majoritatea din 
strămoşi care trăiau la şes; evoluţia şi adaptarea lor au decurs paralel cu 
înălţarea munţilor. Iniţial fiecare din aceste specii au trăit probabil pe cîte 
un singur lanţ sau masiv muntos. în cursul perioadelor glaciare aceste specii 
au coborît la cîmpie, extinzîndu-şi arealul, iar odată cu încălzirea postgla- 
ciară s-au retras din nou la munte, dar în mai multe lanţuri muntoase. Rezul¬ 
tatul a fost că speciile respective, formate iniţial în cîte un singur lanţ muntos 
al Europei, populează în prezent majoritatea munţilor Europei: Alpii, Car- 
paţii, Balcanii, Pirineii, în unele cazuri Caucazul etc., dar nu şi zonele de tundră 
din nordul continentului. Aceste specii au un areal discontinuu, fără să pre¬ 
zinte însă disjuncţia arcto-alpină. 

Istoria faunei şi florei acvatice a fost diferită de cea a celor terestre. 
Pe de o parte mediul acvatic este mai puţin influenţat de oscilaţiile climatice; 
răcirea glaciară nu a decimat fauna acvatică în aceeaşi măsură ca pe cea 
terestră. în al doilea rînd majoritatea organismelor de apă (cele strict legate 
de mediul acvatic) nu se pot deplasa dintr-un bazin fluvial într-altul, decît 
în cazurile de captări fluviale, care nu sînt atît de frecvente. Din aceste motive, 
fauna (şi flora) acvatică nu s-au putut deplasa spre nord şi sud cu aceeaşi 
uşurinţă ca cele terestre. Bazinul Dunării inferioare, care cuprinde şi ţara 
noastră a fost principalul refugiu glaciar al faunei terţiare de apă dulce a 
Europei Centrale, aşa cum ţinuturile circummediteraneene au fost principalul 
refugiu al faunei şi florei terestre de pădure. Majoritatea animalelor de apă 
dulce din România au o vechime preglaciară în ţara noastră. Dovadă în acest 
sens este faptul că multe dintre ele nu trăiesc mai la sud de bazinul Dunării, 
iar pentru altele există indicaţiuni serioase că ele sînt originare din bazinul 
Dunării şi abia în postglaciar şi-au extins arealul spre sud. Cîteva dintre 
nevertebratele de apă dulce din bazinul Dunării care lipsesc la sud, sînt 
înrudite cu specii din regiuni mai îndepărtate (Asia de est, America de Nord 
etc.) ceea ce este o dovadă a unei mari vechimi. 

Un însemnat contingent de peşti, moluşte şi crustacee din apele noastre 
dulci, îndeosebi din Dunăre, bălţile ei şi lacurile litorale, provin din strămoşi 
marini originari din mările puternic îndulcite care acopereau în a doua jumă¬ 
tate a erei terţiare o bună parte a ţării noastre şi a ţărilor vecine, întinzîndu-se 
spre est pînă la Marea Caspică: vechea Mare Sarmatică, Marea Ponţiană etc. 
Arealul acestor specii cuprinde în general Marea Caspică şi părţile îndulcite 
ale Mării Negre precum şi bazinul lor. Multe dintre ele se întîlnesc numai în 
deltă şi lacurile litorale, altele ajung destul de departe în interiorul ţării. 
Unele din ele au rămas probabil în apele dulci direct din mările terţiare; 
altele au urcat mai recent pe Dunăre în sus. 

Fauna apelor noastre dulci, atît cea de origină veche dulcicolă, cît şi 
cea de origine marină (ponto-caspică) are, în cea mai mare parte, o vechime 
preglaciară. Numărul imigranţilor glaciari (actualmente relicte glaciare) este mic 
el constă din cîteva specii de ape reci, cea mai bine cunoscută fiind lostriţaf/fw- 
chohucho). Imigranţi postglaciari aproape nu se cunosc în apele dulci. Foarte 
recent însă au fost introduse de către om, voluntar sau involuntar, o serie de 
peşti şi nevertebrate acvatice care au modificat profund echilibrul biologic. 

5. ECOSISTEME NATURALE 


în cadrul biosferei, ecosistemele naturale se deosebesc între ele prin 
caractere variate. în funcţie de însuşiri se pot grupa în ecosisteme acvatice, 
ecosisteme terestre şi ecosisteme subterane. 


5.1. ECOSISTEME ACVATICE 

Ecosistemele acvatice sînt unităţi ecologice cu o fizionomie bine contu¬ 
rată. Caracterele lor fac posibilă diferenţierea. Se poate vorbi de ecosistemul 
lacului, al bălţii, al mlaştinii, de ecosistemul apelor curgătoare (pîrîu, rîu, 
fluviu), de ecosistemul Mării Negre. 

Indiferent de tipul şi dimensiunea lor, ecosistemele acvatice cuprind doi 
mari biotopi sau domenii de viaţă: masa de apă sau pdagialul şi substratul 
sau bentalul. 

Avînd în vedere că unele lacuri au caractere aparte (sînt ape termale sau 
sărate) considerăm necesar a le trata în subcapitolul apelor cu caractere 
speciale. 


5.1.1. LACUL 

Lacul este volumul de apă relativ stagnant, cantonat într-o depresiune 
de pe suprafaţa uscatului, fără a avea legătură cu Oceanul Planetar *. El 
are o fizionomie bine conturată şi reprezintă „asocierea a două componente 
ale mediului geografic — depresiunea lacustră ca formă de relief şi apa ca 
element climatic" (P. G î ş t e s c u, 1971). Aceste două componente formează 
un tot unitar şi constituie suportul material al vieţii, prezentă aici prin nume¬ 
roase populaţii de plante şi animale grupate în biocenoze specifice. Structura 
morfofiziografică şi hidrobiologică a lacurilor este determinată de geneză, 
substrat geologic, suprafaţă, adîncime, altitudine, de însuşirile fizice şi chi¬ 
mice ale apei şi ale mediului înconjurător. 

5.1.1.1. GENEZA LACURILOR 

Cuveta lacurilor îşi are originea în procesele de transformare endogenă 
şi exogenă a scoarţei pămîntului. 


* P. G î ş t c s c u, Lacurile din România. Ed. Acad. RSR. Bucureşti, 1971, pag. 30. 

Mişcările tectonice soldate prin cutremure de pămînt sînt cauza existenţei 
multor lacuri pe planeta noastră. Depresiunile formate în scoarţa terestră 
s-au umplut cu apă, rezultînd în acest fel lacuri de origine tectonică. Aşa sînt 
Ciad, Tanganyca, Kiwu, Baikal etc. în România Lacul Roşu, considerat 
lac de baraj natural, s-a format în urma cutremurului de pămînt din 1837 
prin blocarea cursului superior al rîului Bicaz de către materialul rezultat 
din surparea unei părţi a masivului Ucigaşu. Tot de origină endogenă sînt şi 
lacurile vulcanice care s-au format prin acumularea apei în craterele vulca¬ 
nilor stinşi. Aşa a luat naştere Lacul Sf. Ana de lîngă Tuşnad. 

Multe lacuri s-au format sub acţiunea factorilor externi. Unele lacuri 
au rezultat din acţiunea apelor curgătoare şi sînt situate în lungul văilor sau 
pe terasele lor, altele au rezultat din acţiunea apelor marine, din acţiunea 
combinată a apelor curgătoare şi marine, din acţiunea gheţarilor, din acţiunea 
de dizolvare a apei, din acţiunea de tasare şi -subfuziune mecanică a sub¬ 
stratului. 

Lacurile de origină fluviatilă s-au format ca rezultat al acţiunii apelor 
curgătoare. în acest cadru există lacuri de luncă şi limane fluviatile. 

a. Lacurile de luncă se găsesc amplasate de regulă în zona marginală 
şi inundabilă a luncilor. în ţara noastră asemenea lacuri sînt numeroase; 
dintre ele menţionăm lacurile Crapina, Rotund, Pietrele, Somova, Parcheş, 
Murighiol din lunca Dunării; lacul Brateş (2000 ha) din lunca rîului Prut; 
lacurile Măscineni şi Tălăbasca din lunca rîului Şiret; lacurile Tătarului şi 
Gruia din lunca rîului Dîmboviţa; lacurile Potcoava, Mitrcni, Herăşti, Gruiu 
din lunca rîului Argeş, lacul Comana (700 ha) din lunca rîului Neajlov etc. 

b. Limanele fluviatile formează lacuri pe cursul inferior al unor afluenţi 
mici în zona lor de confluenţă cu rîurile principale. Asemenea lacuri sînt: Sna- 
gov, Căldăruşani, Fundata, Amara, Strachina pe rîul Ialomiţa; Costei, Jir- 
lău, Cîineni, Balta Albă, Ciulniţa pe rîul Buzău; Mălina, Cătuşa, Lozova pe 
rîul Şiret etc. Lacuri de acest tip se mai întîlnesc şi în lungul Dunării. 

c. Lacurile de curs părăsit sau de meandru. Se află amplasate în luncile 
rîurilor sau pe terase mai joase. Cuveta este reprezentată de fostul curs al 
apei. Aceste lacuri au adîncimi destul de mari, de 4—11 m. Lacurile de mean¬ 
dru din lunca Dunării sînt Japşa Plopilor, Dunărea Veche, Bentul Lătenilor, 
Bentul Stînii etc. în lunca Călmăţuiului şi în lunca Ialomiţei există mai multe 
lacuri formate în acest fel. Tot în această categorie intră lacul Amara aflat 
pe terasa inferioară a rîului Ialomiţa şi Lacul Sărat-Brăila situat pe terasa 
I a fluviului Dunărea. Ambele unităţi acvatice sini considerate de P. Gîş- 
t c s c u ca lacuri de tasare pe un curs părăsit (I. P i ş o t a şi I. B u t a, 
1975, consideră lacul Amara liman fiu viaţii). 

Lacuri rezultate din acţiunea apelor marine (lagune şi limane marine). 
Lagunele sînt lacuri formate prin bararea cu cordoane litorale nisipoase (nu¬ 
mite perisipuri) a golfurilor puţin adînci. Aşa s-a întîmplat cu vechiul golf 
Halimyris al Mării Negre din care a luat naştere complexul lacustru Razclm- 
Sinoe (compus astăzi din lacurile Razelm, Goloviţa, Zmeica şi Sinoe). 

Limanele s-au format tot prin bararea cu perisipuri, dar a gurilor de văr¬ 
sare a rîurilor direct în mare. Materialul aluvionar ce intră în constituirea 
perisipurilor a fost adus în mare de rîuri. Acest material împreună şi cu cel 
rezultat din abraziunea marină este şariat de curenţii litorali marini în faţa 
gurilor rîurilor, formînd lacuri care sînt cunoscute sub numele de limane mari¬ 
time. în acest mod s-au format lacurile Taşaul, Gargalîc, Siutghiol, Tăbă- 
căriei, Agigea, Techirghiol, Costincşti, Tatlageac, Mangalia etc. 

Lacuri formate prin subfuziune şi tasare. Cuveta acestor lacuri s-a format 
pe depozite de loess şi pe depozite friabile de terase. Depresiunile formate 
poartă numele de crovuri, padine sau găvane. în acest mod au luat naştere 
unele lacuri din Cîmpia Română, Cîmpia Vestică, Dobrogea şi Podişul Mol¬ 
dovei. 

Lacurile formate sub acţiunea gheţarilor sînt cantonate în zona înaltă 
a munţilor afectaţi de eroziunea glaciară. în România asemenea lacuri se 
află numai în Carpaţii Orientali şi Maridionali, masivele Rodnei, Făgăraş, 
Parîng şi Retezat. Ele s-au format în pleistoccn sub acţiunea gheţarilor de 
circ şi vale. în cadrul reliefului glaciar din ţara noastră există aproximativ 
200 lacuri în majoritate formate în cursuri sau căldări glaciare (aşa sînt lacu¬ 
rile Zănoaga, Bîlea, Capra, Gîlcescu, Galeşu, Podul Giurgiului, Urlea, Slă- 
veiu. Podragu, Custura Mare etc.). Alte lacuri, puţine la număr, s-au format 
pe văi în spatele depozitelor morenice (este cazul lacurilor Bistra, Neteş, 
Pietrele Albe, Scărişoara, Tăul Verde, Pietrosu, Buhăescu, Lala Mare etc.). 

Lacuri formate prin acţiunea de dizolvare a apei. Prin dizolvarea calca¬ 
rului (gipsului) de către apă au rezultat lacurile carstice Peţca, Vărăşoaia, 
Balta, Învîrtita-Nucşoara, iar prin dizolvarea sării s-au format lacurile Ursu, 
Aluniş, Negru etc. Lacurile sărate de la Slănic-Prahova, Telega, Ocna Mure¬ 
şului. Ocna Dejului etc. s-au format prin dizolvarea sării din ocnele părăsite. 

Lacurile din România sînt numeroase; ele se află cantonate pe majori¬ 
tatea treptelor de relief. Unele din ele sînt situate pe litoral sub nivelul Mării 
Negre, altele pe dealuri sau pe vîrfuri de munţi. Pe litoral lacurile Razelm 
şi Goloviţa sînt situate cu - - 3 m şi respectiv Techirghiol cu — 1,64 m sub 
nivelul Mării Negre. Apoi vin lacurile Siutghiol şi Tatlageac situate cu 1 m 
deasupra nivelului mării, pentru ca în munţii noştri altitudinea cea mai 
marc unde se află lacuri glaciare să depăşească 2200 m (lacul Podul Giur¬ 
giului din masivul Făgăraş se află la 2265 m). 

Morfologia lacurilor variază în funcţie de geneză, rocă şi relieful pe care 
se află instalate. Lacurile vulcanice au cuveta sub forma de pîlnie (lacul 
Sf. Ana). Cele formate în căldările glaciare au cuveta în formă de „U".Lacu¬ 
rile de origine fluviatilă, cele rezultate din tasare şi subfuziune mecanică, 
lacurile de origine lagunară şi limanele marine au cuveta mult deschisă şi 
întinsă luînd în unele situaţii aspectul unui taler. 

Lacurile cu suprafeţe mari au caractere topografice asemănătoare. 
Asupra ţărmului lor înalt acţionează apa care-1 transformă cu timpul în faleze, 
platforme de abraziune lacustră sau plaje. Relieful de adîncime al lacurilor 
poate fi uniform (acest caracter este dat de instalarea pe fundul lacului a 
sedimentelor fine — ca de exemplu în lacurile Taşaul, Razelm, Sinoe ş.a. 
formînd adevărate cîmpii sublacustre; la alte lacuri în special la cele de ero¬ 
ziune glaciară relieful subacvatic este în cea mai mare parte accidentat). 

5.1.1.2. FACTORII MEDIULUI LACUSTRU 

Poziţia geografică, altitudinea, clima, structura geologică depunerile or¬ 
ganice, relieful, solul, suprafaţa şi adîncimea lacului, vegetaţia împrejurimilor 
fac ca factorii fizici şi chimici ai biotopului lacustru să fie diferiţi de la un 
bazin la altul şi să constituie criteriul lor de deosebire. Se disting doi biotopi: 
masa de apă sau pclagialul şi substratul sau bentalul, deosebiţi între ei 
prin particularităţile fizico-chimice.*) 


* Vc?i M. I’apadopol: Hidrobiologia, 1978, p. 33. 

Factorii fizici ai masei de apă sau pelagialului. Masa de apă, sau 
pelagial reprezentată prin suprafaţă, adîncime şi volum constituie spaţiul 
în care se dezvoltă viaţa. în lacurile adînci intervine presiunea hidro¬ 
statică ; la fiecare 10,5 m presiunea creşte cu o atmosferă. Organismele acvatice 
au adaptări corespunzătoare în acest sens. Presiunea hidrostatică din corpul 
lor este egală cu presiunea apei de la nivelul unde îşi desfăşoară activitatea. 
Aceasta face posibilă existenţa vieţii la mari adîncimi. în lacurile cu suprafaţă 
mică — aşa cum sînt cele montane — biocenozele au o dezvoltare limitată, 
în lacurile mari biocenozele sînt bine dezvoltate şi diversificate. Se constată 
că pe lîngă alţi factori de mediu, volumul de apă joacă un rol esenţial în diversi¬ 
ficarea biocenozelor pe orizontală şi verticală. Mărturia acestui argument o 
constituie biocenozele diferitelor lacuri de pe glob şi din ţara noastră. 

Cele mai mari unităţi lacustre de pe pămînt sînt lacul Baikal (URSS) cu 
o suprafaţă de 34 000 km 2 şi adîncimea de 1 620 m; lacul Tanganyica (Africa) 
cu suprafaţa de 31 900 km 2 şi adîncimea de 1 435 m. în România, din unităţile 
lacustre existente pe litoralul Mării Negre, lacul Razelm are suprafaţa cea mai 
mare, de 41 500 ha, adîncimea de 3,5 m iar volumul de apă de 830000000 m 3 ; 
lacul Siutghiol are adîncimea de 17,15 m, suprafaţa de 1 960 ha şi volumul de 
apă de 91 000 000 m 3 . Din unităţile lacustre de origină glaciară, lacul Bucura 
are cea mai mare suprafaţă 105 000 m 2 , adîncimea de 17,10 m şi volumul de 
apă de 487 210 m 3 , iar lacul Zănoaga are cea mai mare adîncime 29 m şi cel 
mai mare volum de apă 693 152 m 3 ; suprafaţa sa este de 65090 m 2 . Alimentarea 
cu apă a lacurilor se face prin precipitaţii, prin izvoare subacvatice, izvoa¬ 
re de mal, prin drenarea apei rîurilor şi prin revărsarea rîurilor sau a 
fluviului Dunărea în timpul viiturilor. Pierderea apei din lacuri se face 
prin scurgere superficială, deci prin emisari (Snagov, Bucura), prin infiltraţie 
subterană, evaporare, consum biologic şi prin folosirea ei în irigaţii sau indus¬ 
trie. Unele lacuri nu au scurgere superficială (Sf. Ana, Techirghiol). în acest 
caz pierderile apei se fac prin evaporare, infiltraţie şi consum biologic! 

Oscilaţii de nivel. Alimentarea abundentă cu apă a lacurilor în timpul 
precipitaţiilor şi ieşirile apei din lacuri pe cale naturală sau artificială determină 
oscilaţiile de nivel. Fenomenul de ridicare sau coborîre a apei are influenţă 
asupra asociaţiilor de organisme, în special a celor din zona litoralului sau din 
zona de mal. Oscilaţii de nivel posedă toate lacurile de pe teritoriul României. 
Nivelul apei din lacuri oglindeşte condiţiile climatice ale fiecărui anotimp. 
Iarna, temperatura este scăzută şi implicit evaporarea va fi mică sau foarte 
mică. Singura sursă de alimentare cu apă o constituie izvoarele subterane. 
Primăvara temperatura creşte, zăpezile se topesc, ploile sînt abundente, nivelul 
apei creşte. Vara, temperatura este ridicată, evaporaţia şi consumul biologic 
sînt maxime, nivelul apei scade. Toamna temperatura scade, ploile sînt abun¬ 
dente, nivelul apei creşte din nou. 

Lacurile din zona montană a ţării noastre au nivelurile maxime în lunile 
mai şi iunie; cele in zona de cîmpie, de podiş şi colinare în lunile martie şi apri¬ 
lie. Nivelurile cele mai scăzute sînt pentru lacurile montane în luna august, 
iar pentru cele de cîmpie, podiş şi colinare în lunile iunie, august. 

Greutatea specifică a apei este supusă unor oscilaţii anuale datorită varia¬ 
ţiilor de temperatură şi salinitate (C. S. A n t o n e s c u, 1967) Greutatea 
specifică a apei creşte direct proporţional cu salinitatea. La temperatura de 
0° şi nivel altitudinal zero (nivelul mării) apa este de 775 ori mai grea decît 
aerul. Această însuşire fizică face posibilă plutirea sau înotul organismelor 
acvatice. Ele tind să fie scoase spre suprafaţă „cu o forţă cu atît mai mare cu 

cît greutatea lor specifică este mai apropiată de a aerului" (E. A. .Por a, 
L. O r o ş, 1974). Unele plante şi animale îşi menţin starea de plutire prin 
înglobarea în corpul lor a unui anumit volum de aer. Un exemplu în acest 
sens îl prezintă nufărul şi alte plante acvatice care au în corp spaţii pline cu 
aer; la fel se comportă şi peştii care posedă vezică înotătoare în care se află 
o cantitate dirijată de azot. 

Densitatea şi vîscozitatea apei lacurilor variază în cursul unui an. Factorul 
important care dirijează aceste caractere îl constituie temperatura. Apa are 
cea mai mare densitate la -}-4 0 C. Densitatea sa scade la temperaturi de peste 
4°C şi la cele sub 4°C. Iarna lacurile îngheaţă numai la suprafaţă. Acesta este 
posibil deoarece la 0° apa este mai uşoară decît cea de dedesubt. Stratul de 
gheaţă format este mai uşor decît apa de sub el care are o temperatură de 1°C 
şi creşte către fund, unde ajunge la +4°C sau chiar mai mult. Apa are, vara, 
în straturile superifcialc o densitate scăzută. Densitatea creşte către fund unde 
temperatura scade treptat, ajungînd în unele situaţii la + 4°C. 

Gradul de vîscozitate al apei este dat de temperatură, suspensii organice 
şi anorganice. Vîscozitatea apei scade la creşterea temperaturii. La tempera¬ 
tura de 0°C vîscozitatea apei este de două ori mai mare decît la temperatura 
de 25°C. De aceea vara apa are o vîscozitate mai mică decît iarna. Suspensiile 
organice şi anorganice aflate în masa apei contribuie, pe lîngă temperatură, la 
stabilirea gradului de densitate al apei într-o etapă de timp din cadrul unui an. 

Densitatea şi vîscozitatea apei au o mare influenţă asupra fenomenului de 
plutire liberă a organismelor şi de rezistenţă întîmpinată la înot. Iarna apa 
fiind rece, cu o densitate şi cu o vîscozitate mai ridicată, permite o mai bună 
plutire a organismelor acvatice. Densitatea şi vîscozitatea apei opun o anu¬ 
mită rezistenţă animalelor nectonice. în apă rezistenţa de înaintate este de 
aproximativ 100 ori mai mare ca în aer. Organismele înotătoare înving aceste 
impedimente prin forma hidrodinamică a corpului şi mărirea forţei musculare. 

Tensiunea superficială apare la suprafaţa de contact a apei cu aerul şi 
are însuşirea unei pseudo-membrane. Valoarea tensiunii superficiale este 
influenţată de temperatură, suspensiile organice şi anorganice ca şi de substan¬ 
ţele dizolvate. Studiile făcute au evidenţiat diferenţe ale valorii ei în diferite 
bazine. Astfel, în lacurile oligotrofe tensiunea superficială este cuprinsă între 
0—2 dine/cm 2 iar în lacurile eutrofe de 0—20 dinc/cm 2 . în pelicula de apă 
a tensiunii superficiale se dezvoltă asociaţii de organisme animale şi vegetale 
mărunte care formează o biocenoză specifică denumită neuston. 

Temperahira apei. Cu excepţia lacurilor termale care primesc izvoare 
calde, încălzirea este făcută de razele solare. Radiaţiile calorice, roşii şi infraroşii 
emanate de soare sînt absorbite de stratele superioare ale apei, la care se mai 
adaugă căldura iradiată de atmosferă şi de maluri. încălzirea apei este direct 
proporţională cu suprafaţa. Lacurile cu suprafaţă marc şi cu adîncime mare se 
încălzesc şi se răcesc mai greu decît cele mici. 

în lacurile adînci există o stratificaţie termică a apei. în orice lac se înre¬ 
gistrează variaţii termice zilnice, lunare şi anuale. Căldura înmagazinată în 
timpul verii se pierde treptat toamna şi iarna. Lacurile montane au apa mai 
rece decît cele din zona colinară şi cele de cîmpie. Vara temperatura apei la 
suprafaţa lacurilor din regiunea de şes variază între 20— 25°C, iar la cele mon¬ 
tane între 14—16°C. Temperatura descreşte cu adîncimea ajungînd în zona de 
fund pînă la 4°C. 

Lacul Tăul Negru, de exemplu, are pe timp de vară la suprafaţă tempera¬ 
tura în jur de 14—15°C şi la fund de 7°C (27 m); lacul Bucura are la suprafaţă 

în jur de M°C şi la fund 10°C (17 m) etc. Scăderea pe verticală a temperaturii 
apei se face treptat şi uniform pînă la o anumită adîncime unde are loc o scă¬ 
dere bruscă a ei. Acest nivel poartă numele de pătura saltului termic sau meta- 
limnion. Stratul de apă aflat deasurpa metalimnionului poartă numele de 
epilimnion iar cel aflat sub el se numeşte hipolimnion. Epilimnionul este mereu 
răscolit de valuri şi de curenţii de convecţie, este bine luminat, oxigenat, 
încălzit şi ca urmare este bogat populat cu organisme vegetale şi animale. 
Ea reprezintă pătura trofogenă unde are loc procesul de formare a materiei 
organice de către plantele macroscopice şi microscopice. Hipolimnionul este 
obscur, rece, slab oxigenat, bogat în gaze ca C0 2l S0 2 , CH 4 , gaze rezultate în 
procesul de descompunere sau de fermentaţie al materiilor organice depuse pe 
fund. El este slab populat; aici trăiesc puţine organisme. Sub aspect biologic 
această zonă este trofolitică (fig. 10). 

Toamna, odată cu răcirea aerului, apa se răceşte la suprafaţă, devine mai 
grea şi coboară mai jos, locul ei fiind luat de apa mai caldă şi deci mai uşoară 
care urcă la suprafaţă. Curentul vertical se accentuează şi se menţine pînă cînd 
toată apa bazinului a luat temperatura de 4°C. Odată cu uniformizarea termică 
se face şi uniformizarea oxigenului solvit. Iarna apa se răceşte la suprafaţă în 
continuare pînă la 0°C, cînd este favorizată formarea cristalelor de gheaţă. 
Sub podul de gheaţă format temperatura creşte spre fund ajungînd la +4°C. 
Aceasta este stratificaţia termică inversă de iarnă. Primăvara creşterea tem¬ 
peraturii aerului duce la topirea podului de gheaţă. Straturile de apă de la 
suprafaţă încep să se încălzească sub acţiunea directă a razelor solare. Ca 
urmare ele devin mai dense şi coboară pînă unde găsesc straturile de apă cu 
aceeaşi valoare termică. în acest fel stratificaţia termică a apei stabilită în 
timpul iernii se strică. Procesul în sine continuă pînă cînd apa capătă aceeaşi 
temperatură (+4°C), pe toată grosimea ei. Uniformizarea tctmică din timpul 

primăverii mai este sprijinită şi de vînt. Aceasta este aşa-numita circulaţie de 
primăvară (fig. 11). 

Fenomenele de stratificaţie termică a apei din timpul verii şi iernii şi 
uniformizările de temperatură din toamnă şi primăvară sînt de mare impor¬ 
tanţă pentru viaţa biocenozelor. 

Transparenţa apei lacurilor variază în funcţie de cantitatea materiilor 
organice şi anorganice aflate în suspensie şi de cantitatea substanţelor solvite. 

Lumina pătrunde în apă la diferite adîncimi. Gradul de luminozitate este 
determinat de unghiul de incidenţă al razelor luminoase cu suprafaţa lacului, 
de intensitatea luminii, de sezon, de altitudine şi longitudine, de nebulozitate 
şi de gradul de transparenţă al apei. Radiaţiile verzi-albastre pătrund în pătu¬ 
rile cele mai adînci ale apei. Radiaţiile violete şi ultraviolete se opresc în pătu¬ 
rile superioare. Cu ajutorul celulei fotoelectrice s-a constatat că la 1 m adîn- 
cime intensitatea luminoasă scade cu 50% faţă de suprafaţă; la adîncimea de 
4,5 m scade la 66% iar la 100 m adîncime scade cu 75%. 

Pe timp de iarnă podul de gheaţă format la suprafaţa lacurilor permite 
difuzarea în apă a unei mici cantităţi de lumină care depinde de transparenţa 
şi de grosimea gheţii. Lumina este folosită de algele planctonice în procesul de 
fotosinteză, cînd se eliberează oxigenul atît de necesar respiraţiei. 

Culoarea apei. în multe lacuri apa este incoloră. în altele, în anumite 
perioade ale anului apa poate avea o culoare puţin gălbuie sau verzuie. Cauza 
colorării o constituie suspensiile organice sau minerale şi înmulţirea exagerată 
a algelor, fenomen cunoscut sub numele de „înflorirea apei". 

Curenţii ie origină eoliană (vînturile) pun în mişcare masa de apă pe o 
grosime mai mare sau mai mică în funcţie de intensitatea şi durata lor. Frecarea 
aerului pe oglinda apei produce valurile şi curenţii de suprafaţă. în lacurile 
cu adîncime nu prea mare vîntul poate răscoli apa pînă la fund. Valurile 
produse de aerul în mişcare pot fi de mărimi variabile. în lacul Baikal (URSS) 
au fost înregistrate valuri de aproximativ 6 m. în lacurile de pe litoralul româ¬ 
nesc al Mării Negre valurile ating maxima de 1 m iar în cele glaciare de 0,5 m. 
în adîncime valurile se propagă pînă la cîţiva metri. Ele produc tulburarea 
şi amestecarea masei de apă din cuveta lacurilor, antrenînd particule minerale 
şi organice de pe fund. Răscolirea apei determină o uniformizare a substanţelor 
minerale, a temperaturii şi a oxigenului. 

Factorii chimici: Chimismul apei. Apa lacurilor este bogată în săruri 
minerale: oxizi, silicaţi, carbonaţi, cloruri, sulfaţi, săruri de NH 3 azotiţi, azo¬ 
taţi, fosfaţi. în general carbonaţii şi bicarbonaţii de Ca şi Mg sînt dominanţi, 
în unele lacuri, puţine la număr, domină sulfaţii. Cercetările moderne au pus 
în evidenţă în apa lacurilor şi aminoacizi care prezintă o marc importanţă 
pentru animalele mici ce se hrănesc prin osmoză. 



1 Circulaţia \V 
>xigenulu 

SiraMicoţie- Uniformizare 

Ftg. 11. Stratificaţia termică, a lacurilor din zona temperată in cursul unui an 
(După E. A. P o r a, L. Oros, 1974) 

în general concentraţia oscilează între 0,5—1 g/l, dar sînt lacuri ce conţin 
2—2,5 g/l şi chiar mai multe săruri. Lacurile colinare şi de cîmpie sînt bogate 
în săruri. Lacul Vitioara din apropierea Văleniului de Munte posedă în jur de 
0,63 g/l săruri. Lacurile de pe malul dobrogean al Dunării are cantitatea de 
săruri cuprinsă între 0,3—0,7 g/l. Gradul de mineralizare a lacurilor din Delta 
Dunării este cuprins în general între 0,2—0,4 g/l. Unele lacuri din Bărăgan 
cum sînt Reviga, Ezer, Strachina au gradul de mineralizare ridicat 5—10 g/l 
iar Fundata şi Amara 10—20 g/l. Lacurile din ocnele părăsite au salinitatea 
foarte ridicată. Lacurile Baia Verde I, II şi III de la Slănic Prahova au între 
150—242 g/l. Gradul cel mai scăzut de mineralizare îl are apa lacurilor alpine. 
La acestea cantitatea de săruri se ridică abia la 0,01—0,07 g/l. 

Gazele din apa lacurilor. în apa lacurilor se găsesc următoarele gaze: 
oxigenul, bioxidul de carbon, hidrogenul sulfurat şi metanul. Oxigenul provine 
din două surse: oxigenul atmosferei care pătrunde prin difuzie la zona de contact 
a apei cu aerul şi oxigenul rezultat din activitatea fotosintetizantă a plantelor 
acvatice. Cea mai mare parte a 0 2 dizolvat din apă provine însă din procesele 
de asimilaţie clorofiliană a plantelor. Apele reci conţin mai mult oxigen dccît 
cele calde. Concentraţia bioxidului de carbon (C0 2 ) din apă este în general de 
1,7% şi provine în cea mai mare parte din respiraţia vieţuitoarelor. O mică 
parte provine din bioxidul de carbon atmosferic şi din izvoare. Coeficientul de 
solubilizare a C0 2 atmosferic este de 300 ori mai mare dccît cel al oxigenului. 
Metanul (CH 4 ) ia naştere în depozitele organice de pe fundul bazinului lacustru 

f »rintr-o descopunere incompletă a hidraţilor de carbon. Aici oxigenul lipseşte, 
n zonele cu depuneri organice şi neaerisite cantitatea de metan poate ajunge 
la 40 cm 3 /l. Hidrogenul sulfurat (H 2 S) este generat de acţiunea de reducere 
sau descompunere bacteriană a substanţelor organice care conţin sulf. El este 
un gaz toxic pentru vieţuitoare. Adesea mirosul de H 2 S se simte în preajma 
lacurilor ca efect al circulaţiei apei în timpul primăverii şi toamnei. 

Reacţia ionică (pH-ul) a apei lacurilor variază atît între bazine cît şi în 
cadrul aceluiaşi bazin în diferite anotimpuri. pH-ul lacurilor poate fi acid, 
uşor acid sau alcalin. 

în cadrul unor lacuri bogate în alge planctonice s-a constatat o mare 
variaţie de pH în timp în 24 ore şi anume 5,6 dimineaţa şi 9,5 după amiaza. 
Scăderea pH-ului în timpul nopţii se explică prin creşterea cantităţii de C0 2 
din apă rezultat din respiraţia animalelor şi algelor. în timpul zilei C0 2 este 
luat de plante şi folosit în procesul de fotosinteză eliberînd oxigenul. Schimbarea 
concentraţiei bioxidului de carbon determină schimbarea valorilor pH-ului. 

Ectocrinele sînt substanţe chimice organice sau anorganice rezultate din 
metabolism şi sînt eliniminate în mediu de către organismele ce intră în consti¬ 
tuţia biocenozei. Ele au rol reglator şi integrator în viaţa biocenozelor, inter¬ 
venind în dirijarea şi desfăşurarea relaţiilor complexe dintre specii. Ectocri¬ 
nele pot stimula activitatea unor populaţii şi inhiba activitatea altora (fie că 
este vorba de nutriţie, fie de reproducere, sau de alte stări fiziologice). Se pre¬ 
supune că succesiunea grupelor taxonomice de alge din fitoplancton şi a ani¬ 
malelor din zooplancton este dirijată, pe lîngă alţi factori şi de prezenţa sub¬ 
stanţelor ectocrine. 

Factorii fizico-chimici ai substratului sau bentalului Structura granulometrică 
a substratului bentic are mare influenţă asupra selectării organismelor ce intră 
în structura cenozelor bentonice. în funcţie de dimensiunea particulelor gra- 
nulo-mctrice se disting substrate ca argile, mîluri, nisipuri, pietriş, bolovăniş» 

bolovani, stînci. între acestea pot exista diferite categorii de combinaţii, 
rezultînd un substrat de amestec. 

Compoziţia chimică a sedimentelor lacustre diferă în funcţie de activitatea 
organismelor, de depunerile organice şi minerale. 

PH-ul are valori sub 7. în general substratul este acid sau neutru. Acidi¬ 
tatea este prezentă în sedimentele bentice bogate în substanţe organice. 

5.1.1.3. BIOCENOZELE LACUSTRE 

în lacuri viaţa este reprezentată prin numeroase populaţii de plante şi 
animale care sînt grupate în biocenoze. în cadrul biocenozelor asociaţiile de 
plante şi animale capătă aspecte caracteristice în funcţie de condiţiile oferite 
de biotop. Pelagialul şi bentalul sînt populate de pelagas şi respectiv ben- 
tos (M. Papadopol, 1978), (fig. 12). 

Pelagosul este format din asociaţiile de organisme vegetale şi animale 
aflate în masa apei pe întreaga întindere şi adîncime a lacului. Caracteristice 
pelagosului sînt neustonul, planctonul şi nectonul. Neustonul şi planctonul sînt 
biocenoze tipice alcătuite din trei tipuri mari de organisme: producători 
(plante), consumatori (animale) şi reducători (bacterii şi ciuperci microsco¬ 
pice). Nectonul este numai o asociaţie de organisme animale care consumă 
diferiţi componenţi (plante şi animale) din biocenozele pelagosului sau ben- 
tosului. 

a) Neustonul este format din numeroase populaţii de alge microscopice 
şi alte plante mai mari, din animale, din bacterii şi ciuperci microscopice care 
populează pelicula de apă formată la locul de contact dintre mediul acvatic 
şi cel aerian. Tensiunea superficială a apei creată la nivelul de contact dintre 
cele două medii, serveşte ca suport suficient de stabil pentru desfăşurarea acti- 



Fig. 12. Schema comunităţilor de viaţă ale mediului lacustru (original) 



vităţii vitale a multor organisme vegetale şi animale mărunte. Neustonul se 
menţine ca biocenoză numai pe suprafeţele liniştite ale apei. Cînd vînturile 
răscolesc apele lacului, deci atunci cînd apar valurile neustonul dispare. Neusto- 
nul este bine reprezentat în bazinele lacustre cu suprafaţă mică, cu apă puţin 
agitată de valuri sau lipsită de agitaţie. Lacurile cantonate în pădure şi ochiu¬ 
rile de apă înconjurate de stuf nu sînt afectate de vînt. Aici neustonul găseşte 
cele mai bune condiţii de formare şi existenţă. Raportat în timp neustonul a 
fost observat primăvara, vara şi toamna la temperaturi diferite . Compoziţia 
floristică şi faunistică a neustonului variază de la un lac la altul în funcţie de 
gradul de troficitate (oligotrofe, eutrofe, distrofe), de altitudine şi latitudine 
şi în funcţie de alte caractere ale bazinului. 

Unele organisme din neuston plutesc sau se deplasează activ la suprafaţa 
peliculei de apă iar altele sînt ancorate pe faţa ei inferioară. Primele alcătuiesc 
cpineustonul iar a doua grupă formează hiponeustonul. 

Epineustonul este format din diferite animale foarte mici dar şi din unele 
mai mari, aşa cum sînt unele insecte acvatice cu deplasare activă pe suprafaţa 
apei, din diferite organisme vegetale de dimensiuni microscopice şi din altele 
macroscopice, aşa cum sînt Salvinia natans (peştişoara), Lemna minor, L.tri- 
sulca, L. gibba, L. polyrhiza; L. arrhiza (lintiţă), Hydrocharis morsus rane 
(iarba broaştei) etc. Asociaţia de plante macroscopice care pluteşte pe suprafaţa 
apei poartă numele de pleuston. 

Hiponeustonul este format din bacterii, alge microscopice, protozoare, 
hidre, unele cladocere etc. 

în zona litorală a lacului, neustonul este mai bogat în specii şi este mai bine 
reprezentat decît în zona pclagială. Macrovegetaţia din zona litorală favorizează 
instalarea neustonului şi întreţine existenţa lui adăpostindu-1 de factorii care 
tind să-l dezechilibreze. Pe luciul apei aflată printre macrofitele emerse trăiesc 
o mulţime de vietăţi, majoritatea insecte şi păianjeni. Dintre insecte cele mai 
cunoscute sînt Gyrinus natator — gîndac mic de culoare neagră care descrie 
curbe elegante pe suprafaţa apei; fugăii Gerris şi Hydrometra, colembolele 
Hydropodura şi Sminthurm ce se deplasează pe suprafaţa apei în căutare de 
hrană. Specia Gerris patinează sacadat pe suprafaţa peliculei de apă, iar restul 
speciilor se deplasează lin. Speciile menţionate sînt adaptate la acest mod de 
viaţă. Au picioare foarte păroase şi unse cu grăsime iar ghearele sînt încovo¬ 
iate în sus. Suprafaţa apei la punctele de contact cu membrele este puţin pre¬ 
sată astfel că animalele nu se scufundă. Pelicula de apă le serveşte ca mediu 
pentru desfăşurarea vieţii. Un sistem de adaptare deosebit de interesant în 
căutarea hranei îl are gîndacul Gyrinus natator. Ochiul lui este împărţit în 
două jumătăţi printr-o linie. Cînd animalul înoată, linia ochiului se află la nive¬ 
lul suprafeţei apei. O jumătate de ochi vede deasupra apei, iar cealaltă jumă¬ 
tate vede în apă. Ca urmare, el are posibilitatea să-şi prindă prada atît din 
apă cît şi de deasupra ei. 

Un reprezentant tipic al hiponeustonului este cladocerul Scapholebens 
kingi. 

în compoziţia neustonului se găsesc 3—4 specii de alge din care una este 
dominantă ca număr de indivizi iar celelalte au caracter accesoriu. Frecvent 
întîlnite în neuston sînt speciile Chromulina rosanoffi, Euglena san- 
guinea, E. proxima, E. neustonica precum şi anumite specii de Chlamydomonas 
sau Haematococcus. Algele neustonice formează adesea o pieliţă gelatinoasă 
la suprafaţa apei. Pieliţa constituie un suport foarte bun pentru multe ani¬ 
male cum sînt protozoarele (Vorticella), rotiferele, diferite larve de viermi etc. 

(A. R o b e r t, 1976). Componentele algale atrag diferite animale contribuind 
prin aceasta la îmbogăţirea şi diversificarea biocenozei. Formele algale care se 
află temporar în neuston şi anume numai în stadiul imobil, revin în plancton 
după destrămarea neustonului. Pentru ecosistemul lacustru activitatea com- 
pomentelor neustonice este de mare importanţă pentru întregul proces de 
viaţă existent. Neustonul se integrează în reţeaua trofică a ecosistemului cu 
efecte pozitive. Atunci cînd suprafaţa apei se acoperă pe întinderi mari cu o 
„pieliţă", generată de alge, el are efecte negative deoarece împiedică pătrunde¬ 
rea luminii în masa apei — fapt care diminuează activitatea fotosintetizantă 
a fitoplanctonului. 

b) Planctonul — este o biocenoză tipică ecosistemelor acvatice. Orga¬ 
nismele care o compun sînt de dimensiuni mici, în majoritatea cazurilor micro¬ 
scopice. în structura biocenozei există numeroase populaţii de alge, animale, 
bacterii şi ciuperci microscopice. Algele care intră în structura planctonului 
se numesc fitoplancteri. Totalitatea lor formează fitopianctonul. Animalele 
care intră în structura planctonului sînt mărunte, unele din ele de dimensiuni 
microscopice, altele sînt mai mari şi pot fi observate cu ochiul liber. Animalele 
din componenţa planctonului se numesc zooplancteri. Totalitatea lor formează 
zooplanctonul. 

Fitopianctonul este alcătuit în cvasiexclusivitate din alge. Se află răspîn- 
dit în zona eufotică a bazinului, adică în grosimea stratului de apă luminată. 
Zona eufotică ţine de la suprafaţă pînă la adîncimea unde pătrund razele 
luminoase. Zona eufotică constituie zona trofogenă a bazinului. Aici are loc 
procesul de sinteză a substanţelor organice ca urmare a activităţii fotosinteti- 
zante a algelor fitoplanctonice. Algele constituie primum novens al întregii 
vieţi din apă. în lacurile lipsite de macrovegetaţic pe seama algelor subexistă 
toate vieţuitoarele din apă, inclusiv peşti. 

Fitopianctonul este compus din specii de alge silicioase (diatomee), alge 
albastre-verzui (cianoficee) şi alge verzi (cloroficee). Cloroficeele sînt mai bine 
reprezentate în perioada caldă a anului. Toamna frecvenţa lor este mică. Din 
clorofite des întîlnite în plancton sînt volvocalelc Chlamyăomonas , Eudorina, 
Volvox, Pandorina; protococalcle Scenedesmus, Coelastrum, Pediastrum, 
Tetraedron, Actinastrum; desmidiaccele Cosmarium, Euastrum, Staurastrum, 
Micrasterias, Closterium, Spirogyra etc. Cianoficeclc se găsesc în fitoplancton 
din primăvara pînă toamna. Ele se dezvoltă foarte bine în perioada caldă a 
anului. De aceea la sfîrşitul primăverii, vara şi în prima parte a toamnei sufi¬ 
cient de călduroase se găsesc în structura fitoplanctonului numeroase specii 
de alge albastre-verzui. Des întîlnite sînt speciile genurilor Coelosphaerium, 
Daciylococcopsis, Merismopedia, Microcystis, Anabaena, Aphanizomenon , 
Oscillatoria, Spirulina etc. 

în sezonul rece fitopianctonul este dominat de algele silicioase (diatomee). 
Aceasta nu înseamnă că pe timpul verii ele dispar din fitoplancton (specii de 
diatomee se găsesc în structura fitoplanctonului pe întregul an). Ele au condiţii 
bune de dezvoltare însă primăvara devreme şi toamna. în aceste părţi ale anu¬ 
lui populaţiile de diatomee sînt foarte numeroase. Diatomeele au deci, ca şi 
alte alge, o repartiţie neregulată în timp, abundenţa lor în sezonul rece cores¬ 
punde necesităţilor de viaţă optime. în fitopianctonul lacustru sînt întîlnite 
specii ale genurilor Cyclotella, Melosira, Amphora, Achnanthes, Asterionella, 
Cymbella, Cocconeis, Fragillaria, Navicula, Niizschia, Synedra etc. 

Algele planctonice plutesc în masa apei. Greutatea specifică mică şi adap¬ 
tările morfologice ale organismului le permit să frîneze căderea spre fund sau 

cel puţin să o întîrzic. Unele alge au în corp picături de ulei (diatomea Tabella- 
ria) sau vacuole gazoase (cianoficea Microcystis), altele au forma care se înde¬ 
părtează de cea sferică şi sînt prevăzute cu prelungiri sub formă de raze, ţepi, 
perişori (fig. 13). Aceste adaptări le permit să se menţină în masa apei un timp 
mai mult sau mai puţin îndelungat. 

Fitoplanctonul variază cantitativ în cursul anului. Numărul de celule la 
unitatea de volum este dirijat de mulţi factori abiotici ai mediului acvatic. 
Fitoplanctonul cel mai bogat în populaţii şi în număr de indivizi 
pe unitatea de volum (litru sau metru cub), se află în perioada de 
vară, de multe ori el depăşind 230 000 000 celule/l. Factorii stimula¬ 
tori ai dezvoltării fitoplanctonului sînt: temperatura, existenţa în bazin a 
substanţelor nutritive rezultatete din descompunerea maselor vegetale ma- 
crofitice, o bună luminozitate etc. 

Fluctuaţiile în concentraţia substanţelor nutritive au importante reper¬ 
cusiuni asupra dezvoltării diferitelor grupe de alge. Scăderea concentraţiei 



Fig. 13. Aspecte morfologice ale unor elemente din fitoplanctonul lacustru 
(După C. S. A n t o n e s c u, 1967): 

a-Pediastrum clalhnralum; b. Micradinium pusillum; c. Dibnoryoou sertularia; d. Asterionella formosa; e. FragUUri* 
crolonesis; f. Scentdesmus quadricauda; g. Pediastrum boryanum; h. Mallomonas caudata 

substanţelor nutritive preferate de specia dominantă poate opri creşterea 
populaţiei, facilitînd înmulţirea altor populaţii de alge cu nevoi de nutriţie 
diferite. Dinamica elementelor biogene este diferită de la bazin la bazin şi 
chiar în cadrul aceluiaşi bazin de la o perioadă la alta. Procesele de minerali¬ 
zare a organismelor moarte şi aportul exogen de elemente nutritive realizat 
în lacurile Deltei Dunării şi în lacurile din lungul Dunării în timpul viiturilor, 
modifică dinamica populaţiilor de alge din fitoplancton. De exemplu „maximul 
vernal diatomeic este pus pe seama silicatului adus în cantitate sporită de către 
apele de inundaţii. Maximul autumnal diatomeic şi cianoficeic este datorat 
cantităţii apreciabile de materie organică azotată rezultată din descompunerea 
organismelor" (L. G a v r i 1 ă, I. Chiosilă, A. Schneider. 1972). 
Aceste modificări în structura fitoplanctonului uneori apărute brusc, sînt con¬ 
secinţa modificării calitative şi cantitative a factorilor de mediu care stimu¬ 
lează explozia populaţională a unor grupe de alge în detrimentul altora. 

Fenomenul de înmulţire excesivă a unor alge este cunoscut sub numele 
de „înflorire a apei". El este cauzat de o singură specie de alge şi anume de 
acea specie pentru care condiţiile de viaţă devin optime. Acest fenomen de¬ 
termină schimbarea echilibrului biologic din plancton. Noaptea, ca urmare a 
consumării intensive a oxigenului din apă de către toate organismele, îndeosebi 
de către alge, poate deveni catastrofal. Peştii şi multe organisme din apă mor 
prin asfixiere. Cînd „înflorirea apei" este moderată sau cînd algele se înmul¬ 
ţesc în raporturi normale, ele servesc în mod direct sau indirect ca hrană peşti¬ 
lor. Descompunerea algelor moarte stimulează dezvoltarea florei microbiene 
care constituie hrana multor cladocere iar acestea hrana de bază a puietului 
de peşte (A. R 6 b e r t, 1976). 

Zoopianctonul lacurilor este sărac în specii dar foarte bogat în indivizi. 
Numărul zooplancterilor poate depăşi 1 000 000 ex/m 3 . El este compus din 
specii de animale ce aparţin următoarelor grupe: Prolozoa, Vermes, Arthropoda. 

Protozoarele sînt numeroase şi foarte diversificate. Se întîlnesc specii de 
rizopode, flagelate şi ciliate. Dintre viermi, componenţii constanţi ai plancto¬ 
nului sînt rotiferii. Numărul lor este mare. In anumite perioade ale anului ei 
constituie partea cea mai importantă a zooplanctonului. Arthropodele sînt 
prezente în zooplancton prin două grupe de crustacee: cladocere şi copepode. 
Grupele de animale menţionate intră în mod obligatoriu în structura zooplanc¬ 
tonului. în afara acestora se mai întîlnesc şi zooplancteri facultativi, cum sînt 
larve de insecte (Corethra), de moluşte (Dreissena), diferiţi viermi, printre 
care şi planarii, unii hidracarieni, adulţi şi larve de hemiptere, ouă de insecte 
şi peşti, pupele unor chironomide temporar planctonice, larve de peşti în 
primele stadii etc. 

Protozoarele şi rotiferii sînt forme microscopice. Cladocerele şi copepodele 
precum şi majoritatea zooplancterilor facultativi pot fi văzuţi cu ochiul liber. 

Zooplancterii sînt forme adaptate la acest mod de viaţă. Conţinutul lor 
în apă este mare, scheletul chitinos al crustaceelor este foarte subţire, posedă 
multe apendice care le uşurează plutirea în apă, au vacuole cu grăsime etc. 
(fig. M). Sînt forme mai mult sau mai puţin active care înoată în masa apei, 
adesea efectuînd migraţii masive pe verticală şi orizontală. Multe din ele se 
hrănesc cu alge (sînt fitofage), altele sînt zoofage hrănindu-se cu animale 
foarte mici de apă. Unele sînt omnivore, hrana lor constînd atît din alge cît 
şi din animale microscopice. Majoritatea rotiferilor, cladocerilor şi copepodelor 
se hrănesc cu forme mărunte din plancton. Ei captează hrana cu ajutorul unui 
dispozitiv apucător pe care îl mînă un curent de apă creat de un aparat vibra- 

I : ig. H. Aspecte morfologice ale unor elemente din zooplanctonul lacustru 
(După C.S. Antonescu, 1967): 

a. Bytholrephes langxmanus; b.- Chydorus sphaericus; c. Daphnia longispina ; d. Cyclops strenuus; e. Diaplomus coeru- 
leus; f. Hallerta cirri/era, g. Tnathra langiseta; h. Leplodora ktndlii; ». Bracktonus urceus; j. Kcratttta cochlearis; 
k. Actinophrys sol I. Polyarthra platyptera 

tor. în acest mod filtrează o mare cantitate de apă. De exemplu Dafniile 
efectuează 200—300 de pompări pe minut, care le servesc atît la procurarea 
hranei cît şi la respiraţie şi plutire (C. S. A n t o n e s c u, 1967). 





Puţine organisme planctonice se hrănesc apucînd particulele de hrană una 
cîte una. Un exemplu în acest sens îl constituie rotiferul Asplanchna. Vibraţia 
cililor produce un curent de apă. Algele existente în curentul de apă creat 
sînt apucate cu un cleşte şi ingerate. Toate crustaccelc care posedă organe apu¬ 
cătoare sînt forme răpitoare. Asemenea specii se găsesc atît printre cladocere 
(Leptodora, Bytholrephes) cît şi printre copepode (Cyclopidele adulte). 

c) Nectonul este o asociaţie formată din diferite specii de animale care 
înoată activ în toată masa apei. Adevăratul necton îl formează peştii. Aici 
însă pot fi incluse şi alte grupe de animale care ocupă acest biotop, dar impor¬ 
tanţa lor este mai mică. Din acestea menţionăm hirudineele, insectele acvatice 
adulte sau larvele de insecte, unii crustacei, broasca ţestoasă de apă etc. Dintre 
insecte, forme tipice acvatice întîlnite în masa apei, mai ales în zona litorală 
bogată în vegetaţie, sînt coleopterele (gîndacii) Hydrous, Hydrophylus, Hydro- 
bius cu hrănire fitofagă, Cybister, Dytiscus etc. cu hrănire carnivoră. Unii 
din ei sînt consideraţi mari carnivori aşa cum este Dytiscus, devorînd larve 
de insecte, mormoloci şi pui de peşte. La fel sînt considerate şi ploşniţele de 
apă (Heteroptera), Plea, Naucoris, Corixa, Notonecta, Ranatra care îşi înţea¬ 
pă prada, o omoară şi apoi o sug. 

Sînt considerate temporar nectonice amfibienii, păsările şi mamiferele de 
apă care intră în ea şi îşi caută hrana. Animalele tipice nectonului rămîn însă 
peştii. Forma hidrodinamică a corpului lor, cu aspect de suveică mai mult sau 
mai puţin turtită lateral demonstrează adaptarea perfectă la modul de viaţă 
acvatic. Specia tipică nectonică de larg este şalăul ( Stizostedion lucioperca ). 
El se găseşte în special în bazinele acvatice din preajma Dunării, în lacurile 
litorale şi în unele lacuri de cîmpie. Peştii comuni lacurilor întîlniţi în zona 
litorală, dar şi în larg, sînt crapul (Cyprinus carpio) ; crapul chinezesc (Cleno- 
pharyngodon idella) ; caracuda ( (Carassiuscarassius) ; batea (Blicca bjorka) 
aflată în special în lacurile dunărene şi în cele de pe cursul inferior al rîurilor; 
plătica (Abramis brama danubii) întîlnită în lacurile din zona inundabilă a 
Dunării, în lacurile din Delta Dunării şi în lacurile litorale; avatul (Aspius 
aspius) mult răspîndit în lacurile din lunca şi Delta Dunării, în lacurile lito¬ 
rale; babuşca (Rutilus rutilus), linul (Ţinea ţinea) şi roşioara (Scardinus 
erythrophthalmus) larg răspîndite în lacurile şi bălţile dunărene, în lacurile 
de pe cursul inferior al rîurilor şi alte lacuri interioare; fufa sau pleava (Leu- 
caspius delineatus) se află în majoritatea lacurilor. îşi caută hrana pe lîngă 
maluri deplasîndu-se în cîrduri; bibanul (Berea fluviatilis) aproape nelipsit 
din lacuri şi bălţi, ştiuca (Esox lucius) supranumită şi „tîlharul bălţilor", 
atacă şi înghite cu lăcomie peşti, şerpi, broaşte, şoareci şi şobolani de apă, 
boboci de raţă sau de gîscă etc., trăieşte în majoritatea lacurilor din ţara 
noastră mai ales în zona fluviului Dunărea şi Delta Dunării. 

Nectonul lacurilor montane este format din larve de insecte, insecte 
adulte, peşti, broaşte etc. în unele lacuri peştii lipsesc. în Lacul Roşu, în 
lacurile Bîlea, Cîlcescu şi Sf. Ana dintre peşti este întîlnit păstrăvul (Salmo 
trutta fario). Lacul Roşu şi unele lacuri de baraj au fost populate cu coregon 
(Coregonus lavaretus maraenoides) adus din lacul Ladoga (U.R.S.S.). 

Hrana puietului de peşte (batea, caracuda, fufa, bibanul, ştiuca etc.) o 
constituie organismele din plancton. Hrana peştilor adulţi este diversificată. 
Multe specii au o nutriţie omnivoră (crap, plătică, caracudă etc.), alte specii 
sînt carnivore (somnul, şalăul, ştiuca, păstrăvul, bibanul) sau vegetariene 
(crapul chinezesc). Planctonul lacurilor este valorificat de mai multe specii 
de peşti printre care fufa şi coregonul. Puietul de peşte şi peştii adulţi consuma- 

tori de plancton (planctonofagi) formează o verigă importantă a lanţurilor 
trofice din bazinele acvatice, reprezentînd în fapt veriga care valorifică planc¬ 
tonul (pentru ca la rîndul lor să fie consumaţi de alţi peşti sau de alte animale 
de pradă). 

Bentosul — este format din asociaţiile de organisme (plante, animale, 
microorganisme) care populează fundul bazinului lacustru. Organismele ve¬ 
getale şi animale care intră în componenţa biocenozelor bentale sînt totdeauna 
dependente de un substrat mai mult sau mai puţin solid şi stabil. Corespun¬ 
zător celor două zone — litorală şi profundală — se disting un bentos litoral 
şi un bentos profundul (abisal). Structura bentosului din aceste două zone 
este diferită atît din punct de vedere calitativ cît şi cantitativ. Asociaţiile 
de organisme din cadrul vastei biocenoze bentale, corespund naturii facie¬ 
surilor existente, altitudinii şi gradului de evoluţie a cuvetei. 

în zona litorală bentosul este populat de numeroase specii de plante 
(fitobentos), animale (zoobentos), bacterii şi ciuperci microscopice (cu rol 
în descompunerea plantelor şi animalelor moarte). în zona profundală ben¬ 
tosul este lipsit de plante fotosintetizante din cauza lipsei luminii. Aici sînt 
prezente asociaţii zoobentonice care primesc hrana din zona fotică a pela- 
gialului constînd din detritus sau din plante şi animale moarte. 

Fitobentosul — este bine reprezentat în zona litorală. în zona profundală 
el lipseşte. în componenţa lui intră plante mari (macrofite) şi plante mici 
(microfitc). Avînd în vedere dimensiunile plantelor, fitobentosul poate fi 
divizat, cu caracter numai didactic, în macro fitobentos compus din plante 
mari şi microfitobentos format din alge microscopice. 

Macro fitobentosul este o componentă permanentă dar nu exclusivă a 
zonei litorale a lacurilor. El lipseşte cu desăvîrşire în lacurile cu salinitate mare, 
aşa cum sînt cele formate în ocnele de sare părăsite, şi este bine dezvoltat 
în lacurile cu apă dulce. Macrovegetaţia litoralului se eşalonează în spaţiu 
în funcţie de adîncimea apei. Porţiunea unde se întrepătrund acţiunea fac¬ 
torilor din mediul terestru cu a celor din mediul acvatic poartă, de regulă, 
pîlcuri de sălcii şi arini. La contactul apei cu uscatul bentosul poartă brîul 
de stufăriş format în general din specii ce aparţin genurilor Phragmites, Typha, 
Scirpus, Carex, Juncus, Glyceria, Eleocharis, Equisetum, Hippuris, Symphy- 
tum etc. Populaţiile acestor plante au numai baza tulpinii în apă. In zona 
centurii de stuf pe suprafeţe de apă cu adîncime mică sînt întîlnite numeroase 
populaţii de plante, fixate de fundurile miloase. Tulpina lor este mult cufun¬ 
dată în apă iar florile şi majoritatea frunzelor se află deasupra ei. Cele mai 
comune sînt limba-broaştei (Alisma plantago aquatica), săgeata apei (Sa- 
gittaria sagittifolia) , buzduganul (Sparganium ramosum) crinul-de-baltă (Bu- 
tomus umbellatus), stînjcnelul galben (Iris pseudacorus), răchitanul (Lythrum 
salicaria), cuscuta-de-apă (Cicuta virosa) etc. Acolo unde adîncimea creşte 
se instalează macrofitele cu frunze plutitoare fixate de substrat prin rădăcini. 
Aici sînt întîlnite nufărul alb (Nymphaea alba), nufărul galben (Nuphar 
luteum), plutniţa (Nymphoides peltata), broscariţa (Potamogelon natans), 
ciulinii de apă (Trapa natans), piciorul cocoşului de apă (Ranunculus aqua- 
tilis) etc. în masa apei aflată deasupra bentalului litoral se întîlnesc plante 
caracteristice pleustonului cum sînt: iarba-broaştei, lintiţa şi peştişoara — 
cate se asociază cu macrofitele fixate. în porţiunile mai adînci ale litoralului 
şi în unele locuri mai puţin adînci se găsesc macrofitele submerse. Unele din 
ele creează pe fundurile mîloase sau pe cele nisipoase adevărate pajişti 
subacvatice. Sînt lacuri care posedă pe suprafeţe întinse pajişti de caracee. 

formate din una sau mai multe specii ale genului de alge Chara sau pajişti 
de plante superioare din care nu lipsesc brădişul (Myriophyllum spicatum, 
M. i erlicillatum), mărarul-de-apă (Potamogeton pectinatus) , paşa (Patomo- 
geton crispus) şi alte specii de Potamogeton, sîrmuliţa apei (Vallisncria spi- 
ralis), otrăţelul-de-apă (Utricularia vulgaris) ctc. 

Microfitobentosul este format din totalitatea organismelor vegetale uni- 
celulare coloniale şi pluricelulare de dimensiuni microscopice care trăiesc 
pe fundul milos, mîlo-nisipos. Pe suprafaţa mîlului şi pe o mică grosime 
din el, dintre tulpinile macrofitelor şi în zonele unde lipsesc macrofitele se 
găsesc numeroase specii de alge microscopice. Ele populează intens mîlul 
în zona bine luminată — cufotică — a litoralului. Microfitobentosul este com¬ 
pus din specii de alge silicioase (diatomee), alge albastre-verzi (cianoficee) 
şi alge verzi (cloroficee). Mai sînt întîlnitc şi alge crizofite. Din toate grupele 
de alge, diatomccle domină, atît din punct de vedere al numărului de populaţii, 
cît şi al numărului de indivizi în cadrul populaţiilor. Microfitobentosul din 
zonele cu apă liniştită ale litoralului are de cele mai multe ori un aspect cati¬ 
felat ca urmare a dezvoltării intense şi „netulburate" a populaţiilor de alge. 

în zona profundală, afotică microfitobentosul lipseşte. Aici se întîlnesc 
bogate asociaţii de bacterii şi ciuperci microscopice. 

Perifitonul este format din totalitatea organismelor vegetale şi animale 
inferioare care trăiesc fixate pe macrofitele din apă, pe stînci, bolovani* 
pietriş etc. 

Asociaţiile de organisme de pe macrofite poartă numele de perifiton 
epifitic, iar cel de pe pietre perifiton epilitic. în alcătuirea perifitonului intră 
alge microscopice unicelulare şi pluricelulare şi diferite specii de animale epi- 
bionte ca: spongieri, briozoare, hidre etc. Dintre alge, în structura perifitonului 
sînt întîlnite specii de diatomee, cianoficee şi cloroficee. Se observă şi o pre¬ 
ferinţă în alegerea suportului. De exemplu, pe unele macrofite numărul popu¬ 
laţiilor de alge şi animale epibionte este mare, pe altele este mic. Perifitonul 
mai este cunoscut sub numele de biodermă şi serveşte ca hrană pentru multe 
grupe de animale din mediul acvatic. 

Rolul ecologic al fitobentosului. Fitobentosul are un rol deosebit de impor¬ 
tant în procesele ce se desfăşoară în ecosistem. El este în primul rînd un im¬ 
portant producător de materie organică. în zona litorală plantele superioare 
şi cele inferioare de talie mare (macrofitobentosul) produc anual o mare can¬ 
titate de substanţă organică. O parte este descompusă total. Altă parte însă 
contribuie la formarea depozitelor organice de pe fundul bazinului, influenţînd 
astfel ireversibil evoluţia ecosistemului. 

Fitobentosul constituie sursa de hrană pentru animalele fitofage. Fito¬ 
bentosul litoral este „animatorul" existenţei a numeroase populaţii de ani¬ 
male situate atît pe părţile plantelor aflate în apă cît şi pe părţile ieşite deasupra 
apei. Fitobentosul contribuie la autoepurarea apelor, acţiunea fiind decisivă. 
Multe alge servesc ca indicatori biologici ai gradului de saprobitate a bazi¬ 
nului lacustru. 

Zoobentosul — este format din totalitatea organismelor animale din mîl, 
nisip etc. sau de pe suprafaţa acestor substrate, ce îl folosesc ca mediu 
de viaţă. 

Zoobentosul din zona litorală are în structura sa numeroase specii de 
scoici, melci, viermi, larve de insecte, crustacei, briozoare, protozoarc. Domi¬ 
nante sînt larvele de insecte şi moluştele. Principalele moluşte de aici sînt 
scoicile: Unio, Anodonta, Pisidium, Dreissena, Sphaerium, Monodacna şi 

melcii Thcodoxus , Viviparus, Lithoglyphus, Valvata, Bithynia, Succinea, Fa- 
gotia, Limnea, Radix, Physa etc. Se întîlnesc de asemenea numeroase larve 
de insecte (efemeroptere, odonate, coleoptere, trichopterc, tendipedide, chiro- 
nomide etc.). Dintre viermi, foarte numeroase sînt speciile de oligochete care 
se dezvoltă considerabil în zonele cu mult material organic (nu lipsesc specii 
de Tubifex, Limnodrilus, Stylaria, Nais, Branchiura, Ophidonais, Clitellio, 
Ilyodrilits etc.). Adesea pe suprafaţa bentosului este întîlnită şi specia Plu- 
matella repens. Crustaceelc sînt reprezentate de cladocere, cităm cladocerul 
Ilyocriptus sordidus, de ostracodc, ca de exemplu Cypridopsis, Darwinula T 
Candona, PJiysocypris, IlyocypHs, Heterocypris, şi prin specii de copepode — 
din genul Ectinosoma, Nilocrella, Onycocamptus, Nannopus ş.a. — Alte ani¬ 
male întîlnite în bentosul litoral sînt diferite specii de misidaccc, cumacee, 
isopode, gamaride, hydracaricni. In general biomasa bentonică se ridică la 
peste 100—200 kg/ha, putînd atinge chiar 300 kg/ha. 

In zona profundă zoobcntosul are o altă compoziţie. Aici sînt întîlnite 
populaţii de protozoarc, spongieri, briozoare, viermi diferiţi (cum sînt roti- 
feri, nematode, anelide, plathelminţi). în bentosul profundal slab oxigenat, 
se găsesc zoocenoze în care domină chironomidele şi viermii Tubifex. Asocia¬ 
ţiile de organisme din bentosul profundal nu sînt omogene, ci prezintă mari 
variaţii în funcţie de natura substratului ca şi de alţi factori care acţionează 
aici. Fiecare facies—argilos, nisipos, mîlo-nisipos, pietros sau mîlos, faciesul 
organic rezultat din depunerile organice etc.—favorizează formarea unei struc¬ 
turi caracteristice a biocenozei. 

Alte organisme animale care se integrează în structura biocenotică a eco¬ 
sistemului lacustru: Fauna fitofilă. Pe tulpinile şi frunzele macrofitelor acope¬ 
rite cu apă se găsesc numeroase populaţii de animale care se tîrăsc lent în 
căutare de hrană. Aici pot fi întîlnite diferite specii de melci, unele larve de 
insecte, unii viermi şi alte categorii de animale. Dintre melci, speciile care 
explorează suprafaţa macrofitelor sînt: Limnaea slagnalis, Planorbis planorbis r 
Planorbis carinatus şi Acroloxus lacustris. în lacurile din Ardeal cu multă 
buruiană este întîlnită frecvent specia Segmentina nitida. 

Pe faţa inferioară a frunzelor plutitoare de nufăr, broscariţă etc. se 
află asociaţii interesante de animale, printre care larve de chironomidc, co¬ 
lonii de briozoare, planarii şi melci. Aici este des întîlnit melcul Ancylus 
lacustris. Tot pe faţa inferioară a frunzelor plutitoare sînt întîlnite frecvent 
grămezi gelatinoase cu ouă ale melcilor de apă, ouă de libelule, coconi cafenii 
de Glossosiphonia (lipitoarea melcilor) şi larve de fluturi. 

Pe partea aeriană a tulpinilor de macrofite şi în desişul stufărişului tră¬ 
iesc numeroase populaţii de animale nevertebrate şi vertebrate. Des întîlnit 
este melcul Succinea putris, care consumă diferite plante, dar în special frunze 
de nufăr, apoi gîndacul Donacia cu mai multe specii (D. crassifes, D. semi- 
cuprea , D. sagiUata D. lemnae), fluturele de stuf Nonagria, diferite specii 
de păianjeni din genurile Dolomedes, Pirata, Thanatus care devorează in¬ 
sectele, puricii de frunze Aphis nymphaeae ce se hrănesc cu frunzele diferitelor 
plante, dar mai ales cu cele de nufăr ş.a. Formele larvare ale insectelor menţio¬ 
nate trăiesc tot pe seama plantelor de aici. De exemplu larva fluturelui de 
stuf trăieşte în ţesutul tijelor de stuf, larva gîndacului Donacia crassipes se 
vîră în mîl şi se hrăneşte cu rizomul şi rădăcinile stufului. 

Pe malul lacului, în stufărişul din zona litorală trăiesc felurite specii 
de amfibieni. Unele din ele, aşa cum sînt tritonii şi salamandrele, sînt acvatice 
numai în perioada de reproducere (martie—iunie), altele însă sînt permanent 

acvatice. Viaţa lor este legată de apă şi mai puţin de mediul terestru. Acestea 
sînt broaştele buhaiul-de-baltă cu burta galbenă (Bombina variegata), bu- 
haiul-de-baltă cu burta roşie (Bombina bombina), broasca mică dc lac (Rana 
esculenia)), broasca mare de lac (Rana ridibunda) etc. Se hrănesc cu insecte 
dar atacă şi puietul de peşte. O parte din broaştele adulte şi larvele lor sînt 
consumate cu lăcomie de berze, stîrci, chirghiţe, şerpi de apă. Reptilele ac¬ 
vatice sînt reprezentate prin broasca ţestoasă de apă (Emys orbicularis), 
şarpele dc apă (Natrix tesscllata) şi şarpele de casă (Natrix nairix). Broaştele 
ţestoase vînează noaptea sub apă peşti, rime, diferite insecte acvatice, iar 
şerpii, în special şarpele de apă, îşi caută hrana ziua. El pîndeşte sub apă 
şi vînează broaşte, mormoloci, tritoni şi peşti. Sînt date ce atestă faptul că 
şarpele de apă din jurul lacului Razelm se hrăneşte cu guvizi (I. E. Fuhn, 
1969). 

în desişul stufărişului, în sălciile sau arinii de pe marginea lacului şi în 
malurile înalte ale unor lacuri, mai ales în Delta Dunării şi în unele lacuri 
din zona Brăilei, cuibăresc numeroase specii de păsări care îşi iau hrana din 
apă consumînd, după preferinţă, insecte şi larve de insecte, peşti, broaşte, 
şerpi, scoici, melci, şoareci şi şobolani de apă. Stîrcul cenuşiu (Ardea cinerea), 
stîrcul roşu (Ardea pur pur ea), stîrcul galben (Ardea ralloides), buhaiul-de- 
baltă (Botaurus stellaris), raţele sălbatice (Anas strepera, Aythya ferina 
etc.) şi babiţelc (Pelecanus) îşi caută hrana pe funduri puţin adînci. Altele, 
cum sînt lişiţa (Ftilica atra) găinuşa de baltă (Gallinula chloropus) cor- 
codeiul (Podiceps cristatus, P. ruficollis) etc. se cufundă în întregime în apă 
pentru căutarea hranei. Aici există şi numeroase păsări de pradă cum sînt 
vulturul peştilor (Pandion haliaetus), eretele de stuf (Circus aeruginosus), 
vulturul codalb (Haliaeetus albicilla) etc. care consumă cu predilecţie peşte 
dar mănîncă cu aceeaşi poftă broaşte, şerpi, raţe şi alte păsări, mamifere de 
apă, iepuri şi popîndăi. 

Tot în desişul stufărişului se găsesc cîteva mamifere de apă. Unele din 
ele sînt rozătoare, altele sînt carnivore. Dintre acestea menţionăm nurca 
(Mustela lutreola) care se hrăneşte cu diferite animale de apă printre care şi 
păsări, apoi chiţcanul-de-apă numit şi şoarecele cu bot ascuţit (Neomys 
fodiens) care se hrăneşte cu mici animale de apă şi bizamul (Fiber zibethicus) 
care îşi sapă galerii în malurile lacului şi se hrăneşte cu plante. 

T 5.1.1.4. 1XTERRELAŢIA BIOTOP-BIOCENOZĂ 

Structura morfo-fiziografică a bazinului lacustru, substratul geologic, 
suprafaţa, adîncimea, altitudinea, latitudinea, însuşirile fizice şi chimice ale 
apei, clima, curenţii, procesele dc depunere şi eroziune, au mare influenţă 
asupra vieţii din lacuri. Calitatea biocenozelor, structura lor este determinată 
de calitatea factorilor abiotici existenţi aici, dc însuşirile biotopului. Bio¬ 
topul acţionează ca un mecanism al selecţiei naturale. însuşirile lui favori¬ 
zează instalarea unor specii şi împiedică pătrunderea altora. Biocenozele 
lacurilor cu apă dulce, cu apă salmastră sau sărată se deosebesc între ele prin 
multe aspecte. Deosebiri fundamentale se fac remarcate şi între lacurile cu 
apă dulce şi chiar în interiorul aceluiaşi bazin în funcţie de condiţiile de spaţiu 
şi timp. Analiza a două lacuri cu apă dulce, situate la altitudini diferite, eta¬ 
lează caractere de diferenţiere evidente. Biocenozele lacurilor alpine şi sub- 
alpine se deosebesc calitativ şi cantitativ de cele existente în lacurile coli- 
nare, a celor din zona de şes şi din deltă. Cauza acestor deosebiri trebuie 

căutată în însuşirile de ansamblu ale biotopului. Cuvetele lacurilor alpine 
şi subalpine sînt situate pe roci cristaline. Substratul permite dizolvarea a 
foarte puţine săruri. Apa din lac provine din topirea zăpezilor, din ploi şi 
din izvoare subacvatice, care de asemenea aduc în mediu puţine săruri. Sus¬ 
pensiile organice sînt într-o foarte mică cantitate. Mineralizarea este redusă. 
Temperatura apei este în general scăzută. Diferenţele de temperatură de la 
zi la noapte ale mediului înconjurător sînt mari, adesea de 10°C. Toate acestea 
fac ca în pclagos şi în bentos să existe puţine specii. 

Lacurile de la şes şi din deltă sînt bogate în săruri şi suspensii organice. 
Temperatura apei şi a mediului înconjurător sînt mult mai ridicate. Apro¬ 
vizionarea cu apă o fac rîurile sau fluviul Dunărea prin canale sau în timpul 
viiturilor, aducînd în lacuri foarte multe substanţe minerale necesare dezvol¬ 
tării vieţii. Fundul cuvetelor adesea este acoperit cu detritus. Aceste condiţii 
ale biotopului favorizează existenţa unor biocenoze diversificate şi bogate în 
specii. 

Biocenozele din lacurile montane influenţează prin activitatea lor în 
mai mică măsură biotopul. Ele nu dau naştere la depuneri organice şi ca 
urmare sedimentele organice lipsesc. Organismele vegetale şi animale moarte 
sînt complet mineralizate. Unele din ele suferă acest proces chiar în păturile 
superioare ale apei şi numai ajung să cadă pe fundul bazinului. Nu acelaşi 
lucru se întîmplă în lacurile din zona colinară, de la şes şi Delta Dunării. Aici 
depunerile organice sînt în cantitate marc, mai ales în zonele cu macrovege- 
taţie abundentă. Acestea neputînd fi mineralizate în întregime, prin acumu¬ 
larea lor an de an, contribuie la colmatarea cuvetelor. 

în lacurile Deltei Dunării se formează plaurul — formaţie vegetală plu¬ 
titoare care ocupă suprafeţe de sute de kilometri pătraţi. în alte lacuri din 
ţară macrofitelc dau naştere unui plaur cu aspectul unor mici insule plutitoare 
numite de localnici „năclade" sau „dreţuri" formate mai ales din pipirig 
(Scirpus lacustris) şi şovar (Cladium mariscus). Năcladelc sau dreţurile 
sînt întîlnite în lacul Căldăruşani, în lacul Sie de lîngă Gherla etc. Plaurul 
are mare influenţă asupra configuraţiei şi evoluţiei biotopului. 

Prin activitatea lor biocenozele influenţează aspectul general al bio¬ 
topului şi modifică substanţial calitatea lui prin activitatea desfăşurată în 
cadrul unui an. în apa lacurilor cu multă vegetaţie şi cu multe organisme 
animale există cantităţi apreciabile de suspensii organice care micşorează 
transparenţa. Compoziţia chimică a apei se modifică ca urmare a consumării 
masive de către vieţuitoare a unor elemente chimice şi acumularea celor 
neutilizate. Apa în zona depunerilor organice se îmbogăţeşte cu metan, hi¬ 
drogen sulfurat şi bioxid de carbon, care îi schimbă însuşirile biotice. Modifi¬ 
carea însuşirilor fizice şi chimice ale biotopului sînt consecinţa activităţii 
biocenozelor, a organismelor vegetale şi animale din cadrul lor. între biotop şi 
biocenoză există o interdependenţă, interrelaţiile sînt strînse, iar influenţele 
sînt reciproce. Ansamblul acestora sînt reflectate în fizionomia concretă a 
ecosistemelui. 


5.1.1.5. FUNCŢIONAREA ECOSISTEMULUI LACUSTRU 

Structura funcţională a ecosistemului. în structura funcţională a eco¬ 
sistemului lacustru ca în oricare alt ecosistem se disting patru constituenţi 
principali: 



— Substanţe abiotice, reprezentate prin energia luminoasă incidenţă, ele¬ 
mente minerale şi compuşii lor denumiţi nutrienţi — azotaţi şi fosfaţi —, 
oxigenul dizolvat, apa etc. 

— Producători, reprezentaţi prin organisme fotosintetizante şi chemo- 
sintetizante cu rol în producerea materiei organice. Rolul principal în sinteza 
materiei organice îl au microfitele din fitoplancton, perifiton, microfitobentos 
şi macrofitele acvatice şi palustre. 

— Consumatori, reprezentaţi prin microfauna şi macrofauna acvatică 
sau cea aflată în preajma bazinului acvatic şi care ingeră hrana produsă în 
ecosistemul lacustru. 

- - Reducători sau descompunători reprezentaţi de bacterii şi ciuperci 
microscopice au rol în mineralizarea organismelor vegetale şi animale moarte, 
a excrctelor provenite din activitatea corporală a vieţuitoarelor. Prin acti¬ 
vitatea lor redau mediului clementele minerale şi nutrienţii necesari desfă¬ 
şurării vieţii în continuare. 

Fiziologia ecosistemului*. Plantele, indiferent de mărimea lor (microfite 
şi macrofite), sînt singurele capabile să transforme materia anorganică (sub¬ 
stanţe minerale, apă, C0 2 ) în materie organică, folosind în acest proces com¬ 
plex energia solară. Viaţa tuturor animalelor din lacuri depinde direct sau 
indirect de existenţa şi activitatea fiziologică a plantelor. Materia organică 
sintetizată de acestea şi energia acumulată în ca capătă noi sensuri şi valenţe 
prin circulaţia lor în ecosistem. Totul se desfăşoară pe baza unei scheme gene¬ 
rale în sensul că fiecare specie prin indivizii săi „devine o verigă în mecanismul 
de circulaţie şi de transformare a substanţelor şi a energiei în biocenoză şi 
ecosistem" (N. B o t n a r i u c, 1967). Legătura trofică dintre specii se con¬ 
cretizează prin existenţa în ecosistemele lacustre a numeroase lanţuri trofice 
sau cicluri trofice extrem de complicate, mai ales în zona litorală, iar reţeaua 
trofică ca tablou general al transferului de materie şi energie în cadrul bioce¬ 
nozelor cuprinde complicate fire de legătură orizontale şi verticale între dife¬ 
ritele componente populaţionale existente în apă şi deasupra ei. Lanţurile 
trofice au 3—4—5 verigi, mai rar se ajunge la 8 sau 10. Ele încep cu cele 
mai mici plante şi se termină cu cele mai mari animale cum sînt: peşti, crus- 
tacei, păsări, mamifere. Algele microscopice componente ale fitoplanctonului, 
microfitobentosului, perifitonului sînt valorificate prin nutriţie de animalele 
fitofage iar acestea consumate de animalele carnivore primare. La rîndul lor 
carnivorele primare sînt consumate de animalele carnivore secundare care se 
succed în mai multe verigi trofice, ultima formînd-o animalele carnivore 
terţiare. Plantele mari (macrofitele) sînt şi ele integrate în lanţurile trofice. 
Felurite animale fitofage (larve de insecte, peşti, insecte, păsări, mamifere) 
consumă anumite părţi ale lor, iar acestea la rîndul lor, printr-un număr oare¬ 
care de indivizi cad pradă animalelor carnivore. Animalele fitofage se inte¬ 
grează în lanţul trofic ca verigă intermediară între plante şi consumatorii 
carnivori. 

Resturile organice ale plantelor, plantele moarte şi animalele moarte 
intră în sfera de activitate a reducătorilor (bacterii şi ciuperci microscopice) 
transformîndu-le în elemente şi substanţe chimice. Acestea, redevenite în 
mediu, creează posibilitatea continuării vieţii în ecosistem (fig. 15). în apă 
procesul de creare şi de consum al materiei organice se succede continuu şi 


• Termenul dc fiziologie în cadrul ecosistemului arc sens figurat prin analogie cu fiziologia 
unui organism luat ca sistem. 

ca urmare producţia biologică a bazinelor lacustre este ridicată. Biomasa 
organismelor constînd din cantitatea totală de organisme pe unitatea de supra¬ 
faţă în bental (m 2 , km 2 ) şi la unitatea de volum în placton (m 3 , km 3 ) este, de 
cele mai multe ori, mare sau foarte mare. Biomasa planctonică şi bon tonică 
constituie o rezervă uriaşă de hrană care poate fi valorificată de peşti. Condi¬ 
ţia esenţială de valorificare a acestora o constituie existenţa în bazin a peş¬ 
tilor planctonofagi, bentofagi şi fitofagi. Nu toate lacurile din ţara noastră 
posedă asemenea peşti. Lacul Babadag, de exemplu, deşi are rezerve mari 
de biomasă planctonică (6,5 cm 3 /m 3 ) şi bentică (circa 200 kg/ha) nu este sufi¬ 
cient valorificată din cauza absenţei aproape totale a speciilor de peşti planc¬ 
tonofagi şi fitofagi ca şi a densităţii reduse a peştilor bentonofagi (A. Brcic r, 
1976, citat după A. Tcodorcscu-L conte şi colab., 1966 şi V. L c - 
o n t e, 1971). 

în ecosistemele lacustre producţia biologică a bazinului este dată de pro¬ 
ducţia primară şi de cea secundară. Producţia secundară depinde de cea 
primară. Producţia primară este asigurată de fitoplancton, de macrofitc, 
de microfitobentos şi componenta vegetală din perifiton. Producţia secundară 
reprezintă substanţa organică care ia naştere în organismele heterotrofe ca 
urmare a consumării plantelor şi transformării substanţei lor în substanţă 
organică proprie. 

Valorile producţiei primare şi secundare variază de la bazin la bazin şi în ca¬ 
drul aceluiaşi bazin de la un an la altul în funcţie de condiţiile mediului abiotic. 

In cadrul lanţurilor trofice producţia primară uneori devine ea însăşi 
verigă finală (este cazul macrofitelor acvatice care nu sînt obişnuit consu¬ 
mate). în general producţia primară devine producţie secundară. 

Toate treptele de transformare a materiei şi energiei din ecosistem pot 
fi considerate ca adevărate mecanisme de producere a substanţei organice 
cu însuşiri calitative şi cantitative noi. Toate converg spre producţia biolo¬ 
gică finală a bazinului. Aceasta însă depinde de dinamica efectivului de indi¬ 
vizi ai fiecărei populaţii a biocenozelor din ecosistem, de ritmul creşterii şi 
dezvoltării lor, de troficitatea şi relaţiile trofice existente, precum şi de fac¬ 
torii abiotici cu rol limitativ al proceselor biologice, cum sînt intensitatea 
luminii, regimul termic, gazos şi salinitatea apei. 

Dinamica, ecosistemului. Factorii abiotici şi biotici ai ecosistemului nu 
sînt constanţi. Ei variază pe parcursul unui an sau chiar în timp de 24 ore. 
Ritmicitatea factorilor din ecosistem este guvernată de ritmicitatea Univer¬ 
sului. Clima se modifică în raport cu poziţia Pămîntului faţă de Soare, iar 
ritmicitatea zi —noapte este determinată de rotaţia Pămîntului în jurul axei 
sale. Asemenea schimbări duc la variate manifestări ale vieţii în cadrul ecosis¬ 
temului lacustru, delimitîndu-se ritmurile circadicnc şi sezoniere. 

Ritmul circadian apare în ecosistemul lacustru ca urmare a 
ritmicităţii zi-noapte. în raport cu ritmul circadian unele organisme din 
ecosistem îşi desfăşoară activitatea ziua, altele noaptea. Plantele autotrofe 
(macrofite, microfite) îşi desfăşoară activitatea fiziologică de formare a mate¬ 
riei organice numai ziua. Lumina este factorul esenţial de stimulare şi între¬ 
ţinere a acestui proces. Multe specii de animale îşi desfăşoară activitatea 
numai ziua, iar noaptea se adăpostesc. Altele îşi desfăşoară activitatea numai 
noaptea, iar ziua se adăpostesc. Şi într-un caz şi în altul animale pot fi obser¬ 
vate cu uşurinţă în febrila lor necesitate de a-şi rezolva problemele puse în 
faţă de către viaţă. 

S-a constatat că migraţia pe verticală a planctonului este influenţată de 
alternanţa luminii şi întunericului. Migraţia are loc la anumite orc şi este stimu¬ 
lată de o anumită intensitate a luminii. Se creează astfel o succesiune eşalonată 
în timp pentru depistarea şi consumarea hranei. Unele animale din zooplanc- 
ton (cladocerelc, copepodelc) urcă la suprafaţă în amurg iar ziua se retrag 
în părţile mai adînci ale lacului. Rotifcrii în timpul zilei se află din abundenţă 
în păturile superficiale ale apei. Peştele Silurus glanis (somnul) îşi vînează 
animalele cu care se hrăneşte în timpul nopţii. Această „manevră" este impusă 
de anumite necesităţi ale vieţii cum sînt găsirea unei hrane mai abundente, 
apărarea de duşmani etc. Urcarea la suprafaţă în timpul nopţii a zooplanc- 
tonului pentru a se hrăni este interpretată ca o măsură de prevedere şi de 
apărare împotriva peştilor planctonofagi care îşi caută hrana ziua. 

Reproducerea sexuală a unor animale este dirijată de o anumită lungime 
a zilei care este caracteristică fiecărei specii. Se ştie că rotiferii şi cladocercle 
se înmulţesc în mod obişnuit pe cale partenogenctică. în anumite perioade 
ale anului corespunzătoare unei anumite lungimi a zilei, apar masculii care 
fecundează femelele iar acestea produc ouă de rezistenţă necesare apariţiei 
unei viitoare generaţii cînd condiţiile de viaţă devin favorabile. 

în ecosistem, după cum se vede, variaţiile ritmice ale intensităţii luminii 
concretizate în ritmul circadian determină, la plante şi animale, o anumită 
ritmicitate metabolică, fiziologică şi comportamentală. 

Ritmul sezonier în ecosistemul lacustru apare în cursul unui 
an ca urmare a modificării macroclimci. Schimbarea regimului termic, a 
intensităţii şi duratei luminii, a precipitaţiilor, a intensităţii vânturilor etc. 
au mare influenţă asupra modificării caracterelor biotopului şi asupra desfă¬ 
şurării vieţii în el. Ritmul sezonier se manifestă în fizionomia ecosistemului. 

Primăvara este anotimpul de tranziţie dintre iarnă şi vară. Creşterea 
succesivă a temperaturii şi vînturile determină modificări importante în 
caracterul ecosistemului lacustru. Podul de gheaţă se topeşte, arc loc o cir¬ 
culaţie pc verticală a apei, temperatura, oxigenul şi substanţele minerale 
se uniformizează în întreaga masă a apei, fapte care permit intrarea în acti¬ 
vitate a multor organisme aflate în repaus hibernal. In zona litorală macro- 
fitcle pornesc la viaţă. încep să-şi facă apariţia multe animale vertebrate, 
unele ieşite din starea de hibernare, altele venite prin migraţie din alte zone 
ale globului (păsările). în masa apei şi pe fundul lacului începe dezvoltarea 
algelor. Fitoplanctonul şi microfitobentosul cresc rapid ca număr de popu¬ 
laţii şi ca număr de indivizi. Animale din zooplancton şi din zoobentos îşi 
schimbă componenţa calitativă şi cantitativă ca urmare a îmbunătăţirii 
însuşirilor mediului de viaţă printre care intră şi sursa dc hrană. Majoritatea 
formelor de viaţă încep reproducerea în acest sezon al anului. 

Vara. Energia solară este intensă. Acumularea căldurii de apele lacului 
conduce la o stratificare termică. Oxigenarea apei este intensă ca urmare a 
activităţii fotosintetizante a producătorilor primari. Plantele şi animalele 
ocupă toate faciesurile biotopului. Macrofitele din zona litorală prin masivi¬ 
tatea lor formează locuri de adăpost şi hrană pentru multe animale. Viaţa 
macrofitclor îşi atinge apogeul prin creştere şi dezvoltare. Ele produc flori, 
fructe şi seminţe. Fitoplanctonul, perifitonul, microfitobentosul sînt bine 
dezvoltate. Animalele mari şi mici din plancton, din bentos etc. au un număr 
mare dc populaţii, iar activitatea lor este intensă. 

Toamna. Vremea începe să se răcească. Multe vieţuitoare ale mediului 
lacustru se pregătesc pentru iernare. Păsările acvatice părăsesc ecosistemul 
lacustru, migrînd în alte zone ale globului. Macrofitele emersc încep să se 
usuce. Cele submerse îşi continuă viaţa pînă cînd apa începe să se răcească, 
apoi cad la fundul bazinului unde sînt descompuse parţial sau total. Planc¬ 
tonul devine sărac în populaţii şi în indivizi în cadrul populaţiilor. în masa 
apei temperatura se uniformizează la 4°C ca urmare a unei intense circulaţii 
pe verticală creată de răcirea straturilor superioare ale apei. 

Iarna. Temperatura scăzută sau foarte scăzută are influenţă asupra 
ecosistemului. Apa se stratifică termic pc verticală. La suprafaţa lacului se 
formează podul dc gheaţă. Majoritatea animalelor se află în stare de hiber¬ 
nare. Planctonul şi bentosul sînt formate din puţine specii de alge şi animale. 
Peştii sînt singurii care mai fac mişcări liniştite în zonele mai adînci. 

Succesiuni ecologice:. Procesele de viaţă modifică în decursul timpului 
starea morfologică a bazinului. în cadrul dinamicii ecosistemului apar şi 
fenomene ireversibile de transformare a lacului în baltă, mlaştină şi uscat. 
Succesiunile ecologice şi evoluţia ecosistemului prin transformarea lui dintr-un 
ecosistem acvatic în unul terestru sînt consecinţa activităţii vieţuitoarelor. 
Acumulările organice (mai puţin cele minerale) duc în mod inevitabil la mic¬ 
şorarea suprafeţei şi adîncimii lacurilor. Procesul dc colmatare organică se 
desfăşoară în două moduri. Macrofitele formează an de an depozite pe fundul 
apelor — mai ales în zona litorală — depozite care facilitează înaintarea 

Ftg. 16. A. Evoluţia în timp a unui lac din zona de şes sau deal: 

a. lac cu aspect normal; b. procesul de colmatare micşorează suprafaţa şi ndtncimea lacului; c. micşorarea adlncimii 
favorizează instalarea pe întregul fund a vegetaţiei macrofite care contribuie la grăbirea colmatării cuvctci; d. gradul 
înaintat de colmatare aduce lacul In faza de baltă sau mlaştină; e. prin colmatare Iacul devine cu timpul un teren 
uscat pe care se instalează o floră şi faună asemănătoare celor din jur 

B. Evoluţia în timp a unui lac în zona montană: 

a. aspectul ipotetic al cuvetei unui lac format In zona montană; b. formarea plaurului de către plantele vasculare 
şi muşchi care înaintează pe luciul apei, colmatlnd spaţiul acvatic de sub el; e. plaurul format delimitează din suprafaţa 
fostului lac un mic ochi de apă; d. ochiul de apă iş> micşorează suprafaţa şi adlndmea ptnă ctnd cu timpul dispare; 
e. In cuvcta lacului colmatată se instalează o mlaştină oligotrofă (original) 





ţărmului în interiorul lacului micşorîndu-i suprafaţa şi adîncimea (fig. 16 A). 
Cu timpul lacul ajunge în faza de baltă, apoi mlaştină şi, în cele din urniă, devine 
mediu terestru. în alte situaţii de la marginea lacurilor se formează peste 
oglinda de apă un plaur de ţărm care înaintează treptat, ocupînd şi colmatînd 
lacurile ca urmare a depunerilor organice (fig. 16B). Acest aspect este întîlnit 
în unităţile lacustre din zona montană, din Delta Dunării. Plaurul format în 
lacurile din zona montană se datoreşte macrovegetaţiei ierboase din care nu 
lipsesc speciile de Carex, Menyanthes şi muşchiul de turbă (Sphagnum). în 
Delta Dunării plaurul este creat de rizomii stufărişului ce formează un adevă¬ 
rat pod peste mari întinderi de apă. Colmatarca lacurilor din deltă sau din 
preajma Dunării este sprijinită şi de aluviunile aduse de viituri. 

Fenomenele de colmatare a unităţilor lacustre duc la înlocuirea ecosiste¬ 
mului acvatic cu cel terestru. 

5.1.2. BALTA 

Asupra bălţii ca unitate acvatică s-au purtat şi se poartă numeroase 
discuţii între geografi şi hidrobiologi. Geografii specializaţi în cercetarea apelor 
susţin că „noţiunea de baltă, ca termen de specialitate nu are corespondent în 
nici o limbă străină de mare circulaţie" (P. G î ş t e s c u, 1971). în lucrarea 
„Lacurile din România" P. Gîştescu aduce argumente în acest sens 
citînd o serie de consideraţii publicate de oamenii de ştiinţă de renume cum 
sînt: G. Murg o ci, G. Vâlsan, C. Brătescu, Emm de 
Martonne, I. Conea etc. în concepţia lui G. Murgoci (1907) 
balta este privită „ca o vastă regiune supusă, în special primăvara, inundaţii¬ 
lor, în restul timpului fiind presărată cu lacuri puţin adînci şi braţe părăsite." 
Murgoci defineşte ca baltă biomul zonei inundabile. P. Gîştescu sesizînd 
aceasta atrage atenţia a nu se confunda lacurile de luncă cu toponimul de 
„baltă" care este în fond o creaţie a poporului român. 

Biologii consideră că „balta este o formaţiune de apă mult asemănătoare 
cu lacul" (E. A. P o r a, L. O r o s, 1974). Noţiunea de baltă este atribuită 
nu unei vaste regiuni inundabile sau inundate ci unor bazine acvatice per¬ 
manente sau temporare cu adîncime relativ mică ce favorizează dezvoltarea 
unei vegetaţii subacvatice şi palustre , cu o variabilitate mare a factorilor 
fizico-chimici şi fără o stratificaţie termică. în lumina acestor consideraţii se 
apreciază că „bălţile sînt răspîndite în toate zonele geografice ale globului, 
dar cele mai numeroase se găsesc în luncile inundabile şi deltele fluviilor" 
(E. A. P o r a , L. O r o s, 1974). 

Aceste unităţi acvatice de „lacuri cu adîncime mică" după geografi sau de 
,,bălţi" după biologi (fig. 17) sînt ecosisteme veritabile ale căror însuşiri abio- 
ticc şi biotice întrunesc caractere particulare faţă de cele ale lacurilor mari 

5.1.2.1 FACTORI DE MEDIU 

Suprafaţa bălţilor este variabilă în timp şi spaţiu (se poate ajunge şi la 
■cîteva sute de hectare). Adîncimea relativ mică permite instalarea macrovege¬ 
taţiei pe întregul fund al cuvetei. 

Factori fizici: Alimentarea cu apă a bălţilor este realizată de apele curgă¬ 
toare permanent sau temporar, în timpul inundaţiilor de primăvară, de izvoare 
subacvatice şi de precipitaţii. Bălţile din zonele de deal şi de podiş instalate 
pe firul văilor sînt alimentate de izvoare subacvatice şi de precipitaţii. Cele 

Fig. 17. Aspectul general al bălţii: 

a. Canceium. b. Scirpctum; c. Typhactum; d. Typhactum — PhragmtMum; c. Phragmitctum; f. Potamogdonctum; 
g. Nupharctum; h. Characctum 

din lunca inundabilă şi din deltă sînt alimentate de apa curgătoare şi de preci¬ 
pitaţii. 

Pierderile apei din bălţi se produc prin evaporaţie, infiltraţie, scurgere 
superficială şi consum biologic. Pierderile de apă cele mai importante se dato- 
resc evaporaţiei. 

Oscilaţiile de nivel sînt mari atît pentru bălţile ce au legătură cu apele 
curgătoare cît şi pentru cele izolate. Nivelul apei în bălţile din luncile inunda¬ 
bile şi din deltă se ridică odată cu creşterea debitului apei curgătoare. Acest 
lucru se întîmplă mai ales primăvara. Nivelul lor scade către toamnă, unele 
dintre ele ajungînd să sece complet. Bălţile izolate, fără legătură cu apele 
curgătoare îşi măresc nivelul în timpul primăverii ca urmare a topirii zăpezilor 
şi a ploilor abundente şi scade apoi către vară şi toamnă. Aici scăderea canti¬ 
tăţii de apă are repercusiuni asupra concentraţiei în săruri. 

Culoarea apei variază în cursul anului. Ea este influenţată de suspensiile 
organice şi minerale, de precipitaţii, de inundaţii. Apa bălţilor poate fi incoloră 
pînă la galbenă sau trece în galbenă-verzuie în timpul înmulţirii exagerate a 
unor alge microscopice. 

Termica apei este diferită faţă de a lacurilor adînci. Balta nu prezintă o 
pătură a saltului termic şi ca urmare aici nu există o zonare a apei corespunză¬ 
toare celei din lacurile mari unde se disting cpilimnionul, metalimnionul, 
hipolimnionul. Oscilaţiile termice sezoniere şi cele diurne se resimt pe toată 
grosimea apei. în timpul zilei şi anume la amiază apare în bălţi o uşoară stra- 
tificaţie termică directă (temperatura este mai ridicată la suprafaţă şi scade 
din ce în ce către fund). Seara, ca urmare a răcirii temperaturii mediului în¬ 
conjurător se produce o răcire a apei la suprafaţă. Apa devine mai grea şi co¬ 
boară pînă la nivelul unde întîlneşte apa cu o temperatură şi greutate cores¬ 
punzătoare. Locul păturii de apă coborîte este luat de una mai caldă şi mai 
uşoară. Procesul se repetă în cursul nopţii pînă cînd se uniformizează tempe¬ 
ratura pe întreaga grosime a apei. Curenţii verticali creaţi produc în timpul 
nopţii o amestecare completă a apei. în iernile foarte geroase apa bălţilor 
poate îngheţa pînă la fund. în iernile obişnuite se formează la suprafaţa apei 
un pod de gheaţă gros de 20—30 cm. 

Tensiunea superficială este identică cu cea a lacurilor din zona litorală. 

Factorii chimici. Compoziţia chimică a apei din bălţi variază în cursul 
anului. Ea este influenţată de sursa de alimentare cu apă, de consumul biologic 

şi dc cvaporaţie. Apa sosită în bazin din inundaţii sau din precipitaţiile scurse 
pe versanţi sau dc pe solurile riverane transportă în bazin substanţe chimice 
dizolvate care îmbogăţeşte apa în elemente şi substanţe chimice necesare des¬ 
făşurării proceselor de viaţă. Consumul biologic al unor elemente chimice efec¬ 
tuat de organisme, eliminarea dc către acestea în mediul acvatic a excretelor 
şi a altor substanţe schimbă compoziţia chimică pe parcursul anului. Evapo- 
raţia apei determină o creştere cantitativă a sulfaţilor şi clorurilor. Chimismul 
apei din primăvară este cu totul modificat în vară şi toamnă. 

Reacţia ionică a apei (pH-ul) este în general alcalină. Excepţie de la 
această regulă fac bălţile din pădure unde pH-ul este acid. Reacţia ionică 
acidă se datoreşte acizilor humici care sînt aduşi în bazin dc apa precipitaţiilor 
scursă pe solul pădurii. Diferenţe de pH se înregistrează chiar în cadrul aceluiaşi 
bazin în timp dc 24 ore. Noaptea, apa bălţilor cu caracter alcalin, poate deveni 
slab acidă din cauza acumulării în bazin a C0 2 rezultat din respiraţia anima¬ 
lelor şi plantelor. Ziua consumul intens al C0 2 dc procesul dc fotosinteză făcut 
de toate plantele autotrofe modifică reacţia ionică, ia devenind alcalină. 

Gazele solvite din apă sînt C0 2 , 0 2 , CH 4 , H 2 S etc. Conţinutul cantitativ 
în gaze solvite se schimbă pe parcursul a 24 orc. Noaptea cantitatea de bioxid 
dc carbon creşte iar cel de oxigen scade. Cauza acestor schimbări dc raporturi 
constă în consumul oxigenului dc către organisme şi eliminarea bioxidului dc 
carbon. Ziua procesul de fotosinteză îmbogăţeşte apa în oxigen şi consumă 
bioxidul de carbon necesar sintezei substanţelor organice. 

în timpul zilei cantitatea de oxigen scade cu adîncimca. La suprafaţă 
apa este suprasaturată în 0 2 iar la fund poate exista un deficit accentuat al 
acestui gaz. Scăderea cantitativă a oxigenului se datoreşte utilizării lui de către 
bacterii în activitatea lor de descompunere a materiilor organice. 

Gazul metan şi hidrogenul sulfurat se acumulează pe fundul bălţilor, 
acolo unde există procese intense de putrefacţie. 

Curenţii verticali ce apar în apă în timp dc 24 orc şi curenţii dc aer pro¬ 
voacă o aerisire permanentă a apei din bălţi, omogenizînd conţinutul lor în 
oxigen. 


5.1.2.2. BIOCENOZELE BĂLŢILOR 

în bălţi viaţa întruneşte alte caractere faţă de cea existentă în lacurile 
mari. în bălţile temporare majoritatea organismelor pier sau trec în forme de 
rezistenţă înainte de dispariţia apei. Factorul limitant, care guvernează 
această stare dc fapt, constă în concentraţia mereu crescîndă a sărurilor. 
„Dispariţia" vieţii este numai temporară pentru că, la umplerea cu apă a cuve- 
tei, viaţa prin diferite specii de organisme ce apar imediat, reintră în normal. 
Organismele care populează asemenea bazine au adaptări corespunzătoare de 
rezistenţă la condiţii nefavorabile dc uscăciune. Multe din organismele animale, 
cum sînt unii melci branhiaţi, unele hirudinee şi cîteva specii de peşti se retrag 
în mîlul de pe fundul bălţii (C. S. A n t o n e s c u, 1967). Alte organisme îşi 
elaborează un înveliş mucos de protecţie aşa cum fac viermii turbelariaţi, 
nematodele şi hirudinecle. La copepode corpul este învelit într-o secreţie 
produsă de anumite glande. Unele organisme, aşa cum sînt rotiferii, cladocerele 
şi chiar nematodele elaborează ouă de rezistenţă pentru perpetuarea speciilor 
cînd condiţiile de viaţă devin favorabile. Spongierii şi briozoarele produc 
germeni durabili cum sînt gemulele la spongieri şi statoblastele la briozoare. 



Organismele vegetale şi animale care populează biotopul bălţilor tempo¬ 
rare au adaptări corespunzătoare de a rezista la condiţiile critice prin care 
trece ecosistemul în anumite perioade ale anului, mai ales vara pe timp de 
secetă. 

Bălţile permanente au forme de viaţă adaptate condiţiilor existente în 
fiecare bazin. 

Pclagosul şi bentonul din bălţi sînt în mare măsură asemănătoare celor 
din zona litorală a lacului. 

N eustonul — este bine reprezentat în majoritatea bălţilor. Pe su¬ 
prafaţa apei (epineuston) îşi desfăşoară activitatea fugăi, gîndacul Gyrinus, 
colcmbolele şi purecii de apă. Fiecare grup din aceste animale îşi manifestă 
într-un mod caracteristic sistemul de căutare a hranei. Colcmbolele şi purecii 
sar sacadat pe suprafaţa apei, gîndacul Gyrinus descrie cercuri regulate în 
marc viteză, fugăii aleargă în diferite sensuri cu eleganţa unui patinator. Pe 
alocuri este întîlnit şi pleustonul format din diferite specii de lintiţă asociate 
sau nu cu peştişoara şi cu iarba broaştei. în pelicula de apă şi pe faţa ci infe¬ 
rioară (hiponeuston) se găsesc numeroase populaţii de alge din genul Chla- 
mydomonas, Haematococcus, Chromulina. Tot aici se găsesc diferite specii de 
euglene, rotifere, larve de insecte ctc. 

Planctonul— numit heleoplancton este format dintr-un amestec 
de plancton litoral şi pclagic. Aspectul general al bălţii constînd în luciuri 
de apă acoperite cu vegetaţie, în luciuri curate de apă dar cu o bogată vegetaţie 
subacvatică, în luciuri de apă unde vegetaţia subacvatică este slab reprezen¬ 
tată, favorizează dezvoltarea în masa apei a unui plancton cu forme tipice de 
litoral şi altele de pelagial. Amestecul de specii este întîlnit atît la fitoplancton 
cît şi la zooplancton. 

— Fitoplanctonul cuprinde alge cianoficee, diatomee, cloroficee, şi fiio- 
flagelate. Fitoplancterii diferă calitativ şi cantitativ de la o baltă la alta. 
Totuşi s-a constatat că unele specii de alge constituie un component aproape 
constant al bălţilor din România. Comune bălţilor sînt multe specii ce apar¬ 
ţin genurilor Anabaena, Aphanizomenon , Microcystis şi Merismopedia, dintre 
cianoficee Scenedesmus, Pediastrum, Volvox, dintre algele cloroficee şi Aste- 
rionella, Fragilaria, Melosira, Navicula, Synedra, din diatomee. Numărul alge¬ 
lor din fitoplanctonul bălţilor este de ordinul milioanelor la m 3 . în unele 
bălţi au fost puse în evidenţă peste 600 milioane expl./m 3 la diatomee, peste 
300 milioane cxpl./m 3 cianoficee şi peste 400 milioane cxpl./m 3 cloroficee 
(E. P r u n c s c u-A rion, 1967). în bălţi se întîlneştc adesea fenomenul de 
înflorirea apei. 

— Zooplanclonul este format din numeroase specii de rotiferi, cladocere, 
copepodc, protozoarc. Cu caracter facultativ în plancton se pot găsi şi larve 
mici ale diferitelor grupe de animale nevertebrate. Speciile care domină nume¬ 
ric în zooplancton sînt rotiferii şi protozoarcle. Cladocerelc şi copepodele sînt în 
număr mai scăzut. De cele mai multe ori ordinea valorii dominanţei numerice 
este cu aproximaţie de 60—65% rotiferi, 18—20% cladocere, 16—17% cope- 
pode. Cu toate acestea, dominante din punct de vedere al biomasci sînt cope¬ 
podele şi cladocerele. 

în zooplanctonul bălţii puţine specii au o continuitate în timp. Condiţiile 
de mediu şi periodicitatea unor forme fac ca structura zooplanctonului să 
varieze în cursul unui an. 

Nedonul este format din numeroase specii de insecte acvatice. (Hydrous, 
Dytiscus, Cibister, Hydrophilus) etc., din peşti, amfibieni, broaşte ţestoase. 



şerpi. în bălţi adevăratul necton îl formează insectele acvatice şi peştii. în 
unele bălţi peştii lipsesc. Aici nectonul este compus în principal din insectele 
acvatice care îşi desfăşoară viaţa sub apă, din unele hirudiene care înoată în 
masa apei în căutare de hrană şi din broaşte. 

Peştii din bălţi sînt reprezentaţi prin diferite specii printre care: caracuda 
(Carassius carassius), plătica (Abramis brama danubii), roşioara (Scardinus 
erylhrophthalmus), linul (Ţinea ţinea), fufa sau pleava (Leucaspius delineatus), 
bibanul (Perca fluviatilis), ştiuca (Esox lucius) etc. 

Amfibicnii sînt forme nectonice permanente sau temporare. Unii amfi- 
bieni cum sînt salamadra (Salamandra salamandra) şi tritonii (Triturus 
cristatus, T. vulgaris, T. alpestris) devin forme ncctonice numai în perioada 
reproducerii. Salamandrele îşi depun larvele în apă iar acestea se servesc 
de mediul acvatic timp de 2—3 luni cînd devin forme adulte, după care trec 
pe uscat. Ele sînt întîlnite în bălţile din zona deluroasă şi munte. Bălţile sînt 
nelipsite de broaşte. Aici se întîlncsc specii ca broasca mică de lac (Rana escu- 
lenta), broasca mare de lac (Rana ridibunda) şi într-o măsură mai mică specii 
ale buhaiului-dc-baltă (Bombina bombina şi Bombina variegaia). 

Dintre reptilele ce pot fi întîlnite în bălţi amintim broasca ţes¬ 
toasă de apă (Emys orbicularis) , şarpele de apă (Natrix tessellata) şi şarpele 
de casă (Natrix natrix). 

în bălţile din Delta Dunării şi în unele bălţi din zona unor ape curgătoare 
se găsesc diferite specii de păsări care înoată deasupra apei şi îşi procură hrana 
din ca. Aşa sînt raţele sălbatice, lişiţelc, corcodelul etc. Alte păsări cum sînt 
stîrcii şi berzele vînează în zonele cu apă foarte mică. 

Pe fundul bălţilor, în bentos sînt numeroase şi variate asociaţii de orga¬ 
nisme vegetale, animale şi microorganisme. 

— Fitobentosul este bine dezvoltat pe întreaga suprafaţă a fundului bălţii. 
El se compune din macrofitobentos, microfitobentos şi perifiton. 

Macro fitobentosul este compus din diferite specii de plante prinse de 
fundul bălţilor. La marginea bălţii se formează o centură de macrofite în care 
domină specii ale florei dure. De aici sînt nelipsite speciile de rogoz, pipirig, 
stuf şi papură. Bălţile din pădure, mai ales cele din zona deluroasă şi podiş, au 
o centură de plante în care se găsesc cu preponderenţă specii de buzdugan 
(Sparganium), răchitan (Lythrum), pipirig (Juncus), papura (Typha), 
stuf (Phragmites). Structura vegetaţiei de la marginea bălţilor variază 
de la un biotop la altul. Desişurile formate de macrofite constituie un adăpost 
bun pentru multe păsări şi alte animale de baltă. 

După centura de macrofite, în majoritatea bălţilor se găsesc specii de 
limba broaştei (Alisma plantago-aquatica), stînjenclul-dc-baltă (Iris pseuda- 
corus), ciulinul-dc-baltă (Trapa natans), săgeata apei (Sagittaria sagittifolia), 
broscariţa (Potamogeton natans), nufărul alb (Nymphaea alba), nufărul gal¬ 
ben (Nuphar luteum) etc. Cu aceste specii şi cu cele din centură se asociază 
specii de lintiţă (Lemna), peştişoară (Salvinia) şi iarba broaştei (Hydrocharis) 
formînd de multe ori un pod vegetal plutitor. Ultimele trei specii nu intră în 
structura bcntosului dar sînt componente ale asociaţiilor vegetale macrofitice 
prinse de substrat. 

în bălţi se găsesc numeroase macrofite subacvatice. Cele mai comune 
sînt mărarul-de-baltă (Potamogeton pectinatus), paşa (Potamogeton crispus)- 
brădişul (Myriophyllum spicatum şi M. verticillatum). Sînt întîlnite de ase, 
menea specii de Chara, alge mari, care formează un covor compact pe supra¬ 
faţa fundului bălţilor. 

Microfitobentosul este bine reprezentat în bălţi. El ocupă întreaga supra¬ 
faţă a fundului cu excepţia locurilor unde pe luciul apei se află pod vegetal 
compact şi permanent de lintiţă. în structura microfitobentosului se găsesc 
specii de alge silicioase (diatomec), alge albastre-verzi (cianoficee) şi alge verzi 
(cloroficec). Dominante din punct de vedere al numărului de populaţii (specii) 
sînt algele silicioase. Numărul cel mai mare de indivizi în cadrul populaţiilor, 
este întîlnit tot la algele silicioase, mai ales în sezonul rece. 

Perifitonul, format din alge silicioase şi alge verzi microscopice este o 
componentă permanentă a cenozei bentonice. în asociaţiile perifitice se întîl- 
nesc şi specii de alge albastre-verzui. Ele se fixează pe organele plantelor mari, 
acoperite cu apă. Stratul de alge ce îmbracă tulpinile şi frunzele macrofi- 
telor din apă este însoţit şi de fauna animalelor epibionte, din care nu lipsesc 
hidrele, briozoarelc şi spongierii. 

— Zoobentosul. Fauna bentonică este formată din numeroase specii de 
organisme fixe, care se îngroapă în mîl şi tîrîtoarc. Aici se găsesc numeroase 
specii de spongieri, briozoare, melci, viermi anelizi, nematozi şi planarii, dife¬ 
rite specii de scoici, crustacei, larve de insecte ctc. Multe din ele au fost amin¬ 
tite la fauna bentonică din zona litorală a lacurilor. Animalele tîrîtoare de 
fund. ce intră în componenţa bentosului, migrează activ în cursul anului de 
la un loc la altul al bălţii în căutarea hranei sau a unor condiţii mai bune de 
viaţă. 


5.1.2.1. INTER RELAŢIA UIOTOP-HIOCENOZÂ 

între însuşirile biotopului şi biocenozele bălţii există intcrrelaţii bine con¬ 
turate. Biotopul, prin factorii săi abiotici specifici fiecărui bazin, influenţează 
viaţa biocenozelor. Adîncimea mică, oscilaţiile termice zi—noapte ce cuprind 
întreaga masă a apei, oscilaţiile termice sezoniere, agitarea pe verticală a apei 
în cursul a 24 de ore, ca urmare a curenţilor de convccţie, uniformizarea chi¬ 
mică permanentă a apei, au influenţă asupra dezvoltării biocenozelor. La 
rîndul lor biocenozele, prin activitatea populaţiilor, produc modificarea însuşi¬ 
rilor biotopului şi cu timpul evoluţia ecosistemului. în timpul zilei cantitatea 
de oxigen solvit din apă creşte, de multe ori devine suprasaturată ca urmare a 
activităţii fotosintetizante a plantelor. Macrofitelc palustre cu tulpina în apă, 
macrofitcle acvatice natante şi cele submerse, algele din fitoplancton, microfi- 
tobental şi perifiton funcţionează ca adevărate uzine de eliberare în apă a 
oxigenului şi de consum al bioxidului de carbon folosit în sintezele organice, 
în timpul nopţii concentraţia în oxigen din apă scade ca urmare a consumării 
lui de către toate organismele acvatice şi creşte foarte mult concentraţia bioxi¬ 
dului de carbon. Resturile organice ale biocenozelor, organismele moarte sînt 
descompuse de microorganisme, iar clementele chimice sînt redate biotopului. 
Totuşi, dezvoltarea exagerată a macrovegetaţici determină an de an acumu¬ 
lări organice, fapt ce duce la transformarea bălţii în mlaştină. Activitatea bio¬ 
cenozelor produce modificarea biotopului şi evoluţia în consecinţă a ecosiste¬ 
mului de la un anumit tip de ecosistem acvatic la altul, de la baltă la mlaştină. 

Structura şi funcţionarea ecosistemului de baltă sînt asemănătoare eco¬ 
sistemului lacustru. 

5.1.2.4. DINAMICA ECOSISTEMULUI 

Ritmul circadian este asemănător celui din zona litorală a lacurilor i 
Plantele fotosintetizante găsesc condiţii optime de viaţă în biotop. De acti. 

vitatea lor depinde activitatea multor organisme animale din ecosistem. în 
timpul zilei, pe timp liniştit, se observă o stratificare a planctonului. Fitoplanc- 
terii din grupul volvocalelor preferă pătura superioară a apei, iar infuzorii pe 
cea mai din adînc. Tot în timpul zilei se observă migraţii ale cladoccrclor 
spre locurile umbrite de frunzele macrofitelor plutitoare şi ale algelor flagelate 
care urcă spre suprafaţă; alte grupe de organisme animale componente ale 
zooplanctonului urcă noaptea. Aşa sînt de exemplu Bosmina,Filinia, care vin 
numai noaptea la suprafaţa apei. 

în timpul zilei majoritatea organismelor din ecosistem se află în plină 
activitate. Noaptea activitatea este scăzută şi aparţine speciilor nocturne. 

Ritmul sezonier. Modificările climei duc la modificări ale activităţii şi 
fiziologici ecosistemului. 

Primăvara podul de gheaţă format în timpul iernii se topeşte. Apa se încăl¬ 
zeşte şi începe circulaţia pe verticală sub influenţa curenţilor de convecţic. 
Sărurile minerale rezultate din descompunere şi concentrate în straturile 
inferioare ale apei sînt uniformizate în întreaga grosime a ei. Temperatura 
favorabilă şi bogăţia în elemente chimice stimulează începerea activităţii 
plantelor şi odată cu ele a animalelor. Primele forme fotosintetizante instalate 
în bazin sînt microfitele; macrofitcle apar mai tîrziu. Primăvara se cunosc 
adesea fenomene de „înflorire", a apei ca urmare a înmulţirii exagerate a unor 
alge. în bălţile dunărene şi în cele din deltă sosesc păsările acvatice migratoare. 
Multe specii de peşti pătrund din Dunăre în bălţi pentru că acestea le oferă 
condiţii optime de reproducere şi hrană. 

Vara activitatea în ecosistem se află în plinătatea sa. Macrovegetaţia 
şi microvegctaţia sînt bine dezvoltate. Fauna planctonică, ncctonică, bento- 
nică etc. este la fel de complexă ca şi complexitatea bioccnotică a plantelor. 
Acum se constată variaţii mari de oxigenare a apei în timpul zilei şi de dezo.xi- 
genarc în timpul nopţii. 

Toamna fizionomia de ansamblu a ecosistemului se schimbă. Macrofitele 
încep să se usuce, fenomen care se continuă pînă la instalarea anotimpului 
rece al iernii. Peştii din bălţi se retrag pentru iernat în apele curgătoare. în 
bălţile care nu au legătură cu apele curgătoare se retrag pentru iernare în 
locurile mai adînci. Păsările acvatice migratoare pleacă spre alte locuri de 
iernat. Restul animalelor (broaşte, şerpi, crustacei, insecte etc.) se pregătesc 
pentru sezonul rece. Unele îşi aleg locurile pentru hibernare, altele se închis¬ 
tează sau elaborează ouă durabile. 

Iarna aduce asupra bălţii multă monotonie. Scăderea temperaturii duce 
la îngheţarea apei; se formează peste baltă un pod de gheaţă. Iernile foarte 
geroase fac ca apa bălţilor puţin adînci să îngheţe pînă la fund. în bălţile cu 
multă vegetaţie şi acoperite cu pod de gheaţă se creează un mare deficit de 
oxigen ca urmare a intrării în putrefacţie a plantelor. Acest fenomen are in¬ 
fluenţă negativă asupra vieţii animalelor din bazin. în bălţile cu stratul de 
gheaţă mai subţire ce permite difuzarea luminii în apă, are loc activitatea 
fotosintetizantă a fitoplanctonului, fapt ce echilibrează situaţia. 

Succesiunea ecologică. O baltă cu timpul devine mlaştină. Mecanismul 
colmatării se poate vedea în figura 16B. 

5.1.3. MLAŞTINA 

Din punct de vedere ecologic mlaştina este „o formaţiune biogeografică 
acvatică neaerisită ale cărei plante în loc să putrezească sau să se mineralizeze 

după moarte se turbifică, aglomcrîndu-se în cele din urmă la fund sub formă 
de zăcămînt turbos". (E. Pop, 1960). 

Caracterul hidrobioccologic al mlaştinii este bine conturat. în unele situa¬ 
ţii ea reprezintă elementul intermediar între uscat şi unităţile acvatice. Lacu¬ 
rile şi bălţile adesea au o zonă mlăştinoasă la margine, unde dominante sînt 
macrofitele acvatice şi palustre. 

Suprafaţa mlaştinilor se cifrează pe glob la aproximativ 350 milioane 
hectare. în ţara noastră există peste 440 mlaştini, totalizînd o suprafaţă de 
aproximativ 7 000 ha. 


5.1.3.1. GENEZA MLAŞTINILOR 

Mlaştinile se formează în depresiuni ale golului unde apele freatice sînt 
la mică adîncime şi unde iniţial apare un exces de umiditate. Ele iau naştere 
de obicei în cuvcta fostelor lacuri, sau pe terenurile de alunecare unde se 
creează depresiuni largi şi puţin adînci în care se adună apă stagnantă potrivită 
pentru înmlăştiniri. Mlaştinile se mai formează pe terenuri ocupate anterior 
de păduri sau lunci sau pe terenuri împădurite, unde există un exces de umidi¬ 
tate la suprafaţa unui sol impermeabil şi lipsit de scurgere superficială în condi¬ 
ţiile unui climat cu umiditate abundentă şi evaporaţie scăzută, precum şi la 
locul de ieşire a unor izvoare care întreţin, permanent sau temporar condiţiile 
unei înmlăştiniri. însuşirile biotopului favorizează instalarea unei vegetaţii 
higrofilc şi, legat de ea, a animalelor caracteristice biocenozelor din cadrul 
unor asemenea ecosisteme. în România mlaştinile sînt întîlnite pe văile şi 
luncile rîurilor, în lunca Dunării, şi Delta Dunării, pe versantele dealurilor şi 
munţilor, pe interfluvii şi podişuri. 

5.1.3.2. TIPURI DE MLAŞTINI 

S-a stabilit existenţa a trei tipuri de mlaştini: eutrofe, mezotrofe şi oligo- 
trofe. Mlaştinile mezotrofe sînt forme de trecere sau intermediare între cele 
eutrofe şi oligotrofc. Criteriul de diferenţiere îl dau substanţele solvite, vegeta¬ 
ţia şi sursa de alimentare cu apă. 

Mlaştina eutrofă. La noi în ţară mlaştinile eutrofe se află can¬ 
tonate pe văile apelor curgătoare, în depresiuni intramontane, colinare şi de 
şes. Mlaştini eutrofe tipice sînt întîlnite pe văile Someşului, Crasnci, Şiretului, 
Prutului, Călmăţuiului, pe valea Dunării şi în Delta Dunării, în depresiunile 
Giurgeu, Ciuc, Ţara Bîrsci, Făgăraş ş.a. Mlaştina eutrofă nu are un nume 
popular adecvat şi exclusiv, ci comportă denumiri regionale date de oamenii 
locului. Ea este numită bahnă în nordul Moldovei, mocirăîn ţinuturile Maramureş 
şi Baia Mare, ntîrşiţă în unele părţi din Munţii Apuseni, ploştină în sudul 
Transilvaniei şi nordul Olteniei, rogoaze în ţara Bîrsei. în alte părţi denumirile 
sînt mai vagi ca smîrc, tău, lac, baltă, crîng, roghină, marghilă, berc etc. 

în urma studiilor efectuate, Emil Pop (1960) stabileşte regiunile de 
mlaştini eutrofe din România (fig. 18). El consideră regiuni de mlaştini acele 
ţinuturi limitate din ţară, unde se regăsesc mlaştini continui de mari întinderi, 
sau grupuri de mlaştini apropiate, cu sau fără legătură între ele. Regiunea de 
mlaştini îşi datoreşte existenţa unui complex de condiţii locale, determinante 
sau favorizante. * 

Biotopul. Substratul geologic pe care se formează mlaştinile eutrofe este 
diferit. Solurile de sub mlaştină şi cele din preajma lor diferă în funcţie de 
zona latitudinală şi altitudinală. 

Alimentarea cu apă se face prin precipitaţii atmosferice, scurgerea apei 
de pe versanţi, izvoare de suprafaţă sau subacvatice şi prin inundaţii cînd apele 
curgătoare ies din matcă şi invadează terenurile din jur. 

în mlaştină apa se află sub formă de apă liberă sau sub formă de apă 
legată de turbă. Apa legată de zăcămîntul turbos se află sub formă de apă 
capilară care circulă prin interstiţiile turbinei, apa coloidală ce face parte din 
amestecul coloidal al turbei, apa osmotică aflată în interiorul celulelor vegetale 
nedistrusc dar mumifiate şi apa de hidratare care intră în compoziţia turbei 
ca orice compus chimic. (I. P i s o t a, I. B u t a, 1975). Apa liberă se 
află sub formă de lăculeţe sau rîuleţe permanente. Rîuleţcle sînt drenate adesea 
de apele curgătoare din apropiere. Lăculeţelc îşi au sălaş în microdcpresiunile 
existente în turba mlaştinii. în unele situaţii întreaga suprafaţă a mlaştinii 
poate fi acoperită cu apă dat fiind existenţa ei sub nivelul general al reliefului 
îocal şi al pînzei de apă freatică. 

Oscilaţiile de nivel depind de factori abiotici şi biotici. Consumul biologic 
şi evaporaţia din timpul verii fac ca nivelul apei să scadă. Primăvara şi toamna 
precipitaţiile abundente şi consumul biologic scăzut sau foarte scăzut ridică 
nivelul apei. 

Culoarea apei variază în cursul unui an de la incolor la galbenă, galbenă- 
verzuie sau galbenă-brună. 

Temperatura apei urmăreşte în mod fidel variaţiile termice ale atmosferei. 
Iarna, avînd adîncimc mică, îngheaţă pe întreaga gros'me. 

Coeficientul de infiltraţie al apei în turbă este 50—80 cm/s în stratul 
superficial cuprins între 0,4—1 m grosime şi de 0,01—0,02 m/s sub această 
adîncime. în stratul profund turba este bine tasată, fapt ce micşorează sub¬ 
stanţial coeficientul de infiltraţie. în păturile superficiale turba în formare, 
bogată în tulpini ale păioaselor, facilitează o creştere substanţială a coeficien¬ 
tului de infiltraţie. 

Apa mlaştinilor eutrofe este relativ bogată în săruri minerale (3—5 mg/l) 
favorizînd dezvoltarea unei vegetaţii macrofitice de baltă. Reacţia ionică a 
apei (pH-ul) este acidă, slab acidă sau neutră. De multe ori pH-ul variază în 
cursul anului între acid şi alcalin. Turba produsă poate avea un pH acid 
4,0—6,0 şi chiar neutru de 7—7,5 în cazul cînd este produsă de trestie şi rogoz. 
Aspectul turbei este pămîntos din cauza formării ei sub nivelul apei. Mlaştinile 
eutrofe au suprafaţa plană. 

Biocenoze. Fizionomia mlaştinii eutrofe este creată de vegetaţia macro- 
fitică care arc o dezvoltare masivă. Aici sînt dominante macrofitcle palustre, 
pe alocuri apărînd cele acvatice . Multe macrofite de baltă găsesc aici condiţii 
optime de viaţă. în unele mlaştini eutrofe în special cele din luncile rîurilor. 
lunca Dunării sau din Delta Dunării macrovegetaţia este întru totul carac¬ 
teristică bălţilor şi zonelor litoralc ale lacurilor. 

Fondul macrovegetaţiei în mlaştina eutrofă îl formează numeroase popu¬ 
laţii de muşchi verzi şi plante vasculare ierboase şi lemnoase. Principalele 
specii de muşchi din mlaştină s\nt Marchantia polymorpha, A ulacomnium palu¬ 
stre, Calliergon cuspidatum, Drepanocladus vernicosus, Philonotis fontana etc. 
care creează prin corpul lor numeroase perini rigide, numite popîndaci, în¬ 
conjurate adesea de şănţuleţe de apă. în ochiuleţele de apă, în lăculeţe sau 
bălţi se află muşchiul de apă (Riccia fluitans), trifoiştea (Menyanthes trifo- 
liata) lintiţa (Lemna minor, L. trisulea etc.), şi chiar broscariţă (Potamogeton 
natans). La suprafaţa mlaştinii impresionează abundenţa speciilor ierboase 
care se întrunesc în numeroase asociaţii de treistiişuri şi pipiriguri (Scirpoeto- 

Phragmitetum) din care fac parte specii ca trestia (Phragmites communis ), 
papura (Typha latifolia, T. angustifolia), rourica (Glyceriafluitans) pipiriguţ 
(Eleocharis palustris), pipirig (Bolboschoenus maritintus, Juncus effusus), 
rogoz (Carexvulpina,C. psendocyperus ctcj, pufuliţă ( Epilobium hirsutum) 
dreţe (Lysimachia nummularia), lăsnicior sau zîrnă (Solanum dulcamara), 
tătăneasa (Symphylum officinale), stînjenelul galben (Iris pseudacorus), 
cer vană (Lycopus europaeus), barba ursului (Equisetum palustre), răchita- 
nul sau brăilcanca (Lythrum salicaria), limba broaştei (Alisma plantago- 
aquatica), buzduganul (Sparganium erectum), cupa vacii (Calyslegia sepiunt) 
etc. Unele specii sînt reunite în alte asociaţii, printre care cele de bumbăcă- 
riţă (Eriophoretum), rogoz cu bumbăcăriţă (Cariceto-Eriophoretum) şi multe 
altele, din care fac parte numeroase specii de plante ierboase şi lemnoase. 

Pe suprafaţa lor pot creşte pilcuri sau tufe de plante lemnoase în special 
anin negru (Alnus glutinosa), anin alb (Alnus incana), la care se adaugă 
mesteacănul (Betula verrucosa), mesteacănul pufos (Betula pubescens), 
plopul tremurător (Populus tremula), salcia (Salix pentandra, S. fragilis), 
mlajă sau răchiteaţă (Salix viminalis), mălin (Prunus padus) , struguri negri 
(Rubtts nigrum) etc. 

Compoziţia fitocenozelor macrofitice variază de la o mlaştină la alta. Con¬ 
diţiile de mediu caracteristice biotopului, latitudinea şi longitudinea condiţio¬ 
nează existenţa unor anumite populaţii organizate în fitoccnozc bine conturate. 

în ochiurile de apă se găsesc plante subacvatice, mai ales specii de Chara. 

în ochiurile de apă, în lăculeţc mai adînci sau bălticclele din mlaştină 
există numeroase populaţii de alge microscopice, cloroficee, cianoficce, diato- 
mec, cuglenoficec. Unele intră în alcătuirea fitoplanctonului, altele în cea a 
pcrifitonului şi microfitobcntosului. 

Existenţa unei vegetaţii aşa de bogate condiţionează popularea mlaştinii 
cu diferite categorii de animale care găsesc aici hrană şi un bun adăpost. Sînt 
prezente numeroase populaţii de animale nevertebrate. Vertebratele se întîl- 
ncsc în număr redus. In apa mlaştinii trăiesc numeroase specii de rotiferi, 
cladoceri, copepode şi larve mici de insecte. Pe tulpinile macrofitelor cufun¬ 
date în apă se află populaţii de animale epibionte, printre care des întîlnite 
sînt briozoarele, spongierii, hidrele. Pe sedimente se întîlnesc un număr marc 
de oligochcte (Tubifex , Nais, Limnodrilus, Stylaria, Ophidonais) apoi 
ostracode, copepode, cladocerul Ilyocriptus sordidus, diferite specii de mcîci, 
cumacee, hydracarine dar mai ales larve de insecte efemeroptere, odonatc, 
colcoptere, trichoptcre, chironomide etc. 

Pe suprafaţa apei se găsesc aproape pretutindeni fugăii. Pe tulpinile şi 
frunzele macrofitelor mişună larve de insecte şi insecte adulte, diferite specii 
de păianjeni (Pirata, Thanatus, Dolomedes) şi specii de melci. 

Dintre vertebrate în mlaştina eutrofă se întîlneştc foarte des broasca mică 
de lac (Rana esculenta) , broasca mare de lac (Rana ridibunda) , broasca cu 
burta galbenă (Bombina variegata), tritonul (Triturus cristatus, T. vulgaris), 
iar dintre reptile, şarpele de apă (Natrix tessellata), şarpele de casă (Natrix 
natrix) şi uneori în unele mlaştini broasca ţestoasă de apă (Emys orbicularis). 
Păsările din mlaştini nu sînt specifice acestora. în mlaştinile din luncile inu- 
dabile ale rîurilor, ale Dunării şi mai ales în Delta Dunării se găsesc stîrci, 
berze etc. în unele mlaştini se întîlnesc şi rozătoare. 

Fiziologia ecosistemului. în mlaştina eutrofă producătorii primari sînt 
reprezentaţi prin macrofite, perifiton, algele din apă şi microfitobcntos. Algele 
microscopice din bentos, din apă sau de pe tulpinile macrofitelor servesc ca 

hrană, multor categorii mici dc animale fitofage. Rolul esenţial în producerea 
materiei organice îl au însă macrofitele. Din aceasta numai o mică parte este 
consumată de animalele fitofage. Consumul diferitelor organe sau al unor mici 
părţi din corpul plantelor este aproape de neobservat. Plantele continuă să 
vegeteze şi să asimileze pînă toamna, cînd condiţiile mediului înconjurător 
devin aspre. Scăderea temperaturii către zero grade şi sub zero grade deter¬ 
mină moartea părţilor lor aeriene. Această masă vegetală moartă este descom¬ 
pusă în proporţie de 20—30% de bacterii şi ciupercile microscopice. Elementele 
minerale eliberate astfel în mediu servesc la desfăşurarea vieţii în anul următor 
cînd condiţiile devin prielnice. Restul de 70—80% din masa vegetală este 
supusă procesului de turbificare. Producţia biologică a bazinului este repre¬ 
zentată de producţia primară macrofitică, care are un rol primordial în forma¬ 
rea şi îngrăşarca stratului dc turbă. Ţinînd cont de specificitatea ecosistemului, 
turba poate fi considerată ca producţie biologică pentru că este un rezultat 
al activităţii organismelor vii. în turbă ca materie organo-minerală se află 
stocată energia cinetică acumulată de organisme de-a lungul timpului. 

Dinamica ecosistemului. în mlaştina eutrofă există un ritm circadian, 
sezonier şi o succesiune în timp. Riimul circadian este asemănător celui din 
zona litorală a lacurilor sau celui din bălţi. Ritmul sezonier se manifestă întoc¬ 
mai ca în orice ecosistem acvatic şi terestru. Vara, activitatea în complcxita- 
tatea ei se află în faza maximă. Toamna, activitatea începe să diminueze. 
Organismele se pregătesc prin diferite forme de adaptare să treacă peste sezo¬ 
nul rece al iernii. Plantele şi-au acumulat în rizomi sau rădăcini substanţe 
nutritive în baza cărora anul următor noile plante pornesc la viaţă. Animalele 
se adăpostesc şi hibernează sau îşi depun ouă de rezistenţă din care odată cu 
instalarea condiţiilor prielnice rezultă continuarea vieţii prin perpetuarea 
populaţiilor ce le sînt caracteristice. 

Succesiunea în timp a ecosistemului capătă două aspecte. în zonele de şes 
şi dc deal la mică altitudine, prin acumularea an de an a depozitelor organice, 
prin reducerea umidităţii sau a sursei de aprovizionare cu apă, mlaştina poate 
deveni uscat. Flora palustră este înlocuită cu cea caracteristică uscatului. 
Dispariţia condiţiilor dc mediu acvatic, mlăştinos, atrage după sine odată cu 
înlocuirea florei şi înlocuirea organismelor animale cu cele caracteristice noilor 
cerinţe ale ecosistemului. în zonele altitudinale înalte, în general peste 800 m, 
mlaştinile eutrofe evoluează în mlaştini oligotrofe. Flora mlaştinii eutrofe 
este înlocuită în mare parte cu cea oligotrofă; preponderent şi caracteristic 
aici este muşchiul de turbă (Sphagnum). Fauna, de asemenea, este înlocuită 
cu una corespunzătoare noilor condiţii de oligotrofie. 

Mlaştina eutrofă adăpost de relicte glaciare. Principalele mlaştini eutrofe 
existente în România au apărut odată cu sfîrşitul ultimei glaciaţiuni. Activi¬ 
tatea intensă a florei macrofitc a format relativ repede un strat gros de turbă, 
înfiriparea postglaciarului călduros a determinat conservarea în mlaştină a 
numeroase relicte glaciare. Multe din aceste relicte „ating frontiera sudică a 
ariei lor tocmai în mlaştinile noastre carpatice", (E. Pop, 1955), deşi mlaşti¬ 
nile eutrofe ca unităţi ecologice sînt amplasate în orice direcţie fără a exista 
bariere climatice. 

Principalele plante rare, cu regim dc relicte, sînt elemente nordice circ uni¬ 
polare, unele din ele trăind în regiunea arctică sau subarctică. 

Speciile relicte* ce supravieţuiesc în mlaştinile eutrofe din ţara noastTă 
au o mare importanţă biogeografică. Unele dintre ele ating în mlaştinile eutrofe 
zona cea mai înaintată din arealul mondial (Meesea hexasticha, Paludella 
squarrosa, Betula humilis etc.), altele ating cele mai vestice staţiuni din aria 
lor mondială (Achillea impatiens, Evonymus nana). Multe alte specii de 
plante relicte îşi găsesc în mlaştinile noastre eutrofe cele mai sudice puncte 
din Europa (Saxifraga hirculus, Spiraea salicifolia etc.) (E. P o p, 1955). 
Menţinerea speciilor în mlaştinile noastre eutrofe a fost favorizată de climă şi 
relieful regional. Cele mai numeroase specii de plante cu etalon de relict 
glaciar se află cantonate în bazinele Gheorghieni şi Ciuc, caracterizate prin 
condiţii climatice reci şi continentale, la care se mai adaugă alte caractere 
ale substratului geologic şi mineralogic de unde apar izvoare reci încărcate cu 
dioxid de carbon. Suprafaţa mare a mlaştinilor şi condiţiile de viaţă de aici a 
favorizat instalarea unei vegetaţii durabile, unde relictele glaciare s-au menţinut 
foarte bine, formînd ele înşile cenoze cu activitate importantă în cadrul eco¬ 
sistemelor. 

Mlaştina oligotrofă. Mlaştinile oligotrofe sînt răspîndite în 
Alaska, Canada şi Europa nordică. Ele se formează şi prosperă în zonele cu 
climat rece şi umed. în România aceste mlaştini se află cantonate în regiu¬ 
nile carpatice, pe intcrfluviile cu pantă mică, sau pe versanţii văilor în cuveta 
fostelor lacuri sau direct pe roca mumă. Cele mai cunoscute tinoave formate prin 
colmatarea lacurilor oligotrofe sînt Iezerul Mare, Tăul lui Dumitru, Vîrful 
Brazilor. Mlaştina oligotrofă a primit denumiri regionale adecvate şi exclusive; 
în Moldova şi Transilvania se numeşte tinov, în Munţii Apuseni, molhoş iar 
în Maramureş malacâ. Emil Pop a stabilit pentru ţara noastră 11 regiuni 
unde există mlaştini oligotrofe (fig. 19). 

Biotopul. Substratul geologic pe care iau naştere mlaştinile oligotrofe 
este reprezentat de roca silicioasă (şisturi cristaline, eruptive, gresii, aluviuni), 
în zonele unde substratul geologic este format din roci calcaroase nu se for¬ 
mează mlaştini oligotrofe, dccît dacă acestea sînt acoperite în prealabil cu un 
strat impermeabil de argilă. Mlaştina oligotrofă poate apare prin evoluţie 
peste o mlaştină eutrofă în condiţiile existenţei unui substrat turbos care să 
permită izolarea vegetaţiei oligotrofe de apa de infiltraţie. 

în ţara noastră mlaştinile oligotrofe se află instalate la altitudinile cuprinse 
între 700 şi 1 600 m. Cele mai multe se află la altitudinile de 1 000— 1 200 m, 
ceea ce corespunde etajului superior al fagului şi celui inferior al molidului. La 
această altitudine temperatura medie anuală este de 4—6°C, iar regimul preci¬ 
pitaţiilor depăşeşte 600 mm anual. Cantitatea cea mai obişnuită este de 1100 — 
1 200 mm anual. în general clima este rece şi umedă. 

Alimentarea cu apă a mlaştinii este făcută de precipitaţii. Scurgerea de 
suprafaţă are un indice de aprovizionare foarte scăzut, cu excepţia mlaşti¬ 
nilor oligotrofe de versant. Alimentarea cu apă freatică este absentă. Şi aici 
ca şi în mlaştina eutrofă, apa de mlaştină se află sub formă de apă liberă şi apă 
legată de turbă. 

Concentraţia în elemente chimice biogene este foarte scăzută. 

Culoarea apei din lăculeţe sau bălticele este galben-brună sau brună, din 
cauza suspensiilor organice şi a acizilor humici prezenţi aici sub formă coloidală. 

• Vezi lista speciilor cu valoare de relicte: Emil Pop, 1960, „Mlaştinile de turbă, din 
Republica Populară Română", p. 107— IM. 

Transparenţa şi turbiditat ca apei sînt variabile în funcţie de multiplele 
activităţi metabolice ale populaţiilor. 

Regimul termic al apei în lăculeţe sau în bălticelele puţin adînci urmăreşte 
în mod fidel schimbările termice ale aerului. Ziua există aceeaşi temperatură 
pe întreaga grosime a apei. Noaptea se răceşte uniform pe întreaga grosime a 
apei. în ochiurile adînci, uneori de 10— M m, aşa cum există în mlaştina 
Bîlbîitoarea din Munţii Tătaru, apa posedă o stratificaţie termică, directă 
iarna şi inversă vara. Iarna se formează la suprafaţă un pod de gheaţă ce poate 
atinge şi depăşi grosimea de 0,80— 1 m. Se înregistrează, de asemenea, valori 
termice diferite între suprafaţa covorului format de muşchiul Sphagnum şi 
adîncimea maximă a sistemelor radiculare ale plantelor ierboase cu care se 
asociază. 

Concentraţia în elemente chimice biogenc este foarte scăzută. în general 
ele reprezintă doar 0,03% din cantitatea totală de săruri, fiind însă suficiente 
pentru cerinţele populaţiilor din aceste ecosisteme. 

Reacţia ionică a apei şi a turbei este întotdeauna acidă, pH-ul fiind cuprins 
între 3,5—5. 

Mlaştina oligotrofă arc suprafaţa convexă, de unde şi denumirea de mlaş¬ 
tini înalte sau bombate. Marginea sa nu este stabilă, ci are tendinţa de extindere 
peste terenul din jur. La locul de contact al tinovului cu solul mineral se află 
de regulă un inel de apă cu o floră şi o faună mezotrofă sau chiar cutrofă dife¬ 
rită de cea caracteristică mlaştinii oligotrofe. 

Biocenozele mlaştinii oligotrofe. în mlaştina oligotrofă, ceea ce 
impresionează la prima vedere este covorul catifelat al muşchiului de turbă 
Sphagnum care se întinde peste suprafaţa mlaştinii. Pe alocuri din el se înalţă 
perini create din acest muşchi sau în asociaţii cu alţi muşchi (Polythrichum). 
Perinile de muşchi, ca şi întreaga mlaştină, este populată de diferite specii de 
plante vasculare ierboase şi lemnoase. Plantele lemnoase din perini sînt meri- 
şorul (Vaccinium vilis-idaea), afinul (Vaccinium myrtillus) şi răchiţele 
(Vaccinium oxycoccos). Aceste specii nu sînt componente exclusive ale peri- 
nilor de muşchi, ci ele se află şi în restul păturii de Sphagnum. Speciile muşchiu¬ 
lui de turbă găsite în mlaştinile oligotrofe sînt Sphagnum squarrosum , Sph. 
magellanicum, Sph. subsecundum, Sph. wamstor/ii, Sph. centrale, Sph. con¬ 
tor turn, Sph. fallax, Sph. flexuosum, Sph. girgensohnii, Sph. nemoreum etc. 

Muşchiului Sphagnum i se asociază şi alte .specii de muşchi, printre care 
în primul rînd Polytrichum alpestre (sin. P. slrictum) şi Polylrichum perigo- 
niale. Alte plante ierboase întîlnite în mlaştina oligotrofă sînt brădişorul, 
pedicuţa sau brînca (Lycopodium clavatum), brădişorul (Lycopodium inunda- 
tum), ferigă (Dryopteris cristata, D. carthusiana, Thelyptens palustris), iarba 
albastră (Molinia caerulea), ţepoşica (Nardus stricta), bumbăcăriţa (Erio- 
phorum gracile, E. latifolium, E. vaginatum, E. angustifolium), păiuş (Des- 
champsia caespitosa, D. flexuosa), viţelar sau iarbă mirositoare (Anlhoxan- 
thum odoratum), mîna Maicii Domnului sau limba cucului (Orchis maculata), 
sclipeţi (Potentilla erecta), coacăză sau brăduţ ( Bruckenthalia spiculifolia), 
nu-mă-uita (Myosotis palustris), ruin sau ochiul şarpelui (Succisa pratensis), 
rusuliţă sau ciucălău de cîmp (Hieracium auranlicum), rotungioara (Homo- 
gyne alpina), diferite specii de rogoz (Carex canesccns, C. lepidocarpa, C. ros- 
trata, C. oederi, C. flava, C. vulgaris), rouă cerului (Drosera intermedia, D. ro- 
tundifolia etc. 

în şănţuleţele existente în jurul perinilor, temporar sau constant acoperite 
cu apă, se întîlneşte adesea muşchiul de turbă cunoscut popular sub numele de 

coada mîţei de baltă (Sphagnum cuspidatum), rouă cerului (Drosera obovaia, 
D. intermedia), bumbăcăriţa sau coada veveriţei (Eriophorum vaginatum), 
diferite specii de rogoz (Carex canescens, C. magellanica, C. limosa, C. 
rostrata), Scheuchzeria palustris, coada zmeului (Calla palustris) şi chiar 
trifoiştca (Menyanthes tnfoliala). Multe din aceste specii se găsesc şi pe mar¬ 
ginea lăculeţelor sau bălticelclor existente pe suprafaţa mlaştinii. 

Plantele lemnoase din mlaştina ol’gotrofă sînt grupate sub formă de tufe 
şi copaci. Des întîlnite aici sînt speciile de pin (Pinus silvestris), mesteacăn 
pufos (Betula pubesccns), mesteacăn (Betula verrucosa), mestccănaş sau 
mesteacăn pitic (Betula humilis), mesteacăn tîrîtor sau mesteacăn pitic 
(Betula nana), anin alb (Alnus incana), ienuper pitic (Juniperus sibirica), 
ienuper (Juniperus communis), iova (Salix silesiaca), salcie (Salix pelandra) 
jneapăn (Pinus mugo), molid (Picca excelsa) ctc. 

Către periferia mlaştinii pătura de Sphagnum se subţiază şi se continuă cu 
o tivitură inelară continuă sau întreruptă de apă unde există specii de plante 
caracteristice mlaştinii mezotrofe şi chiar eutrofe. Acest inel mlăştinos, diferit 
decît al mlaştinii oligotrofe, poartă numele de „lagg". 

în apa lăculeţelor sau băltuţelor şi în pîrîiaşele ce traversează mlaştina, 
în muşchiul de turbă umed şi în lagg-ul mlaştinii vieţuiesc numeroase specii de 
alge microscopice din genurile Chroococus, Cylindrocyslis, Penium, Closterium, 
Euastrum, Micrasterias Cosmarium,, Staurastrum, Sphaerosoma, Fragilaria, 
Gymnozyga, Telmemorus, Tabellaria, Pinnularia etc. Unele specii din acestea 
sînt considerate forme sfagnicole. Unele din aceste alge pot intra în constitu¬ 
ţia perifHonului, altele în structura filo planctonului şi microfitobentonului. 

în apa existentă în mlaştina oligotrofă şi în umezeala dintre muşchi 
trăiesc numeroase specii de animale microscopice, mai ales tardigrade, rotiferi 
şi protozoare (testacee, infuzori, rizopode). Pe tulpinile macrofitelor din apă 
p.e lîngă alge se găsesc şi animale epibionte, printre caie numeroase specii de 
testacee care împreună formează perifitonul. 

Animalele din masa apei sînt reprezentate de protozoare (infuzori, rizo¬ 
pode şi în special testacee), rotiferi, ostracode, cladoceri, şi copepode. Se întîl- 
nesc adesea şi unele larve de insecte. 

Pe fundul bălţilor sînt animale numeroase şi variate, 
în substanţa turbicolă care serveşte ca substrat sau mediu de desfăşurare 
a activităţii se găsesc comunităţi de animale din care nu lipsesc speciile de 
testacee, unii rotiferi, viermi nematozi, viermi oligocheţi, melci (Acroloxus 
lacustris), scoici (din genul Pisidium), hydracarine, copepode, ostracode, 
cladocerc, colembole, efemeroptere, odonatc, hetcropterc, colcoptere, trichop- 
tere, diptere (simulide, chironomide) etc. După cum se vede foarte bine repre¬ 
zentate sînt formele larvare ale insectelor. 

în apa lăculeţelor înoată unele coleoptcre adulte şi temporar se pot intimi 
tritoni, salamandre, mai rar batracieni. 

Insectele, deşi sînt bine reprezentate în fauna tinoavelor sînt forme co¬ 
mune. Rareori sînt întîlnite forme adaptate strict condiţiilor specifice acestui 
mediu de viaţă. în afară de colcoptcrele acvatice şi unele insecte legate de sol 
(turbă), majoritatea lor sînt fitofage sau vizitatoare de flori (E. Pop, 1960). 

Pe suprafaţa mlaştinilor oligotrofe se mai pot întîlni întîmplător şopîrle 
şi vipere, păsări şi mamifere ajunse aici din pădurile înconjurătoare. în unele 
mlaştini ca în tinovul Oaş din Valea Sebeşului şi mlaştina Bîlbîitoarca din 
Munţii Tătaru au fost întîlnite Lacerta vivipara (şopîrlă de munte) şi Triturus 

alpestris (salamandră de munte), care au găsit condiţii prielnice de existenţă, 
integrîndu-sc în biocenozele acestor unităţi ecologice. 

Fiziologia ecosistemului. în mlaştina oligotrofă viaţa este reprezentată 
prin populaţii de alge şi animale din masa apei, prin alge epibionte 
prin animale epibionte, prin alge bentice animale bcntice, prin ma- 
crofite, macrofaună, prin alte categorii de organisme, ca bacte¬ 
riile şi ciupercile microscopice, toate cu rol esenţial în activitatea ecosis¬ 
temului. 

Producătorii primari sînt reprezentaţi de macrofitcle sfagnicole, palustre 
şi acvatice şi microfitele din apă, perifiton bentos. Materia organică 
sintetizată de producătorii primari diferă cantitativ. în mlaştina oligotrofă 
rolul principal în producerea materiei organice îl au macrofitele sfagnicole 
formate din diferite categorii de muşchi caracteristici tinovului şi, în primul 
rînd, muşchiul de turbă Sphagnum, la care se adaugă diferite păioase vasculare 
cu care se asociază. La cumularea cantitativă a producţiei primare macrofitice 
trebuie luată în seamă şi materia organică produsă de plantele lemnoase care 
vegetează în mlaştină. 

Producţia primară realizată de fitoplancton, perifiton şi microfitobcntos 
constînd dintr-o anumită cantitate de materie organică sintetizată pe o uni¬ 
tate de volum (m 3 ) în cazul fitoplanctonului şi pe o unitate de suprafaţă, în 
cazul pcrifitonului şi m 2 în cazul microfitobentosului, este mult scăzută în 
comparaţie cu a macrofitelor, dar suficientă pentru a influenţa pozitiv exis¬ 
tenţa şi funcţionalitatea diferitelor categorii de organisme animale care sînt 
consumatori primari, secundari, terţiari. 

Lanţurile trofice încep cu neoformarca de substanţe organice în plante 
şi se continuă cu 2—3 verigi ale consumatorilor. Relaţiile trofice se desfăşoară 
la nivelul stratului de muşchi, la nivelul ierburilor vasculare, la nivelul puietu¬ 
lui arubustiv, la nivelul arborilor, în masa apei, la nivelul perifitonului şi micro¬ 
fitobentosului. între aceste straturi sînt diverse relaţii trofice, întîmplătoare 
sau specializate. Reţeaua trofică într-o mlaştină oligotrofă deşi pare săracă în 
elemente componente este tot atît de complicată în privinţa raporturilor ce 
există între specii ca în orice alt ecosistem. 

Producţia secundară a ecosistemului reprezentată prin animalele fitofage 
şi zoofage, este foarte scăzută în comparaţie cu producţia primară, în special 
cu cea macrofitică. 

Transferul materiei şi energici în ecosistemul mlaştinilor oligotrofe se 
deosebeşte prin multe clemente faţă de al altor ecosisteme (fig. 20). Aici mate¬ 
ria organică produsă şi energia acumulată în ea se adună an de an într-un 
depozit celulozolitic care treptat este transformat în turbă. Condiţiile fizico- 
chimice particulare şi în primul rînd aciditatea mare a mediului nu creează 
teren favorabil microflorei reducătoare de a descompune materia organică. 
Din aceasta numai o parte infimă este mineralizată. Procesul în sine se desfă¬ 
şoară în straturile superficiale, bine aerate, sub acţiunea unei microflore etero¬ 
gene care prin procese oxidative eliberează în mediu nutrienţii necesari pentru 
desfăşurarea vieţii în anul următor. Din organismele moarte sînt mineralizate 
algele şi animalele planctonicc, algele şi animalele benticc şi o foarte mică 
parte din macrofite. în straturile mai profunde materialul organic suferă un 
proces anaerob lent de carbonificare sub influenţa bacteriilor Gram-pozitive 
adaptate la lipsa de oxigen, pH acid şi presiuni ridicate, rezultînd ca produs 
final turba. Materialul organic transformat în turbă este scos din circuitul 
biologic şi reprezintă un produs al activităţii ecosistemului. 

Fig. 20. Circulaţia matori< 1 în ecosistemul mlaştinilor de turbă (original) 


Turba formată în mlaştini arc mare importanţă ştiinţifică şi economică. 
Importanţa ştiinţifică este dată de însuşirea pe care o au de a conserva aproape 
perfect plantele şi animalele moarte. Din acest punct de vedere turba este o 
adevărată arhivă de documentare şi cunoaştere a evoluţiei vieţii într-o perioadă 
determinată. în baza acestor informaţii se pot face reconstituiri dc arcale flo¬ 
ristice şi faunis'tice, pcrmiţînd concluzii biogcografice dc mare interes şi de 
necontestat. Importanţa economică a turbei constă în utilizarea ei sub formă 
de combustibil în uzine şi fabrici, utilizarea ei pentru obţinerea unor derivate 
chimice cum sînt gudronul, fenolii, crezolii. Turba este folosită ca îngrăşămînt 
chimic în agricultură, la repararea fizică a unor soluri, la izolarea termică, pre¬ 
cum şi în balneologie. 

Dinamica ecosistemului mlaştinilor oligotrofe. Ritmul circadian constă 
într-o vie activitate a populaţiilor în timpul zilei şi într-una mai scăzută în 
timpul nopţii. în timpul zilei plantele sînt în plină activitate, sintetizînd con¬ 
tinuu materia organică. Animalele diurne din apă şi din desişul vegetaţiei 
din mlaştină îşi desfăşoară multiplele activităţi cerute de viaţă. Noaptea plan¬ 
tele îşi întrerup procesul dc fotosinteză. Activitatea animalelor de zi este înlo¬ 
cuită cu a celor de noapte. Oricum, activitatea din timpul nopţii este extrem de 
diminuată în comparaţie cu cea din timpul zilei. Se remarcă o activitate vie 
în timpul nopţii a animalelor care trăiesc în ochiurile adînci de apă aflate în 
masa turbei. Animalele urcă seara spre suprafaţa apei, se hrănesc abundent, 
iar dimineaţa coboară spre adînc. Acest fenomen a fost constatat în mlaştina 
Bîlbîitoarca în ochiul mare dc apă adînc dc 12,5 m (C. P â r v u, 1974). 

Ritmul sezonier al ecosistemului este dirijat de factorii dinamici. Primă¬ 
vara mlaştina se dezgbcaţă. Primele forme bioticc care pornesc la viaţă sînt 
muşchii şi algele din plancton şi microfitobentos. Foarte curînd îşi fac apariţia 
şi restul plantelor şi animalelor din biotop. începutul activităţii organismelor 
în sezonul de primăvară diferă de la mlaştină la mlaştină în funcţie de altitu¬ 
dine şi de microclima zonei. în multe mlaştini viaţa începe să devină aparentă 
tocmai spre sfîrşitul lunii mai, în altele însă mai devreme. în timpul primăverii 
în multe mlaştini oligotrofe se întîlnesc specii înflorite dc Eriophonum, Meny n n- 
thes şi Drosera. Vara populaţiile de plante şi animale se află într-o activitate 

maximă. Ele se hrănesc, se înmulţesc activ, altele îşi pregătesc progenitura 
pentru sezonul nefavorabil. în sezonul de toamnă peste 80% dintre plante 
conţină să vegeteze. Unele animale în apă şi pe stratul de muşchi continuă 
să desfăşoare o vie activitate. Toamna pe stratul de muşchi au fost identificaţi 
în special păianjeni. Iarna activitatea încetează. Apa de la suprafaţa luciurilor 
de apă şi din stratul superficial al turbei pe care vegetează plantele îngheaţă. 
Turba îngheţată şi lovită sună a gol. Viaţa, prin anumite forme microscopice 
mai continuă în ochiurile adînci de apă pe suprafaţa cărora se află format 
podul de gheaţă. 

Succesiunea în timp a mlaştinii oligotrofe este dirijată de factorii dinamici, 
în situaţia cînd umiditatea scade, pH-ul se micşorează sau chimismul se 
schimbă, mlaştina oligotrofă poate cu timpul să evolueze spre uscat. Flora şi 
fauna specifică mlaştinii oligotrofe poate fi înlocuită cu una de uscat, caracte¬ 
ristică împrejurimilor. Acest lucru se întîmplă mai ales cînd pe cale antropică 
mlaştinile sînt desecate. Fenomenul de evoluţie naturală a mlaştinii spre uscat 
are loc într-o perioadă foarte lungă de timp. 

Mlaştina oligotrofă, adăpost de relicte glaciare. în condiţiile climatice 
actuale ale României mlaştina oligotrofă reprezintă locul de refugiu a numeroase 
relicte glaciare. Tinoavele noastre sînt cantonate în munţi. Aici găsesc 
condiţii asemănătoare cu cele din regiunea influenţată de clima umedă şi 
temperată a oceanului Atlantic, unde există adevărata patrie a tinoavelor. 
Precipitaţiile din munţii noştri sînt abundente. Temperatura este scăzută 
iarna şi optimă în timpul verii, raportată la necesităţile speciilor ce vieţuiesc 
aici. Gerurile şi vînturile reci din zonele montane nu afectează existenţa speciilor. 
Tinoavele noastre nu sînt formaţiuni de vîrstă glaciară şi nu sînt rămăşiţe ale 
glaciaţiunii. Actualele relicte glaciare din tinoave şi-au desfăşurat viaţa „în 
timpul glaciaţiunii prin formaţiuni de tipul tundrei sau prin smîrcuri reci şi 
acide ale pinetelor" * (E m i 1 Pop, 1955). Studiile paleostratigraficc efec¬ 
tuate au dovedit în mod cert că turba glaciară şi finiglaciară existentă la noi 
este eutrofă şi nu oligotrofă. Turba oligotrofă a început a se forma după des- 
lănţuirea postglaciarului cald (Emil Pop, 1955). în aceste bazine hidro- 
bioecologice existente pe arcul carpatin, numeroase specii de plante şi animale 
din timpul glaciaţiunii şi-au găsit locuri exclusive de refugiu. Condiţiile ecolo¬ 
gice din tinoave le-a permis şi le permite să vieţuiască. Valoarea lor ştiinţifică 
este incomensurabilă cu atît mai mult cu cît tinoavele noastre ocupă din 
punct de vedere geografic poziţia cea mai sudică de pe glob. Speciile relicte 
existente aici au o mare însemnătate biogcografică. Heterogenitatea speciilor 
pe grupe sistematice dovedeşte că tinoavele noastre, prin caracterele lor ecolo¬ 
gice, sînt excelente locuri de conservare a speciilor din zona arctic-boreală. 
Aici sînt întîlnite specii relicte de alge, numeroase specii de muşchi şi de plante 
vasculare, specii de animale din grupul rotiferelor, tardigradelor, insectelor, 
păianjenilor etc.* Existenţa lor în tinoavele României a făcut şi vor face obiec¬ 
tul a numeroase studii. 

5.1.4. APELE CU CARACTERE SPECIALE 

în categoria acestor ape intră cele termale şi cele al căror chimism diferă 
— în condiţii naturale — de cel al majorităţii apelor de suprafaţă. în ambele 
categorii intră atît ape curgătoare (îndeosebi izvoare), cît şi ape stagnante. 


* Vezi lista speciilor cu valoare de relicte glaciare: E in i 1 Pop, 1960, „Mlaştinile de 
turbă, din Republica Populară Română", p. 127— 135. 

Apele curgătoare cu caractere speciale îşi modifică proprietăţile în imediata 
apropiere a resurgenţclor; de aceea în cele ce urmează vom trata cu precădere 
apele stagnante, în care aceste caractere se menţin şi determină existenţa unor 
ecosisteme speciale, durabile. 


5.1.4.1. LACURILE TERMALE 

în ţara noastră există un singur complex cu ape termale, cel de la băile 
1 Mai şi de la Felix-Oradea. La băile Felix există trei bazine alimentate cu 
ape termale, în care temperatura se menţine în jur de 25—30°C, bazine puţin 
adînci, care sînt plantate cu Nymphaea lotus var. thermalis, Myriophyllum 
brasiliense, Nelumbo nucifera şi Victoria cruziana şi în care sînt ţinute rase de 
peşti ai speciei Carassius auratus. Ele sînt în prezent mai mult nişte acvarii 
în natură dccît ecosisteme naturale. 

La băile 1 Mai apele sînt mai calde, formează o scrie de lăculeţe şi o zonă 
lagunară lungă de 2 km şi avînd lăţimea maximă de 200 m, la partea superioară 
a pîrîului Peţea, constituind aci singurul ecosistem natural termofil din Româ¬ 
nia. Acest ecosistem nu a fost pînă în prezent studiat din puct de vedere limno- 
logic. Apele termale, care la izvoare au temperatura de 30—42°C sînt bicarbo- 
natate, sulfatocalcice-magnczienc-oligometalice, au o radioactivitate de 
0,37—0,28 m(j. Curie*. Apa este transparentă, uşor albstruie, se răceşte pe 
măsură ce se depărtează dc zona izvorelor. Adîncimea lacului principal este de 
maximum 3—4 m, dar cea a lagunei cu care sc continuă nu depăşeşte nicăieri 
1 m. Biocenoza este destul de bogată şi variată, sc caracterizează prin predo¬ 
minanţa formelor stenotermofile. Fundul apei este acoperit cu un strat de mîl, 
care este aproape complet invadat de vegetaţie acvatică şi palustră. Pe acest 
nămol se dezvoltă alge, îndeosebi albastre şi verzi filamentoase; el este populat 
de oligochete şi chironomide. Dintre macrofitele prezente menţionăm nufărul 
de Peţea (Nymphaea lotus var. termalis) brădişul american (Myriophillum 
brasiliense), roşăţeaua (Butomus umbellatus), Sparganium ereclum, papura 
(Typha latifolia) şi stuful (Phragmites australis). In unele zone cresc muşchi 
(Amblystegium, Barbula, Fissidens ş.aj. Căderea vegetaţiei pe fundul bazi¬ 
nului toamna duce la continuarea descompunerilor şi la desfăşurarea unor 
intense procese de mineralizare şi formare a nămolului, în cursul iernii în condi¬ 
ţiile menţinerii în aceste ape a unei temperaturi ridicate. 

Pe plante şi pc fundul bazinului se întîlnesc organisme animale variate: 
melci — aşa cum este rclictul terţiar Melanopsis pareyssi —, crustacci, oli¬ 
gochete, larve de insecte, acarieni, protozoare, rotiferi şi chiar o specie de 
peşte autohtonă, roşioara Scardinius racovitzai. 

în urma impactului uman, în ultimii 30—40 ani sc înregistrează o tendinţă 
de murdărire, de impurificare a apelor pîrîului Peţea, ceea ce a determinato 
modificare a biocenozelor existente şi în principal regresia nufărului dc Peţea. 
Datorită nivelului scăzut al apei în zona lagunară, a accentuării procesului 
de colmatare, are loc o creştere a amplitudinii dc variaţie a temperaturilor în 
cursul anului, fapt care influenţcată negativ componentele stenoterme ale 
acestei biocenoze. Introducerea brădişului american, adus din grădina botanică 
de la Cluj, care s-a aclimatizat rapid şi care a invadat şi char asfixiat nufărul 
■de Peţea, constituie încă un exemplu de modul în care omul, în mod inconştint 


• Un itaic de măsurăa radioactivităţii. 

deteriorează un ecosistem. Prezenţa sa a determinat şi mutaţii în componenta 
animală a zonei. 


5.1.4.2. LACURILE SĂRATE 

Se consideră sărate apele naturale a căror salinitate depăşeşte concentraţia 
de 1%. Lacurile cu apă sărată sînt situate în zona de stepă semiaridă, sau în 
regiunile în care zăcăminte naturale de sare iau contact cu suprafaţa în mod 
natural sau sub influenţa impactului uman. 

Ionii existenţi în aceste ape sînt de multe ori diferiţi sau se află în alte 
proporţii decît cei ai apei de mare; aceasta face ca lacurile sărate să fie de o 
foarte mare diversitate, ele elasifieîndu-se după anionul dominant. Se deose¬ 
besc trei tipuri principale şi anume: lacuri cu cloruri, cu carbonaţi şi bicar- 
bonaţi şi lacuri cu sulfaţi. 

Lacurile cu cloruri sînt cele mai numeroase, atît pe glob, cît şi în ţara 
noastră. Ele conţin pe lîngă sodiu, mari cantităţi de brom, magneziu şi iod. 

Lacurile bogate în carbonaţi şi bicarbonaţi sînt ceva mai rare. Un astfel 
de lac este lacul Van din vestul Anatoliei. 

Lacurile sulfaticc sînt prezente îndeosebi în zone calde (în nordul Saharei, 
în Venezuela, URSS) dar apar şi în alte regiuni. 

în funcţie de cantitatea substanţelor chimice, de dominanţa sărurilor, 
caracterul hidrochimic al lacurilor din România diferă. Sînt lacuri de tipul 
clorosodice-carbonatc (lacul Sf. Ana), clorosodicc pure (lacurile Doftana, Baia 
Verde II Slănic, Movila Miresii, Balta albă) ş.a. bicarbonatate sodice spre clor- 
sodicc (lacul Agigca), sulfatosodicc spre eloromagnezian (lacul Amara-Ialomiţa), 
bicarbonatate sodice (lacurile Căldăruşani, Brebu, Vitioara), bicarbonatate 
calcicc (lacul Ighiu) etc. 

Caracteristic pentru lacurile sărate este hipotonicitatca apei, densitatea 
crescută, prezenţa depunerilor de săruri pe maluri, existenţa unor cantităţi 
mari de nămol organic (care este utilizat în terapeutică), existenţa unor dife¬ 
renţe de temperatură mari între suprafaţă şi fund, sărăcia şi specificitatea 
florei şi faunei, existenţa a 2 biocenoze — cea din masa apei şi bcntosul. 

în pelagos se întîlnesc bacterii, alge (îndeosebi Cladophora, Horniscia) y 
protozoare, (ciliatc, flagelate), rotiferi (Brachionus, Hexarthra), crustaccuL 
filopod Ariemia salina, mai rar se întîlnesc heteroptere. în bentos trăiesc 
îndeosebi larve de insecte (Ephydra, Eristalis, Streatiomys, Chironomus). 

Biocenozele care se dezvoltă în aceste ape conţin un număr redus de 
lanţuri trofice, alcătuite din puţine verigi. Producţia de material organic viu 
la nivelul bacteriilor şi algelor este foarte mare. Cel mai ades numai o parte 
din aceste produse sînt utilizate de consumatorii primari. Din lipsa unorpre- 
datori, consumatorii se înmulţesc enorm; murind ci sînt ulterior degradaţi 
de bacterii. Prin acumularea organismelor moarte se formează nămolul sapro- 
pelic, care este utilizat în terapeutică. 

Lacurile sărate constituie un bun exemplu de modul în care un anumit 
biotop (sau o caracteristică a lui, în cazul nostru salinitatea) condiţionează 
dezvoltarea unor anumite biocenoze şi reversul, biocenoza generază cantităţile 
enorme de nămol care modifică proprietăţile şi caracteristicile substratului. 

Evoluţia naturală a acestor ecosisteme se desfăşoară în sensul scăderii 
treptate a adîncimii apei (prin acumularea sedimentelor sapropelice). în faze 
înaintate se trece prin stadiul de japşe hipersaline, care vara îşi reduc foarte 
mult masa de apă şi depun pe fundul uscat cristale de sare. Cînd cuvcta este 

perfect colmatată nămolul începe să fie acoperit cu praf, începe formarea unui 
sol de sărătură pe care se instalează vegetaţia specifică, dominată de Salicornia 
şi Suaeda. 

Asupra acestor ecosisteme omul intervine îndeosebi în scopuri medicale. 
Este utilizată apa, caldă sau rece la băi, este extras nămolul, care, după folosirea 
la împachetări, se aruncă (rareori este returnat ecosistemului, dar sub o formă 
chimică modificată). Ades se construiesc instalaţii de „exploatare" a lacurhor 
la care se montează duşuri cu apă dulce, apă care este lăsată apoi să curgă liber 
în lac şi care antrenează săpun, detergenţi etc. De multe ori chiar canalizarea 
bufetelor, restaurantelor şi vilelor este deversată tot în lac (precizăm că pînă 
acum nu au fost depistate procese de autoepurare în lacurile foarte sărate). 
Toate acestea influenţează în primul rînd desfăşurarea normală a vieţii din 
apă, arc loc o reducere a procesului de peloidogeneză, scade salinitatea apei, se 
deranjează stratificarea termică etc. Dată fiind importanţa terapeutică a 
acestor bazine este de marc importanţă utilizarea resurselor lor concomitent 
cu luarea unor măsuri de protejare a echilibrului ecosistemelor respective. 

în cele ce urmează prezentăm succint două ecosisteme lacustre mai 
caracteristice, unul sulfatato-sodic—lacul Sărat delîngă Brăila şi altul clorurat, 
lacul Balta albă de lîngă Rîmnicul Sărat. 

Lacul Sărat, situat la cîţiva km de Brăila, este format printr-un proces 
de tasare, este un aşa-numit lac de crov. El a fost cercetat amănunţit de 
Cărăuşu Florica ale cărei studii asupra speciei Artemia salina 
au constituit obiectul unei valoroase teze de doctorat. Lacul este ali¬ 
mentat îndeosebi cu ape freatice şi în mică măsură cu ape de precipitaţie. 
Salinitatea apelor sale variază de la 50 la 220 g/l, fiind un lac hipersalin, 
sulfatat-sodic cu trecere spre clorurat-sodic, alcalin (pH 7—9). Pe fundul său 
există un nămol puternic mineralizat, care în stratcle profunde conţine pro¬ 
duse bituminoase. Lacul este supus unei insolaţii puternice, care face ca tem¬ 
peratura apei să depăşească vara 30°C. Pe marginea lacului, pe nămol, sarea 
formează în timpul verii numeroase cristale albe. 

Biocenoza sa este veche şi caracteristică. Sînt puţine specii halobionte 
tipice, dar acestea sînt reprezentate printr-un număr mare de indivizi. în lac 
trăiesc 50 taxoni, cei mai importanţi fiind algele Nostoc, Lyngbya şi Chlamido- 
monas (care vara formează la malul lacului cruste verzi), Ulothrix implexa 
şi Oscillatoria tenuis (care ajunge ca o pîslă verde închis), rotifcrul Brachionus 
urceolaris, copepodul Cletocamptus retrogresus şi filopodul Artemia salina (care 
e prezent în toate stadiile sale de dezvoltare în mii de exemplare la litru). în 
şi pe suprafaţa nămolului se întîlnesc turbellariatul Macrostomum romanicum, 
larvele muştei Ephydra riparis, ale chironomidclor şi ceratopogonidclor. 

în apă şi mîl trăiesc un număr foarte marc de bacterii aerobe — facultativ 
anaerobe, care joacă un rol important în procesul de peloidogeneză, contribuind 
la descompunerea substanţelor organice şi servind totodată drept hrană pentru 
protozoare, rotiferi şi artemii. 

în cadrul acestei biocenoze se constituie un număr redus de lanţuri tro¬ 
fice, Artemia constituind un nod central al reţelei trofice existente (între pro¬ 
ducători şi descompunători, mai rar predători). Ca urmare a numărului imens 
de indivizi care le compun, populaţiile acestei biocenoze şi a lanţurilor trofice 
scurte prin care circulă materia, la suprafaţa fundului are loc o depunere in¬ 
tensă de substanţe organice în plin proces de descompunere, care se acumulează 
îndeosebi în zona litorală (marginală) şi care provine din corpul artemiilor şi 
algelor. Materialul organic în descompunere este antrenat treptat de valuri 

spre centrul lacului, unde procesul de mineralizare se desăvîrşeşte. Aceasta 
este cauza pentru care flora bacteriană este bogată şi variată, prezentă în apă 
şi nămol în tot cursul anului. 

Organismele întîlnite în lac sînt eurihalinc (pot suporta variaţii mari ale 
salinităţii), euriterme (pot supravieţui la variaţii bruşte de temperatură), 
rezistente la intensităţi luminoase ridicate şi la turbiditatc crescută (provocată 
uneori de vîntul care agitînd întreaga masă a apei, antrenează nămolul, for- 
mînd o suspensie negricioasă). Componentele biocenozei sînt cele care deter¬ 
mină structura sedimentelor, turbiditatea, fluiditatea (algele filamentoase 
pot îngreuna mişcarea apelor) şi compoziţia chimică (organismele acumulînd 
din apă în mod selectiv o scrie de anioni şi cationi), determină acţiunea unei 
scrii de procese biochimice importante şi elimină în apă o mare cantitate de 
substanţe ectocrine. 

Influenţa omului se resimte încă puţin, numai în zona băilor şi a plajei. 

Lacul Balta Albă situat la 25 km de Rîmnicul Sărat, arc o suprafaţă de 
1076 ha şi a fost studiat de un colectiv complex condus de V. S t e f (1973). 
El este situat pe un vechi curs al rîului Rîmnicu Sărat, pe pîrîul Boldului şi 
arc o adîncimc medie de 1,27 m. Mineralizarea totală variază între 12,5— 18,0 g/l 
apele fiind clorurate, sulfatate, slab bicarbonatato-sodice, magnczicne, hiper- 
tone. în cursul anului salinitatea sa variază, ca fiind determinată de climatul 
local şi de starea de colmatare a lacului. Uneori pot pătrunde ape meteorice, 
sau ape provenite din revărsările rîurilor învecinate, ape care diluează simţitor 
lacul (într-un caz salinitatea a scăzut la 1,3 g/l). 

Biocenoza pelagialului este reprezentată de diatomcc, cianoficee (Spiru- 
lina, Oscillatoria), flagelate, ciliatc şi crustacei (Daphnia carinata şi Arctodiap- 
tomus salinus). 

Bcntalul este tapetat cu algele verzi Cladophoraş i Spirogyra. în ape se 
dezvoltă abundent broscariţa (Polamogeton pectinatus) şi stuful (Phragmites 
communis). în nămol trăiesc larve de chironomide, heteroptere şi odonate„ 
alături de ciliate şi ncmatode, uneori se întîlnesc şi peşti. Pe baza descompunerii 
vegetaţiei submerse şi îndeosebi a celei algale, se formează nămolul acestui 
lac. Descompunătorii sînt reprezentaţi dc bacteriile nitrificatoare, producă¬ 
toare de hidrogen sulfurat, proteolitice, lipidolitice, gclatinoliticc etc. Germenii 
coli sînt în număr redus; prezenţa lor nu arc o influenţă negativă asupra bal- 
neaţiei. 

Biocenoza este variată, constituită din numeroase lanţuri trofice. Formele 
dominante sînt algele filamentoase şi plantele superioare submerse (dintre pro¬ 
ducători) şi bacteriile (dintre decompunători), ele alcătuind principalele verigi 
trofice. 

Variaţia chimismului (îndeosebi a salinităţii) influenţează desfăşurarea 
vieţii, aceasta croind un specific aparte al nămolului lacului. 

Substanţele organice, numeroase în apă şi sedimente, provin din descom¬ 
punerile organismelor şi a produselor lor de excreţie, din vegetaţia şi humusul 
riveran, din excrementele păsărilor de baltă — foarte numeroase pe lac — ca 
şi din poluarea organică provenită de la o fermă zootehnică. 

Acest ecosistem este destul de apropiat de cel al lacurilor dulci, este popu¬ 
lat de forme eurioice şi eurihalinc. Formele de ape hipertonice, cum este crusta- 
ceul Artemina, nu apar decît sporadic. Ecosistemul acesta este îmbătrînit,. 
poate fi uşor dereglat prin pătrunderea apelor dulci şi a poluanţilor. 

5.1.5. APELE CURGĂTOARE 
5.1.5.1. CARACTERIZARE GENERALĂ 

Principalele tipuri de ape curgătoare. Apele curgătoare, constituite sub 
formă de pîraic, rîuri şi fluvii, reprezintă o parte importantă a apelor dulci de 
tip continental. Comparativ cu cele stagnante, apele curgătoare se disting 
printr-o existenţă mult mai îndelungată. Dacă lacurile şi bălţile se pot colmata, 
devenind uscaturi într-o perioadă geologică redusă, la apele curgătoare această 
situaţie se întîlneşte mult mai rar. Ele îşi pot schimba, în schimb, cursul sta¬ 
bilind între ele legături noi. 

Sursa apelor curgătoare o constituie precipitaţiile atmosferice, care ajung 
în albii, fie direct, fie în mod indirect, după ce se adună ca ape freatice. După 
felul precipitaţiilor, apele curgătoare se împart în 2 mari categorii (Martonne 
după S. Z e r n o v, 1949). 

I. Ape curgătoare ce au ca sursă principală de alimentare apa provenită 
din ploi. 

Această categorie se distinge printr-o tipologie largă: 

— tipul tropical sau musonic (Congo, Nil, Amur, Orinoco) se caracteri¬ 
zează prin viituri puternice în sezonul ploios de vară; iarna, în schimb preci¬ 
pitaţiile sînt puţine, nivelul este scăzut, alimentarea făcîndu-se prin reţeaua 
freatică; un caz particular îl reprezintă Amazonul, caracterizat printr-un regim 
constant, ca urmare a faptului că bazinul de alimentare se întinde de-a lungul 
ambelor emisfere ; 

— tipul mediteranean (Arno, Tibru) este alimentat cu apă de precipitaţii 
mai ales în sezonul rece, cînd începe şi perioada de inundaţii; în schimb, vara 
nivelul scade considerabil; 

— tipul oceanic (Wcscr, Mcusa, Sena, Loara, Rhon, cursul inferior al 
Elbei şi Rinului), este alimentat exclusiv din precipitaţii; acestea sînt reparti¬ 
zate uniform în tot cursul anului şi ca urmare, variaţiile hidrologice au amplitu¬ 
dine redusă. Maxima survine în perioada aprilie-mai. 

— tipul de apă curgătoare din regiunile secetoase ale globului (ucd-urile 
sahariene) ce se formează periodic, după ploi. 

II. Ape curgătoare alimentate din mai multe surse. 

Şi în această categoric se disting de asemenea cîteva tipuri: 

— tipul continental, alimentat atît de ape provenite din ploi, cît şi de ape 
provenite din topirea zăpezilor (Dunărea, Nipru, Don, Mississipi, Mackenzie); 
zăpada se topeşte primăvara sau la începutul verii, ploile cad toamna tîrziu. 
Revărsările sînt provocate de topirea zăpezilor; 

— tipul alpin, alimentat cu apă provenită din topirea gheţurilor şi din 
ploi. Maxima debitului se semnalează primăvara sau vara (Rin, Terek, Kuban); 

— tipul alimentat cu apă provenită din topirea zăpezilor şi a gheţarilor 
montani (Amu-Daria, Sîr-Daria, Zeravşan, Indul superior); se revarsă de obicei 
vara, diferenţa sezonieră de nivel este mare; 

— tipul din nordul Siberiei (Tunguska inferioară) şi nordul Americii 
(Yukon), localizat în zone de cîmpie şi munţi sub 1 000 m, este alimentat cu 
apă provenită din topirea zăpezilor; inundaţiile sînt bruşte, primăvara; 

— tipul de ape curgătoare din Groenlanda şi Antarctica, alimentat cu apă 
provenită din topirea gheţarilor. 

Regimul precipitaţiilor pe suprafaţa pămîntului este extrem de ncuniform 
fapt ce se reflectă asupra repartiţiei reţelei hidrografice. Astfel, în regiunile 
ecuatoriale din Africa şi America de Sud, aceasta formează un adevărat 
păienjiniş, pentru ca în Sahara să fie aproape inexistentă. 

5.1.5.2. CARACTERISTICI FIZICO-CHIMICE 


Curgerea apei, în condiţii de debit mediu, se realizează în albia minoră ; 
la ape mari este inundată însă şi albia majoră (lunca). Aceasta din urmă este 
mult mai mare decît prima, îndeosebi la apele curgătoare din zona de şes. 
Un exemplu tipic de fluviu cu albia majoră bine dezvoltată îl oferă Dunărea. 

Caracteristicile fizico-chimice şi biologice ale unei ape curgătoare diferă 
dc-a lungul cursului său, făcînd utilă împărţirea în sectoare (sectorul superior, 
mediu şi inferior) sau zone (pîrîu, rîu, fluviu); o zonare mai complexă discerne 
existenţa a şapte zone: I. zona izvoarelor (eukrenon); II. zona pîrîiaşelor de 
izvor (hypocrcnon); III. zona pîraielor mici, ce recoltează cîteva izvoare sau 
pîrîiaşe de izvor (epirhythron); IV. zona pîraielor mari (metarhythron) ; 
V. zona rîurilor de munte (hyporhythron); VI. cursul inferior şi mijlociu al 
rîurilor (epipotomon); VII. zona de şes a marilor fluvii şi rîuri (metapotamon) 
(I. 111 i e s şi L. B o t o ş ă n e a n u, 1963). 

Grosimea stratului de apă la tipurile menţionate variază de la cîţiva centime¬ 
tri (hypocrcnon) la cîteva zeci de metri (estuarele marilor fluvii). Unele depre¬ 
siuni sau „cazane" din defileul Dunării depăşesc 70 m adîncime. Lăţimea diferă 
de la 10—15 cm (hypocrenon) la mai multe mii de metri (estuarul Amazonului). 
Dunărea ajunge, în anumite puncte, la o lăţime de 2000 m. Lungimea celor 
mai mari cursuri de apă din lume este următoarea: Mississipi, 6 540 km; Nilul, 
5 940 km; Amazonul, peste 5 000 km; Obi, 5 200 km. Dunărea, cu o lungime 
de 2 857 km, se situează printre primele fluvii ale Europei. 

Viteza de curgere este determinată de gradul de înclinare a pantei, scăzînd 
progresiv de la aproximativ 5 m/s în zona de pîrîu, la 3 m/s în zona de rîu şi 
la 0,15 m/s în zona fluvială. Ea poate varia însă în limite destul de mari, în sec¬ 
toare apropiate, ca urmare a forţei centrifuge ce se formează în unghiul exte¬ 
rior al zonelor de curbură a albiei, ca şi datorită variaţiei indicelui de frecare 
a maselor de apă, în funcţie de poziţia acestora în raport cu substratul şi malu¬ 
rile. Curentul apei este factorul esenţial ce determină orientarea, mişcarea şi 
forma organismelor, structura calitativă a biocenozei. 

Ca urmare a interacţiunii mecanice intervenite între substrat şi apa curgă¬ 
toare, sînt transportate materiale desprinse din albie sau mal. Materialul trans¬ 
portat este diferit ca structură şi dimensiuni şi depinde de viteză, debit şi acţiu¬ 
nea de solvare, variind între 14 — 3 062 mg/l (P. W e 1 c h, 1952). Cu cît viteza 
de curgere este mai marc, cu atît dimensiunile materialului transportat sînt 
mai mari. Desigur, natura şi dimensiunile materialului transportat depind 
totodată de structura terenului. Astfel, rîurile din Finlanda, străbătînd tere¬ 
nuri granitice, prezintă un grad redus de suspensii; în schimb, Dunărea, al 
cărui bazin este situat pe terenuri cu roci sedimentare, transportă mari canti¬ 
tăţi de aluviuni. O depunere deosebit de intensă a particulelor în suspensie se 
realizează în zona de contact a apelor fluviale şi marine, fenomen cu repercu¬ 
siuni deosebite asupra dezvoltării vieţii în zona de la gura fluviilor, unde for¬ 
mează aşa-numita „bară". 

Scăderea progresivă a curentului de la izvoare spre vărsare, ca şi variaţiile 
determinate de sinuozităţile cursului, au ca efect depunerea unei părţi a mate¬ 
rialului cărat, determinînd caracteristicile faciesului bcntal şi implicit, structura 
tipurilor de zoocenoză bentonică. 

Transparenţa apei depinde de natura, volumul şi greutatea particulelor 
aflate în suspensie, de viteza şi temperatura apei (E. P o r a şi I. O r o s , 
1974), scăzînd progresiv de la izvoare spre vărsare. Astfel, dacă în apele de 

munte, transparenţa este totală, în apele de şes şi în fluvii poate scade la cîţiva 
centimetri, determinînd structura şi densitatea asociaţiilor vegetale. 

Un factor de mare însemnătate pentru metabolismul şi succesiunea etape¬ 
lor ciclului anual al organismelor acvatice îl reprezintă temperatura apei. în 
general, temperatura apelor curgătoare creşte din extremitatea superioară a 
acestora spre cea inferioară, amplitudinea maximă fiind de 11°C. 

Concentraţia în ioni de hidrogen, (pH-ul) apelor curgătoare variază între 
3 şi 9, în funcţie de caracteristicile vegetaţiei, de natura faciesului bental, ca 
şi de acţiunea impurificatorilor. în regiunile nordice se produce o acidifiere 
a mediului, datorită aportului de ape provenite din turbării. Mişcarea apei 
uniformizează însă pH-ul destul de rapid. Datorită acestui fapt, implicaţiile 
acestui factor asupra distribuţiei şi metabolismului organismelor, în condiţiile 
apelor curgătoare, sînt destul de reduse. 

Un factor important al desfăşurării vieţii în mediul acvatic îl constituie 
concentraţia gazelor solvite, îndeosebi a oxigenului. Datorită curentului, con¬ 
centraţia acestuia în apele curgătoare se caracterizează de obicei printr-un 
regim înalt. Se cunosc însă şi cazuri de scăderi semnificative, în condiţii spe¬ 
ciale de îngheţ, sau de izolare, datorită configuraţiei terenului (gropi adînci, 
lipsite de curent). Scăderile de oxigen din fluviul Obi, cauzate de procese 
oxidative, desfăşurate în condiţii de îngheţ, determină procente însemnate 
de mortalitate în rîndul faunei piscicole, fenomen cunoscut sub numele de 
„zamor". Variaţiile diurne oscilează, în unele cazuri, în limite mari, ajungîn- 
du-se în cîteva ore, de la o suprasaturaţie puternică (200%) la reduceri sub¬ 
stanţiale (30—40%), în funcţie de dinamica fotosintezei şi respiraţiei plante¬ 
lor, ca şi de intensitatea proceselor oxidative din depozitele dctritice ale facie¬ 
sului bental. 

Concentraţia sărurilor solvite depinde într-o măsură foarte mare de carac¬ 
teristicile regionale ale drenajului, de natura şi aportul apelor freatice. Varia¬ 
ţiile prezintă o amplitudine largă. De exemplu, în rîurile nord americane, pa¬ 
rametrul menţionat variază între 1 — 637 p.p.m. (părţi per milion). 

5.1.5.3. CARACTERISTICI BIOLOGICE; 

ADAPTAREA ORGANISMELOR LA CURENTUL APEI 

în timp ce apele stagnante reprezintă ecosisteme izolate, apele curgătoart 
aparţinînd aceluiaşi sistem hidrografic se află în permanentă legătură între 
ele, comunicînd totodată cu oceanul planetar, fapt ce permite un schimb de 
organisme, în măsura în care caracteristicile ecologice le permit acest fapt. 

Factorul esenţial al selecţiei şi evoluţiei organismelor, al stabilirii compo¬ 
nenţei biocenozelor în apele curgătoare, îl reprezintă curentul. Se înţelege însă, 
că şi ceilalţi factori prezintă o anumită importanţă. 

Un fenomen caracteristic apelor curgătoare este scăderea progresivă, de 
la izvoare spre vărsare, a spectrului de diversitate taxonomică. Ilustrativ, din 
acest punct de vedere, este prezentarea componenţei faunei bentonice din 
Rin: sectorul inferior conţine 41 de specii, cel mijlociu, 33 de specii, porţiunea 
terminală a sectorului superior, 25 de specii; în continuare, pînă la altititudinea 
de 70°m, se întîlnesc 11 specii, între 700—1 100 m, 5 specii, iar între 1 100— 
1 900, doar 3 specii (C. S. A n t o n e s c u, 1967). Acest fenomen poate fi 
pus în legătură cu mai mulţi factori, între care, viteza de curgere este cel mai 
important, de aceasta depinzînd parţial şi temperatura, debitul sau oxigenul 
dizolvat. 

Datorită curentului, biocenoza planctonică este slab reprezentată în apele 
curgătoare. Limita curentului la care mai pot exista elemente planctonice 
este 1 m/s (A. Behning, 1929). 

Curentul manifestă tendinţa de spălare şi antrenare la vale a organismelor 
acvatice. Cantitatea de materie organică, vie sau moartă, şi substanţa biogenă 
transportată de curent, timp de un an, reprezintă biodebitul. 

Ca urmare a fenomenului de curgere, popularea apelor curgătoare se reali¬ 
zează îndeosebi din extremitatea superioară spre cea inferioară şi — numai 
într-o măsură mult mai mică, în sens invers. Fenomenul, valabil la majoritatea 
animalelor, este deosebit de evident în cazul plantelor. Popularea extremităţii 
superioare se realizează prin aportul apelor stagnante învecinate, ca şi prin 
transportul de ouă, fragmente vegetative ctc. de către diverşi agenţi 
(C. S. A n t o n e s c u, 1967). 

Apele curgătoare reprezintă un mediu mai puţin favorabil dezvoltării 
macrofitelor, în raport cu cele stagnante. Ca dovadă, în Europa nu există nici 
o fanerogamă exclusiv de apă curgătoare şi numai una (Ranunculus fluitans) 
îşi are optimum aici. Aceasta, din cauză că înmulţirea prin seminţe este aproape 
cu neputinţă de realizat în apele curgătoare care, fie că nu se pot fixa, fie că 
sînt acoperite de sedimente. Din motive similare, din vegetaţia rîurilor lipsesc 
fanerogamele anuale. Puţine specii de macrofite, îndeosebi muşchiul Fontinalis 
antipyretica, Ranunculus fluitans, Potamogeton fluitans se pot dezvolta în ape 
cu curent de 70—120 cm/s. La un curent ceva mai scăzut (13—70 cm/s), pro¬ 
speră ceva mai multe plante, ca de exemplu, unele specii de Potamogeton, ciuma 
apelor (Elodea canadensis), Lysimachia nummularia. în schimb, în rîurile 
lente, dar suficient de transparente, se poate dezvolta o floră bogată, compusă 
îndeosebi din plante submerse şi natante. 

Curentul acţionează totodată indirect asupra repartiţiei plantelor, prin 
efectul ce-1 exercită asupra naturii substratului. Astfel, pe faciesul mîlos, care 
se formează numai în condiţii de curent slab, se fixează Elodea canadensis, 
drenţele (Callitriche stagnalis), coada calului (Hippuris vulgaris), buzduganul 
apelor (Sparganium simplex) ; pe faciesurile tari se pot întîlni Fontinalis 
antipyretica, Sium angustifolium, Potamogeton densus. 

Localizarea plantelor în zone cu viteză diferită a apei este determinată 
adeseori de modul de fixare. Astfel, Elodea şi Callitriche prezintă rădăcini 
filiforme, cu capacitate redusă de fixare, în timp ce Ranunculus şi Potamo¬ 
geton dispun de rizomi puternici, ce pătrund uşor în faciesuri mai tari. 

Plantele acvatice din apele curgătoare prezintă o serie de modificări 
adaptative în comparaţie cu formele tipice ce populează apele stagnante. 

O modificare morfologică semnalată la nufărul galben (Nuphar luteum) 
este scurtarea peţiolului şi micşorarea limbului. Micşorarea suprafeţei organe¬ 
lor de asimilaţie determină ulterior o reducere a habitusului întregii plante. 

Interesante modificări adaptative prezintă reprezentanţii familiei Podo - 
stemonaceae ce populează în exclusivitate zonele torenţiale ale unor fluvii din 
America, Africa şi Asia. Astfel, rădăcinile cu aspectul unor fire subţiri, ce se 
lipesc de orice neregularitate a substratului stîncos, fie că sînt lăţite, conţin 
clorofilă şi stau lipite intim de substrat, sau plutesc. Cînd rădăcinile au şi 
funcţii asimilatoare, frunzele lipsesc, sau sînt foarte reduse. în mod normal, 
frunzele sînt mari, late, consistente, cu nervura mediană dură; stomatelc lip¬ 
sesc, iar vasele sînt regresate. Lipsa spaţiilor intercelulare şi prezenţa unor 
incluzii silicioase măresc considerabil rezistenţa frunzelor. Seminţele sînt 
foarte mici şi alungite. Purtate de curent, ajung pe faţa expusă la curent a 

stîncilor submerse, unde se lipesc imediat de suport datorită unei secreţii 
mucilaginoase. 

Algele roşii Lemanea şi Batrachospermum populează ape destul de rapide, 
fixîndu-se de substrat cu un fel de crampoane; alga verde Cladophora, ce 
populează ape ceva mai lente, prezintă de asemeni organe puternice de fixare. 

Diverse diatomee (Gomphonema), cianoficee (Rivularia, Nostoc), cloro- 
ficee (Chaetophora, Tetraspora, Drapanaldia) aderă puternic la substrat cu 
ajutorul unui mucilagiu al pereţilor celulari. 

Interesante modificări adaptative la condiţiile de curent prezintă fauna 
pîraielor şi a rîurilor de munte. 

Majoritatea formelor reofile prezintă o puternică turtire dorso-ventrală, 
fapt ce determină o mărire a suprafeţei de aderenţă la substrat, limitînd 
totodată rezistenţa profilului la curent. Asemenea adaptări se remarcă la 
diverse specii şi genuri de spongieri, briozoare, planarii, efemere, plecoptere, 
trihoptere, acarieni etc. Aplatizarea este uneori atîtde accentuată, îneît la 
unele forme, ca de exemplu, la heteropterul Aphelocheirus, efemerul Proso- 
pistoma şi altele, este greu de stabilit dintr-o dată apartenenţa sistematică, 
atît de mult s-a schimbat aspectul lor, în comparaţie cu cel al formelor înrudite. 
Există şi cazuri, mai rare, de turtire laterală a corpului (Gammarus) fig. 21. 
în cazul trihopterelor Goera, Si/o, Lithax ş.a. se remarcă o turtire dorso-ven¬ 
trală a căsuţelor, prin adăugarea unor prelungiri laterale, care nu numai că 
măresc suprafaţa de adeziune la substrat, dar le şi îngreunează (fig. 22 g). 

Suprafaţa de aderenţă poate creşte prin aplatizarea diverşilor apendici 
(cazul efemerelor Epeorus şi Ecdyurus). La efemerul Rhitrogena, prima pereche 
de foiţe branchiale se contopeşte, formînd, în regiunea abdominală, o membrană 
specială care, indiferent de mişcările larvei, rămîne în contact cu substratul 
(fig. 21b,c, 25). 

Pentru evitarea desprinderii de pe substrat de către curent, marginile cor¬ 
pului unor forme reofile sînt prevăzute cu îngroşări, proeminenţe şi pliuri speciale, 
sau cu şiruri de peri şi ţepi, ca de exemplu, la efemerul Ecdyurus, coleopterul 
Helmis (fig. 22 a), lipitoarea Glossiphonia. 

La lipitoare, ca şi la larvele diptcrelor IJponeura şi Bibiocephala (fig. 22b). 
există adevărate ventuze antrenate de muşchi radiari şi concentrici puternici. 

Unele organisme torenticole dispun de gheare puternice, care le permit 
să se ancoreze de pătura de muşchi sau de alge (cazul hidracarienilor Aturus, 
Piona ş.a. (fig. 22 c, d). Larva dipterului Simulium se dezvoltă, în condiţiile 
celor mai puternici curenţi, fixîndu-se pe suprafaţa superioară a pietrelor cu 
ajutorul unor coroane de cîrlige (fig. 22 e, f). 

Foarte puternic se fixează cu ajutorul piciorului gasteropodul Ancylus , 
formă tipică de apă curgătoare. 

Multe forme reofile prezintă dimensiuni foarte reduse în comparaţie cu 
formele înrudite din apele stătătoare. Deosebit de mici sînt acarienii reofili, 
ci au lungimea de 0,3—1 mm, faţă de 2—8 mm, cît au cei din apă stătătoare 
Larvele unor trihoptere îşi construiesc căsuţe ancorate cu ajutorul unor pietri¬ 
cele (Goera) ; alte larve de trihoptere sau chironomide îşi fixează căsuţa de su¬ 
port cu ajutorul unor fire secretate, sau cu un mucus cleios. 

în apa curgătoare nu există buni înotători, în afară de unii peşti, iar 
multe forme reofile îşi pierd chiar adaptările la înot; picioarele acarienilor 
reofili sînt lipsite de peri înotători. Cu toată prezenţa ventuzelor şi ghearelor, 
mişcarea formelor reofile este lentă; coconii lipitorilor, capsulele planariilor 
ca şi icrele unor specii de peşti (Coltus gobio, Phoxinus phoxinus) sînt fixate 

Fig. 22. Adaptări ale animalelor la curentul apei: dispozitive de fixare: 
a. peri ţi ţepi la larva colcopterului Hclmts (După H. Bertrand, 1954), b. ventuzele de fixare cu care este dotată 
larva blefaroceridului Btbiocephala (După R. Pcnnak, 1953); c, d, Sistem de ghiarc Ia hidracarianul Ptona (După 
R. Pennak); e, /. discuri adezive, ţepi ţi cirlige la larva de simuliide (După H. Bertrand, 1954); g. dispo¬ 
zitive de ancorare a căsuţei larvei trichoptcrului Goria (După R. Pennak, 1953) 

puternic de substrat. Atunci cînd totuşi există organe specializate de depla¬ 
sare, ele nu sînt dispuse pe partea ventrală a corpului, ci lateral, în prelungirea 
planului orizontal al corpului. Astfel, larvele de Epeorus şi Perla se deplasează 
mişcînd primul şi ultimul picioruş de pe o parte, simultan cu picioruşul mijlociu 
de pe cealaltă parte; în felul acesta, corpul este deplasat fără a se ridica de pe 
substrat. Un mod aparte de deplasare prezintă larvele de simuliide (fig. 23). 

Fig. 23. Adaptări ale animalelor la curen¬ 
tul apei: modul de deplasare al larvdor 
desimuliide (Du'păH. Bertrand, 1954) 


F-,g. 24. Adaptări ale animalelor la 
curentul apei: dispozitive de captare 
a hranei la larvele de trichoptere (După 
H. Bertrand, 1954) 


Limitarea parţială sau totală a deplasării organismelor torenticolc nu se 
repercutează negativ asupra procesului de nutriţie, întrucît hrana este adusa 
de curent, singura dificultate fiind legată de captarea ei. în cazul unor larve 
de trihoptere, acest lucru se realizează cu ajutorul unor plase în formă de 
sac sau pîlnie, orientate cu deschiderea spre curent (fig. 24). 

în condiţiile menţionate, singurele organisme ce se pot deplasa, în mod 
activ, împotriva curentului puternic al pîraielor şi rîurilor montane, sînt 
peştii. Selecţia a operat şi în acest caz, înlăturînd peştii al căror corp este turtit 
lateral, înlocuindu-i cu cei ce au profil transversal cît mai apropiat de forma 
rotundă. 

Temperatura scăzută şi puţin variabilă a apelor de munte exercită şi ea 
o influenţă hotărîtoare. Diferenţa dintre vară şi iarnă nefiind sensibilă, succe¬ 
siunea anotimpurilor nu are multă înrîurire asupra organismelor: nu se semna¬ 
lează cazuri de hibernaţie, iar dezvoltarea larvelor se efectuează în orice 
anotimp. 



Fig. 25. Adaptări ale animalelor la curentul apei: mularea corpului la efemere în funcţie dt 
relieful substratului (După J.Schowoerbel, 1971) 

în general, cantitatea hranei consumate este mult mai scăzută, coparativ 
cu cea a organismelor din apele calde, întrucît temperatura scăzută micşo¬ 
rează viteza de asimilaţie, ca şi dezvoltarea, de altfel. în acest context, ele pot 
rezista vreme îndelungată la inaniţic. 

5.1.5.4. BIOTOPI ŞI BIOCENOZE 

Izvorul. Locul iniţial de constituire al apelor curgătoare, prin apariţia 
la suprafaţă a maselor de apă freatică, îl reprezintă izvorul (eukrenonul). 

Sub raport fizico-chimic, apa izvoarelor prezintă caractere tranzitorii 
între apele subterane şi cele de suprafaţă (curgătoare sau stagnante). în nume¬ 
roase cazuri, apa izvoarelor prezintă un conţinut ceva mai scăzut în oxigen, 
dar o concentraţie superioară în bioxid de carbon ; acesta provine din transfor¬ 
marea bicarbonatului de calciu solvit în carbonat de calciu insolubil, ce se 
depune pe vegetaţie şi obiectele din apă: 

CH 2 (C0 3 ) 2 -► CaC0 3 + H 2 0 + C0 2 . 

în continuare, datorită temperaturii scăzute şi presiunii reduse a oxigenului 
din apă în raport cu cel din atmosferă, concentraţia oxigenului solvit creşte 
rapid, chiar în perimetrul izvorului, fără a se ajunge la valori comparabile 
cu cele ale zonei de pîrîu. Astfel, de exemplu, gradul de saturaţie în oxigen 
al apelor rîului Moldova în zonele de izvor şi pîrîu oscilează între 34 — 60%, 
respectiv 99—105% (E. A r i o n, 1972). în momentul apariţiei la suprafaţă, 
apa de izvor prezintă o temperatură egală cu cea a apei subterane (care o 
are pe cea medie a zonei), iar perioada redusă de staţionare în perimetrul 
izvorului nu oferă condiţii pentru modificări termice esenţiale. în condiţiile 
climaterice ale României, temperatura medie a izvoarelor cu regim termic 
normal este de circa +8°C. Amplitudinea variaţiilor sezoniere este foarte 
scăzută; în perioada martic-noiembrie temperatura apei în izvorul rîului 
Moldova oscilează între 19—7,1°C. Există însă şi izvoare cu regim termic 
crescut: izvoarele termale. Reacţia apei, neutră iniţial, se alcalinizează odată 
cu pierderea în atmosferă a excesului de C0 2 sau prin consumarea lui în proce¬ 
sul de fotosinteză. în cazul izvorului menţionat, pH-ul variază între 7—7,5. 
Cantităţile de suspensii sînt reduse (1—55 mg/l). Compoziţia chimică a apei de 
izvor este determinată, în ultimă instanţă, de natura geologică a terenului. 

Tipologic se disting trei tipuri fundamentale de izvoare: limnocren, 
reocren şi helocren. Tipul limnocren prezintă aspectul unor mici bazine, în 
care apa pătrunde de jos în sus sau lateral, excesul dînd naştere unui pîrîiaş 
(hypocrcnon); fundul este, de regulă, nisipos sau mîlos, curentul slab. Tipul 
reocren se întîlneşte în regiunile calcaroase, sau în lungul faliilor bogate în 
precipitaţii şi, ca urmare, prezintă un debit superior tipului anterior, apa 
ţîşnind cu putere din stîncă sau de sub pietre; dcobicei prezintă un bazin în 
care se adună apa. Tipul helocren corespunde izvoarelor în care apa musteşte 
din sol, dînd naştere unor zone umede; uneori apa se adună în mici băltoace, 
din care se prelinge un pîrîiaş; de cele mai multe ori însă, debitul izvorului 
este mai mic, secînd complet în perioada călduroasă. Uneori, într-un izvor se 
reunesc două sau chiar toate cele trei tipuri. De menţionat de asemenea, că 
regimul termic, salinitatca sau poziţia geografică pot constitui criterii de clasi¬ 
ficare a izvoarelor. 

Din punct de vedere biologic, izvoarele prezintă caracteristici tranzitorii 
între apele subterane şi cele de suprafaţă. Pietrele şi stîncilc printre care îşi 
face loc şipotul izvorului au numai partea inferioară udată şi ca urmare a acestui 

fapt, la nivelul izvorului are loc totodată o întrepătrundere de organisme 
acvatice şi terestre. Întrucît apa izvoarelor nu îngheaţă, acestea constituie un 
refugiu excelent pentru organismele stenoterme ce populează, în perioada 
caldă a anului, pîrîul. 

între organismele ce intră în componenţa acestor ecosisteme, o parte sînt 
forme tipice de izvor (crenobii sau crenobionte), o parte pot trăi şi în afara lor, 
preferind totuşi biotipul de izvor (crenofile), în timp ce altă parte pătrund aici 
doar în mod accidental (crenoxene); în rîndul formelor crenofile se includ 
unele organisme de apă subterană, dintre care cel mai frecvent este lătăuşul 
orb şi depigmentat Niphargus cf. puteanus ; în această categorie se încadrează 
de asemenea reprezentanţi ai faunei de uscat, iubitori de umezeală (diverse 
oligochete, gastropodul Lauria cilindracea, larve de diptere, păianjeni, hidra- 
carieni, gîndaci stafilinizi etc.)., ca şi forme ce au urcat din pîrîu, îndeosebi în 
cursul iernii; în categoria formelor crenoxene se includ unii batracieni 
(Rana aesculenta). O caracteristică a tuturor acestor organisme ce constituie 
fauna de izvor, este amplitudinea redusă a taliei, în raport cu dimensiunile 
indivizilor aceloraşi specii, localizaţi în alţi biotopi. . 

Tipul limnocren de izvor permite dezvoltarea unei vegetaţii higrofile, 
ce serveşte drept hrană şi adăpost pentru o faună relativ variată, dar puţin 
adaptată la rigorile curentului: oligochete, ostracode, izopode, păianjeni, 
hidracarieni, coleoptere, mormoloci de broască, forme tinere de salamandră. 
Astfel de faună prezintă izvorul rîului Ialomiţa (G h. B r e z e a n u, 
M. Baltac şi V. Zinevici, 1968); se întîlneşte de asemenea 
frecvent la izvoarele afluenţilor Dunării din zona Porţile de Fier (E. Pru- 
n e s c u-A r i o n, 1972). Condiţiile favorabile de hrană şi de existenţă permit 
dezvoltarea unei faune bogate. Astfel, de exemplu, densitatea faunei bentonice 
■din izvorul rîului Ialomiţa variază între 2 000—312 000 ex/m 2 . 

Iată cum arată, bicenoza unui izvor limnocren din bazinul rîului 
Mraconia (Porţile de Fier): în bazinul izvorului se dezvoltă o vegetaţie de 
briofite (Felia sp., Cratoneurum commatatum, Bryitm ventricosum) ce alcă¬ 
tuieşte un habitat specific pentru faună, constituită în special din ciclopide 
(Paracyclops fimbrialus, Eucyclops graeteri) şi harpacticide (Bryocamptus 
pilosus), oligochete (Trichodrilus sp.J, moluşte (Radix peregra), ostracode 
(Candona sp.j, heteroptere (Naucoris cimicoides), ceratopogonide, psihodide 
■şi unele larve de chironomide (Natarsia punctata, Cricotopus gr. algarum ); 
totodată pe fundul nisipos al bazinului se întîlnesc numeroase exemplare de 
Rivulogrammarus pulex şi, mai rar, de Niphargus sp. 

Izvoarele de tip reocren sînt lipsite de o vegetaţie proprie; se pot localiza, 
în schimb, unele plante hidrofile. în ansamblu, dispun de resurse trofice medii. 
Fauna este relativ săracă, alcătuită din larve de trihoptere (Hydropsiche 
ornatula, Agapetus comatus), turbelariate (Crenobia alpina, Polycelis cornuta), 
gamaride (Rivulogammarus pulex, R. fossarum), gasteropode (Ancylus fluvia- 
tilis). în unele izvoare de acest tip îşi depune ponta păstrăvul indigen (Salmo 
trutta fario). Unele izvoare reocrene cu debit redus se preling pe un perete 
stîncos vertical sau foarte înclinat, nud sau acoperit cu perifiton şi muşchi. 
Grosimea stratului de apă nu depăşeşte cîţiva milimetri. în această categorie 
se înscrie izvorul de la Peştera Pescarilor (zona Porţile de Fier). Această nişă 
madicolă (udată) adăposteşte o faună dominată de gamaride (Rivulogammarus 
pulex, Niphargus sp. J, turbelariate (Polycelis nigra), ostracode (Ilyocypris 
bradyi), larve de coleopter, psichodide, tipulide şi — mai rar, moluşte, colem- 
bole şi larve de chironomide (E. A r i o n, 1972). 


118 



Tipul de izvor helocren prezintă o vegetaţie săracă, alcătuită din plante 
rezistente la uscăciune. Sursa de hrană a organismelor o constituie detritusul 
alochton. în ansamblu însă, din punct de vedere trofic, tipul helocren este 
inferior tipului reocren şi îndeosebi, celui limnocren. 

Izvorul rîului Moldova reuneşte caracteristici ale tuturor celor trei tipuri 
menţionate, constituind un izvor de tip limnoreohelocren. Fauna eterogenă 
a acestui biotop este alcătuită din turbclariate (Crenobia alpina), ostracode 
(Cypridopsis subteranea, specii din genul Cctndona, Eucypris pygra), amfipode 
(Rivulogammarus pulex), copepode (Acanthocyclops bisetosus, A. viridis, 
Atheyella wierzeiskyi crenofila, Bryocamptus echinatus), cladocere (Macrot- 
hris laticornis), hidracaricni (Limnesia maculata, Atractides nodipalpis, colem- 
bole (Orchesella bifasciata), efemere (Ephemera vulgata), plecoptere (Nemu- 
rela mortoni, Leuctra signifiera), trihoptere (Rhyacophyla tristis, Potamo- 
phylas sp., Drusus brunneus), coleoptere (Elmis megerlei), heteroptere 
(Corixa sp. simuliide (Eursimulium cryophilum), chironomide (Diamesa 
prolongata, Tendipedini monoculata, Orthocladius saxicola), larve de tipulide, 
insecte terestre (furnici, acarieni etc.) (E. A r i o n, 1972). 

Pîrîul. Şuviţa de apă ce depăşeşte perimetrul izvorului se scurge la vale, 
constituind pîrul izvorului (hypocrenonul). Debitul său este redus, cursul 
liniştit, dar vioi; substratul dominant este alcătuit din pietre de dimensiuni 
mici. în continuare, mici izvoare şi pîraie de izvoare se unesc cu şuvoiul prin¬ 
cipal, ce creşte progresiv, constituind un mic pîrîu (epirhytronul); albia aces¬ 
tuia este acoperită cu pietre de mărime mijlocie. La cîţiva kilometri de izvor, 
pîrîul este deja destul de mare, curge tumultos pe o albie alcătuită din pietre 
şi bolovani, constituind metarhytronul. 

în ansamblu, pîrîul se caracterizează printr-o pantă accentuată, viteză 
mare de curgere (5—6 m/sec.), debit redus, temperatură scăzută în tot cursul 
anului, cu variaţii sezoniere scăzute, concentraţie crescută de oxigen, mergînd 
pînă la cazuri de exces, transparenţă totală şi cantitate redusă de suspensii în 
perioadele de ape normale. Ploile şi topirea zăpezilor determină însă o mărire 
considerabilă a debitului şi a cantităţii de suspensii. Astfel, în zona inferioară 
de pîrîu (metarhytron) Moldova prezintă o adîncime de 18—19 cm la ape mici, 
pentru ca la ape mari să depăşească mai bine de trei ori această adîncime; 
în funcţie de acelaşi parametru, suspensiile variază între 1 — 63 mg/l. Alte 
caracteristici: în perioada martie-noiembrie temperatura variază între 
1,9—7,1°C; pH-ul 7,3—8,0; oxigenul solvit: 99—105%; reziduu fix: 80—170 
mg/l; duritate totală: 5,2—6,0g germ; alcalinitate: 1,6—1,9mg/'l (E. A r i o n 
1972). 

Debitul redus, configuraţia terenului, dominată de bolovani mari de 
piatră, existenţa unor praguri şi căderi de apă, schimbarea frecventă a cursului 
de la o viitură la alta, fac posibilă existenţa a două tipuri de biotopuri: biotopul 
lotic, situat pe firul apei şi cel lcnitic, localizat în anumite porţiuni ale zonei 
de mal, în spatele blocurilor de piatră, în mici bazinaşe şi braţe colaterale 
abandonate de cursul principal. 

Pietrele şi bolovanii din repezişul biotopului lotic al unor pîraie (metar¬ 
hytron) din zona Porţile de Fier (Povalina, Ogaşul ş.a.) ca şi Moldova în 
amonte de localitatea Fundul Moldovei, sau Ialomiţa la Cheile Tătarului, 
sînt acoperite de o vegetaţie reofilă compusă din briofite (Fontinalis antypi- 
retica, Phylonotis fontana, Acrocladium cuspidatum, Hypnum cordifolium ctc.J, 
alge filamentoase verzi (Cladophora glomeraia, Enteromorpha spiralis), cia- 
noficee (Oscillatoria laevis, O. princeps, Coelosphaerium kutzingiana, Spirulina 

major), rodoficee (Balrachospermum) şi numeroase diatomee (Achnantes 
minutissima, Ceratoneis arcuş, Gomphonema constrictum ctc.J, alcătuind o 
„pajişte" ce poartă numele de biodermă vegetală. în desişul ei şi pe faciesul 
pietros se localizează o faună reofilă, alcătuită îndeosebi din planarii (Creno- 
bia alpina), larve de plecoptere (Leuctra nigra. Perla marginata), efemere 
(Ephemera vulgata, Caenis robusta, Ephemerella kreghoffi, Ecdyonurus venosus, 
Epeorus assimilis) şi trihoptere (Rhyacophila polonica, R. tristis, Hydropsiche 
pellucidula, Sericostoma flavicorne. Silo piceus, Odontocerum albicorne), cărora 
li se adaugă larve de blefaroceride (Blepharocerca fasciata) şi simiuliide 
(Prosimulium hirtipes, Cnephia ramificată, Eusimulium fluviatile, Simulium 
simici), gamaride (Rivulogammarus balcanicus), gastropode rcofile (Ancylus 
jluviatilis) şi hidracarieni torenticoli (Sperchon thori, S. brevirostris, Lebertia 
pilosa, Atractides nodipalpis, Aturus scaber) (G h. B r c z e a n u, M. Bal¬ 
tac şi V . Z i n e v i c i, 1968; G h. B r e z e a n u şi colab., 1970; 
E. A r i o n, 1972). Hrana acestei faune este constituită din particule de detri- 
tus, antrenate de curentul apei şi captate cu dispozitive adecvate (fig. 24), 
ca şi din particule de biodermă. Organismele planctonice lipsesc. Condiţiile 
ecologice permit nu numai dezvoltarea unei faune variate, ci şi abundente, 
în cazul Ialomiţei, de exemplu, densitatea numerică a faunei bentonice din 
biotopul lotic al zonei de pîrîu variază între 650—95 000 ex/m 2 . Fauna piscicolă 
este dominată de păstrăvul de munte (Salmo trutta fario), el fiind însoţit 
de zglăvoacă (Cottus gobio) şi boiştean (Phoxinus phoxinus), peşti care îi 
.servesc adeseori drept hrană, deşi se hrăneşte mai mult cu microfaună); se 
întîlneşte de asemenea grindelul (Nemachilus barbatulus), zvîrluga, (Cobitis- 
taenia), lipanul (Thymallus thymallus), ce lipseşte din Carpaţii sudici şi 
lostriţa (Hucho hucho), cel mai mare, dar şi cel mai rar salmonid din apele 
noastre (P. B ă n ă r e s c u, 1964). 

în biotopul lenitic se remarcă prezenţa unei faune cu grad superior de 
diversitate. Astfel, într-un braţ colateral al Ialomiţei, la Bolboci, invadat cu 
vegetaţie şi caracterizat printr-un curent slab, se constată dezvoltarea în masă 
a hidracarienilor (Sperchon brevirostris) şi a chironomidelor (Lauterbornia, 
■Orthocladius saxicola, Diamsa prolongata) ; se întîlnesc de asemenea gaste¬ 
ropode (Pisidium, Limnea stagnalis), oligochete (Fridericia callosa, F. perrieri, 
Nais communis), ostracode (Eucypris pigra, Candona neglecta), colembole 
(Isotomurus schaefferi), tardigrade (Macrobiotus macronyx) şi nematode. 
Densitatea organismelor variază între 90—3 260 ex/m 2 . Aici se remarcă pre¬ 
zenţa unui potamoplancton, constituit îndeosebi din rotiferi (Philodina 
flaviceps, Colurella obtusa, Lepadella ovalis) şi copepode (AcanthocycLps 
vernalis). El reprezintă o sursă importantă de hrană pentru puietul de peşte, 
în biotopul lenitic îşi găsesc hrana preferată şi unii peşti adulţi ce populează 
pîrîul (C h. Brezeanu, M. Baltac şi V. Zinevici, 1968). 

Rîul. Captînd noi surse de apă, temporare sau permanente, cursul apei 
creşte progresiv, transformîndu-se în rîu. Albia majoră, redusă în sectorul 
montan, se măreşte considerabil în zona colinară şi mai ales, în cea de şes. 

Rîul se caracterizează printr-o scădere gradată a pantei şi o reducere 
• corespunzătoare a vitezei de curgere (media fiind 1 m/sec); în acelaşi timp, 
variaţiile termice se amplifică, fiind de 6—8°C în porţiunea superioară şi de 
14 — 16°C, în cea inferioară. Regimul hidrografic depinde de suprafaţa bazinului 
•de alimentare, natura geologică şi regimul de precipitaţii. Debitul prezintă 
•importante variaţii sezoniere, cu un maxim în cursul primăverii şi la începu¬ 
tul verii şi un minim la începutul toamnei. Culoarea depinde de natura şi 

cantitatea suspensiilor solvite şi a celor aflate în suspensie. Viteza de curgere 
prezintă variaţii determinate de sinuozităţile albiei. Variaţiile de debit pro¬ 
voacă modificări ale cursului, apar braţe noi, altele vechi se colmatează. 

în raport cu relieful străbătut, rîul poate fi: montan (Bistriţa, Cerna), 
colinar (Şiretul), de şes (Călmăţuiul), sau poate întruni toate aceste caracte¬ 
ristici (Ialomiţa). 

Apa rîurilor de munte şi parţial a celor colinare, în perioadele lipsite de 
precipitaţii abundente, prezintă cantităţi reduse de suspensii, transparenţă 
accentuată, culoare verzuie şi o bună oxigenare a apei; în schimb, apa rîurilor 
de şes prezintă cantităţi crescute de suspensii, transparenţă redusă, culoare 
gălbuie-cafenie şi concentraţie mai scăzută de oxigen (tabelul nr.l). 

Tabelul 1 

Principalele caracteristici ale chimismului apelor riurilor Cerna (zona montană) şi Ialomiţa 
(zona colinar^ şi de şes) 

(după Gh. Brczeanu şi colab. 1964; 1968) 


"-Rîul 

Date --_____ 

Cerna (aval 
Hcrculane) 

Ialomiţa 
(Dealul Marc) 

Ialomiţa 
(Piua Petru) 

reacţia apei (pH) 

7,4 

7,8 

7,4-7,5 

saturaţie oxigen solvit (%) 

10.1- 104 

100- 103 

72-92 

substanţe în suspensie (mg/l) 

12- 16,8 

7,1-23,6 

34—609 

reziduu fix (mg/l) 

102- 184 

96- 180 

1170- 1464 

duritate totali (g germ.) 

5,4-10,9 

4,5-6,5 

17,8-27,2 


Natura faciesului bental se diversifică : în zona montană a rîului (hypor- 
hythron) predomină faciesul bolovănos şi pietros; în sectorul colinar (epipo- 
tamon) se remarcă atît prezenţa faciesului pietros, cît şi a celui nisipos, alcă¬ 
tuit din material grosier; în sectorul de şes al rîurilor mari (metapotamon), se 
constată prezenţa faciesului nisipos, alcătuit din material cu granulaţie medie 
sau fină, a faciesului argilos, precum şi a amestecului, în porporţii variabile, 
de nisip şi mîl. 

Acolo unde substratul, curentul şi gradul de transparenţă al apei permit, 
se instalează mici tufe de muşchi (Fontinalis antypir etica) şi smocuri de alge 
filamentoase (Cladophora glomerata), de predilecţie în zona montană; Spiro- 
gira şi Ulotrix îndeosebi în zona colinară şi de şes. Crusta vie de pe pietre din 
rîurile Cerna şi Ialomiţa este alcătuită din numeroase diatomee fixate prin 
teci mucilaginoase sau prin mici pedunculi de substrat. Melosira varians, 
Diatoma vulgare, Epilhemia sorex, Gomphonema constrictum, Navicula cuspidata 
Sinedra ulna, Rhoicosphenia curvala ; alături de acestea se fixează algele alba¬ 
stre : Merismopedia tenuissima, Oscillatoria limosa ; algele verzi alcătuiesc mici 
pete verzi, în componenţa cărora se identifică Pediastrum bidentulum, Scene- 
desmus bijugatus, Closterium sp. etc. (Gh. Brezeanu şi colab., 1694, 
1968; E. A r i o n şi L. E 1 i a n , 1966). în zonele joase de mal şi de întinsură 
ale rîurilor lente de şes se instalează o vegetaţie palustră alcătuită din buzdu¬ 
ganul apelor (Sparganium ramosum), coada calului (Equisetum), pipirig 
(Scirpus lacustris) şi chiar papură (Typha) sau stuf (Phragmites) . Avînd o 
viteză redusă de curgere (0,25 m/sec.) şi un debit modest (0,4 m 3 /sec.), Călmă¬ 
ţuiul prezintă în anumite porţiuni, o vegetaţie submersă bine dezvoltată, alcă¬ 
tuită din broscariţă sau paşă (Potamogeion fluitans, P. natans, P. hiscens) 

(E. A r i o n şi L. E 1 i a n, 1966). în alte rîuri de şes se întîlneşte chiar şi o 
vegetaţie natantă, alcătuită din iarba-broaştelor (Hydracharis morsus ranae), 
peştişoară (Salvinia natans) sau lintiţă (Lemna). 

Potamoplanctonul sectorului montan şi colinar al rîurilor este destul de 
redus sub raport calitativ, dar mai ales cantitativ. Printre formele cuplancto- 
nice vegetale ale rîului Cerna se numără diatomeele Ceratoneis arcuş, Fragi- 
laria sp., Achananthes sp., Caloneis amphisbaena, Navicula gracilis, cianoficeele 
din genurile Merismopedia şi Anabaena, dinoflagelatul Peridinium , cloroficeele 
Pediastrum boryanum, Scenedesmus quadricauda şi Tetraedron longispinum. 
Grupa dominantă ca abundenţă o alcătuiesc diatomeele (50—96%) . Zooplanc- 
tonul este reprezentat îndeosebi prin rotiferi (Euchlanis deflexa, E. dilatata, 
Colurella adriatica, Anuraeopsis fissa, Lecane lunaris) ; deosebit de rare sînt 
cladocerele (Chydorus sphaericus) şi copepodele (Eucyclops serrulatus, A can- 
thocyclops vernalis j (G h. Brezeanu şi V.Marinescu-Popescu, 
1964). Mult mai bine reprezentat este potamoplanctonul în rîurile lente de 
şes. în Călmăţui, densitatea fitoplanctonului ajunge pînă la 154 000 ex/1, 
iar a zooplanctonului, la 100 ex/1. Dintre formele fitoplanctonice predomină 
diatomeele Navicula', Melosira varians, Bacillaria paradoxa, euglenoficeele 
Euglena oxyuris, E. acuş, cloroficeele Pediastrum duplex şi Aclinastrum hantz- 
skii. Dintre formele zooplanctonice, predomină rotiferele Brachionus calyci- 
florus, Keratella cochlearis, Lecane lunaris, Colurella adriatica, Filinia longiseta ; 
dintre copepode Mycrocyclops minutus şi Acanthocyclops viridis, iar dintre 
cladocere, Chidorus sp. (E. P r u n e s c u— A r i o n şi L. E 1 i a n, 1962). 

în ceea ce priveşte zoobentosul, pe măsura trecerii din sectorul superior 
al rîului în cel mijlociu şi inferior, dominanţa faunei oxifile de insecte este 
înlocuită cu cea a faunei de viermi (oligochete, nematode, hirudinee) şi insecte 
puţin pretenţioase la concentraţia oxigenului solvit (chironomide, cerato- 
pogonide) (M. P a p a d o p o 1, 1978). 

în zona montană a rîurilor Cerna, Bistriţa etc. (G h. Brezeanu şi 
V. Marinesc u-P o p e s c u, 1964; I. M i r o n , 1960) pe faciesul pietros 
se dezvoltă o faună dominată de efemere (Ephemera sp., Baetis rhodani, 
Chitonophora krighoffi), plecoptere (Amphinemura, Leuctra, Isoperla), 
simuliide (Prosimulium hirtipes), trihoptere (Hydropsiche guttata, Lepto- 
cerus bilineatus) şi gasteropode (Ancylus fluvialilis). în bioderma ce acoperă 
faciesul pietros, pe lîngă formele menţionate, se întîlnesc oligochete fitofile 
(specii din genul Nais) şi hidracarieni (Hygrobates calliger, Aturus scaber, 
Alractides gibberipalpis). în detritusul vegetal dintre pietre există o faună 
dominantă de oligochete (Limnodrilus hoffmeisteri) şi chironomide (Tanytar- 
sus gr. exiguus, Diamesa campestris, Orlhocladius gr. saxicola, Eukiefferiella 
longicalcar) . Datorită curentului puternic şi debitului mare al rîului, densitatea 
organismelor pe faciesul pietros este relativ scăzută (50 - 5000 ex/m 2 , respec¬ 
tiv 0,6—8,4 g/m 2 ); o situaţie asemănătoare se constată la organismele existente 
în bioderma vegetală (300 cx/m 2 , respectiv 3,4 g/m 2 ); în schimb, o abundenţă 
mai mare se remarcă în cazul faunei din detritusul vegetal, existent în zone de 
curent mai redus (15 000—20 000 ex/m 2 ), cu o biomasă medie de 5,3 gr/m 2 
(Gh. Brezeanu şi V. Marinesc u- Popesc u, 1964). 

în zona colinară a rîului Ialomiţa, pe faciesul de prundiş, alcătuit din 
lespezi de piatră, nisip grosier şi detritus, în care primul predomină, se eviden¬ 
ţiază o faună dominantă de chironomide (Lauterbornia, Tanitarsus gr exiguus, 
Diamesa frolongata), oligochete (Limnodrilus hoffmeisteri) şi hidracarieni 
(Atractides nodipalpis, Lebertia violacea), la care se adaugă gastropodele 

(Ancylus fluviatilis) şi într-o măsură mai scăzută, efemerele (specii din genul 
Baelis , Oligoneuriella rhenana, Caenis macrura) şi trihoptere (Agafetus deli- 
catulus, Goera pilosa). Densitatea numerică a faunei bentonice din zona colina- 
ră a rîului Ialomiţa oscilează între 1 300—46 000 ex/m 2 , fapt ce indică o scădere 
în raport cu densitatea faunistică a zonei de pîrîu şi — mai ales — cu cea a 
zonei de izvor. 

In bcntalul mîlos şi mîlo-nisipos al rîurilor de şes (Călmăţuiul, sectorul 
inferior al Ialomiţei) predomină oligochetele (Tubifex iubifex, Limnodrilus 
hoffmeisteri, Eisenniella lelraedra) şi chironomidele (Laulerbornia, Tanytarsus 
gr. exiguus, T. semireductus. I. f. 1. plumosus, Procladius, Pelopia puncti- 
pennis). în porţiunile unde abundă vegetaţia submersă, se remarcă numeroase 
moluşte (Valvata piscinalis, Planorbis corneus, Physa fontinalis, Radix ovata, 
Tropidiscus planorbis). în zonele cu mult detritus vegetal se întîlnesc nume¬ 
roase ostracode ( Candona neglecta, Ilycypris gibba) (E. P r u n e s c u-A r i o n 
şi L. E 1 i a n, 1962). Ca urmare a scăderii puterii de spălare a curentului 
.şi a îmbogăţirii biotopului în materie organică, densitatea faunei bentonicc 
din zona de şes a rîurilor poate fi superioară celor existente în zonele colinare 
şi montane, caracterizate prin curent puternic şi resurse mai reduse de hrană. 
De exemplu, în zona de şes a rîului Ialomiţa (amonte Slobozia), densitatea 
organismelor bentonice variază între 16 000—227 000 ex/m 2 (Gh. Brezeanu 
şi colab. 1968). 

Ihtiofauna zonei montane a rîurilor este dominată de lipan (Thymallus 
thymallus) şi moioagă ( Barbus meridionalis petenyi) ; a zonei colinare, de sco- 
bar (Chondrostoma nasus) şi clean (Leuciscus cephalus), iar a celei de şes, de 
către mreană (Barbus barbus) şi crap (Cyprinus carpio) (P. B ă n ă n e s c u, 
1964). 

Fluviul reprezintă cel mai mare tip de apă curgătoare. Străbătînd conti¬ 
nentul de-a lungul mai multor mii de kilometri, el colectează debitul unor nu¬ 
meroşi afluenţi, vărsîndu-se, în cele din urmă, într-un bazin marin sau oceanic. 
Acest tip se caracterizează prin pantă mică, viteză redusă a curentului (în 
medie 0,15 m/sec.), debit mare, structură uniformă a faciesului bental pe supra¬ 
feţe întinse, cantitate mare de suspensii alcătuite din particule fine, transpa¬ 
renţă redusă a apei; conţinutul în oxigen şi regimul termic variază în limite 
destul de largi. 

în sectorul românesc, Dunărea prezintă o pantă ce scade progresiv de la 
34 cm/km în defileu, la 2,8 cm/km în aval de Brăila. Debitul mediu este de 
aproximativ 6 000 m 3 /sec., în timp ce extremele oscilează între 2 200—18 000 
m 3 /sec. în dependenţă de pantă şi debit, viteza curentului oscilează între 
3—5 m/sec. în defileu (înainte de construcţia lacului de baraj Porţile de Fier), 
scăzînd la 0,6—0,7 m/sec. în zona de vărsare. Temperatura apei în decursul 
anului oscilează între 0—26°C. Transparenţa medie a apei este de 27—37 cm, 
scăzînd la 10—13 cm în timpul viiturilor şi ajungînd pînă la 40 cm în perioada 
apelor scăzute. Variaţiile pH-ului sînt mici (7,66—7,92). Reziduul fix (totali¬ 
tatea substanţelor solide, minerale şi organice, aflate în soluţie) este scăzut 
(150—360 mg/l). Suspensiile totale oscilează între 90—325 mg/l. Cantitatea 
de oxigen este destul de ridicată, nescăzînd sub 5,5 ml/l. 

Deseori, fluviile prezintă albii majore (lunci), îndeosebi în sectorul infe¬ 
rior, conţinînd zone de apă permanentă (lacuri, bălţi, gîrle de legătură) şi 
terenuri inundate periodic, la viituri. Suprafaţa luncii Dunării însumează 
460 000 ha. La vărsarea în mări închise, uriaşele cantităţi de aluvuni tîrîte 
sau purtate în suspensie se depun, formînd delte. în această categorie se înca- 

drează şi Dunărea, ce prezintă o deltă de 435 000 ha. în schimb, la vărsarea 
în mări deschise sau oceane, alternanţa fluxului cu refluxul spală şi lărgeşte 
albia fluviului, fcrmînd estuare. 

în zona de contact a fluviului cu marea se produce o modificare puter¬ 
nică a caracteristicilor fizico-chimice şi biologice ale celor două tipuri de apă. 

Datorită măiimii deosebite a acestui tip de apă curgătoare, longevităţii 
şi caracterului său stabil de-a lungul unor perioade geologice, simplităţii 
cadrului geografic şi amplitudinii reduse de variaţie a celor mai importanţi 
factori fizico-chimici, fluviul posedă asociaţii de organisme mult mai stabile 
decît celelalte tipuri de apă curgătoare; mai mult de atît, fiecare fluviu pre¬ 
zintă anumite forme endemice ce nu se regăsesc în componenţa altor bazine. 

Potamoplanctonul prezintă o componenţă variată, euprinzînd atît forme 
proprii, cît şi forme provenite din afluenţi sau ape stagnante limitrofe. Compo¬ 
ziţia lui este specifică pentru fiecare fluviu. Astfel, de exemplu, Dunărea între 
Baziaş şi vărsare prezintă 269 unităţi taxonomice fitoplanctonice şi 155 zoo- 
planctonice. 

Grupul dominant în fitoplancton (75% din taxoni) îl reprezintă diatomeele. 
Dmtre acestea abundă Melosira granulata , Cyclotella chaetoaras, C. menegi- 
niiina, Stephanodiscus astraea, Asterionella formosa şi Fragilaria crotonensis. 
Algele verzi (cloroficccle) sînt reprezentate îndeosebi prin specii din genurile 
Pedias'rum şi Scenedesmus, iar algele albastre (cianoficeelc), prin Aphanizo- 
menon flos-aquae şi Anabaena spiroides. în afara formelor fitoplanctonice flu- 
viatile, în apa Dunării se întîlnesc numeroase forme de provenienţă lacustră 
şi chiar specii pscudoplanctonice, ce aparţin de fapt microfitobentosului sau 
perifitonului. Ca urmare, numărul formelor algale depăşeşte cifra de 700 
(M. Oltean, 1960 ; 1967; L. şi C. G a v r i 1 ă, 1969). Densitatea fitoplanc- 
tonului variază între 25- 64 000 ex/1 la Orşova (înainte de apariţia lacu¬ 
lui) (E c. P o p e s c u, 1960) şi 10 000 -580 000 ex/1 pe braţul Sulina 
(V. Popesc u, 1963). 

Zooplanctonul este reprezentat îndeosebi prin rotifere (2/3 din totalul 
taxonilor). Dintre acestea, se remarcă îndeosebi Brachionus calycijlotus, 
Br. angularis, Keratella quadrata, Asplancha priodonia, Polyarthra vulgaris 
şi Filinia longiscta. 

Protozoarele sînt reprezentate cu precădere prin Carchesium rachmanni, 
Diflugia acuminata şi D. oblonga, copepodelc prin Cyclops leukarti, C. slrenuus, 
Acanthocyclops vernalis, Macrocyclops albidus, iar cladocerele prin Bosmina 
longirostris, B. corcgoni, Sida cristalina. Moina micrura. Ca şi în cazul fitoplanc- 
tonului, majoritatea formelor zooplanctonicc găsite în fluviu provin din apele 
temporare sau sînt forme pscudoplanctonice, provenind din vegetaţie sau 
bentos. Densitatea organismelor zooplanctonicc în Dunăre variază între cîtcva 
organisme/l şi cîtcva sute (3—351 ex/1), iar biomasa acestora, între 0,4— 4 mg/l 
(V. E n ă c e a n u, 1967). Ca urmare a scăderii treptate a curentului şi a creşte¬ 
rii aportului zonei inundabile, abundenţa planctonului în Dunăre creşte de 
la Baziaş spre vărsare. 

Fluviile transportă în bazinele de vărsare mari cantităţi de plancton. 
Astfel, fluviul Illinois transportă anual peste 200000 tone plancton, respectiv 
60 000 t substanţă uscată, conţinînd circa 3 000 t azot şi 1 t fosfor. Adăugind 
substanţa uscată de natură bacteriană, plus substanţa organică moartă, se 
obţin cantităţi impresionante. Braţul Sulina, care însumează circa 16,5% 
din debitul lichid al Dunării, transportă anual în mare aproximativ 33 000 t 
zooplancton. 

Potamoplanctonul reprezintă o importantă sursă de hrană pentru puie¬ 
tul de peşte şi peştii adulţi planctonofagi. 

Fluviile posedă un bentos bine dezvoltat, alcătuit din bacteriobentos, 
fitomicrobentos şi zoobentos. 

Organismele bcntonice, îndeosebi cele zoobentonice, reprezintă hrana 
principală pentru majoritatea ihtiofaunei fluviale. 

Zoobentosul sectorului românesc al Dunării însumează aproximativ 
350 de specii, dintre care 65 chironomide, 52 oligochete, 47 gasteropode şi 
38 lamelibranhiate (V. Enăceanu, 1967). 

In funcţie de natura faciesului şi viteza curentului, în fluvii se eviden¬ 
ţiază mai multe tipuri de zoocenoză bentonică: litoreofilă, argiloreofilă, 
psamoreofilă, peloreofilă şi fitofilă, ca şi unele combinaţii între tipurile fun¬ 
damentale (de exemplu zoocenoză psamopeloreofită (V. I. J a d i n, 1950). 
în sectorul românesc al Dunării sînt identificate numai primele patru zooce- 
noze şi unele combinaţii între ele. 

Diversitatea faunistică a zoocenozelor bentonice diferă. De exemplu, 
în Nipru, în zona pragurilor (înainte de regularizarea cursului), zoocenoză 
de pe faciesul pietros prezenta 60 de componente, iar zoocenoză psamorco- 
filă, doar 9; zoocenoză peloreofilă 28 componente, iar cea fitoreofilă 36 com¬ 
ponente. 

Zoocenoză litoreofilă a Dunării se menţine la o viteză a curentului de 
0,40—0,90 m/sec. Ha este dominată de amfipode (Corophium curvispinum, 
C. maeoticum, C. robushim, Chaetogammarus tenellus behningi, Dikerogammarus 
haemohaphes fluviatilis, Ponlogammarus obesus, gasteropode (Theodoxus 
fluviatilis, Th. damibialis, Lithoglyphus naticoides, lamelibranhiate (Dreis- 
sena polymorpha), larve de trihoptere (Rhyacophila nubila, Hydropsiche 
gultata, Ncureclepsis bimaculata), simuliide (Cnephia danubica, Simulium 
reptans) şi efemere (Polymitarcis virgo, Baetis bioculatus). In condiţii excep¬ 
ţionale, această zoocenoză se remarcă prin densităţi numerice şi gravimetrice 
apreciabile: 400 000—500 000 ex/m 2 , respectiv, 200—250 g/m 2 . în Dunăre 
această zoocenoză era bine reprezentată. înainte de formarea lacului de baraj 
Porţile de Fier, în defileul carpatic. Aici, în Cazane, se remarcau cele mai ridicate 
densităţi de corofiide din toate fluviile ponto-caspice (M. B ă c e s c u, 1944). 

Din zoocenoză de tip ponto-caspic adăpostită în defileul Dunării, tri- 
clada Palaeodendrocoelum romanodanubialis se întinde în tot faciesul pietros 
al Dunării inferioare. Codreanu (1950) foloseşte prezenţa faunei relicte 
de origine marină pentru a clarifica natura geomorfologică a defileului Dunării 
care apare astfel ca o veche vale antecedenţă de comunicare a bazinului 
Panonic cu cel Getic, ale căror ape au fost progresiv îndulcite din sarmaţian. 

Zoocenoză psamoreofilă este zoocenoză dominantă pentru bentosul din 
sectorul românesc al Dunării. în general, ea se află dispusă pe zone întinse, 
unde viteza curentului variază intre 0,25—0,80 m/sec. Componenţa este 
determinată de oligochete (Propappus volki, Potamodrilus stephensoni), 
lamelibranhiate (Sphaerium riviculum) şi gamaride (Ponlogammarus sarsi). 
Dezvoltarea biocenozei este înceată şi adeseori stopată de instabilitatea mase¬ 
lor de nisip. Cu toate acestea, în Volga densitatea numerică a zoocenozei 
bentonice ajunge pînă la 540 000 ex/m 2 ; în general însă, valorile sînt mult 
mai reduse. în Dunăre, zoocenoză psamoreofilă este cea mai săracă zoocenoză 
bentonică, atît sub raport calitativ, cît şi cantitativ. Biomasa ei oscilează 
între 0,1 g/m 2 (în sectorul bulgăresc) şi 10,9 g/m 2 (pe braţul Sulina) 
(V. Popescu-Marinescu, 19*64). 

Zoocenoza argiloreofilă ocupă arii restrînse în bentalul fluviilor. Dc 
exemplu, doar 4,52% din sectorul bulgăresc al Dunării este ocupat de această 
zoocenoză. Componenţa este dominată de chironomide (Glyptotendipes) , şi 
efemere (Polymitarcis virgo, Palingenia longicauda şi, mai puţin, Ephemera 
vulgata), unele trihoptere şi odonate. în Volga, biomasa faunei argiloreofile 
măsoară pînă la 23 g/m 2 . în Dunăre ea este de 8,7 g/m 2 (pe braţul Chilia), 
iar densitatea numerică, aproximativ 1650 ex/m 2 (pe braţul Sfîntu Gheorghe) 
(Gh. Brezeanu şi E. Prunescu-Arion, 1962). 

Zoocenoza peloreofilă se dezvoltă la o viteză a apei mai mică de 0,25 m/sec. 
Elementele dominante sînt oligochetele (Tubifex tubifex, Branchiura sowerbyi, 
Limnodrilus hoffmeisteri, L. claparedeianus, chironomidele (Chironomus re- 
ductus) şi lamelibranhiatele (Unio pictorum, Anodonta piscinalis). în Dunăre 
biomasa acestei zoocenoze este de circa 11,7 g/m 2 (pe braţul Chilia), iar 
densitatea numerică, de aproximativ 6750 ex/m 2 (pe braţul Sfîntu Gheorghe). 

Fitoreobiocenoza apare în condiţii de transparenţă accentuată a apei 
şi de curent scăzut. Componenţa zoocenozei este dominată net de către chiro¬ 
nomide (Endochironomus nymphoides, Cricotopus sp., Trichocladius alga- 
rum). Densitatea numerică a organismelor fitofile ajunge la 100 000— 
150 000 ex/m 2 (V. I. J a d i n, 1950). 

Fauna piscicolă se remarcă printr-o componenţă specifică bogată. Astfel, 
de exemplu, în Amur au fost semnalate 99 de specii, în Volga, 74, în Dunăre, 
83 specii autohtone şi cîtcva specii aclimatizate în diverse iazuri şi eleştee, 
pătrunse întîmplător în fluviu. 

Fiecare fluviu conţine cîteva forme proprii. în Volga: vobla şi beluga; 
în Amur: plătica albă şi plătica neagră, şalăul golian şi avatul; în Rin: somo¬ 
nul (Salmo salar) şi scrumbia oceanică (Alosa vulgaris)\ în Dunăre: fusarul 
(Aspro slreber), pietrarul (A.zingel), răspărul (Acerina schraetser), cega 
(Acipenser ruthenus), viza (A.nudiventris), dunăriţa (Sabanejewia bulga- 
rica) (C. C. Antonescu, 1967). 

Aproximativ 75% din speciile de peşti ce populează sectorul românesc 
al Dunării se hrănesc cu organisme bentonice şi planctonice. în prima cate¬ 
gorie se include crapul (Cyprinus carpio), cega (Acipenser ruthenus), mreana 
(Barbus barbus), morunaşul (Vimba vimba), văduviţa (Leuciscus idus), 
batea (Blicca bjorkna) etc.; din cea de a Il-a categorie face parte obleţul 
(Alburnus alburnus), fufa sau plevuşcă (Leucaspius delineatus), boarţa 
(Rhodeus sericeus amarus), gingirica (Clupeonella cultriventris), undreaua 
(Syngnalhus nigrolineatus) . în felul acesta ihtiofauna valorifică sub o formă 
superioară verigile inferioare ale lanţului trofic al fluviului. Restul de 25% 
din ihtiofauna Dunării valorifică în mod indirect potenţialul trofic al bazi¬ 
nului, fiind forme răpitoare. în această categorie se include somnul (Silurus 
glanis), avatul (Aspius aspius), morunul (Huso huso), ştiuca (Esox lucius), 
şalăul (Stizostedion lucioperca), bibanul (Perca fhtviatilis), mihalţul (Lota 
Iota) ş.a. (T h. B u ş n i ţ ă şi V. Z i n e v i c i, 1963). 

Doar o mică parte din ihtiofauna Dunării se menţine exclusiv în fluviu. 
Din această categorie face parte sabiţa (Pelecus cultratus), pietrarul (Aspro 
zingel) sau fusarul (A. streber). O importanţă economică deosebită prezintă 
migratorii anadromi (peştii care pătrund în susul fluviului, venind din mare 
pentru reproducere): morunul (Huso huso), nisetrul (Acipenser giildaen- 
staedti), păstruga (A. stellatus) , şipul (A.sturio), viza (A.nudiventris), 
scrumbia de Dunăre (Alosa pontica), rizeafea (Alosa caspia nordmanni), 
gingirica (Clupeonella cultriventris). Acestea sînt specii de origine dulcicolă, 

adaptate secundar la condiţii de apă salmastră şi marină (E. P o r a şi 
L. O r o s, 1974). Migratorii catadromi (peşti ce se reproduc în mediul marin, 
dar care cresc şi se maturează în fluvii sau în zona de la gura acestora), sînt 
reprezentaţi în Dunăre printr-o singură specie: Anguilla anguilla. De remar¬ 
cat că în Dunăre pătrund numai o parte din exemplarele de sex feminin, în 
timp ce masculii şi o parte din femele se opresc în melelele din faţa gurilor 
fluviului (V. Z i n e v i c i, 1967) O parte din ihtiofauna Dunării o constituie 
semimigratorii reofili, ce provin din afluenţi: mreana (Barbus barbus), 
cleanul (Leuciscus cephalus), scobarul (Chondrostoma nasus) ş.a. Cea 
mai numeroasă grupare o constituie semimigratorii stagnofili, ce iernează 
în fluviu şi se reproduc în zona inundabilă; somnul (Silurus glanis) şi 
crapul (Cyprinus carpio), sînt cei mai importanţi peşti din această categorie. 

Peştii ce populează Dunărea manifestă o sensibilitate diferită la concen¬ 
traţia oxigenului solvit. O parte din ei (scrumbia de Dunăre, rizeafea, gingi- 
rica, şalăul, sabiţa, obletul mare, mihalţul, pietrarul, fusarul, răspărul, moru- 
naşul) au nevoie de o concentraţie mare de oxigen (6,5—16 mg/l); alte specii 
(morunul, nisetrul, păstruga, cega, somnul, ştiuca, obletul, mreana, ghibor- 
ţul, bibanul, cosacul, văduviţa) manifestă o sensibilitate medie faţă de fac¬ 
torul menţionat (4—16 mg/l), sau o sensibilitate redusă (1 — 15 mg/l); în 
ultima categorie se include crapul, plătica, caracuda, carasul, argintiu, linul, 
anghila, ţigănuşul. 

Răspîndirea ihtiofaunei de-a lungul sectorului românesc al Dunării 
depinde deci, pe de o parte, de caracteristicile factorilor mediali, pe de altă 
parte, de caracteristicile ecologice ale peştilor. în funcţie de aceste carac¬ 
teristici, Th. Buşniţa şi V. Zinevici (1963) stabilesc o zonare a ihtio¬ 
faunei dunărene: 

Zona Baziaş-Corabia prezenta înainte de construirea barajului de la 
Gura Văii o ihtiofaună constituită dintr-un amestec de specii reofile, ce cobo¬ 
rau din afluenţii montani; aici se întîlneau mreana comună, scobarul, clea¬ 
nul, mihalţul, mreana vînătă, pietrarul, fusarul în cantităţi mai mari decît 
în celelalte zone. Aici migrau pentru hrană şi reproducere cega, morunul, 
nisetrul şi uneori păstruga. Era zona cu cel mai mare procent de răpitori 
01 %). 

Zona Corabia-Călăraşi constituie locul preferat de reproducere al stu¬ 
rionilor (morunul, nisetrul, păstruga), precum şi locul aproape exclusiv de 
reproducere al scrumbiei de Dunăre. înainte de îndiguirea albiei majore a 
fluviului, această zonă se afla sub influenţa luncii sale inundabile, care ofe¬ 
rea locuri prielnice de reproducere pentru crap, plătică şi batcă. Ca o conse¬ 
cinţă, în albia minoră a fluviului cîrduiau mari cantităţi de puiet. 

Zona Călăraşi-Brăila includea înainte de îndiguire marile insule Brăila 
şi Borcea, ce însumau o suprafaţă de peste 160 000 ha. Fundul apelor din 
lunca inundabilă se afla, de regulă, sub etiajul Dunării, creind condiţii favo¬ 
rabile pentru reproducerea sau cîrduirea crapului, sabiţei, văduriţei, somnului, 
precum şi locurile de creştere a unor migratori anadromi, ca scrumbia de 
Dunăre, rizeafea şi gingirica. 

Zona Brăila — gurile de vărsare (Dunărea maritimă) se remarcă printr-un 
amestec ce cuprinde toate speciile existente permanent sau temporar în flu¬ 
viu. Speciile dominante sînt sturionii (morunul, nisetrul, păstruga) şi alosele 
(scrumbia de Dunăre). 

Producţia biologică a fluviului depinde într-o măsură importantă de 
interdependenţa acestuia cu zona inundabilă (lunca şi Delta). Influenţa se 

Tabelul ' 2 


Densitatea numerică a planctonului din Dunăre in raport cu gura girlei Nedeia 
(după Gh. Brezeanu şi V.Popesc u-M a r i n e s c u, 1965) 


__ Densitatea/l 



Componenţa -- 

Amonte Nedeia 

Aval Nedeia 

Dxatomeae 

212 860 

1 124 700 

Chlcrophyceae 

42 920 

75 900 

Cyanophyceae 

54 520 

320 850 

Conjugatae 

2 900 

2 300 

Total fitoplancton 

312 200 

1 523 750 

Protozra 

8 

14 

Rotattfera 

46 

402 

Copepcda 

28 

602 

Cladocera 


24 

Total zooplancton 

82 

1 042 


exercită indirect, prin aportul de substanţe biogcne, cît şi direct, prin aportul 
de organisme planctonice şi peşti. Astfel, de exemplu, densitatea planctonului 
în Dunăre, în amonte si aval de gura gîrlei Nedeia, diferă în mod semnificativ 
(tabelul 2). _ 

La rîndul său, prin aportul de apă şi substanţe fertilizante, prin deter¬ 
minarea perioadei, mărimii şi duratei inundaţiilor, fluviul determină evo¬ 
luţia şi dinamica ecosistemelor zonei inundabile (N. Botnariuc, 1976, 
G. A n t i p a, 1910). 

5.1.5.5. ACŢIUNEA FACTORULUI UMAN ASUPRA ECOSISTEMELOR 
APELOR CURGĂTOARE 

Societatea umană exercită o puternică şi multiplă acţiune asupra apelor 
curgătoare, influenţînd evoluţia ecosistemelor sale. Menţionăm, în acest 
sens, acţiunile de amenajare, exploatarea resurselor şi utilizarea apelor în 
scopuri industriale sau menajere. 

Amenajarea cursului unei ape curgătoare are în vedere regularizarea 
cursului, prin eliminarea unor bucle şi sinuozităţi ale albiei, copertarea zonei 
de mal cu dale de piatră şi beton, îndiguirea şi scoaterea din circuit a zonei 
inundabile, construirea de lacuri artificiale etc., acţiuni cu implicaţii profunde 
şi uneori neprevăzute asupra vieţii din aceste bazine. Transformarea unei 
ape curgătoare într-un canal rectiliniu determină creşterea puterii de spălare 
a faciesului bental în timpul viiturilor şi uniformizarea condiţiilor de viaţă; 
pavarea cu dale de piatră a zonei de mal determină scăderea considerabilă 
a producţiei biologice a celei mai importante zone a unui bazin acvatic, 
zona litorală. Eliminarea zonei inundabile din circuitul unei ape 
curgătoare are implicaţii importante asupra, producţiei piscicole, 
cele mai valoroase specii de peşti reprodueîndu-se în zona inun¬ 
dabilă ; prin aportul de aluviuni, apa curgătoare măreşte fertili¬ 
tatea terenurilor agricole din zona inundabilă; aportul de săruri dizolvate din 
terenurile zonei inundate contribuie la mărirea producţiei organismelor auto- 
trofe din apa curgătoare. Bararea cursurilor de apă are implicaţii asupra 
migraţiei peştilor. Construirea unor lacuri pe traseul apelor curgătoare modi- 

fică în mod radical componenţa biocenozelor. Desigur, civilizaţia de astăzi 
nu se poate concepe fără amenajarea cursurilor de apă curgătoare. Neceai- 
tăţile industriei, agriculturii, navigaţiei, securitatea localităţilor nu se pot 
concepe fără aceste amenajări. Ele trebuie făcute însă în urma unor studii 
complexe, eliminînd riscul unor evoluţii nedorite ale ecosistemelor acvatice. 

Exploatarea neraţională a resurselor biologice ale apelor curgătoare 
poate duce la dispariţia unor specii valoroase; aclimatizarea pripită a unor 
specii provenite din alte bazine poate avea implicaţii mari asupra echilibrului 
biocenotic. Şi în acest caz este necesar avizul competent al specialistului. 

Un proces de impurificare are loc şi în mod natural. Torenţii formaţi 
după ploaie sau după topirea zăpezii antrenează în apele curgătoare din 
sectorul montan şi colinar importante cantităţi de frunziş, masă organică 
greu putrescibilă, ce se depozitează în anumite zone, modificînd structura 
faciesului bental şi determinînd schimbări în componenţa calitativă şi canti¬ 
tativă a biocenozei. Pîraiele sînt uneori impurificate cu ape provenite din 
turbării, caracterizate printr-un pH acid, încărcare cu acizi humici şi alţi 
produşi toxici. Poluarea naturală a apelor curgătoare are însă un caracter 
limitat ca intensitate, întindere în spaţiu şi timp. 

Industria şi necesităţile menajere ale marilor centre urbane solicită un 
consum tot mai intens de apă dulce şi din acest punct de vedere, rîurile şi 
fluviile oferă un volum superior de apă în raport cu apele stagnante. în acest 
proces de folosire şi redare a apei în circuitul natural, apa poate suferi un 
proces de impurificare. 

Poluarea artificială se deosebeşte de cea naturală atît cantitativ, cît şi 
calitativ. 

O apă curgătoare se reînnoieşte neîncetat; totodată, curgerea determină 
un proces mecanic de oxigenare. Din acest punct de vedere, apa curgătoare 
rezistă cu mai mult succes procesului de poluare în raport cu apele stagnante. 
Pe de altă parte, datorită faptului că apele sînt curgătoare, există pericolul 
potenţial ca acestea să sufere impurificări repetate, provenite din mai multe 
surse. 

O apă curgătoare poate fi poluată, atît cu impurităţi anorganice (nepu- 
trescibile), cît şi cu impurităţi de natură organică (putrescibile). 

în prima categorie intră substanţele în suspensie, scursorile acide sau 
alcaline, anumite substanţe toxice, ca şi o serie de substanţe care alterează 
gustul şi mirosul apei. 

Substanţele în suspensie astupă epiteliul branchial al peştilor şi se depun 
pe faciesul bentonic, distrugînd sau dereglînd echilibrul biocenotic. Instala¬ 
bile de decantare pot reduce considerabil din efectele negative ale acestui 
tip de poluare. 

Efecte mult mai nocive produc acizii şi substanţele alcaline, majoritatea 
organismelor fiind sensibile la schimbări bruşte de pH. Torenţii temporari 
antrenează în apele curgătoare îngrăşăminte chimice care modifică gradul 
de eutrofie al acestora, determinînd fenomenul de „înflorire". în poluarea 
cu acizi şi baze se recomandă amestecul prealabil al acestor impurificatori cu 
mari cantităţi de apă curată, sau mai degrabă folosirea substanţelor tampon. 

în apele curgătoare pot ajunge diverse substanţe toxice: insecticide şi 
alte pesticide antrenate de ploi de pe terenurile agricole, o seric de toxice 
industriale, substanţe organo-fosforice, amoniac, gudroane, crom, zinc, mercur 
ş.a. în aceste cazuri combaterea poluării se face prin neutralizări, coagulări, 
oxdări. în ultimul timp se preconizează utilizarea unor organisme — bacterii. 

plante sau animale care au 
rol de bioacumulatori — ce 
pot fi ulterior extrase din 
ape şi distruse. 

Destul de dificil de 
combătut sînt substanţele 
care modifică calităţile or¬ 
ganoleptice. Dintre acestea 
menţionăm reziduurile din 
industria petrolieră, fenolii, 
din industria mătăsii şi a 
parfumurilor. 

Mult mai dăunătoare ca efecte şi durată este poluarea cu substanţe 
organice, poluare care se poate desfăşura atît aerob, cît şi anaerob (în ulti¬ 
mul caz apărînd o serie de produşi noi, toxici). 

Procesul de biodegradare a poluanţilor organici se desfăşoară fie natural, 
în ape, el numindu-se autoepurare, fie în instalaţiile de epurare biologică 
(aerotancuri, biofiltre, metan tancuri etc.). 

K n 6 p p denumeşte autoepurare descompunerea impurităţilor organice 
venite în emisar prin acţiunea comună a bacteriilor, plantelor şi animalelor. 
Capacitatea de autoepurare a unei ape este posibilitatea pe care o are aceasta 
de a descompune substanţele introduse în ea. în procesul de autoepurare 
intervin, sub o formă sau alta, toate organismele acvatice, pe diferitele trepte 
ale degradării substanţelor organice (fig. 26). 

în apele curgătoare procesul de autoepurare se desfăşoară pe distanţe 
de zeci sau chiar sute de km. Aceasta se poate urmări efectuînd din loc în 
loc analize amănunţite ale parametrilor fizico-chimici, microbiologici şi bio¬ 
logici. 

Procesul de autoepurare este influenţat de o serie de factori fizici (cum 
sînt capacitatea de sedimentare, lumina, temperatura, viteza de mişcare a 
apei), chimici (cantitatea de oxigen dizolvat şi de bioxid de carbon) şi biolo¬ 
gici (o gamă variată de organisme, un ecosistem cu o capacitate ridicată de 
autoreglare, lanţuri trofice variate etc.). 

Autoepurarea se desfăşoară în două faze — una oxidativă (cea în care 
procesele biochimice predominante sînt de oxido-rcducere şi cea de sinteză 
organică (în care, pe seama substanţelor minerale şi a energici solare) se desă- 
vîrşeşte epurarea şi se restabileşte echilibrul bioccnotic al ecosistemului. în 
prima fază rolul principal este jucat de organismele heterotrofe (în special 
bacterii), în cea de a doua de către organismele autotrofe. 

Imediat după impurificarea rîului are loc o modificare substanţială a 
chimismului şi biocenozelor (fig. 27). în zona imediat aval de locul deversării 
apar succesiuni de populaţii bacteriene, fiecare descompunînd anumite sub¬ 
stanţe organice rezultate din procesele metabolice ale altora; din aceste pro¬ 
cese rezultă alte substanţe mai simple care de vin. accesibile populaţiei urmă¬ 
toare. Cînd condiţiile chimice o permit, apar organismele bacterivore (ciliate, 
nematode, amoebe şi flagelate), apoi răpitorii acestora şi saprofagii (rotiferi, 
crustacee, larve, insecte); cu cît încărcarea organică scade, creşte cantitatea 
de oxigen dizolvat, turbiditatea scade şi se reduc toxicele organice, numărul 
speciilor creşte. Biocenoza se diversifică treptat, lanţurile trofice sînt mai 
numeroase şi cu mai multe verigi, biocenoza are tendinţa să revină la cea exis¬ 
tentă anterior impurificării, sistemul tinde să-şi recapete vechea integralitate. 



Fig. 26. Influenţa deversărilor toxice asupra bioceno¬ 
zelor din apele curgătoare 

în prezent pe teritoriul 
ţării noastre practic nu mai 
există ape curgătoare neim- 
purificate sub o formă sau alta ; 
mai mult, unele (cum sînt Jiul, 
Oltul, Argeşul) sînt afectate de 
poluanţi pînă la vărsarea lor 
în Dunăre, autoepurarea nereu¬ 
şind să se realizeze decît în 
mică măsură. Pentru salvarea 
rîurilor se cer luate măsuri şi 
mai drastice de reducere aim- 
purificării lor, ştiut fiindcă nu¬ 
mai aceasta va putea asigura 
dezvoltarea economică nestîn- 
jenită a localităţilor ţării 
noastre. 


5.1.6. MAREA NEAGRĂ 


Bazinul pontic are o for¬ 
mă relativ ovală cu o orienta¬ 
re est-vest, fiind o depresiune 
intermontană între două cutări 
alpine care separă Europa de 
Asia. 

Suprafaţa totală a Mării 
Negre este de 461 000 km 2 din 
care 38 000 km 2 aparţin anexei 
sale, Marea Azov. Volumul 
de apă 537 300 km 3 . Adînci- 
mea maximă este de 2 244 m şi se află în aprtea sa centrală, adîncimea 
medie fiind pe 1 197 m. Suprafaţa bazinului său hidrografic este de 2 405 000 km 2 , 
iar aportul anual de apă dulce este de 390 km 3 . Cele mai importante aporturi 
de apă dulce le aduc fluviile Dunărea, Donul, Niprul şi Nistrul. Contribuţia 
Dunării este de jumătate din cantitatea totală de apă dulce primită de Marea 
Neagră, adică de cca 200 km 3 /an. 

Marea Neagră este legată de bazinul mediteranean prin strîmtoarea Bos¬ 
for de 30 km lungime şi 27 m adîncime. 

5.1.6.1. EVOLUŢIA PALEOGEOGRAFICĂ A MĂRII NEGRE 
ŞI A VIEŢII DIN EA 

Istoria Mării Negre începe cu aproximativ 14,5 milioane de ani în urmă, 
în perioada sarmaţiană din mioccnul superior, cînd Marea Paratethys îşi pierde 
legătura definitiv cu Marea Mediterană devenind un bazin complet închis. 
Această mare izolată, Marca Sarmatică, s-a îndulcit treptat iar vechea ei 
faună cu pronunţate caractere marine tropicale, a fost înlocuită cu o faună 
proprie, de apă salmastră. O serie de moluşte gasteropode (Rissoa, Gibbula) 
şi lamelibranchiate (Spisula, Cardium, Paphia, Congeria) au reuşit însă să 
supravieţuiască. La începutul pliocenului, datorită activităţii orogenetice. 
Marea Sarmatică se fragmentează în bazine mai mici. Marele Lac Pontic 


Sursa de 



Fig. 27. Modificări suferite de ecosistemul unui rîu, 
ca urmare a deversării de ape u?ate cu încărcare 
organică (După K. M e 11 a n 1967) 

l : tg. 28. Evoluţia geologică a Mării Negre (După Caspers) 
a. Bazinul Sarmatic; 6. Bazinul Meotic; c. Bazinul Pontic; d. Bazinul Cimerian 


format cuprindea actualul bazin al Mării Negre şi o parte din cel Caspic 
(fig. 28). Salinitatea sa era foarte scăzută aproape de cea actuală a comple¬ 
xului lagunar Razelm-Sinoe, iar fauna asemănătoare cu cea din Marea Cas- 
pică de astăzi. 

în perioada ponţiană din pliocenul mediu, cu aproximativ 7,5 milioane de 
ani în urmă, Marele Lac Pontic se scindează în două părţi: una vestică, bazi¬ 
nul pontic şi una estică, bazinul aralo-caspic (fig. 28). Timp de mai bine de 
2 milioane de ani aceste bazine vor evolua separat, căpătînd faune proprii. 

în pleistocen, cu 2,5 milioane de ani în urmă, bazinul Pontic se frag¬ 
mentează în bazine din ce în ce mai mici care ulterior se colmatează şi dispar, 
rămînînd intactă numai o mare relativ adîncă cu apă aproape dulce, într-un 
perimetru aproximativ identic cu cel de astăzi al Mării Negre. Marea Caspică 
îşi reduce şi ea mult suprafaţa, izolîndu-se de bazinul aralic. Caracteristic 
acestor bazine sînt genurile de moluşte lamelibranchiate ca Spisula, Modiolus, 
Tapes, Donax, Syndesmia şi gasteropode ca Nassarius, Gibulla, Buccinum ş.a. 

în pleistocen au loc patru răciri climatice (glaciaţiuni) separate între 
ele de perioade calde. Perioadele glaciare s-au caracterizat prin expansiuni 
ale calotelor de gheaţă ale ambilor poli, iar pe continentul european, prin 
apariţia gheţarilor la o relativ joasă altitudine în toate lanţurile muntoase. 
Datorită prinderii unei mari cantităţi de apă în calotele de gheaţă, nivelul 
mărilor şi oceanelor a scăzut relativ mult produeîndu-se astfel mari schim¬ 
bări în configuraţia uscatului. Dimpotrivă, perioadele interglaciare, cu o 
climă caldă, au dus la topirea gheţarilor iar apa eliberată a făcut ca nivelul 
mărilor şi oceanelor să crească. Mişcările eustatice de nivel ale mărilor erau 
în general asociate şi cu mişcări orogenetice ale scoarţei. Se consideră că peri¬ 
oadele glaciare erau pentru bazinul pontic regresive iar interglaciarele trans- 
gresive. Deoarece Marea Neagră a ocupat o poziţie intermediară între bazi¬ 
nele Mediteranean şi Caspic, în timpul glaciaţiunilor pleistocenice, au existat 

perioade extrem de complexe în existenţa ei, în schimbări de nivel, salinizări 
şi îndulciri ale apei, care au dus corespunzător la adînci modificări în flora 
şi fauna sa. Redăm pe scurt aceste faze de evoluţie ale bazinului pontic. 

în timpul glaciaţiunii Giinz, Marea Neagră era un lac aproape îndulcit 
(Lacul Ceauda) cu o bogată faună de moluşte Adacnidae. Lacul era legat de 
bazinul Caspic prin canalul Maniei, situat pe la nordul Crimeii. Nu exista 
nici o legătură cu bazinul Mediteranean. Interglaciarul Gunz — Mindel deşi 
transgresiv în restul mărilor, în perimetrul pontocaspic nu aduce un aport 
de apă mediteraneană. Mai mult legătura prin canalul Maniei dintre bazinele 
Pontic şi Caspic se întrerupe, datorită unor mişcări orogenc. Fauna de apă 
salmastră se menţine. 

Glaciaţiunea Mindel face ca în bazinul Caspic apele să se ridice mult iar 
legătura dintre acest bazin cu cel al Mării Negre să se restabilească prin 
valea Maniei. Se presupune că prinlr-un culoar al Bosforului, apele celor 
două mări treceau în bazinul mediteranean. Această perioadă corespunde 
epocii Paleoeuxinice. Faunele caspice şi pontice care se amestecă erau domi¬ 
nate de lamelibranchiatele din genurile Didacna şi Adacna şi de gasteropode 
Paludinidae. în interglaciarul Mindel-Riss (epoca Uzunlariană) , nivelul 
bazinului Caspic scade iar cel al Mediteranei creşte şi prin urmare apele sărate 
mediteraneene intră în bazinul Mării Negre. Nivelul ei se ridică cu 30—45 m 
peste cel actual. Pentru prima dată de la perioada sarmaţiană cele două mări 
vin din nou în contact deşi Caspica rămîne izolată. Fauna de apă sărată a 
Mediteranei pătrunde în Marea Neagră, a cărei salinitate mai scăzută capătă 
un rol selectiv. Glaciaţiunea Riss (epoca Euxinului Mediu) a avut ca rezul¬ 
tat creşterea nivelului în bazinul Caspic şi reluarea legăturii dintre bazinele 
Pontic şi Caspic prin Maniei. Marea Neagră îşi recapătă caracterul salmastru. 
Fauna mediteraneeană dispare şi este înlocuită cu alta de apă salmastră. 
Numai cîteva specii mediteraneene eurihaline mai rezistă ('Cardium edule r 
Atherina boyeri) dintre care unele pătrund şi în bazinul Caspic. 

Interglaciarul Riss-Wurm (epoca Karangat) este transgresiv şi are loc 
a doua pătrundere a apelor mediteraneene în Marea Neagră. Fauna de apă 
sărată o înlocuieşte pe cea salmastricolă. Se cunosc din această perioadă 
fosile de Tapes calverti, Cardium tuberculatum, AporJiais pes-pelecani, Ceri- 
thiolum tuberculatum, numeroase echinoderme ş.a. De remarcat că bazinul 
caspic în această perioadă a rămas izolat. 

Glaciaţiunile Wurm au avut 3 stadii extrem de reci separate între ele 
de interstadii calde. Glaciaţiunea Wurm I (epoca Neoeuxinică) este regre¬ 
sivă pentru Marea Mediterană şi Marca Neagră dar transgresivă pentru Marea 
Caspică. Legătura dintre bazinele caspic şi pontic se restabileşte prin canalul 
Maniei iar fauna mediteraneană din bazinul pontic este din nou înlocuită cu 
specii salmastricole. Intcrstadiul Wurm I — Wiirm II (epoca Paleopontică) 
marchează începutul marii transgresiuni flandriene cînd apele Mediteranei 
pătrund pentru a treia oară în bazinul pontic şi odată cu ele intră o floră 
şi faună de apă sărată. Legătura cu Marea Caspică se întrerupe definitiv. 
Formele salmastricole din Marca Neagră în parte dispar şi în parte se retrag 
în lagune sau la gura fluviilor. Glaciaţiunea Wiirm II (epoca Mării Negre 
Vechi) a dus la întreruperea legăturii dintre Mediterana şi Marea Neagră. 
De aceea, salinitatea bazinului pontic scade din nou, iar fauna de apă salmastră 
ia o mare dezvoltare. Interstadiul Wurm II — Wurm III (epoca Mării Negre 
Vechi, faza finală) este transgresiv iar apele mediteraneene pătrund odată 
cu flora şi fauna lor în Marea Neagră. în timpul stadiului glaciar Wurm III 

are loc o stagnare a nivelului. Flora şi fauna bazinului pontic au un caracter 
mediohalin, întrucîtva asemănător cu cel de astăzi. 

Postglaciarul (epoca Mării Negre Noi) începe odată cu transgresiunea 
neolitică sau histriană. Nivelul Mării Negre era mai ridicat cu 5 m faţă de 
cel actual. Flora şi fauna acestei mări au evidente caractere mediteraneene, 
legătura cu Marea Mediterană prin Bosfor, fiind deschisă definitiv. 

Cu toate că legătura cu Mediterana nu se va mai întrerupe, către sfîrşitul 
mileniului II î.e.n. are loc o nouă regresiune de minus 3—4 m faţă de actua¬ 
lul nivel (regresiunea fanagoriană). Ea nu durează decît un mileniu. în secolul 
al XV-lea are loc o nouă ridicare a nivelului mării cu peste 1 m faţă de cel 
actual (transgresiunea valahă) care ulterior scade ajungînd la cel de astăzi. 

Evoluţia bazinului pontic a produs modificări însemnate în flora şi fauna 
acestui acvatoriu, atît ca succesiune a biocenozelor cît şi în transformarea 
speciilor. Ultima redeschidere a legăturii dintre Mediterana şi Marea Neagră 
şi prin urmare salinizarea acesteia din urmă, a avut ca efect dispariţia ele¬ 
mentelor de origine ponto-caspică sau retragerea lor în zone oligohaline ca 
lagune, limanuri, zone de vărsare ale fluviilor. Ce vîrstă au aceste relicte? 
Cele mai multe nu sînt mai vechi decît perioada neoeuxină adică din timpul 
stadiului glaciar Wurm I. Sc consideră că specii mai vechi decît cele neoeu- 
xinice nu ar fi putut rezista unui regim atît de zbuciumat prin care a trecut 
bazinul pontic. Din cele aproximativ 1 500 de specii de nevertebrate (exclusiv 
protozoarele) existente în prezent în Marea Neagră, numai în jur de 100 de 
specii sînt relicte (6,6%) şi circa 1 200 intrate din Mediterana (aproximativ 
80%). Restul de 200 de specii (13,2%) sînt dc origine dulcicolă. La peşti, 
din 145 de specii, 120 (82,69%) sînt pătrunse din Mediterana şi numai 25 
(17,31%) sînt relicte. Această relaţie dovedeşte că apele sărate ale Mediteranei 
au avut un rol selectiv în rîndul speciilor relicte. Pe de altă parte speciile 
mediteraneene s-au dovedit a fi mai competitive, printr-o putere destul de 
mare de adaptare la salinitatea scăzută a Mării Negre. 

Dintre speciile relicte care trăiesc în spaţiile lagunare la gurile fluviilor, în apele dulci sau 
întreprind migraţii din mare în fluvii putem enumera: Cordylophora caspta, Hyp>anta invalida, 
Jaera sarsi, Acipenser gueldenstaedti, Clupecnella cultrivintris, Alosa pontica, A. maeotica, Pcma- 
toschistus longecaudatus, Gobius batracccephalus, G. syrtnan, Benthcphilcides braunen, Casptcsctna 
caspiutn ş.a. In schimb unele specii intrate din Mediterana au dat în Marea Neagră rase geogra¬ 
fice aparte: Mullus barbatus ponticus, Engraults encrasichclus pcnticus etc. 


5.1.6.2. CONDIŢII DE MEDIU 

Datorită istoriei lui cît şi aşezării sale, bazinul pontic oferă vieţii condiţii 
aparte, fapt pentru care este considerat ca un unicum hydrohiologicum. Să 
analizăm cîteva din aspectele ce îi conferă titlul de „unicum". 

Dacă salinitatea mărilor şi oceanelor este cuprinsă între 30 şi 35% 0 , 
Marea Neagră are o salinitate mult mai redusă. în dreptul litoralului româ¬ 
nesc ea ajunge cel mult la 18% 0 iar în alte zone în jur de 20% o . Această 
stare se datorează aportului mare de apă dulce adus de fluviile sale impor¬ 
tante Dunărea, Donul, Nistrul şi Bugul. Totuşi apa dulce, fiind mai puţin 
densă, se păstrează numai la adîncimi mai mici. La 180—200 m adîncime 
concentraţia de săruri este de 21—22% 0 . 

Una din cele mai importante caracteristici ale Mării Negre este aceea 
că viaţa ei cea mai activă se află în pătura de pînă la 200 m. Dincolo de 
această adîncime, se află un imens bazin al morţii, dominat de bacterii redu¬ 
că toare de sulf ca Microspira şi Desulfovibrio. Ele reduc sulfaţii pînă la H 2 S. 

Fig. 29. Reprezentarea principalelor medii de viaţă din Marea Neagră 
(După Manolcli şi Nalbant, modificat) 


Din aceste motive circa 85% din apa acestei mări este practic lipsită de oxi¬ 
gen şi dominată de H 2 S. între stratul de suprafaţă de pînă la 200 m şi restul 
masei lichide, curenţii de convecţie, singurii care ar putea „aerisi" zonele 
profunde, sînt aproape inexistenţi. Toate animalele pătrund dincolo de adîn- 
cimea de 200 m numai după moarte. Viaţa activă a Mării Negre se duce 
deci pînă la adîncimea amintită mai sus şi mai ales pe toată suprafaţa plat¬ 
formei continentale. Ea se supune unor condiţii aproape similare cu cele 
din alte mări şi oceane. Care sînt aceste condiţii? 

Aspectul fundului pe platforma continentală. în general, platforma 
continentală (fig. 29) are o pantă lină de la cota 0 către adîncimea de 200 m. 
Ea este mai lată în partea de nord-est a Mării Negre, marginea ei aflîndu-se 
la 150—200 km distanţă de ţărm, şi foarte redusă, de numai cîţiva km, în 
partea estică a acestei mări. 

în dreptul ţărmului româncasc platforma continentală este intersectată 
de o serie de văi canioane unele fiind prelungirile cursurilor de apă cînd Marea 
Neagră avea nivele mai scăzute, altele fiind mai degrabă de origine tectonică. 

Sedimentele joacă un rol important în succesiunea biocenozelor. Se 
acceptă (S h e p a r d, 1963) că sedimentele pot fi împărţite după dimensiunile 
granulelor care le formează în pietrişuri, nisipuri, silturi şi argile, fiecare din 
această categorie avînd 2 sau mai multe subdiviziuni. în realitate, sedimen¬ 
tele nu se găsesc perfect sortate, adică zone exclusiv formate numai dintr-una 
sau din altă categorie granulometrică, ci într-un amestec în care există o 
dominantă, iar celelalt efracţiuni în cantităţi mai mici. Distribuţia dimensiu¬ 
nilor sedimentelor este variabilă şi este determinată de o seric de proprietăţi 
ca viteza de depunere, permeabilitatea, viteza de transport şi de sortare etc. 
Pe de altă parte, sedimentele se mai caracterizează şi prin compoziţia lor 

chimică precum şi după originea (sau provenienţa) lor. Din aceste motive 
sedimentele pot fi considerate ca un factor major în selectarea vieţuitoarelor 
ce compun biocenozele bentale. 

Varietatea substraturilor pe platforma continentală din dreptul litora¬ 
lului românesc este destul de mare. Amintim aici numai cele 8 tipuri princi¬ 
pale, care la rîndul lor pot fi împărţite în mai multe subtipuri după mărimea 
şi dominanţa granulelor, compoziţia chimică, origine etc. Nu vom mai da şi 
caracteristicile lor, acestea fiind discutate pe larg de B ă c e s c u, M ii 11 e r 
şi Gomoiu (1971: 32—33) şi de Manoleli şi Nai ban t (1976: 
25 -26). 

Nisipurile formează plăjile şi fundurile puţin adînci. 

Nisipurile miloase acoperă de asemenea funduri puţin adînci, mai ales 
la nord de Capul Midia. 

Scrădişul recent, format din fragmente sau valve întregi de moluşte. 
Se întîlneşte de obicei la mică adîncime (0—10 m). 

Substratul dur este reprezentat de zone de piatră, de obicei calcare sar- 
matice la sud de Constanţa. Ajunge pînă la 15—18 m. 

Mîlurile cu Mytilus sînt sedimente mobile ce se găsesc la adîncimi de 
20—60 m. 

Mîlurile cu Phaseolina sînt sedimente de adînc, între 60—100 m. 

Mîlurile cu Phyllophora sînt sedimente din ultimele 2 tipuri pe care s-au 
dezvoltat algele roşii Phyllophora nervosa şi P. brodiaei. Ocupă zone din spa¬ 
ţiul predeltaic între 30—60 m. 

Paleoscrădişul de tip caspic este format din resturi de cochilii fosile. 

Mişcarea apei joacă un rol important mai ales în viaţa plantelor şi ani¬ 
malelor din zonele de mică adîncime. 

— Fluxul şi refluxul (mişcările mareice) nu reprezintă un factor esenţial 
In Marca Neagră. Amplitudinea dintre maxima ridicare şi coborîre a nivelului 
mării în acest fenomen, nu depăşeşte decît excepţional 9 cm, ceea ce este 
foarte puţin. 

— Curenţii. Există un curent circular în jurul bazinului pontic cu o 
mişcare în sens invers acelor unui ceas şi 2 curenţi ciclonali, cîte unul în fie¬ 
care din jumătatea de vest şi de est, a Mării Negre, şi care se rotesc invers 
unul faţă de celălalt. Mai există curenţi ce se datoresc vînturilor, care pot 
deplasa importante mase de apă, curenţi generaţi de structura termohalină 
a apei sau generaţi de viiturile excepţionale ale Dunării. 

— Valurile au înălţimi variabile, în funcţie de viteza vînturilor care le 
generează. în timpul marilor furtuni nu depăşesc înălţimea de 4—5 m, o 
lungime mai mare de 90 m şi o viteză de 12 m/sec. Totuşi forţa lor este consi¬ 
derabilă şi pot provoca adevărate dezastre în viaţa din zonele de mică adîn¬ 
cime. 

Acţiunea valurilor în zonele de mică adîncime (pînă la maximum 10 m) 
se resfrînge direct asupra sedimentelor provocînd astfel o deranjare a aces¬ 
tora şi o resedimentare ulterioară. în cazul în care valurile sînt mici, ele deter¬ 
mină pe fundurile nisipoase, acele cute pe substrat numite rippie-marks. 
Pe funduri mai adînci curenţii sînt responsabili de formarea riplurilor. Deran¬ 
jarea sedimentelor şi redepunerea lor duc la modificări foarte mari printre 
organismele psamofile, mai ales între cele care trăiesc înfundate în nisip 
(Lentidium medii erraneum, Car diurn edule, Chamelea gallina, Mya arenaria). 
După furtuni mari, pe plajele de la Mamaia, Portiţa sau Periboina sînt 
aruncate cantităţi impresionante din aceste moluşte. Aceleaşi efecte se pot 

vedea şi la fundurile stîncoase, puţin adinei, cînd uriaşe depozite de alge roşii 
(Ceramium), verzi (Enteromorpha) sau brune (Cystoseira) împreună cu 
bancuri de midii (Mytilus galloprovincialis) sînt depuse pe mal. 

Un fenomen interesant, cu implicaţii mai de grabă asupra planctonului, 
îl prezintă valurile interne. Acest tip de mişcare se petrece în masa apei, 
în zona de contact dintre două straturi de apă cu densităţi diferite. Cauza 
exactă a acestui fenomen nu este pe deplin lămurită. Oricum, s-a constatat 
că aglomerările de plancton se află în general în această zonă, de contact 
între cele două mase de apă. Ecografieri amănunţite au arătat că păturile 
unor organisme planctonice urmează fidel suprafaţa valurilor interne. 

Lumina ce pătrunde în apă este unul din factorii care dispune mai ales 
etajarea diferitelor specii de alge. Pătrunderea luminii în apă este foarte 
variabilă, în funcţie de cantitatea de suspensii, de fenomenele de „înflorire" 
cu alge etc. în general transparenţa în Marea Neagră nu depăşeşte 15 m. 

Următoarele aspecte au un rol deosebit în ecologia organismelor marine: 

— intensitatea de lumină se resfrînge mai ales asupra speciilor de orga¬ 
nisme din fitoplancton; o intensitate prea mare duce la „arderea" cromato- 
forilor; prin urmare fitoplanctontele se dispun ceva mai la adînc în miezul 
zilei şi către suprafaţă dimineaţa, seara şi noaptea. 

— lungimea zilei sau întinderea în timp a perioadei de lumină, produce 
şi ea o succesiune în timp a diferitelor specii din fitoplanctonul marin. 

— cantitatea de energie luminoasă în 24 de ore are un deosebit rol în 
„mersul" fotosintezei. 

— compoziţia spectrală este cauza principală a etajării speciilor vegetale; 
se ştie că în pătrunderea în apă a unei raze de soare, aceasta pierde pro¬ 
gresiv, prin absorbţia de către lichid, componentele cu lungime de undă mică, 
astfel că la 5 m adîncime componenta roşie dispare, la 7—8 m cea portocalie 
iar în jur de 12 m componenta galbenă este absorbită şi ea; în acest fel algele 
îşi schimbă substanţele din cromatofori în funcţie de puterea de penetrare 
a diferitelor componente ale luminii; la adîncimea de 45—60 m diferenţa 
dintre zi şi noapte este destul de mică, chiar în mări foarte clare dar sînt 
numeroase specii de alge care trăiesc şi la aceste adîncimi (şi chiar mai mari) 
iar cromatoforii lor sînt capabili să perceapă cantităţi infime de lumină şi 
să producă fotosinteza; în Marea Neagră cîmpuri imense de alge roşii Phyl- 
lophora şi Lithothamnion se află între 35 şi 50 m. 

Bioluminiscenţa, capacitatea unor organisme de a emite o lumină proprie 
în mod spontan, este de asemenea un fenomen larg răspîndit în apele de su¬ 
prafaţă din Marea Neagră. Acest fenomen se datoreşte dezvoltării extraordi¬ 
nare care o capătă uneori flagelatul Noctiluca scinlillans. 

Temperatura, dincolo de adîncimea de 75 m este constantă pînă la fund 
(7—8°C), în timp ce păturile superficiale sînt supuse la mari variaţii sezo¬ 
niere. în timpul iernii temperatura apei mării ajunge la 0°C şi chiar sub 0°. 
In ierni excesive marea poate chiar îngheţa pe o întindere de cîteva sute de 
metri, uneori peste 1 km, fapt care are o consecinţă catastrofală pentru vie¬ 
ţuitoare. Vara temperatura stratului superficial (pînă la 8—10 m adîncime) 
se ridică la 20—22°C iar în veri excesive pînă la 25°C. Tot în timpul verii apa 
se poate răci brusc pe o perioadă cînd vînturile din spre est aduc la coastă 
mase de apă rece din zonele mai adînci. 

Oxigenul solvit descreşte cantitativ odată cu mărirea adîncimii. La 
suprafaţă variază între 4 şi 8 cm 3 /l în timp ce la adîncimea de 50 m variază 

între 1,5 şi 7,5 cm 3 /l. La 100 m adîncime este de 0,1 pînă la 3 cm 3 /l. La 
500 m poate ajunge pînă la cel mult 1,90 cm 3 /l. 

în timpul înfloririlor algei Exuviella cor data, noaptea se pot produce 
deficite de oxigen chiar în straturile superficiale, ceea ce provoacă moartea 
în masă a numeroase specii de peşti şi chiar de nevertebrate. 

5.1.6.3. DOMENIILE DE VIAŢĂ ŞI BIOCENOZELE 
DIN MAREA NEAGRĂ 

Repartiţia populaţiilor de plante şi animale este făcută după zonele 
ecologice pe care le ocupă speciile. în primul rînd, organismele ocupă două 
mari domenii: pelagic şi bentonic (fig. 29). 

Domeniul pelagic. Acest important domeniu cuprinde masa 
de apă şi organismele situate deasupra fundului platformei continentale 
şi a abisului marin. Porţiunea de pelagial situată deasupra platformei 
continentale (zona neritică) se subîmparte în trei zone distincte: epipelagial 
care cuprinde masa apcî situată deasupra infralitoralului pînă la aproximativ 
15 m adîncime; mezopelagial, cuprinde masa apei de deasupra circalitoralului 
pînă deasupra adîncimii de 100 m; infrapelagialul, cuprinde masa apei de 
la marginea externă a platformei continentale. Adevărata zonă pelagică se 
întinde în larg, deasupra marilor adîncimi. 

Planctonul Mării Negre. Totalitatea organismelor care plutesc sau înoată 
mai puţin activ în masa apei, formează planctonul. Acest grup de organisme 
se împarte la rîndul său după regnul din care aparţin, în fitoplancton (planc¬ 
tonul vegetal) şi zooplancton (plancton animal). Planctonul este opus nec- 
tonului, care cuprinde exclusiv organisme animale, ccfalopode peşti şi mami¬ 
fere (delfini, balene) şi care înoată activ, exccutînd deplasări mari într-un 
timp scurt. în Marea Neagră cefalopodele lipsesc, nectonul fiind format 
numai din peşti şi mamifere. 

Fitoplanctonul. Este compus aproape în exclusivitate din alge unicclu- 
lare: Diatomec, Dinoflagelatc, Silicoflagelate, Clorophycee, Coccolithinee ş.a. 

în spaţiul predeltaic al Dunării se poate observa un amestec de specii 
de apă dulce şi marine. Totuşi, după datele obţinute de cercetători români 
(B o d c a n u, S k o 1 k a), se constată o stratificare a algelor, cele de apă 
dulce ocupînd orizonturile superficiale, iar cele marine orizonturile de adînc. 
De asemenea, biomasa totală a speciilor dulcicolc este bine depăşită de bio- 
masa totală a speciilor marine. Spre sud şi spre larg speciile marine se întîl- 
nesc aproape în exclusivitate. De altfel la zona de contact dintre cele două 
tipuri de apă dulce şi sărată, zona cu intense procese chimice, atît formele 
dulcicole cît şi cele marine, pier. în plus, un factor care duce la distrugerea 
rapidă a speciilor marine care în mod normal trăiesc în ape limpezi, este 
cantitatea mare de suspensii aduse de Dunăre. 

Părăsind spaţiul predeltaic şi referindu-ne numai la speciile marine, 
arătam că în cadrul multor specii există o pronunţată variaţie sezonieră- 
Dinoflagelatele Goniaulax rotundatum, G. digitale, Exuviella cordata, E. com¬ 
presia au un maxim de dezvoltare în sezonul cald începînd din luna iunie 
şi pînă în august. Diatomeele Thalassiosira subsalina, Detonula confervacea 
şi Scelelonema costala se dezvoltă mai ales în timpul sezonului rece (decembrie- 
februarie). 

în ultimii ani, în timpul sezonului cald, se observă o puternică dezvol¬ 
tare a dinoflagelatului Exuviella cordata, a cărui înflorire provoacă adevărate 

marei roşii distrugătoare pentru multe organisme de la ţărm. Această situaţie 
se datorează unei tendinţe de eutrofizare a zonelor costiere prin aportul 
apelor Dunării care transportă şi apoi introduc în mare, cantităţi aprecia¬ 
bile de îngrăşăminte. 

Zooplanctonul care cuprinde organismele animale care plutesc sau înoată 
în masa apei este mai mobil decît fitoplanctonul, putîndu-sc deplasa activ 
pe verticală. El este constituit din indivizi ce aparţin unor grupe extrem de 
variate de animale: protozoare, celenterate, viermi, moluşte, atropode, chetog- 
natc şi urocordate. în funcţie de dimensiunile lor, organismele din zooplancton 
formează macroplandonul (meduzele, urocordatele, ctenoforele, chetognatele 
ş.a.), microplanctonul (dominat mai ales de crustaceele mărunte) şi nano- 
plandonul (protozoare, unele larve de moluşte). Trebuie de asemenea să amin¬ 
tim faptul că foarte multe specii din diverse grupe de animale, au o existenţă 
temporară în plancton, de obicei numai în stadiul larvar, restul vieţii pe- 
trecîndu-1 în domeniul bental. Aceste specii formează merdpianclonul. Astfel, 
stadiile naupliale ale crustaceelor ( Balanus , Carcinus, ca să nu amintim decît 
de două specii din grupe diferite de crustacee), stadiile de trocoforă ale majo¬ 
rităţii lamelibranchiatelor ( Cardium , Chamelea, Spisula, Tapeş ş.a.), larvele 
de polichete (Glycera, Nephtys, Dexiospira sau Arenicola), alcătuiesc cea 
mai mare parte a meroplanctonului. 

Microzooplanctonul trăieşte pe seama fitoplanctonului. Copepodele cum 
sînt cele din genurile Oithona, Acartia, Calanus, Pseudocalanus „pasc" algele 
din fitoplancton. Cercetătorul R. H. Fleming a atras atenţia în 1939 
cît de important este păscutul fitoplanctonului, arătînd că zooplanctonul 
păstrează astfel un echilibru în dezvoltarea organismelor vegetale. în general 
zooplanctontele urmează deplasările pe verticală ale fitoplanctontelor. Se 
formează în acest fel pînze de organisme planctonice în masa apei. Uneori 
aceste pînze sînt atît de compacte, îneît reflectă ultrasunetele emise de eco- 
grafele navelor. Pe hîrtia specială pe care se face înregistrarea (ecogramă) 
aceste pînze de grosimi variabile apar ca nişte dungi întunecate între fund 
şi suprafaţă. Ele au căpătai numele de straie difuzările. Este interesant că, 
uneori, peste stratele difuzante se suprapun şi aglomerări de peşti mai mult 
sau mai puţin compacte. în acest caz lanţul trofic este aproape complet: 
producătorii (fitoplanctonul), consumatorii de ordinul I (zooplanctonul) şi 
consumatorii de ordinul II (peştii). 

Cele mai importante zooplanctonte din Marea Neagră care dau valori 
mari ale biomasei sînt copepodele calanoidc din genurile Paracalanus, Pseudo¬ 
calanus, Centropages şi Acartia, copepodele harpacticoide din genul Micro- 
arthridion, copepodele ciclopide din genul Oithona şi cladocerele din genurile 
Penilia, Podon şi Evadne. O înseamntă pondere în planctonul litoral, mai 
ales în timpul sezonului cald, este dată de stadiile larvare ale unor specii 
bentale amintite mai sus. între acestea domină stadiul de nauplius ale crusta- 
ceului ciriped Balanus. Valori deosebit de ridicate în timpul verii le are şi 
protozoarul fosforescent Noctiluca. Este cazul să amintim şi de cîteva ele¬ 
mente ce formează macroplanctonul. Cele mai impunătoare prin dimensiuni 
sînt cele două specii de meduze Rhizostoma pulmo (meduza de apă caldă 
sau inima mării) şi Aurelia aurita (meduza de apă rece). Tot în macroplancton 
dar cu dimensiuni mult mai reduse intră ctenoforul Pleurobrachia rhodopis 
şi chetpgnatul Sagitta setosa. Icrele şi stadiile larvare ale unor specii de peşti 
formează ihtioplanctonul. 

Domeniul bental. Este populat cu organismele care îşi o 
viaţa pe fundul marii, în Marea Neagră, numai atît cît se întinde platforr 
continentală. 

Pentru a înţelege mai bine repartiţia pe verticală a acestor organisme 
vom folosi clasificarea domeniului bentonic dată de cercetătorul france 
J. M. P e r e s, care se potriveşte cel mai bine realităţilor din Marea Neagră. 
El a folosit ca element de bază etajul , adică sectorul domeniului benton' 
în limitele căruia condiţiile ecologice sînt relativ asemănătoare (fig. 30) 

Etajul supralitoral cuprinde acea zonă a ţărmului care este numai stro¬ 
pită de valuri şi unde organismele nu trăiesc într-o stare de imersiune con¬ 
tinuă. Este format din porţiuni de plaje acoperite ritmic de valuri sau stînci 
umezite periodic de valuri şi cu mici ochiuri de apă. 

Etajul medioliloral este limitat numai la fîşia de fund din zona de spar¬ 
gere a valurilor, adică pînă la adîncimea de aproximativ 0,5 m. 

Etajul infralitoral cuprinde porţiunea de fund imersă de la 0,5 m pînă 
la limita inferioară a fanerogramelor marine ( Zostera marina sau iarba de 
mare), de obicei pînă la 15 m adîncime. 

Etajul circaliloral este situat de la limita inferioară a fancrogamelor 
marine (15 m) pînă la limita inferioară a algelor pluricelulare iar în Marca 
Neagră pînă la limita inferioară a mîlurilor cu bivalva Modiolus phaseolinus. 

Etajul periazoic este strict particular Mării Negre şi a fost delimitat 
de oceanograful român Mi hai Băcescu. Acest etaj ocupă marginea 
exterioară a platformei continentale pînă la adîncimea de aproximativ 200 m. 

în Marea Neagră nu mai există viaţă animală dincolo de 200 m, nici 
în pelagial şi nici în bental şi prin urmare nu se poate vorbi de o zonă cu 
faună batipclagică, arhibentală sau abisală. 

Fiecărui etaj îi corespunde una sau mai multe biocenoze, după tipurile 
de substrat pe care îşi duc viaţa plantele şi animalele. în cadrul fiecărei 
biocenoze există specii vegetale şi animale caracteristice fiecare, avînd pre¬ 
ferinţe pentru un anumit tip de biotop. Unele specii trăiesc numai pe pietre 
sau stînci, cele litofile sau petricole altele, cele psamofile, numai pe nisip. 
Sînt specii care trăiesc în zonele de mîluri, pdofile sau iliofile, sau care au 
ca suport algele sau fanerogamele marine, cele filofile. Unele specii se tîrăsc 
pe suprafaţa sedimentelor, cele vagile, altele, săpătoarele, trăiesc în sediment 
şi numai rareori îl părăsesc. Cele care se fixează de substrat (sesile) formează 
comunităţi caracteristice epibioze. 

După felul cum se hrănesc speciile de animale pot fi împărţite în limi- 
vore mîncătoare de mîl, suspensivore, consumatoare de resturi organice şi 
microorganisme din masa apei, filtratoare aşa cum sînt majoritatea lamcli- 
branchiatelor, detritivore consumatoare de resturi organice de pe suprafaţa 
fundului, fitofage consumatoare de vegetale, carnivore cele prădătoare, necro- 
fage consumatoare de cadavre. 

Unele specii sînt iubitoare de lumină, fotofile, altele, cele sciafile, pre¬ 
feră întunericul. 

Etajul supralitoral. în lungul coastei româneşti sînt caracteristice două 
tipuri de ţărm,: între Sulina şi Constanţa, pe o lungime de 142 km, ţărmul 
este format din întinderi de nisip (plaje) cu lăţimi variabile; între Constanţa 
şi Vama Veche, pe o lungime de aproape 70 km, ţărmul este înalt, format 
din faleze tăiate în calcare sarmatice peste care se suprapune un strat gros 
de loess cu intercalaţii de argilă roşie. Dacă în sectorul situat la nord de Con¬ 
stanţa, plajele se continuă departe în mare, în sectorul de sud, plajele înguste 
se continuă foarte puţin în mare după care urmează platforma stîncoasă. 
în acest sector uneori pereţii stîncoşi ai falezei intră direct în mare. Există 
totuşi porţiuni nisipoase dispuse insular mai ales în dreptul vechilor guri 
de văi. Dacă în sectorul nordic sedimentele sînt alcătuite din aluviuni aduse 
de Dunăre şi nisipuri fine cuarţoase, în sectorul sudic sedimentele sînt alcă¬ 
tuite din nisipuri grosiere şi medii, calcaroase, cochilifere. 

Zona nisipurilor spălate de valuri este populată de o faună caracteristică 
formată mai ales de amfipodele Talitrus saltator, Orchestia gammarella, Talor- 

chestia hrito precum şi unele diptere din genurile Ephidra şi Scotella sau coleop- 
terele Cicindela lunulata nemoralis , C. trisignata, Scarites laevigatus şi Pae- 
derus litoralis. Interstiţiile dintre particulele de nisip sînt populate însă cu 
o faună variată formată din numeroase specii de protozoare ciliate din ge¬ 
nurile Lacrymaria , Belpharisma, Euplotes, Tracheloraphis ş.a. nematode, 
polichete ca Hesionides arenaria, Nerine cirratulus, Microphthalmus fragilis, 
crustacee copepode (Halicyclops brevispinosus, Cyclopina steueri şi Euricyclops 
remanei vicinus). Acest etaj este lipsit de macrofite dat fiind mobilitatea 
sedimentelor. Totuşi valurile transportă cantităţi foarte mari de alge din 
zone mai adînci (Cladophora, Enteromorpha, Ulva, Ceramium, Cystoseira) 
şi odată cu ele organismele fitofile. Nu rare ori în supralitoralul psamicol 
se întîlnesc specii provenite din medio şi infralitoralul stîncos transportate 
de alge. 

Supralitoralul stîncos este mult mai variat în compoziţia speciilor 
vegetale şi animale. Partea superioară a stîncilor este dens populată de ciano- 
ficee iar porţiunile mai joase aproape imerse este domeniul diatomeelor. 
Algele macrofite lipsesc aproape complet din această zonă ele începînd să 
apară numai pe stîncilc complet acoperite de apă, adică din mediolitoral. 
în ochiurile de apă de pe unele platforme de stîncă emerse abundă izopodele 
Sphaeroma serrata şi Idothea baltica, iar între golurile şi în cavernele calcarelor 
mişună populaţii întregi ale crabului de piatră Pachygrapsus marmoratus. 
Pe partea bazală a stîncilor, umectată în permanenţă de valuri, se pot găsi 
frecvent colonii de Balanus improvisus. în micile crăpături sau gropiţe ră¬ 
mase de la scoicile perforante Petricola lithophaga şi care reţin cantităţi su¬ 
ficiente de apă se pot întîlni izopode ca Sphaeroma serrata , Dinamene biden- 
tata, Tyllos latreillei, Ligia italica precum şi moluştele Lapidochitona cinerea 
şi Melaraphe neritoides. De remarcat că ultimele trei specii amintite mai sus, 
sînt destul de rare găsindu-sc sporadic pe stîncăriile din sudul litoralului 
românesc. 

Etajul mediolitoral. Mediolitoralul nisipos este aparent sărac în grupe de 
animale. Nisipurile mobile situate la nord de Constanţa sînt totuşi bine popu¬ 
late mai ales ca număr de indivizi. Amfipodul Pontogammarus maeoticus 
formează populaţii foarte dense în cenoza nisipurilor fine, ajungînd la peste 
50 000 de exemplare/m 2 . De asemenea, microbentosul este reprezentat prin 
populaţii foarte bogate ale foraminiferului Ammonia beccari, a numeroase 
specii de copepode harpacticide (uneori peste 250 000 ex/m 2 ), de nematode 
(peste 450 000 cx/m 2 ). La sud de Constanţa în zonele cu nisipuri grosiere, 
lamclibranchiatului Donacilla cornea are o asemenea densitate îneît se pot 
număra aproape 8 000 de indivizi pe m 2 . Tot în nisipurile grosiere din sud 
se întîlnesc frecvent polichetelc Ophelia bicornis şi Nerine cirratulus iar la 
nord de Constanţa, polichetul Spio filicornis. Dintre crustaceele mai mari 
misidele din genul Gastrosaccus şi decapodele Crangon crangon şi Diogenes 
pugilator populează frecvent mediolitoralul nisipos. Ocazional pătrund din 
infralitoral unele specii de peşti ca guvidul Pomatoschistus leopardinus şi 
limba de mare Solea lascaris nasuta. 

Mediolitoralul nisipos oferă totuşi condiţii relativ aspre locuitorilor săi, 
datorită acţiunii permanente a valurilor, curenţilor, structurii granulometrice 
a sedimentelor şi aşa cum arată Băcescu, Miiller şiGomoiu(1971:45) 
chiar din cauza unor factori care ţin de biologia organismelor (migraţii, re¬ 
laţii trofice etc.). 

Mediolitoralul stîncos se supune şi el în parte la condiţii similare dar 
cu precizarea că aici organismele pot fi mai ferite datorită neregularităţilor 
şi durităţii substratului. Totuşi izbiturile permanente ale valurilor care la 
furtuni poate transporta şi pietre fac nesigure chiar şi adăposturile stîncilor. 
Flora şi fauna sînt mai variate şi mai bogate dccît în mediolitoralul nisipos. 
Specia caracteristică a acestei zone este lamelibranchiatul Mytilaster linealus 
care alcătuieşte populaţii compacte. Mytilaster s-a dovedit a fi extrem de 
rezistentă la acţiunea valurilor. Fixarea indivizilor de substrat este fermă 
iar faptul că această specie se grupează în colonii mari, denotă o bună adap¬ 
tare la condiţiile aspre. Uneori formează asociaţii cu Mytilus galloprovincialis 
şi Balanus improvisus, fapt pentru care acestă asociaţie poate fi considerată 
o subcenoză aparte. Cînd în apropiere există zone de nisip fin se poate pro¬ 
duce o colmatare uneori rapidă şi totală a coloniilor de Mytilaster (B ă c c s c u, 
Miiller şi Gomoiu, 1971:56) cu instalarea unei faune de tip psamo- 
biont (polichctul Spio filicornis şi copepodul harpacticoid Canuella perplexa). 
In cazul cînd coloniile de Mytilaster ocupă suprafeţe mediolitorale înclinate, 
colmatarea este redusă. In acest caz sedimentele pătrund numai parţial 
formînd către bază un sistem mesoporal iar la suprafaţă rămînînd sistemul 
macroporal delimitat de cochiliile lamclibranhiatului. Toate aceste interstiţii 
sînt ocupate de o faună vagilă foarte bogată. Nişele mesoporale sînt populate 
cu specii de ncmatode din genurile Enoplus şi Viscosia, cu harpacticoidele 
Eclinosoma melaniceps şi Harpacticus flexux precum şi o serie de ciliate psa- 
rhobionte. Interstiţiile macroporale sînt ocupate îndeosebi de polichetele 
Grubea clavata, Nereis zonala , Phyllodoce tuberculata, nemcrţienii Tetrastema 
bacescui, Zygonemertes maslowskyi şi Euplectonema gracile, amfipodele Hyale 
pontica şi Amphitoe vaillanti, izopodele Spaeroma pulchellum şi Idothea baltica, 
cumaceul Cumella limicola şi în fine nudibranhiatul Limapontia capitala â 

Pentru a completa tabloul faunistic, dintre peşti menţionăm două pre¬ 
zenţe aproape constante: Syngnathus variegatus şi Aidablennius sphynx. 
Blocurile de stînci ale digurilor porturilor Tomis şi Mangalia, ca şi cel al 
digului din faţa plăjii Modern de la Constanţa, oferă spaţii mai protejate ast¬ 
fel că pe partea dinspre uscat a acestor diguri, acolo unde se formează un 
spaţiu cvasilagunar, un bogat covor al algei roşii Ceramium rubrnm tapisează 
pietrele. Fauna crăpăturilor este bogată în moluşte ca Lepidochitona, Hydro- 
bia ventrosa şi crustaceele decapode Pisidia longicornis, Palaemon adspresus 
şi Pilumnus hirtellus. Surplombele stîncilor oferă adăpostul ideal antozoa- 
rului Actinia equina, unde mii de exemplare îşi întind braţele în căutarea 
hranei. Dintre peştii cei mai frecvenţi sînt Syngnathus variegatus şi Picii - 
blennius ponticus. 

Etajul infralitoral. In lungul ţărmului românesc întîlnim trei tipuri de 
infralitoral după natura substratului: infralitoralul nisipos dominat de 
biocenozele cu Lentidium mediterraneum şi cu Donax trunculus ; infralito¬ 
ralul stîncos cu cenoza de Mytilus-Actinia, cenoza midiilor de piatră şi ce- 
noza Cystoseira—Mytilus şi infralitoralul mîlos cu cenoza Spisula—Lenti¬ 
dium. 

• Infralitoraul nisipos în afară de cenoze cu Donax tunculus situată în 
partea sudică a coastei româneşti în zone cu nisipuri grosiere, cuprinde ce¬ 
noza cu Lentidium (Corbula) una dintre cele mai tipice asociaţii psamobion- 
te şi totodată una dintre cele mai întinse ale infralitoralului. Aşa cum o ca¬ 
racterizează B ă c e s c u „biocenoza cu Corbula reprezintă în acelaşi timp 

una dintre cele mai importante cenoze ale Mării Negre, fiind locul de hră- 
nire a numeroşi peşti cu valoare economică şi a puilor lor". 

Nisipurile fine cu Lentidium au o mare bogăţie sub aspect calitativ 
(peste 100 de specii) cît şi sub aspect cantitativ (cu populaţii ce formează 
peste 100 000 de indivizi/m 2 şi cu frecvente biomase de peste 350 g/m 2 . Aceas¬ 
tă cenoză a făcut obiectul unui studiu publicat deBăcescu, Dumi- 
trescu, Manea, Por şiMayer „Les sablesă Corbulomya (Aliodis) 
maeotica Mii., base trophique de premier ordre pour Ies poissons del Mera 
Noire (Trav. Mus. Hist. Nat Gr. Antipa, 1, 1957:305—374), 

Speciile psamobionte caracteristice acestei biocenoze sînt: Lentidium mediterraneum care 
poate atinge în unele locuri peste 200 000 cx/m 2 şi biomase de peste 1000 g/m 2 ; Chamelea gallina, 
peste 8 000 ex/m 2 şi peste 1000 g/m 2 : Nana nentea cca 700 ex/m 2 şi cca 200 g/m 2 ; Hydrobia 
ventrosa peste 9 000 ex/m 2 şi cca 20 g/m 2 ; Spio filtcornis peste 10 000 ex/m 2 ; Nephthys cirrosa 
peste 3 000 ex/m 2 ; Ponlocylhere bacescui peste 1 000 ex/m 2 ; Pseudocuma longicornis şi P. ciliata 
peste 1 000 ex/m 2 ; Dahyporeia guilhamsontana peste 1 000 ex/m 2 ş.a. Mai amintim aici decapo- 
dele Diogencs pugilat or , Macropipus holsatus, peştii bentomei psamofili Pcmaloschistus leopar- 
dinus. Solea lascaris nasuta, Ophidion rochei, Mullus barbatus ponticus, Mugii cephalus, M. auratus 
care îşi găsesc aici bogate rezerve de hrană. 

• Infralitoralul stîncos cuprinde un aspect variat datorită zonelor diferite 
ca poziţie şi structură. Platformele sau îngrămădirile de blocuri din calcare 
sarmatice formează substratul celor trei tipuri de cenoze litofile. 

Ceno/a Mytilus galloprovincialis — Actinia equina este situată intre 0,5 şi 5 m avînd ca 
dominante cele două specii care îi dau numele. Substratul acestei cenoze îl constituie platformele 
neregulate cu bolovani şi blocuri mari de stîncă calcaroasă. Speciile însoţitoare populează toate 
interstiţiile, crăpăturile şi surplombele stîncilor. Ne limităm la numai cîteva forme caracteristice 
din fauna sesilă şi vagilă: ciripedul Balanus improvisus, amfipodele Corophium acherusicum, 
Erichtonius dijformis, E. brasiliensis, Jassa ocia, Apherusa zaddachi, Dexamtne spmosa, poliche- 
tul sfredelitor Polydora ciliata, isopodele Synisoma capito, Sphaercma pulchellum şi Dynamene 
bidentata, inisidele Hemimysis anomala, Siriella jaltensis, I.eptcmysis sardica precum şi crevetele 
Processa pontica şi Athnas ntlescens. Dintre gasteropode Tricoha pulla, Risoa splendida şi 
Bittium rcticulaium. 

Cenoza tipică a midiilor de piatră apare bine delimitată datorită aspectului omogen al 
populaţiilor de Mytilus. Cenoza ocupă partea inferioară a infralitoralului. în fauna sesilă însoţi¬ 
toare în afară de Balanus improvisus mai apar încă trei specii: spongierul Dysidea fragilis, vivalva 
Anomia ephippium şi tunicierul colonial Botryllus schlosseri. în fauna vagilă tanaidul Tanais 
cavolinii este înlocuit cu Leptochelia dubia. în rest aproape aceleaşi specii ca şi cenoza Mytilus- 
Actmia. 

Cenoza Cystoseira-Myltlus ocupă zonele stîncoase din sudul litoralului românesc. Cimpurile 
de Cystoseira formează unul dintre cele mai interesante şi mai populate cenoze. în primul rînd 
aceste alge brune au rolul de substrat pentru unele specii sesile cum sînt celenteratele Euden- 
drium ramosum, Campanularia gelatinosa, Aglaophenia pluma, polichetul tubicol Dexiospira 
pagenstecheri, biozoarul Lepralia pallassia şi ciripedul Balanus improvisus. Pe de altă parte, 
algele prin masa lor, atenuează mult acţi nea distrugătare a valurilor, constituind totodată 
un excelent adăpost faţă de răpitori. Din această cauză aglomerările de Cystorseira sînt locurile 
preferate de hrană şi reproducere ale peştilor Syngnathus, îhppocampus ramulosus, Crentlabrus 
ocellatus, C. ctnereus, C. roissah. 

Densitatea medic a populaţiei animale în cîmpurile cu Cystoseira din 
lungul coastei sud dobrogene după Băccscu, Muller şi Gomoiu, 

(1971:68) ajunge la 26 870 exemplare/kg substrat algal, ceea ce corespunde 
la o biomasă medic relativ scăzută, de numai 31,3 g, faţă de 30 220 ex/kg 
substrat algal cu 40,2 g biomasă pentru pilcurile izolate de Cystoseira din 
nord. Această deficienţă, afirmă autorii menţionaţi, se explică prin faptul 
că tufele relativ mai rare fac ca popularea cu floră algală epifită ( Ceramium r 
Polysiphonia, Melobesia ş.a.) să fie mai intensă ceea ce atrage instalarea 
unei microfaune mult îmbogăţite, lăsînd în acelaşi timp să pătrundă o can¬ 
titate ceva mai marc de lumină solară. 

• Infralitoralul românesc este dominat de bivalva Spisula subtruncata care 
tapisează fundurile mobile nisipos-mîloasc sau mîloase de la limita inferioară 
a infralitoralului şi limita superioară a circalitoralului ca o bandă continuă. 
Din aceste motive, se poate considera că aceste funduri constituie o bioce¬ 
noză aparte, cenoza cu Spisula subtruncata. Limita superioară a cenozei 
cu Spisula se întrepătrunde cu limita inferioară a cenozei cu Lentidium. 
în această zonă de tranziţie care se face pe fondul sedimentelor nisipo-mî- 
loase, participă ca clemente psamobionte Spio (polichete) Lentidium, Moerella, 
Chamelea şi Spisula, PapJiia (bivalve), Tritia (gasteropode), Nereis 
succinea, Lagis şi Melinna (polichete), ca elemente vasicole. Tot pe 
aceste funduri există o uriaşă dezvoltare a foraminiferului Ammonia beccari 
ale cărui cantităţi de exemplare vii depăşesc 5 000 0000/m 2 . Către gurile 
Dunării unde aportul de sedimente fine este substanţial, se găsesc o serie de 
enclave cu mîluri cu Melinna în care se manifestă dominaţia şi a altor 
specii de polichete (Nephthys hombergi, Neanthes succinea ş.a.). Mai la sud, 
enclavele mîloase sînt caracterizate de bivalva Abra milaschevichi. 

Etajul circalitoral. Acest etaj cuprinde două cenoze principale care se 
succed odată cu creşterea adîncimii: biocenoza midiilor de adine şi biocenoza 
faseolinelor. 

Prima este delimitată către uscat, de subcenoza de tranziţie Spisula- 
Mytilus, aflată la adîncimi ce variază între 20 şi 45 m, fiind plasată în spaţiu 
dintre izohalinelc de 17 şi 18% 0 . Populaţiile sînt compuse din speciile: Li- 
neus ruber, Nephthys cirrosa, Cardium edule, C. paucicostatum, Mytilus gallo- 
provincialis, Spisula subtruncata, Abra milaschevichi, Crangon crangon, Macro- 
pipus arcuatus, Cardiophilus baeri şi Corophium runcicorne. Spre sud sub¬ 
cenoza de tranziţie către mîlurilc cu midii, este preluată de asociaţia dintre 
speciile Spisula-Paphia şi este situată între 20 şi 35 m adîncime. Sedimentul 
pe care se situează subcenoza este un mîl cenuşiu-negricios cu un strat de 
scrădiş la suprafaţă. 

Biocenoza midiilor de adine ocupă partea superioară fiind cuprinsă între 
25 şi 45 m, cea inferioară între 45 şi 70 m. Lăţimea benzii ce cuprinde 
această însemnată cenoză variază între 8 km şi 100 km, în dreptul ţărmului 
românesc avînd o suprafaţă de aproximativ 7 000 km 2 . Substratul este 
dominat de mîluri cenuşii, brune (B ă c e s c u, M u 11 e r, G o m o i u, 
1973:81 — 82) sau cenuşii albăstrui în spaţiul predeltaic (campania navei 
„Stuful", 1972). în zonele sudice (est Mangalia), midiile de adînc, Mytilus 
galloprovincialis frequens sînt dispuse după observaţiile directe (prin scu¬ 
fundări) ale lui G. M u 11 e r, în mod neuniform, în cuiburi răspîndite pe 
suprafaţa fundului. 

Ca faună. însoţitoare au fost identificate: polichetul Terebelhdes sirocmi, cufundat în sub¬ 
strat scoţîndu-şi afară numai tentaculele gasteropodul Tritia reticulata, bivalva Cardium edule 

şi calcanul (Scophthalmus maeoticus). în dreptul spaţiului predeltaic şi mai la sud, cîmpurilc de 
midii de adine acoperă, suprafeţe continui. Valvele lor au o bogată epibioză. alcătuită din alge 
roşii incrustante Lilhotxmnion, spongierul Dysidea fragiks, antozoarul Actmothoe clavata, brio- 
zoirul Bowcrbxnkia imbricata şi urocordatele Ascidiella aspersa şi Cicna intestinalis. Uneori pe 
suprafaţa cochiliilor sînt instalate tufe ale algei roşii Phyllophora. Fauna asociată este compusă 
din turbelariatc ‘(Stylochoplana), nemerţi (Otrstedia), polichele (Heterocirrus), bivalvele Paphta 
rugata, Abra alba, Spisula subtruncata, Cardium paucicoslatum, gasteropodele Calyptrca chmensts, 
poliplacoforul Lepidochitona marginata, amfipodele Ampeltsca diadema, Corophium ruttcicornc 
Caprella acanthtfera, decapodul Macropipus arcuatus şi ofiuridul Amphiura stepancvi. 

Spre adînc, la trecerea dintre cenoza midiilor şi cea a faseolinelor se 
distinge o subcenoză de tranziţie Mytilus-Modiolus, în care există un ames¬ 
tec de midii cu faseoline. Dincolo de 70 m faseolinele sînt dominante, această 
situaţie mareînd limita superioară a biocenozei cu faseolina. 

In cadrul ei scoicuţa Modiolus phaseolmus puţind atinge densităţi de peste 10 000 indivizi/m 2. 
Tot în această cenoză populaţiile crustaceului tanaid Apseudes ostroumovt, crustaceului cumaceu 
Pseudocuma longicorms pontica şi ofiuridului Amphiura stepancvi, ating densităţile lor maxime 
Printre speciile însoţitoare se remarcă o dominanţă a filtratoarelor: Abra alba, Corophium, Asci¬ 
diella. bionc, Sycon ş.a. Un număr mai mic de specii sînt detritivore: Paramysis pontica, Amphiura 
stepanovi, Ca'Upallene phantema, sau suspensivore Cenanthus. Singurul prădător din această 
zonă este gasteropodul Trophon muricatus breviatns care produce ravagii în rîndul populaţiilor 
de faseoline. 

Cenoza faseolinelor în dreptul coastelor româneşti se află între 55 şi 
130 m cu un maxim de densitate a populaţiilor între izobatele de 60 şi 90 m. 
Suprafaţa din dreptul ţărmului românesc este estimată la aproximativ 10 000 
km 2 (B ă c e s c u, M u 11 e r, G o m o i u, 1971:89) fiind cea mai întinsă 
biocenoză bentală a platformei continentale. 

Etajul periazoic. Mîlurile cu faseoline sînt înlocuite treptat, către 70—160 m 
cu mîluri albe calcaroase formate din scrădiş subfosil de Modiolus în care 
apar tot mai des, către marginea platformei continentale, zone cu resturi 
fosile de Dreissena rostriformis, D. distincta, D. polymorpha şi Micromelania 
caspica. De la 150 şi pînă la 200 m (marginea platformei continentale) se 
întinde o centură de mîluri albe cu resturi de faseoline, vertebre şi plăci der- 
male ale speciei pclagice de ac de mare Syngnathus schmiditi şi alediato- 
meelor din genurile Hyalodiscus şi Coscinodiscus. 

Specia dominantă în mîlurile albe este polipul hidroid Bougainvillia, 
ale cărui populaţii se distribuie uniform pe toată întinderea acestui substrat. 
Pentru acest motiv Băccscu, Muller şi Gomoiu (1971:92) au 
propus termenul de biocenoză a mîlurilor cu Bougainvillia. Ca faună asociată, 
iau parte cîteva din speciile etajului imediat superior ( Terebellides, Cerian- 
thus, Apseudes, Callipallene, Halacarellus, larvele de Clunio marinus) alături 
de forme exclusiv dominante în această cenoză, nematodele Enoplus euxinus, 
Sabatiera clavicauda, Desmoscolex şi foraminiferele Nonion depressulum, Ammo- 
nia tepida şi Lagena sp. 

Suprafaţa ocupată de biocenoza cu Bougainvillia în dreptul coastelor 
româneşti este de aproximativ 700 km 2 . Ea este o biocenoză foarte săracă 
în organisme, lipsită complet de alge şi cu un mare excedent de substanţă 
organică dată mai ales de resturile de diatomec centrice. 

Odată cu etajul periazoic brîul de viaţă animală din Marea Neagră se 
termină. Dincolo de adîncimca de 225 limita maximă de unde au mai fost 
scoase animale, nu există decît bacterii reducătoare de sulf. 

5.2. ECOSISTEME TERESTRE 


5.2.1. CATEGORII DE ECOSISTEME TERESTRE 

Ecosistemele terestre sînt compuse din comunităţi de organisme adap¬ 
tate la viaţa în mediul aerian, care ocupă biotopurile formate pe suprafaţa 
uscatului. Aceste biotopuri constau în principal dintr-o fază solidă — solul 
şi substratul pedogenetic, dintr-o fază gazoasă — aerul din imediata veci¬ 
nătate a solului şi dintr-o fază lichidă — apa din precipitaţii (uneori şi din 
substrat). 

în România ecosistemele terestre spontane tipice sînt reprezentate 
prin păduri , pajişti şi tufărişuri. 

Suprafaţa cea mai mare — 6 300 000 ha, revine pădurilor. Pajiştile se 
întind pe circa 3 500 000 ha. Tufărişurile apar pe suprafeţe restrînse (200 000 ha). 
Cele 10 000 000 ha ocupate de ecosistemele terestre spontane reprezintă 42% 
din teritoriul ţării. 

Importanţa economică şi socială a ecosistemelor terestre este deosebită. 
Aceste ecosisteme produc cantităţi imense de materii prime de mare valoare 
pentru economia naţională. Circa 25 mii. m 3 . lemn, aproximativ 10 mii. t 
furaje, mari cantităţi de plante medicinale, fructe, ciuperci, miere, animale 
de vînat etc. 

Ele reprezintă în acelaşi timp componenta principală a mediului nostru 
de viaţă care asigură permanenţa regimului hidrologic al rîurilor, continui¬ 
tatea procesului de formare a solurilor şi de protecţie a lor contra eroziunii 
şi purificarea aerului, care contribuie la structurarea peisajului, conferindu-i 
frumuseţea şi căldura vieţii. 

Cele trei categorii mari de ecosisteme terestre se deosebesc radical din 
punctul de vedere al componentelor şi organizării în spaţiu, a funcţionării 
şi a evoluţiei în timp. Ele diferă şi sub raportul producţiei de biomasă şi a 
capacităţii de creare şi protecţie a mediului de viaţă. 

Pădurile au structura cea mai complicată şi mai mult dezvoltată pe 
verticală (fig. 31). în alcătuirea pădurii participă cele mai multe forme bio¬ 
logice de plante — arbori, arbuşti, diferite tipuri de ierburi, muşchi, licheni, 
ciuperci. Iau naştere foarte multe nişe ecologice. De aceea, majoritatea gru¬ 
pelor mari de animale este reprezentată prin numeroase specii în ecosistemele 
forestiere. Variate microorganisme parazitează organismele superioare sau 
contribuie la descompunerea materiei organice. 

Pădurile au în comparaţie cu celelalte categorii de ecosisteme o acumu¬ 
lare de biomasă mult mai ridicată — în medie 10 t/an/ha — ceea ce este de 
3 ori mai mult ca în pajişti şi de peste 3—4 ori mai mult decît în cazul tu¬ 
fărişurilor. 

Arborii fiind caracterizaţi prin viaţă lungă iar procesele naturale de 
evoluţie fiind lente, pădurea nu-şi schimbă atît de repede înfăţişarea. Datorită 
înălţimii pe care o pot atinge arborii, pînă la 40 m stejarul, pînă la 60—70 
m molidul şi bradul şi a pătrunderii rădăcinilor lor în sol, pînă la adîncimi 
de 2—3 şi chiar mai mulţi metri, volumul de mediu abiotic cuprins şi in¬ 
fluenţat de ecosistemele de pădure este foarte mare. în consecinţă, acţiunea 

Fig. 31. Ciclul activităţii animalelor şi plantelor în cadrul ecosistemului terestru (După K c v a n, 1955) 




creatoare de mediu a acestor ecosisteme este maximă în comparaţie cu pa¬ 
jiştile şi tufărişurile. 

Pajiştile au, dimpotrivă, structura cea mai simplă şi mai puţin dez¬ 
voltată pe verticală. Ele sînt compuse din plante ierboase care aparţin 
doar la cîteva forme biologice — geofite hemicriptofite, terofite, la care se 
adaugă puţini muşchi, foarte rar licheni. Lumea animală şi a microorga¬ 
nismelor este mai puţin variată ca în pădure. 

Acumularea de biomasă la pajiştile naturale oscilează între 1—3 t/an/ha. 

Datorită înălţimii reduse a ierburilor în medic 30 cm, rareori atingînd 
pînă la 100 cm, şi înrădăcinării lor puţin adînci (pînă la 40—50 cm), volumul 
de mediu abiotic cuprins în ecosisteme este redus iar acţiunea creatoare şi 
conservatoare de mediu cu mult mai puţin pronunţate dccît în cazul pădurilor. 
Acest lucru priveşte mai ales acrul, deoarece acţiunea pajiştii asupra solului, 
în special a orizonturilor sale superioare, este apreciabilă. 

Ierburile, chiar cele perene, fiind mai puţin longevive dccît arborii, 
determină o evoluţie a pajiştilor mai rapidă; înfăţişarea lor se schimbă 
uneori de la an la an. 

Tufărişurile ocupă din punct de vedere al structurii o poziţie intermediară 
între pădure şi pajişte. Ele sînt totuşi relativ puţin dezvoltate pe verticală. 
Tufărişurile pitice de pildă nu ating nici 10 cm înălţime deasupra solului, 
iar tufărişurile cele mai înalte nu depăşesc 2 m. în compunerea lor intră 
forme biologice mai multe dccît în pajişte — la ierburi şi muşchi se adaugă 
subarbuştii şi arbuştii. Componenta animală şi microbiană a ecosistemelor 
este destul de diversificată, nişele ecologice fiind mai numeroase decît în 
pajişti. 

Acumularea de biomasă a tufărişurilor este în general redusă. Chiar 
în cele mai bune situaţii nu depăşeşte Cu mult 3 t. 

Avînd înălţimea mai mare dccît a pajiştilor şi rădăcini ce pătrund mai 
mult în adîncime, acţiunea tufărişurilor asupra mediului abiotic în special 
a atmosferei este ceva mai accentuată fără a fi însă comparabilă cu cea a 
pădurilor. 


5.2 2. PRINCIPALELE GRUPE DE ECOSISTEME TERESTRE 

Cele trei mari categorii de ecosisteme terestre sînt reprezentate prin 
variate tipuri de ecosisteme, care după biotopurile dominante se încadrează 
în mai multe grupe distincte. 

Astfel în categoria pădurilor se deosebesc următoarele grupe de eco¬ 
sisteme : 

— păduri de molid 

— păduri de amestec de fag cu răşinoase 

— păduri de fag 

— păduri de gorun 

— păduri de amestec cu gorun 

— păduri de stejar pcdunculat 

— păduri de amestec cu stejar pedunculat 

— păduri de cer şi gîrniţă 

— păduri de stejar brumăriu 

— păduri de stejar pufos 

— păduri de zăvoi cu specii avînd lemnul moale (anin, plop, salcie etc.). 

în afară de aceste grupe ale căror ecosisteme se întind pe suprafeţe mari, 
mai există cîteva grupe de ecosisteme mai puţin frecvente. Aşa sînt pădurile 
de zimbru, cele de larice, de pin silvestru, de pin negru de Banat, pădurile 
de frasin sau ulm din luncă ş.a. 

Categoria pajiştilor cuprinde următoarele grupe mai importante: 

— pajiştile alpine de coarnă 

— pajiştile subapline de păruşcă 

— pajiştile de coada iepurelui 

— pajiştile montane de păiuş roşu 

— pajiştile subalpine şi montane de ţepoşică 

— pajiştile colinare de iarba vîntului 

— pajiştile colinare de fîscă 

— pajiştile de păiuş de livadă şi ovăscior 

— pajişti de firuţă 

— pajişti de sadină 

— pajişti de păiuş stcpic şi colilii 

— pajişti de luncă cu moleaţă, coada vulpii, pin tîrîtor 

— pajişti de sărături 

— pajişti de nisipuri 

în categoria tufărişurilor intră de asemenea cîteva grupe de ecosisteme 
dintre care mai importante sînt: 

— tufărişuri pitice alpine de sălcii, arginţică şi azalee 

— tufărişurile subapline de jneapăn 

— tufărişurile de ienupăr 

— tufărişurile de zălog şi răchite 

— tufărişurile de porumbar 

— tufărişurile de migdal pitic 

— tufărişurile de cătină albă 

— tufărişurile de cătină roşie 

în puţine locuri se întîlnesc tufărişuri de origine sudică cu Paliur, cu 
Jasminum fructicans, cu liliac. Reliefare sînt tufărişurile cu liliac transil¬ 
vănean. 

5.2.3. DISTRIBUŢIA GEOGRAFICĂ A ECOSISTEMELOR TERESTRE ÎN ROMÂNIA 

Distribuţia ecosistemelor terestre pe teritoriul ţării depinde pe de o 
parte de condiţiile de climă, relief şi substrat iar pe de altă parte de însu¬ 
şirile ecologice ale organismelor, în special de limitele lor de toleranţă faţă 
de principalii factori de viaţă (căldură, lumină, apă, substanţe minerale din 
sol sau substrat etc.). 

Condiţiile de viaţă de pe teritoriul României sînt foarte diverse, datorită 
aşezării ţării pe glob şi în cadrul continentului european, adică într-o anumită 
zonă şi regiune climatică cît şi datorită reliefului şi substratului foarte va¬ 
riate. 

într-adevăr, situarea României în centrul continentului european între 
latitudinile nordice de 43°37'07'' şi 48°15'06'' şi longitudinile estice de 20° 15' 44" 
şi 29°4r24'' la interferenţa a trei mari variante ale climatului temperat — 
climat central european cu nuanţe oceanice în nord-Vest şi centru — climat 
est-european, continental în est şi climat sud-european cu nuanţe subme- 
diteraneene în sudul şi vestul ţării, determină o destul de accentuată varia- 
bilitate a factorilor apă şi căldură. Prima variantă de climat mai umed şi 

r ăcoros, cu extreme termice mai mici este favorabilă dezvoltării ecosistemelor 
de pădure şi pajişte mczofile. A doua variantă, mai uscată, cu extreme ter¬ 
mice mari, cu veri foarte calde şi ierni reci favorizează formarea ecosistemelor 
de pajişte şi de pădure xerofile. A treia variantă, suficient de umedă şi de 
caldă în timpul verii, cu ierni relativ calde este propice pentru răspîndirea 
speciilor termofile provenite din Europa sudică care se asociază în ecosisteme 
deosebite. 

A doua condiţie importantă pentru distribuţia geografică a ecosistemelor 
terestre din România este relieful. 

Lanţul muntos al Carpaţilor care ocupă ca o cetate centrul teritoriului, 
închizînd înăuntru vastul Podiş al Transilvaniei şi coborînd în afară, prin 
trepte largi spre Podişul Moldovei şi Cîmpiile Dunării şi a Tisei, contribuie 
mult la diversificarea biotopurilor şi la formarea unor etaje bioclimatice 
distincte, în care sînt răspîndite ecosisteme specifice. Faptul că peste 2/3 
din suprafaţa ţării are relief fragmentar, care creează condiţii de diferenţiere 
a numeroase climate locale şi prin aceasta de biotopuri deosebite, contri¬ 
buie la formarea unei distribuţii mozaicatc a ecosistemelor mai ales la limi¬ 
tele dintre unităţile bioclimatice zonale. 

în distribuţia geografică a ecosistemelor un anumit rol are şi substratul 
(roca) pe care se formează solul. De natura rocii depinde în bună parte reac¬ 
ţia solurilor, profunzimea şi starea lor fizică, precum şi conţinutul în substanţe 
nutritive. Aceste caracteristici condiţionează distribuţia plantelor pentru care 
solul reprezintă rezervorul de apă şi substanţe minerale. Întrucît celelalte 
organisme, consumatoare şi descompunătoare, trăiesc pe scama biomasei 
produse de plante, natura rocii influenţează distribuţia locală a biocenozelor. 
Prezenţa lanţului carpatic, în care o mare varietate de roci sedimentare, 
metamorfice şi eruptive alternează uneori pe spaţii restrînse este cauza pro¬ 
nunţatei variabilităţi a substratului pedogenetic, ceea ce corelat cu variatele 
climate locale nu rămîne fără urmări asupra formării biotopurilor şi bioceno¬ 
zelor. 

în ce priveşte însuşirile ecologice ale speciilor trebuie arătat că în Ro¬ 
mânia se întîlnesc aproape 4 000 specii de plante şi zeci de mii de specii de 
animale precum şi numeroase bacterii şi virusuri foarte deosebite prin cerin¬ 
ţele şi toleranţele lor faţă de regimurile factorilor ecologici. Alături de specii 
arctoalpine şi boreale microtermc şi oligotrofe se întîlnesc specii de cli¬ 
mat temperat moderat mezoterme, mezotrofe şi mezofile precum şi numeroase 
specii de climat temperat cald, euterme — megaterme, xerofite, eutrofe — 
megatrofe. 

Potrivit cu cerinţele şi toleranţele lor ecologice, populaţiile acestor specii 
se integrează în biocenoze ce ocupă biotopuri convenabile rcalizîndu-sc în 
primul rînd o evidentă distribuţie pe unităţi zonale şi regionale, adică pe 
zone (subzone), pe etaje (subetaje) şi pe regiuni (subregiuni, sectoare). 

Zonele şi subzonclc se formează la cîmpie şi în condiţii de podişuri puţin 
înalte (pînă la 200—300 m altitudine). Etajele şi subetajcle iau naştere în 
teritoriile de deal şi de munte odată cu creşterea altitudinii peste această 
limită. Unităţile regionale constituie părţi din unităţile zonale ce se află 
sub influenţa unei anumite variante de climă şi în care ecosistemele capătă 
anumite însuşiri structurale şi funcţionale deosebite. 

Pe teritoriul României au fost deosebite următoarele unităţi zonale 
profund deosebite prin tipurile de ecosisteme ce intră în alcătuirea lor: 



— pe latitudine (în condiţii de cîmpie şi podişuri joase): 

— zona stepei 

— zona silvostepei 

— zona nemorală (a pădurilor de stejar) 

— pe altitudine (în condiţii de dealuri şi munte): 

— etajul nemoral (al pădurilor de foioase) 

— etajul boreal (al pădurilor de molid) 

— etajul subalpin (al rariştilor şi tufărişurilor de jneapăn) 

— etajul alpin (al tufărişurilor pitice şi al pajiştilor) 

în afară de aceste etaje cu răspîndire generală în ţară, mai există un 
-etaj submediteranean (al pădurilor de stejar pufos). Acesta este bine consti¬ 
tuit în Dobrogea şi sc mai întîlncşte fragmentar în Moldova de Sud şi în 
Banatul de Sud. 

Pentru zona stepei sînt caracteristice ecosisteme de pajişte xerofilă de 
.stepă ce au ca producător gramineele cu tufă. Alături de acestea, în condiţii 
■ceva mai favorabile sub raportul umidităţii pot să se formeze ecosisteme do¬ 
minate de arbuşti xerofili (porumbar, migdal pitic). în luncile ce străbat 
stepa se întîlnesc variate ecosisteme de păduri de luncă din esenţe tari şi 
moi precum şi ecosisteme de pajişti mezofile şi tufărişuri cu cătină roşie. 
Pe văile şi în depresiunile slab drenate se întîlnesc ecosisteme de sărătură 
iar pe nisipurile ce însoţesc marile rîuri apar ecosisteme arenarii şi chiar 
păduri de nisipuri. 

în prezent, aproape întreaga suprafaţă pe care o ocupa în trecut com¬ 
plexul dc ecosisteme de stepă este folosită agricol. Ecosisteme de stepă mai 
mult sau mai puţin modificate s-au păstrat doar în puţine locuri, de regulă 
numai în rezervaţii. Mai frecvente sînt ecosistemele de sărături care neputînd 
fi folosite decît ca păşune s-au păstrat în proporţie mai mare. Dc asemenea 
s-au păstrat în parte şi pădurile şi pajiştile din lunci. 

în zona silvostepei, care face trecerea între stepă şi pădure, alternează 
ecosisteme de pajişte stepică cu păduri de stejar de un fel deosebit — mai 
rare sau mai poieniţe, cu arbori scunzi şi sinuoşi. Frecvente sînt tufărişurile 
constituind margini de pădure ce avansează în pajiştile de stepă. Ca şi în 
.stepă se întîlnesc şi aici ecosisteme de păduri şi pajişti de luncă iar nisipurile 
poartă ecosisteme arenarii şi păduri. 

Suprafaţa cea mai mare din zona de silvostepă este folosită agricol. 
S-au mai păstrat în grupuri izolate, de mici întinderi, păduri de silvostepă 
puternic modificate de om, în poienile cărora sc mai întîlnesc fragmente de 
tufărişuri şi pajişti de stepă. Există de asemenea păduri şi pajişti de luncă 
Pentru zona nemorală sînt specifice pădurile compacte, edificate de 
unele specii de stejari şi de alte specii de arbori cu frunză căzătoare. în estul 
şi centrul ţării aceste păduri sînt constituite din stejar pedunculat, în sudul 
şi vestul ţării, din cer şi gîrniţă. Luncile introduc şi aici o diversificare a eco¬ 
sistemelor prin pădurile şi pajiştile dc luncă. 

Şi în zona nemorală suprafaţa ocupată de ecosistemele naturale de pă¬ 
dure a fost mult restrînsă pentru a face loc terenurilor agricole şi pajiştilor 
folosite ca păşuni şi fîneţe. Pădurile se mai păstrează în masive nu prea în¬ 
tinse. Ecosistemele spontane de pajişti secundare edificate de firuţă sau 
sadină în sudul ţării şi de fîscă în centrul şi nord sînt de asemenea puţin frec¬ 
vente şi apar pe suprafeţe mici. 

Etajul nemoral conţine tot păduri de foioase cu frunză căzătoare dar 
edificate de alte specii de arbori şi anume de gorun şi fag (singur sau în ames¬ 
tec cu răşinoase). 

La altitudini nu prea mari (300—700 m) se localizează pădurile de gorun, 
mai sus (700—1 000 m) pădurile de fag apoi şi mai sus (1 000—1 400 m) 
păduri de amestec de fag cu brad, de fag cu brad şi molid, de fag cu mo¬ 
lid, şi peste 1400 m, de brad cu molid etc. 

Imaginea naturală a acestui etaj era de codru nesfîrşit întrerupt doar 
de benzile înguste ale ecosistemelor de luncă edificate de aninul negru şi 
alb şi presărat de micile suprafeţe de stîncării sau mlaştini cu păduri relictare 
de pin, ecosisteme de stîncării sau de tinoave. 

în subunitatea zonală a pădurilor de gorun o marc parte din suprafaţa 
ocupată odinioară de păduri, a fost defrişată pentru a face loc terenurilor 
agricole şi pajiştilor. 

Masivele forestiere sînt totuşi mai întinse decît în zona nemorală. Pa¬ 
jiştile spontane, ce aparţin grupei de ecosisteme de iarba vîntului, ocupă 
de asemenea suprafeţe destul de mari în comparaţie cu terenurile agricole. 

în subunitatea zonală a făgetelor pure şi cu amestec de răşinoase, pă¬ 
durea ocupă încă cea mai marc parte a suprafeţelor, restul revenind pajiştii 
secundare de păiuş roşu, formate în urma defrişării pădurii. Terenurile 
agricole lipsesc sau se află pe mici suprafeţe pe văi, pe lîngă aşezări. 

Etajul boreal este constituit din ecosisteme de pădure de molid, întrerupte 
doar pe văile ceva mai mari de ecosisteme de luncă cu anin alb. în terenurile 
stîncoase se mai găsesc ecosisteme de stîncăric edificate de larice, pin sil¬ 
vestru sau diverse specii de plante ierboase de stîncărie. în mlaştini se în- 
tîlnesc tinoave. 

în acest etaj ecosistemele primare de pădure se întind încă pe majori¬ 
tatea suprafeţei. Totuşi o parte din păduri a fost defrişată pentru a face loc 
pajiştilor secundare ce aparţin grupei de ecosisteme de păiuş roşu. 

Etajul următor, subalpin are ca ecosisteme caracteristice cele de jenepeniş, 
ienupăriş şi de bujor de munte la care se adaugă rariştile de pădure cu molid, 
larice, zîmbru din partea inferioară a etajului şi pajiştile de păruşcă din partea 
superioară a acestuia. Specifice etajului sînt şi ecosistemele cu anin verde 
şi cele de buruienişuri din locurile umede şi ecosistemele de pajişte de brîne. 

Ecosistemele primare de rarişti şi tufărişuri care ocupau odinioară 
aproape întreaga suprafaţă a etajului au fost în parte defrişate pentru a 
se extinde pajiştile folosite ca păşuni. Pe aceste terenuri s-au format fie pa¬ 
jiştile de păruşcă, fie cele de păiuş roşu. Multe pajişti s-au degradat însă în 
urma unei folosiri ncraţionale, rezultînd stadii derivate dominate de ţepoşică. 

Etajul alpin are ca ecosisteme reprezentative tufărişurile scunde con¬ 
stituite din specii de sălcii pitice din azalee şi arginţică şi pajiştile de coarnă, 
alături de care se întîlnesc ecosisteme de grohotişuri şi stîncării. 

în comparaţie cu toate celelalte unităţi bioclimatice, ecosistemele din 
etajul alpin au fost cel mai puţin afectate de om, dat fiind că aproape nu 
puteau fi valorificate economic datorită producţiei scăzute de biomasă şi 
condiţiilor climatice foarte aspre. 

După această scurtă prezentare a marilor categorii de ecosisteme şi a 
distribuţiei lor pe teritoriul ţării, în paginile ce urmează se vor da detalii 
asupra caracterului biotopurilor, a structurii şi funcţiilor biocenozelor pentru 
cele mai importante grupe de ecosisteme instalate primar. 

5.2.3.1. ECOSISTEME DE PĂDURE 

Ecosistemele pădurilor de molid. Răspîndire: Pădurile 
de molid, care intră în etajul bioclimatic boreal, ocupă partea mijlocie a 
munţilor. în nordul ţării acest etaj se află între 1 200— 1 700 m altitudine, 
în sud între 1 300—1 400 şi 1 800 m. Molidişurile formează, de regulă, limita 
superioară a pădurii în Carpaţii României. Păduri de molid se găsesc însă 
şi la altitudini mai mici (700—900 m) în marile depresiuni intracarpatice 
din Carpaţii Orientali precum şi în văile barate de chei ale Carpaţilor Me¬ 
ridionali. 

Cele mai întinse molidişuri se găsesc în Carpaţii Orientali şi în grupul 
de munţi Parîng-Cindrcl. în ceilalţi munţi pădurile de molid formează benzi 
de mică lăţime în jurul vîrfurilor. Pe versantul sudic al masivului Ţarcu-Cro- 
dcanu molidişurile lipsesc. 

Condiţii de formare a biotopurilor. Relieful. în etajul pădurilor de molid, 
relieful este puternic fragmentat. Dintre formele de relief frecvenţa cea 
mai mare o au versanţii cu înclinări şi expoziţii foarte variate. Numai în 
depresiuni, pe lîngă văi şi pe lîngă vechile nivele de eroziune din munţi mo¬ 
lidişurile pot să se găsească şi pe teren plan. 

Clima. Clima etajului pe care-1 ocupă molidişurile este rece şi umedă. 

Temperaturile medii anuale variază între 4—5°C la limita inferioară 
a etajului şi 1 —2°C la limita sa superioară; temperaturile lunii iulie sînt 
corespunzătoare, 13—15°C şi respectiv 11 —13°C. Perioada de producere in¬ 
tensă a biomasei, cu temperaturi medii diurne peste +10°C, variază între 
130—150 zile şi 80—100 zile. 

Precipitaţiile sînt abundente crescînd de la 800— 1 000 mm la limita 
inferioară a etajului pînă la 1 200—1 300 mm la limita sa superioară. Ele 
depăşesc cu mult pierderile de apă prin evapotranspiraţie care nu se ridică 
decît la 400—500 mm în condiţiile temperaturilor scăzute din etaj. Preci¬ 
pitaţiile sub formă de zăpadă acoperă solul mai mult de jumătate din an. 

Vîntul poate atinge în unele perioade ale anului (îndeosebi primăvara) 
viteze mari, provocînd căderea arborilor de molid („doborîturi de vînt"). 

Substratul pedogenetic. Sub pădurea de molid se pot găsi cele mai diverse 
roci pe care se formează solurile. Frecvenţa cea mai mare o au şisturile crista¬ 
line (micaşisturi, şisturi cloritoasc şi sericitoase, filite, paragneisuri, gneisuri 
ctc.), rocile sedimentare (marne, calcare, gresii, conglomerate) şi rocile erup¬ 
tive (granit, granodiorite, andezite etc.). în depresiuni, roca pedogenetică 
o constituie sedimentele recente (nisipuri, pietrişuri etc.). 

Solurile ce se formează în aceste condiţii de climat şi substrat, sub acţiu¬ 
nea biocenozelor de molidiş, au caracter podzolic. Profilul acestor soluri are 
un orizont tipic albicios ce se află sub primii 5—10 cm de culoare mai închisă, 
brună-negricioasă, cu humus de tip moder sau chiar cu humus brut (materie 
organică slab descompusă). 

Pe roci bogate în baze, în condiţiile termice mai bune şi de precipitaţii 
mai puţine, sub molidişuri se pot forma şi soluri fără orizont de podzolire 
(brune acide ş.a.). Pe calcare se întîlnesc soluri negricioase superficiale (rend- 
zine). 

Specificul biotopurilor. Biotopurile molidişurilor se caracterizează prin 
temperaturi ale aerului relativ scăzute în tot timpul anului, nedepăşind în 
cursul verii chiar la altitudini mai joase media lunară de 13—15°C. 

Potenţialul termic al biotopurilor pădurii de molid este scăzut —1 500 
—2 000°C. 

în cuprinsul biocenozei, dar în special în sol datorită caracterului umbros 
al pădurii variaţia temperaturilor este redusă — se formează un regim ter¬ 
mic rece, destul de uniform în tot cursul perioadei de vegetaţie. 

Umiditatea relativă a aerului este permanent ridicată, în parte şi dato¬ 
rită temperaturii scăzute a acestuia. 

Sub masivul închis al pădurii de molid pătrunde puţină lumină (abia 
1 — 1,5% din lumina plină) creindu-se un regim favorabil de iluminare doar 
pentru organismele iubitoare de umbră (sciofile). 

Umiditatea solului este suficientă şi chiar excedentară datorită ploilor 
abundente şi dese şi cvapotranspiraţiei scăzute. Consumul de apă prin eva- 
potranspiraţic (circa 400—500 mm) este pe deplin asigurat. în cazul cînd 
solurile au o textură mai fină sînt posibile stagnări temporare şi chiar perma¬ 
nente de apă în sol cu dezvoltarea proceselor de înmlăştinare. 

Reacţia solurilor este de regulă puternic acidă pînă la acidă (pH 4—5,5), 
iar conţinutul în baze redus (V = 9—40%). 

Factorii limitativi cei mai importanţi pentru acumularea de biomasă 
a biocenozelor de molid sînt: 

— temperatura scăzută în partea superioară a etajului care stînjeneşte 
absorbţia apei şi substanţelor din sol şi reduce intensitatea procesului de 
fotosinteză; 

— regimul de iluminare puţin favorabil de sub acoperişul arborilor ; 

— conţinutul redus de substanţe nutritive din soluri, mai ales în bioto- 
purile unde procesul de recirculare a substanţelor minerale este întîrziat, dato¬ 
rită formării de humus brut. 

Principalele caracteristici ale biocenozelor. Producători. Princi¬ 
palul producător de biomasă este molidul (Picea excelsa) ale cărui populaţii 
alcătuiesc de obicei singure stratul arborilor. Mai rar se întîlnesc în amestec 
exemplare puţine de scoruş (Sorbus aucuparia), iar la altitudini mai mici 
de paltin de munte (Acer pseudoplalamis) de fag (Fagns silvatica) şi de brad 
(Abies alba). 

Stratul arborilor este de regulă închis astfel că sub coroane pătrunde 
lumină şi căldură puţină iar o parte apreciabilă de precipitaţii (pînă la 30%) 
este reţinută şi revine în aer prin evaporare de pe ace şi ramuri. 

în pădurea închisă de molid, la vîrsta de 100 de ani şi în condiţii de 
bonitate ridicată a biotopului, numărul de arbori ajunge la circa 500 la ha, 
înălţimea lor medie este de aproximativ 36 m iar diametrul mediu de 40 cm. 

La aceeaşi vîrstă, în biotopuri de bonitate scăzută, cu soluri foarte acide 
scheletice sau cu temperaturi scăzute în sezonul de vegetaţie, numărul de 
arbori ajunge la circa 1 300 pe ha, înălţimea lor nu depăşeşte însă 20 m iar 
diametrul 21 cm. 

în biotopuri de bonitate ridicată coroanele arborilor se dezvoltă numai 
în partea superioară a trunchiurilor, deoarece ramurile inferioare se usucă 
şi se desprind treptat pe măsură ce condiţiile de lumină devin nefavorabile 
în urma creşterii arborilor şi situării coroanelor la înălţimi tot mai mari. 

în schimb, în biotopuri de bonitate inferioară îndeosebi în cele situate 
spre limita superioară a pădurii, arborii îşi formează coroana pe cea mai 
mare parte a trunchiului, iar crăcile moarte aproape nu se elimină. 

Acest proces de „elagaj natural" al arborilor se întîlneşte la toate bioceno¬ 
zele de pădure. 

Un alt proces legat de competiţie în populaţiile de arbori este „elimi¬ 
narea naturală" în virtutea căreia densitatea unei populaţii de molid scade 

de la cîteva zeci sau chiar sute de mii de plantule la abia cîteva sute de arbori 
maturi (la ha). Şi acest proces are loc la toate biocenozele de pădure dar viteza 
eliminării este diferită în funcţie de specie şi de bonitatea biotopurilor. 

înrădăcinarea superficială a arborilor de molid, favorabilă sub raportul 
folosirii mai eficiente a solului în condiţiile climatului rece şi umed repre¬ 
zintă însă şi o sursă de instabilitate a biocenozei. Vînturile puternice doboară 
frecvent arboretul de pe suprafeţe întinse iar pînă la formarea unui arboret 
nou din sămînţă, locul biocenozei de molidiş este luat de biocenoze stadiale. 

în condiţiile de iluminare slabă de sub stratul încheiat al populaţiei 
de arbori de molid nu se formează un strat de arbuşti bine conturat. Arbuştii 
apar în exemplare izolate, sau mici pîlcuri, pe margini de masiv sau în golu¬ 
rile create prin căderea arborilor. Speciile de arbuşti mai frecvente sînt socul 
roşu (Sambucus racemosa), caprifoiul (Lonicera xylosteum, L.nigra), cunu- 
niţa (Spiraea ulmifolia), coacăzul (Ribes petraeum). 

Tot datorită condiţiilor nefavorabile de iluminare stratul ierbos-sub- 
arbustiv este de regulă mai slab dezvoltat, în schimb în cele mai multe păduri 
de molid se întîlneşte un strat aproape continuu de muşchi ce acoperă solul. 

în stratul ierbos-subarbustiv al molidişurilor, după natura biotopului 
pot predomina următoarele combinaţii de plante: 

— Oxalis-Denlaria, în biotopurile cu soluri slab acide-neutre (pH 5,7—6,7) 
şi troficitate mijlocie-ridicată (V = 50—85%); în stratul ierbos cu acope¬ 
rire obişnuit ridicată sînt bine reprezentate speciile Oxalis acetosella, Den- 
taria glandulosa, Pulmonaria rubra, Epilobium montanum, Athyrium filix- 
femina, Dryopleris filix-mas, Campanula abietina, Hieraciutn transsilvanicum, 
Ranunculus carpaticus, Lamium galeobdolon, Asperula odorata ş.a. 

— Calamagrostis-Luzula în biotopurile cu soluri acide-moderat acide 
(pH 4,8—5,5) cu troficitate scăzută (V = 16—50%); stratul ierbos dezvoltat 
numai în porţiuni luminate este alcătuit aproape numai din Calamagrostis 
arundinacea şi Luzula lazuloides ; 

— Oxalis-Soldanclla în biotopurile cu climat rece de la limita altitudi- 
nală superioară, pe soluri de asemenea acide-moderat acide (pH 4,5—5,5) 
cu troficitate scăzută (V = 9—40%); stratul ierbos cu acoperire redusă 
conţine speciile: Oxalis acetosella, Soldanella montana, Homogyne alpina, 
Dryopteris spinulosa, Luzula silvatica, Pirola uniflora, Majanthemum bifo- 
lium ş.a.; 

— Vaccinium, în biotopurile cu soluri acide-puternic acide (pH 3,5—4,5), 
cu troficitate foarte scăzută (V = 4—20); stratul ierbos-subarbustiv este 
alcătuit în special din afin (Vaccinium myrtillus) şi merişor (V. vitis-idaea) 
cu exemplare rare de ierburi (Oxalis acetosella, Deschampsia flexuosa, Luzula 
luzuloides, L. silvatica. în aceste biotopuri se dezvoltă de regulă şi un strat 
de muşchi (Hylocomium splendens, Rhytidiadelphus triquetrum, Pleurozium 
schreberi ş.a.,). 

Există o categorie întreagă de molidişuri în care stratul ierbos-arbustiv 
lipseşte sau este slab reprezentat fiind înlocuit cu un strat mai mult sau 
mai puţin continuu de muşchi (Hylocomium splendens, H.loreum, Pleuro¬ 
zium schreberi, Rhytidiadelphus triquetrum, Ptilium crista-castrensis, Poly- 
trichum commune, Eurynchium striatum ş.a. j. Din stratul ierbos-subarbustiv 
pot apare exemplare de Oxalis acetosella sau Vaccinium myrtillus. 

Biomasa produsă de molidişuri este realizată în cea mai marc parte de 
populaţiile de arbori şi ajunge la 4—8 t/an/ha din care aproximativ jumă¬ 
tate reprezintă lemnul, iar jumătate acele. Lemnul se acumulează an de an 
în trunchiuri astfel că în biocenoza matură există un stoc apreciabil de bio- 
masă (între 150—400 t/ha). în circuitul de biomasă şi necromasă intră an 
de an doar o parte din ace, muguri, ramuri, scoarţă, conuri, seminţe, precum 
şi lemnul exemplarelor de molid eliminate natural ca rezultat al competiţiei, 
în urma unor accidente (doborîturi de vînt, atacuri de insecte) sau prin îmbă- 
trînirc şi uscare firească. 

Acumularea de biomasă a arbuştilor este neglijabilă, cca a stratului 
ierbos-subarbustiv nu depăşeşte 0,1 t/an/ha, cea a muşchilor sc poate ridica 
la 0,05 t/an/ha. 

Lanţuri trofice legate de biomasă. Majoritatea lanţu¬ 
rilor trofice importante pentru transferul de biomasă şi energie din bioce¬ 
nozele de molidiş pornesc de la populaţia de arbori. Este vorba în principal 
despre: 

— lanţurile consumatorilor de cetină (insecte, păsări) 

— lanţurile gîndacilor de scoarţă, 

— lanţurile consumatorilor de seminţe şi fructe (insecte, păsări, mami¬ 
fere) 

— lanţurile consumatorilor de lemn (insecte, ciuperci) 

— lanţurile consumatorilor de substanţe asimilate. 

în lanţurile consumatorilor de cetină, insectele defoliatoare constituie 
un important grup de consumatori de ordinul I. Printre acestea se află lepi¬ 
dopterele din familia limantriidelor îndeosebi omida păroasă a molidului 
(Porthetria monac ha), molia lujerilor de pin (Rhyacionia buoliana) din fami¬ 
lia torticide şi himenoptere din familia tentredinidelor (Diprion pini, Neodi- 
prion sertifer) şi din familia pamfiliidelor ('viespile molidului — Cephalcia 
abieiis, C. alpina, C. arvensis, C. hartigi). Larvele acestor insecte se hrănesc 
cu ace de molid, putînd provoca, în cazul înmulţirilor în masă, defolierea 
totală a arborilor şi uscarea lor. Consumatori de ordinul II sînt insectele de 
pradă: furnicile (Formica polyctena, Formica rufa), cicindelide, repedea de 
munte ( Cicindela silvicola ) carabide ( Carabus cancellalus ) insectele parazite 
pe defoliatori (himenoptere, ihneumonide) (Pimpia alternans, Pimpla rufata, 
Pimpia maculata), Chalcidide (Eutelus subfumatus), proctorupide (Tele- 
nomus phalaenarum) , diptere Tachina bimaculata) şi păsările ce se hrănesc 
cu larve sau cu insecte adulte (îndeosebi piţigoii (Parus montanus, Parus 
cristatus, Parus ater), auşeii (Regulus regulus, R. ignicapillus ) pitulicea ( Phyl- 
loscopus colybita). 

Printre consumatorii de cetină (dar şi de muguri) se numără şi păsări 
caracteristice molidişurilor, cum este cocoşul de munte (Tetrao urogallus). 
Resursele de hrană ale acestora sînt însă mult mai diverse cuprinzînd şi diverse 
larve, fructe, seminţe. 

Lanţurile gîndacilor de scoarţă cuprind în calitate de consumatori de 
ordinul I coleoptere din familia scolitidelor, gîndacul mov de scoarţă al moli¬ 
dului ( Ips typographus, Ips amytinus, Pytiogenes chalcographus ) trombarul 
puieţilor de molid (Hylobius abietis) ş.a.; larvele acestora se dezvoltă pe 
partea internă a scoarţei arborilor, hrănindu-se cu ţesuturile cambiale 
şi ale liberului şi provocînd uscarea arborilor în cazul unor atacuri 
masive care duc la întreruperea circulaţiei produselor de asimilaţie. Consuma¬ 
tori de ordinul II sînt păsările căţărătoare, în special ciocănitoarele (Dryo- 
copus marlius martius, Picoides tridactylus alpinus, Dendrocopus leucatos 
leucatos) , insectele de pradă (diptere, asilide, Laphria sp; Xylophagide— 
Xylophagus sp.) şi insectele parazite (ichneumonide Rhyssa persuasoria, 
Ephialtes sp.). 

Lanţurile consumatorilor de seminţe au drept consumatori de ordinul I 
fie insecte a căror larve se dezvoltă în seminţe şi conuri de molid (Laspeyre- 
sia slrobilela etc.J, fie păsări sau mamifere care consumă seminţele mature. 
Aşa sînt ciocănitorile, forfecuţa (Loxia curvirostra ), veveriţa (Sciurus vul- 
garis), pîrşul (Dryomys nitedula), şoarecii (Sicista betulina, Apodemus fla- 
vicollis, Clethrionomys glareolus, Pitymys subteraneus etc.J. 

Consumatori de ordinul II în aceste lanţuri pot fi păsările insectivore 
dintre cele amintite, păsări carnivore ca şorecarul (Buleo buteo. Falca subbu- 
teo. Falco tinnunculus, Pernis apivorus, Milvus migrans, Accipiter guetilis 
etej sau mamifere carnivore ca jderul (Martes martes, M. foină), rîsul (Lynx 
lynx) , lupul (Caniş lupus) vulpea (Caniş vuipes). 

Lanţurile consumatorilor de lemn au în calitate de consumatori de ordi¬ 
nul I insecte himenoptere xilofage cum sînt cele din familia uraceride (Ura- 

cesus gigas, Sirex juvencus, Xeris spectrum, Xyphidria longicolis) ctc. sau 
ciuperci ce atacă şi descompun lemnul (de pildă putregaiul roşu — Fomes 
annosus ş.a.) Consumatori de ordinul II sînt insecte carnivore, păsări insec- 
tivore iar în cazul ciupercilor, diverse insecte micofage colembole, (Folsomia 
quadrioculata, Isotoma violacea, Orchesella pontica). 

La toate aceste lanţuri consumatorii de ordinul III pot fi diverse insecte 
de pradă sau parazite, precum şi păsări şi mamifere insectivore şi carnivore. 

Lanţul consumatorilor de asimilate are un caracter cu totul special, 
în calitate de consumatori de ordinul I aici apar ciupercile de micoriză 
(Boletus, Laclarius, Clylocibe ş.a.,) ale căror hife se fixează pe rădăcinile 
molidului sau pătrund chiar în acestea. Consumatori de ordinul II pot fi 
diverse organisme micofage (insecte, gasteropode, mamifere). 

Ciupercile de micoriză consumă direct din asimilatele produse de molid 
(în special glucide). Dar ele îndeplinesc în acelaşi timp o funcţie foarte' impor¬ 
tantă pentru molid, aceea de absorbţie a apei şi substanţelor minerale. Deoa¬ 
rece spre deosebire de plantele superioare ciupercile pot extrage substanţele 
minerale şi din combinaţii organice, ele asigură nutriţia minerală a molidului 
chiar în condiţii cînd majoritatea rezervelor de substanţe minerale sînt blo¬ 
cate în asemenea combinaţii. 

Numărul lanţurilor trofice legate de biomasa producătorilor este desigur 
mult mai mare. Nu s-au amintit de pildă lanţurile icrbivorelor mari care se 
hrănesc cu ierburi şi subarbuşti fcerbul — Cervus elaphus carpathicus) sau 
a celor care pe lîngă hrană vegetală consumă şi hrană animală (ursul — 
Ursus arclos, mistreţul — Sus scrofa). Există lanţuri care pornesc de la ier¬ 
buri şi muşchi cum sînt cele în care veriga consumatorilor de ordinul I este 
formată din melci, gasteropode (Vitrea diaphana, Relinella pura, Ena mon¬ 
tana, E. obscura, Limax maximus, Laciniaria falax, L.jugularis, L. plicala, 
Eucanulus trochiformis ş.a .) etc. 

Lanţuri trofice legate de necromasă. O serie întreagă 
de lanţuri trofice lungi pornesc de la necromasa ce ia naştere prin uscarea şi 
căderea unei părţi din masa acelor şi a ramurilor, prin exfolierea scoarţei, 
prin moartea rădăcinilor în sol. Cei mai mulţi consumatori ai necromasei din 
litiera de molid sînt animale nevertebrate care acţionează însă în complex 
cu alte organisme (ciuperci, actinomicete bacterii). Numărul nevertebratelor 
este de ordinul zecilor, sutelor de mii şi chiar milioanelor la metru p ătrat 
cel al microorganismelor este şi mai mare. 

Grupele cele mai importante de necroconsumatori, dintre nevertebrate 
sînt: acarienii, colembolele, nematodele, enchitreidele, apoi larvele de dip- 
tere, coleoptcre, formicide, himenoptere, lumbricide etc. (fig. 31). 

Prin acţiunea combinată a nevertebratelor şi microorganismelor, necro¬ 
masa ajunsă la sol este mărunţită, compuşii biochimici macromoleculari sînt 
desfăcuţi în compuşi din ce în ce mai simpli pînă la totala lor desfacere 
în apă, bioxid de carbon, azot molecular, diverşi compuşi minerali. 

Aspecte fenologicc ale biocenozelor de molidiş. 
Pădurea de molid, dat fiind caracterul veşnic verde al frunzişului speciei 
dominante şi al unor specii asociate (muşchi) nu prezintă o variaţie fenolo- 
gică anuală prea pronunţată. Mai evident este aspectul formării lujerilor 
noi şi al înfloririi molidului care are loc în cursul lunii iunie (în prima jumă¬ 
tate în molidişurile de la altitudini mai mici, în a doua jumătate în cele de la 
altitudini mari). Concomitent se produce şi dezvoltarea florei ierboase esti¬ 
vale, în biocenozele caracterizate printr-o asemenea floră. Un alt aspect 

este cel de toamnă, marcat prin uscarea florei erboase. Al treilea aspect este 
cel de iarnă, cu pădurea sub zăpadă. 

Evoluţia biocenozelor de molidiş. Biocenozele de molidiş, în special cele 
în care arborii au aceeaşi vîrstă (arborete echiene) şi care au masivul întrerupt 
din diverse cauze, sînt afectate frecvent de doborîturi de vînt. Odată cu dispa¬ 
riţia arboretului şi cu schimbarea radicală a regimurilor termic şi hidric din 
biotop, se declanşează o scrie de procese care duc la o succesiune de stadii 
evolutive, pînă la reconstituirea pădurii de molid. Datorită căldurii şi umidi¬ 
tăţii mai mari la nivelul solului, arc loc o intensificare a proceselor de des¬ 
compunere şi mineralizare a necromasci. Solul se îmbogăţeşte în substanţe 
nutritive, îndeosebi în combinaţii cu azot ceea ce duce la o dezvoltare luxu¬ 
riantă a florei ierboase şi la instalarea abundentă a unor specii cum sînt: 
zmeurul (Rubus idaeus) zburătoarea (Chamaenerion angustifolium) . Din 
seminţele uşoare, purtate de vînt ale mesteacănului (Belula verrucosa) şi 
sălciilor (Salix caprea, S. silesiaca) se formează un stadiu de primă împădu¬ 
rire. Treptat, pe măsură ce se dezvoltă pădurea de mesteacăn şi salcie, sub 
adăpostul ei din sămînţa adusă de vînt se dezvoltă o nouă populaţie de molid. 
Mesteacănul şi sălciile, puţin longevive, se usucă după un număr de ani iar 
biocenoza de molidiş se reconstituie odată cu sporirea vîrstei arboretului. 

în cazul cînd, din diverse cauze, nu s-a produs reinstalarea molidişului 
este posibilă formarea unei biocenoze de pajişte (cu Fesluca rubra) prin for¬ 
marea treptată a ţelinei şi îmbogăţirea în specii ierboase. 

Importanţa social-economică a ecosistemelor de 
molidiş. Molidişurile furnizează un lemn de valoare, deosebit de căutat 
pentru cele mai diverse utilizări. Mult timp cheresteaua de molid ca şi lemnul 
rotund au reprezentat un important capitol al exportului ţării noastre. Şi în 
prezent ca şi în perspectivă cele aproape 1 milion ha păduri de molid reprezintă 
şi vor reprezenta o importantă sursă de materie primă lemnoasă. 

Dar valoarea deosebită a pădurilor de molid este dată şi de rolul lor deo¬ 
sebit în formarea şi conservarea mediului înconjurător. Fiind situate la obîrşia 
marilor rîuri din Carpaţi, molidişurile constituie principalul regulator al for¬ 
mării debitelor de apă al rîurilor, al regimului acestor rîuri. 

în condiţiile deosebite de climat aspru, ploios, de pante mari şi soluri 
superficiale ele reprezintă factorul de bază al conservării solurilor montane. 

Ecosistem ul pădurii de fag. Răspîndire. Pădurile de fag 
şi cele de amestec cu participarea fagului, aparţinînd etajului nemoral, se 
găsesc îndeosebi în partea mijlocie şi inferioară a munţilor şi pe dealurile 
înalte. între altitudinile de 600—1 300 (1 450) m aceste păduri sînt zonale, 
dar ele pot să apară şiextrazonal pe văi şi pe versanţi umbriţi de la (100) 300 m 
şi pe versanţi însoriţi şi calcare pînă la 1 650. 

Cele mai multe făgete pure se află pe dealurile şi munţii din vestul ţării 
în schimb suprafeţele cele mai întinse de păduri de amestec de fag cu răşi- 
noase sînt cantonate în jumătatea estică a Carpaţilor Orientali. 

în munţii Vîlcan şi Godeanu făgetele pure ajung pînă la limita superioară 
a pădurii. în multe regiuni de deal din ţară pădurile de fag ocupă suprafeţe 
apreciabile singure (la altitudini de peste 500—600 m) sau în alternanţă cu 
pădurile de gorun (între 300—500—600 m). 

Condiţii de formare a biotopurilor. Relieful. Relieful în subetajul pădurilor 
de fag este foarte variat. Predomină relieful accidentat în care ponderea cea 
mai mare revine versanţilor cu înclinări şi expoziţii foarte diferite. Făgete se 

găsesc însă şi pe podişuri mai mult sau mai puţin plane,nu însă şi în depresiuni 
unde fagul suferă de îngheţuri. 

Clima. Clima în teritoriile în care se întîlnesc pădurile de fag sau cu parti¬ 
ciparea fagului este destul de variată. 

Temperaturile medii anuale variază între 7,5—9,0°C la limita inferioară 
şi între 4,2— 5,5°C la limita superioară a făgetelor zonale; temperaturile medii 
ale lunii iulie sînt repsectiv de 16,0—17,0 °C şi de 11,0°C, iar perioada de vege¬ 
taţie cu temperaturi medii diurne peste +10°C este de 165 şi respeftiv 100 zile. 

Precipitaţiile sînt destul de mari, 800— 1 000 mm, chiar la limita infe¬ 
rioară de răspîndire a făgetelor crescînd pînă la 1 000 mm la limita lor supe¬ 
rioară. Ele acoperă deplin nevoile de apă pentru cvapotranspiraţie (circa 
450—600 mm). Nebulozitatea ridicată, frecvenţa marc a ploilor în sezonul 
de vegetaţie, corelate cu regimul termic moderat, fără amplitudini mari, 
conferă climatului caracter oceanic. 

Substratul pedogenetic. Pădurile de fag sau cu participarea fagului se 
întîlnesc pe roci pcdogenetice foarte variate atît din grupa rocilor sedimentare 
cît şi a celor metamorfice şi eruptive. Suprafeţele cele mai mari de făgete pure 
se află pe şisturi cristaline în Carpaţii Meridionali şi Occidentali pe calcare şi 
sisturi cristaline în Carpaţii Occidentali şi pe andezite piroclastite şi diabaze 
în Munţii Apuseni, Gutîi, Harghita. în schimb cele mai multe amestecuri de 
fag şi răşinoase se află pe rocile sedimentare de fliş (marne, gresii, calcare) din 
Carpaţii Orientali. La dealuri făgetele ca şi celelalte ecosisteme sînt răspîndite 
pe rocile sedimentare obişnuite în aceste regiuni (marne, gresii, pietrişuri, 
argile). 

Solurile ce se formează în aceste condiţii aparţin la tipuri genetice foarte 
diferite. Cele mai răspîndite sînt solurile brune acide şi solurile brune de 
pădure. Puţin frecvente sînt solurile podzolice, în schimb destul de răspîndite 
sînt solurile rendzinice formate pe calcare. 

Specificul, biotopurilor. Fagul avînd o amplitudine ecologică marc, bioto¬ 
purile pe care le ocupă comunităţile cu această specie au caracteristici destul 
de diferite. 

Cu excepţia unor biotopuri extreme (de pildă pe calcare, pe stîncării) 
atît căldura cît şi umiditatea din sol sînt suficiente pentru desfăşurarea neîn¬ 
grămădită a proceselor de producere a biomasei. Astfel, chiar la altitudini 
mari temperaturile medii lunare depăşesc 10°C cel puţin 3—4 luni pe an. 
Este adevărat că sub masivul închis al pădurii de fag temperaturile sînt mai 
scăzute iar în sol regimul termic este foarte uniform. Potenţialul termic al făge¬ 
telor de circa 1 700—3 200°C poate fi considerat mijlociu pentru păduri. 

în făgete, desimea coroanelor condiţionează reducerea puternică a inten¬ 
sităţii luminii ce ajunge la sol. în anumite situaţii în făgete mature, ea poate 
ajunge la 1—2% din lumina plină şi chiar mai puţin. 

Umiditatea solurilor este suficientă în tot cursul sezonului de vegetaţie, 
în biotopurile de la altitudini mici, mai ales în soluri schelete calcaroase pot 
interveni însă şi perioade de uscăciune cînd apa disponibilă din sol scade pînă 
aproape de limita insuficienţei pentru plante. 

Reacţia solurilor în majoritatea făgetelor este mediu-slab-acidă 
(pH 4,5—6,5) iar conţinutul de baze moderat pînă la ridicat (V = 30—80%). 

Ca factori limitativi ai producţiei de biomasă acţionează căldura în bio¬ 
cenozele de la altitudini de peste 1 200 m şi apa în cele aflate sub altitudinea 
de 600—700 m. Pe solurile podzolice conţinutul redus de baze de schimb 
constituie de asemenea un factor limitativ al dezvoltării biocenozei. în toate 

făgetele şi pădurile cu participarea fagului intensitatea mică a luminii de sub 
masiv condiţionează producţia redusă a stratului arbustiv şi ierbos. 

Principalele caracteristici ale biocenozei. Producători. Producăto¬ 
rul principal în făgetele pure este fagul (Fagus silvalica var. typica) iar în 
sud-vestul ţării la altitudini sub 1 000 m şi F. silvatica var. moesiaca). în pădu¬ 
rile de amestec ca producători asociaţi la altitudini de 1 000—1 400 m pot 
apare bradul şi (sau) molidul, iar la altitudini sub 700 m, carpenul, gorunul, 
teiul, frasinul, paltinul, ulmul. 

Stratul arborilor are acoperire mare, constituind un ecran foarte puţin 
penetrabil pentru lumină. Biocenoza de fag apare de aceea ca foarte umbroasă, 
în special dacă în amestec participă şi bradul. 

în biotopuri de bonitate ridicată, în pădurea bătrînă, la 100 de ani, numă¬ 
rul de arbori este în medie de 400, înălţimea lor medie ajunge la 34 m, iar dia¬ 
metrul la 38 cm. în biotopul de bonitate scăzută, cu soluri puţin profunde, 
schelete acide sau uscate în timpul verii, la aceeaşi vîrsţă numărul de arbori 
este cu mult mai mare (circa 900) înălţimea lor medie atinge abia 18 m iar dia¬ 
metrul 20 cm. 

în pădurile de amestec cu răşinoase, bradul şi molidul depăşesc fagul în 
înălţime cu cel puţin 3—5 m şi în diametru cu 5—10 cm . 

înrădăcinarea profundă a fagului asigură folosirea intensivă a întregului 
profil de sol. Pe soluri pseudogleizâte rădăcina rămîne însă superficială dez- 
voltîndu-se doar pînă la orizontul compact. în asemenea situaţii devine posibilă 
doborîrea arborilor de către vînturile mai puternice, cînd solul este supraumezit. 

Lumina redusă de sub masiv împiedică formarea unui strat arbustiv în¬ 
cheiat. Sub formă de exemplare izolate se găsesc Daphne mesereum, Sambucus 
racemosa, Lonicera xylosteum ş.a. în pădurea bătrînă se dezvoltă însă grupe 
mai mari sau mai mici de puieţi de fag de diferite vîrste. 

Stratul ierbos subarbustiv poate lipsi, cum se întîmplă în făgetele nude 
cu densitate mare de arbori dar se poate şi dezvolta în grade foarte diferite în 
funcţie de închiderea coroanelor arborilor. Acest strat poate fi format după 
caracterul biotopului din următoarele combinaţii de plante: 

— Asperula-Dentaria în biotopuri cu soluri slab acide-neutre (pH — 
6,0—6,8) avînd un conţinut ridicat.de baze (V = 70—98%) şi de humus 
brun (mull); în stratul ierbos de regulă bine dezvoltat alături de Asperula 
odorata, Dentaria bulbifera şi D. glandulosa se află şi alte specii ale florei denu¬ 
mite de „mull": Pulmonaria rubra, Geranium roberlianum, Lamium galeobdolon, 
Mercurialis perennis, Euphorbia amygdaloides, Isopyrum thalictroides, Syntphy- 
tum cordatum, Anemone nemorosa, Athyrium filix femina, Dryopteris filix mas 
ş.a.; 

— Rubus hirtus în biotopuri cu aciditate ceva mai mare (pH 5,8—6,4) 
şi conţinut de baze mai redus (V = 50—85%) dar cu umiditate permanent 
mai mare, stratul ierbos-subarbustiv are ca specie dominantă pe Rubus hirtus 
pe lîngă care apar multe specii din grupa anterioară (Asperula odorata, Gera¬ 
nium robertianum, Dentaria glandulosa, Oxalis acetosella, ferigi) ; 

— Festuca în biotopuri cu soluri schelete, moderat acide (pH 5,2—6,0) 
şi troficitate scăzută mijlocie (V = 30—70%) ceva mai uscată în unele pe¬ 
rioade de vară; Festuca (drymeia, sau F. silvatica) este dominantă absolută 
realizînd în arborete mai luminoase un covor compact, cu puţine exemplare 
dih alte specii (Luzula luzuloides, Rubus hirtus, Calamagroslis arundinacea, 
Asperula odorata, Dentaria glctndulosa ş.a .) ; 

— Luzula-Calamagrostis în biotopuri situate pe muchii sau versanţi 
înclinaţi cu soiuri mai mult sau mai puţin schelete, acide-moderat acide 
(pH 4,7—5,5) cu troficitate scăzută (V = 10—50%) de regulă cu umiditate 
mai redusă în timpul verii; stratul ierbos cu acoperire variabilă în funcţie de 
închiderea arboretului este dominat de Luzula luzuloides, şi (sau) Calamagrostis 
arundinacea pe lîngă care se mai găsesc Hieracium transsilvanicum, Poa 
nemoralis, Oxalis acetosella, Galium schullesii, Euphorbia montana ş.a. 

— Vaccinium, destul de rar în făgete se întîlneşte în biotopuri cu soluri 
podzolice, puternic acide, acide (pH 4,0—5,0), cu troficitate foarte scăzută 
(V = 5—17%); stratul ierbos-arbustiv este dominat de Vaccinium myrtillus 
şi muşchi (Hylocomium spiendens, Dicranum scoparium, Rhytidiadelphus 
triquetrum). 

Biomasa produsă de biocenozele cu fag este realizată aproape în întregime 
de populaţiile de arbori. în funcţie de bonitatea biotopurilor poate varia 
între 6—12 t/an/ha din care 3—4 t reprezintă masa foliară şi abia 0,1 t masa 
ierboasă. 

în biocenozele cu arbori de aceeaşi vîrstă, la vîrste mari se află un stoc 
apreciabil de biomasă concentrată în trunchiuri şi rădăcini (între 250—500 t/ha). 

în circuitul de necromasă intră anual aproape întreaga masă foliară şi o 
cantitate apreciabilă de ramuri.şi lemn provenite atît de la arborii vii cît şi de 
la cei uscaţi. 

Lanţuri trofice legate de biomasă. Principalele lan¬ 
ţuri trofice ce pornesc de la fag sînt: 

— lanţurile consumatorilor de frunze; 

— lanţurile gîndacilor (insecte) dc scoarţă; 

— lanţurile consumatorilor de jir (insecte, păsări, mamifere); 

— lanţurile consumatorilor de lemn (insecte, ciuperci). 

Se adaugă lanţurile consumatorilor de ierburi. Lanţurile consumatorilor 
de frunze cuprind în calitate de consumatori de ordinul I ţigănari (Deporans 
betularia), omizi defoliatoare (Orchestes fagi, Dasychira pudibunda), afide 
(Phyllaphis fagi) insecte miniere (Incurvaria koerneriella) sau insecte ce 
provoacă gale (specii de Accria, Cryptococcus fagi, Dasyneura fagicola) Mikiola 
fagi, Oligotrophus fagineus ş.a.J Consumatori de ordinul II sînt fie păsărele 
(Parus ater, Parus montanus, Regulus regulus, Pasermontanus, Falco subbuteo ), 
fie insecte carnivore (Carabus, Calosoma) sau parazite. 

în lanţurile gîndacilor de scoarţă, consumatorii de ordinul I pot fi Scolylus 
car pini sau S. inlricatus, Ernoporus fagii, Agrilus viridis ş.a., iar consumatori 
de ordinul II ciocănitori (Dryobatcs leucatos leucatos, Driocofus marlius 
martius), ţoiul (Sitla europaea caesia) cojoaica (Certhia familiaris) sau insecte 
parazite. 

Lanţurile consumatorilor de jir sînt numeroase. Consumatori de ordinul I 
pot fi dintre insecte unele molii (Carpocapsa grossana C. amplana) dintre 
păsări alunarul (Nucifraga caryocatactes) dintre mamifere veveriţa, pîrşii 
(Glis glis, Dryomis nitidula) şoarecii (Apodemus tauricus, Clethrionomys 
glareolus ş.aj. Consumatori de ordinul II pot fi insecte parazite, păsări carni¬ 
vore ca buha (Bubo bubo) huhurezul (Strix aluco aluco), mamifere carnivore 
ca jderul (Martes martes, M. foina). 

Lanţurile consumatorilor de lemn pot avea drept consumatori de ordinul I 
insecte, cum este croitorul albastru al fagului (Roz alia alpina) ciupercile de 
iască (Polyporus). Consumatori de ordinul II sînt ciocănitorile, insectele 
micofage etc. 

Fig. 33 Schema relaţiilor trofice la nivelul litierei şi solului într-o pădure, de fag 

Lanţurile consumatorilor de ierburi sînt de asemenea numeroase. Consu¬ 
matori de ordinul I sînt dintre mamifere: cerbul, mistreţul, căpriorul, ursul, 
o serie de şoareci, dintre insecte unele afide, himenoptere, lepidoptere. Consu¬ 
matori de ordinul II pot fi mamifere: carnivore — lupul. Coccinelide care se 
hrănesc cu afide, păianjeni, acarieni, himenoptere parazite (Ichncumonide, 
Chalcidoide) şopîrle (Lacerta vivipara) broaşte (Rana temporaria) ş.a. 

La toate aceste lanţuri consumatori de ordinul II sînt, după caz, insecte 
ce parazitează paraziţii fitofagilor, (hiperparaziţi), păsările care consumă 
insecte de pradă, păsări răpitoare, mamifere carnivore. 

Şi în cazul pădurilor de fag ca şi a molidişurilor lanţurile ce pornesc de la 
biomasă sînt mai multe decît cele amintite. 

Lanţuri trofice legate de necromasâ. Sînt foarte 
numeroase şi cuprind consumatori de ordinul I numeroase specii de neverte¬ 
brate din grupele: diplopode, acarieni, oligochete, pseudoscorpioni, colembolc 
colcoptere, himenoptere, larve de lepidoptere şi diptere etc. (fig. 3 3). O serie 

dintre aceste animale transformă frunzarul în detritus, altele se hrănesc cu 
detritus. Consumatori de ordinul II sînt insectele de pradă şi cele parazite, 
unele mamifere cum sînt cîrtiţa (Talpa europaea), chiţoranii, etc. 

Descompunătorii, reprezentaţi prin protozoare, bacterii, ciuperci, d.esă- 
vîrşesc desfacerea substanţelor organice prelucrate de fauna solului în combi¬ 
naţii simple: C0 2 , H 2 0 şi diverse combmaţii minerale. 

Aspecte fenologice ale biocenozelor de fag. în 
evoluţia lor anuală biocenozele cu fag îmbracă mai multe aspecte fenologice 
caracteristice. Primul aspect este cel preestival, cu arborii lipsiţi de frunze şi 
cu solul acoperit cu litieră. Al doilea aspect de primăvară, este dat de dezvol¬ 
tarea şi înflorirea speciilor de ierburi vemale (Scilla bifolia. Anemone nemorosa, 
A. ranunculoides, Corydalis solida, C. cava. Hepatica transsilvanica, Helleborus 
purpurascens ş.a.). 

Urmează aspectul creat de înfrunzirea fagului şi a celorlalte specii de arbori 
precum şi a arbuştilor care după altitudine se poate desfăşura la începutul, 
spre mijlocul sau chiar la sfîrşitul lunii mai. Dezvoltarea şi înflorirea florei 
estivale se produce cu intensitate maximă în iunie-iulie şi sfîrşeşte în august 
cu puţine specii înflorite. în cursul lunii octombrie se produce colorarea frun¬ 
zelor la arbori şi uscarea florei ierboase, iar la sfîrşitul lui octombrie are loc 
căderea frunzelor. 

Un aspect distinct este cel de toamnă tîrzie, cu arborii fără frunză şi cu 
solul acoperit uniform de litieră. Un alt aspect este cel de iarnă, cu pădurea 
aflată sub zăpadă. 

Evoluţia biocenozelor cu fag şi de amestec cu 
fag. Biocenozele cu fag spre deosebire de cele cu molid au o pronunţată sta¬ 
bilitate atît la acţiunea factorilor abiotici cît şi din punctul de vedere al meca¬ 
nismelor interne de autoreglare. în asemenea biocenoze nu s-au produs pînă 
în prezent decît cu totul izolat doborîturi de vînt, înmlăştinări care să facă 
imposibilă creşterea fagului, înmulţiri în masă de insecte dcfoliatoarc sau de 
gîndaci de scoarţă. Fagul se regenerează peste tot cu deosebită uşurinţă 
astfel că şi în condiţiile unor intervenţii silviculturale mai puternice în arbo¬ 
ret, nu există pericol prea mare de desfiinţare a biocenozei. Desigur, prin 
defrişare totală, terenul se poate înierba formîndu-se pajişti de Agrostis 
tenuis şi Fesluca rubra. 

Nu se poate spune acelaşi lucru despre pădurile de amestec de fag cu brad 
sau cele de fag cu gorun. 

Bradul, specie mai sensibilă, se regenerează mai greu, constituie hrana 
preferată a vînatului şi în lipsa unei preocupări permanente din partea silvicul¬ 
torului poate dispărea uşor din amestec. Gorunul, specie de lumină, regenerat 
sub fag dispare aproape imediat datorită umbrei, astfel că amestecurile de 
fag cu gorun se transformă rapid în făgete pure. 

Importanţa social-economică a pădurilor de 
fag şi de amestec cu fag. Lemnul de fag, considerat altădată 
bun doar pentru foc sau traverse are în prezent multiple folosinţe care-i con¬ 
feră calitatea de materie primă deosebit de valoroasă. Lemnul de brad, molid 
sau de gorun precum şi a altor specii de foioase ce apar în amestec cu fagul a 
fost şi rămîne valoros şi cu un spectru larg de utilizare. 

Importanţa deosebită a biocenozelor de fag şi de amestec cu fag ca furni¬ 
zoare de materie primă lemnoasă rezultă şi din suprafaţa mare pe care o ocupă 
în ţară — aproximativ 2 mii ha sau o treime din fondul forestier. 

Localizate exclusiv pe relief accidentat şi foarte accidentat biocenozele 
cu fag şi de amestec cu fag reprezintă un factor deosebit de important de for¬ 
marea şi conservarea mediului de viaţă a muntelui şi a dealului, de asigurarea 
regimului hidrologic normal al rîurilor ce coboară din munţi şi de protecţia 
solurilor de pe versanţii cu înclinare mare. Tăierile prea intense practicate în 
făgetele din unele regiuni ale ţării (Banat) au dus de pildă la dereglări în regi¬ 
mul de scurgere a rîurilor, la intensificarea transportului de aluviuni şi de sub¬ 
stanţe nutritive provenite din solurile spălate intens de ape în lipsa arboretu¬ 
lui protector. Este absolut necesară gospodărirea făgetelor în aşa fel îneît 
interesele economice să nu fie satisfăcute în dauna capacităţii de protecţie 
a acestor păduri, care în final are de asemenea consecinţe economice importante. 

Ecosistemul p'ă durii de stejar. Sub numele generic de 
„pădure de stejar" se înţeleg la noi în ţară toate pădurile alcătuite din speciile 
genului Quercus. Ele au desigur unele trăsături comune dar se şi deosebesc des¬ 
tul de mult datorită însuşirilor ecologice foarte diferite a speciilor de Quercus 
ce se găsesc pe teritoriul ţării. 

în lucrarea de faţă se vor trata ecosistemele pădurii de gorun, mai bine 
studiate şi cunoscute şi care au şi întinderea cea mai mare dintre toate pădurile 
de stejar. 

în linii foarte generale structura biocenozelor edificate şi de alte specii de 
stejar — stejarul pedunculat (Quercus robur) cerul (Q. cerris), gîmiţa 
(Q. frainetto ) este asemănătoare cu cea descrisă în continuare pentru bioceno¬ 
zele cu gorun. 

Răspîndire. Pădurile de gorun, intră împreună cu cele de fag şi de amestec 
de fag cu alte specii în etajul bioclimatic nemoral (al pădurilor de foioase). 
Aceste păduri constituie treapta cea mai de jos din sistemul de etajare al vege¬ 
taţiei noastre, fiind localizate între altitudini de 300—600 m. Extrazonal însă 
păduri de gorun se găsesc şi la altitudini mai mici (doar pînă la 100 m) dar şi 
la altitudini relativ mari (pînă la 1000 m şi chiar mai mult). Frecvenţa acestor 
apariţii este însă redusă. 

Pădurile de gorun ocupă cea mai mare parte a dealurilor şi podişurilor 
mai înalte, precum şi partea inferioară a munţilor joşi. Cele mai mari suprafeţe 
le aflăm în Podişul Moldovei, Dobrogca, Podişul Getic, Munţii Banatului şi 
Munţii Apuseni, Podişul Transilvaniei. 

Condiţii de formare a biotopurilor. Relieful. Relieful pe care sînt instalate 
pădurile de gorun este tot un relief fragmentat, dar în mai mică măsură decît 
la molidişuri sau făgete. Ca formă de relief predomină versanţii cu pantă medie 
şi chiar mică; frecvente sînt şi suprafeţele mai mult sau mai puţin plane de 
coame şi platouri. 

Clima. Clima în care se dezvoltă pădurile de gorun este caldă, iar în multe 
părţi din ţară relativ uscată în a doua parte a verii. Temperaturile medii 
anuale variază între 7,5—10°C, cele ale lunilor calde se ridică la 17—19°C. 
Durata sezonului cu temperaturi medii diurne peste 10°C este marc (165—195 
zile). 

Precipitaţiile anuale se situează la valori de 600—850 mm dar variază 
destul de puternic de la regiune la regiune (în Dobrogea de pildă numai 
450—550 mm pe cînd în Banat şi Crişana peste 850 mm). 

Substratul pedogenetic. Pădurile de gorun se află în cea mai mare parte 
pe pietrişurile, nisipurile şi argilele aluviale, acumulate la poalele Carpaţilor 
şi pe rocile sedimentare din podişuri (marne, gresii uneori şi depozite loessoide). 

La munte ele se pot afla pe substrate foarte diferite, atît sedimentare (calcare) 
cît şi metamorfice (diverse şisturi, gncise) şi eruptive (andezite, dacite, riolite). 

Solurile formate sub pădurile de gorun sînt deosebit de variate, tipul lor 
depinzînd în mare parte de substratul pedogcnetic. Pe roci bazice şi neutre 
în condiţii de podiş sau pante nu prea mari, se formează soluri brune de pădure 
tipice sau slab podzolitc. Pe roci acide şi pe pante accentuate, care favorizează 
aluvionarea, se găsesc soluri brune podzolite (argiloiluviale) sau soluri brune 
acide. în condiţii de relief mai mult sau mai puţin plan, pe substraturi mai 
grele, în soluri se dezvoltă procese de pseudogleizare. 

Pe calcare se pot întîlni rendzine, pe marne pseudorendzine. 

Specificul biolopurilor. Biotopurile pădurilor de gorun au potenţial ter¬ 
mic ridicat (2 900—3 999°C). Spre deosebire de molidişuri şi făgete, în goruncte 
sub masivul pădurii pătrunde destulă căldură astfel că atît aerul cît şi solul 
au temperaturi relativ mari în toată perioada de vegetaţie. Variaţia tempera¬ 
turilor, diurnă şi anuală, este de asemenea mai mare ca în făgete. 

Umiditatea aerului variază destul de accentuat mai ales în timpul verii. 
Prin coroana destul de aerată a gorunilor pătrunde o cantitate mai mare de 
lumină astfel că la sol intensitatea luminii poate fi de 10—15% şi chiar mai 
mult din lumina plină. 

Umiditatea solurilor este în majoritatea cazurilor suficientă. Totuşi în 
gorunctelc din estul şi chiar sudul ţării, pot interveni perioade scurte de deficit 
hidric în a doua parte a verii anilor uscaţi. 

în solurile cu fenomene de pseudogleizare, primavara se înregistrează un 
conţinut sporit de apă în sol, ceea ce împiedică o bună aerare şi declanşează 
procese de formare a unor combinaţii toxice. Reacţia solurilor poate fi de la 
mediu acidă pînă la neutră (pH 5,0—7,0), iar conţinutul în baze este obişnuit 
mijlociu pînă la ridicat (V = 25—100)%. 

Factori limitativi pentru productivitatea pădurilor de gorun pot fi :* 

— apa în regiunile unde se înregistrează deficite în a doua parte a verii 
şi acolo unde, datorită pseudogleizării, se produc stagnări de primăvară ; 

— substanţele nutritive în unele soluri (mai ales pe roci acide). 

Principalele caracteristici ale biocenozelor. Producători. Calitatea 

de producător principal poate s-o aibă gorunul singur sau în amestec cu alte 
specii lemnoase, carpen (Carpinus betulus), tei (Tilia lomentosa, T. piaty- 
phyllos, T. cor data), frasin (Fraxinus excelsior), paltin (Acer piatanoides ), 
jugastru (A. campestre), ulm (Ulmus procera, U. foliacaea) sorb de cîmp 
(Sorbus torminalis) cireş (Cerasus avium), măr (Malus silveslris), păr (Pyrus 
communis), uneori cu fag (Fagus silvatica var. typica şi var. moesiaca) şi chiar 
cu brad (Abies alba). 

în Dobrogca şi Banat se întîlnesc biocenoze cu gorun avînd specii de 
amestec termofile — cărpiniţa (Carpinus orientalis) şi mojdrean (Fraxinus 
ornus ). 

în funcţie de speciile lemnoase care alcătuiesc arboretele se formează 
fie biocenoze de gorun cînd gorunul constituie singurul producător ce alcă¬ 
tuieşte stratul arborilor, fie biocenoze de amestec cu gorun şi carpen (Carpeno- 
cvercete) sau cu gorun, carpen, tei, frasin, accrince (carpino-tilio-cvercete). 

Din punctul de vedere al calităţii biomasei produse aceste trei categorii 
de biocenoze sînt cu totul deosebite, ceea ce se reflectă şi în sortimentul de 
consumatori şi descompunători. 

în pădurile mature, la 100 de ani în biocenozele de gorun aflate în con¬ 
diţii de bonitate ridicată a biotopului, pe soluri profunde, fertile, cu umiditate 

permanent suficientă se află în medie 400 exemplare de goruni/ha avînd înăl¬ 
ţime medie de 30 m şi diametrul mediu de 36 cm. 

în condiţii de bonitate scăzută numărul de arbori creşte la 600 exem¬ 
plare/ha, înălţimea medie scade la 16 m iar diametrul la 23 cm. 

Speciile lemnoase de amestec care intră în alcătuirea carpino-gorunetelor 
şi carpino-tilio-gorunetelor au de regulă înălţimi şi diametre mai reduse sau 
cel mult egale cu gorunul. Gradul de participare în amestec este foarte diferit. 
Astfel carpenul şi teii sînt reprezentaţi de obicei prin exemplare numeroase, 
frasinii, ulmii, acerineele celelalte specii prin exemplare izolate împrăştiate pe 
suprafaţa (diseminate). 

Desigur, în cazul biocenozelor de amestec numărul arborilor de gorun este 
mai mic decît cel indicat mai înainte pentru biocenozele de gorun, depinzînd 
de proporţia pe care o are în amestec. 

înrădăcinarea profundă a arborilor de gorun, în solurile fără pseudoglei- 
zare contribuie la antrenarea în circuitul mineral a substanţelor din întregul 
profil de sol şi la menţinerea fertilităţii ridicate a orizonturilor superioare. 

Totodată condiţiile favorabile de iluminare sub masiv permit dezvoltarea 
unor straturi bine conturate de arbuşti şi ierburi -subarbuşti. 

Stratul arbustiv apare ca strat continuu în special în biocenozele cu gorun 
în care iluminarea de sub masivul arborilor este mai bună. în alcătuirea sa 
intră gherghinarul (Crataegus monogyna) cornul (Cornusmas), lemnul cîinesc 
(Ligustrum vulgare), salbele (Envonymus verrucosa, E. europaea), dîrmoxul 
(Viburnum lantana) ş.a. O scrie de arbuşti cum sînt lemnul cîincsc, salbele au 
înălţime pînă la 1 m; ceilalţi arbuşti pot ajunge la 2—4 m. în biocenozele de 
amestec cu gorun şi carpen sau cu gorun, carpen, tei, datorită umbrei dese a 
carpenului stratul arbuştilor este obişnuit discontinuu. Grupele de arbuşti se 
întîlnesc acolo unde nu sînt exemplare de carpen. 

Stratul ierbos-subarbustiv este de regulă destul de bine reprezentat în 
locurile mai luminate, astfel că pe ansamblu marginea sa este neuniformă — 
porţiuni de teren complet lipsite de ierburi, alternează cu unele slab populate 
sau cu altele avînd acoperire mare. 

După bonitarea biotopurilor stratul ierbos poate fi alcătuit din urmă¬ 
toarele combinaţii de plante: 

— Asarum în biotopuri cu soluri slab acide neutre (pH 6,0—7,0) cu 
conţinut ridicat de baze (V = 70—95%) şi cu humus brun de tip „mull"; în 
stratul ierbos de regulă abundent, sînt reprezentate Asarum europaeum, 
Brachypodium silvaticum, Stellaria holoslea, Asperula■ odorata, Geum urbanum, 
Polygonatum latifolium, Lathyrus niger, Lamium galeobdolon, Euphorbia amyg- 
daloides, Dentaria bulbifera, Sanicula europaea, Veronica chamaedrys / combinaţia 
este caracteristică mai ales pentru biocenozele de gorun cu amestec de alte 
specii şi pentru biocenozele de gorun foarte productive. 

— Melica uniflora, în biotopuri cu soluri moderat acide (pH 5,0—5,8) 
avînd conţinut redus de baze (V = 25—50%) şi puţin humus; obişnuit în 
stratul ierbos domină Melica, la care se adaugă Carex pilosa, Poa nemoralis, 
Glechoma hirsuta, Lithospermum purpureo-coeruleum ş.a.; combinaţia se întîl- 
neşte numai în biocenoze de gorun. 

— Festuca drymeia, în biotopuri cu soluri moderat acide (pH 5,2—6,0) 
şi conţinut mijlociu de baze (V = 45—65%). Festuca drymeia, principala 
specie a stratului ierbos formează covor compact, mai ales în arborete luminate, 
se pot asocia Poa nemoralis, Carex pilosa Veronica officinalis, Scrophularia 

nodosa, Galium schultesii, Asperula odorata ş.a.; combinaţia este specifică bio¬ 
cenozelor cu gorun şi cu gorun şi carpen. 

— Cytisus-Genista, în biotopuri uscate de creste sau versanţi însoriţi 
puternic înclinaţi, cu soluri scheletice moderat acide (pH 5,0—5,7) cu conţinut 
redus de baze (V = 30—50%); are ca plante tipice arbuşti acidofili Cytisus 
hirsutus, C. nigricans, C. heuffelii, Genista tinctoria asociaţi cu Poa nemoralis^ 
Luzula iuzuloides, Veronica officinalis, Galium pseudoaristatum, Fragaria 
viridis ş.a. combinaţia se întîlneşte numai în biocenoze cu gorun. 

— Luzula Iuzuloides, în biotopuri de versanţi puternic înclinaţi, coame cu 
soluri acide-moderat acide (pH 4,5—5,5) şi conţinut foarte redus de baze 
(V = 10—35%); Luzula Iuzuloides, obişnuit dominantă este însoţită de Poa 
nemoralis, Veronica officinalis, Melampyrum nemorosum, Lathyrus niger, 
Calamagrostis arundinacea, Hieracium transsilvanicum ş.a.; combinaţia este 
specifică biocenozelor cu gorun şi gorun cu carpen. 

— Carex pilosa, în biotopuri cu soluri pseudogleizate în care la o anumită 
adîncime stagnează apa primăvara şi după ploi; Carax pilosa este abundentă 
acoperind solul în întregime sau în petice împreună cu Poa nemoralis, Lathyrus 
vernus, Sanicula europaea, Galium schultesii, Carex silvatica, Asperula odorata 
ş.a.; combinaţia se întîlneşte atît în biocenoze cu gorun cît şi în cele cu carpen 
sau cu carpen şi tei. 

Biomasa produsă de biocenozele cu gorun este realizată în mare parte de 
populaţiile de arbori dar o anumită cotă poate proveni şi din stratul arbuştilor 
sau a ierburilor. După bonitatea biotopurilor producţia arborilor poate atinge 
5—10 t/an/ha, arbuştii şi ierburile realizînd 0.2—0,5 t. Biomasa acumulată 
în trunchiuri la vîrsta de 100 de ani este de 200—400 t/ha. în necromasă intră 
anual 3—6 t frunze, crăci, lemn uscat, ierburi uscate. 

Lanţuri trofice legate de biomasă. în biocenozele 
pădurii de gorun sau de gorun în amestec cu alte foioase, numărul şi caracte¬ 
rul lanţurilor trofice depind de numărul şi calitatea producătorilor. în bio¬ 
cenozele cu gorun, acestea sînt mai puţine, în cele în care participă în proporţie 
mare şi alte specii de arbori numărul lanţurilor creşte. 

Se pot deosebi ca şi în cazul celorlalte biocenoze de pădure, următoarele 
lanţuri principale: 

— lanţurile consumatorilor de frunze (insecte, ciuperci iar la puieţi şi 
mamifere); 

— lanţurile gîndacilor de scoarţă; 

— lanţurile consumatorilor de lemn (insecte, ciuperci); 

— lanţurile consumatorilor de flori, de seminţe şi de fructe (insecte, păsări, 
mamifere) ; 

— lanţurile consumatorilor de ierburi (gasteropode, insecte păsări, mami¬ 
fere). 

în lanţurile consumatorilor de frunze există o marc varietate de consuma¬ 
tori fitofagi în primul rînd dintre insecte. Aşa sînt larvele moliei verzi a steja¬ 
rului (Tortrix viridana) a inelarului (Malacosoma neustria) omida păroasă a 
stejarului (Lymantria dispar) a diverselor specii de cotari (Opheroptera bru¬ 
mată) sau adulţii cărăbuşului de mai (Melolontha melolontha). Frunzele sînt 
atacate şi de insecte sugătoare cum sînt: Parthenolecanium rufulum, Kalten- 
bachiella pallida, Peryphyllus lyropictus, Eriosoma ulmi), gîndacul de frunză 
al stejarului, puricele stejarului (Haltica quercetorum). Adulţii rod frunzele şi 
mugurii de stejar, larvele schelctuiesc frunzele. Tot pe frunze o seric de hi- 
menoptere, cinipide produc gale (Cynips quercus folii, Neuroterus numismatis) 


169 



Omizile şi insectele sugătoare servesc ca hrană unui mare număr de păsări 
insectivore cum sînt privighetorile (Luscinia luscinia, L. megarhynchos, Silvia 
curruca, S. communis ş.a .) piţigoii (Parus major, Parus lugubris) muscarul 
negru (Ficedula hypoleuca), cucul (Cuculus canorus ) cintezoiul (Fringilla 
coelebs), presurile (specii de Emberiza), pitulicile (specii de Muscicapa) frunză- 
riţa comună (Hypolais isterina) mierla (Turăus merula) şi multe altele. 
Insectele defoliatoare sînt de asemenea parazitate de alte insecte (mai ales 
ichneumonide) de bacterii şi virusuri care au tot calitatea de consumatori de 
ordinul II. 

Pe frunzele tinere se pot dezvolta de asemenea diverse ciuperci ( Mono- 
chaelia desmazierii la gorun, specii de Cercospora şi Ralenhorstia pe tei, Stil- 
bospora angustala pe carpen, Cercospora fraxini pe frasin, Marssonina turna- 
culata pe jugastru etc.). Frunzele puieţilor pot fi consumate şi de mami¬ 
fere fitofage (căprior) care devin la rîndul lor prada mamiferelor carnivore 
(lup, vulpe). 

Lanţurile gîndacilor de scoarţă au în calitate de consumatori de gradul I 
speciile de Scolitus şi Pteleobius pe ulm, Hylesinus pe frasin etc. 

Tot insecte sînt şi consumatorii de ordinul I al lemnului (Cossus cossus , 
Cerambyx cerdo, Trypadondron domesticum) , viespile de lemn, xiphidriide 
(Xiphidria camelus, X. longicollis) rădaşca, răgacea (Lucanus cervus); larva 
sapă galerii în lemnul stejarilor bătrîni. Insectele de scoarţă ca şi cele ce 
atacă lemnul devin pradă ciocănitoarelor (ciocănitoarea de grădină — Dendro- 
cops medius ; ghionoaia sură — Picus canus ; ciocnitoarea verde — Picus 
viridis) a cojoaicei şi ţoiului precum şi a insectelor parazite.. 

Lanţurile consumatorilor de nectar, polen, flori şi fructe sau seminţe sînt 
deosebit de numeroase mai ales în pădurea amestecată. Astfel la speciile necta- 
rifere — tei, arţari, sorbi, mărul, părul, arbuşti, o serie de ierburi, consumatori 
de ordinul I sînt himenoptere (albine, bondari, furnici), tisanoptere şi alte 
grupe de insecte. La gorun viespile ce provoacă gale pe frunze (specii de Cynips) 
reprezintă consumatori I ai frunze. Foarte multe ciuperci, insecte, păsări, 
mamifere reprezintă consumatori de ordinul I ai seminţelor şi fructelor. Se 
pot menţiona, doar pentru exemplificare dintre insecte: trombarii ghindelor 
(Curculio glandium, Carpocapsa splendana ) insecte ce atacă fructele de arţari 
(Bradybatus creutzeri) de frasin (Lygnyodes enucleator), tei (Pyrrhocoris 
apterus). Andricus quecurs calicis produce gale pe ghindă ş.a.m.d. O serie de 
păsări granivore se hrănesc cu fructe şi seminţe de arbori şi arbuşti constituind 
consumatori de ordinul I în lanţuri trofice deosebite. Aşa sînt porumbelul 
sălbatic — Columba oenas, turtureaua — ( Streptopelia ţurţur) gaiţa — 
(Garulus glandarius), mierlele — (Turdus merula, T. viscivorus) ş.a. 

Dar şi multe specii de mamifere dau naştere la lanţuri ce-şi au ca resursă 
fructele şi seminţele. Trebuie amintiţi în primul rînd şoarecii (Apodemus 
flavicollis, A. sylvaticus, Clethryonomis glareolus), pîrşii (Elyomis queranus, 
Muscardinus avellanarius ş.a.j veveriţa (Sciurus vulgaris), mistreţul ((Sus 
scrofa), chiar căpriorul ş.a. 

Consumatori de ordinul II în aceste numeroase lanţuri pot fi organisme 
foarte diferite — insecte de pradă, insecte parazite, păsări insectivore, păsări 
carnivore, mamifere carnivore. Aşa sînt o seric de coleoptere şi de viespi de 
pradă, coleoptere (Carabus cancellatus Calosoma inquisitor, Calosoma syco- 
phanta), viespi (Vespa crabro, Amophila sabulosa) de himenoptere parazite 
(Telenomus phalaenarum). 

Păsările insectivore la care se mai adaugă şi altele (Pernis apivorus) 
păsări carnivore ca buha (Bubo bubo) ciufii (Otus scops, Asio otus, A.flammeus) 
huhurezii (specii de Strix) ereţii (specii de Falco linnunculus) şarliţele (specii 
de Milvus) şi mamifere carnivore ca vulpea, lupul, pisica sălbatică (Felis 
silvestris) jderul (Martes martes) nevăstuica ('Mustela mustela), dihorul 
(Putorius putorius) constituie de asemenea consumatori de ordinul II în 
lanţurile respective. 

în lanţurile consumatorilor de ierburi (frunze, rizomi, flori, seminţe)se 
încadrează multe gasteropode, insecte tentredinide, lepidoptere, ortoptere, 
coleoptere, formicide, heteroptere, mamifere (iepure, căprior, mistreţ, bursuc, 
şoareci). 

în calitate de consumatori de ordinul II în aceste lanţuri acţionează 
multe organisme din cele menţionate anterior, apoi numeroşi păianjeni 
(Oziphila praticola, Amaurabius ferox, Pisaura listeri, Disdera nimui, Anyp- 
heria accentuata, Zora piniyiana etcj; dintre reptile, şarpele orb (Anguis 
fragilis) şopîrle şi guşteri (Lacerta agilis, Lacerta viridis, Ablepharus kitaibeli) % 
dintre batracieni, broasca rîioasă (Buf o bufo) Rana dalmatina , Bufo viridisi 
iar dintre mamifere ariciul (Erinaceus erinaceus) şoareci insectivori (Croci- 
dura leucodon, Sorcx araneus) ş.a. 

O serie de lanţuri trofice pornesc de la rădăcinile speciilor lemnoase, 
rizomii şi bulbii plantelor ierboase. 

Printre acestea trebuie relevate în mod special cele ce cuprind ciupercile 
de micoriză ale stejarilor care acţionează ca şi cele din biocenozele cu molid. 

Consumatori de ordinul III şi mai mare, în toate aceste lanţuri sînt insec¬ 
tele hiperparazite (ce parazitează paraziţi), multe păsări şi mamifere carnivore, 
paraziţii acestora (căpuşe, pureci, malofage). 

Lanţuri trofice legate de necromasă. Necromasa 
foarte variată, în special în biocenozele cu gorun şi alţi arbori de amestec 
constituie sursa pentru dezvoltarea unei multitudini de lanţuri trofice ale 
ciupercilor şi animalelor nevertebrate saprofite (fig. 34). 

Este o extraordinară bogăţie de forme şi mărime a efectivelor neverte¬ 
brate care vieţuiesc în litiera şi solul pădurii de gorun. 

în litiera biocenozelor de amestec cu gorun s-au găsit peste 60 000 exem¬ 
plare de nevertebrate la m 2 aparţinînd la 27 grupe mari. Absolut dominanţi 
sînt acarienii (70%) urmaţi de colembole 27%. în sol numărul de exemplare 
este mai redus (9 000 pe m 2 pe adîncimea de 40 cm) insectele fiind dominante 
(54%). Bine reprezentaţi sînt însă şi viermii (22%) şi miriapodele (12%). 

Consumatori de ordinul II sînt îndeosebi insectele de pradă din grupele 
araneelor, miriapodelor şi coleopterelor, insectele parazite, cîrtiţa, şoarecii 
insectivori, mistreţul etc. Consumatori de ordinul III sînt hiperparaziţii şi 
carnivorele cu spectru larg de hrănire. 

Biomasa cîtorva dintre consumatori de orndiul II şi III din pădurea de 
stejar precum şi biomasa consumată anual de aceştia este prezentată în ta¬ 
belul 3. 

Detritusul ce se formează în urma acţiunii ciupercilor şi nevertebratelor 
asupra necromasei este prelucrat apoi de grupa descompunătorilor, care 
cuprinde protozoare (amoebe, infuzori, flagelate) bacterii diverse, actinomicete 
şi ciuperci. 

Aspecte fenologice. Complexitatea structurală mare a bioce¬ 
nozelor cu gorun ca şi a tuturor biocenozelor cu stejari determină şi o diver¬ 
sificare a aspectelor fenologice. 

Tabelul 3 


Biomasa principalelor grupe de animale vertebrate din pădurea de stejar şi biomasa 
consumată de ele 

(după Sukaciov şi Dîlis, 1964 din Ecologia forestieră (1977) 


Grupe dc animale 

Biomasa animalelor 

Biomasa consumaţi 

kg/ha 

kg/ba/an 

Mamifere copitate 

1,3 

78,7 

Veveriţă şi iepure 

0,1 

1,7 

Şoareci 

0,9 

247,0 

Păsărele 

0,2 

16,7 

Mamifere răpitoare 

0.2 

0,4 

Păsări răpitoare 

0,1 

0,4 

Total 

2,5 

344,0 









După un prim aspect prevernal în februarie-martie cu arborii desfrunziţi, 
solul acoperit cu litiera şi rare exemplare de plante ce-şi păstrează frunze sau 
tulpini verzi peste iarnă, urmează al doilea aspect dat de dezvoltarea şi înflo¬ 
rirea efemeroidelor (Scilla bifolia, Galanthus nivalis) apoi un alt aspect 
caracterizat prin înflorirea cornului. înflorirea ulmului şi înfrunzirea carpe¬ 
nului ca şi înflorirea altor specii de ierbuii (Corydalis solida , C. cava, Pulmo- 
naria obscura) , caracterizează un alt aspect. Urmează înfrunzirea generala a 
arborilor cuplată pentru multe specii şi cu înflorirea lor ca şi cu înflorirea altor 
specii ierboase (Anemone, Glecoma). Alt aspect este cel al arboretului complet 
înfrunzit cînd se produce înflorirea stejarilor şi arţarilor, diseminarea ulmului, 
înflorirea speciilor Dentaria bulbifera, Asperula odor ala şi uscarea părţii supra- 
terane a speciilor vernale. 

înflorirea teilor, a lemnului cîinesc, a gramineelor de pădure şi a altor 
specii ierboase estivale marchează un aspect tipic de vară. Coacerea fructelor 
la arbuşti în a două parte a verii şi uscarea parţială a florei ierboase aduce un 
nou aspect urmat de colorarea frunzelor la arbori, căderea în masă a ghindei 
şi a frunzei lor. Ultimele două aspecte sînt cel al pădurii desfrunzite cu solul 
acoperit de litieră şi cel al pădurii acoperite de zăpadă. 

Evoluţia biocenozelor cu stejar. Aşa cum s-a putut 
vedea şi din prezentarea anterioară, reţeaua trofică a biocenozelor cu stejari 
este cu mult mai bogată decît a celor cu molid şi chiar a celor cu fag. Acest 
lucru se datoreşte şi raportului mai favorabil dintre căldură şi apă în biotopuri 
dar şi variaţiei mai mari a bazei trofice vegetale ceea ce condiţionează înmulţirea 
consumatorilor. Aici sînt mai frecvenţi şi consumatorii polifagi care pot trece 
de la un fel de hrană la altul, asigurînd în acest fel mai expeditiv o seric de 
reglaje biocenotice. De aceea, biocenozele cu stejari şi cu specii de amestec se 
pot considera printre cele mai stabile biocenoze, în regim natural. Intervenţiile 
omului, care nu ţin seama de legăturile complexe din aceste biocenoze au dus 
la dereglări importante, iar pe alocuri chiar la dispariţia biocenozelor. Astfel 
tăierile prea puternice, păşunatul intensiv au dereglat structura părţii produ¬ 
cătoare şi au adus modificări sensibile în biotop. 

în urma acestor modificări s-au declanşat succesiuni nedorite prin care 
carpenul, jugastrul, teiul, arbuştii au eliminat stejarii din amestec. S-au inten¬ 
sificat atacurile de insecte şi prin aceasta s-a produs slăbirea treptată a arbo¬ 
rilor şi chiar uscarea lor în masă (mai ales a speciilor de stejar). 

înmulţirea excesivă a vînatului pune în pericol permanenţa biocenozelor 
deoarece puieţii ce ar trebui să asigure regenerarea arboretului sînt permanent 
distruşi. 

Importanţa s o c i a 1 - e c o n o m i c ă a pădurilor de 
stejar şi de stejar cu amestec. Aceste păduri sînt în 
primul rînd producătoare ale celor mai valoroase şi diverse sortimente de lemn. 
Este cunoscută şi preţuită rezistenţa şi frumuseţea lemnului stejarilor îndeosebi 
a gorunului şi stejarului pedunculat, calitatea deosebită a lemnului elastic 
de frasin, a lemnului moale dar compact de tei, de paltin ş.a.m.d. Valoarea 
lemnului acestor specii, mai ales la dimensiuni mari, este foarte ridicată. 

Pădurile de stejar cu amestec de alte specii furnizează importante canti¬ 
tăţi de miere şi de polen, de droguri, de ciuperci. 

Dar rolul poate cel mai important al acestor păduri ale căror trupuri nu 
prea întinse dau farmec peisajului puternic antropizat al dealului şi cîmpiei, 
este cel social-climatic, antierozional, sanitar şi de recrcere. Industrializarea 
rapidă a ţării a atras după sine urbanizarea, aglomerarea populaţiei în spa- 

ţiul de beton şi asfalt al oraşelor. Pe zi ce trece devine tot tnai evidentă nevoia 
celor ce lucrează în condiţii de stress fizic şi intelectual de a evada măcar 
cîteva ore în natură. Pădurile de stejari sînt cele mai accesibile din acest 
punct de vedere dar şi cele care sub aspectul diversităţii şi frumuseţii întrec 
toate celelalte păduri ale ţării. 

Desigur invazia unor mase din ce în ce mai mari de citadini nu rămîne 
fără urmări negative asupra biocenozelor cu stejari care după cum s-a văzut, 
sînt foarte stabile în regim natural dar devin foarte labile în cazul unor acţiuni 
umane necontrolatc. 

Organizarea unei gospodăriri polifuncţionale a acestor păduri, care să 
răspundă tuturor nevoilor societăţii este astăzi un imperativ a cărui realizare 
depinde însă în mare măsură de gradul de cunoaştere a structurii, proceselor 
lanţurilor trofice din biocenozele respective. 

Ecosistemul pădurilor de zăvoi. Răspîndire. Pădurile 
de zăvoi, respectiv pădurile formate din aşa-numite „esenţe albe" sau „moi"— 
sălcii, plopi, anini, sînt localizate în luncile rîurilor. 

Luncile se formează acolo unde viteza apei scade iar la acţiunea de ero¬ 
ziune a rîului se adaugă depunerea de aluviuni. Acest proces începe în regiu¬ 
nile de munţi joşi unde pe lîngă albia rîului apar din loc în loc fîşii înguste de 
pietrişuri şi nisipuri, devine mai activ în regiunea de dealuri unde văile se 
lărgesc mult iar lunca se individualizează ca formă de relief şi capătă amploarea 
maximă în cîmpie unde luncile capătă lăţimi apreciabile (de km sau chiar zeci 
de km). 

Răspîndirea pădurilor de zăvoi este corelată cu gradul de dezvoltare al 
luncilor — ele ocupă suprafeţe mici la munte, devin mai frecvente la dealuri 
dar îşi capătă dezvoltarea maximă la cîmpie. Deşi nu reprezintă un fenomen 
zonal totuşi şi aceste păduri nu rămîn aceleaşi de la munte pînă la cîmpie. în 
regiunea de munte biocenozele sînt edificate de aninul alb (Alnus incana), la 
dealuri de aninul negru ( Alnus glutinosa) singur sau în amestec cu cel alb; la 
cîmpie devin predominante sălciile Salix, alba, S. frugilis, S. triandra şi plopii 
Populus alba, P. nigra P. conescens iar aninul negru apare sporadic. Pădurile 
de zăvoi ocupau odinioară cele mai mari suprafeţe în partea de sud şi de est a 
ţării, în lunca Dunării şi a multiplilor ei afluenţi. De mult timp însă luncile 
au început să fie folosite de om, astfel că treptat suprafaţa pădurilor de zăvoi 
s-a redus, masivele s-au împărţit în trupuri nu prea mari, structura lor a fost 
destul de puternic afectată. 

Condiţii de formare a biotopului. Relieful. Lunca are un relief specific a 
cărei structură tipică se evidenţiază foarte bine la cîmpie. Ea reprezintă o 
întindere de teren mai mult sau mai puţin plană, săpată de rîu în relieful încon¬ 
jurător (de munte, deal, podiş sau cîmpie) şi umplută cu aluviuni depuse în 
perioadele de ape mari cînd rîul iese din albia sa obişnuită. Cu toate că apare 
în general ca o formă de relief plană în realitate lunca are un microrelief 
caracteristic, dar fără denivelări prea mari. Pe lîngă albia rîului se găsesc 
grinduri de mal formate din aluviuni mai grosiere (nisipuri), apoi terenul co¬ 
boară lent pînă la contactul cu malul înalt al cîmpiei sau dealului ce mărgineşte 
lunca. Obişnuit la contactul luncii cu relieful vecin iau naştere izvoare a căror 
apă se scurge lent prin această parte mai joasă a luncii. Aici rămîne mult timp 
şi apa provenită din reversările periodice. 

Microrelieful luncii se abate însă mult de la această imagine datorită ac¬ 
ţiunii puternice şi continui a revărsărilor, a caracterului lor destul de schimbă¬ 
tor. Apa sapă atunci chiar în cuprinsul luncii noi braţe secundare, sau astupă 

altele mai vechi, taie grindurile existente sau ridică altele noi. în final microre- 
lieful luncilor mari apare ca un cîmp haotic străbătut de albii secundare (sta- 
riţe) de grinduri ce se încrucişează, de locuri joase cu bălţi şi gropi etc. Denive¬ 
lările acestui microrelief nu întrec însă cîţiva metri. Totuşi aceste denivelări 
prezintă o importanţă decisivă pentru formarea variatelor biocenoze de luncă, 
deoarece de ele depinde durata inundării terenului şi modul de aprovizionare 
cu apă din substrat, în perioadele cu ape mici, factori decisivi în selectarea spe¬ 
ciilor alcătuitoare a biocenozelor. 

Clima. Luncile nu au un climat propriu. Porţiunile lor cuprinse în diferite 
zone sau etaje au climatul corespunzător acestora. Dar fiecare din aceste cli¬ 
mate zonale capătă cîteva caracteristici distinctive în cuprinsul luncii. Ampli¬ 
tudinea termică diurnă şi anuală creşte datorită acumulărilor de aer rece 
noaptea şi iarna şi a sporirii temperaturilor pozitive ziua şi vara. Umiditatea 
acrului este permanent mai mare. Efectele termice sînt un rezultat al poziţiei 
luncii în relief, al condiţiilor de adăpost pe care le creează în ce priveşte mişcă¬ 
rile aerului, iar umiditatea mai ridicată a aerului se datoreşte evaporaţiei 
sporite de pe suprafaţa liberă a apei şi din aluviunile umede. 

Regimul hidrologic. Un fenomen caracteristic luncilor este revărsarea pe¬ 
riodică a apelor provocată de creşterea nivelului rîului fie în urma topirii 
zăpezilor, fie ca rezultat al ploilor torenţiale. Legat de acesta este şi procesul 
continuu de aluvionare şi modificare a microreliefului. 

Durata şi intensitatea revărsărilor creşte de la munte spre cîmpie astfel 
că de la inundaţii de cîteva zile care acoperă suprafeţe restrînse de ordinul 
zecilor de ha, se ajunge în luncile mari de cîmpie la inundaţii de 1—4 şi chiar 
6 luni, care puteau acoperi sute de mii de ha (de pildă în lunca Dunării înainte 
de îndiguire). 

Substratul pedogenetic. Este reprezentat în lunci prin material alu¬ 
vionar de origini şi cu compoziţii mineralogice foarte diferite. Materialul se 
află în diverse faze de mărunţire, de la pietrişuri mari pînă la luturile cele mai 
fine. Aluviunile grosiere se depun în porţiunile de munte şi de deal a luncilor, 
cele mai fine în luncile de cîmpie. 

Soluri. în lunci, numai pe grindurile foarte înalte, practic neinundabile 
sau foarte rar inundabile devine posibilă dezvoltarea normală a proceselor 
pedogenctice care conduc spre formarea tipurilor de sol propriu zonei clima¬ 
tice în care se află porţiunea de luncă respectivă. în asemenea situaţii iau 
naştere soluri aluviale brune sau cernoziomice. în celelalte situaţii unde pro¬ 
cesele de aluvionare, de spălare, de acţiune permanentă a apei de suprafaţă 
sau freatică rămîn precumpănitoare şi se dezvoltă soluri aluviale crude cu 
fenomene de gleizare în profunzime sau lăcovişti. 

Specificul biotopurilor. Luncile se caracterizează printr-o accentuată 
neuniformitate a biotopurilor datorită însuşirilor fizice şi chimice ale aluviuni¬ 
lor, duratei inundaţiilor şi adîncimii apei freatice. 

Regimul termic se caracterizează prin extreme termice mai mari, frec¬ 
venţa mai mare a îngheţurilor timpurii şi tîrzii. 

Potenţialul termic al luncilor este în general ridicat chiar în regiunea de 
dealuri şi munte (între 3 000—3 500°C) fiind foarte ridicat la cîmpie (4 000— 
4 500°C). 

în general, cu excepţia locurilor acoperite mult timp de apă sau a celor 
în care apa freatică aflată la mică adîncime provoacă fenomene de gleizare, 
biotopurile de luncă se caracterizează prin regimuri hidrice a aluviunilor echili- 

braţe şi chiar excedentare în tot cursul sezonului de vegetaţie şi prin conţinut 
relativ ridicat de substanţe minerale mereu reînnoit prin aluvionările periodice. 

Datorită inundaţiilor perioada de vegetaţie în special pentru plantele 
ierboase este mai redusă decît în teritoriile alăturate luncii. 

Aproape toate plantele de luncă sînt heliofile. Ca urmare în toate bioto- 
purile intensitatea luminii, chiar sub masivul* pădurii, este relativ ridicată. 

Principalele caracteristici ale biocenozelor. In lunci, datorită diversităţii 
biotopurilor se formează un mare număr de biocenoze care ocupă de regulă 
suprafeţe nu prea întinse. Lunca apare astfel ca un mozaic puternic divizat de 
biocenoze de pădure, de pajişte, de mlaştină şi acvatice. 

Dintre păduri se distinge o categorie a pădurilor de luncă de esenţă tare 
formate din stejar, frasin, ulm, alte specii de amestec şi o categorie a pădurilor 
de zăvoi cu esenţe moi, albe, în care predomină sălciile, plopii, aninii. 

Pădurile formate din esenţe tari, aflate doar pe porţiunile cele mai înalte, 
neinundabile, au caracteristici apropiate de ale celorlalte păduri de stejar, 
desigur cu unele particularităţi datorate condiţiilor speciale ale luncii. Nu se va 
mai face aici prezentarea lor. 

Pădurile de zăvoi au în comparaţie cu aceste păduri o structură specială 
care constituie expresia complexului de factori cu totul deosebit al luncii. în 
cele ce urmează se prezintă tocmai aceste păduri. 

Producători. Stratul arborilor care dă cantitatea cea mai mare 
de biomasă poate fi format din sălcii, plopi, anini. Astfel în regiunea de munte, 
aninul alb (Alnus incana) constituie singur acest strat. în luncile din regiunea 
de dealuri dominant absolut este aninul negru (Alnus glutinosa) la care se 
poate asocia uneori şi aninul alb. în aceste lunci se pot forma local şi biocenoze 
dominate de sălcii (Salix alba, Salix tinerea, S. incana) şi chiar plopi (Populus 
nigra mai rar Populus alba). în luncile de cîmpic pe primul loc trec biocenozele 
cu stratul arborilor format din sălcii (Salix alba, S. fragilis, S. triandra) şi 
plopi (Populus alba, P. nigra, P. canescens). Biocenozele cu plop ocupă bioto- 
purile mai înalte — grindurile nisipoase cu durata de inundaţie scurtă; cele 
cu salcie se află în biotopurile joase şi foarte joase cu durata de inundaţie mij¬ 
locie şi lungă. Salcia şi-a dezvoltat în aceste condiţii capacitatea dc a forma 
rădăcini adventive pc trunchi pînă la înălţimea apei din inundaţii. Frecvente 
sînt situaţiile cînd plopii se amestecă cu sălciile. Uneori apare şi aninul negru 
în amestec cu salcia sau cu salcia şi plopul alb. Se întîlnesc local şi biocenoze 
cu anin negru (în zona de izvoare la marginea luncii). în aceste condiţii aninul 
îşi formează un sistem de rădăcini înălţat, care ridică trunchiul deasupra 
nivelului apei. 

Cu excepţia aninişurilor care rămîn încheiate pînă la vîrstă mai mare, 
stratul arborilor pădurilor de zăvoi se răreşte destul de timpuriu astfel că 
pădurea bătrînă are o densitate relativ redusă de arbori şi o intensitate lumi¬ 
noasă destul dc mare sub masiv. 

Caracteristic pentru arborii din lunci este creşterea rapidă în tinereţe 
pînă la vîrsta de 20—30 ani şi longevitatea lor redusă datorită în special 
bolilor criptogamice, a căror dezvoltare este favorizată de natura lemnului 
şi de umiditatea ridicată din luncă. O excepţie în această privinţă o constituie 
tot aninul negru. 

în biotopuri de bonitate ridicată la vîrsta de 30 de ani, numărul de arbori 
la ha, înălţimea lor medie şi diametrul mediu sînt: 

pentru plopul alb în medie sînt 607 indivizi/ha cu 25,6 m înălţime şi 27 cm. 

pentru salcia albă 494 indivizi/ha cu 25,2 m înălţime şi 32 cm. 

Stratul arbuştilor este de regulă bine dezvoltat în plopişuri şi sălcete mai 
în vîrstă (peste 20—30 ani) situate în biotopurile cu durată de inundaţie scurtă. 
Este compus îndeosebi din sînger (Cornus sanguinea), cruşinul (Rhamnus 
frangula), călinul (Viburnum opulus), salba moale (Evonymus verrucosa) 
gherghinar (Crataegus monogyna), porumbar (Prunus spinosa), lemn cîinesc 
(Ligustrum vulgare), soc negru (Sambucus nigra). înălţimea stratului poate 
atinge 5—6 m iar gradul de închidere poate ajunge 100%. 

Stratul ierbos, de asemenea mai bine dezvoltat în pădurile în vîrsta, mai 
luminate, în care stratul ierbos lipseşte sau este fragmentar poate fi format 
din următoarele combinaţii: 

— Oxalis-Pulmonaria, în biocenoze cu anin alb pe prundişurile de la 
munte; în stratul ierbos alături de Oxalis acetosella, dominante apar Pulmonaria 
rubra, Symphytum cordalum, Euphorbia amygdaloides, Geum urbanum, Gera- 
nium robertianum, G. phaeum, Glecoma hirsuta, Impatiens noli-tangere, Caltha 
laeta ş.a. 

— Aegopodium în biocenozele cu anin negru din luncile de la dealuri; în 
stratul ierbos este dominant Aegopodium podagraria la care se adaugă Parie- 
taria officinalis, Glecoma hederacea, Solanum dulcamara, Polygonum mite, 
Brachypodium silvalicum, Lysimachia nummularia, Ranunculus repens, Carex 
remota ş.a. 

— Rubus caesius în biocenozele cu plopi sau sălcii din biotopurile mai 
înalte cu durata redusă a inundaţiilor; murul (Rubus caesius) este absolut 
dominant; se mai găsesc exemplare izolate de Lysimachia vulgaris, Lycopus 
europaeus, Galium aparine, Brachypodium silvaticum, Dactylis achersoniana, 
Geum urbanum, Aegopodium podagraria Cynanchum vincetoxicum, Festuca 
gigantea, Alliaria officinalis, Urtica dioica ş.a. 

— Bidens-Lycopus în biocenozele cu sălcii aflate în biotopuri joase, cu 
inundaţii prelungite; stratul ierbos este format din Bidens cernuus, Lycopus 
europaeus, L. exaltatus, Eupatorium cannabinum, Galium aparine, Lysimachia 
vulgaris, L. nummularia, Mentha aquatica, Polygonum hidropyper, P. mite, 
Scutellaria galericulata, Stachys palustris, Solanum dulcamara, Symphytum 
officinale. 

— Carex acutifolius-Iris pseudacorus în biocenozele cu anin negru aflate 
în biotopurile de baltă din zona izvoarelor de sub mal a luncilor dc cîmpie; 
cele două specii ce dau numele combinaţiilor sînt însoţite de alte plante hidro- 
file: Carex riparia, C. vulpina, Polygonium hidropyper, Caltha laeta, Solanum 
dulcamara ş.a. 

Biomasa produsă anual de biocenozele de luncă se ridică la 8—14 t, fiind 
una din cclc mai ridicate pentru păduri. Asemenea cantităţi sînt produse în 
biocenoze cu arboret tînăr. După îmbătrînirea arboretului şi rărirea pădurii 
producţia scade mult. în cazul unei dezvoltări puternice a subarboretului 
contribuţia acestuia la biomasa produsă se poate evalua la lt/ha. Stratul 
ierbos-arbustiv bine dezvoltat (de pildă cu Rubus caesius dominant) poate 
produce o cantitate dc biomasă tot atît de mare ca şi arbuştii (între 0,1 —1,5 
t/an/ha). 

Lanţuri trofice legate de biomasă. Ca şi la celelalte 
biocenoze de pădure lanţurile trofice principale pornesc de la biomasa arbo¬ 
rilor fiind vorba de: 

— lanţurile consumat orilor de frunze (insecte, ciuperci); 

— lanţurile consumatorilor de flori, seminţe; 

— lanţurile consumatorilor de scoarţă şi lemn. 

Există de asemenea numeroase lanţuri ale consumatorilor de arbuşti 
şi ierburi. 

Lanţurile consumatorilor de frunze cuprind insecte defoliatoare lepidop¬ 
tere ca: fluturele alb al plopului (Stiipnotia salicis) la care larvele produc 
defolieri totale, pe plop şi salcie, omida păroasă a dudului (Hyphantria cunea), 
inelarul (Malacosoma neustria) gîndacul de frunză al aninului (Agelastica 
alni)\ mîncătoare de ierburi dintre ortoptere, Acrida hungarica şi o serie 
de insecte sugătoare ca păduchele de plante (Aphis atriplici), păduchele 
cenuşiu al verzii (Brevicoryne brassicae). Alte insecte fac gale pe frunze, 
galicole, cinipidele (Neuroterus quercus, baccarum, cynipsquercusfolii, Diplolepis 
mayri, Diplolepis centifoliae, Aylax kerneri, Isocolus scabiosa A dleria Rollari ş.a. 

Lanţurile consumatorilor de flori şi seminţe cuprind insecte consuma¬ 
toare de nectar (la sălcii de pildă) ca albinele (Apis mellifica—Xylocaopa 
violacea, Bombus hortorum, Megachile centuncularis) etc., o serie de fluturi se 
hrănesc cu nectar şi polen. 

Din lanţurile consumatorilor de lemn şi scoarţă se pot aminti din coleop- 
tere pentru plop — ploparul (Saperda populnea) iar dintre tentredinide 
(Xyphidria picta, Xyphidria prolongata) ; larvele acestor insecte atacă lemnul 
de salcie; dintre lepidoptere sînt (Zeuzera pyrina) sfredelitorul ramurilor 
(Cossus cossus), sfredelitorul tulpinilor. 

Consumatori de ordinul I legaţi de fructele arbuştilor, de seminţele şi 
partea aeriană şi subterană a plantelor ierboase sînt numeroase insecte: 
dintre ortoptere, lăcusta călătoare (Locusta migratoria) specie polifagă, 
foarte multe gasteropode, iar dintre păsări: cinteza, sticletele (Carduelis 
carduelis) coţofana (Pica pica), cioara de semănătură (Corvus frugilegus) 
mamifere: şobolanul de apă — (Arvicola terrestris) şoarecele de pădure — 
Apodemus silvalicus şi alţi şoareci — A. microps, A. agrarius, şoarecele de 
mişună (Musmusculus spicilegus), iepurele — (Lepus europaeus). 

Consumatori de ordinul II şi III în lanţurile amintite pot fi insecte de 
pradă asilide, carabide şi viespile; dintre diptere, asilide (Laphria flava) 
insectă prădătoare care atacă diptere, ortoptere, himenoptere, are un zbor 
rapid prin locuri luminoase. Insecte parazite dintre bombiliide (Bombylius 
discolor) larva parazitează larve şi pupe de apide solitare. Tot consumatori de 
ordinul II sînt: broaşte, şopîrle şi şerpi. 

Păsările insectivore (piţigoiul mare, pătăruşul — Troglodytes, troglo- 
dytes, grangurul — Oriolus oriolus, ciocănitorile şi ciocîrlia moţată destul de 
frecventă distruge multe insecte ş.a. păsări de pradă ciuful de pădure — 
(A sio olus), şoricarul comun (Buteo buteo), vinderelul roşu (Falco tinunculus) 
ş.a., iar dintre mamifere unii chiţcani, Crocidura suaneolens, cîrtiţa (Talpa 
europaea), dintre carnivore vulpea (Caniş vulpes) ş.a. 

Lanţuri trofice ce pornesc de la necromasă. 
Necromasa de regulă foarte bogată poate fi însă de multe ori spălată de apele 
de inundaţie intrînd în lanţurile trofice acvatice. 

Dintre nevertebratele fitofage (consumatori de ordinul I) ale necromasei 
pădurilor de luncă se pot menţiona numeroase specii de colembole, acarieni, 
enchitrcide, lumbricide şi nematode. 

Consumatori de ordinul II sînt îndeosebi specii de aranee, miriapode şi 
coleoptere. 

Multe specii de ciuperci, actinomicete, bacterii contribuie la descompune¬ 
rea totală a detritusului. 

Aspectele fenologicc ale pădurilor de luncă. După un aspect fenologic 
preestival cu pădurile lipsite de frunze şi sol acoperit cu litieră, intervine as¬ 
pectul de înflorire a arborilor (sălcii, plopi, anini) urmat de un alt aspect al 
înfrunzirii arborilor şi arbuştilor. Coacerea seminţelor de plopi şi sălcii care 
coincide obişnuit cu inundaţiile de primăvară constituie alt aspect important. 
După scăderea apelor de pe locurile înalte se produce dezvoltarea murului şi 
speciilor asociate de ierburi. Acelaşi aspect cuprinzînd numai diverse ierburi 
are loc ceva mai tîrziu după retragerea apelor de pe locurile joase. 

Coacerea fructelor de mur şi a fructelor de arbuşti este urmată de colorarea 
frunzelor la arbuşti şi apoi de căderea frunzelor la arbori şi arbuşti şi de uscarea 
ierburilor. Pădurea cu arbori şi arbuştii lipsiţi de frunze şi solul acoperit de 
litieră este penultimul aspect, urmat de cel al pădurii sub zăpadă. 

Evoluţia biocenozelor de pădure de zăvoi. Regi¬ 
mul hidrologic cu totul deosebit al luncii caracterizat prin revărsări periodice 
(una-două pe an) cu durata mai mare sau mai mică ca şi condiţiile foarte favo¬ 
rabile de căldură, apă şi hrana din lunci determină rapide procese de evoluţie 
a vegetaţiei. 

în lunci, unde anual apar suprafeţe de teren noi, formate prin aluvionare, 
au loc permanent procese de singeneză, adică de neoformare a biocenozelor 
trecînd prin cunoscutele stadii de colonizare, agregare competiţie, consolidare 
şi stabilizare. Salcia şi plopul sînt perfect adaptate pentru a participa cu 
şansele cele mai mari la ocuparea acestor terenuri. Coacerea seminţelor pro- 
dueîndu-se în perioada de revărsare de primăvară, seminţele ajunse în apa şi 
adesea chiar germinate sînt depuse odată cu mîlul, răsar imediat după retrage¬ 
rea apelor şi realizează pînă în toamnă seminţişuri dese, înalte pînă la 1 m 
(renii). în anul următor ele ajung la înălţimea de 2—3 m. consolidează prin 
rădăcinile lor aluviunea şi creează în scurt timp o nouă pădure. 

Dar tot datorită unei alte adaptări de autoeliminare foarte puternică în 
populaţiile de sălcii şi plopi la vîrste mici, arboretele se răresc puternic de la 
20—30 de ani, solul se înierbează iar salcia şi plopul nu se mai pot regenera 
din sămînţă în ţelina formată. Pe măsură ce arborii rămaşi se usucă, datorită 
diverselor cauze (atacuri de ciuperci, de insecte), pădurea se transformă în 
rarişte înierbată iar apoi chiar într-o biocenoză de pajişte. Revenirea la pădure 
nu se poate face decît printr-o nouă aluvionare care să acopere terenul. 

în pădurile de plop aflate pe grindurile mai înalte, rar inundabile, din 
seminţe aduse de vînt apar puieţi de specii cu lemn tare — ulm, stejar, frasin. 
Aceştia se ridică treptat iar după dispariţia plopilor bătrîni se poate înfiripa 
o pădure de ulm, de stejar, de frasin sau de amestec între aceste specii. Adesea 
rămîne în amestec şi plopul alb. 

Importanţa social-economică a pădurilor de 
zăvoi. Ca şi celelalte păduri, zăvoaiele furnizează lemn, este adevărat de 
calitate mai puţin bună dar totuşi cu utilizări multiple (pentru producere 
de celuloză, hîrtie, de diverse obiecte de uz casnic, pentru foc etc.). Cultura 
plopilor şi sălciilor selecţionate, care se remarcă şi prin producţia de mari 
cantităţi de lemn bun pentru prelucrare în fabrici de celuloză sau pentru 
derulaj, permite să se economisească lemnul mai preţios de răşinoasc. 
Pădurile de zăvoi constituie baza de producere a multor droguri, a mierii 
de salcie ş.a. 

Un rol foarte important revine pădurilor de zăvoi în formarea şi proteja¬ 
rea mediului din luncă. Ele fixează aluviunile, micşorează viteza apelor. 

contribuie la aluvionarea în continuare a terenului, la apărarea malurilor şi 
taluzelor. 

în regiunea de cîmpie mai ales în zona de stepă, aceste păduri sînt singurele 
care înviorează peisajul monoton, creînd o oază de pădure în monotonia stepei, 
cu o variată lume de plante şi animale ce lipsesc altfel din regiune. Pentru 
centrele urbane şi chiar cele rurale ele reprezintă singurele zone verzi disponi¬ 
bile pentru odihnă, recreere, turism. Se impune de aceea protecţia lor atentă 
şi folosirea raţională, pentru a nu se pierde această frtimoasă parte a naturii din 
ţara noastră. 


5.2.3.2. ECOSISTEME DE TUFĂRIŞURI 

Ecosisteme de tufărişuri pitice alpine. Răspîndire. 

Tufărişurile pitice alpine au o răspîndire cu totul redusă — ele apar doar pe 
vîrfurile cele mai înalte ale munţilor la altitudini de peste 2 200 m în sudul 
ţării şi peste 2 000 în nord. Se întîlnesc în munţii Rodnei, Călimani, Bucegi, 
Făgăraş, PariUg-Cindrcl, Retezat, Ţarcu, Godeanu. Dar chiar în aceste masive 
nu ocupă decît suprafeţe restrînse din etajul alpin, restul revenind pajiştilor 
scunde alpine şi ecosistemelor cu plante în periniţe. 

Condiţii de formare a biotopurilor. Relieful. Formele de relief ce carac¬ 
terizează biotopurile sînt destul de diferite — versanţi adăpostiţi cu diverse 
expoziţii, coame, microdepresiuni. Localizarea pe un anumit tip de relief a 
fiecărei biocenoze depinde în mare măsură de modul de depunere a zăpezii în 
raport cu vînturile, de modul cum se produce aprovizionarea cu apă. 

Clima. Clima aspră a etajului alpin cu valori ale temperaturii medii anuale 
de —1,5—2,5°C, aproape fără zile cu temperaturi peste -|-10 o C, cu precipitaţii 
în jur de 1 400 mm, în cea mai mare parte sub formă de zăpadă şi cu perioade 
active de vegetaţie de cel mult 1 lună pe an şi cea cu solul acoperit de zăpadă 
de 8—10 luni pe an, creează ambianţa generală climatică pentru consti¬ 
tuirea tufărişurilor alpine. Dar, în formarea lor un rol cu totul special revine 
climatelor locale create sub influenţa reliefului, a vîntului şi a zăpezii. 

Substratul pedogenetic. Substraturile pot fi variate; şisturi cristaline, roci 
calcaroase, roci eruptive. 

Soluri. Solurile sînt de regulă superficiale, frecvent schelete, şi pot apar¬ 
ţine tipurilor podzolic humico-silicatic, pararendzină. 

Specificul biotopurilor. Pentru cele trei biocenoze ce se vor prezenta în 
continuare, biotopurile sînt deosebite. Astfel tufărişul de salcie pitică (Salix 
reticulata), instalat pe versanţi adăpostiţi unde zăpada acumulată rămîne 
mult timp în strat gros, are ca specific al biotopurilor umiditatea suficientă în 
timpul verii, adăpostul termic şi eolian al zăpezii în timpul iernii, conţinutul 
ridicat de baze în soluri şi pH neutru 6,7—7,3. 

Tufărişul de salcie pitică cu arginţică (Salix reticulata — Dryas), instalat 
pe coame largi şi versanţi vîntuiţi, unde zăpada acumulată nu are grosimi 
atît de mari, are ca specific al biotopurilor uscăciunea periodică de vară din 
solurile pararendzinice, care sub raportul conţinutului de baze şi al pH-ului 
nu diferă însă de cele anterioare. 

Tufărişul de salcie pitică (Salix herbacea), ce se localizează în micro¬ 
depresiuni, care în tot timpul sezonului de vegetaţie au solul îmbibat cu apa 
provenită din zăpada ce se topeşte, are ca specific al biotopurilor tocmai 
această permanenţă a umidităţii solului, de regulă acid şi cu conţinut redus 
în baze. 

Caracteristici principale ale biocenozelor. Producători. în bioce¬ 
nozele de tufărişuri pitice alpine, principalul producător sînt sălciile (Salix 
reticulata, S. herbacea). Aceste sălcii, de dimensiuni minuscule, au tulpiniţa 
culcată pe sol, în primii 2—3 cm sub suprafaţă, iar deasupra solului ies doar 
frunzele sau lăstari cu frunze şi flori. Printre aceste frunze care acoperă o bună 
parte din sol se instalează o mulţime de plante alpine tip periniţe cît şi alte 
specii ca: Minuartia sedoides, miliţeaua (Silene acaulis), cornuţul Cerastium 
alpinum, clopoţeii de munte (Campanula alpina), degetăruţul (Soldanella 
pusilla), Armeria alpina, Pedicularis oederi, violetele de munte (Viola alpina) 
Achillea schurii, iarba şopîrlelor (Polygonum viviparum ş.a .). 

Prezenţa codominantă a speciei Dryas octopetala legată de un drenaj mai 
accentuat al solurilor în primăvară cît şi a altor specii oligoterme rezistente la 
vînt ca păiuşul ( Festuca glacialis ), horştii (Luzula spicata), rogozurile Carex 
rupestris, C. capillaris ş.a. diferenţiază biocenoza cu Salix reticulata — Dryas 
octopetala. în grupa speciilor chionohigrofile — Salix herbacea, Cerastium 
cerastioides, Gnaphalium supinum, Polytrichum sexangulare, Sedum alpestre, 
Veronica alpina, definesc alături de celelalte specii alpine comune biocenoza 
cu Salix herbacea. 

Cea. mai răspîndită este biocenoza cu Salix reticulata — Dryas octopetala. 
Celelalte două biocenoze şi îndeosebi ultima apar pe suprafeţe restrînse, uneori 
nedepăşind 1 m 2 . 

Biomasa produsă este extrem de mică — abia 0,008 t/an/ha după evaluări 
în biocenoze similare din alte sisteme de munţi (B 1 i s s , 1962). Totuşi rata 
asimilaţiei este vara destul de ridicată 0,30—0,73 g/m 2 /săptămînă (B 1 i s s , 
1962). Lanţurile trofice ale biocenozelor de tufărişuri alpine sînt încă nestudiatc 
la noi, astfel că ele se pot numai suprapune cu cele ce urmează în celelalte 
tufărişuri. Este neîndoios că în condiţiile aspre ale etajului alpin atît numărul 
de specii cît şi efectivele populaţiilor consumatorilor fitofagi trebuie să fie 
reduse. Dimensional acestea nu pot fi de asemenea mari. 

Aspecte fenologice sînt puţin cunoscute. Sălciile înfloresc timpuriu în ul¬ 
tima decadă a lui iunie sau prima decadă a lui iulie creind un aspect specific 
în aceste biocenoze. 

Importanţa scial-economică. Biocenozele de tufărişuri alpine au o valoare 
ridicată numai în crearea şi protecţia mediului alpin. Ele asigură conservarea 
solurilor, ce se formează aici cu greu şi contribuie prin puţina biomasă produsă 
la existenţa puţinelor animale alpine. 

Asemenea biocenoze odată distruse au nevoie de zeci de ani pentru a se 
reface. Este necesar de aceea să se procedeze cu multă grijă atunci cînd, pentru 
diverse nevoi, se fac amenajări în etajul alpin. 

Ecosisteme de tufărişuri subalpine. Răspîndire. 
Tufărişurile subalpine, ocupau odinioară cea mai mare parte din etajul subalpin. 
Ele au fost însă treptat arse şi defrişate pentru a face loc pajiştilor, astfel că 
în prezent s-au mai păstrat puţine din aceste tufărişuri. 

Altitudinile între care se găsesc tufărişurile sînt de 1 850—2 250 m în sud 
şi 1 700—2 000 m în nordul ţării. Local, asemenea tufărişuri se pot întîlni în 
locuri cu inversiuni termice. Masivele muntoase în care se mai întîlncsc întinse 
suprafeţe de tufărişuri sînt munţii Rodnei, Călimani, Bucegi, Făgăraş, Parîng, 
Cindrel, Ţarcu, Godeanu, Retezat. 

Condiţii de formare a biotopurilor. Relieful. în etajul subalpin tufărişurile 
apar pe toate formele de relief dar pe suprafeţe mai mari s-au păstrat pe ver- 
sa ţi abrupţi, versanţi umbriţi, în căldări glaciare, pe grohotişuri. 

Clima. Clima este cea caracteristică etajului subalpin cu temperaturi 
medii anuale de 0,5—1,5°C, iar temperaturile medii lunare cele mai mari 
de vară de 10—12°C. Precipitaţiile sînt abundente— 1 200—1 300 mm şi 
chiar mai mult. Zăpada acoperă solul circa 7 luni pe an iar perioada cu tempe¬ 
raturi medii peste 10°C nu trece de 1—2 luni. 

Umiditatea aerului este variabilă mai ales în cursul verii datorită insola- 
ţiei puternice. 

Substratul pedogenetic. Ca substraturi pot să se afle roci foarte diverse — 
şisturi cristaline, calcare, conglomerate, andezite, graniţe ş.a. 

Solurile sînt de tipul podzolului humico-feri-iluvial, brun podzolic sub¬ 
alpin iar pe calcare, rendzine. Aciditatea este mare (pH 4,2—5,4), conţinutul 
de baze redus (V = 13—16%) . în orizontul superior se găseşte mult humus 
brut (16-20%). 

Specificul biotopurilor. Biotopurile ce iau naştere în ambianţa etajului 
subalpin sînt extraordinar de variate atît din punctul de vedere a regimului 
termic cît şi a regimului hidric. Deosebirile sînt adesea foarte mari de la un 
versant umbrit la unul însorit sau de la unul puternic drenat la unul permanent 
umezit. Datorită variaţiei puternice a umidităţii aerului evapotranspiraţia 
poate avea valori ridicate în biotopurile însorite intervenind pentru scurt 
timp chiar perioade de deficit hidric. 

Aceasta explică de fapt caracterul xeromorf al structurii unor specii de 
tufăriş. 

Caracteristicile principale ale biocenozelor. Producători. Tufărişu¬ 
rile subalpine cuprind două mari categorii de biocenoze — cele de talie mare 
formate din jneapăn (Pinus montana) şi liliac de munte (Alnus viridis) şi 
cele de talie mică formate din ienupăr ( Juniperus sibirica ) şi ericacee — îndeo¬ 
sebi din smîrdar sau bujor de munte ( Rhododendron kotschyi). 

Biocenozele de talie mare au înălţimea de 2—4 m, fiind alcătuite în stra¬ 
tul superior din tulpinile repente (întinse pe pămînt) ale speciilor amintite, ale 
căror ramuri şi vîrfuri se ridică spre lumină creind un desiş de nepătruns, 
într-o biocenoză de jnepeniş numărul de vîrfuri şi ramuri poate ajunge la 
27 000/ha. Trunchiurile, deşi au creştere foarte înceată, pot avea diametre de 
peste 10 cm, ramurile au între 2—7 cm. 

Al doilea strat este alcătuit din ierburi şi subarbuşti. Frecvente sînt Solda- 
nella hungarica, Homogyne alpina, Calamagrostis arundinacea, Deschampsia 
caespitosa, Oxalis acetosella, Vaccinium myrtillus, V. vitis idaea. 

Numărul de indivizi la ha poate ajunge la 5 milioane. 

Al treilea strat de muşchi este constituit din Polytrichum commune, 
P. jîtniperinum, Dicranum scoparium, Pleurozium schreberi ş.a. Acoperă 
aproape integral solul. 

Biomasa produsă de jnepeniş într-un an în staţiuni optime de dezvoltare 
se ridică la 6,66 t/ha din care stratul jneapănului are 3,969 t/ha masă lemnoasă, 
reprezentînd 52% iar acele 48%; stratul de ierburi-subarbuşti sintetizează 
1,142 t/ha, iar muşchii 1,5 t/ha/an (după Gh. Coldea şi col. 1977). 

Biocenozele cu liliac de munte au în stratul arbustiv acest arbust, care 
ca şi jneapănul ridică vîrfuri şi ramuri din tulpinile culcate la pămînt. în 
cuprinsul lor se formează un strat ierbos cu totul deosebit cu specii de talie 
înaltă cum sînt Aconitum lasianthum, A. toxicum, Carduus personala, De alphi- 
nium elata, Heracleum spondylium, Senecio nemorensis, Adenostyles kerneri-, 
Chaerophyllum cicutaria. Angelica archangelica, Valeriana sambucifolia, Peta- 
sites kablikianus ş.a. Asupra biomasei produse de aceste biocenoze nu sînt date. 

Biocenozele de tufăriş de talie mică au înălţimea de 30—100 cm. în stratul 
superior domină, în ienuperişuri Juniperus sibirica, care atinge înălţimi pînă 
la 1 m, iar în rodorete — Rhododendron kotschyi care nu depăşeşte înălţimea 
de 30 cm. Biocenoza cu ienupăr se formează obişnuit prin invazia ienupărului 
în pajiştile subalpine, îndeosebi în cele cu Nardus. Tufele dense de ienupăr 
acoperă aproape integral solul. Sub ele un strat separat îl alcătuiesc subarbuşti 
de afin (Vaccinium myrtillus), şi merişor (V. vitis idaea), V. nliginosum. 
Speciile ierboase sînt slab reprezentate prin tîrşe (Deschampsia caespitosa, 
D. flexuosa), păiuş roşu (Festuca rubra), iarba vîntului (Agrostis tenuis), 
Hypericum alpigemim, Homogyne alpina, Campanula abietina, Aconitum 
degeni, Soldanella montana ş.a. 

Stratul inferior este alcătuit din muşchi şi licheni ce acoperă aproape inte¬ 
gral solul. Muşchii sînt aceiaşi ca în jnepeniş . 

Biomasa produsă de această biocenoză este mai redusă dccît cca a jnepe- 
ni$urilor. Lipsesc însă date exacte. 

Biocenoza cu smîrdar apare ca un covor ce acoperă compact solul pe 
versanţii uniformi. Pe versanţi stîncoşi se poate afla în complex şi cu alte bio¬ 
cenoze. Speciile ce se asociază smîrdarului, de regulă absolut dominant, sînt 
semiarbuştii din genul Vaccinium şi specii ierboase de pajişte — păruşca 
(Festuca supina), iarba vîntului (Agrostis rupestris), Anthoxanthum odoratum, 
Sesleria coerulans, Poa alpina, Nardus stricta, Homogyne alpina, Potentilla 
ternata, Hieracium aurantiacum, Geum montanum, Campanula alpina, Ranun- 
culus montanus. Şi în această biocenoză muşchii sînt prezenţi în stratul cel 
mai de jos prin speciile Polylrichum juniperinum, P. commune, Pleurozium 
schreberi, Hylocomium splendens, Drepanocladus montanus. 

Deşi dimensional tulpinile de smîrdar nu sînt mari, vîrsta exemplarelor 
poate fi apreciabilă. 

Biomasa produsă este probabil la.fel de redusă ca a icnuperişurilor. 

Lanţurile trofice ce pornesc de la biomasa pro¬ 
dusă în biocenozele prezentate au fost puţin studiate astfel că nu se cunosc 
decît unii din componenţii animali ai biocenozelor. 

Astfel, în lanţul consumatorilor de ace şi muguri de jneapăn se încadrează 
larvele viespei jneapănului (Acanthalida nemoralis). Consumatori de ordinulll 
sînt furnicile (Formica polyctena) alte insecte de pradă (carabide) sau para¬ 
zite, păsări (15 specii insectivore dintre care pe primul loc Phylloscopus colly- 
bita (pasăre specifică jnepcnişului). 

Lanţurile trofice ale seminţelor sînt alcătuite din insecte, păsări (Loxia 
curvirostra) sau mamifere (Sorex minutus, S. aureus, S. alpinus, Microtus 
nivalis). Consumatori de ordinul II pot fi păsări de pradă, mamifere, insecte 
de pradă sau parazite. 

Lanţurile trofice ale tulpinii cuprind insecte xilofage şi de scoarţă încă 
nsuficient studiate. 

Desigur se dezvoltă şi alte lanţuri trofice ce-şi au punctul de plecare în 
biomasa subarbuştilor, ierburilor, muşchilor. Ele nu sînt încă studiate. 

Lanţuri trofice legate de necromasă. Cercetările 
de pînă acum an arătat că şi în condiţiile de jnepeniş există o bogată faună 
de microartropode saprofite în litieră şi sol. Pe primul loc se situează acarienii 
urmaţi de colembole (specii dominante — Isotomiella minor; Isotoma violacea, 
Folsomia quadrioculata, Anurophorus laricis), enchitreide (Fridericia retzeli „ 
F. golea, lumbricide (Dendrebena alpina). 

Ultimele două grupe sînt reprezentate însă prin efective mici astfel că 
rolul lor în transferul materiei şi a energici din jnepeniş nu este prea mare. Tot 
puţine sînt larvele de diptere şi coleoptere. Consumatori de ordinul II sînt 
diverse insecte de pradă şi parazite iar consumatori de ordin superior sînt 
păsărele, organisme hiperparazite etc. 

Pentru celelalte biocenoze de tufăriş nu se dispune încă de date privind 
viaţa animală. 

Aspecte fenologice. în general, toate tufărişurile sînt acoperite 
de zăpadă în timpul iernii astfel că practic ele nu dau un aspect de iarnă 
deosebit. La începutul verii se remarcă aspectele date de înflorirea speciilor 
şi de formarea noilor lăstari. Acest aspect este deosebit de marcant la tufări¬ 
şurile de smîrdar cu florile lor colorate în nuanţe de roşu-roz. în iulie-august 
un aspect distinct este realizat prin înflorirea speciilor ierboase. 

Evoluţia tufărişurilor subalpine. Tufărişurile sub- 
alpine reprezintă biocenoze foarte stabile în condiţii naturale. Omul a intervenit 
însă de mult în etajul subalpin şi a acţionat în genere distructiv asupra tufă¬ 
rişurilor, pentru a crea suprafeţe cu pajişti. în cele mai multe situaţii după 
defrişarea tufărişurilor terenul este invadat de subarbuştii prezenţi în jnepeniş 
— speciile de Vaccinium care alcătuiesc apoi un tufăriş secundar. Reinstalarea 
tufărişurilor primare se face greu datorită condiţiilor climatice nefavorabile. 

Importanţa social-economică a tufărişurilor 
subalpine. Tufărişurile subalpine produc şi unele resurse care prezintă 
interes pentru economie. Aşa este cetina de jneapăn din care se obţin uleiuri 
eterice scumpe, florile de Rhododendron folosite pentru dulceaţă şi ceai, 
mierea pe care o adună albinele din flori etc. 

Covîrşitoare este însă importanţa lor ca parte a mediului de viaţă sub¬ 
alpin. Astfel tufărişurile închegate împiedică producerea de avalanşe în tim¬ 
pul iernii, reglează scurgerea apelor din topirea zăpezii şi din precipitaţiile 
lichide tocmai la obîrşiile tuturor rîurilor mari. Ele constituie pavăza cea 
mai sigură împotriva eroziunii solului subalpin care odată declanşată numai 
cu greu mai poate fi stăvilită datorită ploilor dese şi abundente şi a greutăţii 
de instalare a vegetaţiei. Tufărişurile de jneapăn constituie scutul natural 
al pădurii de limită aflată în condiţii precare de viaţă şi de aceea foarte vul¬ 
nerabilă. 

Este imperios necesar să se păstreze toate tufărişurile subalpine ce au 
scăpat de defrişare şi să se urmărească reinstalarea lor pe pante mari, pe gro¬ 
hotişuri, pe stîncării, mai ales în obîrşiile văilor, pentru ca ele să-şi poată 
îndeplini cît mai bine importantele funcţii de protecţie ce le revin. 

5.2.3.3. ECOSISTEME DE PAJIŞTE 

Ecosistemul pajiştilor de păruşcă (Festuca supina) 
şi coarnă (Carex curvula). Răspîndire. Pajiştile de păruşcă şi mai ales 
de coarnă ocupă zonele cele mai înalte ale munţilor, de la limita la care nu se 
mai formează păduri, intrînd în alcătuirea etajului bioclimatic alpin şi sub¬ 
alpin. Limita inferioară este mai coborîtă în nordul ţării, la 1 700 m altitudine 
şi mai ridicată în sud, la 1 800— 1 000 m. Limita superioară este impusă numai 
de înălţimea munţilor, la noi în ţară ajungînd la circa 2 500 m. Cele mai multe 
pajişti alpine şi subalpine din totalul de 12 000 ha de pe întinsul ţării sînt 
răspîndite în munţii înalţi: munţii Retezat, Parîng, Făgăraş, Bucegi, Căli- 
mani şi Rodnei. Pajiştile se întrepătrund la limita superioară cu tufărişurile 

pitice, in timp ce la limita inferioară ocupă mai ales terenul rezultat după 
defrişarea jnepenişurilor. în timp ce pajiştile de păruşcă se întind pe întreaga 
bandă altitudinală amintită, pajiştile de coarnă apar numai la limita supe¬ 
rioară în etajul alpin propriu-zis şi preferă masivele cu substrat silicios; ele 
apar cel mai frecvent în Munţii Făgăraş. 

Condiţii de formare de a biotopurilor. Relieful. Etajul alpin şi subalpin 
cuprinde relief variat dominat însă de versanţi cu înclinaţie mare şi moderată, 
uneori străbătuţi de stîncării şi grohotişuri nesolificatc. Alături de acestea 
sînt culmi mai domoalc sau chiar platouri întinse cu microrelief depresionar. 

Clima. Climatul alpin este umed şi aspru. Aceste caractere se accentuează 
cu altitudinea, de la limita inferioară a etajului spre cea superioară. 

Radiaţia solară este intensă şi bogată în radiaţii ultraviolete, după 
Stocncscu (1960) ajunge la 1,60 cal/cm 2 /min în M. Bucegi (după Tur- 
n e r, 1964) în munţii înalţi din America ajunge la o energie radiativă şi mai 
ridicată, peste 2 cal/cm 2 /min). 

Temperatura aerului are o valoare medie anuală negativă —2,6°C 1^ 
limita superioară (2 500 m altitudine) şi puţin sub 0°C la limita inferioară 
a etajului alpin. Media lunară a temperaturii mai mare de 0°C se măsoară 
numai 4 luni pe an din iunie pînă în septembrie la limita superioară (măsu - 
rători efectuate la Staţiunea Meteorologică Vf. Omu). Luna cea mai caldă 
este august, cu media de 5,7°C, iar cea mai rece lună a anului este februarie, 
cu temperatura medie de — 11,1°C; minimele absolute scad şi sub —30°C. 
Zilele cu temperatură mai mare de 10°C sînt rare, circa 5—10 într-un an iar 
cu temperatură mai mare de 5°C sînt abia 55 zile pe an. Amplitudinea termică 
anuală este mai redusă ca în etajele inferioare, ajungînd la 17°C. Intensi¬ 
tatea vîntului este atenuată în apropierea solului faţă de înălţimile mai mari. 

Umiditatea atmosferică deşi în general este mare (75—81%) poate ajunge 
la valori extrem uscate 3—5% (Piatra Arsă) pentru perioade de cîteva ore 
determinînd o tendinţă de puternică deshidratare a oricărui organism viu. 

Precipitaţiile sînt abundente atît sub formă de ploaie cît şi de zăpadă, 
variind între 1 200—l 400 mm între regiunile nordice şi sudice ale ţării. 
Sînt foarte frecvente zilele cu precipitaţii, cam 180 pe an, iar zilele cu cer 
acoperit sau ceaţă sînt cam 250—300 pe an. 

Zăpada acoperă permanent solul, din octombrie pînă în mai, dar zăpezi 
trecătoare pot apare în fiecare lună de vară 2—5 zile. 

Frecvenţa vîntului este foarte mare, mai ales iarna. Zilele de calm atmo¬ 
sferic nu sînt decît 0,4% anual. Intensitatea vîntului este în medie de 5—9 m/s 
în cursul anului, cu valori mai mari în perioada de iarnă, 6—7 m/s în medie, 
dar ajungînd şi la 40 m/s. Direcţia vîntului dominant este specifică fiecărei 
regiuni, ea fiind corelată de obicei cu spulberarea completă a zăpezii şi înghe¬ 
ţul solurilor. 

Evapotranspiraţia potenţială este marc, aşa îneît deşi cantitatea de pre¬ 
cipitaţii este ridicată se ajunge la un puternic deficit de saturaţie a acrului 
după fiteare scurt interval fără precipitaţii. 

Substratul pedogenetic. Sub pajiştile de păruşcă şi coarnă rocile sînt mai 
puţin compacte şi au o alterare mai lentă datorită condiţiilor climatice. Rocile 
aparţin unor formaţiuni diverse, atît eruptive cît şi metamorfice şi sedimen¬ 
tare; sînt atît roci bazice cît şi acide. Se parc că se formează mai obişnuit 
pajiştile de păruşcă pe substrat calcaros şi pajiştile de coarnă pe substrat 
silicios. 

Solurile. Sînt puţin diferenţiate, activitatea bioclimatică fiind redusă. 
Se încadrează în tipul de sol humico-silicatic şi humico-silicatic podzolic 
alpin pe substrat acid sau de tipul protorendzinelor humico-calcaroase), pe 
substrat cu calcar. Profilul este scurt (25—45 cm) avînd diferenţiat numai 
orizontul A, de acumulare a materialului organic; acesta este urmat cel mult 
de un orizont de trecere spre roca mamă. 

Specificul biotopurilor. Biotopurilc de pajişte alpină şi subalpină se 
caracterizează printr-o perioadă foarte scurtă în care solul nu este acoperit 
de zăpadă (4—6 luni). în acest interval temperatura aerului în general foarte 
scăzută tot timpul anului, poate ajunge în anumite momente datorită radia¬ 
ţiei directe la valori foarte ridicate la suprafaţa solului. Stoenescu mă¬ 
soară 50°C la 2 500 m altitudine iar T r a n q u i 11 i n i (1964) măsoară pe 
teren acoperit cu sol negru, temperaturi cu 30°C mai mari ca temperatura 
aerului. 

Deci, la nivelul biocenozei temperatura aerului este mai ridicată decît 
la înălţime mai mare şi pot apare şi temperaturi excesiv de ridicate. Apar 
caracteristice alternanţe mari de temperatură foarte ridicată cu temperatură 
foarte scăzută. Totuşi, minimele, mai ales nocturne limitează perioada bio- 
activă mai mult decît acoperirea cu zăpadă, aceasta fiind cuprinsă între 1,5—2 
luni la limita superioară a etajului alpin şi 3—4 luni la limita inferioară. 
Intensitatea vîntului este atenuată în apropierea solului faţă de înălţimi mai 
mari. 

Solul este rezultatul interacţiunii continue cu gramineele şi ciperacecle 
ce au alcătuit o ţelină deasă şi permanentă. Cantitatea de humus este foarte 
mare la suprafaţă (pînă la 27%) este puţin descompus şi acid. Reacţia solului 
este acidă şi puternic acidă (pH 4,0—5,5). Troficitatea solului este scăzută, 
gradul de saturaţie în baze variază între 4—25%. 

Umiditatea solului este mare datorită aprovizionării permanente din 
precipitaţii şi este menţinută mai ales de complexul organic abundent din 
sol. Lăstarii plantelor înghesuiţi la suprafaţă menţin o zonă cu aer mai umed. 
Textura este luto-nisipoasă cu material grosier abundent. 

Temperatura solului este apropiată de cea a aerului, este deci scăzută, 
în toată perioada activă a anului, cu amplitudine de variaţie foarte redusă, 
solul încălzindu-se mai greu sub influenţa radiaţiei solare momentane. 

Principalul factor limitativ pentru dezvoltarea organismelor vii în aceste 
biotopuri pare a fi — temperatura solului; determinînd o absorbţie deficitară 
a apei, existentă fizic în sol dar inaccesibilă fiziologic, datorită ritmului lent 
ţn care arc loc acest proces la temperaturi scăzute. Consumul apei prin eva- 
potranspiraţie deşi este în general limitat fiziologic produce pierderi mari 
în momentele de radiaţie solară intensă remareîndu-se adaptări ale plantelor 
Ja fenomenul de secetă (seceta fiziologică). 

Perioada scurtă bioactivă, limitată mai ales de acoperirea cu zăpadă 
asigură o acumulare redusă de biomasă deşi intensitatea procesului de foto- 
sinteză este destul de mare în unitate de timp. 

Recircularea substanţelor cu valoare în nutriţia plantelor este foarte 
lentă determinînd o troficitate redusă a solului. 

Principalele caracteristici ale biocenozelor. Producătorii. în 
ecosistemele de pajişti rolul de producător primar revine unei specii ierboase, 
în general de graminee sau ciperacee, în proporţie de 60—90%, însoţită de 
numeroase alte specii cu participare redusă, fără rol determinant în covorul 
vegetal. Grupări bine individualizate pot apare pe suprafeţe destul de res- 

trînse, de multe ori chiar sub un hectar. Alături de specia ce edifică covoru 
vegetal se găsesc de obicei alte specii edificatoare care o pot însoţi sau o 
pot înlocui complet în biotopurile învecinate şi destul de asemănătoare. 
Astfel în pajiştile alpine, păruşca (Fesluca supina) este dominantă exclusiv 
pe coame şi versanţi înclinaţi cu scurgerea apei rapidă; ea ocupă cele mai 
întinse suprafeţe. Acolo unde solul este umed tot timpul verii, cu pseudo- 
gleizare în partea superioară şi iarna are acoperire continuă cu zăpadă, coarna 
(Carex curvula) pătrunde şi poate deveni edificator exclusiv, mai ales la 
altitudine mai mare de 2 200 m; dacă solul devine superficial dar reavăn 
şi aerisit începe să domine iarba stîncilor (Agrostis rupestris) ; pe soluri sche- 
leto-pietroase pe conglomerate bogate în material silicios se instalează în 
masă pipiriguşul de coaste (Juncus trifidus) iar dacă se accentuează pantele, 
pe soluri în formare, devine dominant rogozul verde (Carex sempervirens). 

Pajiştea de păruşcă sau de păruşcă codominantă cu una sau mai multe 
dintre celelalte specii amintite este caracterizată de o densitate mare a lăs¬ 
tarilor de graminee şi ciperacee la care se adaugă puţine specii din alte familii 
de dicotiledonate. înălţimea acestor ierburi este redusă, folosind cît mai mult 
căldura din apropierea solului. în general, în etajul alpin înălţimea este de 
10—15 cm dar odată cu instalarea la altitudine mai joasă a acestor pajişti 
înălţimea lor poate creşte şi ajunge pînă la 25 cm. Gramineele şi ciperaceele 
constituie stratul cel mai înalt în structura verticală a vegetaţiei. El se sub- 
împarte în 2 categorii: a lăstarilor fertili cu înălţimea maximă dar cu acope¬ 
rirea redusă de cca 30% şi a lăstarilor sterili ce pot ajunge la acoperire de 
95%, cu o densitate de peste 80 000/m 2 dar de înălţime mai mică (circa 10 cm 
înălţime). 

Semnificativ pentru structura pajiştilor alpine, indiferent care este spe¬ 
cia edificatoare, apare alternanţa strictă a lăstarilor vii cu lăstarii ce alcă¬ 
tuiesc necromasa dar care îşi mai menţin cel puţin un an poziţia verticală, 
rigidă, îndesind pajiştea şi dîndu-i un aspect îmbătrînit chiar în plină perioadă 
de dezvoltare vegetativă. 

Aspectul monoton şi uscat al pajiştilor de păruşcă sau de coarnă este 
puţin înviorat de specii din alte familii de dicotiledonate, care ocupă de obi¬ 
cei stratul al 2-lea al covorului vegetal la circa 10 cm înălţime. Aceste specii 
nu participă niciodată în proporţie mai mare de 30—35% în alcătuirea pa¬ 
jiştii. Remarcăm în pajiştile de coarnă o diversitate mult mai redusă, parti- 
cipînd cel mult 10—12 specii alpine, extrem oligoterme ca Potentilla ternata, 
ochiul găinii (Primula minima) violetă (Viola alpina), de obicei iubitoare 
de ape temporar stagnante cadegetăraşul (Soldanella pusilla) sau de o canti¬ 
tate mare de humus în sol, ca vulturica (Hieracium alpinum). 

în pajiştile de păruşcă, diversitatea speciilor însoţitoare este mult mai 
marc depăşind 35 de specii, dar cu o frecvenţă foarte mică. Diversitatea spe¬ 
ciilor ce alcătuiesc pajiştile de păruşca creşte şi mai mult la limita lor infe¬ 
rioară unde încep să se întrepătrundă cu pajiştile mezofile. Aici găsim alături 
de speciile din pajiştile de coarnă şi coada şoricelului de munte (Achillea 
stricta), brînduşa (Crocus heuffelianus), ghinţura mare (Gentiana kochiana) 
alături de Gentiana verna sau Scorzonera roşea. Speciile de leguminoase, abun¬ 
dente în alte pajişti sînt puţin reprezentate aici, atît cantitativ cît şi ca diver¬ 
sitate; apar trifoiul alb (Trifolium repens), rarghizdeiul (Lotus corniculalus), 
pînă la 1%. 

Se constată absenţa generală în pajiştile de păruşcă a speciilor de umi¬ 
ditate crescută (mezohigrofite) ca păiuşul (Deschampsia caespitosa) rogozuri 


187 



(Carex leporina, Carex pallescens) care le diferenţiază cert la limita inferioară 
de pajiştile de ţepoşică (Nardus stricta) sau de păiuş roşu (Festuca rubra). 

Plantele inferioare contribuie la formarea covorului vegetal în primul 
rînd prin speciile de muşchi, Polytrichum juniperinum, Dicranum neglectum, 
muşchi de turbă (Sphagnum sp.J în zonele mai umede, care formează numai 
uneori un strat aparte; de cele mai multe ori ajung la nivelul stratului al 
2-lea pe care îl îndesesc puternic. 

Speciile de licheni au o distribuţie interesantă, fiind sprijiniţi pe- supra¬ 
feţe compacte create de stratul al 2-lea al covorului vegetal însă nu sînt legaţi 
organic de el; se află la adăpostul primului strat, dar vîntul puternic îi poate 
deplasa de pe o suprafaţă pe alta. Apar mai frecvent Thamnolia vermicularis, 
Cetraria islandica, Cladonia silvatica ş.a. 

Structura pajiştilor de coamă sau de păruşcă este destul de constantă 
cu toate că este alcătuită din specii de ierburi, marea lor majoritate şi în 
primul rînd edificatorii fiind plante perene. Modul de perpetuare a pajiştii 
este predominant vegetativ. Lăstărirea gramineelor este mare, o tufă poate 
ajunge la 40—50 lăstari la păruşcă iar la ţepoşică, ce pătrunde la altitudine 
mai scăzută, poate depăşi 100 de lăstari. înmulţirea prin seminţe estog, foarte 
slabă, perioada scurtă de vegetaţie nu asigură condiţii pentru coacerea-semin¬ 
ţelor. Speciile din diverse familii de dicotiledonate folosesc mai mult înmul¬ 
ţirea prin seminţe, expunînd flori mari cu culori atrăgătoare pentru vieţui¬ 
toarele consumatoare, mai ales insecte ce populează aceste pajişti. 

Acumularea de biomasă în pajiştile alpine este de mică valoare, 0,4— 
1,2 t/ha substanţă uscată, dar reprezintă activitatea productivă a ecosiste¬ 
mului pentru un interval foarte scurt de timp circa 2 luni — 3 luni pe an. 
Valoarea cea mai frecventă a biomasei este de 0,8 t/ha şi este mai mare în 
general în pajiştile de păruşcă faţă de cele de coarnă. Cea mai mare parte 
a acestei biomase este echivalentă cu producţia biologică anuală, întrucît 
lăstarii ce rămîn peste iarnă se usucă sau îngheaţă. Se remarcă o acumulare 
mare de pigmenţi antocianici, cu rol protector faţă de radiaţiile ultraviolete 
pentru pigmenţii clorofilieni din frunze. Acest fapt este specific producăto¬ 
rilor primari de altitudine mare. 

în alcătuirea biomasei pajiştii de coarnă şi păruşcă pînă la 70% este 
determinantă contribuţia gramineelor şi ciperaceelor. La acestea, 60% din 
greutatea proaspătă o formează apa. La speciile din alte familii de dicotile¬ 
donate, ce alcătuiesc restul de 30% din biomasă, apa înmagazinată reprezintă 
cantitativ 70—75% din greutatea proaspătă. De asemenea, în compoziţia 
substanţei uscate a biomasei un procent mare (25%) îl formează celuloza şi 
lignina, justificînd rigiditatea pajiştii. 

Fluxul energetic este sporit în pajiştile de altitudine mai mult, 1 g sub¬ 
stanţă uscată înmagazinînd 4,7 kcal. Biomasa supraterană este un rezervor 
energetic mai mare decît biomasa subterană: 4,7 faţă de 3,5 kcal/g substanţă. 

Necromasa formată de producătorii primari are un ritm accelerat de 
acumulare şi lent de descompunere. Ea reprezintă la începutul verii alpine 
circa 75% din masa vegetală totală, iar în perioada de maximă dezvoltare a 
biomasei reprezintă 50% din masa totală. 

Lanţuri trofice legate de biomasă. Alcătuirea biomasei 
din producători mai uniformi ca formă biologică (hcmicriptofite cespitoase, 
rozulare, geofite) şi a unei mici diversităţi floristice determină un număr mai 
redus de lanţuri trofice dccît în păduri sau tufărişuri. Ele sînt puţin ccrce- 

tate. Principalele lanţuri ar fi: — lanţurile consumatorilor de iarbă, flori şi 
seminţe (insecte, gasteropode, mamifere). 

— lanţurile consumatorilor de substanţe asimilate (micorizele de la 
Nardus stricta). 

Astfel în lanţul consumatorilor de ierburi se încadrează o serie de insecte ; 
dintre ortoptere specii care urcă pe pajiştea alpină sînt: Stenobothrus lineatus, 
Miramella alpina, Polysarchus denticaudus, Isophya brevipennis ; dintre 
thysanoptere Anaphotrips secticornis, Teniothrips montanus ; dintre gaste¬ 
ropode cităm pe Ena montana minor, Limax cinereo-niger transsylvanicus, 
Deroceras agrostis, Arianta arbustorum alpina, toate au cochilie mică în timp 
ce formele tipice ale aceleiaşi specii din poienile pădurilor au cochilie mare. 
Alte specii pur alpine, de talie mică sînt: Pupilla alpicola, P. triplicata, Ver- 
tigo alpestris avînd cochilia mică, striurile de creştere foarte dese ce indică 
perioadele de stagnare a creşterii. Dintre mamifere capra neagră (Rupicapra 
rupicapra) este consumatorul principal de ordinul I. 

Consumatorii de ordinul II sînt formicidele (Formica polyctena) alte 
insecte de pradă (carabide) sau insecte parazite. Dintre şopîrle, şopîrla de 
munte (Lacerta vivipara); Păsări insectivore consumatori tot de ordinul II 
sînt următoarele: pe primul loc Prunella collaris collaris, fluturaşul de piatră 
(Tichodroma moraria), Allauda opinolleta specifică pajiştilor, Achantis 
alpina canabina etc. 

Lanţurile trofice privind consumul de seminţe sînt alcătuite din unele 
insecte şi păsări, cităm prundăraşul de munte (Eudromius marinellus). 

Lanţul insectelor polenizatoare — dintre lepidoptere (Erebia pandosae 
roberti, Apotomis sauciana etc.) dintre bombide (Alpigenobombus mastrucatus, 
Pratobombus pyrenaeus ). Consumatori de ordinul II pot fi păsări de pradă, 
ca acvila de munte (Aquila chysaUos chysaetos) mamifere, insecte de pradă, 
carabide (Carabus transsylvanicus) şi insecte parazite. 

Lanţurile trofice legate de necromasă. Cercetările 
efectuate au arătat că şi în condiţiile specifice pajiştii alpine cu veri scurte 
şi temperaturi scăzute există o bogată faună de microartropode saprofite din 
pătura de frunze şi muşchi cît şi în sol. Pe primul loc se situează acarienii 
urmaţi de colembole, cu speciile, (Hypogastrum manubrielis, Friesia albida, 
Isotoma alpina, Willemia anophthalma, Isotomiella minor, Tullbergia qua- 
drispina, Isotoma violacea, Folsomia alpina, Omychiurusarmatus, 0. recto- 
popilatus ctc.) ; cu rol important sînt şi enchitreidele, cu speciile Fridericia 
ralzeli, Fridericia galba etc.; larvele de diptere şi coleoptere sînt puţine la 
număr. 

Consumatorii de ordinul II sînt diverse insecte de pradă, formicide, 
acarieni răpitori, insecte parazite, iar consumatori de ordin superior sînt păsă¬ 
relele care au fost citate mai sus. 

Aspecte fenologice. începerea ciclului de dezvoltare anuală 
se remarcă la toate speciile alpine în momentul de acumulare a unei sume a 
temperaturii mai mari de 0°C, de circa 200°C. Acest moment are loc de obicei 
la sfîrşitul lui mai, începutul lui iunie în funcţie de biotop. Dată fiind scurta 
perioadă bioactivă, o parte a fazelor fenologice este puternic prescurtată. 
Cel mai puternic efect se observă la creşterea vegetativă care se face brusc 
după topirea zăpezii, mugurii vegetativi fiind gata pregătiţi încă de sub 
zăpadă la toate speciile ce vieţuiesc în aceste ecosisteme. Perioada de îmbo- 
bocire este de asemenea prescurtată în schimb perioada de înflorire este la 
fel de lungă la aceleaşi specii şi în pajiştile alpine şi în cele de altitudine mai 

redusă. Din acest motiv multe plante cu înflorire tîrzie nu mai ajung la sta¬ 
diul de maturare a seminţelor înainte de căderea noilor zăpezi; aşa se în- 
tîmplă curent la speciile de graminee, păruşca, ţepoşica, în pajiştile chiar de 
la 2 000 m altitudine; spre deosebire de ele viţelarul (Antoxanthum odo- 
ratum sau specii din alte familii ca violetele de munte, sau Potentilla Iernata, 
Primula minima înfloresc încă de la sfîrşitul lui iunie. 

Evoluţia biocenozelor de păruşcă şi coarnă indică o vege¬ 
taţie primară în etajul alpin, provenind din asociaţiile pioniere, care se îmbo¬ 
găţesc treptat în specii în cadrul acţiunilor reciproce de modelare cu mediul, 
în etajul subalpin pajiştile de păruşcă pot fi secundare, instalîndu-se după 
defrişarea tufărişurilor de jneapăn şi ienuper. 

în timp ce procesul de înierbare este foarte încet în pajiştile de coarnă, 
în cele de păruşcă viteza este mult mai mare, în circa 10 ani avînd aspect 
de pajişte îmbătrînită. în primul stadiu de formare, pajiştea de păruşcă are 
ca dominantă pe iarba stîncilor, în cursul evoluţiei ultima specie reducîndu-şi 
participarea după ce a avut un rol foarte important în formarea unei înţe- 
leniri stabile şi laxe care a asigurat consolidarea tufelor de păruşcă. 

Stadiul de degradare a pajiştilor de păruşcă este socotit stadiul în care 
ţepoşica (Nar dus stricta) invadează peste limita de „specie codominantă" 
pajiştea. Ea nu poate ataca pajiştile de coarnă situate în condiţii foarte 
aspre, extreme pentru viaţa plantelor, dar poate înlocui complet pajiştile de 
păruşcă în care a sporit excesul de umiditate şi s-au redus condiţiile de aerare 
a solului. 

Importanţa social-economică. Pajiştile de păruşcă şi de 
coarnă reprezintă o bună parte din fondul destinat alimentării oilor în timpul 
verii prin sistemul de păstorit. Exploatarea lor raţională asigură echilibrul 
natural în condiţiile creşterii numărului de animale cerut de nevoile crescînde 
ale economiei. 

Pajiştile cu producţie slabă instalate în condiţii de slabă solificare şi 
climat foarte aspru au rol important în conservarea naturii prin cîştigarea 
şi menţinerea de noi teritorii pentru viaţa plantelor şi animalelor. 

Ecosistemele pajiştilor depăiuşstepic (Festuca valle- 
siaca) şi colilii (Stipa capillata, Stipa lessingiana). Răspîndire. Pajiştile 
de păiuş şi colilii ocupă cîmpiile şi podişurile joase de la altitudinea maximă 
de 200 m în jos spre 0 m. La noi în ţară se găsesc în regiunea de sud în 
podişul Dobrogei (la 50—100 m altitudine) în partea de est a Bărăganului 
la 20—50 m şi pe o porţiune mai mică în sudul Moldovei. Aceste pajişti de 
tip xerofil aparţin zonei bioclimaticc stepice şi reprezintă o continuare a 
stepei pontice din sudul U.R.S.S.-ului. 

Pajiştile stepice în structura naturală, primară sau secundară, se mai 
găsesc actualmente puţine la noi în ţară, pe circa 100 000 ha. Cea mai mare 
parte a teritoriului pe care acestea erau dezvoltate în trecutul istoric a fost 
desţelenită şi preluată de agricultură pentru culturi de cereale şi plante in¬ 
dustriale. Suprafeţele în care s-au menţinut pajiştile stepice sînt izlazurile 
în diverse stadii de degradare sub influenţa păşunatului şi pîrloagele înţele- 
nite secundar. 

Condiţii de formare a biotopurilor. Relieful. Caracteristic pentru stepă este 
relieful aproape plan, cu pante slab înclinate. Apariţia crovurilor — micilor 
depresiuni — determină schimbări importante ale biotopului şi uneori a între¬ 
gului ecosistem (apar tufărişurile stepice). 

Clima. în regiunea de cîmpie climatul este influenţat mult de caracterele 
locale în sudul ţârii. Bărăganul faţă de Moldova, Dobrogea sau Cîmpia Tisei. 
Generalizînd condiţiile din sud-estul ţării se remarcă următoarele: tempe¬ 
ratura prezintă valorile medii anuale cuprinse între 10,2—11,9°C. Amplitu¬ 
dinea termică anuală este mare, ajungînd pînă la 25°C; sînt caracteristice 
acestui climat cele mai mari variaţii termice periodice (zilnice şi anuale). 
Temperatura medie a lunii celei mai calde depăşeşte 22°C iar în luna ianuarie 
luna cea mai rece scade sub — 3°C. 

Precipitaţiile sînt reduse la 400—500 mm anual şi cea mai mare parte 
din ele cad în lunile aprilie-mai. în cursul verii, apa primită este de 3—4 ori 
mai puţină decît apa consumată prin evaporare, determinînd ariditatea cli¬ 
matului; se înregistrează circa 80—100 zile de secetă. 

Stratul de zăpadă nu este stabil şi acoperă puţin timp solul. Vîntul are 
frecvenţă mare, iarna viscolind zăpada, determinînd îngheţul solului un 
număr mare de zile (peste 110 zile pe an). 

Substratul pedogenetic. Sub aspect litologic substratul este alcătuit din 
depozite loessice şi loessuri. 

Solul este evoluat, bine structurat cu troficitate potenţială bună, cu umi¬ 
ditate deficitară. Sînt cele mai fertile soluri din ţară. Se încadrează în tipul 
de cernoziom castaniu, cernoziom carbonatic şi soluri bălane brun deschise 
de stepă. 

Profilul solului este adînc, de tipul A, AC, C, D, şi prezintă orizontul 
de acumulare de carbonaţi fără formare apreciabilă de argilă şi fără migrare 
coloidală. 

Specificul biotopurilor. în condiţiile unui climat cald şi umed numai în 
cursul primăverii materialul organic ce se acumulează anual este rapid des¬ 
compus. Cantitatea de humus este de 3,8—4,4%. Nitrificarea lui este supe¬ 
rioară. Solul este bine aprovizionat cu azot şi de asemenea cu calciu, magneziu 
şi petasiu. Gradul de saturaţie în baze este maxim, în primul rînd datorită 
acumulării de carbonaţi (V = 100%). Structura solului este slab glomeru- 
lară şi grăunţoasă iar textura este lutoasă. Factorul limitativ al troficităţii 
solului şi prin aceasta al biocenozei îl formează umiditatea, în perioadele 
secetoase solul se poate usca pînă aproape de coeficientul de higroscopici- 
tate. Coeficientul de higroscopicitate este în general mare datorită texturii, 
aşa îneît rămîne o mică cantitate de apă accesibilă pentru organismele vii. 

Reacţia solului este slab alcalină şi este caracteristică (pH 7,4—7,6). 

Perioada bioactivă este mai puţin limitată de temperatură decît de umi¬ 
ditatea scăzută; din luna iulie majoritatea plantelor intră în repaus vegetativ. 

Ţinînd seama de gradul de ariditate a biotopului se pot separa 2 cate¬ 
gorii distincte în cadrul ecosistemelor stepice zonale: 

Prima categorie se caracterizează printr-un grad de uscăciune mai redusă 
a aerului şi a solului, solul de tip cernoziom asigură condiţiile de instalare a 
unor asociaţii vegetale de graminee şi dicotiledonate, în compoziţia cărora 
ultima grupă este bine reprezentată. 

A doua categorie se caracterizează prin cel mai înalt grad de uscăciune 
a aerului şi a solului, solul este de obicei un cernoziom carbonatic sau cerno¬ 
ziom castaniu, iar asociaţiile vegetale sînt de graminee, participarea speciilor 
din alte familii fiind foarte slabă. 

Principalele caracteristici ale biocenozelor. Producătorii. în 
pajiştile stcpice 'în structura lor actuală terenul este ocupat de ierburi xero- 
file (adaptate la uscăciuni mari, în special graminee înţclenitoare. Pajiştile 

sînt în general polidominante, vegetaţia fiind edificată de 3—5 specii. Cele 
mai frecvente sînt păiuşul stepic (Fesluca vallesiaca) păiuşul alb (Festuca 
pseudovina) pirul crestat (Agropyrum cristakcm) negara (Stipa capillata), 
specii de colilii (Stipa lessingiana, Stipa joannis) şi adesea bărboasa (Andro- 
pogon ischdcmum). 

în pajiştea de păiuş stepic şi colilii, gramineele au o abundenţă mare 
reprczentînd 60—80% din întregul covor vegetal. Compoziţia floristică este 
alcătuită din speciile menţionate mai sus, completată de specii din diferite 
familii de dicotiledonate ce reprezintă cantitativ restul de 30—40%. Legumi¬ 
noasele sînt foarte diverse şi acoperă pînă la 5—10% din totalul pajiştii. 
Mai frecvent apar lucerna (Medicago falcata) Onobrychis gracilis, O.are- 
naria, cosaci (Astragalus onobrychis, A. austriacus) trifoiul (Trifolium cam- 
pestre, T. striatus). Alte familii mai bine reprezentate sînt compositele, cu 
specii de mături (Centaurea napulifera), pelin (Artemisia), coada şoricelului 
(Achillea setacea, A. coarctata, A. leptiphylla) pleviţa (Xeranthemum) steluţe 
(sp. de Aster); de asemenea, apar dintre labiate specii de jaleş (Salvia) cim¬ 
brişor (Thymus) şolovîrfiţă (Phlomis) iar dintre umbelifere, pătrunjelul 
de cîmp (Pimpinella) urechea iepurelui (Bupleurum) smeoaie (Seseli) 
Ferulago, Trinia şi mai puţine din alte familii. Stratificarea este mult mai 
evidentă, numărul nivelelor este mai mare, mai clar diferenţiate fiind 4, un 
rol deosebit în acest sens avînd şi participarea a mult mai numeroase specii ; 
în aceste pajişti participă curent 70—80 de specii, diversitatea mai mare 
fiind asigurată mai ales de diferitele familii dicotiledonate. înălţimea primului 
strat alcătuit de obicei din colilii ajunge pînă la 70 cm. Un al 2-lea strat se 
diferenţiază la circa 40—45 cm şi este format din păiuşul stepic, păiuşul 
alb, pirul crestat. Bărboasa, cînd apare se dezvoltă puţin deasupra acestui nivel. 
Acest strat este cel mai reprezentativ, aici participînd şi numeroase specii 
de dicotiledonate ca lucerna, pleviţa, jaleşul, Filipendula hexapetala etc. 
Al treilea strat este alcătuit mai ales din diverse familii de dicotiledonate şi 
formează un strat de bază în cursul dezvoltării plantelor cu ciclu vernal; 
este un strat mai lax, extins între 10—15 cm şi 25 cm înălţime şi cuprinde 
speciile de Adonis, Trifolium, Lathyrus, Astragalus. 

în perioada de primăvară, plantele aparţinînd stratelor unu şi doi nu 
ajung încă la înălţimea lor caracteristică şi intră tot în stratul al 3-lea care 
are înălţimea maximă pentru acea perioadă. Remarcăm deci că în pajiştile 
stepice cu creştere anuală mare stratificarea nu are un caracter constant 
ca în pădure ci se modifică în cursul unui an. 

Stratul cel mai de jos este sub 10 cm şi este alcătuit mai ales din muşchi 
cînd aceştia apar în compoziţie. Muşchii cei mai frecvenţi în aceste grupări 
vegetale uscate sînt Barbula vulgaris, Tortula ruralis şi modificarea înălţimii 
lor nu determină apartenenţa la alt strat. 

Gradul de acoperire într-o pajişte stepică este destul de mare; de exem¬ 
plu, într-o asociaţie de Festuca vallesiaca — Stipa pulcherrima, circa 80% 
din teren este ocupat de plante cu întregul aparat foliar, în timp ce tulpinile 
lor ocupă numai 23% din suprafaţa solului. 

Distanţa între indivizii aceleiaşi specii de graminee este în medie 
de 14,33 cm măsurată în linie dreaptă, iar pînă la cea mai apropiată specie 
distanţa este în medie de 4,5 cm. 

Ţelina tipic stepică este determinată de gramineele perene — edificatori 
ai covorului vegetal ce aparţin ca formă biologică hemicriptofitelor cespi- 
toase cu tufe bogate, mai laxe (lăstarii se formează extravaginal) sau mai 

dense (lăstarii se formează intravaginal). Această formă are cea mai mare 
dominanţă, dar apar frecvent plante cu bulb şi rizom (specii de Iris, Gagea, 
Muscaris) specii cu rădăcini tuberizate (Filipendula hexapetala, Lathyrus 
tuberosus) ; sînt frecvente plante cu rădăcini foarte adinei, ce pot ajunge în 
zonele umede ale solului, cum este lucerna. Abundenţă mare au terofitele 
(plante anuale) şi în special efemerele, cu ciclul de viaţă redus la perioada 
de primăvară, pînă începe seceta din timpul verii Draba verna, Alyssum 
desertorum, Cerastium anomalum, Veronica poliţa. 

Remarcăm adaptarea producătorilor primari din biotopurile stcpice la 
factorul ecologic limită pentru dezvoltarea ecosistemelor prin: — scur¬ 
tarea ciclului de viaţă la perioada umedă (speciile efemere); 

— procurarea apei din stratele adînci ale solului (plante cu rădăcini 
adînci); 

— consum limitat al apei în activitatea vitală a plantelor prin reducerea 
transpiraţiei, folosind sisteme de apărare ale alcătuirii morfologice şi sisteme 
fiziologice: pelinul (Artemisia austriaca) are frunzele acoperite cu peri ce 
menţin o atmosferă mai umedă în jurul stomatelor; Euphorbia stepposa are 
frunzele acoperite cu un strat de ceară iar păiuşurile şi coliliile îşi pliază frun¬ 
zele în perioada de maximă uscăciune. 

Un grup de plante specific pentru stepe sînt plantele „rostogolitoare" 
ca ciulinii. Eryngium campestre, Seseli tortuosum. Statice latifolia, care sînt 
duse de vînt pe suprafeţe mari şi îşi împrăştie seminţele în acest fel. 

Acumularea de biomasă în pajiştile de păiuş stepic şi colilii prezintă un 
nivel mediu pentru ecosistemele de pajişti, fiind cuprinsă între 2,3—3 t/ha 
masă uscată. Cercetările întreprinse de pratologi au arătat că între pajiştile 
stepice producţia mai mare de iarbă proaspătă este în pajiştile cu graminee 
(6 500—8 000 kg/ha) decît în pajiştile cu graminee şi dicotiledonate (5 000— 
6 000 kg/ha). Contribuţia gravimetrică a diferitelor plante în alcătuirea bio- 
masei este în proporţie de 55% pînă la 80% în favoarea gramineelor iar diver¬ 
sele dicotiledonate asigură restul biomasei (45—20%) în funcţie de tipul 
de pajişte. 

Valoarea maximă a biomasei este atinsă în intervalul mai-iunie, în 
perioada în care majoritatea speciilor sînt înflorite, perioadă optimă sub aspec¬ 
tul condiţiilor oferite de biotop. 

Cantitatea de apă concentrată în organismul plantelor reprezintă 23—40% 
din totalul biomasei. Se remarcă şi la aceste pajişti o deshidratare mai avan¬ 
sată a gramineelor, în special după perioada de înflorire (12—30%) faţă de 
dicotiledonate (45—50%) (după D i h o r u şi col., la Babadag). 

Necromasa alcătuită de producătorii primari în pajiştile stepice ajunge 
la 1 000—2 000 kg/ha în cursul unui an în suprafeţele în care ierbivorele nu 
au acces să consume iarba. 

Necromasa se reduce mult, aşa cum arată cercetările din stepele dobro¬ 
gene, dacă pajiştile sînt păşunate, ajungînd la valori ce reprezintă numai 
10% din cantităţile anterioare. 

în pajiştile în care uscarea plantelor se face devreme în cursul verii, 
căderea materialului se produce rapid la suprafaţa solului şi intră în procesul 
de descompunere chiar în acelaşi sezon. Dinamica formării şi dispariţiei necro- 
masei are un ritm rapid în aceste ecosisteme. 

Principalele lanţuri trofice sînt legate de biomasă şi 
necromasă. Deşi cercetările sînt relativ puţine în acest domeniu putem separa 
următoarele lanţuri trofice legate de biomasă: 

— lanţurile consumatorilor de frunze şi lăstari tineri (insecte, păsări, 
mamifere) ; 

— lanţurile consumatorilor produselor florilor a fructolor şi seminţelor 
(insecte, păsări, mamifere); 

— lanţurile consumatorilor de substanţă asimilată (ciuperci parazite). 

în lanţurile consumatorilor de frunze şi lăstari tineri şi tulpini există o 

largă varietate a consumatorilor fitofagi în primul rînd dintre insecte. Cel 
mai important grup sînt ortopterele (lăcustele) cu speciile: lăcusta marocană 
(Dociostaurus maroccanus) răspîndită în toată ţara în zonele de stepă şi sil- 
vostepă, endemică în islazuri şi terenuri necultivate; în ultimii 40 de ani a 
produs invazii în Moldova, Dobrogea, Baia Mare, ultima invazie fiind în 
Oltenia în 1955. Lăcusta italiană (Calliptamus italicus) are aceeaşi răspîndire 
ca şi lăcusta marocană şi aproape întotdeauna se găsesc împreună, aceste 
două lăcuste pot da invazii neprevăzute în locuri neaşteptate; lăcusta de 
păşune (Polysarchus denticaudus) produce în unii ani invazii puternice; 
cosaşii (Oedaleus nigrofasciatus şi Stenoboihrus bicolor) pot produce invazii 
cu areal mai redus în Moldova. Lăcusta migratoare (Locusta migratoria) 
mai puţin răspîndită în stepă, este comună în delta Dunării deoarece stufă¬ 
rişul este hrana de început a larvelor. Dintre grilide specii fitofage sînt: greie¬ 
rul de cîmp (Grillus campeslris) comun aproape peste tot în ţară în regiunile 
de stepă şi de deal, Grillus desertus răspîndit mai ales în Dobrogea. 

Alt grup de fitofagi care atacă tulpinile sînt unele himenoptere, cephide 
cu speciile Cephus palipes (viespea de pai) şi Pachycephus smyrnensis (viespea 
de iarbă); larvele atacă tulpinile gramineelor şi alte plante, adulţii fiind 
nectariferi ce se hrănesc cu nectarul diferitelor flori. Dintre coleoptere specii 
ale genului Harpalus atacă plantulele de la seminţele încolţite de diferite 
plante. Tot dintre coleoptere fitofage este şi forfccarul (Lethrus aplerus) care 
taie tulpinile tinere ale plantelor. Anisofilelc, aproape toate speciile sînt 
dăunătoare atît ca larve cît şi adulţi (Anisoplia segetum, A. austriaca, A. lata) 
Ileana (Cetonia avrala) şi Amara similata. Alte insecte sug seva din tulpini 
şi frunze cum sînt unele heteroptere, homopterc, lepidoptere, tisanoptere. 
Dintre acestea, mai răspîndită este ploşniţa roşie a verzei (Euridema ornata), 
iar dintre tisanoptere cea mai dăunătoare Limothrips deticornis, Haplothrips 
tritici etc. Tot consumatori de gradul I în pajiştile stepice sînt mamiferele 
mici, ca hîrciogul (Cricetus cricetus), grivanul cu coada scurtă (Mesocricetus 
newtoni ) orbeţii sau căţeii pămîntului ( Spalax leucodon şi Spalax microfal- 
mus ), iepurele de cîmp (Lepus europaeus) şi iepurele de vizuină (Oryctogalus 
cuniculus). Consumatori de gradul I sînt şi unele cinipide care produc gale 
pe frunze. 

Consumatori de ordinul II principali sînt păsările insectivore ca: lăcus- 
tarul (Sturnus roseus), graurul (Sturnus vulgaris), fîsca de cîmp (Anthus 
campestris), dumbrăveanca (Coracias garrulus) şi alte numeroase păsărele 
mici. Insectele consumatoare de ordinul II sînt foarte numeroase; printre 
acestea amintim dintre heteroptere speciile Graphosoma lineatum comună 
pe flori, de unde pîndeşte insecte mici, Carpocoris baccarum specie rău miro¬ 
sitoare ce vînează afidele (păduchi de plante), Ploearia nagabunda ce merge 
foarte încet, prinde muşte şi alte diptere; larvele sînt tot carnivore. Reduvia 
personatus formă mai mare, umblă mai mult noaptea vînînd insecte mai 

mici, atît adultul cît şi larva. Consumatoare dc gradul II în biocenozele de 
cîmpie sînt şi unele coleoptere considerate ca insecte folositoare, Carabus 
cancellatus, Carabus ullrichi ullrichi, specii de coccinelide (buburuze) ale căror 
larve cît şi adulţii se hrănesc cu afide (păduchii plantelor) şi viespile de păian¬ 
jeni, care fac în cuibul lor provizii cu păianjeni. Insecte parazite ce apar 
dintre himenopterele crisidide, numite şi viespi aurii din cauza culorilor foarte 
frumoase ale corpului lor (de la albastru violet pînă la auriu bronzat), iar 
după obiceiurile lor mai sînt numite şi viespi cuci sau albine-cuci, depun 
ouăle în cuiburi dc alte himenoptere, ca vespide, apide, scolii, tentredinide, 
lepidoptere şi coleoptere cu care se hrănesc. 

Consumatori de gradul III sînt unele păsări răpitoare ca heretele alb 
(Circns macrourus) ce consumă pui şi păsărele mai mici. 

în lanţul consumatorilor produselor florilor a fructelor şi seminţelor — prin¬ 
tre principalii consumatori cităm gîndacul florilor (Oxythirea funesta), gîn- 
dacul păros (Epicometis hirta) moliile din familia cantaride, Cantharis fusca, 
C. obscura şi C. livida ; toate trăiesc mai mult pe flori hrănindu-se cu polen 
şi nectar. Din familia elateride (gîndacii pocnitori) Agriostes ustulatus, farul 
roşu ( Corymbites purpureus ) şi Lacon murinus se găsesc pe flori cît şi pe 
frunze şi sînt exclusiv fitofage, larvele lor fiind cele mai multe fitofage. Din 
familia nitidulide (coleoptere mici) trăieşte pe flori hrănindu-se cu părţile 
interne ale florii, gîndacul lucios al rapiţei (Meligethes aeneus). Tot pe flori 
trăiesc şi anticidele cu specia Notoxus monoceros. Dintre meloide, gîndacul 
vărgat (Mylabris variabilis) atacă florile de solanacee. Gîndacii cu coadă, 
insecte mici, foarte vioaie Mordella fasciata — ca adulţi se hrănesc cu florile 
diferitelor plante rozînd părţile interne iar ca larve se dezvoltă în tulpinile 
unor plante. Albinele mîncătoare de nectar şi polen, cu specia Melitta lepa- 
rina, Halticius elegans — fac cuiburi în pămînt compuse dintr-o galerie prin¬ 
cipală care spre capăt are mai multe camere unde femela pune cîte un ou 
alături de o grămăjoară de polen cu nectar. Unele sînt specii polenizatoare 
eutrope (obligate) polcnizează flori cu nectarul ascuns în corola adîncă, în 
formă de clopot şi tub ca Xylocapa violacea, bondarul ( Bombus hortorum ), 
A pis melifera ctc. 

Tot consumatori de gradul I sînt mamiferele mici, popîndăul (Citellus 
citellus) care adună o mare cantitate de seminţe, şoarecele de cîmp (Apo- 
demus agrarius) şoarecele pitic (Micromys minutus), şoarecele de stepă 
(Sicista subtilis ), şoarecele de mişună (Mus musculus spigilegus ). Dintre păsări 
consumatoare dc seminţe întîlnim dropia (Otis tarda), spurcaciul (Otis te- 
trax), pitpalacul (Coturnis coturnix), ciocîrliile, ca ciocîrlia de bărăgan 
(Melanocorypha calandra), ciocîrlia de stol (Calandrella brachydactila) ; aceste 
păsări sînt şi consumatori de gradul II hrănindu-se şi cu insecte, Consuma¬ 
tori de gradul II şi III pe lîngă păsările granivore şi insectivore, citate mai 
sus, sînt păsările răpitoare ca: heretele alb (Circus macrourus) răpeşte pui 
şi păsărele mai mici, care la rîndul lor se hrănesc cu insecte, şoricarul mare 
(Buteo rufimts), şoricarul încălţat (Buteo lagopos) etc. Dintre mamifere de 
gradul II care se hrănesc cu rozătoare sînt dihorul de stepă (Mustela evers- 
smanni şi dihorul pătat (Vormela peregusna). Dintre şerpi este Coluber jugu- 
laris caspius) etc. 

Consumatori de gradul III sînt malofagele parazite pe păsări şi roză¬ 
toare — cităm pe Otidoecus turmalis, parazit pe dropie şi Philopterus passe- 
rinus pe codobatură. 

Lanţurile legate de necromasă. Din cercetările efectuate se arată că pe 
primul loc se află colembolele, apoi acarieni, enchitreidele şi lumbricidele; 
de asemenea numeroase sînt larvele unor specii de coleoptere şi diptere. 

Printre consumatorii de gradul II dintre insecte sînt larvele speciilor 
de carabide citate mai sus şi unele formicide ca Formica pratensis, Lasius 
niger şi Tetramorium cespitum. 

Aspecte fenologice. Desfăşurarea ciclului anual de dezvoltare 
a plantelor începe timpuriu în biotopurile stepice; în luna februarie specii 
ca Pulsatilla montana. Adonis vernalis, Poa bulbosa îşi încep creşterea vege¬ 
tativă dar cele mai multe specii mai rămîn încă în stadiu latent pînă la 
sfîrşitul lui martie, începutul lui aprilie. Acestea intră brusc şi intens în acti¬ 
vitate. La sfîrşitul lunii iulie numai cîteva specii mai sînt verzi Euphorbia 
stepposa, Eiyngium campestre, Centaurea orientalis, Galium vernum etc. 
Tufele de Festuca valesiaca sînt 80% uscate iar cele de Stipa 50%. Restul 
florei a intrat în repaus. înflorire timpurie au cîteva specii, aceleaşi care au 
pornit devreme şi creşterea vegetativă, în luna martie şi aprilie; cele mai 
multe înfloresc însă în mai şi iunie avînd intervalul maxim, o lună. 

Tipurile fenologice ale speciilor erbacee sînt următoarele: 

— tip efemer — înfloreşte devreme, fructifică şi se usucă înaintea peri¬ 
oadei uscate (Thlaspi perfoliatum) ; 

— tip efemeroid — înfloreşte şi fructifică primăvara, intră în repaus în 
perioada uscată a verii şi toamna reia faza vegetativă (Poa bulbosa) ; 

— tip vernal — înfloreşte devreme şi vegetează pînă toamna (Adonis 
vernalis) sau numai primăvara (Scilla bifolia) ; 

— tip estival — are perioada lungă de vegetaţie, cu înflorirea tîrzie, la 
sfîrşitul verii (Sescli campestre) ; 

— tip autumnal—înfloreşte toamna dar vegetează şi fructifică primăvara 
(Sternbergia colchiciflora ). 

Evoluţia biocenozelor de păiuş stepic şi colilii. 
Pajiştile stepice reprezintă vegetaţia naturală instalată primar, în condiţiile 
pedoclimatice ale zonei. în stepă fiind cele mai bune condiţii pentru agricul¬ 
tură cea mai mare parte din suprafeţe, în general cele plane, au fost folosite 
pentru culturile de plante. Vegetaţia primară s-a păstrat în cîmpie pe supra¬ 
feţe foarte reduse fiind destul dc degradată şi ruderalizată prin păşunatul 
excesiv — influenţa umană intervenind destructiv. Mai frecvente sînt pajiş¬ 
tile stepice secundare, care s-au reinstalat cu 20—50 ani în urmă pe teritorii 
desţelenite, arate şi apoi înierbate din nou în mod natural. Stepa propriu-zisă 
nu s-a regenerat nici după desţelenire, probabil tot din cauza păşunatului 
prea intens. 

Ele rămîn totuşi teritorii pe care se poate reconstitui imaginea stepei 
de odinioară ca structură şi compoziţie. 

Evoluţia pajiştilor de păiuş stepic şi colilie urmărită experimental la 
Babadag pe un teren desţelenit arată că refacerea pajiştii se face în paralel 
prin germenii fostei pajişti, ce apar slab abundenţi din anul al 2-lea dar nume- 
reşi ca specii, alături de specii invadatoare (anuale şi bianuale). în al 3-lea 
an mai domină cantitativ speciile invadatoare Alyssum hirsulum, Camelina 
microcarpa şi altele, dar treptat creşte şi abundenţa speciilor caracteristice. 
Ritmul de regenerare a pajiştii este destul de mare, mai ales pe teritorii 
mai întinse. 

Tendinţa de evoluţie naturală a pajiştii de păiuş şi colilii arată că odată 
cu îmbătrînirea se produce o dezgolire a unor terenuri cu suprafaţa nu prea 

mare. Aici intră temporar, ca un stadiu intermediar, graminee cu rizom 
(bărboasă) cu dominanţă mare. Acestea refac treptat ţelina pajiştii, revenind 
apoi la compoziţia tipică. 

Importanţa social-economică. Teritoriile ocupate de 
vegetaţia stepică asigură o parte din necesarul de nutreţ pentru creşterea 
animalelor. 

Valorifică bine terenurile nefavorabile lucrărilor agricole. împiedică 
distrugerea terenurilor şi stricarea echilibrului natural. 

Ele reprezintă mostre ale unei vegetaţii practic dispărute care trebuie 
menţinute ca rezervor al fondului genetic. 

5.3. ECOSISTEME SUBTERANE 

Ecosistemele domeniului subteran sau hipogeu sînt dificil de tratat, atît 
mai mult cu cît studiul biotopilor şi biocenozelor acestui imens macroecosistern 
al biosferei, în ciuda eforturilor pe plan mondial, este încă la început. E drept, 
în ultimele două decenii biospeologii francezi şi americani au efectuat inves¬ 
tigaţii biocenologice încununate de succes, iar cercetătorii Institutului de 
Speologie „Emil Racoviţă" au studiat unele aspecte ale ecosistemelor caver- 
nicole din Banat şi Oltenia. Totuşi, avînd în vedere că fiecare peşteră repre¬ 
zintă o unitate ecologică cu caracteristici distincte, vor trebui cercetate încă 
multe peşteri din zonele temperate şi tropicale ale globului înainte de a se 
putea trage concluzii general valabile pentru ecosistemele domeniului sub¬ 
teran terestru şi acvatic. 

Cînd se vorbeşte despre domeniul subteran se are în vedere în primul 
rînd peşterile săpate în roci calcaroase accesibile omului sau numai ele. 
în realitate peştera nu-i decît o enclavă a domeniului subteran, un caz limită, 
particular, al acestuia în care omul poate pătrunde şi lua contact direct, 
dar limitat, cu lumea subterană atît de vastă şi diversificată care, din pricina 
dificultăţilor de explorare, greu se lasă studiată şi clasificată de speologi. 

Peşterile „clasice" sînt desigur cele săpate de ape în masivele calcaroase, 
însă nu trebuie să limităm domeniul subteran la ele. Se cunosc destule peş¬ 
teri în tufurile vulcanice, granit, bazalt, sare, gips, gresii şi conglomerate. 
Există o reţea de fante extrem de importantă în rocile cristaline. Să nu uităm 
apoi sedimentele alcătuite din petrişuri şi nisipuri, în cea mai mare partte a 
timpului îmbibate cu apă, care constituie un mediu interstiţial întins de la 
ţărmul mărilor pînă în inima continentelor. Acest mediu prezintă un deosebit 
interes pentru ecologia subterană şi pentru viaţa omului. Este vorba de pîn- 
zele freatice care dau apa cea de toate zilele într-un grad mai mare decît 
rîurile şi fluviile. Rezervele de apă subterană devin tot mai preţioase pe măsură 
ce lumea se urbanizează iar gradul de poluare a apelor curgătoare creşte. 

Dar solul pe care călcăm şi habitatele sale anexă, adică mediul endo^eu 
sau edafic atît de felurit care acoperă aproape pretutindeni faţa continentelor 
cui îi aparţine? Bineînţeles tot domeniului subteran. Acest mediu joacă un 
rol important în economia naturii pentru că el constituie însuşi substratul 
tuturor ecosistemelor terestre, a tuturor schimburilor de energie, fiind deci 
substratul principal al biosferei (C. Delamare-Deboutteville, 
1971) 

în fine, tot domeniului subteran îi aparţin cavităţile artificiale (galerii 
de mină, puţuri, cariere, catacombe, pivniţe etc.) în care viaţa e totdeauna 
prezentă. 

• Toate mediile hipogee amintite se află într-o strînsă interdependenţă 
atît între ele cît şi cu domeniul epigeu. Peştera, de exemplu, această cavitate 
săpată într-un masiv calcaros, nu poate fi considerată un mediu izolat. Ea 
este legată de suprafaţă prin una sau mai multe deschideri, e ventilată şi ade¬ 
sea parcursă de rîuri temporare sau permanente. Din zona superioară a masi¬ 
vului, care aparţine solului, ajung în peşteră, prin percolaţie, diferite clemente. 
Zona înecată, de sub zona caVernicolă propriu-zisă, este la rîndul ei legată 
de regiunile înconjurătoare în măsura în care există pînze de apă învecinate. 
Rezultă că mediile hipogee sînt larg deschise spre cele epigee de la care pri¬ 
mesc impulsuri climatice şi materii organice, că ecosistemele subterane sînt 
sisteme biologice deschise, în echilibru dinamic, ca şi cele de la exterior. 

Părinţii necontestaţi ai biospcologici moderne, Emil Racoviţă 
şiRenă Jcanncl, unindu-şi eforturile la începutul acestui veac, au 
structurat în chip magistral cercetările asupra cavităţilor naturale accesibile 
omului. Numele lor rămîne strîns legat de explorările biospeologice ale unui 
număr imens de peşteri, de publicarea primei reviste de specialitate, Biospeo- 
logica, şi de crearea primului institut de speologie din lume la Cluj-Napoca. 
Sub acest impuls s-a desfăşurat prima etapă de cercetări biospeologice, numită 
de E. Racoviţă extensivă . adică cea a inventarului, a descrierii, repartiţiei, 
şi adesea a filogeniei speciilor cavernicole. încă din această etapă încep să 
prindă contur problemele ecologice subterane, dar mai mult sub formă de 
ipoteze decît de concluzii bazate pe cercetări de teren şi laborator (R. J e a n - 
nel 1926 şi 1943, E. Dudich 1932, R. Leruth 1939), ipoteze şi date 
preluate în tratate de biospeologie generală (S. R u f f o 1957, A. V a n d e 1 
1964, T. C. Barr 1968, C. Delamarc-Deboutte viile 1971, 
R. Ginet şi V. Decou 1977 etc.). 

Pe la mijlocul secolului începe etapa intensivă, a cunoaşterii lumii sub¬ 
terane, în special a celei cavernicole, conducînd la rezultate însemnate pri¬ 
vind reproducerea şi ciclurile biologice ale animalelor hipogee, rezultate bazate 
pe creşteri în mediul natural, majoritatea realizate în peştera laborator de 
la Moulis (Franţa). După 1960, în paralel cu studiul biologiei cavernicolelor, 
biospcologii din mai multe ţări au trecut la cercetări de ecologie modernă. 
Aceste cercetări au infirmat ideea constanţei ± absolute a factorilor de mediu 
ai domeniului subteran. în peşteri se desfăşoară numeroase procese meteoro¬ 
logice care pot fi măsurate şi care intervin direct în determinarea unor feno¬ 
mene hidrologice, cristalografice şi biologice. Studiile lui C. A n d r i e u x 
(1963—1977) ridică climatologia subterană la rangul unei discipline ştiin¬ 
ţifice cu problematică şi metode proprii. Cercetările au mai arătat că popu¬ 
laţiile subterane sînt mult mai mari decît s-ar fi bănuit, iar biotopii lor mai 
întinşi şi diversificaţi decît se credea iniţial. Au dovedit-o deocamdată stu¬ 
diile cantitative asupra unor populaţii cavernicole terestre şi studiul indi¬ 
rect asupra unor populaţii acvatice din zona carstului înecat, inaccesibilă 
omului. S-a mai stabilit că populaţiile cavernicole terestre au raporturi mai 
complexe cu diferiţi biotopi subterani în comparaţie cu cele acvatice. Deşi 
trăiesc în limitele aceluiaşi domeniu de viaţă, cele două categorii sînt mai 
mult convergente decît analoagc. Ele se deosebesc prin originea lor, prin 
modul de colonizare a acestui domeniu, prin cauzele care au determinat 
pătrunderea şi menţinerea lor în biotopii subterani şi prin factorii care guver¬ 
nează existenţa lor cavcmicolă (G h. Racoviţă, 1978). 

Dat fiind întinderea subiectului ca urmare a bogatei diversificări a lumii 
subterane se prezintă în continuare numai ecosistemele terestre şi acvatice 

Fig. 35. Reprezentări a schematică ai unor biotopi ai domeniului subteran (hipogeu) 
terestru şi acvatic (original) 

mai bine studiate la nivel populaţional şi biocenotic, folosind, cînd exisţă, 
exemple din România. 

5.3.1 ECOSISTEME SUBTERANE TERESTRE 

Domeniul subteran terestru a fost delimitat ştiinţific pentru întîia oară 
de Emil Racoviţă (1907). El distingea: peşteri, fante, cavităţi arti¬ 
ficiale, microcaverne şi sol. Clasificarea sa, cu unele precizări, este folosită 
şi astăzi. Dintre aceste medii, peşterile sînt cel mai bine studiate iar fantele, 
din cauza inaccesibilităţii, aproape deloc. Cavităţile artificiale şi microca- 
vernele (definite de E. Racoviţă în 1907 ca „locuri retrase, obscure, 
construite sau săpate de unele animale şi pe care altele le-au ales ca domi¬ 
ciliu") sînt mult mai puţin cunoscute ca peşterile. Cît despre mediul endogeu 
sau edafic (edajos — substrat,), a cărui faună este strîns legată de cea a peş¬ 
terilor, inegal studiat, constituie obiectul pedologiei. Iată de ce în cazul eco¬ 
sistemelor subterane terestre ne vom ocupa aproape numai de cele caver- 
nicole. 


5.3.1.1. MEDIILE SUBTERANE TERESTRE 

Unele macroecosisteme subterane pot fi considerate mezoecosisteme 
(peştera, cavitatea artificială) altele microecosisteme (microcavcrna). Problema 
reţelei de fante nu este încă lămurită. 

Peşterile. Peşterile sînt în principal săpate în calcare paleozoicc (carbo¬ 
nifer, permian) şi neozoice (jurasic şi cretacic). Din cele peste 2500 de peşteri 
cunoscute pînă în prezent în România, circa 90% sînt săpate în roci calca- 
roasc de vîrstă triasică, jurasică şi cretacică conţinînd marea majoritate a 
faunei troglobionte. După P. A. Chappuis (1947) peşterile actuale sînt 
create la sfîrşitul terţiarului, deci de dată destul de recentă. Bineînţeles, 
înaintea lor au existat altele, îneît nu se pune problema discontinuităţii în 
spaţiu şi timp a domeniului subteran. 

Peşterile pot fi orizontale, ascendente, descendente, verticale (avene) 
sau mixte (combinate). Cele mai bogate în faună, sînt peşterile orizontale şi 
descendente parcurse de ape curgătoare, care se formează în profunzimea 
masivelor carstice împădurite. 

Fantele. în afară de cavităţile mari care fac obiectul studiilor clasice de 
speologie, există numeroase reţele de fante. într-un masiv de calcar, eroziunea 
internă creează o suprafaţă mult mai mare decît a peşterilor propriu-zise. 
Chiar în masive necalcaroase există asemenea reţele de fisuri, unele foarte 
dense. Prin această fisuraţic profundă, inaccesibilă omului, formată pe tot 
felul de diaclaze, falii şi feţe de strat, apa se infiltrează tot mai adînc în inte¬ 
riorul masivelor. 

Constanţa destul de mare a factorilor climatici, în special a umidităţii 
extreme din atmosferă, face ca fantele să constituie biotopul ideal al faunei 
troglobionte. Faptul a fost intuit încă din 1907 de E. R a c o v i ţ ă. „înclin 
să cred că multe cavernicole îşi au habitatul lor normal în fante şi nu în peş¬ 
teri" scria marele savant. Totuşi, din cauza imposibilităţii observaţiei directe 
în profunzimea reţelei de fante, nu se ştie nici astăzi dacă acest „biotop frea¬ 
tic terestru" cum l-a denumit R. Jeannel (1926) este populat sau nu 
de o faună caracteristică compusă din specii „ultracavernicole". Puţinele 
date de care dispunem sînt insuficiente iar opiniile specialiştilor contradic¬ 
torii. Dacă E. Racoviţă şi R. Jeannel erau convinşi de existenţa 
unei faune proprii sistemului de fisuri inaccesibile, iar H. C o i f f a i t (1956) 
vedea în acest sistem un mediu mai stabil decît cel al peşterilor, cu condiţii 
de stenotermie şi stenohigrobioză mai riguroasă şi cu resurse trofice bogate, 
A. Vandel (1964) consideră că pereţii stalagmitaţi, depozitele de argilă 
şi fisurile constituie un sistem unitar, corespunzător biotopului caracterisiic 
troglobiontelor, în care însă fisurile populate de asociaţia acestora se restrîng 
la o adîncime de numai cîţiva cm de la suprafaţa pereţilor şi că fantele pro¬ 
funde sînt azoice din pricina lipsei de resurse alimentare. 

După părerea noastră adevărul în problema resurselor trofice e la mijloc. 
Resursele alimentare alohtone pătrund cu certitudine prin reţea în peşteri, 
în special cu apa de percolaţie, dar numai în cazul masivelor împădurite, 
numai dacă această reţea nu este colmatată cu depuneri argiloase sau de 
calcit (aşa cum uneori se poate observa direct în masivele cu versanţii tăiaţi 
pentru şosele, cariere sau perforaţi de tunele) şi numai dacă sistemul de galerii 
părăsite de apa curgătoare a peşterii nu se află într-un grad prea avansat 
de fosilizare prin stalagmitare (fapt care duce, în cele din urmă, la întreru¬ 
perea definitivă a legăturii dintre peşteră şi reţeaua de fante, la reducerea 
pînă la dispariţie a populaţiilor troglobionte). 

Aşadar, problema reţelei de fante considerată nu numai ca un mediu 
accesibil faunei cavernicole şi hipogec, ci şi ca un biotop cu biocenoză proprie, 
deci un ecosistem, este încă departe de a fi rezolvată. Totuşi un pas înainte 
s-a făcut în urma descoperirii că fisurile foarte apropiate de suprafaţă (şis¬ 
turile verzi, dar şi feţele de strat, diaclazele calcarului etc.) reprezintă un 
biotop preferenţial pentru multe artropode care au aici populaţii neaşteptat 
de dense. Este vorba de „domeniul litoclazic" cum l-au denumit T. O r g h i - 
dan şi M. Dumitrescu (1964). Fiind situat în sectorul epizonal al 
masivelor fisurate, acest biotop reprezintă, fără îndoială, o zonă de tranziţie 
(ecoton) a cărui faună se află într-o legătură dinamică cu a biotopilor analogi 
(cavernicol, endogeu, corticol). 

Un alt pas important l-au făcut biospeologii de la Moulis. H. Schoel- 
ler (1962) stabilise deja că variaţiile termice sezoniere se resimt pînă la 
25 m adîncime, iar cele nictemerale pînă la 2 m, aceste valori putînd fi influ¬ 
enţate în bună măsură de circulaţia apei şi a aerului prin fisurile rocii. Măsu¬ 
rătorile realizate de B. D e 1 a y (1974, 1978) prin forarea rocii şi amplasarea 
de sonde termoelectrice la diferite adîncimi au stabilit cu precizie amplitu¬ 
dinea variaţiilor în zona de heterotermie a carstului. Aceste variaţii, arată 
autorul, depind direct de cele ale temperaturii de la exterior dar sînt mult 
decalate faţă de acestea (de ordinul lunilor). Amplitudinea absolută este de 
6° la 3,4 m adîncime într-un carst descoperit şi de 7,1° la 4,9 m adîncime 
într-unul împădurit. Mediul oferit bionţilor subterani de către masivele cars¬ 
tice, conchide autorul, prezintă o heterotermie în spaţiu şi timp legată de 
climatul local şi de particularităţile structurale ale carstului, de care trebuie 
să se ţină seama. 

în acelaşi timp, utilizînd metoda marcărilor şi recapturilor, B. D e 1 a y 
(1975, 1978), a reuşit să estimeze raporturile biologice ce se pot stabili între 
peşteră şi ansamblul masivului carstic în care e săpată. El a demonstrat 
astfel existenţa variaţiilor cantitative nu numai în cadrul populaţiilor caver- 
nicole studiate prin observaţie directă ci şi la nivelul întregului efectiv care 
poate fi estimat prin această metodă. 

Rezultatele experienţelor de marcare şi recapturare efectuate de G h. R a- 
c o v i ţ ă (1978) în peşterile din Munţii Apuseni l-au condus la ideea că migra- 
ţiile populaţiilor de coleoptere cavemicole nu se limitează la spaţiul cavită¬ 
ţilor accesibile, ci afectează şi reţeaua de fisuri a masivelor carstice, avînd 
drept consecinţă asigurarea condiţiilor ecologice optime pe toată durata 
ciclului anual. 

Din puţinele date existente şi opiniile contradictorii menţionate rezultă 
cît de completă este problema biotopilor subterani în general şi a reţelei 
de fante în special. 

Cavităţile artificiale. în această categorie intră toate cavităţile săpate 
de om în roci sau în sedimente. în Franţa s-au realizat studii remarcabile 
asupra galeriilor de mină (R. H u s s o n, 1936) şi carierelor (J. B a 1 a z u c, 
1954 şi alţii). La noi în ţară cercetările s-au limitat deocamdată la colectări 
ocazionale de faună. 

Condiţiile asemănătoare mediului cavernicol, resturile alimentare intro¬ 
duse de om în timpul exploatării sau antrenate permit popularea tuturor 
spaţiilor biologic neocupate la scurtă vreme după ce acestea au fost create 
de om. Pătrund aici venind de la exterior, din mediul endogeu sau prin fan¬ 
tele intersectate de lucrări, specii trogloxene şi troglofile (oligochete, pseudo- 
scorpioni, araneide, diplopode, chilopode, izopode, colembole, diptere, co¬ 
leoptere) precum şi unele specii acvatice şi terestre strict hipogee (amfipode, 
araneide, coleoptere). De exemplu, într-o galerie de explorare mineră din 
Valea cu Baia (Munţii Poiana Ruscă) s-a găsit coleopterul endemic troglo- 
biont Duvalius coiffaiti cunoscut numai într-o peşteră din acelaşi masiv (Peş¬ 
tera din Cioaca Birtului). Interesul studierii cavităţilor artificiale rezidă în 
posibilitatea de a data precis începutul aventurii subterane a speciilor (ceea 
ce este imposibil în cazul cavităţilor naturale) şi în faptul că pun aceleaşi 
probleme de adaptare şi evoluţie ca peşterile. 

Se pare că condiţiile litologice influenţează compoziţia faunei cavităţilor 
artificiale. Este mai bogată în galeriile săpate în calcare şi mai săracă în saline 
sau în minele de cupru. 

Microcavemele. Vizuinele de mamifere, muşuroaiele dc furnici, cuiburile 
dc viespi, albine şi bondari, galeriile unor insecte sau ale larvelor lor Săpate 
în sol sau în lemn şi, în mai mică măsură, cuiburile unor păsări făcute în 
malurile lutoase sau nisipoase, scobite în trunchiurile de arbori sau construite 
în crăpături de stîncă, toate acestea constituie mediul microcavernelor bine 
studiate de L. F a 1 c o z (1914). Acest autor a denumit fauna microcaver¬ 
nelor foleofilă şi a deosebit în cadrul ci trei categorii ecologice: foleoxene, 
foleofilc şi foleobii. 

Biocenoza microcavernelor este alcătuită din insecte parazite sau comen- 
sale, arahnide, crustacei şi miriapode care convieţuiesc de obicei cu păsările 
şi mamiferele. Popularea microcavernelor nu depinde atît de factorii abiotici 
cît de prezenţa gazdei, iar densitatea şi abundenţa faunei în primul rînd de 
hrana oferită de aceşti biotopi. 

Cele mai multe specii foleofilc provin din faune epigee lucifugc. Cîteva 
dintre ele sînt comune microcavernelor şi guanoului din peşteri unde ajung 
în căutarea hranei (de ex. Atheta şi Quedius dintre coleoptere). Adică sînt 
deopotrivă foleofilc şi guanofile. 

Fauna microcavernelor, mult diferită de cea cavernicolă şi endogee, atît 
prin compoziţie şi adaptări morfologice cît şi prin origine, a fost studiată 
cu totul sporadic şi inegal în ţara noastră. 

Mediul endogeu. Acest mediu este aproape la fel dc întins ca şi cel epigeu 
terestru iar factorii săi abiotici şi biologici amintesc mult pe cei ai peşterilor. 
După G. P r u v o t, autorul termenului, endogee sînt animalele care trăiesc 
în profunzimea solului. în realitate mediul endogeu nu este limitat la eueda- 
fon, adică la fauna care populează nivelurile minerale ale solului propriu-zis. 
El cuprinde şi hetniedafonul, adică fauna din frunzarul aflat în diferite stadii 
de descompunere, în special din stratul de humus al litierei, extrem de popu¬ 
lat, ce acoperă solul forestier, precum şi perniţele de muşchi. Dc altfel 
P. P. Grasse (1974) consideră că „muşchii şi humusul pădurilor consti¬ 
tuie, pentru insecte, anticamera peşterilor", dorind să sublinieze prin aceasta 
importanţa acestor biotopi pentru popularea mediului cavernicol, rolul deo¬ 
sebit al humusului de mediu primar în care s-au pregătit fiziologic suşele 
care, pătrunzînd tot mâi adînc în reţeaua de fisuri şi în peşteri, au dat fauna 
cavernicolă (bineînţeles în măsura în care reţelele n-au fost eolmatate şi peş¬ 
terile prea concreţionate). 

Tot endogee c şi fauna ce se ascunde sub pietrele înfundate în sol (aşa 
numitul biotop lapidicol), în cioatele şi lemnele aflate în diferite stadii de 
putrezire contopite cu frunzarul şi solul. Tot endogee este fauna din crăpă¬ 
turile profunde ale argilelor şi cea care pătrunde în adîncime nu prin intersti- 
ţiile solului, ci prin galeriile create de rădăcinile arborilor morţi. în peşterile 
din zonele temperate şi tropicale, nu rareori, se văd rădăcini spînzurînd din 
tavan. Ele arată clar una din căile de colonizare a mediului subteran pro¬ 
fund, după unii autori mai importantă decît cea a intrărilor naturale în peş¬ 
teri. Aşadar, schimbul de faună care arc loc între mediul endogeu şi alte medii 
subterane explică fauna comună acestora. 

în cazul României solurile cele mai bogate în faună sînt cele ale pădu¬ 
rilor de fag şi stejar aşezate pe roci argilo-calcaroase sau pe dolomite (rendzi- 
nele, solurile brune de pădure etc.). Deşi sînt diferite de cele cavcrnicole„ 
speciile edafobionte prezintă de multe ori caractere analoage (sînt lipsite de 
pigmenţi, nu au ochi sau sînt reduşi, aripile insectelor sînt atrofiate sau lip¬ 
sesc etc.). 

Speciile edafobionte se întîlnesc rareori în celelalte medii hipogee. Cele 
mai caracteristice sînt coleopterele leptotiflite. R. Ginet şi V. Decou 
(1977) arată că aceste coleoptere nu au rude apropiate în fauna epigee şi 
aparţin, ca şi speciile troglobionte, unor linii vechi, răspîndite în cea mai 
mare parte în zona mediteraneană a Europei. Prin comparaţie cu speciile 
paleotroglobii, veritabile „fosile vii", au tost denumite de H. C o i f f a i t 
„fosile vii din sol". în funcţie de mediul în care trăiesc, ele pot fi subţiri 
şi alungite, lăţite sau cel mai adesea cilindrice, au apendice scurte şi îngro¬ 
şate, aripile reduse pînă la dispariţie, tegumentul aproape depigmentat şi, 
spre deosebire de cele troglobii, n-au suferit o ultraevoluţie a corpului, ci a 
organului copulator. 

5.3.1.2. FACTORII ECOLOGICI Al DOMENIULUI SUBTERAN 
TERESTRU 

Cei mai importanţi factori limitanţi care acţionează asupra faunei caver- 
nicole terestre din peşterile României sînt: obscuritatea, temperatura, umi¬ 
ditatea, ventilaţia şi hrana. 

Obscuritatea din profunzimea peşterilor are consecinţe biologice impor¬ 
tante. Plantele cu clorofilă şi fitofagele lipsesc, iar animalele strict caverni- 
cole sînt depigmentate (pigmenţii cutanaţi devenind inutili), lucifuge (tegu¬ 
mentul fiind vulnerabil la razele luminoase) şi au ochii atrofiaţi pînă la dis¬ 
pariţie completă. în absenţa luminii, hipofiza vertebratelor nu mai este sti¬ 
mulată, ceea ce are repercusiuni asupra reproducerii, iar ritmurile nictemerale 
şi sezoniere nu pot acţiona. 

Temperatura medie din zona profundă a peşterilor mari cu o singură 
intrare din ţara noastră este de 7—12°C şi este apropiată de media anuală 
a celei înregistrate la exterior în apropierea deschiderii. Această valoare cores¬ 
punde optimului termic al troglobiontelor care nu sînt strict stenoterme 
(limita letală inferioară se află sub —5°C, iar cea superioară depăşeşte uneori 
+20°C). Dacă în zona profundă a peşterilor amintite domneşte o constanţă 
relativă (în peştera-laborator de la Cloşani amplitudinea anuală este de 3°C), 
în peşterile mai mici, permanent ventilate, amplitudinea depăşeşte 15°C. 

Variaţiile de temperatură bruşte constituie un important factor limi- 
tant. Aceste variaţii pot determina prezenţa sau absenţa cavernicolelor în 
diferite zone ale peşterii şi, dacă acţionează timp îndelungat, pot influenţa 
fiziologia reproducerii, dezvoltarea embrionară şi cea larvară. Chiar şi cele 
mai mici variaţii din zona profundă pot influenţa procesele fiziologice ale 
troglobiontelor şi determina ritmuri biologice. 

Umiditatea este, fără îndoială, cel mai important factor pentru viaţa 
animalelor cavemicole, deoarece toate sînt stenohigrobii. Avînd tegumentul 
subţire şi ncimpermeabilizat împotriva evaporării, artropodele troglobionte 
nu pot trăi decît într-o atmosferă foarte bogată în vapori de apă. Ele nu 
supravieţuiesc deopotrivă într-un aer uscat şi într-unul saturat sau supra¬ 
saturat în vapori (V a n d e 1, 1964). Aşa se explică de ce, în general, peşterile 
din România cu faună troglobiontă au un procent de peste 95% umiditate 
relativă. Valorile maxime se înregistrează vara, cele minime iarna. Nu s-a 
putut stabili o corespondenţă între perioadele de uscăciune de la suprafaţă 
şi umiditatea peşterilor deoarece golurile subterane funcţionează ca un sistem 
regulator care tinde să reţină din umiditatea atmosferei. Peşterile sînt cu 
atît mai umede cu cît sînt mai slab ventilate. 

Ftg. 36. Clasificarea peşterilor după regimul de ventilaţie: 

A. peşteri cu ventilaţie unidirecţionala; B. peştera cu ventilaţie bidirecţionala permanenta; C, peşteră ai 
ventilaţie bidirecţionala intermitenta (cazul peşterilor ascendente); D. idem (cazul peşterilor descendente) (După 
G b. R a c o v 1 ţ â, 1978, modificat de St. Negrea) 

Dat fiind importanţa gradului higrometric se presupune că umiditatea 
a fost factorul fundamental ce a intervenit în determinarea colonizării mediu¬ 
lui subteran, că multe din troglobii provin din strămoşi nu numai lucifugi, 
ci mai ales higrofili (Van d el, 1964). Aşadar umiditatea a fost şi este un 
factor limitant în repartiţia spaţială a faunei cavemicole terestre. 

Ventilaţia reprezintă un factor defavorabil pentru speciile troglobii şi 
chiar pentru unele troglofile deoarece usucă aerul. De aceea în galeriile ven¬ 
tilate nu vom găsi niciodată o faună strict cavernicolă. Intensitatea circu¬ 
laţiei acrului în peşteră depinde de numărul deschiderilor şi de situarea lor, 
de diferenţa de temperatură, umiditate şi presiune dintre aerul din peşteră 
şi cel de la suprafaţă, de mărimea şi forma galeriilor etc. 

Gh. Racoviţă (1975, 1978) deosebeşte după regimul de ventilaţie 
trei categorii topoclimatice principale: peşteri cu ventilaţie unidirecţională, 
înzestrate cu 2—n deschideri; peşteri cu ventilaţie bidirecţională, prevăzute cu 
o singură deschidere şi peşteri cu ventilaţie bidirecţională intermitentă care pot 
fi ascendente (aşa-numitelc „peşteri calde") sau descendente („peşteri reci"). 
Rezultă că există deosebiri considerabile de la o peşteră la alta care afectează 
în mare măsură condiţiile de existenţă ale faunei cavemicole (fig. 36). 

Deoarece noţiunea de topoclimat este prea generală pentru a permite 
precizarea tuturor fenomenelor din atmosfera unei peşteri — precizare strict 
necesară studierii populaţiilor şi biocenozelor cavemicole —Gh. Raco¬ 
viţă (1975) deosebeşte într-o cavitate mai multe meroclimate, adică părţi 
distincte climatic şi topografic. Astfel, în zona supusă influenţei factorilor 
meteorologici de la exterior se realizează un meroclimat de perturbaţie, iar 
în zona profundă, în care asemenea influenţe nu se manifestă, un meroclimat 

de stabilitate. Pentru a putea însă afla cu precizie influenţa pe care factorii 
fizici o exercită asupra cavernicolelor trebuie studiate fenomenele ce au loc 
în mediul propriu-zis de viaţă al faunei terestre. C. Juberthie (1969) 
a stabilit că acest mediu se reduce la pătura de aer de cel mult 5 mm gro¬ 
sime din imediata apropiere a substratului în care trăiesc efectiv animalele 
terestre şi care este sediul fenomenelor microclimatice. Aceste fenomene au 
fost definite de C. A n d r i c u x (1971) ca rcprezentînd acele procese „termo¬ 
dinamice şi aerodinamice care controlează mecanismul schimburilor de căl¬ 
dură şi de masă la nivelul pereţilor şi substratelor". Datorită extinderii limi¬ 
tate a diferitelor spaţii microclimatice, ansamblul unei peşteri ne apare alcă¬ 
tuit dintr-un mozaic de asemenea unităţi, fiecare dintre ele putînd fi caracte¬ 
ristică unei anumite nişe ecologice. 

Hrana reprezintă un factor ecologic de primă importanţă responsabil 
în bună măsură de repartiţia şi abundenţa cavernicolelor. Cu excepţia gua- 
nobiilor, strict infeudate unui singur regim alimentar (guanoul), animalele 
subterane sînt polifage detritivore; bineînţeles nu lipsesc carnivorele care se 
hrănesc cu acestea. Originea materiilor organice în peşteri este diferită. Acizii 
aminici liberi, glucidele libere, resturile vegetale şi animale sînt introduse 
mai ales de apele de infiltraţie care trec mai întîi prin frunzarul, humusul 
şi solul de la suprafaţă, precum şi de cursurile de apă epigee, care intră prin 
ponoare încărcate cu nămol şi cu tot felul de resturi organice (frunzar, crengi, 
buşteni, animale mărunte, cadavre etc.). Compoziţia chimică a materiilor 
organice din sedimentele depuse în profunzimea peşterilor a fost studiată 
pentru prima dată în lume de B. D e 1 a y şi A. A m i n o t. (1975). Cerce¬ 
tătorii francezi constată că în peşterile din Pirinei conţinutul în materie 
organică al sedimentelor variază între 0,39 şi 4,73%. Protidele reprezintă 
o treime din materia organică totală, din care 0,15—2% sub formă de acizi 
aminaţi liberi; glucidele totalizează 20—40%, 99% fiind sub formă de poli¬ 
meri — ceea ce pune problema asimilării lor de către troglobionte; acizii 
humici reprezintă 3—10%, valori comparabile cu cele din orizonturile 
de acumulare ale solurilor de la suprafaţă. Studiul evoluţiei acestor materii 
organice aparţine aceloraşi autori. Spre deosebire de materiile organice vechi 
(cele mai abundente, degradate şi cu un mare conţinut în polimeri), cele 
introduse recent (puţin degradate şi cu un conţinut mare în monomeri) evo¬ 
luează rapid, iar reziduul lor se adaugă fracţiunii vechi. Fracţiunea recentă 
prezintă variaţii sezoniere în funcţie de ciclurile hidrologice din ecosistemele 
de la exterior. 

Curenţii de aer introduc şi ci polen, microorganisme (aeroplancton). 
Guanoul de liliac e încă o sursă importantă pentru unele peşteri din România, 
deoarece conţine numeroase microorganisme (bacterii, actinomicete, ciuperci). 
Apoi cadavrele liliecilor care se adaugă celor antrenate de la exterior, deşeu- 
rile felurite lăsate de om. constituie tot atîtea surse ce îmbogăţesc factorul 
trofic. 

Din analiza sumară a principalilor factori ecologici rezultă că peştera 
este un sistem biologic deschis, în permanentă legătură cu ecosistemele epigee 
şi hipogec limitrofe care-i procură resursele alimentare, deci un sistem depen¬ 
dent de acestea. Mai rezultă că în profunzimea peşterilor există o relativă 
uniformitate şi constanţă a condiţiilor de existenţă şi o diversitate de habitate; 
că toţi factorii abiotici şi biologici acţionează în strînsă interdependeţă asupra 
populaţiilor şi respectiv biocenozelor cavemicole; că, în funcţie de dinamica 

lor, există o mare varietate de peşteri, că fiecare peşteră îşi are, ca ecosistem, 
particularităţile ei de structură şi funcţionare. 

5.3.1.3. CATEGORIILE ECOLOGICE 

ALE FAUNEI SUBTERANE TERESTRE 

Studiul biotopilor şi biocenozelor cavernicole a necesitat elaborarea unei 
terminologii ecologice adecvate. Astfel, pentru caracterizarea ecologică a 
faunei cavernicole terestre, pentru definirea gradului de afinitate a diferitelor 
specii faţă de valorile factorilor de mediu, pentru definirea gradului de în- 
feudarc a acestor specii faţă de mediul subteran, biospeologii au creat ca¬ 
tegorii ecologice şi clasificări. Dintre toate, clasificarea propusă de J. R. 
Schincr (1854), preluată deE. Racoviţă (1907), completată şi mo¬ 
dificată de R. J e a n n e 1 (1926), S. Ruffo (1957), C. Mot aş (1962) 
şi alţi autori, a devenit de acum clasică. După această clasificare în peşteri 
există animale troglobii, troglofile, subtroglofilc, trogloxcnc, parazite, guanobii 
şi guanofile. Aceste categorii sînt în primul rînd unităţi ccnotice, diferenţierea 
fiind stabilită pe criterii ecologice şi apoi pe cele morfologice, fiziologice şi 
istorice. 

Troglobiile sau troglobiontele trăiesc şi se reproduc numai în peşteri 
(Irogle = peşteră; biu = exclusiv, caracteristic). Cel mult, în anumite con¬ 
diţii favorabile, pot fi întîlnite în zona intrării. Majoritatea prezintă caractere 
morfologice de evoluţie regresivă (dispariţia pigmenţilor melanici din tegu¬ 
ment, alungirca şi subţicrea apendicilor, apterism, anoftalmie etc.), sînt în 
general de talie mai mare ca formele epigee din grupele respective şi prezintă 
diferite adaptări fiziologice, în special privind reproducerea şi dezvoltarea 
(producerea de ouă puţine şi mari, durata dezvoltării embrionare şi post- 
embrionare mult mai lungă decît la formele de suprafaţă, longevitatea mă¬ 
rită etc.). Troglobiontele sînt active tot timpul anului (nu prezintă diapauză). 

Există specii paleotroglobii care nu mai au rude la exterior, deci verita¬ 
bile fosile vii, şi neotroglobii, forme recente care au asemenea rude. Pe baza 
paleoendemismelor troglobii, veritabili indicatori biogcografici, V. D e c u şi 
Şt. Negrea (1969) au făcut prima raionarc biospeologică a României. 
Autorii au delimitat cinci provincii biospeologice care corespund de fapt 
unor provincii paleobiogeograficc de anahoreză terţiară (Carpaţii Orientali 
şi Meridionali pînă la Olt, Carpaţii Meridionali între Olt şi culoarul Timiş- 
Cerna, Munţii Banatului, Munţii Apuseni şi Dobrogca), iar în interiorul 
lor au stabilit 25 zone. 

Troglofile sînt animale care trăiesc şi se reproduc deopotrivă în peşteri 
şi la exterior {fii = indiferent, comun). Puţine dintre ele au caractere morfo¬ 
logice de evoluţie regresivă. Troglofilele sînt lucifuge şi higrofile frecvente 
în mediul endogeu (frunzar, sub pietre, în sol), nu au diapauză, pot fi în¬ 
tîlnite în profunzimea peşterilor dar populează cu precădere zona vestibulară. 

Subtroglofilele sînt acele animale care caută condiţiile de mediu oferite 
de peşteri numai în una din fazele ciclului biologic (cele estivante au dia¬ 
pauză în intervalul aprilie—octombrie, cele hivernante în septembrie—mai). 
Majoritatea populează zonele din imediata apropiere a deschiderilor, cu va¬ 
lori ale factorilor de climat intermediare între zona profundă a peşterii şi 
exterior, şi nu se hrănesc în timpul diapauzei. Ele caută aici constanţa rela¬ 
tivă a factorilor de climat subteran. Astfel se comportă trichoptcrcle, lepido¬ 
pterele şi diptcrele parietale. Tot subtroglogfilc sînt speciile endogee care 
pătrund activ în peşteri de cîte ori valorile factorilor climatici devin nefavo- 

rabile (la secetă sau ploi prelungite) ori în căutare de hrană, deci temporar, 
fără a se reproduce. Din această categorie fac parte unele specii de gastero¬ 
pode, izopode, diplopode, chilopode, oligochete, himenoptere etc. 

Trogloxenele sînt animale ajunse cu totul întîmplător în peşteri (xen = 
= străin), deci oaspeţi ocazionali. Cele mai multe sînt antrenate la viituri 
prin deschideri sau de apa de infiltraţie prin fisuri. Indivizii aparţinînd spe¬ 
ciilor cu mare valenţă ecologică reuşesc să supravieţuiască o vreme mai în¬ 
delungată şi chiar să se reproducă în zona vestibulară. în cele din urmă revin 
la suprafaţă sau pier. 

Parazite sînt speciile legate direct de gazdele lor atît ecologic cît şi bio¬ 
logic (factori de mediu, hrană). Ele prezintă caractere de evoluţie regresivă 
derivate din modul lor de viaţă parazitară (depigmentare, atrofia aripilor, 
anoftalmie). 

Guanobii sînt speciile a căror ciclu de viaţă se petrece numai în guanoul din 
peşteri iar guanofile cele care pot fi întîlnitc şi în guanoul de la exterior. 
Toate se hrănesc cu guano de liliac sau de alte mamifere, factorul trofic fiind 
principalul factor limitant. 

5.3.1.4. ECOSISTEMELE CAVERXICOLE TERESTRE 

Ecosistemele cavcrnicole terestre sînt încă departe de a fi studiate şi 
definite ca cele epigee, pe deoparte, din cauza accesibilităţii dificile şi limitate 
a cavităţilor naturale, pe de alta, din pricina diversităţii tipurilor de peşteri, 
de topo- mero- şi microclimate, de substratele neuniforme răspînditc şi de 
asociaţiile faunistice cc se întrepătrund, diversitate care nu permite totdeauna 
o zonare biocenotică clară şi nici generalizarea tuturor concluziilor. 

Ţinînd seama numai de factorii abiotici putem distinge într-o peşteră 
trei zone de mărime variabilă: o zonă vestibulară, luminată direct sau difuz, 
uneori cu plante ombrofile şi higrofile pe sol, cu pereţii înverziţi de alge şi 
muşchi şi cu amplitudinea valorilor factorilor abiotici marc, dar mai atenuată 
ca la exterior; o zonă intermediară, zonă tampon în care efectul mcroclima- 
tului vestibular este anihilat treptat, deci un ecoton în care numărul de spe¬ 
cii animale este de regulă maxim; o zonă de profunzime, complet obscură* 
lipsită de plante verzi, cu amplitudinea valorilor factorilor abiotici foarte 
mică şi cu substrate trofice ± variabile, zona troglobiilor. 

Această zonare nu se poate aplica însă la orice peşteră. Realitatea este 
mult mai complexă. Dc pildă Şt. Negrea şi A. N egrea (1977) ţinînd 
seama de criteriile topografice, topoclimatice şi de substratele trofice, deo¬ 
sebesc pentru peşterile din Munţii Banatului următoarele categorii: peşteri 
orizontale (şi suborizontale) de tip C (adică complet, cu toate cele trei zone); 
peşteri orizontale de tip P (numai cu zonă de profunzime, deci complet obscure 
din cauza deschiderii extrem de mici); peşteri orizontale de tip V (numai cu 
zona vestibulară, deci luminată pînă în fund prin deschiderea marc); peş¬ 
teri verticale (şi subvcrticale) de tip C (adică complet — avene închise „în 
fund dc sac", prevăzute cu mici platforme şi cu umplutură în baza puţului 
de acces, luminate difuz sau nu pînă în fund); peşteri verticale de tip F (avene 
ă pic, fără platforme, deci numai cu zona finală); peşteri de tip F + P (avene- 
peşteri, în care puţul de acces se continuă cu galerii orizontale sau subori- 
zontalc obscure). între aceste tipuri de bază autorii mai disting, în cazul 
peşterilor orizontale, tipurile intermediare Pv şi Vp. 

Zonarea biocenotică a unei peşteri e încă mai dificilă decît cea după fac¬ 
torii abiotici, fiindcă, pe deoparte, unei zone nu-i corespunde neapărat o 
singură biocenoză, pe de alta, o biocenoză se poate extinde în toate cele trei 
zone. De exemplu în zona vestibulară pereţii şi tavanele constituie biotopul 
biocenozei parietale (care uneori ocupă şi pe cei ai zonei de profunzime), 
iar planşeul constituie biotopul biocenozei depozitelor de umplutură din 
această zonă. Cît despre zona intermediară, fiind un ecoton, nu poate avea 
o biocenoză, deci elemente caracteristice. 

Deşi problema ecosistemelor cavernicole terestre este departe de a fi 
lămurită, vom încerca a le prezenta foarte sumar folosind clasificarea, rezul¬ 
tatele şi concluziile la care au ajuns A. Negrea şi Şt. Negrea (1968, 
1971, 1972, 1977) studiind peste 150 de peşteri din Munţii Banatului. 

într-o peşteră pot fi deosebite cinci biocenoze cu structură mai complexă 
sau mai simplă. Ele sînt delimitate şi definite prin specii caracteristice (con¬ 
stante), adică prin acele specii puţine la număr, înfeudate unei singure bio¬ 
cenoze, totdeauna prezente, frecvente în mai multe peşteri şi adesea domi¬ 
nante, care, împreună cu speciile preferante (accesorii), comune mai multor 
biocenoze, şi străine (accidentale) populează biotopii corespunzători. Din 
nefericire interrelaţiile dintre specii şi dintre biocenoze sînt încă puţin cunos¬ 
cute. Cele cinci biocenoze (asociaţii sau comunităţi după diferiţi autori) sînt: 
biocenoza pereţilor şi tavanelor galeriilor din peşterile orizontale, denumită 
de R. Jeannel (1926) „asociaţia parietală"; biocenoza depozitelor de 
umplutură, în special a solurilor, din zona vestibulară a peşterilor orizontale ; 
biocenoza depozitelor de umplutură din baza avenelor „în fund de sac"; 
biocenoza planşeelor stalagmitate şi argilo-nisipoase cu resturi organice, in¬ 
clusiv a fisurilor superficiale din pereţii şi tavanele zonei de profunzime a 
peşterilor orizontale sau mixte; biocenoza guanoului de liliac, mai cunoscută 
sub numele de „sinuzia guanoului". Pentru concizie le vom spune: biocenoza 
parietală; a planşeelor vestibulare; din baza avenelor; a planşeelor din zona 
profundă; a guanoului. 

Biocenoza parietală. Biocenoza pereţilor şi tavanelor din peşterile orizon¬ 
tale este una din cele mai bogate şi variate cenoze cavernicole. Ea ocupă 
zonele vestibulară şi intermediară caracterizate printr-un meroclimat de 
tranziţie între epigeu şi hipogeu. Pe pereţii zonei de profunzime se pot în- 
tîlni doar unele elemente troglofile alături de rare troglobionte care aparţin 
de fapt asociaţiei planşeelor din această zonă (arahnide, izopode, miriapode, 
coleoptere etc.). 

în structura biocenozei parietale din zona vestibulară intră specii tro- 
globii (araneide, miriapode, coleoptere), troglofile (gasteropode, pseudoscor- 
pioni, araneide, opilionide, chiroptere), subtroglofile (diptere, lepidoptere, 
trichoptere, himenoptere), trogloxene (oligochete, gasteropode, araneide, opi¬ 
lionide, diplopode, colembole şi alte insecte), guanofile (provenite din bio¬ 
cenoza respectivă) şi chiar parazite (acarieni, diptere). Troglobiile sînt o 
raritate; apar uneori primăvara cînd umiditatea este mai crescută. Troglo- 
filele sînt reprezentate prin populaţiile permanente a unor specii lucifuge. 
Numărul cel mai mare de indivizi şi specii caracteristice aparţin subtroglo- 
filelor. Astfel, Şt. Negrea şi A. Negrea (1972) arată că din 43 specii 
caracteristice şi preferante identificate în peşterile bănăţene reprezentînd 
32,5% din biocenoza parietală, 29 specii sînt subtroglofile (17 diptere, 5 le¬ 
pidoptere, 5 trichoptere, 2 himenoptere), 13 specii troglofile (4 gasteropode, 
7 araneide, 2 opilionide) şi o singură specie troglobiontă recentă (araneidul 

Troglohyphantes herculanus). Restul de 89 specii (67,5%), majoritatea tro- 
gloxene, sînt accidentale, străine pentru biocenoza parietală. Ca frecvenţă, 
pe primele locuri se situează speciile subtroglofile de diptere ( Limonia nube- 
ctilosa 49%, Culex pipiens 45%, Leria captiosa 24%, Rhymosia fenestralis 
22%), lepidoptere (Scoliopteryx libatrix 36%, Triphosa dubilata 33%, T. sa- 
baudiata 30%) şi trichoptere (Slenophilax permistus 24%, Micropterna nycte- 
robia 21 %), iar dintre troglofile araneidcle, principalele carnivore ale lan¬ 
ţului trofic parietal ( Mda menardi 64%, M. merianae 22%). Ca abundenţă, 
tot speciile troglofile ocupă primele locuri. în unii ani numărul indivizilor este 
enorm, aglomerările de diptere, lepidoptere sau trichoptere ocupînd mari 
porţiuni din pereţi şi tavan. 

Prezenţa speciilor subtroglofile în biocenoza parietală nu este întîmplă- 
toare. Ele caută aici, în mod activ, ambianţa mediului subteran în una din 
fazele ciclului lor biologic (R. Ginet şi V. I) e c o u, 1977). Această 
ambianţă, precum şi o anumită valoare a factorilor fizici le este necesară 
fenomenului de diapauză pe care-1 suportă în peşteri. înseamnă că speciile 
cu diapauză estivală vor fi prezente şi abundente vara (trichopterelc de exem¬ 
plu), cele cu diapauză hibernală iarna (ţînţarii), iar cele cu generaţii estivante 
şi hibernante în ambele sezoane (unele diptere şi microlepidoptere). Nici 
locul pc care-1 ocupă în biotop nu este întîmplător. Ele au nişe preferate 
în funcţie de cerinţele ecologice şi biologice ale fiecărei specii. în general, 
speciile subtroglofile evită porţiunile liniştite, calme; în schimb le ocupă 
pe cele cu meroclimat mai variabil, intermediar între peşteră şi exterior, 
care se găseşte, evident, în zonele vestibulară şi intermediară. Aşadar, con¬ 
stanţa relativă a factorilor fizici din zona profundă constituie principalul 
factor limitant al răspîndirii speciilor subtroglofile parietale în peşteri. 

Prezenţa speciilor troglofile saprofage şi a celor carnivore (opilionidele, 
păianjenii etc.) în biocenoza parietală este legată mai mult de factorul ali¬ 
mentar, ele găsind aici hrană din belşug şi un climat convenabil. 

în afara elementelor macroscopice de care am vorbit, în componenţa 
biocenozei parietale intră şi alte organisme ± microscopice. Porţiunile de 
pereţi şi tavane umede sînt populate de o microfloră şi o microfaună bogată 
alcătuită în special din elemente antrenate de apa de infiltraţie sau de viituri 
din sol sau din alte medii înconjurătoare (bacterii, mucegaiuri, alge, proto- 
zoare, nematode, oligochete, oribatide, rotiferi, tardigrade etc.). 

în concluzie, rezultă că fauna parietală nu reprezintă o simplă aglo¬ 
merare de elemente, ci o biocenoză dominată de elementele subtroglofile, 
a cărei componenţi ocupă nişe ecologice preferenţiale pe pereţii şi tavanele 
zonei în care se realizează un meroclimat de pcrturbaţie şi sînt legaţi între 
ei prin relaţii mai mult sau mai puţin complexe, în special de natură trofică. 
Mai rezultă că structura acestei biocenoze e condiţionată atît de factori abio- 
tici (topografia variată a deschiderilor, pereţilor şi tavanelor, ventilaţia perma¬ 
nentă, ritmul circadian al luminii directe sau difuze, variaţiile pronunţate 
de temperatură şi umiditate) cît şi de factorii alimentari (cu menţiunea că in¬ 
sectele subtroglofile participă pasiv în lanţurile reţelei trofice); că dinamica 
sezonieră este în strînsă relaţie cu ritmurile biologice ale speciilor subtroglofile 
care vin să hiberneze sau să estiveze în peşteră; că interesul acestei bio¬ 
cenoze rezidă în faptul că participă activ la economia lumii subterane consti¬ 
tuind unul din vectorii energiei organice elaborate în ecosistemele epigee 
către cele hipogee. 

Biocenoza planşeelor vestibulare. Aceasta biocenoza ocupă planşeul zonei 
vestibularc din peşterile orizontale. Umplutura, formată din sol şi resturi 
organice vegetale şi animale, este mai importantă în peşterile mari şi umede 
şi în cele parcurse de ape curgătoare sau protejate de păduri de fag şi stejar 
(în România cam 80% din peşteri sînt săpate între 250—1 000 m alt., deci 
în zona acestor păduri). în asemenea peşteri, zona intrării e populată de o 
faună relativ bogată, compusă din specii troglofile caracteristice, preferante 
sau accidentale pentru această biocenoză, ca şi din variate specii trogloxene. 
Speciile cu mare valenţă ecologică se întîlnesc deopotrivă în mediul endogeu 
(de unde provin) şi în zona profundă (ca preferante sau accidentale). în 
prezenţa vegetaţiei ombrofile şi higrofile se adaugă, temporar, specii epigee. 
Cea mai săracă faună o au zonele vestibulare uscate, cu planşeu din rocă 
nudă sau stalagmitată din masivele neîmpădurite. 

Prezenţa speciilor caracteristice şi preferante permanente arată că bio¬ 
cenoza planşeelor vestibulare este o realitate. în acelaşi timp, prezenţa si¬ 
multană a speciilor eucavernicolc (unele specii troglobii ajung, în condiţii 
favorabile, pînă aici) şi euedafice dovedesc că ecosistemul vestibular repre¬ 
zintă de fapt o zonă de tranziţie, un ecoton între mediile cavernicol şi en¬ 
dogeu. 

Biocenoza planşeelor vestibulare prezintă fluctuaţii de efectiv sezonier 
datorită migraţiilor faunei spre interior şi exterior şi în profunzimea umplu¬ 
turii, în funcţie de amplitudinea variaţiilor valorilor factorilor de mediu care 
aici este mai mare decît în zona profundă. în peşterile din Banat (Ş t. Ne¬ 
grea şi A. Negrea, 1977) s-au identificat 135 specii, dintre care numai 
24 caracteristice şi preferante. Dintre ele menţionăm cîteva specii de miri¬ 
apode troglofile şi subtroglofile endemice (Brachydesmus troglobius, Eupoly- 
bolhrus transsylvanicus,Lithobius burzelandicus wardaranus) şi unele specii 
troglofile de gasteropode (Laciniaria rugicollis, Coclilodina laminata, Oxy- 
chilus glaber), araneide (Meta menardi, Nesticus cellulanus), izopode (An- 
droniscus roseus, Cylislicus convexus), colembole (Folsomia candida, Heiero- 
murus nitidns, Lepidocyrtus serbicus). Sînt atrase de asemenea specii de 
oligochete, opilionide, diptere, tizanure şi coleoptere care în endogeu se în¬ 
tîlnesc în frunzar, humus şi muşchi. 

Biocenoza din baza avenelor. Umplutura care adesea formează un depozit 
gros pe fundul avenelor situate în zone carstice împădurite este compusă 
din fragmente de rocă calcaroasă, sol şi diferite resturi organice căzute prin 
deschidere sau antrenate de apă. Această umplutură conţine o faună variată 
şi bogată compusă din numeroase elemente trogloxene, subtroglofile şi tro¬ 
glofile (printre care multe endogee stricte provenite din litiera şi solul pă¬ 
durilor) şi chiar troglobii (dacă avenul se continuă printr-o reţea de galerii 
orizontale şi fisuri, şi dacă amplitudinea variaţiilor factorilor fizici este foarte 
mică). O parte din specii sînt comune cu ale celei din zona profundă a peşte¬ 
rilor orizontale, fapt care scoate în evidenţă relaţiile strînse dintre ecosis¬ 
temele domeniului subteran. în avenele din Banat (Şt. Negrea şi A. Ne¬ 
grea, 1977) s-au identificat 42 de specii, dintre care 8 caracteristice, 11 
preferante şi 23 accidentale. în prima şi a doua categorie se remarcă cîteva 
specii troglobii, troglofile şi subtroglofile endemice (Troglopyphantes her- 
culanus, Chthonius n.sp., Acicula oltenica, Brachydesmus troglobius, Lithobius 
pustulatus, Duvalius coiffaiti). Alături de aceste araneide, pseudoscorpioni, 
gasteropode, diplopode, chilopode şi coleoptere trăiesc numeroşi acarieni, 
izopode, oligochete şi colembole. 

Unele avene au pe traiectul puţului de acces platforme stîncoase cu 
depozite de umplutură, asemănătoare ca structură cu cele din bază, în care 
trăiesc elemente endemice remarcabile. De exemplu, în Banat au fost găsite 
diplopodul — probabil troglobiu — Orobainosoma hungaricum orientale şi ara- 
neidul troglofil Centromerus drescoi. Cu cît aceste platforme sînt mai la 
suprafaţă, deci în zona cu meroclimat asemănător celui vcstibular din peş¬ 
terile orizontale, speciile cavernicole sînt mai rare iar cele endogee mai frec¬ 
vente şi mai abundente. Pe pereţii de la intrare acoperiţi de un strat subţire 
şi discontinuu de sol umed, înverziţi de muşchi, hepatice şi ferigi, se dezvoltă 
o faună alcătuită din colembole, izopode, miriapode, arahnide, adulţi şi 
larve de diptere. Numai intrările avenelor cu pereţii nuzi din carstul neîmpă¬ 
durit sînt practic azoice. Iama, avenele larg deschise şi puţin adînci sînt 
uscate de aerul rece şi îngheaţă, iar fauna dispare. Rezultă că porţiunea 
puţurilor de acces prevăzută sau nu cu platforme şi aflată sub influenţa 
directă a climatului exterior reprezintă o zonă cu toate fazele de tranziţie, 
un ecoton. 

Biocenoza planşeelor din zona profundă. în condiţiile climei temperate 
această biocenoză ocupă planşeele stalagmitate, argiloase, nisipoase sau nude, 
avînd diferite resturi organice distribuite neuniform, precum şi nişele şi fi¬ 
surile din pereţii zonei de profunzime a peşterilor orizontale în care domneşte 
un meroclimat de stabilitate. Este vorba de complexul „rocă-argilă-concre- 
ţiuni" despre care A. Vând el (1964) afirmă că alcătuieşte „un ansamblu 
din care în zadar ai încerca să separi diferitele elemente", că „acest complex 
constituie biotopul caracteristic al troglobiilor", că „fantele locuite de tro- 
globii sînt uşor accesibile omului, căci ele sînt situate la cîţiva cm de supra¬ 
faţă". 

Dacă în ce priveşte fisurile superficiale toţi autorii cad de acord că sînt 
frecventate şi utilizate de troglobii pentru constanţa maximă a factorilor de 
mediu — cel puţin în perioada reproducerii —, despre reţeaua de fisuri pro¬ 
funde, inaccesibile cercetării directe, părerile sînt diferite. Unii autori pre¬ 
supun că stadiile larvare ale majorităţii troglobiilor trăiesc şi se dezvoltă efec¬ 
tiv în această reţea, deoarece se întîlnesc rar în peşteri; că zona profundă a 
unei peşteri c cu atît mai bogată în troglobii cu cît este mai bine racordată 
la faimoasa şi mult discutata reţea inaccesibilă, după ei adevăratul mediu 
al troglobiilor şi poate chiar al unor „ultratroglobii" total necunoscute pentru 
că nu părăsesc niciodată aceste fante. Sînt ipoteze tentante, dar ipoteze. 
Singurul fapt cert este confirmarea existenţei reţelei de fisuri ca mediu de 
viaţă prin rezultatele cercetărilor privind fluctuaţiile sezoniere a numărului 
de animale din peşteri în funcţie de variaţiile climatice (C. Juberthie 
1969, M. Cabidoche 1969, Gh. Rac o viţă 1971 —1978, B. D c 1 a y 
1978 etc.) care au pus în evidenţă migraţia unor specii de coleoptere din 
peşterile accesibile omului spre părţile inaccesibile şi invers, migraţii legate 
de variaţiile climatice manifestate la nivelul indivizilor prin cele microclimatice. 
Factorii climatici susceptibili de a juca un rol în această dinamică a populaţiilor 
cavernicole au fost grupaţi de G h. Racoviţă (1973) în factori regulaţi, 
rezultînd dintr-o evoluţie ciclică a topoclimatului şi factori neregulaţi oca¬ 
zionali (de ex. viiturile) care, avînd adesea un caracter sezonier, pot perturba 
pe cei regulaţi. 

Succesiunea de emigraţii şi imigraţii din şi în spaţiul peşterilor consti¬ 
tuie, după acest autor, mecanismul cel mai important prin care se realizează 
fluctuaţiile de efectiv ale populaţiilor cavernicole din această biocenoză 

(fig. 37). Autoreglarea 
efectivelor ar cores¬ 
punde unei stări de 
echilibru dinamic între 
peşteri şi reţeaua de 
fisuri, echilibru care 
tinde să asigure în 
fiecare din aceste două 
teritorii dimensiuni 
staţionare şi în acelaşi 
timp optime pentru 
populaţia respectivă. 
Intervenţia oricărui 
factor climatic poate 
constitui prin urmare 
un element de pertur- 
baţie determinînd con¬ 
centrarea animalelor 
fie în reţea, fie în peş¬ 
teră. Cînd variaţiile microclimatice sezoniere sînt prea mici pentru a deter¬ 
mina fluctuaţii de efectiv se poate manifesta o periodicitate reproductivă 
(maximul sezonier care apare în acest caz se datoreşte de regulă tot 
variaţiilor microclimatice care, oricît de mici, sînt suficiente pentru a 
modifica viteza şi durata ovogenezei, a dezvoltării embrionare şi 
postembrionare, deci întreg ciclul reproductiv). Existenţa fenomenului 
de autoreglare la nivelul populaţiei globale (adică a efectivului existent 
în întreaga zonă de percolaţie dintr-un masiv carstic) este posibilă, dar e o 
ipoteză ce trebuie confirmată. După G h. K a c o v i ţ ă, la acest nivel nu 
ar mai putea fi vorba, în principiu, de fluctuaţii de efectiv cauzate de o suc¬ 
cesiune de migraţii, ci de variaţii ale densităţii avînd la bază modificări can¬ 
titative apărute în ciclul biologic al animalelor, respectiv în rata mortali¬ 
tăţii şi în curba de supravieţuire. 

Substratele trofice din zona profundă variază de la o peşteră la alta, 
atît calitativ cît şi cantitativ. Ele constau din materie organică vie (argilă 
şi mondmilch conţinînd o microfloră bogată etc.), materie organică moartă 
dc natură vegetală (lemn putred, frunze şi detritus) adusă de apele de in¬ 
filtraţie şi de rîurile subterane, sau de natură animală alohtonă şi autohtonă 
(dejecţii şi cadavre cu mucegaiuri). în unele peşteri se adaugă materie orga¬ 
nică antropică (resturi alimentare, diverse materiale introduse de om), so¬ 
luri şi nisipuri cu resturi vegetale etc. 

Fauna troglobie, relativ săracă în indivizi şi puţin diversificată este 
atrasă de acumulările de materie organică depusă la întîmplare pe roca nudă, 
acoperită de crustă stalagmitică sau de argilă, concentrîndu-se în locurile 
umede care le oferă microclimatul preferat. în acest mozaic de substrate 
populate de specii cavernicole nu se pot delimita biotopi şi biocenoze pentru 
că nu există specii caracteristice pentru fiecare din aceste substrate, ci numai 
pentru întreaga zonă de profunzime. Neavînd nici una din calităţile unui 
sistem biologic (caracter informaţional, integralitate, program, echilibru di¬ 
namic, heterogenitate internă şi autoreglare prin conexiune inversă) şi avînd 
o durată destul de limitată în timp trebuie considerate ca părţi componente, 
inseparabile, ale ecosistemului zonei de profunzime. Fac excepţie numai acumu- 



Fig. 37. Variaţia numerică lunară a populaţiei de Drimeotus 
kovacsi viehmanni in Peştera cu Apă în Valea Leşului: A—A', 
tendinţe de lungă durată (După Gh. Racoviţă, 1978) 

lările importante de guano de liliac, în care se dezvoltă o faună caracteristică, 
constituind o adevărată biocenoză specializată cu structură mult simplificată, 
cu totul particulară printre cenozele cavernicole. 

Fauna care populează zona profundă nu e compusă aproape numai 
din elemente troglobii cum încă se mai afirmă în unele lucrări. în cele 118 
peşteri din Banat studiate pentru biocenozele de planşeu (Şt. Negrea 
şi A. Negrea, 1977) trăiesc 186 de specii, din care 43 caracteristice (23%), 
29 preferante (16%) şi 114 străine (61)%. Dacă speciile troglobii nu domină 
prin numărul de specii şi de indivizi, în schimb constituie elementul carac¬ 
teristic biocenozei prin constanţa şi frecvenţa lor. într-adevăr, din cele 43 
specii caracteristice 33 sînt troglobii (30 endemice). Printre ele există specii 
de gasteropode (Daudebardia cavicola), pseudoscorpioni (Ncobisium brevifes, 
N. minutum), araneide (Nesticus cernensis, Porrhomma profundum), izopode 
(Trichoniscus inferus), diplopode (Trachysphaera orghidani, Bulgarosoma 
ocellatum, Anthroleucosoma banalicum, Trichopolydesmus eremiiis, Typhloiu- 
lus mehedintzensis ), chilopode (Lithobius decapoliius, L. dacicus), colembole 
(Onychiurus closanicus) , coleoptere (Banatiola vandeli, Sophrochaeta racc- 
vitzai, Duvalius milleri, D. herculis). Restul speciilor caracteristice sînt troglo- 
file, printre care oligochctul Dendrobaena rubida rubida, opilionidul Paranema- 
stonia silii, izopodul Androniscus roseus roseus şi diplopodul Trachypkaera 
costala. Speciile preferante aparţin aceloraşi grupe, majoritatea fiind tro- 
glofile, unele endemice. Cît despre speciile accidentale provin dintre troglo- 
filele, subtroglofilele, trogloxenele şi guanofilele din biocenozele învecinate. 
Aşa dar, deşi zona profundă nu aparţine în exclusivitate troglobiilor, aproape 
numai ele constituie elementul caracteristic al acestei biocenoze. 

Principalele particularităţi ale biocenozei planşeelor din zona de profun¬ 
zime a peştilor din regiunile temperate pot fi formulate după cum urmează: 

— Zona profundă şi biocenoza sa alcătuiesc un ecosistem indivizibil 
caracterizat prin prezenţa speciilor troglobii. în raport cu majoritatea celorlalte 
ecosisteme terestre hipogee şi epigee, ele se remarcă prin relativa lor simpli¬ 
tate structurală şi energetică. 

— Biocenoza zonei profunde se caracterizează de regulă printr-o diver¬ 
sitate ecologică relativ mare pentru un mediu extrem şi prinlr-un efectiv realtiv 
mic, încadrîndu-se la limită în primul principiu biocenotic al lui A. T hie¬ 
ne m a n n. Acesta e cazul peşterilor mijlocii şi mari, cu substrate variate, 
din masivele împădurite ale Banatului, în care multe specii troglobii şi tro- 
glofile au populaţii prospere, deci care se realizează la maximum în biocenoză 
conferindu-i un grad pronunţat de stabilitate în cadrul limitelor variaţiei 
normale a valorilor factorilor climatici şi alimentari. Există însă şi peşteri 
a căror biocenoze au un număr restrîns de specii, lipsite deci de o asemenea 
stabilitate şi care nu se încadrează în principiul amintit. 

— Factorii abiotici care acţionează la nivelul zonei profunde sînt mai 
puţin numeroşi decît în ecosistemele epigee. Variind între limite mai re- 
strînse, aceştia acţionează în special ca factori de selecţie, consituind o ba¬ 
rieră în calea pătrunderii speciilor în profunzimea peşterii. Dacă aceşti factori 
de mediu extremi, limitanţi şi cu caracter selectiv determină structura biocenozei, 
constanţa relativă a valorilor acestor factori timp îndelungat îi conferă o sta¬ 
bilitate care permite desfăşurarea unei activităţi permanente. 

— Repartiţia neuniformă a populaţiilor biocenozei zonei profunde şi 
dinamica îor nu este atît rezultatul factorilor de mediu (care sînt relativ 
constanţi), cît a celui trofic şi a comportamentului diferit al speciilor. în 

alcătuirea acestei biocenoze intră multe specii detritivore, de o mare diver¬ 
sitate filetică. care au găsit în acest mediu extrem condiţii preferenţiale, 
în majoritatea peşterilor din Banat de exemplu, tocmai lanţurile trofice 
cu detritivore sînt cele mai importante din punct de vedere calitativ şi can¬ 
titativ. Lanţul cu specii fitofage lipseşte din cauza întunericului care îm¬ 
piedică dezvoltarea plantelor verzi. în absenţa producătorilor fotosinteti- 
zanţi, producţia primară a biocenozei este realizată cu ajutorul chimiosin- 
tezei, prin bacterii autotrofe. în afara resurselor trofice alohtone, speciile 
folosesc resurse autohtone ca limonul, argila (uneori amestecată cu rendzine 
ca în peşterile din Munţii Aninei şi Locvei) şi mondmilchul, toate conţinînd 
multe substanţe organice, bacterii, actinomicete, ciuperci microscopice, pro- 
tozoare etc. Rezultă că avem de-a face cu un ecosistem incomplet, avînd lanţuri 
trofice mult simplificate, scurte, dependent în mare măsură de activitatea eco¬ 
sistemelor de la exterior care-i furnizează materia organică moartă pentru 
speciile saprofage şi coprofage; că ciclul trofic al biocenozei se realizează 
prin organisme autotrofe sau heterotrofe (limivore, microfage, detritivore, 
coprofage, carnivore); că unele lanţuri trofice încep prin materie vegetală 
sau animală moartă, consumată de detritivore, iar altele prin microfloră 
chimiosintetizantă consumată de microfage; în fine, că există trei nivele 
trofice principale: cel al producătorilor (microorganisme autotrofe); cel al 
consumatorilor primari (specii microfage, detritivore, coprofage); cel al con¬ 
sumatorilor secundari (specii zoofage) de gradul I şi mai rar de gradul II 
(fig. 38). 

—Ecosistemele cavernicole terestre sînt în schimb permanent de materie 
şi energie cu cele endogee şi epigee cărora le sînt tributare, ele sînt deci eco¬ 
sisteme deschise, în echilibru dinamic. Schimbul de substanţe organice, de 
endogee stricte şi eucavemicole este mai evident în masivele carstice fisurate 
şi împădurite avînd un strat gros de humus şi sol, iar deschiderile peşterilor 
orientate spre nord (exemple: peşterile Comarnic, Buhui, Ponor-Plopa, Gaura 
Haiducească din Banat). Din contra, schimbul este foarte redus în peşterile 
deschise în versanţii denudaţi. Fauna lor e săracă, lipsită de troglobii, adesea 
distrusă periodic de viituri. 

— Ţinînd seama de toate cele afirmate pînă aici rezultă că ecosistemele 
cavernicole terestre, chiar şi cele dotate cu un grad mai pronunţat de sta¬ 
bilitate, au o rezistenţă mică la acţiunea perturbantă a unor factori externi. 
Dacă totuşi biocenozele multor peşteri rezistă peste vreme, aceasta nu este 
atît rezultatul unei homcostazii funcţionale cît al constanţei în timp a con¬ 
diţiilor de existenţă. Dat fiind această fragilitate faţă de intervenţiile din afară, 
se impune protecţia faunei subterane împotriva tuturor acţiunilor necontrolate 
ale omului, oricît de neînsemnate ar părea. Atît colectarea abuzivă de faună 
cavernicolă cît şi exploatarea turistică intensă duc la dispariţia inevitabilă 
a cavernicolelor. Coleopterul Pholeuon prosperpinae glaciale, de pildă, a dis¬ 
părut din sala „Biserica" a Gheţarului de la Scărişoara (din 1963 n-a mai 
fost găsit) ca urmare a intensificării circulaţiei turistice în sala amintită 
(G h. R a c o v i ţ ă, 1978). Transformările climatice ca urmare a circulaţiei 
vizitatorilor sau amenajărilor ce schimbă regimul de ventilaţie duc la modi¬ 
ficări în ciclul biologic al speciilor, la distrugerea lor. Introducerea unor 
specii poate provoca o competiţie interspecifică, defavorabilă troglobiilor. 
Defrişările masivelor carstice împădurite pot duce la uscarea şi degradarea 
solului şi împuţinarea faunei endogee, la scăderea resurselor alimentare in¬ 
troduse de apa de infiltraţie în peşteri. Rezultă de aici necesitatea creării de 

Ftg. 38. Resursele alimentare şi lanţurile trofice din mediul terestru al Peşterii Topolniţa. Cadre 
din linii neîntrerupte: origine autohtonă: din linii întrerupte: origine alohtonă] 
(După P. Hodorogea, 1976, modificat de S t. Negrea) 

rezervaţii biospeologice închise turismului care să cuprindă nu numai peştera 
ci şi întreg masivul în care e săpată. 

— Biocenozele cavernicole terestre se succed spre faza de climax. Orga¬ 
nismele pionerc, neconstituite în asociaţii permanente, încep prin a popula 
depozitele dc umplutura din peşterile active, de îndată ce acestea se formează. 
Ulterior, în paralel cu evoluţia peşterilor (care trec în continuare prin fazele 
subfosilă şi fosilă, uneori cu reveniri temporare), se constituie biocenoze 
cavernicole din ce în ce mai bine conturate, caracterizate printr-un mero- 
climat ± constant şi prin populaţii troglobionte şi troglofilc tot mai stabile, 
mai prospere. în cele din urmă, colmatarea treptată cu concreţiuni, argilă 
sau guano determină modificarea mediului şi accelerarea succesiunii de bio- 

cenoze pînă ce umplutura anulează spaţiul vital şi peştera dispare. Factori 
perturbanţi pot interveni lent sau brutal întrerupînd parţial sau total evo¬ 
luţia în orice fază. 

Biocenoza guanoului. în multe din peşterile României există cantităţi 
apreciabile de guano de liliac. Peştera lui Adam de la Băile Herculane, Peş¬ 
tera Mare de la Mereşti, Peştera Liliecilor de la Bistriţa şi cea de la Gura 
Dobrogei sînt cele mai cunoscute. Depozitele de guano constituie un mediu 
foarte specializat, cel mai bine delimitat în spaţiu dintre toţi biotopii caver- 
nicoli, oferind condiţii de existenţă cu totul particulare pentru biocenoza 
care-1 ocupă. 

Cantitatea de guano variază după cum peştera adăposteşte colonii de 
lilieci mai mari, mici sau numai lilieci izolaţi. Guanoul reprezintă un biotop 
foarte eterogen ca structură, natură şi vechime, atît la suprafaţă cît şi în 
grosimea depozitelor din una şi aceeaşi peşteră. Stratele subţiri discontinui 
sau groase pînă la cîţiva metri ca şi movilele nelipsite de sub colonii, conţin 
guano afînat sau tasat, umed sau uscat, provenit de la lilieci insectivori (în 
peşterile din zona temperată), insectivori, frugivori, nectarivori, poienivori 
şi piscivori (în peşterile intertropicale), vechi şi năpădit de mucegaiuri sau 
împrospătat de coloniile în plină activitate, amestecat sau nu cu sol şi ar¬ 
gilă etc. Depozitele situate în zona cu meroclimat de perturbaţie suportă 
variaţii însemnate de umiditate, temperatură şi pH. 

Guanoul constituie un substrat trofic foarte hrănitor pentru cavemicole. 
într-un gram de guano uscat de la suprafaţă luat din Peştera Topolniţa s-au 
găsit 1556 milioane bacterii, 19 milioane actinomicete şi 8 000 ciuperci micro¬ 
scopice, iar în orizontul de la 10—20 cm 10 milioane, 20 milioane şi respectiv 
826 000 (P. Hodorogea, 1976). 

Biocenoza care ocupă un asemenea biotpp este o sinuzie, adică o bio¬ 
cenoză simplă, săracă în specii dar foarte bogată în indivizi. Cu alte cuvinte 
este valabil al doilea principiu biocenotic al lui A. T h i e n e m a n n. Cele 
mai multe specii guanofage derivă din speciile coprofage care frecventează 
microcavernele (N. Leleup, 1956). Ele nu caută mediul cavemicol, ci 
hrana. Istoric n-au nimic cu peşterile, deci nu pot fi socotite elemente euca- 
vernicole. „Băgată (plongd) într-o masă imensă de materii alimentare ... gua- 
nobia ignoră biologic că se află într-o peşteră", scria R. J e a n n e 1 (1926) 
în limbajul său plastic. 

în structura biocenozei intră acarienii (variate specii, de regulă net 
dominante), colembolele (hipogastruride, onichiuride, entomobriide), şi dip- 
terele (cu precădere musca de guano, Helomyza atricornis). într-o măsură 
mult mai mică intră coleopterele saprofage, microlepidopterele (tineide), 
oligochetele (lumbricide, enchitreide), izopodele (porcilionjde, cilisticide, tri- 
choniscide), diplopodele, gasteropodele (specii de Oxychilus), precum şi unele 
specii carnivore de araneide, litobiide, stafilinide, histeride, carabide etc. 
Numărul speciilor guanobii (care îşi desfăşoară întreg ciclul biologic în guano) 
este relativ mic. Se poate cita, în afară de numeroşi acarieni, colembolul Mesa- 
chorules ojcoviensis, dipterul Helomyza atricornis sau coleopterul Atheta sub- 
cavicola. Cele mai multe specii ale biocenozei sînt guanofile; numărul lor 
e cu atît mai mare, cu cît deschiderea peşterii e mai mare şi ventilaţia mai 
bună. Troglobiile evită guanoul acumulat sub colonii. Totuşi, la peticele de 
guano vechi şi umed pot fi întîlnite specii de diplopode, izopode şi coleoptere 
batisciine care-1 consumă. 

Studiile întreprinse în peşterile bănăţene au arătat că densitatea maximă 
de indivizi, indiferent de specia dominantă şi de caracteristicile guanoului, 
se realizează în primii 3—5 cm de la suprafaţă, după care urmează o scădere 
bruscă a numărului; rareori colembolele şi coleopterele depăşesc orizontul 
de 20 cm, iar acarienii 30 cm (A. Negrea şi Şt. Negrea, 1971). Pe 
orizontală repartiţia este de asemenea neuniformă din cauza heterogenităţii 
guanoului. Adesea se pot delimita cu uşurinţă suprafeţe ocupate preferenţial 
de anumite specii dominante. Dar nu numai în spaţiu (pe verticală şi orizon¬ 
tală) ci şi în timp guanoul şi, odată cu el, biocenoza sa suferă modificări în¬ 
semnate. De îndată ce colonia de lilieci părăseşte peştera pentru o perioadă 
sau intră în hibernare, guanoul pierde din cantitatea de amoniac, devine 
uşor alcalin, mucegăieşte la suprafaţă, începe procesul de învechire şi tasare. 
Ca urmare, lanţurile trofice simple se simplifică şi mai mult, densitatea spe¬ 
ciilor amatoare de guano proaspăt scade rapid, unele elemente dispar. în 
schimb apar alte specii de’acarieni, colembole, larve de diptere şi coleoptere 
amatoare de guano învechit. Prin urmare, în funcţie de prezenţa sau absenţa 
coloniilor de lilieci biocenoza guanoului suportă transfoimări radicale, o 
adevărată succesiune de biocenoze. Odată cu reapariţia coloniei (respectiv 
ieşirea din hibernare) ciclul ecologic este reluat. 

în ţara noastră există o biocenoză a guanoului cu totul particulară, 
aproape unică în lume (P. S t r i n a t i a descris în 1953 o biocenoză oare¬ 
cum asemănătoare din Spania). Este vorba de Peştera lui Adam de la Băile 
Herculane care, sub influenţa apelor termale din masivul în care e săpată, 
a devenit o adevărată oază biospeologică de tip tropical (temperatura în 
jur de 30°C iarnă şi vară, umiditatea relativă 98—100%, colonie imensă 
de Rhinoplophus euryale, depozit de guano gros de peste 3 m) populată 
de o biocenoză extremă (V. Decou, A, Negrea şi Şt. Negrea 
1974; V. Decou şi M. Tufescu 1976). Această biocenoză reprezintă 
un caz limită pentru cel de al doilea principiu al lui Thienemann, deoarece 
o singură specie de acarian, Uroactinia cf. coprophila, realizează în sala cu 
guano 97% din efectivul întregii biocenoze alcătuită din 12 specii de acarieni, 
colembole, diptere şi coleoptere (la periferia depozitului dinspre baza avenului 
de acces mai trăiesc încă vreo 18 specii aparţinînd acestor grupe şi altora), 
într-un asemenea ecosistem puţin diversificat cantitatea de informaţii este 
redusă (funcţia lui Shanon indică o diversitate de numai 0,443 biţi), iar orga¬ 
nizarea este extrem de simplă (două nivele trofice, unul principal al sapro- 
fitelor-guanofage şi altul secundar al zoofagelor-guanofage şi numai 7 specii 
cu importanţă în lanţurile alimentare (fig. 39). Datorită valorilor ridicate 
de temperatură şi umiditate (principalii factori limitanţi), a structurii şi 
organizării simplificate a biocenozei de guano, Peştera lui Adam reproduce 
în mic cele mai importante trăsături ale tipului climatic şi biologic de peşteră 
tropicală cu pungă de aer cald. 


5.3.2. ECOSISTEME SUBTERANE ACVATICE 

Domeniul subteran acvatic cuprinde medii variate, unele extrem de 
vaste. Denumirea şi clasificarea lor diferă mult de la autor la autor. După 
o succintă prezentare a mediilor acvatice hipogee şi fauna lor, se tratează 
numai ecosistemele acvatice cavernicole. 

Fig. 39. Model logic al reglării numerice a populaţiilor guanofage principale din biocenoza cu 
guano a Peşterii lui Adam. AND, NAND şi NOR operaţiuni logice simple folosite în tehnica 
de calcul pentru (Jroactnna . Tnchouropcda şi respectiv subsistemul secundar. M: valori medii, 
— valori maximale şi — valori minimale. Gl —G5 guanofagelc 1 — 5 
(După M, T ti 1 c s c u şi V. D e c o ii, 1977) 

5.3.2.1. MEDIILE SUBTERANE ACVATICE 

în clasificarea lui E. R a c o v i ţ ă (1907), alături de mediile hipogee 
terestre figurează pînzele freatice. L. Cuenot (1932) adaugă „spaţiile 
obscure pline cu apă din conductele de alimentare a oraşelor" şi fundul lacu¬ 
rilor profunde. R. Husson (1960), referindu-se la biotopii amfipodului 


218 









Niphargus, deosebeşte: peşteri, pînze freatice din aluviuni, izvoare, resurgenţe, 
fîntîni, fundul lacurilor subalpine şi cavităţi subterane artificiale. C. M o t a ş 
(1962), definind freatobiologia ca nouă ramură a limnologiei, precizează li¬ 
mitele freatonului (a biocenozei pînzelor freatice în care include şi pe cea 
a biotopului hiporeic definit de T. Orghidan in 1955) şi ale psamonului 
(pe care-1 limitează la fauna din nisipul plajelor marine litorale şi a celor 
lacustre). A . Vând el (1964) distinge următoarele medii lichide: peşterile 
marine (care cuprind o faună destul de variată, dar care n-a suferit modifi¬ 
cări importante); rîuri subterane; fundul lacurilor, în special a celor subalpine 
(deşi R. Jeanncl în 1926, a observat că în acest caz nu-i vorba de o 
faună subterană, ci de una obscuricolă); mediul interstiţial epigeu (nisipul 
plajelor marine, al lacurilor dulci şi al estuarelor salmastre) şi hipogeu (nisipul 
depus de rîurile subterane, pînzele freatice, pînzele subterane parafluviale) ; 
izvoarele (mediu limită între domeniile subteran şi epigeu) şi resurgenţcle. 

Ocupîndu-se de „mediul lichid şi cavernicolele acvatice" A. V a n d e 1 
aplică terminologia folosită în cazul biocenozelor epigee: neustonul (de fapt 
epineustonul pentru că c vorba de colembole); planctonul (cel din rîuri con¬ 
stituit exclusiv din organisme epigee antrenate, în special copepodc, cel 
din apele stagnante şi din ciclopide şi termosbenacei subterani); fauna higro- 
petrică (în sensul folosit de T. Orghidan. M. I) u m i t r e s c u şi 
M.Georgcscu, 1961) sau petrimadicolă (utilizat de F. V a i 11 a n t) care 
populează pelicula de apă ce şiroieşte pe pereţii din profunzime (planarii, 
nematode, oligochete, amfipode) sau pe cei de la intrare, înverziţi de alge 
şi muşchi (infuzori, rabdoceli, nematode, oligochete, rotiferi, tardigrade, co- 
pepode); fauna torenticolă (vertebratele Proteus angumus în carstul dinaric 
şi Euprodus asper în cel din Pirinei, crustacei din genul Niphargus şi Asellus, 
etc.); ape subterane stagnante şi slab curgătoare (pîraie şi lacuri de diferite 
mărimi, băltoace cu mîl sau detritus vegetal, gururi etc.), care sînt adevă¬ 
ratul biotop al troglobiilor acvatice. 

Trecînd la „mediul interstiţial şi fauna freatobie", A. V a n d e 1 pre¬ 
cizează că fauna care populează pînzele freatice a fost denumită freatobie 
(de către C. M o t a ş) iar cea care ocupă pînzele parafluviale, hiporeică 
(de către T. Orghidan). Fauna din biotopul hipotclminorcic (zone umede, 
nămoloase sau argiloase acoperite de frunzar, humus şi ierburi şi irigate de 
firicele de apă) descris dcM. Meştrov (1962) este de asemenea intersti- 
ţială, dar net diferită de fauna freatobie. Aceste medii interstiţiale (freatic 
propriu-zis, hiporeic şi hipotelminoreic) conţin forme atît de numeroase şi 
variate, adesea asemănătoare celor din peşteri, îneît S. Karaman (1954) 
a mers pînă la negarea existenţei unei faune cavernicole acvatice veritabile. 
Această poziţie este exagerată deoarece există crustacei şi vertebrate care 
n-au populat niciodată mediile interstiţiale, în nici o perioadă din istoria 
lor, ele trecînd direct din apele de la suprafaţă în rîurile şi lacurile subterane. 
A. V a n d e 1 ajunge la concluzia că nu se pot trasa limite precise între 
diferitele medii interstiţiale şi nici între faunele epigee, interstiţială şi cavcr- 
nicolă acvatică. 

C. Delamare Debouttevillc (1971) deosebeşte următoarele 
„medii acvatice": peşterile marine; mediul interstiţial — de la nisipurile 
marine şi lacustre pînă la cele depuse de rîurile subterane în peşteri — după 
el „un singur mediu" populat de o faună acvatică originală, caracterizată 
printr-un „singur stil biologic" (exemplificat prin sincaride, ingolfielide, mi- 
croccrbcride şi microparaselide); terenuri permeabile în mare (caz limită 

a celor permeabile în mic); izvoare (mediu lipsit de faună caracteristică din 
punct de vedere subteran); mediu hipotelminoreic; zonele de percolaţie din 
masivele carstice (de care va mai fi vorba). 

5.3.2.2. FACTORII ECOLOGICI AI DOMENIULUI SUBTERAN ACVATIC 

Cei mai importanţi factori de mediu care acţionează asupra faunei ca- 
vemicole acvatice din peşterile noastre sînt: obscuritatea; temperatura; de¬ 
bitul, viteza şi nivelul apei; conţinutul în oxigen şi în materii organice; hrana. 

Obscuritatea şi temperatura sînt factori comuni cu ai mediului hipogeu 
terestru. S-a vorbit deja despre ei. Se poate adăuga numai că apa subterană 
are o temperatură în general inferioară celei a aerului din aceleaşi locuri, 
diferenţa atingînd pînă la un grad, se presupune, din cauza evaporării; ea 
creşte cu adîncimea. Organismele acvatice par să prefere apele reci. De pildă, 
optimul termic al amfipodului Niphargus c ste de 8—14°C, iar limitele le¬ 
tale —0,5 şi +24,5°C. 

Debitul, viteza şi nivelul apei sînt trei elemente diferite ale regimului 
hidrologic. în terenurile permeabile în mare. adică în carst, apele de ploaie 
sînt absorbite imediat prin fisuri, traversează zona de percolaţie pînă la 
nivelul de curgere oblică. Dacă volumul de alimentare depăşeşte pe cel al 
capacităţii de curgere, nivelul zonei înecate creşte inundînd galeriile peşterii, 
parţial sau total. Ca urmare se produce un amestec al faunei acvatice din 
diferiţi biotopi, iar cea terestră, surprinsă, e înecată. Rezultă că variaţiile de 
debit fac ca întinderea domeniului acvatic să fie foarte variabilă în spaţiu 
şi timp, viiturile în special acţionînd ca un important factor limitant. 

Chimismul apelor carstice este foarte important din punct de vedere 
hidrogeologic şi mineralogic. El este responsabil de săparea peşterilor (prin 
coroziune) şi de colmatarea lor (prin concreţionare). Apele din masivele cal- 
caroase conţin mult calciu şi de aceea sînt încrustante. Cantitatea de săruri 
dizolvate variază în raport cu pH-ul apei. care în general este neutru sau 
slab alcalin. între conţinutul în calciu, alcalinitate şi pH există relaţii strînse. 
E posibil să fie o legătură între variaţiile sezoniere ale acestor factori şi di¬ 
namica faunei acvatice. Conţinutul în oxigen are valori comparabile cu cele 
ale apelor epigee. în cazul torentelor subterane atingînd saturaţia. Cum plan¬ 
tele lipsesc din peşteri, prezenţa oxigenului este explicată printr-o dizolvare 
pasivă la suprafaţa de contact dintre apă şi aer şi prin activitatea biologică 
fcarte slabă (utilizarea oxigenului dizolvat pentru fermentaţii sau respiraţie 
e foarte mică). Materiile organice dizolvate în apă. deşi în cantitate mică, 
nu lipsesc din apele subterane (1 mg de oxigen la litru faţă de 2—4 mg 
în apele epigee). Ele provin mai ales din dejecţii şi din descompunerea ani¬ 
malelor şi plantelor moarte. în timpul verii cantitatea sporeşte datorită 
spălării solurilor de la exterior de către apa de ploaie. 

Resursele alimentare sînt foarte diversificate. Apele de suprafaţă aduc o 
însemnată cantitate de hrană; în special apele de infiltraţie vin încărcate 
cu tot felul de materii organice (sol amestecat cu resturi minerale de lemn 
putred, bucăţele de muşchi şi frunze, ba chiar şi animale mărunte ca dafnii, 
ciclopi, melci mici, larve de insecte etc.), care ajung în apele subterane curgă¬ 
toare sau stagnante. Rîurile aduc şi ele buşteni, crengi, frunze, seminţe, 
surse importante de hrană pentru organismele acvatice. O parte din guanoul 
liliecilor ajunge de asemenea în apă şi se depune pe fund. Mîlul (limonul) 
aigilos de pe fundul diferitelor bazine cu apă din peşteri este consumat de 

diferite animale, fiind foarte hrănitor; el conţine materii organice variate, 
bacterii (10—250 milioane într-un gram de mîl uscat ), ciuperci microsco¬ 
pice, protozoare, oligochete, nematode, aminoacizi şi chiar vitamine din 
grupa B. Experienţele lui R. Ginet (1955) au demonstrat că Niphargus 
poate supravieţui şi dezvolta ingerînd mîl argilos. Pînă şi tinerii Proteus 
îl consumă în primul an de viaţă (V a n d e 1, 1964). Consumatori de mîl 
mai sînt şi diferite copepode şi izopode (fig. 40). 

5.3.2.3. CATEGORIILE ECOLOGICE ALE FAUNEI 
SUBTERANE ACVATICE 

Pentru caracterizarea ecologică a faunei acvatice subterane A. T h i e- 
n e m a n n (1926) a propus înlocuirea prefixului troglo folosit pentru cate¬ 
goriile de faună terestră cu cel de stigo (de la Styx, unul din rîurile infernului). 
Ca urmare, în timp ce unii autori întrebuinţează categoriile stigobiu, stigofil 
şi stigoxen, alţii, cînd e vorba de fauna acvatică din masivele carstice, pre¬ 
feră termenii echivalenţi troglobiu, troglofil şi trogloxen. De menţionat că 
nici un animal acvatic nu corespunde categoriei de subtroglofil, deci categoria 
substigofil nu există. 

în cazul pînzelor freatice se folosesc categoriile freatobiu, freatofil şi 
facrtoxen (C. M o t a ş, 1964) iar în cel al faunei nisipurilor plajelor marine 
categoriile psamobiu, psamofil şi psamoxen. Mai sînt şi alţi termeni discutaţi 
şi precizaţi de C. Motaş (1962), asupra cărora nu insistăm. 

Depigmentarea, anoftalmia şi alte caractere morfologice sau fiziologice 
adaptatiye întîlnite la troglobiile terestre se găsesc deopotrivă la cele acvatice. 
Ele au fost studiate în special pe crustacei (amfipode, izopode) şi pe Proteus, 

5.3.2.4. ECOSISTEME CAVERNICOLE ACVATICE 

Dacă se ia în consideraţie apele subterane din carst, se deosebesc, după 
C v i j i 6 (1918), trei zone (nivele) principale: zona superioară sau de perco- 
laţie temporară, în care apele meteorice se infiltrează prin reţeaua de fisuri 
şi apar în peşteră sub formă de picături sau şiroiri parietale încărcate cu 
substanţe organice şi faună măruntă, pentru a se aduna în alveolele stalag¬ 
mitelor şi în bazine cu apă stagnantă (în special în gururi şi lacuri de bara) 
avînd forme şi volume foarte variate, cu pereţi şi fundul de calcit pe care 
s-a depus mîl argilos); zona mijlocie sau amfibie, de scurgere, în care apa 
circulă permanent sau temporar, sub formă de pîraie sau rîuri, spre emer¬ 
genţă; ele pot lăsa pe planşeul peşterilor, după viituri sau în perioadele de 
secetă, diferite bazine cu apă stagnantă (felurite acumulări pe argilă şi pe 
planşeul stalagmitat, marmite cu depozite miloase pe fund) şi pot fi însoţite 
de aluviuni („plaje" nisipoase, petrişuri) îmbibate cu apă; zona inferioară 
sau a carstului înecat, în care apa practic stagnează în reţeaua de fisuri şi 
în galerii submerse, inaccesibile omului. în ce priveşte ultima zonă, B. D e - 
lay (1978) deosebeşte un volum dinamic, în mişcare spre emergenţă (ieşirea 
apei subterane la zi) şi un volum profund care participă la alimentarea emer- 
genţelor numai în măsura în care are un schimb de apă cu volumul dinamic, 
deci indirect. Rezultă că, filtrînd apa galeriilor înecate (accesibile numai rare¬ 
ori, în unele puncte, prin nivelul mijlociu) şi cea a cmergenţelor, fauna iu¬ 
bitoare de ape calme şi profunde nu poate fi capturată, deci cunoscută. Din 
această clasificare hidrogeologică şi ecologică mai rezultă că, numai o parte 
din mediile acvatice cavernicole fiind direct accesibile, unele biocenoze ac¬ 
vatice subterane sînt încă şi mai puţin cunoscute ca cele terestre. 

Biocenozele acvatice din zona de percolaţie temporară. La nivelul peşte¬ 
rilor, această zonă corespunde galeriilor şi sălilor fosile, aflate în diferite 
stadii de colmatare cu concreţiuni, argilă sau guano, în care apa de percolaţie 
se adună, după cum am arătat, în tot felul de escavaţii de natură şi formă 
diferite, existente pe pereţi şi pe planşeu. Fauna acestor biotopi e alcătuită 
din protozoare, copepode, planarii, amfipode şi, mai rar, din izopode şi bati- 
nelacee. Efectuînd experieuţe ingenioase, R. R o u c h (1968), B. D e 1 a y 

(1978) şi alţi biospeologi francezi au demonstrat că populaţiile de neverte¬ 
brate acvatice din zona superioară ocupă atît biotopii din peşteri, cît şi re¬ 
ţeaua de fisuri în care există rezerve de apă perene. Populaţiile din peşteră 
reprezintă aşadar o parte din întregul efectiv al populaţiilor respective. Ele 
pot fi izolate sau în strînsă relaţie cu cele din reţeaua de fante, putîndu-se 
chiar stinge dacă aportul de hrană se opreşte iar rezervele se termină. Mărimea 
lor variază de la cîţiva indivizi la cîteva mii, uneori cu dominanţa stadiilor 
tinere, alteori cu cea a adulţilor. Populaţiile din reţeaua inaccesibilă (copc- 
pode, izopode, sincaride, oligochete etc.) pot fi studiate prin filtrarea apei 
de percolaţie la nivelul stalactitelor ce alimentează gururilc, a capetelor de 
stalagmită sau a prelingerilor parietale; ele pot avea valori absolute mult 
mai importante ca cele din peşteri, iar prezenţa stadiilor de dezvoltare în 
asemenea probe a dus la concluzia că ritmurile de reproducere sînt o reali¬ 
tate şi în acest biotop. 

L. Botoşăneanu (1971) ajunge la concluzii asemănătoare pentru 
peşterile din Banat (cel mai bine studiate la nivel biocenotic din ţara noastră) 
şi menţionează speciile caracteristice pentru zona de percolaţie temporară. 
Dintre ele cităm oligochetul Pristina menoni, copepodele Speocyclops lind- 
bergi şi Parastenocaris banaticus şi ostracodul Pseudocandona sp. identificate 
numai în probele colectate din această zonă. Cît despre fauna gururilor, 
C. Pleşa şiGh. Racoviţă (1973) ajung la concluzia că, în timpul 
secetei, cînd apa din aceste bazine seacă, fauna rezistă multă vreme în inter- 
stiţiile de sub ele, unde umiditatea persistă vreme îndelungată. 

Biocenozele acvatice din zona amfibie. în cazul peşterilor, zona amfibie 
corespunde galeriilor subfosile şi active parcurse de cursuri temporare sau 
permanente, inclusiv acumulărilor de apă de tot felul ce le însoţesc şi apei 
ce le îmbibă aluviunile. Fauna care populează aceşti biotopi este adesea 
foarte bogată, compusă dintr-un amestec de forme cavernicole (troglobii 
şi troglofilc), interstiţiale şi epigee. Cercetările întreprinse de R. Rouch 
(1968). F. L e s c h e r-M o u t o u 6 şi N. Gourbault (1970), T. C. 
Barr şi R. A. K u e h n e (1971), B. D c 1 a y (1978) şi alţii au dat rezul¬ 
tate interesante. Acum se ştie că speciile cavernicole de talie mică formează 
populaţii, uneori importante, în aluviunile rîurilor subterane (mai ales de 
copepode, extrem de bogate în indivizi), cele de talie intermediară cu pre¬ 
cădere în apele stagnante (triclade, izopode, amfipode), iar cele de talie marc 
în rîurile subterane (decapode şi peşti troglobii, de pildă speciile de Amblyopsis 
din Mammoth Cave). Apele curgătoare sau stagnante ale rîurilor sub¬ 
terane din Pirinci au populaţii hipogee alcătuite din puţini indivizi, adesea 
instabile; speciile de talie mică (în special de crustacei), putînd fi uşor an¬ 
trenate, apar la nivelul emergenţclor în timp ce speciile de talie mare, pre¬ 
zente în galerii, nu apar niciodată la zi prin emergenţe (ex. Haplotaxis leruthi 
care se poate înfunda în substrat). 

Pentru peşterile din Banat, L. Botoşăn eanu(1971) indică cîteva 
specii caracteristice zonei amfibii, găsite exclusiv în cursurile de apă sau în 
acumulările lăsate de ele (Dendrocoelum botosananui, Haplotaxis bureschi, 
Megacyclops viridis, Niphargus puteanus, N. timavi, N. kochianus şi Synurella 
ambulans coeca) şi numai una caracteristică pentru apa ce îmbibă interstiţiile 
aluvionare (Bathynella ci. natans) . 

Biocenozele acvatice din zona înecată. Zona carstului înecat este cea mai 
dificil de abordat fiind practic inaccesibilă studiului direct. Contribuţia cea 
mai însemnată la cunoaşterea populaţiilor din carstul înecat al regiunilor 

temperate a adus-o R. Rouch şi colaboratorii săi (1968—1976). Iată, 
pe scurt, concluziile la care a ajuns studiind sistemul carstic de la Baget 
(Pirinei). Populaţiile zonei înecate ocupă masele de apă, cele mai adesea 
calme, situate sub nivelul emergentelor, favorabile unor specii înotătoare; 
e posibil ca la acest nivel să existe sedimente în care fauna să se adăpostească. 
Populaţiile respective au o densitate mare şi sînt diversificate numai în car- 
stul regiunilor tropicale unde abundenţa materiilor organice disponibile, 
în particular a guanoului, permite menţinerea populaţiilor de decapode şi 
peşti troglobii. în carstul regiunilor temperate (respectiv în Pirinei) metoda 
filtrării apei emergentelor carstice a dat rezultate bune numai pentru speciile 
microscopice antrenate pasiv (în timpul viiturilor s-au înregistrat adevărate 
„hemoragii", între 450 şi 600 de mii de harpacticide capturate la o singură 
emergenţă!). Speciile de talie mai mare şi cele care se pot agăţa sau înfunda 
în substrat nu apar la zi. De aceea, deşi unele populaţii par stabile şi impor¬ 
tante, nu li se poate determina exact mărimea, densitatea şi repartiţia spaţială. 

Datorită lui R. Rouch şi L. Bonnet (1978) ştim ceva mai mult 
numai despre „comunitatea de harpacticide" a sistemului carstic Baget. 
La nivelul fiecărei emergenţe studiate de ei populaţia a dovedit o mare sta¬ 
bilitate calitativă şi cantitativă, ceea ce presupune o reală putere de re¬ 
glare a comunităţii de harpacticide, o bună stare de echilibru. Din studiul 
efectuat a mai rezultat că organizarea comunităţii depinde de structura 
mediului în ce priveşte cele 8 specii troglobii şi de condiţiile topografice în 
ce priveşte cele 13 specii de origine epigee. In concluzie, sistemul carstic 
trebuie să fie considerat de acum încolo ca o unitate funcţională în materie 
de ecologie subterană. 

Carstul înecat din ţara noastră n-a fost încă studiat, dar ar trebui. Do¬ 
vada: filtrarea apei unei emergenţe din Defileul Dunării la Sviniţa (Gaura 
Fetii) a dat la iveală 15 exemplare de Parabathynella s'ygia (L. Boto- 
ş ă n e a n u, 1971). 


Ecosistemele hipogee acvatice, ca şi cele terestre, sînt sisteme biologice 
deschise, tributare celor epigee. Să nu uităm că apa subterană nu reprezintă 
decît o etapă a circulaţiei apei în natură. Ea pătrunde în sistemele carstice, 
le irigă şi le părăseşte prin emergenţe. De aceea, studiul energici ecosistemelor 
subterane trebuie să ia în consideraţie, pe deo parte existenţa aportului 
exogen. în special al apei, pe de alta, evoluţia acestor aporturi în mediul 
subteran. Piramida alimentară hipogee are aceeaşi bază ca şi cea alimentară 
epigee; diferă totuşi de ultima prin transferul obligatoriu de materie orga¬ 
nică de la locurile de producţie (epigee) la cele de consum (hipogee). Acu¬ 
mularea netă de materie organică într-un ecosistem hipogeu depinde de 
bilanţul dintre materia organică introdusă (energia potenţială de bază a 
ecosistemului) şi pierderile de energie care rezultă, pe deo parte, din meta¬ 
bolismul fiinţelor vii hipogee (şi uneori epigee), iar pe de alta. din antrenarea 
în afara sistemului, în principal de către ape, a materiilor organice şi a fiin¬ 
ţelor vii hipogee şi epigee (fig. 41). 

Ecosistemele domeniului subteran reprezintă medii de viaţă foarte 
specializate locuite de o faună de asemenea foarte specializată incapabilă 
de a trăi în ecosistemele epigee. 

Troglobiilc nu reprezintă altceva decît rezultatul adaptării, integrării 
unor populaţii în biocenozele subterane. Ele au un metabolism redus, o re- 

Ftg. 41. Transferurile de energie intr-un ecosistem subteran, inclusiv modalităţile de cîştig 
şi pierderea energiei. EER: respiraţia formelor epigee; HER: respiraţia formelor hipogee; 
HEM: matern exportate din mediul hipogeu; HIM: materii importate în mediul hipogeu. Săgeată 
continuă - relaţii trofice şi chimice; întreruptă, transport de materie obligatoriu ; dublă: pierderi 
de materii; ondulată: pierderi legate de metabolism (După 1). D c 1 a y, 1978, modificat de 
St. Negrea) 

producere lentă şi puţin abundentă, adică o capacitate vitală slabă care se 
potriveşte condiţiilor de viaţă din ecosistemele hipogee, caracterizate prin 
uniformitate şi constanţă relativă. Aceasta este de altfel şi trăsătura funda¬ 
mentală care conferă domeniului subteran caracteristica de refugiu în care 
au putut supravieţui pînă astăzi fosilele vii. 

6. BIOMUL DELTEI DUNĂRII 


Prin delta Dunării se înţelege zona de vărsare a Dunării, situată între 
paralele nordice 46°42' şi 44°24' şi longitudinile estice 28°14' şi 29°46'. Este 
mărginită la nord de podişul Bugeacului, spre vest de horstul Dobrogean, 
iar spre est şi sud est de Marea Neagră (fig. 42). 

Suprafaţa totală de 5 240 km 2 , din care 4 340 km 2 sînt pe teritoriul 
R.S.R. Este a doua deltă ca mărime din Europa după delta Volgăi (18 000 km 2 ) 
şi înaintea deltei Padului (1 500 km 2 ). 

Teritoriul deltei Dunării, unitate de relief recent formată, prin colma- 
tarea unui golf marin transformat în liman, este împărţit în două subregiuni 
geografice, delta propriu-zisă, situată între braţele Dunării şi complexul 
lagunar, Razelm—Sinoe. 

Faţă de rolul pe care l-au avut în formarea reliefului cei doi agenţi prin¬ 
cipali ca e au dat naştere deltei, se disting două regiuni şi anume, delta flu¬ 
vială în vest şi delta fluvio-maritimă în est. 

Cele trei braţe ale Dunării, Chilia, Sulina şi Sf. Gheorghe, prin care se 
varsă în mare, împart delta în trei mari estuare numite impropriu insule, 
Letea, Sf. Gheorghe şi Dranov. Ostrovul Letea este cuprins între braţul 
Chilia, braţul Tulcea şi canalul Sulina. Ostrovul Sf. Gheorghe este cuprins 
între braţul Sf. Gheorghe şi canalul Sulina, iar ostrovul Dranov între braţul 
Sf. Gheorghe şi laguna Razelm. 

O altă împărţire a deltei Dunării este aceea de unităţi stufo-piscicole ca 
rezultat al amenajării pentru exploatare a două din bogăţiile naturale care 
caracterizează delta: stuful şi peştele. 

în acest sens în deltă prin amenajare complexă sînt opt mari unităţi 
de exploatare care au schimbat aspectul deltei Dunării. 

Exploatarea în regim amenajat a atras după sine şi schimbări în aşeză¬ 
rile deltei, conducînd la concentrări de populaţie cu tendinţă de urbanizare 
(Maliuc, Crişani, Pardina, Mahmudia şi Sf. Gheorghe). 

Odată cu dezvoltarea populaţiei în delta Dunării s-a impus şi mărirea 
suprafeţei agricole. Prin aceasta din circuitul normal al deltei au fost scoase 
suprafeţe de teren (Maliuc şi Pardina şi Rusea) pe care se practică agricultura. 

Toate aceste schimbări au influenţat puternic atît modul de vehiculare 
a volumelor de apă cît şi transformări evidente asupra vegetaţiei din delta 
Dunării. 

Pe cele trei braţe ale Dunării sînt transportate cantităţi mari de alu¬ 
viuni cca 67 miliane tone pe an, care influenţează puternic gurile Dunării. 

Clima deltei Dunării este continentală, cu mari amplitudini de tempera¬ 
tură, media anuală fiind de 11°C. 

Precipitaţiile anuale sînt în medie 450 mm, precipitaţii sărace iar umi¬ 
ditatea aerului, în medie 76%, umiditate datorată mai ales evaporaţiei intense 
din zonă, creează un climat propice dezvoltării unui mozaic de vegetaţie. 

Delta Dunării, considerată un ansamblu de biocenoze şi ecosisteme aflate 
într-o strînsă interdependenţă şi interacţiune, poartă denumirea de biom şi este 
un nivel suprabioccnotic de organizare a materiei vii (N. B o t n a r i u c 
1976). 

Biomul Deltei Dunării nu poate fi înţeles ca o entitate decît dacă este 
privit în evoluţie. în dezvoltarea sa. Delta se caracterizează printr-o unitate 
structurală şi funcţională evidentă. Este o zonă tînără formată într-un golf 
marin, aflat în diverse stadii de colmatare, care posedă caracteristici morfo¬ 
logice, pedologice, fizice şi chimice specifice. în cadrul biomului Deltei Du¬ 
nării toate fenomenele se desfăşoară pe fundalul contradicţiei majore sub 
semnul căreia s-a format şi există delta şi anume contradicţia dintre fluviul 
Dunărea (fluviu care prin inundaţiile periodice, variate, condiţionează viaţa 
tuturor ecosistemelor) şi Marea Neagră (G. An tip a 1910, N. B o t n a- 
riuc 1967, L. Rudescu şi colab. 1965). Interdependenţa activă dintre 
ecosistemele deltei este cauzată în primul rînd de interacţiunea condiţiilor 
abiotice, care caracterizează această zonă, cît şi de structura biocenozelor 
instalate. Factorii abiotici pentru toate ecosistemele din zona Deltei Dunării 
sînt determinaţi de regimul hidrologic al Dunării, chiar dacă este vorba de 
o zonă naturală sau o zonă modificată (prin amenajările realizate în scopul 
valorificării resurselor existente). 

Dintre trăsăturile specifice ale ecosistemelor Deltei Dunării şi în ultimă 
instanţă a acestui biom se menţionează: 

— Caracterul inundabil al terenurilor funcţie de cota la care sînt situate 
faţă de nivelul 0 al Mării Negre. Inundarea periodică determină un ritm 
de desfăşurare specifică vieţii întregului biom, ritm în care componenţa, 
structura vegetaţiei şi faunei, relaţiile dintre ele, precum şi fenologia speciilor 
sînt profund afectate; 

— Durata inundaţiilor, peiioada şi nivelurile care se ating în aceste 
zone influenţează puternic producţia biologică, precum şi căile prin care se 
realizează. Sînt influenţate relaţiile dintre grupele de producători primari — 
fitoplanctonul, macrofitele submerse şi emerse, ducînd în ultimă instanţă la 
modificarea organizării biocenozelor respective; 

— Inundarea terenurilor facilitează atît o circulaţie intensă a substan¬ 
ţelor minerale şi a organismelor în toate ecosistemele cît şi o îndepărtare a 
straturilor de apă bogate în H 2 S. Astfel o scrie de zone terestre şi palustre în 
timpul inundaţiei preiau temporar funcţia de producţie primară a mediilor 
acvatice mai adînci. Producţia secundară a ecosistemelor terestre depinde 
într-o măsură importantă de producţia primară şi secundară a ecosistemelor 
acvatice. Această trăsătură a biocenozelor sau a grupărilor de biocenoze 
de a îndeplini temporar funcţia prin care permite existenţa altora dar şi influen- 
ţînd caracterele specifice structurale şi funcţionale devine extrem de impor¬ 
tantă pentru trăsătura esenţială a biomului Dunării şi anume „Integritatea 
lui". în această accepţiune succesiunea ecologică în ecosistemele Deltei Du¬ 
nării se datoreşte nu numai interacţiunii în timp şi spaţiu a elementelor in¬ 
terne ale ecosistemelor ci şi ca rezultat al interacţiunii cu ecosistemul deter¬ 
minant, Dunărea. 

Un factor important este permeabilitatea, care rezultă ca o consecinţă 
esenţială a raportului dintre suprafaţa mare şi adîncimea pe de o parte şi 
volumul ei relativ mic pe de altă parte. Un exemplu îl constituie cantitatea 
de energie luminoasă care pătrunde pînă la fundul apei şi care reprezintă 
un factor determinant al dezvoltării plantelor. 

în acest sens N. Botnariuc stabileşte în 1967 că la valori ale in¬ 
dicelui de transparenţă mai mici decît 0,2, macrofitele acvatice nu se dez¬ 
voltă. 

Gradientul energiei luminoase depinde însă de caracteristicile fizice ale 
apei. Ne referim la suspensii organice sau anorganice (suspensii minerale 
aduse de Dunăre) dar şi organisme dezvoltate în apă. 

Integrarea dintre Dunăre şi diversele ecosisteme se realizează mai ales 
prin gîrle şi canale care pot fi asimilate cu „canalele schimbului de informaţie". 
Structura canalelor de comunicaţie, lungimea, adîncimea, forma şi poziţia 
faţă de baltă şi porţiunea adiacentă a fluviului (care poate determina poziţia 
curenţilor, vegetaţia precum şi repartiţia ei) influenţează puternic desfă¬ 
şurarea vieţii în ecosistem. în cadrul fiecărui ecosistem al deltei, în funcţie 
de condiţiile de mediu, de biotipul existent, se dezvoltă o biocenoză carac¬ 
teristică. 

Componenta de bază a tuturor acestor biocenoze o constituie producă¬ 
torii primari — plantele. Ponderea cea mai mare o au macrofitele reprezentate 
de characee, briofite, pteridofite şi spermatofite. 

Relaţiile care s-au stabilit între vegetaţie şi mediu în urma modificării 
condiţiilor de viaţă în zonele amenajate şi semiamenajate, modificări care 
au avut ca scop extinderea asociaţiilor vegetale (a fitocenozelor), cu valoare 
industrială, au scos în evidenţă o serie de aspecte legate de consecinţele acestor 
modificări asupra biocenozelor. Crearea unor condiţii favorabile pentru dez¬ 
voltarea unei asociaţii implică apariţia unor condiţii de mediu modificate 
pentru celelalte asociaţii prezente. 

în ecosistemele deltei se poate distinge interdependenţa care există 
între factorii abiotici şi componenta vegetală a biocenozelor. Deşi procesele 
sînt corelate, funcţionînd pe sistemul conexiunii inverse pentru a evidenţia 
mai bine fenomenele ce apar, se studiază în mod special mai întîi efectul 
factorilor abiotici apoi influenţa exercitată de organisme asupra biotopului 
lor. 

Principalele ecosisteme întîlnite în Delta Dunării (N. Botnariuc 
1960, 1976), L. Rude seu ş.a. 1965, D. Radu, 1971) sînt: 

Braţele dunării, canale, gîrle, lacuri, japşe, plauri, terenuri inundabile, 
grinduri, nisipuri, pajişti de luncă, păduri de sălcii, pădurile Letea şi Cara- 
orman, avandelta. 


6.1. BRAŢELE DUNĂRII 

Braţele Dunării alcătuiesc ecosisteme dependente de fluviu. 

Începînd de la canalul Izmail (ceatalul Chilia), Dunărea se ramifică 
în două braţe: braţul Chilia, care se îndreaptă spre nord şi braţul Tulcea 
cu direcţia spre est. După 17 km braţul Tulcea se subdivide la ceatalul 
Sf. Gheorghe în două braţe, unul care taie delta prin mijloc, Sulina, şi altul 
care se îndreaptă spre sud, Sf. Gheorghe. 

De la braţele principale pornesc ramificaţii numeroase, aşa numitele 
braţe secundare, cu alte ramificaţii mai mici care determină în interior nume¬ 
roase delte mici. Cel mai mare debit de apă îlîntîlnimpe braţul Chilia (66%), 

debitul cel mai scăzut fiind pe braţul Sf. Gheorghe (16%) de altfel şi braţul 
cel mai puţin antropizat. în funcţie de stadiul de antropizare se instalează 
şi există multiplele biocenoze din ecosisteme. Adîncimile braţelor Dunării 
variază în funcţie de zonă. Astfel braţul Chilia are adîncimi cuprinse între 
1 —1,5 m la Stări Stambul şi 34 m în dreptul satului Plaurul. Malurile bra¬ 
ţului Chilia sînt formate din grinduri aluvionare, exceptînd sectoarele de 
străpungerea grindurilor Chilia şi Jibrieni-Letea, unde întîlnim formaţiuni 
continentale loessoide şi marine nisipoase. Adîncimea braţului Sf. Gheorghe 
este foarte mică, astfel încît nu permite navigaţia cu vase de tonaj ridicat. 
Malurile braţului Sf. Gheorghe sînt săpate în formaţiuni aluvionare (cu ex¬ 
cepţia zonei Nufărul Bălteni şi Mahmudia, unde se întîlnesc rocile dure din 
care sînt alcătuite culmile Beştepe). Braţul Sulina are adîncimi care variază 
între 7 şi 12 m sub nivelul Mării Negre. Este braţul cel mai amenajat şi 
neramificat, astfel încît în unele sectoare malurile au fost consolidate cu peree 
de ciment (de remarcat că este singurul braţ navigabil pentru vase cu pescaj 
marin pînă la 10 000 tone). Malurile sînt săpate hi aluviuni cu excepţia sec¬ 
torului Crişan, unde traversează capătul de nord al grindului Caraorman 
format din nisipuri cochilifere. 

în timpul inundaţiilor de primăvară Dunărea aduce pe braţele sale 
ape cu caracteristici fizico-chimice specifice, valori crescute ale principalelor 
elemente trofice (azot, fosfor etc.). Sînt prezente în apă aluviuni ale căror 
cantităţi variază anual între 80 000—300 000 tone. 

Vara caracterul chimic al apelor Dunării nu se schimbă în aceeaşi mă¬ 
sură cu cele ale apelor stagnante. Scăderea nivelului apelor din braţe, mai 
ales în perioada anterioară amenajărilor Deltei determină o schimbare pro¬ 
nunţată a caracterului chimic datorită influenţei apei înmagazinate în lacuri, 
ghioluri, japşe. Amenajarea numeroaselor zone mai ales în partea de amonte 
a deltei, şi funcţionarea hidrologică diferită a acestor unităţi, a dus la apariţia 
de zone cu caractere specifice diferite de cele ale braţelor Dunării. 

Datorită vitezei mari pe care o au apele din braţele Dunării, de circa 
6 km/h în perioada inundaţiilor, plantele superioare nu se pot instala pe 
şenal. Apariţia lor este posibilă numai în golfurile liniştite ale braţelor, unde 
întîlnim asociaţii vegetale din grupa Potametum-Nymphoidetum ş.a. în 
lipsa macrofitelor, producătorii primari ai şenalului sînt constituiţi de către, 
fitoplancteri, dintre care dominanţi sînt cloroficeele cu genurile Pediaslrum, 
Scenedesmus şi Closterium, iar dintre diatomee Navicula, Gyrosygma, Tabella- 
ria, Fragillaria, Asterionella, Pinnularia etc. Au mai fost întîlnite specii 
de alge albastre — care în ultima vreme sînt foarte frecvente, datorită influ¬ 
enţei urbanizării şi industrializării localităţilor riverane dunărene. 

în apele braţelor Dunării s-a format un adevărat potamoplancton, unde 
apar şi speciile eupelagice (şi unde dominant este zooplanctonul format în 
special din rotiferi şi crustacci) asemănătoare cu cea din zona Dunării 
superioare. 

Fauna de nevertebrate a Dunării inferioare cuprinde o serie de animale 
caracteristice, ca de exemplu: amfipodele reprezentate exclusiv prin forme 
de origine marină ponto-caspică — specii de Chaetogammarus, Dikerogammarus, 
Pontogammams, Corophium — care lipsesc în rîuri (cu excepţia unei scurte 
porţiuni din Prut). Mai întîlnim specii reofile ca Iaera sarsi, Cordylophora 
c aspîs , Dreissena polymorpha, precum şi polichetele Hypania invalida, Mana- 
yunkia caspica. Dintre speciile lentofile putem cita misidele, cumaceele şi 

adacnidele. Dintre nevertebratele primare dulcicole există unele proprii 
Dunării care lipsesc în rîuri, cum sînt turbelariatul Dendrocoelum rotnano- 
danubialis, gasteropodele Fagotia acicularis şi Theodoxus fluviatilis. 

După lucrările publicate de R u s s e v 1959—1960 cit. de C. S. Anto- 
nescu 1967 pe Dunărea inferioară se pot distinge mai multe biocenoze, 
dintre care menţionăm biocenozele litorcofile considerată cea mai bogată 
biocenoză (70,6 g/mp), biocenoza psamoreofilă care este cea mai săracă 0,119 
g/mp), biocenoza argiloreofilă, biocenoza argilopsamoreofilă şi biocenoza pe- 
loreofilă. 

Peştii în stare juvenilă se hrănesc cu elemente ale planctonului sau cu 
verigile care au folosit planctonul. Dintre cele mai importante specii care 
pot fi întîlnite pe braţele Dunării menţionăm crapul (Cyprinus carpio), 
şalăul (Lucioperca lucioperca), somnul (Silurus glanis), avatul (Aspius 
rapax), cega (Acipenser rulhenus), viza (Acipenser nudiventris) , scrumbia 
de Dunăre (Alosa pontica), sturioni marini ca morunul (Huso huso), ni- 
setrlil (Acipenser guldenstaedti) şi păstruga (Acipenser stelatus). Se mai în- 
tîlnesc oblcţii (Alburnus alburnus), sabiţa (Pelecus cultratus), morunaşul 
(Vimba vimba) etc. 

Braţele Dunării reprezintă pentru speciile enumerate mai sus locurile de 
reproducere sau de vieţuire a puieţilor care folosesc din plin planctonul exis¬ 
tent în ele. în afara sturionilor şi scrumbiilor, celelalte specii de peşti intră 
în diferitele zone ale Deltei Dunării, în gîrle şi canale unde îşi petrec restul 
vieţii, constituind de fapt fondul piscicol de valorificare. Legătura dintre 
braţele Dunării şi restul detelci este făcută de canale şi gîrle care constituie 
ecosisteme diferite, dar dependente într-o mare măsură de ecosistemul deter¬ 
minant, Dunărea. 


6.2. CANALELE 

Ecosistemele pe care le întîlnim din această categorie se împart în eco¬ 
sisteme dominant influenţate de Dunăre, de fapt de braţele ei şi ecosisteme 
care datorită factorilor antropici îşi reglează activitatea în mare parte a anului 
funcţie de zona de amenajare unde sînt situate. Majoritatea canalelor şi 
gîrlelor au suferit modificări prin rectificarea malurilor, adîncimii lor (nece¬ 
sare mai ales pentru utilizarea lor în transportul stuficol sau valorificarea 
piscicolă). 

" Marile canale ca Litcov, Perivolovca, Şontea, Pardina, Păpădia, împuţita, 
Magearu etc. îşi păstrează o adîncime medic cuprinsă între 0,70—2,5 m, per- 
miţînd circulaţia navelor pe tot traseul lor. Fiind în majoritate cu maluri drepte, 
au un curent puternic, fapt care păstrează caracterul biologic al fluviului; 
schimbarea apare în momentul în care curentul se micşorează, ceea ce per¬ 
mite instalarea vegetaţiei submerse. 

în aceste canale mari se instalează asociaţii de Potametum, Cerato- 
phylletum, Nymphetum sau Trapetum. Slab dezvoltate datorită curentului 
sînt verigile fitoplanctonului şi zooplanctonului, comparativ cu cele pe care 
le întîlnim în zonele inundabile. Nectonul este reprezentat de specii răpi¬ 
toare de peşti, dintre care menţionăm ştiuca şi bibanul. în adăposturile for¬ 
mate de rădăcinile puternice ale sălciilor întîlnim şi somnul. 

Gîrlcle puţin adînci se caracterizează prin dezvoltarea puternică a pro¬ 
ducătorilor primari formaţi atît din macrofite cît şi din fitoplancteri. Domi¬ 
nantă este vegetaţia submersă şi plutitoare, care în perioada de vară poate 
acoperi întreg luciul de apă, el căpătînd în unele cazuri caracter stagnant. 

Odată cu explozia vegetaţiei arc loc şi o dezvoltare puternică a faunei fito- 
file. Planctonul canalelor este direct influenţat de zonele limitrofe în cazul 
zonelor amenajate din Delta Dunării, zone care îşi pot îmbogăţi verigile 
existente. 

Dintre principalii producători care ocupă luciul apei, menţionăm Stra- 
tiotes aloides — rizacul, gazdă deosebită pentru pontele de gasteropode şi 
hirudinee, apoi Trapa natans caracteristică pentru gîrlele vechi, dar în care 
păstrează un foarte slab curent de circulaţie al apei. Din vegetaţia submersă 
amploare marc capătă speciile de Potamogeton, Myriophyllum, Ceratophyllum, 
Elodea. Gîrlele care îşi întrerup definitiv circulaţia apei în timpul verii se 
acoperă cu specii de Lemna minor, Lemna gibba, Lemna trisulca, Azolla, 
Cladophora Spyrogira. 

Dezvoltarea puternică a producătorilor primari asigură pentru o perioadă 
o bună oxigenare a apei dar şi o sărăcire pronunţată a elementelor trofice, 
ducînd la o micşorare a celorlalte verigi trofice atît din plancton cît şi din 
bentos. Această explozie de vegetaţie face ca spre toamnă apele din gîrle 
să fie încărcate cu substanţe organice rezultate din descompunerea cantită¬ 
ţilor mari de vegetaţie care cad pe fundul apei. 

La deschiderea circulaţiei ecosistemul gîrlelor va influenţa puternic cele¬ 
lalte ecosisteme, determinînd pentru unele verigi condiţii nefavorabile de 
viaţă. De reţinut că în timpul unui an gîrlele pot prezenta aspecte biologice 
diferite în funcţie de direcţia curentului şi nivelului apelor, de perioada de 
stagnare (datorată în unele cazuri întreruperii legăturilor cu Dunărea sau 
cu canalele mari). 


6.3. GHIOLURILE - LACURILE 

Lacurile prezente în Delta Dunării ocupă porţ iuni le cele mai adînci de 
pînă la 4 m. Dintre cele mai cunoscute lacuri cităm ^Tatanir, Merhei, Putu, 
Roşu, Obretin, Fortuna, Matiţa, Dranov, Isacova, Gorgova^X n funcţie de sursa 
de alimentare şi de posibilitatea primenirii volumelorUe apă, ghiolurile, ter¬ 
menul sub care sînt de altfel cunoscute lacurile în deltă, se împart în ghioluri 
bine alimentate în tot timpul anului, insuficient alimentate şi ghioluri care 
şi-au întrerupt legătura cu DunăreaJTacurile, ecosisteme cu maturitate puţin 
avansată (Botnariuc 1976), prezintă o serie de caracteristici structurale 
specifice: luciu mare de apă liberă, adîncimi relativ mari (2—4 m), agitaţia 
frecventă a volumului de apă din cuvctă datorită vîntului, transparenţă 
redusă prin aducerea continuă de suspensii, cantităţi reduse de biomasă 
vegetală, plancton dezvoltatT/Datorită mişcării continue a masei de apă 
procesele de mineralizare sînTaeosebit de intense, în special la ghiolurile care 
păstrează legătura cu fluviul, datorită oxigenării active a apei, fapt care 
determină şi o slabă colmatare. 

Producţia primară este asigurată mai ales de fitoplancton şi de macro- 
fite submerse, iar la marginea lor de macrofite emerse. 

în aceste ghioluri se dezvoltă în mod deosebit fauna bentonică şi 
zooplanctonul, care creează condiţii favorabile dezvoltării nectonului. Dintre 
cele mai importante şi dominante specii submerse găsim dezvoltate Chara- 
ceele (Charetum tomentosae, Nytellospidetum obtusae) ca şi Ceratophylletum 
demersi, Potametum pectinati. 

întreruperea temporară sau totală a legăturii cu Dunărea duce la in¬ 
fluenţarea puternică a ghiolurilor, cel mai adesea determinînd colmatarea 

organică a lor prin dezvoltarea explozivă a vegetaţiei. Aceasta atrage după 
sine scăderea capacităţii biologice a ghiolurilor; numărul speciilor de peşti 
micşorîndu-se, scade ritmul procesului de mineralizare facilitînd trecerea 
spre un nou ecosistem, acel al japşelor. 


6.4. JAPŞELE 

Z2- 

Ecosisteme cu caractere biologice foarte diferite de la un sezon la 
altul, se caracterizează prin oscilaţii puternice ale nivelului de apă, ducînd 
în ultimă instanţă la situaţii de desecare temporară. 

Dominanţi sînt producătorii primari, care acoperă întreaga suprafaţă 
a apei. Dintre speciile care se instalează frecvent în asemenea ecosisteme 
menţionăm pe cele de Lemna, Straliotes, Myriophylum, înconjurate de aso¬ 
ciaţiile de Scirpo — Phragmitetum, Carecetum etc. 

Datorită volumului redus de apă şi dezvoltării excesive a vegetaţiei, 
procesele de mineralizare merg mult mai încet, favorizînd intensificarea rit¬ 
mului de colmatare organică şi trecere spre un alt ecosistem, acela al tere¬ 
nurilor inundabile. 

O consecinţă importantă a dezvoltării excesive a vegetaţiei o reprezintă 
împiedicarea dezvoltării peştilor, verigă esenţială în valorificarea resurselor 
naturale ale deltei. 

Mai ferite de pericol sînt ochiurile de apă mai adînci, cu o colmatare 
mai puţin activă. Şi acestea sînt supuse invadării cu vegetaţie submersă 
şi emersă, iar lipsa intervenţiei factorului antropogen poate duce la evoluţia 
către terenuri inundabile colmatate. 


6.5, APELE SALMASTRE 

Sînt ecosisteme puternic influenţate de mediul marin avînd o salinitate 
inferioară Mării Negre. Dintre acestea cităm lacurile Razelm şi Sinoe. Regimul 
apelor este hotărît de legăturile cu Dunărea şi de intensitatea vînturilor care 
aduc apă din mare în anumite anotimpuri. 

Acest mediu este caracterizat prin o faună şi floră mai mult sau mai puţin 
eurihalină. 


6.6. TERENURILE INUNDABILE 

Marea majoritate a deltei este alcătuită din ochiuri de apă şi terenuri 
care se găsesc la cote cu puţin peste cota 0 rMN, fapt care face ca în tot timpul 
anului să existe un strat de apă peste aceste terenuri şi care permite dezvol¬ 
tarea unei anumite vegetaţii. 

Ne referim la întinsele stufării ale deltei, tezaur economic dar şi piscicol. 
Dominanta ecosistemului o constituie producătorii primari alcătuiţi din vege¬ 
taţie microfitică capabilă să influenţeze puternic zonele limitrofe prin inter- 
xelaţiile existente (fig. 43, 44 A). 

Fig. 44. A.Profil de vegetaţie în zona cu regim liber de inundaţie Roşu-Busurc 








Dintre asociaţiile cel mai puternic dezvoltate pe aceste terenuri menţionăm 
Scirpo — Phragmitetum, cu o pondere de 70% faţă de suprafaţa totală a 
Deltei Dunării însoţite de Typhaetum angustifoliae, Carecetum, Scirpetum sau 
Phragmitum natans — plaurul (fig. 44 B). Mai puţin dezvoltate sînt însă 
verigile existente în fito- şi zooplancton, ca urmare a activităţii intense des¬ 
făşurate de masa vegetală bine reprezentată de speciile acvatice şi palustre 
din cadrul acestor asociaţii. 

Amenajările efectuate în Delta Dunării au avut ca scop principal ex¬ 
tinderea asociaţiilor de interes economic. Dar intervenţia în echilibrul bio¬ 
logic al ecosistemelor fără înţelegerea intimă a proceselor poate duce la 
dispariţia unora din asociaţii sau la consecinţe mult mai grave asupra grupării 
de ecosisteme. 

Astfel analiza factorilor care influenţează răspîndirea asociaţiilor vege¬ 
tale pe terenurile inundabile ne duc la concluzia că: 

— în zonele aflate în regim liber de inundaţie, răspîndirea asociaţiilor 
este strict condiţionată de factorii naturali de mediu. Suprafeţele ocupate 
sînt mult mai mici decît cele pe care se întîlnesc în zonele amenajate, iar 
intervenţia factorilor artificiali ca de ex. recoltarea mecanizată, circula¬ 
ţia intensă a vehiculelor şi păşunatul pot provoca efecte mult mai mari 
decît în zonele amenajate în condiţii normale de exploatare. Circulaţia continuă 
a apei determină în aceste zone o constanţă a parametrilor, în special cei 
hidrochimici şi pedochimici, ceea ce duce la un conservatorism pronunţat 
comparativ cu zonele amenajate. în zonele amenajate, pe terenurile inun¬ 
dabile se creează posibilitatea dirijării volumelor de apă în sensul creării unui 
sistem dinamic cu multe faze: perioada de inundare, perioada de retenţie 
(care corespunde cu perioada de vegetaţie intensă, adică în mai, august) şi 
perioada de desecare. Această modificare atrage după sine crearea unui me¬ 
diu lentic în care o scrie de asociaţii vegetale găsesc condiţii propice de dez¬ 
voltare în dauna altora. Desecarea terenurilor la o cotă inferioară, care să 
permită uscarea terenurilor şi introducerea utilajelor de recoltare, determină 
şi mineralizarea mai intensă a materialului vegetal mort. Prin aceasta gradul 
de colmatare organică scade, fapt care duce la încetinirea trecerii spre eco¬ 
sisteme de uscat. 

Această oscilaţie puternică a nivelului de apă se răsfrînge inevitabil 
şi asupra celorlalte biocenoze, a căror instalare este de scurtă durată şi care 
nu pot influenţa pregnant ecosistemul în totalitate. Asociaţiile vegetale din 
terenurile inundabile constituie un adăpost important al nectonului mai 
ales în perioada de vară dar reprezintă şi un suport important al perifitonu- 
lui şi faunei fitofile. 


6.4 PLAURII 

Formaţiuni vegetale alcătuite din pături plutitoare de rizomi de Phragmites 
communis, plaurii constituie adevărate covoare plutitoare cu numeroase 
biocenoze instalate pe ele. 

Asociaţia cea mai importantă care carac¬ 
terizează plaurii este Phragmitetum natans 
în desişul căreia îşi găsesc stabilitate bio¬ 
cenoze caracteristice (fig. 45). 

Cercetările efectuate asupra plaurilor 
între anii 1960—70 au arătat că grosimea, 
lor ca pătură de rizomi variază între 0,80— 
2,0 m. Sînt plasaţi deasupra unui facies 
variat caracterizat prin mîl aluvionar, sapro- 
pelic sau nisipos în funcţie de zona unde 
sînt situaţi. Stratul de apă care se găseşte 
sub pătura de rizomi variază între 0,20 m 
şi 1,50 m. 

Plaurul constituie pentru o serie de ani¬ 
male caracteristice deltei Dunării un refugiu 
ideal sau un loc de clocit favorabil. 

6.8. GRINDURILE 

T De natură aluvionară, ele reprezintă ma¬ 
lurile actuale şi cele vechi ale Dunării şi bra¬ 
ţelor sale. în general sînt acoperite cu păduri 
de sălcii, în cazul în care şi-au păstrat 
oarecum caracter de mlaştină, sau nu au 
vegetaţie arborescentă dacă fenomenele de 
colmatare au fost prea puter nice.^ Multe din 
aceste terenuri sînt folosite acum pentru 
agricultură sau construcţii, astfel încît asu¬ 
pra lor s-au produs importante modificări 
care au determinat apariţia altor ecosisteme. 

Mai importante sînt însă grindurile eoli¬ 
ene formate din loess şi din nisipuri marine. 
Primele sînt cele mai vechi, fiind conside¬ 
rate rămăşiţe ale vechiului continent sarma- 
tic ca de pildă grindurile Chiliei şi Stipoc. 


Cele formate din nisipuri marine, mai noi şi mai numeroase ca primele. 


sînt în general orientate nord-est, ele răsfirîndu-se în deltă ca un evantai 


ca ex. Caraorman şi Letea. Grindurile sînt puţin primitoare mai ales cele 
nispioase, cu o faună săracă şi foarte puţine specii de plante. 



6 . 9 . PAJIŞTILE DE LUNCĂ 

Aceste ecosisteme sînt alcătuite din complexe de biotopi, dintre care se 
ridică porţiunile rar inundabile, cu asociaţii de Cynodon dactylon dominant 
pe soluri aluvionare, nisipoase, slab sau mediu humificate, uscate, cu stra¬ 
turi freatice situate la adîncime mare. 

Taluzurile dinspre depresiunile grindurilor, cu nivelul apei freatic si¬ 
tuat aproape de suprafaţă, frecvent inundate, cu asociaţiile de Agrostis alba, 
Carex divisa, Poa palustris în amestec cu diverse plante. Solurile sînt alu¬ 
vionare gleizate, cu textură nisipo-lutoasă şi lutoasă. 

Suprafeţele plane ale grindurilor de pe marginea gîrlelor din interiorul 
deltei suferă inundaţii frecvente şi de lungă durată au stratul de apă situat 
la suprafaţă şi sînt acoperite cu asociaţia de Glyceria aquatica şi Agrostis alba. 
Solul este puternic gleizat şi mlăştinos. De asemenea vom întîlni pajişti fixate 
pe substrat nisipos (nisipuri fixate, semifixatc şi mobile, ca şi în depresiunile 
dintre dune). în aceste zone sînt dominante asociaţiile de Apera spica venti — 
dominant, asociaţia de Bromus squarrosus şi Secale silvestre. Solurile nisi¬ 
poase sînt mai puţin evoluate, slab humificate, slab înţelenite, formate din 
nisipuri marine, constituite în condiţiile unui strat acvifer situat la o adîn¬ 
cime mai mare de 1,5—2 m. 


6.10^ PĂDURILE DE SĂLCII 

^ Acestea apar pe malurile Dunării sau ale gîrlelor ce s-au format din alu¬ 
viunile aduse de Dunăre sau de gîrle şi canale. Pe fîşiile înguste astfel for¬ 
mate cresc 9 specii de sălcii, din care menţionăm pe Salix triandra, S. fra- 
gilis, S. alba, S. herbacea^S. pur pur ea şi plopul alb (Populus alba). Aceste 
păduri se numesc zăvoaie^ 1 ' 

Pe maluri şi grinduri mai înecate apar sălcii mai mici, formînd aşa nu¬ 
mitele zăloage, compuse aproape exclusiv de salcia cenuşie {Salix cinerea). 
Aceste zăloage servesc de multe ori ca loc de cuibărit pentru stîrci galbeni, 
egrete mici, ţigănuşi, cormorani pitici şi stîrci de noapte, formînd vestitele 
colonii mixte de clocit. 

Astăzi pădurile de sălcii din zăvoaie sînt înlocuite prin plantaţii de plop 
superior, care au un randament economic superior (încrucişarea între plopul 
canadian şi negru). 

O importanţă deosebită au pădurile Letea şi Caraorman ce s-au format 
pe grindurile nisipoase cu acelaşi nume. Ele prezintă un amestec de di¬ 
ferite esenţe ca stejar, frasin, plop (alb, negru şi tremurător), salcie albă 
şi răchită, măr şi păr sălbatic, tei şi alun, la care se adaugă un subarboret 
bogat, format din porumbel, păducel, măcieş, voinicel, dracilă, lemn cîinesc, 
corn, sînger, călin, cătină albă, roşie. Foarte caracteristice sînt plantele agă¬ 
ţătoare, unele dintre ele consituind adevărate liane, ce au un aspect de vege¬ 
taţie tropicală, înalte pînă al 25 de metri ca: viţa sălbatică, iedera, hameiul, 
carpenul şi volbura. între acestea liana Periploca graeca este cea mai intere¬ 
santă: de origine mediteraniană îşi atinge aici răspîndirca cea mai nordică 
din Europa. 

Pe grindurile nisipoase apar de multe ori tufişuri mai întinse sau mai 
mici de cătină albă sau roşie (Tamarix germanica sau Hipophae rhamnoides). 

6.11. AVANDELTA 

Este o zonă situată în faţa gurilor Dunării şi se extinde la nordul şi la 
sudul acestora fiind puternic influenţată de apele Dunării iar în ultima vreme 
_d_e_ numeroasele amenajări efectuate în deltă. 

Salinitatea variată a apelor din această zonă determină schimbări con¬ 
tinue care influenţează deosebit biocenozele care se intalează. 

împotmolirea accentuată care se petrece în această zonă determină 
apariţia de golfuri mici numite melele sau musuri în care biocenozele plane - 
tonice sau bentonice, conţin atît forme marine cît şi forme de apă dulce. 

Bogăţia de hrană care apare ca rezultat al interacţiunii dintre Dunăre 
şi mare permite prezenţa unui număr mare de peşti marini şi dulciocli care 
găsesc aici locuri favorabile depunerii icrelor. Căderea permanentă pe fundul 
apei a organismelor vegetale şi animale planctonice, mai ales a celor de apă 
dulce care pier la o salinitate de 15% NaCl., a determinat dezvoltarea impor¬ 
tantă a bancurilor de scoici din genurile Mytilus şi Modiola. Aceste depozite 
formează o bază nutritivă favorabilă pentru sturioni iar dintre aceştia mai 
ales morunul. 

Cantităţile de plancton şi bentos, ce se formează în aceste zone sînt 
superioare celor obişnuite în Marea Neagră. Fitoplanctonul are două dezvoltări 
maximale primăvara şi vara, iar zooplanctonul în iulie şi august. în bentos 
apar două specii interesante de moluşte, Car diurn edule major şi Cardium 
edule var. lamarcki. 


6.12. FAUNA ORNITOLOGICĂ ŞI MAMALOGICĂ 
A DELTEI DUNĂRII 

Delta este şi un rai al păsărilor şi este foarte bogată şi în mamifere. Ea 
este din acest motiv o regiune de o valoare deosebită cinegetică. Din cele 
cca 300 de specii de păsări aproape 80 de specii clocesc în deltă, restul trec 
prin deltă primăvara şi toamna la migraţie sau vin în deltă ca oaspeţi de 
iarnă. Majoritatea aparţin tipului european însă unele aparţin şi altor tipuri 
ca mediteranean-tropical (Meropsapiastres), sau mediteranean, vultur ple¬ 
şuv sur (Gyps fulvus), vulturul pleşuv alb (Neophron perenopterus), lăcusta- 
rul (Pastor roseus), sau mongolic — vultur pleşuv negru (Aegypius monachus), 
vulturul mic (Aquila pomarina) , şoimul dunărean (Falco cherrug), acvila 
de stepă (Aquila nipalensis), potîrnichea de stepă (Syrrhaptes paradoxus), 
fîsa pintenată (Anthus richardi), pelicanul comun şi creţ (Pelecanus ono- 
crotalus, P. crispus), călifarul roşu (Casarea ferruginea), călifarul alb (Ta- 
dorna tadorna), culicul cu cioc întors (Recurvirostra avosetta) şi culicul cu 
picioare de barză (Rimantopus himantopus), dropia (Otis tarda), fîsa de 
cîmp (Anthus campestris). 

Tipul chinez este reprezentat prin egrataalbă (Ardeola alba), raţa ţigă¬ 
nească (Nyroca nyroca), lebăda mută (Cygnus olor), lopătarul (Platalea 
leucorodia), vulturul ţipător mare (Aquila clanga), cormoranul mare (Pha~ 
lacrocorax carbo). 

Tipului arctic aparţin păsările de pasaj precum urmează: gîrliţa mare 
şi mică (Anser albifrons şi Anser erytropus), gîsca cu inel pe gît (Branta 
bernicla), gîsca cu gîtul roşu (Branta ruficollis), sitarul ruginiu de mal 
(Limosa lapponica), raţa montană (Nyroca marila), şoricarul încălţat 

(Buteo lagopus), prundăraşul gulcrat (Charadrius hiaticula), prundăraşul de 
nisip (Charadrius dubius), lupul de marc mijlociu (Stercorarius pomarius) 
şi lupul de mare parazit (Stercorarius parasiticus). 

Tipului siberian aparţin: huhurezul cu coadă lungă (Strix uralensis), 
sturzul de iarnă (Turdus pilaris), fundacul polar (Colymbus articus), bo- 
dîrlăul moţat (Mergus serrator), bodîrlăul mic (Mergus albcllus), raţa cati¬ 
felată (Oidemia fusca), raţa neagră (Oidemia nigra), raţa sunătoare (Buce- 
phala clangula), raţa fluierătoare (Anas penelope), raţa cu frigare (Anas 
acuta), lebăda cîntătoare (Cygnus cygnus), fluierarul negru (Tringa ery- 
thropus), fluierarul cu picioare verzi (Tringa nebularia), surda (Lymno- 
criptes minimus), becaţina comună (Capella gallinago), fluierarul marc (Nu~ 
menius arquata). Interesantă este şi trecerea cocorului (Grus grus) care 
poate fi considerat ca o formă de trecere între tipul european şi cel siberian. 

Dintre mamifere se găsesc în deltă vidra (Lutra lutra), nurca (Mustela 
lutreola), nevăstuica marc sau hermina (Mustela nivalis), nevăstuica mică 
(Mustela ermina aestivea), pisica sălbatică (Felis silvestris), vulpea (Vulpes 
vulpes melanogaster ), iepurele (Lepus europaeus), mistreţul (Sus scrofa attila). 
lupul, foarte rar (Caniş lupus), cîinelc cnot (Nyctereutes procyonoides), bi- 
zamul (Ondalhra zibethica) şi nutria '(Myocaster coipus). Ultimele trei specii 
au imigrat în deltă în ultimii 25 de ani. 

Delta fiind refugiul unor păsări dispărute din Europa, ca şi a unor păsări 
aparţinînd diferitelor tipuri ornitologice şi de migraţie (5 căi de migraţie), 
delta a fost declarată monument natural, şi s-a oprit vînătoarca pentru 
toate speciile de păsări şi mamifere, din anul 1973. Astfel delta a devenit 
cel mai preţios şi important monument natural din Europa, în care cele mai 
rare animale, dar şi o floră şi vegetaţie unică au primit ocrotirea necesară 
spre perpetuarea lor în viitor. 

Astfel ţara noastră a ştiut să onoreze faptul, că este posesorul Deltei 
Dunării, o regiune unică în felul ei în Europa. 



7. ECOSISTEME ANTROPIZATE 


Sub această denumire au fost grupate un tip special de ecosisteme, cele 
care prezintă grade diferite de dependenţă faţă de om. Unele dintre acestea 
— lacurile de baraj şi cele de acumulare — sînt create de om, suferind ulterior 
în mică măsură influenţa acestuia. Alte ecosisteme sînt formate şi permanent 
dirijate, întreţinute de om. în lipsa intervenţiei sale ele ar degenera treptat, 
revenind la tipuri naturale de ecosisteme; este cazul iazurilor piscicole şi 
cel al agroecosistemelor. Un tip special îl constituie ecosistemele create şi 
aflate permanent sub supravegherea omului. în absenţa sa ele s-ar degrada 
rapid, fiind curînd înlocuite de ecosisteme total diferite. Este cazul iazurilor 
de epurare a apelor uzate şi îndeosebi al ecosistemelor urbane-satele şi oraşele. 

în cele ce urmează vom menţine schema de prezentare utilizată la descrie¬ 
rea ecosistemelor naturale, descriind mai întîi ecosistemele acvatice şi apoi pe 
cele terestre. 


7.1. LACURI DE BARAJ ŞI LACURI DE ACMUMULARE 

Lacurile de baraj şi lacurile de acumulare sînt ecosisteme cu trăsături 
particulare rezultate din condiţiile noi în care evoluează biocenozele atunci 
cînd se barează un curs de apă. într-adevăr, prin acumularea unui volum de 
apă, habitatul din zona inundabilă comportă modificări radicale ca urmare 
a anulării sau diminuării curentului apei, considerat ca factor ecologic. Aceasta 
are ca rezultat exponenţial înlocuirea biocenozelor preponderent rcofile prin 
biocenoze stagnofile. Ansamblul acestor modificări se realizează în cadrul 
unui proces amplu denumit succesiune ecologică. Trebuie să remarcăm însă o 
mare diversitate de desfăşurare şi evoluţie a acestui proces de succesiune de 
tipul rîu-lac. Aceasta rezultă din relaţiile şi intcrinfluenţelc dintre vechiul şi 
noul ecosistem. De exemplu, luînd în consideraţie durata de staţionare a 
apei într-o acumulare, C. S. Antoncscu distinge două categorii de lacuri 
artificiale: lacuri de baraj în care reţinerea apei durează ore sau zile şi lacuri 
de acumulare cu o durată a staţionării de ordinul lunilor sau anilor. 

Un exemplu caracteristic în acest sens îl reprezintă lacurile din sistemul 
hidroenergetic de pe Bistriţa — Carpaţii Orientali, între care lacul Bicaz este 
tipic de acumulare, iar lacurile din aval — Pîngăraţi, Vaduri, Bîtca Doamnei 
ş.a., sînt lacuri de baraj. 

7.1.1. FACTORII MEDIULUI 


7.1.1.1. FACTORII FIZICI ŞI CHIMICI 

în lacurile de baraj de tipul celui de la Pîngăraţi, datorită adîncimii mici 
de cca 10— 11 m, nu se realizează o stratificare termică tipic lacustră. în lacul 
Pîngăraţi, termica este imprimată de temperatura apei evacute din lacul 
Bicaz de la adîncimea tunelului de aducţiune. Cum acesta este situat la cca 
•40 m sub cota normală de umplere a Bicazului, temperatura lacului Pîngăraţi 
este în general scăzută, cu limite anuale de oscilaţie între 0—12°C. Adăugind 
la aceste condiţii o colmatare mai rapidă, comună tuturor lacurilor de baraj, 
rezultă că biocenozele acestora au o specificitate şi stabilitate mai redusă. 

Spre deosebire de acest tip, lacurile de acumulare se caracterizează prin 
biotopi şi biocenoze cu trăsături proprii. în această categorie intră marile 
lacuri deja construite: Bicaz, Vidraru (Argeş), Vidra (Lotru), Firiza ş.a. 
cărora li se vor adăuga încă 450 lacuri pînă în 1990. 

Luînd exemplul Bicazului, datorită adîncimii sale mari de cca 92 m, 
se realizează o stratificare termică tipic lacustră, funcţie de care se distinge 
spre suprafaţă o zonă euritermă sau cpilimnion cu oscilaţii anuale de la 0 la 
24°C; urmează o zonă a saltului termic sau metalimnion situată între 35—40 m 
şi o zonă stenotermă sau hipolimnion, corespunzătoare adîncimilor sub 40 m, 
în care valorile termice sînt cuprinse între 4—10°C. Astfel de regim termic, 
specific pentru majoritatea lacurilor de acumulare, se reflectă în distribuţia 
şi compoziţia biocenozelor şi îndeosebi în intensitatea proceselor metabolice 
ale hidrobionţilor. Tot ca urmare a regimului termic, se realizează bianual 
două faze de stagnaţie şi circulaţie a masei de apă, ceea ce contribuie la recir- 
cularea elementelor biogene şi prin aceasta la accelerarea proceselor de sinteză 
sau mineralizare a materiilor organice. 

în ceea ce priveşte oxigenarea apei lacurilor de acumulare, acest proces 
se află, pe de o parte într-o dependenţă fizică, dată fiind solubilitatea oxigenu¬ 
lui în apă în funcţie de temperatură, iar pe de altă parte într-o dependenţă 
biochimică şi chimică, exprimate prin consumul gazului în procesele de respi¬ 
raţie a organismelor şi mineralizare a substanţelor organice. Funcţie de aceste 
interferenţe, concentraţia oxigenului în lacurile de acumulare, reprezintă un 
indicator sintetic al proceselor biologice dintr-un lac, a îmbogăţirii sale în or¬ 
ganisme, a stadiului de evoluţie trofică. Distingem în acest sens lacuri bogate 
în oxigen, aflate în stadiul oligotrof şi lacuri cu oxigenare scăzută sau chiar 
absentă, ajunse la eutrofizare. Evident, între aceste două extreme sînt nume¬ 
roase tipuri intermediare. 

O altă caracteristică a lacurilor de acumulare o reprezintă oscilaţiile mari 
de nivel, datorate modificării sezoniere a raportului dintre debitul de apă acu¬ 
mulat şi cel deversat prin turbinele hidrocentralelor. Obişnuit, debitele mari 
de primăvară, depăşesc debitul de funcţionare a turbinelor, ceea ce duce la 
creşterea nivelurilor. Procesul este invers spre toamnă şi iarnă. La Bicaz aceste 
oscilaţii anuale ajung pînă la 25—30 m pe verticală. Zona litorală este astfel 
expusă unei alternanţe a apei cu uscatul, ceea ce împiedică fixarea vegetaţiei 
acvatice. Aceasta este şi una din marile deosebiri dintre lacurile de acumulare 
şi cele naturale; cele din urmă au o zonă litorală cu vegetaţie abundentă 
care imprimă o anumită intensitate proceselor biologice lacustre. 

Biotopului lacurilor de acumulare le este specifică şi o mare presiune 
hidrostatică a cărei influenţă se manifestă selectiv în distribuţia biocenozelor. 



Tot ca o consecinţă a adîncimilor mari, zona fotică sau trofogcnă — favo¬ 
rabilă fotosintczci este mult redusă în raport cu zona afotică — trofolitică. 
în lacul Bicaz stratul de apă străbătut de lumină ajunge pînă la 25 m în timp 
ce restul masei de apă este cuprins de întuneric, rcprezcntînd doar un mediu de 
dispersie şi descompunere a materiei organice. 

7.1.2. FORMAŢIUNI BIOCENOTICE ÎN LACURILE DE ACUMULARE 
ŞI DE BARAJ 

în condiţiile în care zona litorală, prin absenţa macrofitelor, are o semni¬ 
ficaţie redusă pe planul productivităţii biologice, procesele biocenotice care se 
realizează în masa apei, deci în pelagialul lacurilor de acumulare, capătă o 
pondere deosebită. 


7.1.2.1. PELAGOSUL 

Biotopul pelagic este populat de neuston, plancton şi necton. Neustonul 
şi planctonul sînt biocenoze tipice; nectonul este o asociaţie de animale înotă¬ 
toare. 

Neustonul, biocenoză a peliculei de apă aflată la zona de contact dintre 
mediul aerian şi cel acvatic, este puţin studiat în lacurile de baraj şi cele de 
acumulare. în structura sa intră specii de bacterii, alge, protozoarc, cladoceri 
etc. 

Planctonul este compus din fitoplancton, zooplancton şi bacterioplancton. 

Fitoplanctonul constituit din diferite specii de alge realizează producţia 
primară predominantă în ecosistem, reprezentînd baza piramidei trofice. Deşi 
în compoziţia calitativă a fitoplanctonului unui lac de acumulare se pot iden¬ 
tifica un număr mare de specii, producţia primară este realizată îndeosebi 
de aşa-numitcle forme de masă sau dominante. Uneori, dintre acestea, unele 
specii se desprind într-o dezvoltare explozivă realizînd o adevărată „înflorire" 
algală. Asemenea „înfloriri" sînt caracteristice în special lacurilor eutrofe, 
reflectînd o disponibilitate crescută a clementelor biogene utilizabile în foto- 
sinteză. în acelaşi timp însă, înfloririle frecvente dintr-un lac semnifică o anu¬ 
mită degradare a calităţii apei datorită încărcării organice peste limitele cerute 
pentru apa potabilă, pentru condiţiile agremcntalc sau chiar piscicole. Rezultă 
de aici importanţa practică a cunoaşterii aprofundate a ecofiziologiei fito¬ 
planctonului. Asemenea cercetări au fost efectuate asupra lacurilor Bicaz, 
Vidraru şi Porţile de Fier de către M. O 11 e a n, V. Z a n o s c h i şi 
I. C ă r ă u ş. De exemplu, în cazul lacului Bicaz, fitoplanctonul a cunoscut 
numeroase schimbări calitative şi cantitative în evoluţia sa. în primul an, o 
dezvoltare abundentă a cunoscut-o alga diatomee Asterionella formosa. 
fenomenul s-a repetat şi în lacul Vidraru. După cîţiva ani alga dominantă a 
devenit Dinobryon sertularia, iar în ultima perioadă de timp Oscillatoria rubes- 
cens. Evident, dezvoltarea calitativă şi cantitativă a fitoplanctonului se 
modifică nu numai anual ci chiar de la un sezon la altul sau în diferite zone ale 
lacului, considerate pe orizontală sau verticală. 

Valorile medii ale producţiei primare fitoplanctonice determinate în 
lacul Bicaz au fost de 1,5—2,5 mg/l 0 2 în 24 ore, ceea ce indică un grad de tro- 
ficitate comun lacurilor mezotrofe. 

Pornind de la această bază trofică pe care o realizează fitoplanctonul 
lacurilor de acumulare se vor defini nivelurile de dezvoltare a consumatorilor 
de diferite grade. 

Zooplanctonul este cel mai intim corelat cu fitoplanctonul. Grupele 
zooplanctonice dominante în lacurile de acumulare sînt rotifcrele, cladocerii 
şi copcpodele. Acestea sînt reprezentate prin specii comune sau caracteristice 
unor lacuri, după cum acestea sînt situate în zone montane, colinare sau de 
cîmpie. 

în cadrul populaţiilor zooplanctonice întîlnim de asemenea forme domi¬ 
nante care realizează aglomerări sub forma unor „nori planctonici", cu distri¬ 
buţii zonale în anumite perioade ale anului. Cercetările efectuate de R o d i c a 
şi C. R u j i n s c h i în lacul Bicaz, au evidenţiat faptul că există o succesiune 
a dominanţelor. Astfel, rotiferul Asplanchna se dezvoltă abundent în special 
în luna mai, în orizontul 0—10 m, în timp ce cladocerul Daphnia hyalina 
şi copepodul Macrocyclops distinctus domină în lunile de vară-toamnă, la 
orizonturi variabile. 

Biomasa maximă a zooplanctonului se realizează în lunile septembrie- 
octombrie ajungînd la 26 mg/mc. Prin prezenţa sa zooplanctonul asigură hrana 
puietului de peşti şi a peştilor planctonofagi, avînd prin aceasta valoare tro¬ 
fică proprie, care se adaugă roiului său de purificator ai apei prin filtrarea şi 
consumarea unor particule din apă, în special alge. 

Nectonul lacurilor de acumulare este reprezentat prin populaţiile piscicole. 
Interesul deosebit ai publicului pentru ihtiofaună, atît ca bun alimentar cît 
şi ca sursă de deconectare, a antrenat eforturi deosebite de cunoaştere şi dez¬ 
voltare a acestei componente a ecosistemului. S-a consiatat astfel că numai o 
parte din peştii zonelor inundabile au devenit comuni lacurilor de acumulare. 
De exemplu, la Porţile de Fier se estimează prezenţa dominantă a ccgăi 
(Acipenser ruthenus), crapului (Cyprinus carpio) şi somnului (Silurus gla- 
nis), concomitent cu diminuarea porcuşorului (Gobio gobio) şi scobarului 
(Chondrostoma nasus ). 

în lacul Bicaz s-au dezvoltat succesiv: boişteanul (Phoxinus phoxinus), 
obletele (Alburnus alburnus) şi scobarul (Chondrostoma nasus) şi s-au diminuat, 
salmonidcle: păstrăvul de rîu (Salmo trutta fario), lostriţa (Hucho hucho) 


7.1.2.2. BENTOSUL 

Sedimentele lacustre reprezintă biotopul preferat nu numai pentru bacte¬ 
rii ci şi al altor grupe de organisme: nevertebrate, peşti sau alge (în zona fotică). 
Toate alcătuiesc acea grupare funcţională a ecosistemului denumită bentos. 
Compoziţia şi evoluţia biocenozelor bentonice din lacurile de acumulare eviden¬ 
ţiază numeroase procese adaptative în cadrul succesiunii ecologice. De fiecare 
dată cînd se formează un lac de acumulare arc loc o selecţie în cadrul cenozelor 
bentonice care va fi cu atît mai rapidă şi profundă cu cît caracterul lotic al 
ecosistemelor anterioare era mai pronunţat. De exemplu, în timp ce prin for¬ 
marea lacului Bicaz, pe cursul unui rîu de munte cu faună preponderent rcofilă 
au supravieţuit numai cca 13% din speciile biocenozelor bentonice anterioare, 
în lacul de acumulare Gorki de pe fluviul Volga, cu apă lent curgătoare şi nu¬ 
meroase bălţi în albia majoră, s-au păstrat cca 82% din speciile bentonice ale 
zonei inundabile. Pe măsura stabilizării acestor ecosisteme, populaţiile bento¬ 
nice se specializează în valorificarea diferenţiată a resurselor şi condiţiilor de 
reproducere, realizînd distribuţii particulare în timp şi spaţiu. Evidenţiem în 
acest sens zoocenozele bentonice din lacul Bicaz: cele care au ca dominante 
chironomidele, prin speciile Chironomus plumosus şi Ch. semireductus, popu¬ 
lează zonele de afluenţă pînă la 15—20 m adîncime; altele, în care domină 

tubificidcle, prin Tubifex tubifex, uneori exclusiv, habitează zonele profundale 
ale lacului. Compoziţia bentofaunei, datorită numeroaselor particularităţi 
adaptative, a constituit pentru limnologi un criteriu prioritar de clasificare a 
lacurilor (I. Miron şi Fr. S i m a 1 c s i k). 

Acţiunea reducătorilor în ecosistem. Odată cu moartea organismelor 
fito- şi zooplanctonice, acestea devin încă din pclagial substratul de dezvoltare 
a bacterioplanctonului, care contribuie astfel la descompunerea materiilor or¬ 
ganice şi reintrarea diferiţilor compuşi în circuitul biogco-chimic. 

Cercetările minuţioase efectuate multianual asupra microorganismelor 
bacteriene din lacul Bicaz de către C. Măzăreanu, Florica Simal- 
csik şi Adriana Luca, au evidenţiat rolul fiziologic al diferitelor 
grupe de germeni în circuitul materiei şi energiei în ecosistem. Activitatea 
bacteriană cea mai intensă se dezvoltă în sedimentele lacurilor de acumulare 
unde se acumulează întreaga materie organică rezultată din „ploaia biolo¬ 
gică" sau cea alohtonă adusă de afluenţi. într-un gram de mîl umed pot fi 
determinate sute de milioane sau miliarde de celule bacteriene. Ue exemplu, 
în lacul Bicaz, numai din grupul amonificatorilor s-au determinat 15 milioane 
celule la un gram de mîl. 

7.1.3. IMPORTANŢA ECONOMICO - PISCICOLA A LACURILOR 
DE BARAJ ŞI A LACURILOR DE ACUMULARE 

Preocupări susţinute au fost şi sînt pentru îmbogăţirea compoziţiei cali¬ 
tative a ihtiofaunei, plecîndu-sc de la ipoteza valorificării depline a bazei 
trofice. Treptat însă, s-a constatat că influenţa factorilor limitativi pentru 
micro- şi macroflora acvatică se reflectă în nivelul scăzut al productivităţii 
biologice a lacului şi prin aceasta asupra producţiei piscicole. Ipoteza apor¬ 
tului de nutrienţi pentru stimularea vegetaţiei este exclusă datorită reacţiei 
în lanţ care duce la degradarea calităţii apei. în aceste condiţii, lacurile de 
acumulare se pretează foarte bine pentru valorificarea piscicolă prin practi¬ 
carea acvaculturii. Această soluţie este compatibilă cu conservarea calităţii 
apei. în plus, acvacultura presupune desprinderea de hazard, de culegerea 
a ceea ce s-ar putea pescui la un moment dat în apă. Rezultatele obţinute în 
acest sens la lacul Bicaz în acvacultura păstrăvului confirmă perspectiva 
acestei activităţi în lacurile de acumulare, ceea ce va duce la valorificarea 
superioară a zonelor lacustre. 


7.2. IAZURI ŞI HELEŞTEIE PISCICOLE 

în accepţia actuală a limnologiei un iaz, sau un helcşteu, ca şi un lac sau 
un rîu, reprezintă un ecosistem, adică o unitate ecologică formată din mediu 
plus vieţuitoare, din biotop şi biocenoză. Asemenea lacuri de acumulare, iazu¬ 
rile şi heleşteiele sînt creaţii artificiale ale omului şi se deosebesc de japşe, 
bălţi şi lacuri, ce reprezintă acumulări naturale de ape în mici scobituri ale 
scoarţei pămîntului. 

Iazul este un ecosistem artificial, amenajat în scopul obţinerii unor 
producţii apreciabile de peşte, cît şi pentru folosirea rezervei de apă în alte 
scopuri practice (morărit, adăpost, agrement etc.). Un iaz este o acumulare de 
apă amenajată de regulă pe fundul unor văi mici sau a unor albii părăsite ori 
cu debit redus, afectînd în general terenuri agricole ineficiente, izlazuri nepro- 

ductive, mlaştini sau sărături din lunci, sau zone cu stufării şi păpurişuri. 
Acest bazin acvatic se formează prin ridicarea unui baraj din pămînt (iezătură) 
de-a curmezişul văii, în spatele căruia se adună apă de ploaie sau din izvoare, 
care se adaugă apei provenite din pîrîul iezăturii. Forma bazinului de acumulare 
este determinată de relieful terenului (patului) pe care a fost amenajat. Iazu¬ 
rile se pot amenaja succesiv (în trepte) sau disparat de-a lungul unei văi. Aceste 
amenajări presupun o investiţie minimă în raport cu heleşteicle sau alte sis¬ 
teme de creştere a peştilor. 

Heleşteiele sînt bazine cu apă special amenajate, pe locuri plane, de 
regulă în regiunile colinare şi de şes, destinate pisciculturii sistematice, unităţi 
productibile compatibile unor producţii intensive controlate. Apa este reţinută 
în heleşteu cu ajutorul ridicăturilor naturale de pămînt sau cu diguri, care-i 
conferă bazinului forme geometrice bine definite. Heleşteul se alimentează 
gravitaţional sau prin pomparea apei dintr-o apă curgătoare. 

Iazurile şi heleşteiele sînt bazine acvatice de mică adîncimc (în medic 
0,7—0,8 m) şi suprafeţe diferite în funcţie de rezerva de apă şi conformaţia 
terenului. Din punct de vedere piscicol heleşteiele sînt superioare iazurilor 
intrucît terenul plan permite o compartimentare optimă a bazinelor; sînt 
ferite de inundaţii şi colmatări aluvionare; se poate organiza alimentarea şi 
scurgerea apei în mod independent; nivelul poate fi menţinut în funcţie de 
necesităţi, iar faptul că sînt complet vidabile conferă posibilitatea prelucrării 
fundului, precum şi aplicarea unor amendamente şi îngrăşăminte. 

Relativ instabile în timp şi spaţiu, iazurile şi heleşteiele au în general o 
viaţă scurtă şi o evoluţie spre maturitate strîns legată de intensitatea proceselor 
biologice care au loc în masa apei şi zonele învecinate. Toate aceste procese 
sînt o rezultantă a interrelaţiilor dintre organisme şi mediul abiotic, dintre 
biocenoză şi biotop. 


7.2.1. FACTORII MEDIULUI 
7.2.1.1. FACTORII FIZICI ŞI CHIMICI 

Principalii factori ce caracterizează biotopul acestor ecosisteme sînt apa 
.şi sedimentul, de pe fundul bazinelor. De mare importanţă pentru desfăşurarea 
proceselor de viaţă din aceste ecosisteme mici ca întindere este şi climatul 
zonei în care se găsesc iazurile şi heleşteiele, ştiut fiind faptul că în apele stătă¬ 
toare în general stabilitatea condiţiilor de viaţă este hotărîtoare pentru defi¬ 
nirea cantitativă şi calitativă a proceselor biologice. Cu cît o apă este mai mare, 
cu atît mai mult condiţiile ecologice sînt mai stabile şi mai independente m 
cadrul natural, astfel un lac este un mediu mai stabil decît o baltă, iar un iaz 
mai stabil decît o japşă sau un heleşteu, în iazuri condiţiile fizico-chimice ale 
apei depind în primul rînd de natura solului şi de nivelul precipitaţiilor. Topi¬ 
rea zăpezilor şi ploile diluează apa primăvara şi în verile ploioase, iar o secetă 
în sezonul cald determină prin evaporarea apei o concentrare a acesteia în 
săruri nutritive. Adîncimea mică a masei de apă face ca iarna iazurile să 
îngheţe pînă la fund, iar un vînt mai puternic în anotimpurile de tranziţie 
poate tulbura întreaga masă de apă. 

Fiind ecosisteme cu destinaţie preponderent piscicolă, calitatea apei inte¬ 
resează în special din acest punct de vedere. Oxigenarea masei de apă consti¬ 
tuie una din caracteristicile cu bază în bonitarea iazurilor. în condiţiile unifor¬ 
mităţii termice produsă de curenţii de convecţie, concentraţia oxigenului se 

menţine ridicată pînă la orizonturile de fund, iar în perioadele de stratificaţii 
termică, la suprafaţă oxigenarea este mai bună, ca diminuînd în orizonturile 
de la contactul cu sedimentele. Pe lîngă variaţiile sezoniere şi nictemeralc ale 
concentraţiilor oxigenului din apă determinate în mare măsură de tempera¬ 
tura aerului de deasupra bazinului, nivelul acestui gaz dizolvat este în strînsă 
legătură cu activitatea fotosintctică a algelor verzi şi macrofitelor acvatice 
care populează biotopul respectiv. Cantitatea de oxigen dizolvat reprezintă 
o rezultantă a celor două procese fiziologice antagoniste sub acest aspect: 
respiraţia organismelor vii — proces consumator de oxigen — şi fotosinteza 
producătorilor primari de materie organică — proces furnizor de oxigen. Por- 
nindu-se de la acest bilanţ se constată apariţia unor momente de impas, în 
general dimineaţa, cînd fotosinteza nu este suficient de intensă pentru a com¬ 
pensa consumul de oxigen folosit în respiraţie, nivelul oxigenării apei diminuînd 
pînă la valori de 1—2 mg/l şi producînd asfixierea peştilor. 

în ceea ce priveşte concentraţia de nutrienţi apa iazurilor este, în general, 
bogată în compuşi minerali şi organici, schimburile chimice cu solul făcîndu-se 
foarte intens iar activitatea descompunătoare a bacteriilor fiind factorul ce 
compensează rezervele de nutrienţi în sol. în plus, fiind ecosisteme antropi- 
zatc, omul poate interveni periodic cu amendamente şi îngrăşăminte minerale 
şi organice în scopul creşterii producţiei biologice naturale. 

Solul ca factor abiotic, constituie substratul pe care se găseşte apa iazu¬ 
lui şi care eliberează treptat nutrienţi ca un adevărat rezervor. Interrclaţia 
apă-sol afectează 15—30 cm din straturile de la fundul iazului. Cele mai bune 
rezultate se obţin prin amenajarea iazurilor pe soluri agricole de calitate supe¬ 
rioară, însă acest lucru este mai puţin posibil întrucît aceste soluri sînt mai 
rentabile pentru agricultură, pentru iazuri amenajîndu-se soluri argiloase 
sau argilo-nisipoase, mlaştini sau sărături din lunci neproductive. Prin pisci- 
cultură aceste soluri se redau circuitului economic, se însănătoşesc, iar caracte¬ 
risticile hidrobiologice ale iazurilor şi helcşteielor constituie consecinţa unor 
lucrări de amenajare şi ameliorare a unui sol pretabil pisciculturii. Astfel, 
terenurile sterile, permeabile, se pregătesc prin colmatări aluvionare şi îmbo¬ 
găţirea rezervei de mîl organic, iar după utilizarea iazului 2—3 ani se execută 
o desecare pentru lăsare „la odihnă", uneori pînă la un an, în scopul minerali¬ 
zării resturilor vegetale şi îmbogăţirii solului în acizi humici. Sînt contraindicate 
pentru piscicultură solurile nisipoase şi pietroase, întrucît fauna bentonică 
nu se poate dezvolta în condiţii optime. 

7.2.2. BIOCENOZELE 

Iazurile şi heleşteiele constituie ecosisteme aparte, ale căror asociaţii de 
organisme nu seamănă cu biocenozele din apele stătătoare naturale. Un iaz 
sau un helcşteu nu poate fi divizat în litoral şi profundal şi nu prezintă nici 
zonarea masei de apă şi a asociaţiilor vegetale şi animale caracteristică bazinelor 
stătătoare mari. în bălţi şi în iazuri singura zonă bine dezvoltată este zona 
litorală, care este şi cea mai productivă. Adîncimea iazurilor fiind mică, în¬ 
treaga masă de apă este luminată şi bine încălzită, macrofitele acvatice şi 
organismele planctonice sînt dezvoltate corespunzător. Fauna bentonică arc 
la dispoziţie un bogat detritus organic, iar bacteriile descompunătoare redau 
producătorilor primari produsele mineralizării materiilor organice, toate acestea 
se finalizează prin realizarea de condiţii favorabile dezvoltării unei faune 
piscicole bogate. Iazurile mici adăpostesc adesea o singură specie de plante 

acvatice, dc pildă Elodea, Lemna, Batrachium. Cu cit iazul este mai mare, cu 
atît vegetaţia acestuia este mai nuanţată. 

în iazurile şi heleşteiele piscicole indiferent de mărimea lor se disting bio¬ 
cenoze ce sînt caracteristice masei de apă şi biocenoze caracteristice părţii 
fundice a bazinului. Şi în cazul iazurilor sau al heleşteelor se poate vorbi de 
pelagos—comunitate de viaţă pentru biocenozele din masa apei, şi de bentos — 
comunitate dc viaţă pentru biocenoza bentică. Considerăm necesar a face 
această distincţie avînd în vedere că unele biocenoze au ca suport şi ca mediu 
de viaţă apa, iar altele partea de fund a bazinului formată din mîl organic sau 
un alt tip de substrat. 

Pelagosul. în masa apei din iazuri şi helcşteie există două biocenoze 
neusionul şi planctonul plus o asociaţie de organisme animale ce formează 
nectonul. 

a) Neusionul, biocenoza peliculei liniştite de la suprafaţa apei, este for¬ 
mat din organisme adaptate condiţiilor de viaţă de aici. în structura neusto- 
nului se găsesc numeroase specii de bacterii, alge, protozoarc, rotiferi, unele 
cladocere ctc. în condiţiile unei dezvoltări intense ele conferă apei un aspect 
caracteristic. Apa arc uneori reflexe roşiatice datorită dezvoltării masive a 
speciei Euglena sanguineea, alteori are reflexe verzui ca urmare a dezvoltării 
în exces a speciilor de alge din genul Chlamydomonas. 

b) Planctonul este o biocenoză bine dezvoltată. în componenţa sa 
intră bacterii, fitoplancton şi zooplancton. Bacteriile sînt indispensa¬ 
bile şi constituie o componentă permanentă a planctonului. Rolul lor 
constă în a descompune organismele vegetale şi animale moarte. Fitoplanctonul 
iazurilor şi hcleşteielor diferă de cel al lacurilor mari. Majoritatea speciilor 
nanoplanctonice sînt protococale şi flagelate (Ceratium, Euglena etc .). Bogă¬ 
ţia în acizi humici permite dezvoltarea speciilor de cloroficee Gonium, Pando- 
rina, Eudorina, răspîndite în masa apei. în pătura superficială a apei tot din 
cloroficee bine reprezentate sînt specii ale genului Valvox. Diatomeelc popu¬ 
lează planctonul prin diferite specii ale genurilor Nitzschia, Melosira etc. Ca 
şi fitoplanctonul. zooplanctonul iazurilor şi hcleşteielor diferă de cel lacustru. 
Componenta de bază a zooplanctonului o formează microcrustaceele. Ele sînt 
bine dezvoltate în iazurile bogate în hrană naturală. Speciile de cladocere 
şi copepode (microcrustacec) prezintă mare importanţă pentru hrana puietu¬ 
lui de peşte. Dintre cladocere specii frecvent întîlnite în zooplancton sînt 
Daphina tnagna, D. pulex, Bosmina longirostris, Chydorus sphaericus iar 
dintre copepode des întîlnite sînt specii ale genurilor Cyclops, Diaptomus, 
Canthocamptus etc. 

în general planctonul iazurilor şi hcleşteielor este format ditr-un amestec 
de specii caracteristice zonelor litorale şi pelagiale din lacuri. Acest lucru face 
ca biocenoza să prezinte o mare bogăţie de specii, mai ales în iazurile mari. 
Cu cît un iaz este mai mic cu atît bogăţia în specii planctonice este mai mică. 

Asemănător situaţiei din lacuri şi bălţi, organismelor planctonice din 
iazuri şi heleşteie le sînt caracteristice migraţiile pe verticală în funcţie de 
intensitatea luminii. Ziua fitoplanctonul urcă la suprafaţa iazului, fotosin- 
teza desfăşurîndu-se intens, iar noaptea, în căutare de hrană, migrează spre 
orizonturile superficiale norii de zooplancton. 

c) Nectonul este prezent atît în iazuri cît şi în heleşteie. Reprezentanţii 
acestei asociaţii sînt peştii, amfibienii, unele reptile, păsările. Formele tipice în 
această asociaţie o reprezintă peştii. Iazurile şi heleşteiele sînt populate de 
specii de peşti urmărind interesele omului, care de fapt le şi dirijează. Iazurile 

şi heleşteiele de tip ciprinicol sînt populate cu specii de crap, caras, caracudă, 
lin, babuşcă, biban şi ştiucă, iar în cele de tip salmonical cu specii de salmonide 
(păstrăv). Peştii reprezintă în cele mai multe cazuri veriga finală a lanţului 
trofic şi clementul cel mai semnificativ în aprecierea productivităţii biologice 
naturale a acestor categorii de ecosisteme. Alte specii nectonice, dar nu exclusiv 
nectonice sînt amfibienii Rana, Bombina, Bufo, Pelobales, iar dintre reptile 
şarpele de apă (Natrix tessellata) şi broasca ţestoasă de apă (Emis orbicularis ). 
Aici mai pot fi întîlnite unele păsări de apă şi unele mamifere rozătoare ca 
vidra (Lutra lutra), guzganul de apă (Arvicola terrestris), bizamul (Fiber 
zibethicus), şoarecele cu bot ascuţit (Neomys fodiens). Majoritatea produc 
daune gospodăriilor piscicole, dar contribuie şi la menţinerea echilibrului 
ecologic. 

Bentosul este format din numeroase populaţii de plante şi animale. 
Ca şi în lacuri sau bălţi, aici se disting macrofitobentosul, microfitobcntosul, 
pcrifitonul, zoobentosul. 

a) Macrofitobentosul este reprezentat, în funcţie de bazin, prin specii de 
macrofitc palustre, macrofite acvatice emerse şi submerse. Macrofitele palustre 
cu „tulpină tare", silicificată sînt de mică importanţă piscicolă. Tulpinile lor 
formează depozite celulozice greu putrescibile. în unele situaţii această vege¬ 
taţie împreună cu plantele plutitoare şi submerse se dezvoltă exploziv, ducînd 
la autodistrugerea lentă a ecosistemului prin colmatare biologică. Rolul 
pozitiv al macrofitelor palustre aflate într-o centură de 4—5 m lăţime este 
de a proteja digurile de acţiunea distrugătoare a valurilor şi de a servi ca suport 
pentru dezvoltarea perifitonului. în structura centurii de plante sînt specii 
de stuf (Phragmites communis), papură (Typha angustifolia, T. latifolia), 
pipirigul (Scirfus lacustris), rogozul (Carex gracilis), coada calului (Equi- 
setum palustre) etc. 

Macrofitele cu frunze natante populează zonele mai puţin circulate de ambar¬ 
caţiuni şi cu apă de adîncimi mai mici; unele pierd total legătura cu substratul. 
Sînt lipsite de importanţă pentru fauna piscicolă, fiind chiar păgubitoare în 
situaţia în care se dezvoltă excesiv. Sub covorul format din frunzele acestor 
plante dezvoltate în exces apa este rece, obscură, fitoplanctonul foarte slab 
dezvoltat, tulpinile plantelor acvatice şi detritusul intră în putrefacţie cu 
eliberarea de CH 4 şi C0 2 , oxigenul dizolvat se află în cantităţi reduse, iar pro¬ 
ducţia piscicolă este compromisă. Exemple de plante cu frunze plutitoare: 
nufărul alb (Nymphaea alba), nufărul galben (Nuphar luteum) şi ciulinul 
(Trapa natans) dintre cele cu rădăcini fixate în sol şi iarba broaştelor (Hydro- 
charis morsus ranne), lintiţa (Lemna minor, L. trisulca şi L. gibba) şi peşti- 
şoara (Salvinia natans), dintre cele cu rădăcinile libere în masa apei. 

Macrofitele submerse sînt elemente floristice utile în iazuri şi heleşteie 
dacă nu se înmulţesc exploziv. Acestea îmbogăţesc apa în oxigen şi au rol de 
substrat pentru perifiton, icrele unor peşti ş.a. Flora submersă formează o 
sursă importantă de hrană pentru peştii macrofitofagi. Dintre plantele submerse 
sînt întîlnite broscariţa (Potamogeton crispus, P. pectinatus, P. perfoliatus, 
P. pusillus), cosorul (Ceratophyllum demersum), piciorul cocoşului (Raunun- 
culus circinatus), brădişul (Myriophyllum spicatum), sîrmuliţa (Valisneria 
spiralis) şi ciuma apei (Elodea canadensis) etc. 

b) Microfilobentosul este format de numeroase şi variate asociaţii de alge 
silicioase (diatomee) cărora li se adaugă şi unele specii de alge verzi sau al¬ 
bastre. 

c) Perifitonul este format din organisme acvatice ce se dezvoltă pe tulpi¬ 
nile macrofitelor şi alte suporturi. El cuprinde specii alge: diatomee (Melosira 
varians, Synedra acuş etc.), cloroficee filamentoase (Tribonema, Spirogyra 
şi Oedogonium) în asociaţie cu algele cianoficee. Unele alge ca Spirogyra sau 
Zygnema sînt dăunătoare pisciculturii în sensul că, deşi îmbogăţesc apa în 
oxigen, colmatează iazul şi înfundă lucrările de artă pentru evacuarea apei 
din bazine, în condiţiile dezvoltării explozive. 

în asociaţie cu algele, în perifiton se dezvoltă o faună epifitică, formată 
din numeroase larve de insecte acvatice cum sînt tendipedele (Cricotopus 
silvestris, Tanytarsus lauterborni) , efemeroptere (Caenis lactea, Clocon sp.J cît 
şi unele specii de odonate. Numărul organismelor acvatice ce populează plan¬ 
tele subacvatice este foarte numeroasă. Exemplu, de pe o singură tijă de 
Myriophyllum au fost colectate 650 larve de tendipedidc (insecte acvatice). 
De asemenea, plantele submerse mai sînt populate de unelegasteropode subacva¬ 
tice (Planorbis pianorbis, Litnnea ovala, Physa Jontinalis, Viviparus viviparus). 

d) Zoobenlosul cuprinde organismele de pe fundul iazurilor şi heleşteielor. 
Fac parte din această biocenoză un imens număr de organisme macroscopice, 
cum sînt larvele de insecte acvatice, ostracode, lamelibranhiate, gasterpode, 
diferite specii de viermi tubificide etc. Bogăţia în peşti a unei ape stătătoare 
depinde în primul rînd de abundenţa faunei de fund şi apoi de fauna plutitoare 
din masa apei. 


7.2.3. PROCESE ECOLOGICE 

Caracterul de unitate limnologică a unui iaz sau a unui heleşteu este dat 
nu numai de întrepătrunderea spaţială a biotopului cu biocenoza, ci şi de in¬ 
fluenţele lor reciproce. Condiţiile ecologice speciale din iazuri şi heleşteie de¬ 
termină o serie de adaptări ale organismelor biocenozelor respective. Astfel, 
datorită volumului mic de apă, deci a dependenţei condiţiilor de viaţă ale 
organismelor vii de variaţiile factorilor cadrului natural, cît şi a specificului 
acestor bazine de a fi periodic vidate, organismele ce populează aceste bioto- 
puri au durata de dezvoltare şi maturitate sexuală mai scurte decît aceleaşi 
specii din lacurile mari. Condiţiile ecologice foarte variabile determină prin 
adaptare o scădere a sensibilităţii organismelor, multe dintre ele dînd naştere 
la forme de rezistenţă în care traversează perioada cînd iazul este vidat sau 
îngheţat, iar la revenirea condiţiilor favorabile viaţa se reia în mod normal. 

Structura şi bogăţia solului în elemente nutritive determină într-o înlăn¬ 
ţuire de influenţe care condiţionează producţia piscicolă. Fiind bine luminat 
şi încălzit, fundul iazurilor favorizează o descompunere corespunzătoare a 
detritusului organic cu eliberarea nutrienţilor fitoplanctonului şi macrofi¬ 
telor acvatice care, prin intermediul zooplanctonului, servesc ca hrană pentru 
peştii planctonofagi sau macrofitofagi. O dezvoltare accentuată a macro- 
florei şi fitoplanctonului, cît şi o utilizare a iazului în scop piscicol mulţi ani 
fără perioade „de odihnă", produce secătuirea rezervei de nutrienţi şi o col- 
matare improprie unor producţii rentabile. 

între diferitele grupe de organisme din iaz se realizează anumite corelaţii 
sau antagonisme care impun o funcţionalitate a ecosistemului. Astfel, în pe¬ 
rioadele de maximă dezvoltare a algelor verzi, cele albastre diminuează 
numeric, iar succesiunea perioadelor cu temperatură diferită are ca răspuns 
o dezvoltare eşalonată a diferitelor grupe de organisme. în perioadele reci. 


250 



în bioderma epifitică domină diatomeele, care sînt succedate de cloroficee şi 
cyanoficee în perioadele calde. 

în devenirea lor, aceste ecosisteme urmează un proces treptat de maturare 
de evoluţie progresivă. Spre deosebire de lacurile mari, unde evoluţia troficită- 
ţii se face în timp îndelungat şi se continuă de la un an la altul, la iazuri, pe 
parcursul unui an, în paralel cu multiplicarea vegetaţiei, se parcurg în mic 
toate fazele de eutrofizare, se continuă de la un anumit nivel în anul următor 
şi odată cu golirea bazinului, procesele se întrerup, urmînd a se relua după 
perioada de refacere, sau după trecerea anotimpului rece, la cele ce se videază 
în fiecare toamnă. 

în iazurile în care nu există condiţii de asanare (iazul Frăsinet), în anumite 
perioade de evoluţie se ajunge la un stadiu avansat de colmatare biologică, 
care se caracterizează prin dezvoltarea excesivă a vegetaţiei de macrofite şi 
scăderea productivităţii piscicole naturale. în aceste situaţii se procedează 
la cosirea vegetaţiei, asanarea bazinului pentru un an, în scopul favorizării 
proceselor de mineralizare a depozitelor de resturi vegetale şi detritus, după 
care se reia utilizarea iazului în scop piscicol. O metodă mai modernă utilizată 
la iazul Frăsinet unde colmatarea cu macrofite ajusese să cuprindă în anul 
1967 peste 95% din suprafaţa bazinului, a fost popularea în anul 1968 cu o 
specie de peşte macrofitofag Ctenopharyngodon idella, „cositoare vie", care s-a 
dovedit a fi un excelent ameliorator al condiţiilor ecologice din acest tip de 
ecosisteme, cu rezultate evidente chiar în primul an după populare. în felul 
acesta fenomenul de autodistrugere a iazului a fost întîrziat, iar defrişarea 
biologică a macrofitelor a însemnat, de fapt, integrarea acestora în lanţul 
trofic a cărei verigă finală este peştele. Deci, adăugarea la producătorii pri¬ 
mari cu importanţă pentru fiziologia ecosistemului şi a macrofitelor acvatice, 
a însemnat transformarea iazului respectiv dintr-un sistem „monociclic" 
într-un sistem „biciclic" şi creşterea semnificativă a producţiei. Astfel, se 
constată că rolul omului în dirijarea proceselor biologice din iazuri şi a nivelului 
productivităţii este foarte mare şi incomparabil faţă de raporturile sale cu alte 
tipuri de ecosisteme acvatice. 

în România au fost amenajate iazuri pentru creşterea peştilor încă de 
pe vremea cnezatelor şi voievodatelor, iar în prezent aceste bazine s-au moder¬ 
nizat, devenind iazuri sistematice, cu diferite construcţii hidrotehnice şi lucrări 
de artă pentru alimentare, evacuare şi menţinerea constantă a nivelului apei 
etc. Asemenea iazuri sînt în prezent la Podul Iloaie, Deleni, Bulbucani, Sîrca, 
Cicadaia (jud. Iaşi), Trifcşti, Bălăneşti, Budeşti şi Negriteşti (jud. Neamţ), 
Dracşani, Ibăneşti, Tătărăşeni, Vomiceni, (judeţele Botoşani şi Suceava). 
Zău, Bujor, Tăureni, Geaca, Tăul Popii (judeţele Dolj şi Mureş), Frăsinet, 
Mostiştea şi I. C. Frimu (jud. Ilfov) şi altele. 

Heleşteie ciprinicole sistematice sînt exploatate mai ales în judeţele 
Bihor (Cefa, Inand, Homorog, Tămajda), (judeţele Arad, Timişoara, Ilfov, 
Constanţa, la Nucet, Tulcea etc. Heleşteiele salmonicole se situează în special 
în zonele muntoase şi sînt în fapt bazine salmonicole modernizate, ca cea de 
la Ceahlău-Durău, judeţul Neamţ; Prejmer, judeţul Braşov; Lacul Roşu, 
judeţul Harghita ş.a. 

Pentru sporirea producţiei piscicole. Programul de dezvoltare a piscicul¬ 
turii din ţara noastră prevede pentru anul 1980 o suprafaţă amenajată de 
187 000 ha, dintre care 36 000 ha iazuri şi heleşteie, situate pe cursurile apelor 
interioare. 

7.3. IAZURILE DE EPURARE A APELOR UZATE 


Epurarea apelor uzate, aşa cum s-a arătat şi în capitolul 3, este una 
dintre problemele de mare importanţă şi actualitate. Utilizarea metodelor 
biologice este foarte indicată, deoarece se realizează cu un cost scăzut şi asigură 
tot odată eficienţe de epurare ridicate. Se cunosc metode variate, unele natu¬ 
rale, altele artificiale. Metoda reţinerii apelor uzate în iazuri de stabilizare 
este utilizată în zone temperate şi calde, şi se aplică acolo unde pot fi destinate 
acestui scop suprafeţe de teren care nu sînt utilizate în circuitul agricol. 
Reţinerea apelor uzate în iazurile de stabilizare se aplică îndeosebi la ape uzate 
deversate nepermanent, care vin cu un debit redus, sau la ape cu o încărcare 
organică marc. (este cazul apelor uzate de la fabrici de zahăr, topitorii de in 
şi eînepă, fabrici textile, crescătorii de animale). Ele pot fi utilizate şi ca treaptă 
terţiară de epurare a apelor uzate. în ţara noastră există peste 2 000 ha desti¬ 
nate stabilizării sau epurării prin această metodă a apelor uzate. 

Iazurile de epurare biologică sînt nişte ecosisteme acvatice create de om 
în urma acumulării apelor uzate în bazine special construite, a căror existenţă 
este dependentă şi condiţionată de intervenţia omului. în lipsa lui ele ar evolua 
fie spre bazine acvatice hipertrofe, fie ar seca drept urmare a evapo-transpira- 
ţiei şi infiltraţiilor. 

Iazurile pot fi privite, fie ca nişte sisteme de tratare a apelor uzate, fie 
ca sisteme naturale, de conversie a poluanţilor în material organic viu, structu¬ 
rat, căruia i se poate da o altă destinaţie: îngrăşămînt agricol în cazul irigaţiilor 
cu aceste ape, ca furaj — în cazul alimentării cu aceste ape a iazurilor piscicole. 

Iazurile de epurare biologică sînt nişte bazine acvatice puţin adînci 
(de obicei sub 1 m) în care se instalează biocenoze specifice. Apele uzate preepu- 
rate mecanic staţionează un timp care variază în funcţie de caracterele apelor 
uzate, durata deversării lor, calitatea apelor ce pot fi evacuate în emisar etc. 

Caracteristicile fizico-chimice şi biologice ale apelor uzate imprimă speci¬ 
ficul general al acestor ecosisteme. Apele uzate au de obicei o turbiditate ridi¬ 
cată, un conţinut mare în substanţe organice, care se găsesc sub formă dizol¬ 
vată, coloidală şi ca suspensii de mărimi diferite. în condiţiile iazurilor de 
epurare se realizează un contact marc între apele uzate şi aerul atmosferic; 
pătrunderea oxigenului în ape este favorizată şi deci se realizează oxidarea 
aerobă a substanţelor organice (este de dorit ca oxigenul dizolvat să nu scadă 
sub 3 mg/l). Lumina pătrunde şi ea din belşug în straturile superficiale, ceea 
ce favorizează dezvoltarea abundentă a algelor verzi monocelulare şi a fito- 
flagelatelor capabile de o hrănire mixtă: autotrofă ziua, heterotrofă noaptea. 
Prezenţa lor face ca în straturile superficiale ale apei cantitatea de oxigen 
dizolvat să sufere fluctuaţii de foarte mari amplitudini de la 0—1 mg 0 2 /I 
noaptea, la peste 25 mg0 2 /l ziua, variaţie care influenţează puternic structura 
şi dinamica biocenozelor existente în iazuri. Prezenţa microfitelor acvatice 
şi palustre influenţează favorabil epurarea apelor uzate şi stimulează dezvol¬ 
tarea microfitelor. 

Urmare a faptului că apele uzate staţionează în iazuri, suspensiile orga¬ 
nice se depun pe fund şi formează o pătură de nămol putrescibil anaerob, în 
care se formează şi din care se degajă bioxid de carbon şi metan. Gazele pot 
antrena particule de nămol fetid care se împrăştie apoi în masa apei. în apro¬ 
pierea fundului chiar şi ziua apa este lipsită de oxigen dizolvat, fapt care 
influenţează modul de populare a sedimentelor cu animale bentonice. 

Biocenoza iazurilor de epurare este dominată de organismele degrada¬ 
toare, care sînt reprezentate îndeosebi de bacterii (Pseudomonas, Flavo- 
bacterium, Alcaligenes ş.a.J. 

Ele găsesc aici un mediu nutritiv deosebit de favorabil, ajungînd să se 
dezvolte în cantităţi extraordinare (50—100 mg/m 2 ). Predominante sînt 
bacteriile metanice şi anaerobe în sedimentele organice, cele anaerobe—facul¬ 
tativ aerobe la suprafaţa nămolului şi în stratele profunde ale apei şi cele 
aerobe — facultativ anaerobe în stratele superficiale ale apei. Bacteriile se 
dezvoltă atît de exuberant, încît ajung să floculeze, cad sub formă de suspensii 
fine pe fundul iazului, unde, prin acumulare, îmbogăţesc sedimentele organice. 

Abundenţa organismelor degradatoare face ca în această biocenoză să se 
întîlnească un număr imens de consumatori ai acestora — organismele bacte- 
rivore; cele mai numeroase sînt protozoarele (amibele, zooflage'latele (Chilomo- 
nas şi Polyloma) şi ciliatele de tipul Metopus, Paramccium, Colpoda, Coipidium , 
Vorticella), rotiferii filtratori Rotaria, Epiphanes şi Brachionus, iar în apele 
în care se realizează o epurare mai avansată, cladocerele filtratoare Daphina 
şi Moina. Bacterivorii, deşi foarte numeroşi, nu ajung niciodată să echilibreze 
producţia descompunătorilor. Aceste animale au rol îndeosebi în procesul de 
limpezire, de rărire a bacteriilor şi algelor. 

în aceste biocenoze o largă dezvoltare o au organismele saprofagc — cele 
care se hrănesc atît cu materiale organice moarte—sedimente—cît şi cu bacterii 
floconate vii. Dintre acestea menţionăm larvele de chironomide, culicide şi 
psychodide, precum şi oligochetele limbriculide şi tubificide, ultimele formînd 
în porţiuni mai puţin adînci, adevărate îngrămădiri care ne apar ca nişte 
petece roşietice pe fundul iazului. 

Predatorii sînt întîlniţi în număr redus; putem cita unele heteroptere, 
larve de coleoptere, mai rar unii peşti care supravieţuiesc în carenţă de oxigen, 
în orice caz, predatorii existenţi în aceste biocenoze nu sînt în număr suficient 
de mare pentru a consuma masa verigilor trofice inferioare, ceea ce duce 
la un export neîncetat de material organic viu. în aceste iazuri pot fi crescuţi 
şi peşti, dar calitatea cărnii lor, poate fi afectată de acumularea unor poluanţi. 
Ei au rol de consumatori secundari şi indicatori ai calităţii apei din iazuri. 

Ţinînd seama de cele arătate mai înainte, lanţurile trofice diferă de cele 
existente în ecosistemele naturale, ponderea organismelor existente fiind total 
alta. 

Biocenozele instalate variază de la un iaz la altul în funcţie de compoziţia 
chimică a apelor uzate, de încărcarea organică, timpul de staţionare, grosimea 
sedimentelor şi prezenţa vegetaţiei acvatice şi palustre. 

între biotopul şi biocenoza iazurilor de epurare există o interdependenţă 
foarte accentuată, ades modificări mici ale parametrilor avînd repercusiuni 
de mare amploare. De exemplu vîntul poate agita masa apei, antrena suspen¬ 
siile, astfel încît în 10—15 minute se poate trece de la suprasaturaţie de oxigen 
la anaerobie, fapt ce duce la moartea unei mari părţi a organismelor filtratoare 
existente în masa apei sau a peştilor. întreaga funcţionare a ecosistemului 
este condiţionată pe lîngă cele arătate de factorii fizici, lumină şi temperatură. 
Toate procesele ce au loc se desfăşoară cu mare intensitate, cu pierdere de ener¬ 
gie sau stocarea sa sub formă de depozite pe fundul iazurilor. Cu timpul aceste 
depozite se acumulează, stratul de apă se reduce, durata de staţionare a apei 
scade şi implicit se micşorează şi eficienţa de epurare. în acest caz iazurile sînt 
scurse, nămolul este lăsat să se usuce şi oxideze aerob, după care este scos şi 
utilizat ca îngrăşămînt pe terenurile agricole. Ulterior iazul este reumplut cu 

apă şi utilizat din nou de la început pentru epurarea apelor uzate. Efluentul 
iazurilor, bogat în material organic viu şi în substanţe nutritive, poate fi folosit 
cu succes la irigaţii sau la alimentarea iazurilor piscicole. 

în ţara noastră iazurile de epurare biologică sînt destul de larg folo¬ 
site, deşi ele au fost din punct de vedere ştiinţific foarte puţin studiate 
(M ă 1 ă c e a, 1969) şi pe această bază folosite în condiţii optime la epurare. 

în anii 1955—1957, M ă 1 ă c e a (1960) a studiat iazurile în care se dever¬ 
sau apele uzate de la fabricile de zahăr Chitila. Aceste ape se colectau în cursul 
toamnei şi iernii, în cursul campaniei de fabricaţie şi erau apoi menţinute cît 
mai mult (nedepăşind momentul începerii companiei din anul următor), în 
scopul realizării unei „autopurificări" cît mai avansate, cînd era evacuată 
în rîul receptor (Colentina) sau era valorificată prin piscicultură. în cursul 
acestei perioade de autopurificare se petrecea o transformare a biotopului 
similară celei din rîurile poluate şi o succesiune caracteristică de biocenoze. 

Apele uzate deversate sînt opalescente, cu miros caracteristic de sfeclă, 
cu suspensii destul de numeroase provenite de la depulparea sfeclei, cu o încăr¬ 
care organică ridicată (2 800 mg/l exprimat în KMn0 4 şi cu un consum bio¬ 
chimic de oxigen de 2 400 mg 0 2 /l). 

Bazinele au o adîncime de 1,5—2,5 m şi sînt lipsite de macrofite acvatice 
şi palustre. 

încă de la început, în iazuri încep să se desfăşoare procese bacteriene 
de fermentare anaerobă a căror desfăşurare ţine de modul în care are loc 
modificarea chimismului apei. Apa este populată cu bacterii (Beggiatoa alba, 
este foarte dezvoltată,) şi ciuperci (îndeosebi Fusarium aqueductum care e 
prezentă în zonele unde apa conţine cît de puţin oxigen). La începutul lunii 
mai, apa este acidă (p H 5,2—7) posedă o încărcare organică mare şi este 
lipsită de oxigen dizolvat. Acum apar ciliatele şi flagelatele incolore de tipul 
Polytoma, Carteria şi Chlamidomonas. Are loc o înmulţire a ciliatelor, a unor 
diatomee şi alge verzi în zona din imediata vecinătate a fundului bazinului. 

în iunie şi iulie oxigenul dizolvat este în continuare absent, pH-ul devine 
slab alcalin, încărcarea organică rămîne neschimbată (150—300 mg/l). Are 
loc înmulţirea exuberantă a fitoflagelatelor, Clamydobotrus, Spondylomorium 
şi A stana, a algelor verzi Scenedesmus, Ankistrodesmus şi Aclinastrum şi a 
diatomeelor. Alături de protozoarele care se înmulţesc şi se diversifică apar 
rotiferii Brachionus, Cephalodella şi Asplanchna, iar pe fund se înmulţesc 
larvele muştei Eristalis. Spre sfîrşitul verii apa este alcalină (pH-ul creşte 
pînă la 9,3), încărcarea organică continuă să se reducă, deşi depozitele de 
nămol de pe fund elimină în apă continuu substanţe organice dizolvate. 
Acum se dezvoltă algele coloniale Pandorina morum, Eudorina illinoisensis 
şi flagelatele Euglena granulata, Astasia klebsii şi Phacus pleuronectes, care 
înverzesc apele şi determină vara o suprasaturare cu oxigen (au fost înre¬ 
gistrate valori de pînă la 32,2 mg 0 2 /l). Bacteriile şi ciliatele se reduc, zooplanc- 
terii se dezvoltă abundent: dintre rotiferi sînt întîlnite 7 specii, dintre cla- 
docere Moina rectirostris. Moina macropora şi Bosmina longiroslris şi apar 
stadiile tinere de copepode. în bentos are loc înmulţirea numărului de chiro- 
nomide (îndeosebi Tendipes cf. piumosus), spre toamnă aceste specii sînt 
evacuate treptat în emisar. 

între caracteristicile biotopului şi biocenozelor se instalează o perma¬ 
nentă intercondiţionare, ele transformîndu-se neîncetat pe principiul auto¬ 
reglării de tip feed-back. Transformarea biocenozei are loc în sens unic şi 

este condiţionată de modificarea chimismului (descompunerea substanţelor 
organice, desfăşurarea mineralizării pH-ului etc.), creşterea temperaturii şi 
apariţia oxigenului dizolvat, Biocenoza evoluează de la predominanţa redu- 
cătorilor la coexistenţa cu consumatorii şi apoi la înmulţirea producătorilor 
şi a consumatorilor de tip filtratori activi. 

Consumatorii apar îndeosebi ca bacterivori şi apoi ca fitofagi. Numai 
la stadiile avansate de autoepurare se ivesc răpitori. 

La combinatul de selecţia şi testarea porcilor de la Gorneşti jud. Mureş 
(S. G o d e a n u ş.a., 1978) s-au studiat procesele ce au loc în 3 iazuri dc epu¬ 
rare care sînt alimentate liniar şi permanent cu ape uzate preepurate mecanic. 
Datorită încărcării mari a apei cu substanţe organice dizolvate şi coloidale 
(a celor solide sub formă de suspensii fine ce se depun în prima parte a bazi¬ 
nului) în bazinul nr. 1 se desfăşoară numai procese anaerobe de fermentaţie, 
cu degajare de bioxid de carbon şi metan. Apa are un pH de 6,5 şi o încăr¬ 
care organică de 1000—13000 mg0 2 /l (exprimat în CCO—Cr). Organismele 
predominante sînt bacteriile şi ciupercile. La suprafaţa apei pluteşte spumă 
şi se ridică bucăţi de nămol care sînt antrenate de gaze. în iazul al 2-lea, aceste 
ape îşi continuă fermentarea, dar procesele devin facultativ aerobe (pH-ul 
este de 6,5, încărcarea organică scade la 600—800 mg 0 2 /l). Alături de bacterii 
care continuă să fie prezente în număr mare, apar flagelate (Polytoma, Euglena, 
Bodo, Astasia), care nu se dezvoltă însă în număr extraordinar şi se ivesc 
primele alge verzi monocelulare. Se dezvoltă ciliatele Metofus , Coipoda, 
Colpidium şi Loxophyllum, iar pe fund şi în masa apei se înmulţesc larvele 
de Stratiom'ys şi ciliatele. 

în bazinul al 3-lea a fost plantat în prima sa treime stuf în scopul uti¬ 
lizării plantelor superioare la extragerea substanţelor organice din apă. în 
acest bazin au loc procesele aerobe de epurare. Apa pătrunde cu o încărcare 
organică de 1000—370 mg 0 2 /l şi un pH de 6,5—7,3 şi iese cu o încărcare 
organică de 30—125 mg 0 2 /l şi un pH de 7,2—7,7. Depunerile de nămol în 
iaz sînt reduse, în apă se dezvoltă în perioadele reci mai ales flagelatele 
Monas, Pleuromonas, Euglena şi Polytoma care dau o coloraţie verzuie apei. 
în perioadele calde cele mai numeroase sînt algele verzi Chlorella şi Scene- 
desmus. Protozoarele sînt numeroase tot anul, dar îndeosebi în sezoanele 
reci. Se întîlnesc Chilodonella, Paramecium, Litonotus. în cursul verii în masa 
apei trăiesc foarte numeroşi rotiferi Epiphanes şi Brachionus, cladocerul 
Moina şi larvele de culicide. Fundul bazinului este populat de larvele de chiro- 
nomide. Pot apărea coleoptere, heteroptere şi mai rar oligochete. Apele care 
părăsesc iazul şi sînt deversate în rîul Mureş conţin puţine substanţe organice 
dizolvate, dar un mare număr de alge, flagelate, rotifere şi cladocere, care 
constituie o valoroasă sursă exogenă de hrană pentru fauna piscicolă reofilă. 
Aceasta este cauza pentru care se prevede introducerea unor peşti şi în 
iazul 3. 

Se poate observa că procesele care au fost descrise — în timp — de 
M a 1 a c e a la Chitila se repetă, dar în spaţiu — la Gorneşti (aici fiind o 
alimentare continuă a iazurilor). 

7.4. AGROECOSISTEME 

Un rol important în biosferă îl ocupă terenurile agricole sau ecosistemele 
agricole care s-au format ca urmare a intervenţiei omului asupra ecosistemelor 
naturale. 

Întrucît terenurile de cultură se află sub permanenta supraveghere a 
omului şi suferă transformări necontenite prin lucrări agricole, se pune între¬ 
barea dacă între organismele care le populează se formează conexiuni bioce- 
notice relativ stabile, relaţii de interacţiune de un tip propriu. Altfel spus, 
se pune întrebarea dacă în terenurile de cultură se formează biocenoze sau 
numai anumite stadii iniţiale ale dezvoltării biocenozei. într-adevăr planta 
de cultură şi organismele perifite şi endofite dependente de ea (bacterii, 
ciuperci, protozoare, nematode, insecte etc.) nu sînt componente constante 
ale ecosistemului. Prin recoltă, biomasa vegetală este îndepărtată şi odată 
cu ea dispar şi multe fitofage ataşate plantei de cultură. Doar flora de buru¬ 
ieni, ciupercile, bacteriile şi animalele asociate cu acestea sînt componente 
mai stabile. 

Organismele din sol şi de pe sol sînt componente constante şi caracte¬ 
ristice ale ecosistemelor cultivate. La fel factorii abiotici: solul cu elementele 
sale anorganice şi organice, factorii climatici, fluxul energetic etc. sînt numai 
parţial modificaţi de om. Pe baza acestor date se poate afirma că terenurile 
cultivate sînt ecosisteme semiarlificiale, în care omul şi-a pus puternic am¬ 
prenta, dar care păstrează şi unele caracteristici primare. 

7.4.1. CARACTERISTICILE ECOSISTEMELOR AGRICOLE 

Ecosistemele agroculturale sînt rezultatul intervenţiei omului ca factor 
ecologic constructiv în natură. Ele alcătuiesc un biom aparte — Antropogea. 
Asemenea ecosisteme cuprind: locurile ruderale, grădinile, livezile, terenurile 
cultivate cu cereale, plantele tehnice etc. 

Biocenozele din aceste ecosisteme sînt delimitate de biocenozele naturale 
prin cîteva caracteristici fundamentale: 

— Principalii producători de substanţă organică primară sînt plantele 
de cultură. Flora spontană de buruieni are numai un rol secundar ca pro¬ 
ducător. Celelalte componente ale agrobiocenozei sînt: cdafonul (organis¬ 
mele din sol); organismele de sub resturile vegetale de la suprafaţa solului; 
perifitcle şi organismele permanente (dăunătorii şi paraziţii). 

Componenta animală de sub resturile vegetale şi de la baza plantelor 
deţin în agrobiocenoză rolul de filtru al migraţiei organismelor de sol spre 
stratul de vegetaţie şi invers. 

Majoritatea animalelor epigee (de la suprafaţa solului) sînt răpitoare, 
mai ales entomofage, contribuind la reglarea şi reducerea numerică a fito- 
fagelor. Fenomenul este posibil, deoarece multe insecte fitofage dăunătoare 
parcurg cel puţin o parte din dezvoltarea lor în sol. 

— Compoziţia florei de buruieni şi a lumii animale este determinată 
în primul rînd de natura solului şi numai în mod secundar de planta de 
cultură. 

— Uniformitatea suprafeţei substratului favorizează dominarea anima¬ 
lelor care se deplasează prin alergare: păianjeni, carabide, forficulide, grilide, 
formicide etc. 

— Din cauza instabilităţii biomasei vegetale (îndepărtată de om sub 
formă de recoltă), fitofagcle constante în biocenoză nu ocupă o pondere mare 
printre animalele de pe sol sau de sub resturile de plante. Grupa dominantă 
este formată din zoofage. 

— Agrobiocenozele sînt lipsite de mecanisme naturale de autoreglare. 
Reglarea numerică fiind realizată de om prin lucrări agrotehnice. 

— Rezistenţa naturală faţă de invazia dăunătorilor este foarte slabă. 
Uniformitatea producătorilor cultivaţi pe terenuri întinse (monoculturi) 
favorizează atacul dăunătorilor. în lupta dintre dăunători şi agrobiocenoză 
şansele de victorie sînt de partea dăunătorilor. 

— Diversitatea speciilor este redusă la maximum. 

7 4 . 2 . ORIGINEA TERENURILOR AGRICOLE 

în diferite regiuni climatice ale globului s-au format de-a lungul timpu¬ 
lui peisaje cu totul deosebite. Este de remarcat în acest sens că la latitudinile 
nordice ale globului, respectiv ale Americii şi Eurasiei au apărut şi există 
un imens cordon de tundră. în continuare se află instalată zona pădurilor 
de conifere (taiga), iar spre sud, în regiunile temperate ale Europei, Asiei 
orientale şi în partea dinspre oceanul Atlantic a Americii de Nord i se alătură 
biomul pădurilor cu frunze caduce (Sylvaca). Această formaţiune este cea 
mai populată de oameni şi a fost supusă cel mai mult atacurilor civilizaţiei 
şi a gospodăriei. Din această cauză suprafaţa pădurilor s-a redus substanţial 
în favoarea culturilor agricole. 

în marile regiuni secetoase ale globului au apărut, în funcţie de condiţiile 
de umezeală: pustiuri, stepe, savane şi păduri xerofite, iar în regiunile plo¬ 
ioase de la tropice păduri luxuriante. în sfîrşit mai există tipul de peisaj 
litoral în care sînt adunaţi toţi biotopii care se învecinează cu apa: malurile 
apelor de tot felul, coastele şi pămîntul aluvionar al mărilor, stufărişurile, 
depresiunile mlăştinoase şi regiunile inundabile, boschetele litoralc şi pădu¬ 
rile mlăştinoase etc. Terenuri litorale cu caracterele menţionate se găsesc în 
toate zonele climatice. 

Omul a transformat din ce în ce mai mult terenurile iniţiale datorită 
agriculturii şi creşterii vitelor, a construcţiilor şi a amenajării apelor etc. 
Această transformare a avut o acţiune pozitivă asupra creşterii populaţei 
umane (fig. “16). 

Dacă ne mărginim la ţinuturile din zona temperată a emisferei nordice 
în care se află şi ţara noastră, constatăm că după epoca glaciară a apărut 
o mare cantitate de apă din topirea gheţarilor care a ocupat largi porţiuni 
din şesul Eurasiei şi al Americii de Nord. Mai tîrziu, fluviile cu curs liniştit, 
au cuprins în timpul viiturilor, întreaga albie primitivă şi au depus materialul 
aluvionar adus de ele. Pe acest sol bine mineralizat de apele freatice s-au 
format cu timpul bălţi fluviale şi păduri de luncă. La ţărmul mărilor, fluviile 
au adus în estuare o mare cantitate de aluviuni. în aceste soluri fertile au 
apărut după retragerea apelor întinse terenuri agricole. 

Un rol important în crearea terenurilor agricole l-au avut şi alte fenomene 
apărute în „sînul" naturii. Pe locul fostelor păduri arse în urma incendiilor 
spontane rezultate din fenomene naturale s-au cultivat plante, sau au devenit 
„pajişti" pentru crescătorii de animale. Tot în cadrul naturii, în unele zone 
ale globului, castorii au avut un rol esenţial în distrugerea pădurilor. Bararea 
apelor curgătoare pentru a-şi ascunde intrarea în vizuine, a dus la formarea 
unor mari lacuri de acumulare. Rolul pădurii s-a sfîrşit prin pieirea plantelor 
lemnoase. Ruperea barajelor a favorizat dezvoltarea pe fostul fund de lac 
a ierburilor luxuriante. Asemenea pajişti naturale la producerea cărora c?s- 
torii au jucat un rol esenţial au furnizat primilor colonişti din America de 

Ftg. 46. Crestei ea lnomasei umane in perioada de vinător si de agricultor - 

A. biom iso reduşi mlizotl clin lir.nil obţinut! din cules şi sînat, R. bioiinsi crescut! datorit! descoperirii 
agriculturii 

Nord recolte bogate de fîn şi terenuri fertile pentru agricultură (S c h o t t. 
1934). în general terenurile umede neîinpăduritc au uşurat totdeauna dez¬ 
voltarea agriculturii. 

Condiţii cu totul opuse erau în stepe. Seceta îndelungată obliga pe oameni 
să emigreze. îneît. timp de secolc_ascmenca ţinuturi s-au caracterizat printr-un 
nomadism accentuat al populaţiei umane. Cînd omul s-a stabilit definitiv 
în aceste ţinuturi şi a apărut lin păşunat intens, s-a ivit pericolul formării 
semipustiurilor, unde plantele şi animalele mezofile au fost înlocuite cu orga¬ 
nisme xcrofile (M edvpdc v, 1959). Relictc de stepe tipice Europei orien¬ 
tale s-au păstrat şi în Europa centrală. Ele au apărut în perioada caldă post- 

glaciară, înaintea climatului mai umed şi rece care a dus la acoperirea aproape 
în întregime cu păduri a acestor locuri (F r a n z, 1939). 

Asemenea „pămînturi sterpe de stepă", ca şi pădurile mai rare de stejar 
au fost populate în parte de oameni chiar de la sfîrşitul epocii de piatră. 

Pînă la intervenţia puternică a omului asupra naturii în spaţiul Europei 
Centrale, regiunea era acoperită în mare parte cu păduri de foioase şi păduri 
mixte, întrerupte din loc în loc de stepe. Din contră, în regiunile din sud-estul 
Europei dominau pe mari întinderi stepele. Odată cu apariţia agriculturii, 
a creşterii vitelor şi a comerţului în perioada mai nouă a epocii de piatră, 
au început marile modificări ale vegetaţiei determinate de om. înainte de 
aceste modificări, omul a cauzat schimbări ale peisajului, mai ales cu ajutorul 
focului. Apoi prin lucrarea pămîntului, la început cu sapa şi apoi cu plu¬ 
gul, irigaţiile şi drenajele, cultura plantelor utile, păşunatul animalelor domes¬ 
tice şi dezvoltarea construcţiilor de locuinţe au dus la modificarea profundă 
a terenurilor (F r e i t n g, 1962). 

în locul pădurilor mezofile incendiate au fost create livezi şi ogoare, 
în locul pădurilor mlăştinoase s-au dezvoltat, după despădurire, formaţiuni 
vegetale bogate în rogoz şi arbuşti ce puteau servi ca aşternut vitelor. Prin 
cosire, îngrăşăminte şi drenaj, multe din ele au fost transformate, ca şi mlaş¬ 
tinile, în livezi sau după desţelenire în ogoare fertile. 

Pădurile de conifere odinioară uscate, au fost transformate după despă¬ 
durire, în păşuni extensive. în locul pădurilor de foioase iubitoare de căldură 
se întind în prezent vii şi păşuni uscate. Stepele au devenit păşuni pentru 
oi. în munţi, actualele terenuri ierboase care servesc ca păşuni sărăcăcioase, 
purtau altădată falnice păduri de altitudine. 

Prin incendii, despăduriri, reglări de cursuri de apă, desecări de bălţi 
şi mlaştini, desţeleniri sau păşunărit, suprafeţele utile agriculturii s-au lărgit 
atît de mult dc-a lungul secolelor, îneît astăzi ele ocupă în Europa peste 
50% din teritoriu. 


7.4.3. ORIGINEA PLANTELOR CULTIVATE 

Un loc important în cercetarea agrobiocenozelor îl ocupă problema 
privind originea organismelor care formează în prezent comunităţile vegetale 
şi animale din livezi, vii, ogoare etc. în măsura în care anumiţi biotopi sînt 
preferaţi, se poate adesea oglindi provenienţa unei specii. Trebuie însă să 
se ţină seama că numeroase organisme din noile teritorii agricole nu au fost 
totdeauna autohtone în arealele lor de azi, ci au fost aduse voit sau nu de 
către om. Biotopii deja cultivaţi sînt mai uşor populaţi cu specii holarctice, 
decît biotopii primitivi. Terenul este de aceea uniformizat (europenizat) 
pretutindeni şi şi-a pierdut unele caractere anterioare (E11 o n, 1958). 

Cele mai multe din plantele cultivate la noi provin din regiunile muntoase 
ale zonelor calde. Pe baza abservaţiilor a numeroase expediţii s-au putut 
stabili centrele de dezvoltare, în care diferite specii se caracterizează printr-o 
mare bogăţie de forme (V a v i 1 o v, 1928). Din aceste „centre genetice" 
provine marca diversitate a unităţilor ereditare a acestor plante. 

Regiunile marginale de răspîndire a unei specii prezintă de obicei o uni¬ 
formitate mai mare. Acolo unde plantele cultivate au ajuns în regiuni în 
care acţionează aceleaşi forţe naturale ca în „centrele genetice" iniţiale, s-au 
format noi „centre genetice" secundare. '- 

O regiune deosebit de importantă în originea plantelor cultivate este 
Asia de la sud-vcst de Caucaz şi Asia Mică răsăriteană pînă la platoul Pamir. 
Din această regiune provin: griul (Triticum vulgare), secara (Secale cereale), 
orzul (Hordeum distichum), inul cu seminţe miri (Linum usitatissimum), 
lintea '('Lens culinaris), bobul (Viciafaba), mazărea (Pisum salivam). lucerna 
sălbatică (Medicago sativa), rapiţa (Brassica rapa) şi ceapa culinară (Allium 
cepa), precum şi cei mai importanţi pomi fructiferi ca: mărul, părul, prunul, 
cireşul şi vişinul. 

Un alt mare centru de origine al plantelor cultivate îl formează ţinutu¬ 
rile muntoase şi coastele Meditcranei. Aici este patria lupinului (Lupinus spj, 
trifoiul (Trifolium sp.Ţ sfeclei de zahăr şi a sfeclei furajere (Beta vulgaris), 
a verzei (Brassica oleracea) şi a rapiţei (Brassica rapa) etc. Morcovul de 
grădină provine din regiunea mediteraneană prin încrucişarea morcovului 
sălbatic (Daucus carota) din Asia Centrală cu morcovul uriaş (Daucus ma¬ 
xima), iar ridichea de lună (Raphanus sativus) din încrucişarea speciei 
Raphanus maritimas (atlantico-mediteraneană) cu Raphanus rostratus (vest 
mcditerancană-pontică) (The 11 ung, 1927). Această regiune reprezintă un 
centru genetic secundar pentru mazăre, fasole, in. Tot din această regiune 
mai provin: pătrunjelul (Petroseiinum salivam), sparanghelul (Asparagas 
officinalis) şi ţelina (Apium graveolens). 

Podişul Abisiniei este un centru genetic secundar pentru unele specii 
de grîu, orz, mazăre şi linte. Acolo cafeaua este la ea acasă. Din Asia de sud 
provin: orzul (cu mai multe rînduri) (Hordeum polystichum), piersicul (Per- 
sica vulgaris), caisul (Armeniaca vulgaris) şi soia (Glycinc hispida). în India, 
îşi au patria orezul (Oryza sativa) şi trestia de zahăr (Saccharum officinale). 

Din numeroase „centre genetice" din lumea nouă. Mexicul montan pînă 
în Guatemala, este leagănul diferitelor soiuri de fasole (Phaseolus), castra¬ 
veţi (Cucurbita), tutun (Xicotiana rustica) şi bumbac (Gossypium hirsu- 
ium). Această regiune reprezintă centrul genetic secundar pentru porumb. 
Munţii Anzi, din Columbia pînă în Chile, reprezintă locul de origine pentru 
cartof (Solanum tuberosum) şi tomate (Lycopcrsicum esculcntam) şi centrul 
genetic primar pentru porumb (Zea mays), tutun de Virginia (Nico'.iana 
iabacum) şi pentru specia de bumbac (Gossypium barbadense). Unele specii 
au devenit utile trecînd prin faza de buruieni. Ele sînt numite plante culti¬ 
vate secundar (Va vilo v. 1928). Dintre aceste plante se citează secara 
(Secale cereale) şi ovăzul (Avena sativa) care au pătruns mai întîi în culturile 
de grîu şi orz ca buruieni, apoi au fost luate în cultură. Secara se întîlneşte 
şi astăzi ca buruiană în culturile de grîu din Asia Mică. La fel lintea, inul şi 
chiar mazărea au fost la început buruieni. 

Alte plante au însoţit la început ca buruieni aşezămintele omeneşti. 
Ele existau pe grămezile de moloz, pe cele de gunoi sau pe cele de îngră¬ 
şăminte, de unde au fost duse în grădini pentru a servi ca garnituri vegetale. 
Astfel au fost de exemplu: sfecla, spanacul, muştarul alb. Ţelina, morcovul, 
tomatele, cartofii, macul, eînepa. urzica. Ca buruieni acestea au găsit condiţii 
favorabile de viaţă, în locuri bogate în substanţe nutritive, în apropiere de om. 

Cele mai vechi plante de cultură sînt considerate orzul, griul, inul şi 
mazărea, fiind cunoscute de cel puţin 4000 de ani î.c.n. în Babilon şi Egipt. 
Despre secară cele mai vechi descoperiri datează de peste 3000 de ani. 

Influenţa omului asupra plantelor nu s-a limitat numai la plantele utile. 
Istoria buruienilor este tot atît de veche ca şi agricultura, ele pripăşindu-se 
în culturile agricole. Cu cît cerinţele ecologice ale buruienilor se aseamănă 

mai mult cu cele ale plantelor cultivate, cu atît prosperă mai mult pe ogoare 
şi în grădinile de lagume. O parte din ele au existat în patria de origine a 
plantelor cultivate şi pe drumul lor de migraţie (archaeophytae), altele au 
venit lâ noi abia în epoca istorică (neophytae). în fine, un număr mare de 
buruieni a provenit din flora sălbatică a propriei ţări (apophyta). Dintre plan¬ 
tele existente în Europa, devenite buruieni în epoca preistorică, unele specii 
erau locale, iar altele proveneau din culturile din Asia de sud-vest şi din regiu¬ 
nea mediteraneană, de exemplu: ovăzul sălbatic (Avenafatua ),neghina (Agro- 
stemrna giihago), macul roşu şi macul hibrid (Papavcr rhoeas şi Papaver 
hibridam) , muştarul de cîmp (Şinapis arvcnsis) şi ridichea (Raphanus 
raphanistrum ). 

Ca specii noi, în epoca istorică, au pătruns în Europa Centrală din Asia 
şi regiunea mediteraneană şopîrliţa persană (1 'cronica persica), trepădătoarea 
(Mcrcurialis amina) şi unele specii de măzăriche (Vicia pannonica şi Vicia 
villosa). Din interiorul Asiei prin Europa de est, a venit cruciuliţa de primă¬ 
vară (Scnccio vernaliă). Din America de Nord s-a încetăţenit începînd din 
secolul al XVII-lea luminiţa nopţii (Oenothera bicnnis). iar de la începutul 
secolului al XlX-lea planta Galinsoga pareiflora (originară din Peru), a deve¬ 
nit o buruiană dăunătoare, pe ogoarele de altitudine înaltă din Europa, Asia 
şi Australia. Pe de altă parte multe specii autohtone din Europa au trecut 
în America de Nord de exemplu: pirul (Agropyron repens), pălămida (Cir- 
sium arvcfise). urzica (Uriica dioica), unele specii de pătlagină (Planlago), 
susai (Sonchits). în numeroase cazuri, buruienile au fost transportate odată 
cu apariţia comerţului. Alte specii s-au răspîndit prin intermediul grădinilor 
botanice. Aşa s-a întîmplat în Europa cu speciile Vcronica persica, Erigeron 
canadcnsc. Mairicaria discoidea etc. 

Cele mai multe plante de pe ogoarele Europei Centrale provin de pe 
digurile litorale, marginile inundabile şi malurile prăbuşite sau de pe locurile 
din apropierea construcţiilor făcute de animalele coloniale pe coastele şi văile 
rîurilor periodic uscate. 

7.4.4. ORIGINEA ANIMALELOR DIN ECOSISTEMELE AGRICOLE 

Vorbind de originea animalelor prezente în terenurile agricole se pun o 
serie de întrebări: de unde provin numeroasele specii de animale care popu¬ 
lează suprafeţele cultivate, unde au trăit înainte de intervenţia omului păsă¬ 
rile, mamiferele, insectele, păianjenii, melcii şi multe animale din sol. 

Aceste probleme se impune a fi cercetate separat pentru fiecare zonă 
climatică. Cunoaşterea ecologică a unor asemenea probleme prezintă nu numai 
un interes teoretic, ci şi unul practic: cunoaşterea rezervelor naturale ale 
organismelor dăunătoare sau utile agriculturii. 

Din fauna primitivă de pădure care a existat înainte de despădurire şi 
desţelenire nu au mai rămas astăzi în terenurile agricole decît puţine specii. Cel 
mai bine s-au păstrat animalele din sol: nematodele, rîmele, diplopodcle şi 
chilopodele. Animalele din liziera pădurilor şi din pădurile cu luminişuri au 
găsit numai parţial condiţii potrivite în livezile de pomi fructiferi. Astfel 
în Europa Centrală se poate da ca exemplu din această categorie: (Turdus 
merula), piţigoiul (Parus major), gîndacul zmeurei (Byiurus tomenlosus), 
gărgăriţa merilor (Anlhonomns pommorum) etc. în schimb, pădurea cu 
trunchiurile arborilor, cu cuiburile animalelor, cu ciupercile şi cu seminţele 
plantelor, reprezintă biotopul iniţial al unor numeroşi dăunători ai locuin¬ 
ţelor ca: Anobium, Tcnebrio, Drosophila şi Dermestes. 

Un mare număr de specii animale din terenurile cultivate, în special din 
zona pădurilor temperate, îşi au originea în zonele litoralc, în mlaştinile şi 
bălţile puţin adînci (S h e 1 f o r d, 1915). Cercetările făcute în regiunea inun¬ 
dabilă a Tisei, în Ungaria, au arătat că această regiune poate fi considerată 
ca biotopul iniţial al multor animale de cîmp şi păşune. Astfel, şoarecele 
mare de cîmp Arvicola lereslris, dăunător în grădini şi livezi, este un locuitor 
adevărat al malurilor apelor. în tundra şi pădurile din U.R.S.S., biotopii 
acestei specii se întind, datorită condiţiilor aspre de aici, ca nişte făşii de-a 
lungul fluviilor. în peisajul mult mai variat din Europa Centrală acest ani¬ 
mal este mai puţin legat de malul apelor, putînd popula chiar regiuni mai 
uscate. Regiunile de coastă şi malurile rîurilor formează biotopul original 
al şobolanului Raltus norvegicns , pe cînd pentru şobolanul de casă, bioto¬ 
pul lui iniţial îl forma arborii pădurilor. 

Din cordoanele litoralc de stuf, şoarecele pitic a trecut în agrobiocenozele 
cerealiere. Aceeaşi trecere de la stufăriş la cereale şi rapiţă au făcut-o şi pitu¬ 
licea de stuf (Acrocephalus palustris) ; alte păsări din zona litorală s-au adap¬ 
tat la culturile din lunci, livezi şi cîmpii. Codobatura (Molacilla tinerea), 
mărăcinarul (Saxicola ruberla) şi becaţina (Capella gallinago) au trecut 
uşor de la mlaştini la livezile de pomi fructiferi. 

Trebuie amintit că agricultura a izgonit unele animale din terenurile 
cultivate, iar pe altele lc-a atras. De pildă, în regiunea de vărsare a Rinului, 
12 specii de păsări n-au mai putut trăi în noile culturi: 22 specii au apărut 
ca noi în regiunile transformate în culturi agricole, iar 23 de specii indigene 
au fost oarecum favorizate (H o f m a n, 1958). Alte exemple ne oferă fauna 
de insecte şi alte mici animale. Coropişniţa (Gryllotalpa vulgaris) are nevoie 
pentru a se dezvolta de căldură şi de umezeală suficientă, aşa cum se constată 
în sudul Franţei, şesul Padului etc. în Europa Centrală ea se dezvoltă în 
condiţii optime în livezile şi ogoarele umede, cu sol afînat. Urechelniţa (For- 
ficula auricularia, vara caută biotopi umezi care îi găseşte de obicei în locuinţe, 
în interiorul unor fructe etc. Carabidul Broscus cephalates trăieşte în împreju¬ 
rimile rîurilor şi la ţărmul mării, dar şi în culturile învecinate. 

în Europa Centrală există o coincidenţă izbitoare a carabidelor şi stafi- 
linidelor care se localizează în biotopii litorali cît şi în cei agricoli. Astfel, 
dintre paraziţii ouălor se pot cita viespile Trichograma semblidis şi Tricho - 
gramma evanescens, la care legătura cu biotopul este mai puternică decît 
dependenţa lor de gazdă. Prima specie caută ouă de diferite insecte aflate 
pe vegetaţia malurilor de ape (Sialis, Chrysops), din cîmpie (Mamestra 
brassicae) şi vii (Clysia, Polychrosis) , a doua specie preferă insectele din 
culturile de varză (Mamestra brassicae, Pieris brassicae, Syrphus). 

Despădurirea a permis la numeroase păsări din stepă şi pădure să devină 
specii caracteristice mediului agrar. Aşa sînt: graurul, vrabia domestică şi 
de cîmp etc. 

în S.U.A. multe insecte au devenit dăunătoare culturilor de grîu după 
transformarea preeriei. O comparaţie între fauna de stepă primitivă şi aceea 
a unei culturi de grîu instalată după desţelenire, observată în U.R.S.S., a 
arătat că înainte de desţelenire existau 330 de specii terestre stepicole pe cînd 
în culturile de grîu numărul lor s-a redus la 142 specii. Totodată numărul 
indivizilor pe m 2 era în stepă de numai 199, iar în lanul de grîu numărul 
lor a ajuns la 351. 

în stepă erau 41 de specii dominante şi constante, iar în culturile de grîu 
numai 19. Cele 19 specii formau în cultura de grîu 94% din cantitatea de mici 

animale, pe cînd cele 41 specii dominante şi constante de stepă formau numai 
54% din totalul animalelor mici. 

Unele animale de stepă nu se mai pot menţine pe teritoriul cultivat 
(melcul Vallonia pnlchella sau hîrciogul Cricetus cricetus), iar altele se reduc 
numeric (colembolul Sminthurus viridis, cicada Graphacraerus ventralis). 
Diferite specii devin mai frecvente decît erau în stepele ierboase (Haplo- 
. thrips irilici, Phyllotreta vitiula, Hadena sordida). 

Ploşniţa cerealelor (Eurygaster integriceps) originară din stepele înalte 
ale Caucazului şi Munţii Asiei de sud-vest, se hrănea la început cu ierburi 
sălbatice. Prin cultivarea griului în stepă numărul său a scăzut dar arealul 
său a crescut. Ea a devenit unul din cei mai importanţi dăunători ai griului 
în Turcia, Iran, Irak şi în sudul U.R.S.S. Din cauza diapauzei care începe 
în vară după recoltarea griului, ea trece fără pericol acest stadiu. Ritmul 
său fenologic corespunde cu cel al griului, ceea ce i-a favorizat răspîndirea 
pe marile monoculturi de cereale. 

Cercetările experimentale făcute la cicadele din terenurile agricole în 
Europa Centrală au arătat că speciile originare din stepă se comportă ca forme 
euriterme şi xerofile; iar cele provenite din biotopul litoral — se comportă 
ca forme mezoterme sau mezofile, pînă la higrofile. în cîmpiile nisipoase, 
ierboase şi cu sol se dezvoltă artropode xeroterme, care pot fi denumite ca 
elemente de stepă în sensul cel mai larg, pe cînd în solurile grele se dezvoltă 
populaţii originare zonelor litorale şi de pădure. 

Deoarece formaţiuni litorale există şi în zona cu climă caldă, speciile 
provenite din biotopii umezi pot să populeze şi acolo terenurile agricole. 
Acest lucru a rezultat clar din cercetările efectuate în Georgia (U.R.S.S.), 
unde s-a constatat convieţuirea în culturile agricole a insectelor provenite 
din biotopii calzi şi uscaţi alături de cele provenite din zonele de lîngă malu¬ 
rile apelor. în această situaţie pe lîngă specii mezofile sau eurihigre ca Gryllo- 
talpa vulgaris, Athalia rosae, Pieris brassicae, P. rapae şi P. napi, s-au găsit 
şi specii care suportă sau preferă căldura şi uscăciunea din culturile agricole 
cum sînt: Gryllus desertiens, Dociosiaurus maroccanus, ploşniţe din genul 
Eurygaster şi Aelia, gîndacii ca Zabras tenebrioides, Opalrum sobulosum. 

în concluzie, putem spune că agricultura tinde să ducă la o nivelare a 
condiţiilor abiotice şi a biocenozelor, ceea ce se oglindeşte foarte bine şi în 
faună. Cîmpiile cultivate din zona de stepă au în general o microclimă mai 
umedă decît stepa primitivă, cîmpiile din zona pădurilor de foioase din Europa 
Centrală şi din Statele Unite au de obicei o climă mai uscată decît pădurile 
şi păşunile din jur. în pădurile uscate din Italia se dezvoltă carabide şi alte 
insecte, care în Europa Centrală populează cîmpiile şi evită pădurile, de 
exemplu aşa se comportă specia Carabus cancellatus. 

Opus acestei specii, alte specii, ce în Europa Centrală sînt caracteristice 
pădurilor, în Italia se găsesc în culturile agricole, care în general sînt mai 
umede în comparaţie cu pădurile. 

7 A.5 MONOCULTURILE * 

Una din condiţiile de bază pentru obţinerea de recolte ridicate este 
stabilitatea conexiunilor biocenotice care asigură ecosistemului rezistenţă 
faţă de schimbările neprevăzute ale factorilor abiotici şi biotici, în special, 


* Aici termenul moncculturâ se foloseşte în sens ecologic peni) u suprafeţe cultivate cu o 
singură, specie). 

faţă de invazia fitofagelor care pot distruge recolta. Principala problemă a 
ecologiei agricole este descoperirea şi realizarea în practică a unei structuri 
optime de rezistenţă a agrobiocenozei. 

Majoritatea terenurilor de cultură sînt însă monoculturi. Sub aspect 
ecologic, monoculturife sînt agrobiocenoze, în care nivelul trofic al produ¬ 
cătorilor primari este ocupat de o singură specie ca element dominant. Uni¬ 
formitatea producătorilor atrage după sine uniformitatea consumatorilor. 

Monoculturile ocupă suprafeţe întinse şi asigură anual recolte ridicate. 
Planta de cultură monodominantă nu are concurent în lupta pentru lumină, 
apă şi pentru utilizarea substanţelor abioticc din sol. Agricultura pe o sin¬ 
gură specie vegetală simplifică şi măsurile agrotehnice, organizarea muncii 
fiind astfel mai economică. Dar intervine un revers. Prin monocultură au 
fost distruse pe teritorii întinse conexiunile biocenotice naturale care asigurau 
autoreglarea şi împiedicau creşterea numerică excesivă a fitofagelor. Multe 
specii patogene şi dăunătoare aveau în biocenozele spontane o densitate 
redusă sub densitatea periculoasă pentru plante. în monoculturi, o parte din 
ele ating culmi numerice care periclitează recolta. Aici noul mers al dinamicii 
populaţiilor unor fitofage va fi favorizat de aridizarea microclimei prin agri¬ 
cultură, de eliminarea multor răpitori şi paraziţi care n-au mai rezistat 
schimbării condiţiilor de mediu, cît şi de surplusul de hrană vegetală apărută. 
Este suficient să amintim în acest sens, exploziile ecologice în monoculturi 
ale unor animale (gîndacul de Colorado, filoxera, şoarecele de cîmp etc.). 

Este sigur că biocenozele alcătuite dintr-un număr redus de specii (plante 
de cultură, animale epigee etc.) sînt lipsite de rezistenţă faţă de invazii. în 
lupta ecologică biocenoză-dăunători, biocenoza nu are şanse de victorie. 
Această idee se întemeiază pe şase argumente: 

1) Teoria lui V o 1 t e r r a ce postulează că sistemele alcătuite din două 
populaţii sînt instabile.; chiar dacă sînt în echilibru, pot apare periodic culmi 
numerice. 

2) Experienţele lui G a u s s e confirmă concluzia lui V o 11 e r r a 
despre instabilitatea biocenozelor alcătuite din două populaţii: prin dispa¬ 
riţia fie a prăzii, fie a răpitorului. 

3) Biocenozele naturale din insule, alcătuite dintr-un număr mic de 
specii cu structură simplă, sînt profund perturbate prin introducerea de 
specii noi. 

4) Exploziile ecologice ale fitofagelor sînt mult mai frecvente în mono¬ 
culturi, decît în biocenozele naturale. 

5) în pădurile tropicale pluviale nu au apărut culmi numerice ale spe¬ 
ciilor de insecte fitofage. Epidemiile apar numai în jungla secundară, în teri¬ 
toriile defrişate. S-a emis ipoteza că stabilitatea pădurii tropicale este asigu¬ 
rată de numărul mare de specii pe care îl conţin. în acest ecosistem se află 
totdeauna un număr suficient de răpitori şi paraziţi, gata de a ataca o specie 
care tinde spre culmi numerice, s-o anihileze şi să-i reducă densitatea. 

6) Eliminarea zoofagelor, ca urmare neprevăzută a combaterii chimice, 
favorizează creşterea numerică a fitofagelor. 

Conservarea diversităţii peisajelor naturale poate favoriza creşteiea 
rezistenţei naturale a agrobiocenozelor faţă de invazie. 

Ocrotirea monoculturilor trebuie să se facă ţinîndu-se seama de zonarea 
ecologică a plantelor de cultură. Ca oricare alte specii, plantele de cultură 
suferă în dezvoltarea lor de influenţa abaterii factorilor de mediu de la opti¬ 
mul ecologic. 

7.4.6. PROTECŢIA PLANTELOR DE CULTURĂ 

Activitatea practică de protecţie a plantelor de cultură faţă de boli şi 
dăunători se întemeiază pe principiile ecologice despre interacţiunea speciilor 
cu mediul. Combaterea cu succes a virozelor, bacteriozelor, micozelor, vier¬ 
milor, insectelor şi rozătoarelor este posibilă numai atunci cînd se ţine seama 
de structura şi dinamica agrobiocenozelor. Introducerea de substanţe chimice, 
insecte entomofage sau microorganisme în teren, înseamnă introducerea unor 
noi factori de mediu, cu consecinţe neprevăzute pentru biocenoză. Din punct 
de vedere ecologic, combaterea chimică trebuie să ţină seama de cîteva prin¬ 
cipii generale şi anume: 

— pe teritoriile ocupate de monoculturi tratate periodic cu insecticide, 
fungicide, erbicide. trebuie asigurată refacerea microfaunci şi a microflorei; 

— substanţele chimice de combatere trebuie să afecteze numai fitofa- 
gelc, fără să aducă prejudicii plantelor de cultură şi animalelor zoofage; 

— evitarea circulaţiei toxinelor în ecosistem pentru a nu periclita sănă¬ 
tatea oamenilor şi animalelor utile. 

7.4 7. AGRICULTURA ECOLOGICI 

Agricultura ecologică se bazează pe principiile de a cultiva şi creşte plante 
şi animale conducîndu-se numai după legi naturale. 

Obiectivul ei este de a obţine un sol bogat în humus, cu o intensă capa¬ 
citate biologică, capabil să producă plante sănătoase şi rezistente la dăunători 
şi paraziţi. Deci renunţarea la îngrăşăminte chimice, pesticide şi ierbicide. 

Prelucrarea solului va fi făcută în aşa fel îneît să poată favoriza activi¬ 
tatea sa biologică. Eventual se va baza pe creşterea fertilităţii solului numai 
cu ajutorul produselor naturale (siliciu, îngrăşăminte verzi, bălegar etc.). 

Toată activitatea agricolă trebuie să se desfăşoare ţinîndu-se seama de 
următoarele principii ecologice: 

— relaţia dintre plantă şi sol: anumite specii se dezvoltă mai bine numai 
în anumite soluri, de exemplu — spanacul iubeşte solul bogat în fier, migdalul 
pe cel bogat în calcar etc.; 

— relaţia dintre plantă şi climat, deci o raionare ecologică a culturilor; 

— practicarea culturilor asociate (varză şi cartofi; fasole şi cartofi etc.) 
şi nu a monoculturilor care sărăcesc solul şi favorizează apariţia paraziţilor; 

— înlocuirea metodei chimice de combatere printr-o metodă integrată 
în care să se situeze pe prim plan metoda biologică de combatere a dăună¬ 
torilor şi paraziţilor vegetali. 

7.4.8. PRINCIPALELE AGROECOSISTEME DIN ROMÂNIA 

Agroecosistemelc din ţara noastră au luat naştere prin defrişarea ste¬ 
pelor, a golurilor de păduri, a pădurilor şi a asanării unor lacuri şi terenuri 
mlăştinoase etc. 

în concordanţă cu condiţiile naturale, agroecosistemele de la noi pot fi 
împărţite în următoarele mari categorii: agroecosisteme de cîmpie (64—66%), 
agroecosisteme de deal (20—22%) şi agroecosisteme de munte (12—13%). 

în Cîmpia Română în care predomină solurile cernoziomice şi brun 
roşcate de pădure, suprafaţa arabilă reprezintă peste 90% din suprafaţa 
agricolă. 

în unele părţi din Dobrogca şi Cîmpia Tisei deşi relieful este fragmentat 
proporţia suprafeţei arabile este de asemenea ridicată (80—85%). Ponderea 
suprafeţei arabile din totalul suprafeţei agricole în Podişul Moldovei este 
aproximativ de 80%, iar în Podişul Transilvaniei în jur de 70%. 

La altitudini mai mari, în regiunile subcarpatice, proporţia suprafeţelor 
de teren arabil se reduce de la 20 la 6%, iar în munţi proporţia suprafeţelor 
scade sub 20% din totalul suprafeţei de teren agricol. 

7.4.8.1. AGROECOSISTEMVL CEREALIER 

Agroecosistemul cerealier reprezintă ecosistemul agricol format de om. 
în care componenta principală a biocenozei o formează culturile cerealiere 
(grîu, porumb, secară, orz, ovăz etc.). 

Cultura griului. în ţara noastră se cultivă grîu de toamnă (95%1 şi grîu 
de primăvară (5%). 

Totalitatea agroecosistemelor cultivate cu grîu se ridică în prezent la 
peste 6 482 600 ha. 

Condiţiile de climă şi sol din ţara noastră permit cultura griului aproape 
în toate regiunile pînă la altitudinea de 600 m; adică în zonele de stepă şi 
silvostepă cu diferite tipuri de cernoziom şi soluri brun roşcate de pădure. 
Culturile sînt concentrate mai ales în regiunile de cîmpie şi de podiş, în pri¬ 
mul rînd în Cîmpia Română şi în Cîmpia Tisei, apoi Podişul Dobrogei şi Podi¬ 
şul Moldovei şi în cea mai mare parte a Podişului Transilvaniei (fig. 47). 

Rolul factorilor abiotici în dezvoltarea griului. Griul comun (Triticum 
aestivum ssp vulgare), cu formele lui de toamnă are nevoie de o climă moderat 
de caldă şi umedă, condiţii care îi asigură producţii mari, de bună calitate şi 
constante de la un an la altul. 

Temperatura de care are nevoie griul de toamnă în timpul perioadei 
sale de vegetaţie, este relativ mare, el solicită în cele 250—280 zile de la răsă¬ 
rire pînă la maturitate 1 800- 2 000°C. Această temperatură rezultă din însu¬ 
marea mediilor temperaturilor zilnice ce depăşesc + 5°C, limită considerată 
drept pragul biologic pentru această plantă. 

Temperatura minimă de germinare a grîului variază după soiuri între 
1 —3°C, cea optimă între 25—27°C şi cea maximă între 30 - 32°C. 

în timpul iernii plăntuţele de grîu au de îndurat acţiunea nefavorabilă 
a vremii şi pot suferi pagube, cuprinse global sub denumirea de „pagube de 
iernat", din care cele mai frecvente sînt: degerarea, descălţarea, epuizarea 
sau foamea de iarnă, uscarea. 

Primăvara imediat ce temperatura depăşeşte + 5°C plantele de grîu 
reîncep să asimileze. După terminarea fazei de înfrăţire începe formarea 
paiului prin alungirea internodiilor. Desfăşurarea normală a acestei faze 
cere umiditate şi existenţa unei temperaturi de 14—16°C. în perioada de 
formare şi creştere a bobului este nevoie de o temperatură mai ridicată (media 
zilnică 19 -20°C). 

Umiditatea necesară grîului, de la pornirea vegetaţiei primăvara, pînă 
cînd ajunge la maturitate este în medie de 350—400 mm. Cum din ploile 
căzute în acest interval nu se realizează decît abia jumătate din acest necesar, 
rezultă că restul de apă trebuie să se găsească în sol. De aceea mărimea şi 
siguranţa recoltei de grîu de toamnă depinde în condiţiile medii de climă 
din ţara noastră, de apa care s-a acumulat şi păstrat în sol de la recoltarea 
plantei premergătoare pînă la începerea vegetaţiei primăvara. 

Lumina. Zilele însorite ajută grîul să crească bine şi să înfrăţească, iar 
în lunile iunie-iulie să se coacă. 

Vîntul este un agent important în polenizarea griului care este o plantă 
anemofilă. 

Solul. în ceea ce priveşte solul, grîul este mai pretenţios decît alte cereale 
păioase. Grîul dă cele mai bune rezultate pe soluri profunde, permeabile, 
unde rădăcinile sale pot pătrunde uşor şi unde nu bălteşte apa. 

Dintre substanţele minerale cele mai importante pentru cultura de grîu 
sînt azotul, fosforul şi potasiul. 

Azotul participă la formarea substanţelor organice din plantă. Insufi¬ 
cienţa azotului face ca plantele să se îngălbenească (fotosinteza scade şi 
drept urmare se reduce şi producţia). 

Fosforul ajută la formarea substanţelor organice din plantă prin parti¬ 
ciparea lui la sinteza diferitelor enzime fosforilate, iar potasiul la sintetizarea 
glucidelor simple şi la transformarea lor în produse mai complexe. 

Rolul factorilor biotici în dezvoltarea griului. Dintre factorii biotici 
cu rol negativ în cultura griului amintim: buruienile (neghina, măzărichea, 
pălămida etc.), dăunătorii şi bolile parazitare produse mai ales de ciuperci. 
Buruienile intră în concurenţă cu grîul pentru substanţe minerale, apă, lumină 
şi spaţiu. Ploşniţele cerealelor (Eurygasler maura şi Aelia acuminata) atacă 
culturile de grîu, secară şi alte cereale mai ales în anii cu climă favorabilă 
dezvoltării lor. Viespea cerealelor (Cephus cinalus) originară de pe unele 
ierburi din preriile nord americane a trecut pe grîu şi a devenit un dăună¬ 
tor principal al acestuia. Tripşii cerealelor atacă în special boabele în formare. 
Cele mai frecvente boli la grîu sînt mălura, tăciunile, rugina şi făinarea. 

împotriva atacurilor menţionate omul duce o luptă susţinută pentru 
reducerea densităţii organismelor care concură cu grîul sau se hrănesc cu 
diverse părţi ale acestuia. Un rol important în reducerea dăunătorilor griului 
îl au paraziţii şi prădătorii lor. 

Alte sisteme ce fac parte din agroecosistemul cerealier sînt acelea în 
care principiul producător primar poate fi secara, orzul, ovăzul, orezul, 
porumbul etc. 

Secara în ţara noastră se cultivă în biotopi de dimensiuni reduse 
aflaţi în regiunile mai reci şi mai umede, în special pe podzolurile din regiu¬ 
nile montane şi depresiunile intramontane şi mai puţin în sudul ţării pe tere¬ 
nurile nisipoase din Dobrogea, Oltenia şi Banat. Suprafaţa ocupată de cul¬ 
turile de secară s-a ridicat în anul 1978 la 30 000 ha. 

Dintre cerealele furajere în ţara noastră se cultivă orzul, ovăzul, hrişcă, 
meiul, sorgul etc. 

Orzul se numără printre cele mai vechi plante cultivate. După unele 
cercetări, în Egipt primele cereale cultivate au fost orzul şi meiul. Orzul este 
o cereală importantă mai ales pentru regiunile excesiv de călduroase cum sînt 
cele din partea nordică a Africii, unde ajunge pînă la oazele Saharei. 

în ţara noastră, orzul şi orzoica se cultivă pe o suprafaţă de 1 858 600 ha 
fiind răspîndit în toate agroccosistcmele (fig. 2). 

Ovăzul. După cum arată istoria el era necunoscut în antichitatea 
îndepărtată, primele însemnări scrise datează de la începutul secolului al 
IV-lea î.e.n. 

în anul 1978 în ţara noastră ovăzul a ocupat aproximativ 61 300 ha. 
Cele mai întinse suprafeţe se găsesc în judeţele Covasna, Cluj, Suceava, 
Constanţa, Tulcea, Bacău, Argeş, Bihor (fig. 47). Pe scurt, ovăzul poate fi 

considerat drept plantă a regiunilor cu climă umedă şi cu veri răcoroase, 
cu posibilităţi de a da unele rezultate satisfăcătoare şi în zonele cu mai puţine 
precipitaţii atmosferice. 

Cultura porumbului. Culturile de porumb reprezintă agroeco- 
sistemul cerealier în care planta dominantă este porumbul. 

Părerile cu privire la originea porumbului, precum şi a datei cînd a fost 
introdus în Ţările Româneşti sînt controversate. America Centrală, Peru, 
Maxic şi Guatemala se crede că ar fi patria de origine a acestei specii, de 
unde porumbul s-a răspîndit pe tot globul. în Muntenia şi Moldova, se presu¬ 
pune că porumbul ar fi fost introdus în a doua jumătate a secolului al 
XVIII-lea şi de atunci s-a răspîndit foarte repede, luînd locul meiului, 
cereală cultivată din timpuri străvechi (G. Ionescu-Sisesti). 

Rolul factorilor abiotici într-o cultură de porumb. Biotopul prin factorii 
abiotici influenţează foarte mult agrocenoza porumbului. Deosebirile facto¬ 
rilor de mediu de la o regiune la alta a dus la modificarea morfologiei şi fizio¬ 
logiei porumbului ceea ce a făcut ca să apară o multitudine de variaţii şi 
soiuri ce diferă mult între ele ca talie, perioadă de vegetaţie, producţie şi 
număr de paraziţi vegetali şi dăunători animali. Dintre factorii abiotici mai 
importanţi, care influenţează creşterea, dezvoltarea, producţia porumbului, 
precum şi apariţia sau dispariţia unor dăunători sînt temperatura aerului şi 
a solului, umiditatea mediului şi precipitaţiile de care acesta depinde, lumina, 
curenţii de aer, solul etc. 

Temperatura aerului şi a solului influenţează încolţirea, apariţia florilor, 
coacerea seminţelor, care nu se fac decît dacă temperatura medie atinge un 
anumit nivel caracteristic acestei plante. Diferite funcţii ale plantei ca transpi¬ 
raţia, respiraţia, absorbţia apei şi asimilaţia clorofiliană au loc numai dacă 
temperatura este suficient de ridicată atît în sol cît şi în aer. Temperatura 
medie optimă a aerului pentru cultura porumbului în România este de 
16—20°C în luna mai, 19-21° în luna iunie, 19—22° în luna august şi 14—17° 
în luna septembrie (Gr. O b r e j e a n u). în sol temperatura medie pentru 
încolţire este de 8— 10°C. Legat de acest factor abiotic, mulţi dăunători ai 
porumbului, mai ales insecte, şi-au adaptat ciclul de dezvoltare, după ciclul 
de vegetaţie al acestei plante. Astfel, gîndacul negru al porumbului (Pento- 
don idiola), răţişoara (Tanymccus dilaticollis), sfredelitorul porumbului 
(Pyrausta nubilalis) îşi fac apariţia în momentul dezvoltării organelor vege¬ 
tative. Răţişoara porumbului prezintă perioade de migrare dintr-un biotop 
în altul, perioadă ce corespunde fenologic cu perioada de răsărire a porum¬ 
bului. Ea migrează din culturile de grîu şi ovăz în culturile de porumb, cînd 
plantele au mai puţin de 4—5 frunze. 

Umiditatea solului este unul din cei mai importanţi factori abiotici ai 
mediului înconjurător ce influenţează creşterea şi dezvoltarea culturii porum¬ 
bului. La rîndul său umiditatea solului depinde de cantitatea de precipitaţii 
şi de lucrările agrotehnice corespunzătoare menţinerii ei în sol. 

Lumina este factorul abiotic. care favorizează acumularea substanţelor 
organice, creşterea şi dezvoltarea plantei, fotosinteza etc. 

Cîirenţii de aer influenţează indirect cultura porumbului, prin acţiunea 
pe care o au asupra temperaturii şi umidităţii relative a aerului. Cînd vîntul 
este puternic influenţa sa asupra porumbului este negativă prin ruperea şi 
smulgerea plantelor din sol. Curenţii liniştiţi de aer duc la primenirea şi aeri¬ 
sirea culturii, favorizînd un raport egal între cantitatea de 0 2 şi C0 2 necesar 
procesului de respiraţie şi fotosinteza. Prin lucrări agricole corespunzătoare 

se poate asigura aerisirea solului, ceea ce duce la creşterea 0 2 necesar germi¬ 
naţiei seminţelor. 

Solul, este unul din componenţii mediului abiotic ce influenţează în 
marc măsură dezvoltarea culturilor de porumb. Cele mai bune soiuri pentru 
cultura porumbului sînt cele cu textură mijlocie — în care rădăcinile pătrund 
adînc pentru extragerea apei şi a sărurilor minerale. Astfel de soluri se găsesc 
în cîmpiile din vestul şi sudul ţării unde predomină cernoziomurile ciocolatii, 
brune şi lacoviştilc, solurile mai puţin prielnice sînt cele brun roşcate de pă¬ 
dure şi aluviale. 

Structura solului este influenţată prin aplicarea îngrăşămintelor şi 
amendamentelor. 

Rolul factorilor biotici în cultura de porumb. Biocenoza este componenta 
vie a ecosistemului. Ea este alcătuită din populaţii de plante verzi, bacterii, 
virusuri, ciuperci, animale. 

în terenurile cultivate cu porumb se formează o biocenoză specială 
formată din porumb ca plantă dominantă, buruieni, paraziţi şi dăunători 
vegetali, la care se adaugă alte organisme ocazionale. 

Datorită intervenţiei omului agrocenoza porumbului suferă transformări 
permanente prin lucrările agricole, împrăştierca de insecticide, îndepărtarea 
culturilor etc. 

Specia dominantă — porumbul — este principalul producător primar de 
substanţe organice. Buruienile — sînt eliminate în timpul lucrărilor agricole 
pentru a face loc plantei de cultură. Aceeaşi soartă o arc şi componentul 
animal al biocenozei, îndepărtat prin diverse mijloace chimice sau mecanice. 

De remarcat însă că atît componentul vegetal, reprezentat prin buruieni, 
cît şi cel animal al biocenozei, constînd din insecte, heteroptere, mamifere 
etc., nu piere în totalitate, ci se adaptează la condiţiile terenului agricol cul¬ 
tivat. 

Asociaţia de animale din cultura de porumb este considerată în general 
dăunătoare, deoarece majoritatea se hrănesc cu planta de cultură, micşorînd 
recolta. Fitofagii sînt înlăturaţi în cea mai marc parte de om prin mijloace 
chimice, dar şi de adversarii lor naturali, zoofagi, care împiedică înmulţirea 
lor excesivă. Dc pildă, insecte prădătoare, păsări inscctivore şi răpitoare, 
reptile etc. 

Din punct de vedere ecologic agrocenoza porumbului cuprinde mai multe 
etaje: solul, buruienile şi planta dc cultură care dc regulă este mai înaltă şi 
mai viguroasă dccît restul plantelor asociate. în fiecare etaj al agrocenozei 
s-au adaptat şi trăiesc anumite specii. 

a) Solul prin natura sa determină compoziţia florei de buruieni şi a lumii 
animale. în funcţie dc sol se grupează diverse specii de plante şi animale, 
în sol are loc încolţirea seminţelor, dezvoltarea rădăcinilor şi tot aici larvele 
•multor insecte îşi desfăşoară stadiile de dezvoltare şi se adăpostesc ca adulţi. 
Lumea microscopică a bacteriilor descompune materialul organic provenit 
în sol după moartea rădăcinilor şi a tulpinilor, redîndu-1 plantelor sub formă 
dc săruri minerale. Întrucît cea mai mare parte din substanţa organică pro¬ 
dusă de producători este recoltată de om, solul este sărăcit de substanţa 
minerală, care trebuie adăugată prin diverse îngrăşăminte chimice sau organice. 

în structura solului se găsesc microorganisme saprofite şi parazite, rădă¬ 
cini, tulpini subterane (rizomi, bulbi, tuberculi), ce aparţin fie buruienilor, 
fie plantelor cultivate în asociaţie cu porumbul, precum şi seminţele acestora. 
Zoocenozelc solului cuprind numeroase nematode, insecte, mamifere ce tră- 

iese pe scama rădăcinilor. Larvele gîndacului negru al porumbului (Pen- 
lodon idiola), viermii sîrmă (Fam. Elateridae), viermii albi (Melolonthct 
melolontha), larvele răţişoarei porumbului (Tanymecus dilaticollis) , rod 
rădăcinile sau, distrug boabele pe cale de germinaţie. Prin lucrările efectuate 
asupra solului se activează viaţa microorganismelor din sol, se distrug cuibu-. 
rile de insecte, buruienile şi unele focare de infecţie, ducînd la întreruperea 
unor legături trofice ce se formează pe perioada de vegetaţie a culturii. 

b) Fitocenozele buruienilor sînt alcătuite din numeroase plante spontane 
ce însoţesc cultura de porumb ca volbura (Convolvulus arvensis), costreiul 
(Echinochloa crusgalli), mohorul (Selaria glauca) , pălămida (Cirsium ar- 
vense), pirul (Agropyron repens) ctc. 

Semănatul porumbului la distanţe mari între rînduri creează spaţii 
luminate, unde buruienile găsesc condiţii prielnice de dezvoltare. 

Zoocenozclc caracteristice buruienilor sînt alcătuite din dăunători şi 
paraziţi ai acestora cît şi din dăunători ai plantei de cultură. Dintre animalele 
nevertebrate sînt întîlnite gasteropode, arahnide, larve de insecte şi insecte 
polifage, ponte ctc. Vertebratele sînt reprezentate prin păsări şi mamifere 
rozătoare. 

c) Planta de cultură — porumbul — cît şi unele plante asociate lui ca 
fasolea, dovlecii, floarca-soarelui (culturi folosite astăzi numai în gospodării 
individuale) creează posibilitatea existenţei animalelor fitofage şi indirect 
a celor carnivore. în porumbişte se creează [un microclimat specific datorită 
plantei de cultură, cît şi vegetaţiei ce o însoţeşte. S-a observat că fasolea 
dă producţii mult mai mari în culturi asociate. în culturile intercalate cu 
dovlecei şi alte legume sînt împiedicate lucrările de îngrijire mecanizată sta- 
tornicindu-se astfel lanţuri trofice de durată. Plantele oferă adăpost anima¬ 
lelor şi asigură o apărare împotriva urmăririi lor de către duşmani. Plantele 
de cultură cît şi cele asociate servesc ca locuri pentru depunerea pontelor 
unor dăunători animali, ca, substrat pentru primele stadii de dezvoltare, 
înţr-o cultură de porumb întîlnim organisme microscopice parazite din 
lumea virusurilor, bacteriilor, ciupercilor, care atacă părţile subterane şi 
aeriene ale plantelor, fructele, seminţele etc. Organismele ce parazitează 
planta cultivată duc în mod inevitabil la scăderea recoltei sau la compro¬ 
miterea ei. 

Pe frunzele de porumb se pot observa adesea pete circulare, alungite, 
sau neregulate, produse dc o bacterie ce dă boala cunoscută sub denumirea 
de pătarea roşie a frunzelor. în luna august se poate observa rugina comună 
a porumbului, produsă de o ciupercă. Pe ambele feţe ale frunzelor apar pus- 
tulc risipite sau în grupuri, de culoare brun deschis, alungite, în direcţia 
lungimii frunzelor. Tăciunele comun cu pungi este produs de ciuperca Usti- 
lago-zeae care atacă tulpinile, frunzele, ştiulcţii şi păşunile. 

Organele vegetative ale plantelor servesc ca hrană unui număr imens de 
animale nevertebrate şi vertebrate mici şi mari. Cînd porumbul prezintă; 
abia primele frunze, tulpina este retezată de gărgăriţa cunoscută sub numele 
de răţişoara porumbului. Mai tîrziu, într-o fază mai înaintată de creştere/ 
ea atacă numai marginea frunzelor. Aceleaşi pagube le aduce şi buha semă¬ 
năturilor ale cărei larve rod^tulpina la colet şi frunzele. Un alt dăunător este 
sfredelitorul porumbului (Pyrausta nubilalis). Acesta roade parenchimul 
frunzelor de porumb, apoi pătrunde în tulpini, unde iernează. Primăvara în 
luna mai ies fluturii ce depun ouăle pe partea inferioară a frunzelor de porumb. 
După 6—10 zile apar larvele, care în primele stadii de dezvoltare rod inflo- 

rescenţclc masculine, hrănindu-se cu stârnire, apoi perforează tulpina, con¬ 
sumă părţile tari ale paniculului. Atacă şi ştiuleţii, care cad jos sau nu se 
mai dezvoltă normal fiind infectaţi de mucegaiuri şi ciuperci. La rîndul său 
sfredelitorul porumbului este atacat de diferiţi paraziţi (Microbracon brevi- 
cornis şi Lydello senilisj care-i limitează răspîndirea. De asemenea un număr 
mare de indivizi ai dăunătorului menţionat, sînt distruşi de diferite boli 
produse de bacterii şi ciuperci. 

în timpul vegetaţiei (lunile iunie, iulie), porumbul mai este parazitat 
de păduchele verde. Dăunătorul se localizează la baza tecilor frunzei, pe 
inflorescenţele masculine, pe mătase şi pănuşi. Frunzele atacate se răsucesc 
în formă de cornet, nu se mai dezvoltă normal şi capătă o culoare roşiatică. 

Maximum de înmulţire a păduchelui se înregistrează în perioadele răco¬ 
roase, nefavorabile pentru înmulţirea prădătorilor şi paraziţilor lui. 

Atacul altor organisme determină la porumb proliferarea, de ţesuturi 
şi formarea de excrescenţe şi îngroşări cunoscute sub numele de gale. 

Dintre vertebrate în culturile de porumb se întilnesc păsări ca: cioara 
de semănătură, coţofana, vrabia, iar dintre mamiferele rozătoare: popîndăii, 
hîrciogii, şoarecii de cîmp. Un rol important în combaterea lor îl joacă păsă¬ 
rile răpitoare şi unele reptile. 

Acţiunea factorilor biotici în cadrul biocenozei. Plantele cultivate şi 
spontane, vertebratele şi nevertebratele din cadrul unei culturi de porumb 
nu trăiesc izolat, pe terenul de cultură, ci în strînsă dependenţă unele de altele. 
Fiecare individ depinde de vecinii săi. 

în cadrul unei culturi de porumb se pot distinge relaţii interspecfice 
(între membrii aceleiaşi specii sau populaţii), precum şi relaţii interspecifce 

(între plante de cultură şi 



diverse specii de plante şi 
animale cu care vine în 
contact). 

între populaţiile exis" 
tente în cultura de porumb 
se stabilesc diferite relaţii, 
în cadrul lor se întîlnesc 
relaţii bilateral negative în 
care concurenţa se dă pen¬ 
tru hrană şi spaţiu (fig. 48). 

Plantele de talie marc 
influenţează foarte mult pe 
cele vecine de talie mică. 
Unele specii de buruieni (ex. 
Cirsium arvense) cu creştere 
mai rapidă elimină din jurul 
lor planta de cultură care 
creşte mai încet. 

Principalul producător 
de substanţă organică este 
planta de cultură. Flora 
spontană de buruieni arc 
numai un rol secundar ca 
producător şi fără impor 

tanţă pentru om. Organismele din sol sînt componente constante, 
caracteristice ale ecosistemelor cîmpiei cultivate. Oin cauza instabilităţii 
biomasei vegetale îndepărtată de om sub formă de recoltă, fitofagelc şi zoo- 
fagele constante în biocenoză nu ocupă o pondere mare. De aceea agrobio- 
cenoza culturii de porumb este lipsită de mecanisme naturale de autoreglare, 
sau acestea sînt foarte slab exprimate. Reglarea numerică într-un astfel de 
ecosistem este realizată de om prin lucrări agrotehnice. Rezistenţa naturală 
faţă de invazii de dăunători este foarte slabă. S-a observat că uniformitatea 
producătorilor cultivaţi pe terenuri întinse (monoculturi) favorizează atacul 
dăunătorilor. 


7.-J.S.2. AG KOECOSISTIvMUL LEGUMICOL 

în acest ecosistem principalii producători primari sînt plantele legu¬ 
micole (varza, ceapa, tomatele, vinetele, rădăcinoaselc etc.). 

Cadrul natural cu cele mai favorabile condiţii pentru dezvoltarea acestui 
tip de agrosistem îl reprezintă lungul rîurilor, ce brăzdează Cîmpia Română 
şi Cîmpia Tisei. Astfel în lunca Dunării, lunca Argeşului şi a afluenţilor săi, 
luncile Şiretului şi Prutului. Ialomiţei şi Buzăului, Oltului şi Jiului, în lungul 
Mureşului, al Timişului al canalului Bega şi al Crişului, există întinse terenuri 
aluvionare nisipo-argiloase, destul de fertile şi uşor de irigat ce permit extin¬ 
derea agroecosistemului legumicol. 

O caracteristică a acestui tip de ecosistem constă în marca lui fărîmi- 
ţare şi dispunerea lui la interferenţa a două tipuri de ecosisteme diferite (apă 
şi uscat). 

în ce priveşte structura agroccosistemclor legumicole din ţara noastră 
cele mai întinse suprafeţe sînt ocupate de pătlăgelele roşii (14 —15% din 
suprafeţele de legume). Urmează varza şi pepenii (11 — 13%). rădăcinoasele 
(5—6%), ardeii (6%), fasolea (5—6%), mazărea (5—6%), usturoiul (4%) 
şi castraveţii (2—3%). 

Rolul factorilor abiotici în viaţa culturilor legumicole. Unitatea dintre 
organism şi mediu, condiţionarea reciprocă a acestora constituie unul din 
principiile de bază ale ecologiei. 

Creşterea şi dezvoltarea normală a plantelor legumicole sînt condiţionate 
de asigurarea unor condiţii corespunzătoare asemănătoare celor în care s-au 
format istoriceşte. Abaterile în plus sau în minus de la aceste condiţii de 
mediu fac ca plantele să sufere şi să dea producţii scăzute. 

Cerinţele faţă de temperatură, lumină, umiditate, aer şi substanţe nutri¬ 
tive variază de la o specie la alta şi chiar de la un soi la altul. 

Temperatura este un factor hotărîtor care influenţează toate stadiile de 
dezvoltare ale plantelor legumicole. Pentru ca dezvoltarea plantei să se reali¬ 
zeze în condiţii normale trebuie ca temperatura să se găsească într-un grad 
optim. C.înd sînt depăşite limitele minime şi maxime de temperatură creş¬ 
terea încetează. Astfel la castraveţi, pragurile biologice de temperatură sînt: 
optimum 35°C, minimum 12°C şi maximum 40°C. Diferite specii de plante 
legumicole se comportă în mod deosebit în ceea ce priveşte cerinţele faţă 
de temperatură, putînd fi împărţite din acest punct de vedere în 5 grupe mari: 

a) plante legumicole foarte rezistente la frig, ce suportă temperaturi 
pînă la — 10°C —26°C. de exemplu: sparanghelul, hreanul, măcrişul etc. ; 

b) plante legumicole rezistente la frig din care cele mai multe sînt specii 
bienale ca: morcovul, pătrunjelul, păstîrnacul, ţelina, varza; 

c) plante legumicole semirezistente la frig, care asimilează mai bine la 
temperaturi moderate de exemplu: cartoful; 

d) plante legumicole pretenţioase la căldură, ca tomatele, ardeiul, vine¬ 
tele, castraveţii etc. ce cresc şi se dezvoltă numai la temperaturi mai ridi¬ 
cate (25—30°C); 

e) plante legumicole rezistente la căldură din care face parte grupa cucurbi- 
taccelor. 

Lumina este un alt factor de importanţă vitală pentru dezvoltarea plan¬ 
telor legumicole. în funcţie de cerinţele lor faţă de acest factor, există plan¬ 
te legumicole pretenţioase la lumină (cresc la o iluminare medie de 8 000 
lucşi), puţin pretenţioase la lumină (au nevoie de A 000—5 000 lucşi) şi nepre¬ 
tenţioase la lumină (cresc la 1 000—2 000 lucşi). Din prima grupă fac parte 
tomatele, castraveţii, ardeiul; din a doua spanacul, ridichile de lună, măra¬ 
rul ; din a treia — ceapa verde, sfecla de frunze etc. 

Umiditatea. Majoritatea legumelor sînt hidrofile, avînd nevoie de o admi¬ 
nistrare suplimentară de apă prin irigaţii. 

Substanţele nutritive. Plantele legumicole sînt în general foarte pretenţioase 
la substanţele nutritive, din care cauză se cultivă pe solurile cele mai fertile. 
Cerinţele ridicate faţă de azot, fosfor, potasiu, calciu şi o serie de alte elemente 
se explică prin însuşi conţinutul ridicat de săruri minerale al celor mai multe 
specii legumicole şi prin producţiile mari ce se obţin la unitatea de suprafaţă 
în urma cultivării acestora. Ţinînd seama de cantităţile de substanţă nutri¬ 
tive extrase din sol putem împărţi speciile legumicole în A grupe şi anume: 

— specii care extrag din sol cantităţi foarte mari de substanţe nutritive: 
varza căpăţînă, varza de Bruxelles, gulia, ţelina; 

— specii care extrag din sol cantităţi mijlocii de substanţe nutritive: 
tomatele, ceapa, sparanghelul etc. ; 

-- specii care extrag din sol cantităţi mici de substanţe nutritive: lăp^ 
tuca, sparanghelul ; 

specii care extrag din sol cantităţi foarte mici de substanţe nutritive: 
ridichea de lună, castravetele etc. 

Alţi factori abiotici cu importanţă în viaţa plantelor legumicole se referă 
la lucrările de prelucrare a solului — arat, combaterea crustei, muşuroit, 
protejarea contra îngheţurilor etc. 

Rolul factorilor biotici în dezvoltarea plantelor legumicole. Dintre parti¬ 
cularităţile ecologice de care trebuie să se ţină seama pentru buna dezvoltare 
a populaţiilor legumicole amintim: distribuţia în habitat, repicatul, copi¬ 
litul, legatul şi ciupitul. 

Distribuţia în habitat diferă de la o specie la alta. Astfel, ceapa este semă¬ 
nată sub formă de indivizi izolaţi, la fel usturoiul, vinetele, ardeiul etc. Alte 
specii sînt plantele în grupuri compacte (mărarul, pătrunjelul etc.) iar altele 
în mici grupuri de 2 —3 A indivizi (pepenii, castraveţii, mazărea, fasolea 
etc.) 

Repicatul arc loc la anumite specii (ardei, varză, roşii etc.), alte specii 
sînt semănate direct în cîmp (morcovul, ridichea de lună). 

Ciupitul si copilitul se aplică în special la tomate, vinete, ardei etc. în 
scopul dirijării creşterii şi fructificării. 

Relaţii interspecificc la legume. Relaţiile de concurenţă apar între plantele 
legumicole şi buruieni. Buruienile cele mai frecvente în culturile legumicole 
sînt: pălămida, ştirul, mohorul etc. 

Relaţiile de pradătorism apar ca urmare a hrănirii animalelor fitofage 
cu anumite părţi ale plantelor legumicole. Cei mai comuni dăunători ai legu¬ 
melor sînt: afidcle, gîndacul de Colorado (pentru cartof, vinete), larva flutu¬ 
relui alb al verzei (Pieris brassicae) şi buha verzei (Mamestra brassicae), 
musculiţa cepei etc. 

Relaţiile de parazitism, se manifestă prin numeroase boli criptogamice 
produse de bacterii şi ciuperci, de exemplu — rugina mazării, rugina cepei, 
rugina bobului, mana tomatelor etc. 

Relaţiile de mutalism sînt reprezentate de insectele polcnizatoare în spe¬ 
cial de albine care odată cu culegerea nectarului şi polenului din flori fac şi 
polenizarea acestora. 

în sfîrşit, omul este factorul biotic principal cu rol decisiv în crearea şi 
menţinerea echilibrului ecologic în agrosistemele legumicole. 

7.4.8.3. AGROECOSISTEMUL VITICOL 

Agroecosistemul viticol este un ecosistem agricol în care producătorul 
primar principal este viţa de vie (Vitis vinifera sativa, Vitis sp. etc.,). 

Ecologia aplicată viţei de vie foloseşte ca metodă de lucru staţiunea în 
care se interferează factorii climatici cu factorii cdafici şi geneza solurilor, 
cu acţiunea diferiţilor agenţi biotici ca: atacul anumitor insecte, de exemplu 
— filoxera, moliile viţei de vie, boli criptogamice. Atacul păsărilor şi al altor 
vieţuitoare ca şi continua intervenţie a omului pentru combaterea lor, face 
ca viţa de vie cu soiurile şi sortimentele ei şi evoluţia lor filogcnctică să sta¬ 
bilească o strînsă relaţie între sistemul climă/sol şi sistemul viţă de vie/climă/sol. 

Pe teritoriul ţării noastre, viţa de vie a fost luată în cultură cu multe 
secole înaintea erei noastre. Pe columna lui Traian de la Roma, printre bunu¬ 
rile figurate, ce se produceau în Dacia, apar la loc de cinste şi butoaie cu 
cercuri de lemn, care dovedesc existenţa viilor şi cunoaşterea îndeletnicirii 
de podgorit şi de vinărit din acea vreme. Coloniştii romani care au populat 
Dacia au adus cu ei obiceiuri şi metode noi de lucru în viticultură. Intro- 
ducînd în cultură şi soiuri aduse din metropolă, ci au dat un nou impuls acestei 
ramuri economice. De atunci, poporul român care a luat naştere pe aceste 
locuri n-a părăsit niciodată cultura viţei de vie, ci dimpotrivă, secole în şir 
a continuat să dezvolte această îndeletnicire. 

România de azi se numără printre ţările viticole cu tradiţie. Ea cultivă 
peste 347 000 ha cu viţă de vie, cu tendinţa de creştere, ocupînd pe glob 
locul al şaselea după Spania, Italia, Franţa, U.R.S.S., Turcia. 

Suprafaţa ocupată cu vii va ajunge în perspectivă la circa 500 000 ha, 
România devenind astfel una din ţările viticole cu pondere mare pe plan 
internaţional. 

Podgoriile României. Podgoriile României s-au statornicit 
pe dealurile ţării în decursul timpurilor, unele din ele datînd de milenii, altele 
de secole, iar altele apărînd noi pe harta ţării (fig. 49). Podgoriile româneşti 
se remarcă prin marea lor densitate, cuprinse în biotopi bine delimitaţi, care 
se bucură de condiţii abiotice şi biotice deosebite. 

Climatul României împreună cu solul şi relieful oferă condiţii foarte 
prielnice pentru o viticultură care să se dezvolte în ecosisteme diferite, reali- 
zîndu-se astfel produse de calitate tot mai bune, ce se diversifică uşor şi oferă 
un larg sortiment de consum. 

în viticultura României avem ca unitate naturala podgoria sau ecosis¬ 
temul viticol. Ca unităţi ecologice naturale ecosistemele viticole s-au extins 
în interiorul unor staţiuni climatice, cu microfitoclimate proprii, care imprimă 
strugurilor şi vinurilor un specific deosebit de la un ecosistem la altul. Un eco¬ 
sistem viticol poate cuprinde suprafeţe mari de zeci de mii de hectare, ca de 
exemplu podgoriile Dealul Mare din Muntenia, podgoriile Putnei din sudul 
Moldovei, podgoriile de pe Tîrnave din Transilvania şi podgoriile Aradului. 

Geografic, podgoriile României se grupează în: 

— podgoriile sud şi sud-est carpatice; 

— podgoriile Dobrogei; 

— podgoriile din Cîmpia Dunării; 

— podgoriile nord-carpatice; 

— podgoriile din vestul ţării (Banat) ; 

— viile de pe nisipuri. 

Rolul factorilor abiotici în viaţa viţei de vie. Viţa de vie, ca orice altă 
plantă superioară, îşi procură hrana din aer şi sol. în relaţiile ei cu factorii 
abiotici, ea se integrează în habitatul ei din mediul geografic. 

Cu ajutorul luminii frunzele asimilează şi cumulează sub formă de energie 
potenţială substanţe organice pe care le distribuie apoi în diferite organe ale 
viţei. Pentru aceasta este de preferat intotd'eauna ca viţa de vie să fie cultivată 
pe terenuri în pantă, bine însorite, cu radiaţie solară mai mare, ceea ce ajută 
la o asimilaţie clorofiliană mai intensă. Dintre elementele energiei solare, căl¬ 
dura interesează în egală măsură, atît cea din atmosferă, cît şi cea din litosferă, 
fiecare acţionînd asupra organelor cu care vine in contact. 

Temperatura optimă pentru creşterea şi fructificarea viţei de vie este 
stabilită în jur de 25—30 = C. La rîndul lor, fazele de vegetaţie au pragurile lor 
de temperatură. Limita de la care planta porneşte în vegetaţie este de -f 10°C 
cu o oscilaţie în funcţie de soi de la 9— 11°C. Expoziţia şi culoarea solului contri¬ 
buie în mod direct la acumularea şi reflectarea căldurii, ceea ce arată o deose¬ 
bită importanţă la amplasarea soiurilor şi specializarea producţiei. 

Aerul, cu componentele lui, cum sînt oxigenul, azotul, bioxidul de carbon, 
vaporii de apă, amoniacul şi alte gaze, joacă un rol deosebit în desfăşurarea 
normală a proceselor fiziologice ale viţei de vie. atît în ambinaţa supraterestră 
a hidrosferei şi atmosferei, cît şi a litosferei. 

Solul este un sistem dispers poros: cu cît porozitatca lui este mai mare, 
cu atît viţa de vie se comportă mai bine. pentru că între particulele şi agrega¬ 
tele sale există goluri lacunare în care se adună apa şi aerul necesar respiraţiei 
rădăcinilor. în acest fel relaţiile viţei de vie cu sistemul sol-climă se amplifică 
interesînd elementele micropedoclimatice ale mediului. Pentru aceste motive, 
în cultura viţei de vie se preferă în general solurile scheletoase şi cele cu struc¬ 
tură glomerulară bună, în care rădăcinile răspîndindu-se abundent găsesc 
în cantităţi suficiente apa şi aerul necesare proceselor metabolice. Prin aceasta 
se explică şi necesitatea de a se lucra solul într-un anumit sistem de cultură. 

Apa constituie ca şi aerul, lumina şi căldura unul din factorii abiotici de 
cea mai mare importanţă. Prin constituienţii săi oxigen şi hidrogen apa inter¬ 
vine direct în sintetizarea materiei organice. Tot apa furnizează viţei de vie şi 
parte din elementele nutritive, dizolvînd din sol şi transportînd către frunze 
sărurile nutritive. Hrana minerală mijlocită de apă constituie un factor impor¬ 
tant de vegetaţie. 

Pierderile de apă din sol sînt cauzate de scurgerile de la suprafaţă, evapo¬ 
rarea directă şi de transpiraţie care este deosebit de intensă la viţa de vie. 

Apele freatice şi cele din irigaţie interesează ecologia viţei de vie, ele puţind 
suplini lipsa de precipitaţii. 

Curenţii de aer antrenează straturile încălzite prin radiaţie, altădată reci, 
influenţînd şi schimbînd habitatul viţei de vie. Vintul intens este dăunător 
prin faptul că măreşte evaporarea, viţa suferă de mari pierderi de apă prin 
traspiraţie, care se corelează cu pierderile de apă din sol determinate de evapo- 
transpiraţie. 

Condiţiile critice. în desfăşurarea factorilor climatici se cunosc şi nume¬ 
roase condiţii critice care limitează sau distrug în anumite situaţii viţa de vie. 
Astfel, gerurile din timpul iernii, pot afecta şi distruge ochii şi lemnul viţei de 
vie. Brumele şi îngheţurile tîrzii de primăvară, afectează organele viţei de vie 
în creştere — mugurii în curs de pornire, lăstarii, inflorescenţele. Valurile de 
frig, care coboară temperatura sub H°C, dăunează înfloritului şi fecundaţiei; 
florile avortează şi se scutură. Atunci cînd temperatura scade sub 0°C, ajungînd 
la —3 şi chiar —4°C, se produce îngheţul „negru" ce afectează toate organele 
verzi, indiferent de faza de vegetaţie. 

Seceta atmosferică se manifestă cînd temperatura se ridică mult pe timp 
de vară (lunile iulie-august) şi durează zile în şir, iar umiditatea relativă a 
aerului scade sub 40%. Acestea fac să înceteze creşterea viţei de vie, produ- 
cîndu-se un dezechilibru ecofiziologic care provoacă vestejirea, uneori chiar 
căderea frunzelor în plină vară. 

Brumele şi îngheţurile timpurii de toamna sint accidente care obligă 
viţa de vie să treacă forţat în repaus, prin pierderea aparatului foliar. Uneori, 
se întîmplă ca şi strugurii să îngheţe. 

Rezultă din cele expuse că, în ecosistemele stabilite, cunoaşterea relaţiilor 
ecologice dintre soiul de viţă de vie şi condiţiile de mediu locale, diferite de la 
o podgorie la alta, permite realizarea unei culturi raţionale a viţei de vie şi 
imprimă o specializare mai pronunţată a producţiei. 

Rolul factorilor biotici. Factorii biotici exercită o influenţă directă asupra 
culturii viţei de vie. 

Printre factorii biotici, amintim: dăunătorii, insectele polcnizatoare, pădu¬ 
rile sau alte plante din apropiere. La amplasarea plantaţiilor trebuie să se 
ţină seama de dăunătorii care iniţial există în sol. Altfel terenurile infectate 
cu virermele sîrmă, larvele de cărăbuşi sau de alte scarabeide etc. vor trebui 
supuse mai întîi tratamentelor de combatere. De asemenea, lupta se duce 
continuu împotriva dăunătorilor de suprafaţă care atacă părţile aeriene ale 
viţei de vie, cum sînt: moliile strugurilor, filoxera, viespile, bolile criptoga- 
mice etc. 

Un factor biotic necesar viţei de vie sînt albinele care favorizează primă¬ 
vara fecundarea florilor. 

Influenţa pădurilor este deosebit de resimţită atît în podgoriile sudice 
cît şi în cele nordice. Astfel, podgoria Mugurei de la Odobeşti, cu toate centrele 
din apropiere (Vîrteşcoiu, Jariştea şi altele), beneficiază de un climat cu ierni 
blînde, fără contraste mari. viţa putîndu-se cultiva în multe puncte chiar 
neîngropată (de exemplu, dealul Serba). Apropierea pădurii asigură în general, 
un climat temperat. Coacerea strugurilor este lentă valorificîndu-se la maximum 
calităţile de soi. Acest aspect este întîlnit de exemplu la Panciu, centru vestit 
pentru calitatea deosebită a soiurilor Cliesselas dore, în podgoria Dealul Mare 
pe ale cărei înălţimi mai ridicate se obţin vestitele vinuri roşii de Cabernet 
Sauvignon sau cultura soiului de masă cu coacerea cea mai tîrzie, Chasselas 
Napoleon (Bicane) de la Udreşti-Dealul Mare etc. 

în general în apropierea pădurilor se recomandă să se cultive de prefe¬ 
rinţă soiuri negre pentru vinuri roşii de calitate. în schimb, influenţa perde¬ 
lelor de protecţie se resimte mai ales în părţile sudice ale ţării, cu deosebire pe 
nisipuri, cum ar fi în Oltenia şi în Delta Dunării. Deosebit de utile sînt perdelele 
antierozionale şi cele care opresc deplasarea nisipurilor la şes, cele care stăvi¬ 
lesc curenţii de aer rece sau se împotrivesc curenţilor de aer cald, în regiunile 
bîntuite de brume, prin văi sau pe cumpene. 

Pentru aceasta, este necesar ca plantaţiile forestiere care apără cultura 
viţei de vie să fie extinse peste tot unde rolul lor de protecţie se reflectă şi în 
calitatea produselor, fiind bine dovedit şi evident necesar ca element în orga¬ 
nizarea ecosistemelor cu relief frămîntat sau supuse eroziunii eoliene. 

7.H.8.4. AGROECOSISTKMUL POMICOL 

Agroecosistemul pomicol este un sistem agricol în care producătorii pri¬ 
mari principali sînt pomii fructiferi. 

într-un agroccosistem pomicol, se stabilesc interacţiuni puternice între 
pomii fructiferi şi factorii climatici, edafici, biotici (dăunători, paraziţi şi alte 
vieţuitoare ce însoţesc pomii fructiferi) şi continua intervenţie a omului 
pentru a menţine într-un echilibru dinamic acest sistem. 

Pe teritoriul ţării noastre agroecosistemele pomicole au ajuns în anul 
1978 la suprafaţa de 450 000 ha. Au fost create şi dezvoltate noi centre pomi¬ 
cole în Dobrogea, pe nisipurile din sudul Olteniei şi nord-vestul Transilvaniei, 
în Banat şi alte părţi ale ţării. Din suprafaţa totală pomicolă, 54,4% se află 
în sectorul cooperatist, 16,5% în sectorul de stat, iar 29,9% în gospodăriile 
populaţiei. 

Cele mai bune condiţii naturale pentru cultura pomilor furctiferi se găsesc 
în zona dealurilor din subcarpaţii meridionali şi orientali (jud. Vîlcea, Argeş, 
Dîmboviţa, Prahova); pe dealurile vestice şi din nodul ţării (jud. Maramureş, 
Bistriţa, Satu Marc, au cea mai mare importanţă din punct de vedere pomicol). 
Condiţiile naturale de aici sînt favorabile pentru cultura mărului, a prunului 
şi a nucului, ca specii pretenţioase faţă de umiditate şi mai puţin pretenţioase 
faţă de căldură. Livezile de meri se întind în aceste regiuni pe suprafeţe destul 
de mari. Din acest punct de vedere, primul loc îl ocupă dealurile din nordul 
ţării (centrele: Bistriţa Năsăud, Baia Mare, Satu Mare), apoi urmează acelea 
din vestul şi centrul Transilvaniei (centrele: Caransebeş, Hunedoara, Haţeg, 
Geoagiu, Cisnădie, Silişte) din subcarpaţii Olteniei şi Munteniei (centrele: 
Baia de Aramă, Horezu, Rîmnicul Vîlcea, Curtea dc Argeş, bazinul Vîlsa- 
nului şi bazinul Argeşului), subcarpaţii orientali (bazinul Ialomiţei, valea 
Trotuşului, Piatra Neamţ) şi Podişul Sucevei (Fălticeni şi Rădăşcni). 

Nucul se cultivă în plantaţii mari pe dealurile din Banat şi parţial în zonele 
subcarpatice. 

în regiunile de dealuri joase găsesc condiţii pedoclimatice prielnice: 
cireşul, vişinul, nucul, piersicul, prunul şi părul. 

în regiunea inundabilă a Dunării şi în Deltă, cresc foarte bine gutuiul, 
mărul şi, părul pitic. 

Rolul factorilor abiotici în viaţa unor pomi fructiferi. Cerinţele faţade 
temperatură. Pentru măr, regiunile de creştere şi fructificare sînt acelea cu 
temperatură medie anuală de 8— 11°C. Pragul biologic pentru pornirea în 
vegetaţie a mugurilor mieşti este de 8°C, însă pentru deschiderea în masă a 
florilor sînt necesare temperaturi medii zilnice de peste 11°C. Temperatura 

nocturnă are un anumit rol în fecundarea florilor. Nopţile prea calde (peste 
20°C) favorizează căderea florilor. 

Pentru păr, pragul biologic este apropiat de acela al mărului (8°C). în 
restul perioadei de vegetaţie, cerinţele părului faţă de căldură sînt însă mai 
mari decît ale mărului. 

Cultura părului poate reuşi în acele localităţi unde intervalul fără înghe¬ 
ţuri este de minimum 135—140 de zile pentru soiurile de vară şi de cel puţin 
150-180 zile pentru soiurile de toamnă. 

Mai sensibil la ger este gutuiul care dă rezultate bune în regiuni cu veri 
călduroase şi ierni blînde precum şi în locuri adăpostite. 

Faţă de ger. prunul arc o rezistenţă mai bună decît părul, dar inferioară 
mărului. Mugurii florali rezistă pînă la — 31 C C, iar partea aeriană pînă la 
— 36°C. 


La cais şi piersic cerinţele faţă de o temperatură ridicată sînt mari, mai 
ales în lunile de vară (iunie-august). Aceşti pomi reuşesc bine în regiunile cu 
temperaturi medii anuale de 9,6 — 11°C. Cele mai favorabile terenuri de cultură 
sînt locurile adăpostite din cîmpic şi din Dobrogea. în regiunile şi locurile 
bîntuite de vînturi reci, unde temperatura scade frecvent sub — 24°C şi unde 
se înregistrează destul de des îngheţuri de revenire, cultura caisului şi piersi¬ 
cului este ncrentabilă. 

Cireşul creşte şi rodeşte bine în bazinele şi centrele pomicole cu tempera¬ 
tură medie anuală de 9—10,5°C. Suportă greu căldurile înăbuşitoare de vară, 
mai ales cînd acestea sînt însoţite şi de insuficienţa apei în sol. 

Nucul reuşeşte cel mai bine în regiunile cu temperatura medie anuală de 
9 — 10°C şi ale lunii celei mai calde (iulie — sau a igust) de peste 20°C. în 
perioada repausului obligatoriu nucii se comportă bine pînă la —25 C C. Intre 
—25°C şi — 27°C degeră amenţii o şi parte din mugurii vegetativi, la —28°C 
sau — 29°C degeră şi ramurile anuale, iar la — 30°C se înregistrează înghe¬ 
ţarea pînă la colet a pomilor tineri şi degerarea ramurilor în vîrstă de 2—4 ani. 

Cerinţele faţă de lumină. Mărul are cerinţe mici faţă de lumină, compara¬ 
tiv cu părul, nucul, piersicul, cireşul şi alte specii. 

Părul cultivat în regiuni şi expoziţii cu luminozitate redusă nu-şi coace 
bine lemnul şi degeră cu uşurinţă iarna. Gutuiul este foarte exigent la lumină, 
în condiţii de umbrire se dezvoltă slab, fructifică puţin şi are o viaţă scurtă. 

Cerinţele faţă de apă. Mărul arc cerinţe mari faţă de umiditate, necesitînd 
650 —700 mm precipitaţii anuale, pentru soiurile de iarnă şi cel puţin 550 mm 
pentru cele de toamnă şi vară. în anii cu prea multe precipitaţii, producţia la 
măr este mică şi de calitate mai slabă, faţă de anii cu precipitaţii moderate. 

Părul este mai rezistent la secetă decît mărul. Umiditatea relativă a aeru¬ 
lui cea mai favorabilă este de 70—80%, iar umiditatea solului de 70% din capa¬ 
citatea de cîmp. 

Gutuiul deşi are cerinţe relativ mari faţă de apă, reuşeşte destul de bine 
şi în regiuni secetoase. La fel prunul care se dezvoltă foarte bine mai ales în 
zonele deluroase cu peste 600 mm precipitaţii anuale şi nucul care dă bune 
rezultate în regiuni cu 700—800 mm precipitaţii anuale. Mai puţin pretenţios 
faţă de apă este cireşul, la care ploile abundente din perioada de pîrgă şi coacere 
produc crăparea fructelor. 

Compotiţia şi structura solului reprezintă un alt factor abiotic important 
în dezvoltarea pomilor fructiferi. Astfel mărul dă recolte mari şi susţinute 
cînd este plantat pe soluri fertile, bine structurate, luto-argiloase, lutoase şi 
luto-nisipoase, suficient de umede. 

Părul, avînd un sistem radicular mai adînc, necesită soluri profunde, calde, 
cu textură mijlocie, suficient de afinate, cu apă freatică sub adîncimea de 
2— 2,5 mm. în solurile grele şi reci pomii se îmbolnăvesc de cancer, iar fructele 
sînt dure cu gust astringent. 

în solurile cu pietriş de pe coastele dealurilor vegetează foarte bine caisul. 

Nucul dă bune rezultate în soluri profunde, însă nu suficient de fertile, 
cu capacitate bună de reţinere a apei, reacţie neutră, uşor acidă sau slab alca¬ 
lină (pH 6—7,5). 

Rolul factorilor biotici în viaţa pomilor fructiferi. Factorii biotici cu rol 
important în viaţa pomilor fructiferi sînt în special dăunătorii animali şi anu¬ 
mite boli criptogamice preduse de bacterii şi ciuperci. Insectele poleniza- 
toare, puţine la număr, au un rol biologic pozitiv în viaţa pomilor fructiferi. 
Multe insecte, ciuperci, bacterii şi virusuri sînt dăunătoare. Astfel păduchii 
ţestoşi, afidele, şi dintre bolile criptogamice făinarea atacă majoritatea pomi¬ 
lor fructiferi. 

La măr şi păr frunzele şi fructele sînt atacate de rapăn, iar bobocii florali 
de gărgăriţa florilor (Anthonomv.s pomorum). 

Foarte păgubitoare pentru prun şi alte sîmburoase sînt ciupercile din 
genul Ascospora şi Mcnihnui ce produc boala numită ciuruirea frunzelor. 

Frunzele şi fructele de nuc sînt atacate de ciuperca Marsonina juglandis 
iar ramurile tinere, lăstarii, frunzele, florile şi fructele de bacteria Xanthomonas 
juglandis. 

Dintre relaţiile pozitive de întrajutorare dintre pomii fructiferi şi unele 
organisme, amintim albinele şi alte insecte antofile, care prin polenizarea pe 
care o fac pomilor contribuie la creşterea producţiei de fructe. 

Un alt factor biotic cu rol important în protejarea culturilor pomicole 
de unii factori ai mediului abiotic (furtuni, temperaturi excesive, insolaţie 
puternică etc.) îl reprezintă prezenţa' pădurilor sau a perdelelor forestiere în 
apropierea agroccosistemelor pomicole. 


7.5. SATELE ŞI ORAŞELE 

Unul dintre procesele de adaptare din cele mai speciale constă în modifi¬ 
carea mediului ambiant de către animale, după nevoile lor. Şoarecii, vulpile, 
bursucii etc. îşi sapă galerii în care nasc şi adăpostesc puii. în care trăiesc ca o 
familie într-o „casă" a lor; popîndăii îşi fac o pîlnic în nisip pe marginile 
căreia alunecă insectele cu care se hrănesc; păsările îşi construiesc cuiburi 
căptuşite cu ierburi, pene etc. şi aşezate în scorburi, în furca crengilor etc. în 
care depun ouăle, clocesc şi scot puii; castorii sînt adevăraţi arhitecţi şi îşi 
construiesc diguri cu care ridică nivelul apei pe cursul unui pîrîu şi în acest lac 
de „baraj" îşi fac adăpostul la care ajung înotînd pe sub oglinda apei etc. 

Dar dintre toate fiinţele, omul este acela care schimbă mai mult decît 
oricare altul mediu său înconjurător, adaptîndu-l oriunde şi oricînd nevoilor 
sale de viaţă. Această schimbare merge uneori aşa de departe, îneît omul creează 
adevărate „deşerturi" lipsite de vegetaţie, în care rămîn numai ziduri şi asfal¬ 
turi. Cu toate că prezenţa omului pe pămînt este de abia de cîteva sute de mii de 
ani (cel mult milioane), numai în ultimul secol şi mai ales în ultimele decenii, 
el a provocat aşa de mari schimbări în natura pămîntului, îneît adesea nu mai 
recunoşti unde a fost „natura". Cu ajutorul minţii şi ca derivat al ştiinţei şi 
tehnicii, omul creează locuinţe şi aşezări cu condiţii optime de mediu, elimi- 

nînd din ambianţa lui variaţiile nefavorabile ale factorilor mediali şi prin 
aceasta sustrăgîndu-se influenţei naturale a acestora. Ca urmare capacitatea 
lui de adaptare la factorii naturali scade tot mai mult şi omul devine tot mai 
mult dependent de mediul artificial pe care şi-l creează, dar concomitent el 
. devine tot mai friabil în faţa unor agresiuni neprevăzute şi bruşte ale acestui 
mediu natural (catastrofe, inundaţii, cutremure, molime, foamete etc.). 

Omul trăieşte în aşezări sociale de diferite mărimi şi structuri: colibe de 
trib, cătune, sate, orăşele, oraşe, capitale, metropole. Unitatea de convieţuire 
în toate aceste sălaşuri este de regulă familia, mai adesea de o singură genera¬ 
ţie, maximum de două sau trei. 

în acest fel de aşezări casele în care locuieşte familia se înşiruie în lungul 
străzilor pe care se circulă pe jos, călare, în căruţe sau în maşini de diferite 
tipuri şj mărimi. Cu astfel de străzi şi drumuri se stabilesc legăturile între dife¬ 
ritele aşezări omeneşti, la care se mai adaugă legăturile de calc ferată, aviatice, 
navale etc. 

Oamenii care trăiesc în aşezări sociale se pot grupa în două mari categorii 
cco'ogice, după natura sursei lor alimentare şi energetice: 1) în aşezări de tip 
sătesc, în care ei trăiesc din produsele cerealiere şi animaliere pe care le produc 
direct prin munca lor şi a membrilor familiei lor, avînd ca sursă primară de 
energie lumina soarelui, care se captează în fotosinteza vegetalelor pe care le 
cultivă; oamenii din mediul rural sînt în echilibru cu mediul lor natural. 
2) în aşezări de tip urban, în care nu există nici o producţie primară şi toate 
-alimentele şi energia pe care o folosesc vin de la exterior, din zonele rurale 
vecine (sau mai îndepărtate), alimentele şi energia procurîndu-se în schimbul 
banilor pe care îi primesc pentru munca lor urbană (funcţionari, muncitori, 
profesori, medici etc.); oamenii din mediu urban nu sînt în echilibru cu natura, 
•care nici nu mai există uneori în mediul lor artificial. 

Aceste deosebiri în ceea ce priveşte tipul de alimentare şi de origine a 
energiei celor două tipuri de sălaşuri omeneşti, se reflectă şi în tipul de bioce¬ 
noze şi ecosisteme a satului şi oraşului. 

Tendinţa omenirii de cîteva sute de ani este de: a) urbanizarea satelor 
şi oraşelor; b) de mutare a oamenilor de la sate spre oraşe. Aceste tendinţe 
duble sînt justificate de consecinţele creşterii numărului de oameni ai pămîn- 
tului şi a industrializării consecutive pentru a putea satisface nevoile tot mai 
mari ale acestora. 

Pe de altă parte viaţa în oraşe este mai uşoară dccît la sate; aici sînt locuinţe 
mai bune, alimentaţia se procură direct din prăvălii, distracţii mai numeroase 
(cinema, teatre, cluburi, restaurante, baruri, vitrine şi prăvălii etc.), cît şi o 
viaţă culturală mai intensă (biblioteci, connfcrinţe, universităţi populare, expo¬ 
ziţii etc.). I)ar la oraşe se cere o muncă mai calificată, o atenţie mai mare în 
lucru, o răspundere continuă şi o muncă legată de anumite ore ale zilei. Omul 
pare mai liber decît la ţară. 

Ilustrez această tendinţă de urbanizare cu date semnificative din Anglia*. 

în 1800 în oraşele Angliei trăia 28,8% din populaţia ţării, în 1950 oraşele 
reprezentau 80,1% din populaţie. între 1841 şi 1911 oraşele Angliei, inclusiv 
Londra, au crescut cu circa 230% în medie, pe cînd populaţia rurală abia cu 
13%. Suprafaţa urbană între 1900 şi 1970 s-a dublat (de la 4 la 8% din supra¬ 
faţa ţării), pe cînd suprafaţa agrară a scăzut numai de la 57 la 50%. Aceste 


* J. K. Page: The Pasl and Puţine Distribution of Homo sapiens and his Activitics 
m Urcat Britani, ui lîbling & Hcatli: The Fuiuie of thc Man. Kd. Inst. of Biol., Academic Press, 
I.ondon, 1972. 

date concordă cu o migraţic puternică de oameni de la ţară spre oraşe. Dar 
fiindcă suprafaţa oraşelor nu a crescut în aceeaşi măsură cu numărul populaţiei 
trebuie admis că oraşele au crescut în înălţime. Numărul oamenilor între 1961 
şi 1966 (deci numai în 5 ani) a crescut în oraşe de la 10 la 35 pe acru patrat 
(0,4 x 0,4 ha). Densitatea populaţiei în marile oraşe este enormă: Parisul 
are în medie 35 000 locuitori pe km 2 ; Roma 100 000 indivizi pe aceeaşi supra¬ 
faţă, iar Calcutta peste 300 000 oameni pe km 2 (cu suburbiile). 

Şi la noi în 1930 Bucureştiul era singurul oraş cu peste 100 000 locuitori; 
în 1972 sînt 12 oraşe cu o populaţie mai marc de acest număr. în 1930 popu¬ 
laţia urbană a ţării reprezenta 17% din numărul locuitorilor ţării; în 1972 
la oraşe trăiau 37% din aceştia. Intre 1938 şi 1968 populaţia României a 
crescut cu aproape 50% (din care populaţia urbană cu peste 200%). 

Fenomenul urbanizării, atît prin transformarea satelor în oraşe cît şi 
prin migrarea sătenilor la oraşe, este general în toată lumea. Ca urmare putem 
deosebi azi două ecosisteme cu totul deosebite unul de celălalt: cel de la sate 
şi cel de la oraşe (cu toate formele de trecere de la unul la celălalt, dar cu ten¬ 
dinţa absolut generală de a se ajunge în final la ecosistemul urban). 

7.5.1. ECOSISTEMUL DE LA SATE 

Omul trăieşte în mijlocul naturii, a ogoarelor, a păşunilor, a pădurilor, 
a dealurilor şi văilor cu ape cugătoare; el are o casă din mai multe încăperi 
încălzite cu lemne, mai are o curte, acareturi şi o grădină în care cultivă zarza¬ 
vaturi şi pomi fructiferi; el creşte animale (vaci, oi, cai, porci, păsări etc.) şi în 
jurul gospodăriei lui se mai aciuiesc o mulţime de alte animale (şoareci, şobo¬ 
lani, vulpi, nevăstuici. dihori. ulii etc. dar şi cîini sau pisici); pe şi în corpul său 
mai găzduieşte fără să vrea viermi intestinali, pureci, chiar păduchi, ploşniţe 
şi altele. în spaţiul lui sătesc, plin de verdeaţă zboară şi se dezvoltă alte insecte, 
care mişună şi prin cîmpuri, păduri, grădini, constituind hrana multor păsă¬ 
rele şi a numeroşi lilieci care zboară seara şi dimineaţa în zori. 

Hrana omului este alcătuită din produsele pe care le cultivă: cereale, 
cartofi, zarzavaturi etc. şi din mai puţină carne (mai ales de păsări) dar în 
special din produse lactate (lapte, brînzeturi, smîntînă. caşcavaluri etc.). El 
mănîncă la orc aproape regulate (pe la 6- 7, la 12—13 şi 19—20), aşa că sc 
creează un stereotip funcţional, foarte eficace pentru munca lui. Majoritatea 
lucrului îl face cu braţele, folosind însă şi animalele de tracţiune sau chiar 
maşini-unelte agricole (tractor, plug, semănători etc.). Somnul îi este adînc 
de seara devreme pînă se face ziuă şi numai lătratul dinilor tulbură liniştea nop¬ 
ţilor. îmbrăcămintea este în bună parte artizanală (mai recent, sc comple¬ 
tează cu confecţii, luate din prăvălie). Dumineca sc odihneşte mai mult sau se 
distrează la „joc" sau la crîşmă. Raporturile lui sînt foarte strînse cu membrii 
familiei, cu rudele şi chiar cu vecinii. Toate animalele acestui ecosistem rural 
depind de munca şi de produsele pe care el le scoate de pe ogoare, păşuni şi 
păduri, unde plantele cultivate cresc cu ajutorul energiei solare (producţie 
primară). Natura copleşeşte omul peste tot şi nu rar satul însuşi este scufundat 
în vedeaţă. Ochii omului văd întinsul cîmpurilor verzi şi a pădurilor, albăstri- 
mea cerului de zi sau a celui înţesat de stele noaptea; urechea lui aude foşne¬ 
tul vîntului prin frunzişul pomilor, zumzetul insectelor prin iarbă, zborul păsă¬ 
rilor, mirosul simte iz de fîn cosit, de flori din grădină, de fum ce iese din 
casele în care se pregăteşte mîncarea; de transpiraţie şi urina vitelor din grajd. 
Plantele care cresc în mediul său nu apar la întîmplare ci sînt adaptate pămîn- 

tului din grădini, din curte, din cîmpurile agricole. Bolile omului de la sate 
sînt mai ales de epuizare fizică şi bătrîneţe; el nu boleşte mult. 

Viaţa omului de la sate este încadrată în natura care îl înconjoară. Există 
aici o producţie primară netă, lanţuri trofice bine individualizate şi inele finale 
de consumatori primari, secundari şi terţiari. Final produsele lui se transformă 
în dejecţiuni (de om şi vite) care sub acţiunea reducătorilor (bacterii, mucega¬ 
iuri) se retransformă în săruri minerale şi se împrăştie pe ogoare intrînd din 
nou în circuitul productiv. 

7.5 2. ECOSISTEMUL DE LA ORAŞE 

Trebuie să spun că voi invedera aici numai ecosistemul urban aşa cum se 
profilează el în viitor, fără să neglijez faptul că între ecosistemul rural de care 
am vorbit şi oraşele actuale există foarte multe trăsături de amestec şi că ora¬ 
şele actuale nu sînt încă decît parţial intrate în ecosistemul urban, de care 
voi vorbi, dar în care ele se vor integra în citeva decenii. Azi mai eMstă trece¬ 
rea între sate şi oraşe; mîinc aceasta va dispare şi vor rămîne puţine sate şi 
multe oraşe de tip metropolă, cu ecosisteme aşa cum vor fi descrise mai jos. 

Omul de la oraş trăieşte în case cu multe etaje (chiar zgîrie-nori); locuinţa 
lui de mai multe camere se deschide în lungul unor coridoare şi este vecin de 
apartament mai adesea cu oameni necunoscuţi. El nu mai are grădină, curte 
şi numai în balcoane mai cultivă ghivece de flori. în Yalletta (capitala insulei 
Malta), oraşul este clădit pe piatră de calcar în plină Mediterană şi lipsit de 
orice cultură verde. Aici nu există decît ghivece de flori în faţa caselor, pe 
balcoane, în camere, ori unde are un loc liber, pentru ca omul să-şi creeze 
iluzia naturii pe care nu o are. Desimea populaţiei este foarte mare şi vecinii 
de apartament adesea se tulbură unii pe alţii cu zgomote, cu muzică etc. 
Din locuinţa sa de la etajul 50 (cci de la parter nu văd nimic) omul vede zidu¬ 
rile cenuşii ale altor blocuri, rar un colţ albastru de cer; aproape niciodată 
soarele nu intră în locuinţa sa, mediul său ambiant este un adevărat deşert 
de piatră lipsit de vegetaţie. în case căldura, umiditatea şi aerul vin prin insta¬ 
laţii speciale, nu rar automatizate. în lungul străzilor adîncitc în umbra clădi¬ 
rilor se înşiruie prăvălii şi multe supermagazine din care, pe banii primiţi ca 
leafă în schimbul serviciului obligator de 8 ore. se cumpără tot ce are nevoie 
familia (care este mai adesea de o generaţie): alimente, băuturi, îmbrăcăminte, 
ghete, mobile, radio. T.Y., magnetofoane. cărţi, tablouri etc. Hrana este 
neregulat consumată şi masa principală este mai adesea spre seară, cîndmembiii 
familiei se întorc de la serviciu. Ea constă din alimente conservate, domină 
preparatele de carne şi se consumă regulat băuturi tari. Zarzavaturile sau fruc¬ 
tele cumpărate provin din alte părţi unde se produc special pentru oraş, sub 
protecţie chimică, astfel îneît toate preparatele aşa zise „naturale" conţin 
diferite substanţe conservante, sau resturi de pesticide. îngrăşăminte etc., 
care sînt filtrate de ficat. Deplasarea (mişcarea) oamenilor se face cu maşini 
proprii, cu mijloace de transport în comun (autobuze, metrouri, taxiuri, tre¬ 
nuri). Numărul maşinilor este aşa de mare, îneît nu rar se construiesc traseele 
pe deasupra străzilor sau a clădirilor, iar pietonii umblă adesea pe subpănNjnt 
(o inversiune cu totul nefirească !). Omul vine acasă numai spre seară, mănîn£&, 
se odihneşte puţin şi seara iese în vizite, la localuri, la distracţii, adică intră în 
săli închise cu mirosuri specifice. Starea lui de sedentarism cronic (la ser¬ 
viciu şade, acasă doarme, în localuri stă la masă, în maşină nu se mişcă) îl 
predispune la îngrăşare, la supraîncărcarea ficatului, la boli de nutriţie înso- 

ţite de astenii, nervozitate. Somnul începe tîrziu şi este mereu întrerupt de 
zgomotele şi luminile străzilor pe care reclamele (de tipul: beţi coca-cola!) 
se găsesc pe toate clădirile pe toate străzile. Somnul îi este superficial şi nu 
complet odihnitor (de aici iritabilitatea caracteristică a orăşanului). îmbrăcă¬ 
mintea îi este exclusiv de confecţii şi nu întotdeauna bine măsurată pe corp. 
Dumineca o mică parte din orăşeni ies în natură (folosind maşinile proprii, 
autobuzele, metrourile.) şi se bucură de aer mai curat, de masă pe „iarbă verde", 
de o destindere fizică care le lipseşte peste săptămînă. Natura le dă sentimentul 
de bunăstare, căci „verdele" calmează nervii (în clinicile neurologice pereţii 
sînt mai adesea verde-vernil); clorofila absoarbe radiaţiile roşii care sînt 
excitante pentru sistemul nervos (prin ochi). 

Revenit în oraş omul este cu atît mai sensibil la zgomotele produse de 
maşini, de sirenele fabricilor, de trepidaţiile diferitelor instalaţii casnice, ur¬ 
bane sau uzinale. Chiar dacă omul spune că nu mai aude zgomotele, timpanul 
urechii vibrează sub acţiunea lor. urechea internă le percepe şi le transmite 
zonei temporale a creierului, de unde se răspîndcsc pe toată suprafaţa acestuia 
o serie de influxuri excitatorii care tulbură asociaţiile normale dintre regiu¬ 
nile de proiecţie şi ca urmare apar stări de nervozitate (nejustificate!), de 
hipertensiuni, de hipertiroidism. de micşorarea acuităţii auditive şi de aici 
accidente de muncă, de ulcer gastric etc.. boli specifice mediului urban. 

în oraşe nu mai trăiesc decît în mod excepţional cîteva animale: pisici 
pe perne de puf, cîini ce dorm în pat cu stăpînul; nu mai sînt pureci, ploşniţe, 
insecte, şoareci, şobolani, căci mijloacele chimice actuale le stîrpesc complet. 
Prin aer nu mai zboară păsărele, căci sînt intoxicate de gazele scoase de maşini, 
chiar canarii din case au viaţă scurtă, cu toate că sînt hrăniţi cu grijă. Nu mai 
există o producţie primară vegetală, căci în aşa zisele „spaţii verzi" se cultivă 
specii de plante care nu pot fi adaptate condiţiilor de „strîmtoare" pe care le 
exercită îndesarca blocurilor. „Soarele, verdeaţa şi spaţiul întins" principiile 
care călăuzeau arhitectura lui Corbîtsier nu se mai aplică în mediul urban. 
Doar pe zidurile umede se mai văd muşchi (sau pe pietrele de cimitir, în spre 
nord), dar sub efectul poluanţilor atmosferici şi aceştia dispar (un indiciu sigur 
al acestei poluări). Poluanţii atmosferici aşa de mulţi în mediul urban slăbesc 
rezistenţa plantelor şi nu rar chiar cele din apartamente se usucă şi mor din 
cauza aceasta. Gazoanc se mai găsesc doar pe arenele de fotbal, de baschet-bal 
etc. şi una din plăcerile citadinului este să stea la meciuri şi pentru că acolo 
vede verdele ierbii. 

Acrul oraşelor este plin de substanţe poluante care provin mai ales din 
eşapamentul maşinilor, din cauza arderii incomplete a benzinei, dar mai ales 
a păcurei; în atmosferă apar: CO. S0 2 . NO*. hidrocarburi incomplet arse 
(adesea cancerigene), granulele de plumb (de la etilatul de plumb ce se pune în 
benzină pentru a-i ridica cifra octanică), apoi particule de asbest (de la freca¬ 
rea frînclor), praf de cărbune (de la termocentrale) etc. în S.l'.A. se varsă 
anual în atmosferă, cîte 750 kg de substanţe poluante de fiecare locuitor, ceea 
ce revine cam la 2 kg pe zi de fiecare cetăţean. Sursele de poluare ale Amcricii 
sînt astfel distribuite: 16.2% de către industrii; 14.1% de către termocentrale; 
60.6% de către autovehicule, 5,6% de către încălzirea locuinţelor şi 3,5% din 
depozitarea, fermentarea şi arderea deşeurilor. Moartea cea mai frecventă la 
oraşe este accidentul de maşină, apoi bolile cardio-vasculare, cancerul, alcoolul. 
Dar ca urmare a prezenţei poluanţilor în mediul urban orăşenii suferă de multe 
alergii, iritaţii ale căilor respiratorii, bronşite, emfizem. astm broşic etc. Ei 
se tratează medical şi cu cît poluarea este mai mare cu atît rămînerea unui om 

în spitale este mai frecventă (mai ales de neurologie, psihiatrie, dermatologic), 
în New York tot al 5-lea om intră o lună într-un spital. Pe străzi există 
„chioşcuri" în care pentru 5 cenţi poţi respira printr-o mască timp de 5 minute 
un aer curat şi îmbogăţit în oxigen. Dar mai sensibili la aceste efecte nefaste 
ale aerului urban sînt copiii. Apa vine prin ţevi de plumb şi nu rar conţine 
bacili coli peste limitele admisibile sau foarte mult clor (care blochează secre¬ 
ţiile gastrice). Rîul ce trece prin oraş are ape moarte, fie din cauza dejecţiilor 
industriale (acizi, baze, toxine), a apelor de la flotaţii (uzine), de la dejecţiile 
urbane. Apele colectează toate aceste resturi şi le duc în final în mări, aducînd 
aici cantităţi uriaşe de substanţe chimice foarte diferite. Dunărea varsă anual 
peste 25 000 tone de fosfaţi în Marea Neagră, care vin din toate fabricile de 
îngrăşăminte ale Europei; Marea Baltică este atît de poluată cu mercur îneît 
peştii ei nu se mai pot consuma de către om. Apa marilor oraşe este filtrată 
de instalaţii speciale, dar metalele grele (mercur, plumb, cadmiu) nu sînt reţi¬ 
nute şi ajung în apa cu care se prepară mîncărurile sau în cea pe care o bem şi 
astfel intoxică omul încetul cu încetul. 

Familia orăşeanului arc în medie un copil iar în ţările occidentale (S.U.A., 
Anglia, Franţa) acesta poate fi conceput prin însămînţarea artificială cu spermă 
aleasă şi cumpărată. Astfel copilul nu are un tată (în S.U.A. sînt peste 100 000 
de astfel de copii) şi creşte în lipsa căldurii părinteşti. Legăturile omului de 
bloc sînt puţine şi se schimbă mereu din cauza mutărilor fie a familiei, fie a 
vecinilor. în magazine apar mereu produse noi, care derutează siguranţa unuia 
folosit multă vreme (care e înlocuit). în oraşe omul este invadat de informaţii 
din ce în ce mai multe (uneori le caută anume), care constituie însă o agresiune 
asupra sistemului nervos ce devine supraîncărcat şi se ajunge la nevroze 
diferite. 

Cu toată curăţenia oraşului viaţa între ziduri înalte îţi dă senzaţia de 
„claustrare", de închisoare. 

Oraşul este un enorm de mare consumator de energie, fără să producă 
vreuna primară. El consumă combustibili fosili (direct sau indirect), consumă 
curent electric, consumă alimente, materiale etc., toate venind din afara lui. în 
plus oraşul degajă cantităţi enorme de căldură care se pierd în spaţiul de dea¬ 
supra al atmosferei. Pentru satisfacerea nevoilor energetice ale unui oraş 
de un milion locuitori, s-a calculat că este nevoie de o zonă productivă agrară 
cu o rază de 60 km în jur. Numărul oraşelor mari creşte şi se ajunge (deja de 
acum) ca toată producţia agrară a lumii să fie pusă în slujba nevoilor urbane. 
Oraşul a ajuns stăpînul producţiei naturii. Isl nu mai are natură. 

în cursul istoriei sale omul a căutat să îmbine oraşul cu natura. Vesti¬ 
tele arhitecturi de la Vcrsailles, şi după modelul acestuia la toate curţile 
domnitoare, apoi clădirea castelelor înconjurate de grădini în toată lumea şi 
însăşi arhitectura corbuscriană, împleteau în mod organic şi frumos dădirea 
şi grădina. Şi azi se încearcă să se facă parcuri, să se lase gazoane între 
blocuri, să se cultive flori în spaţiile verzi. Dar cît de departe de realitatea 
unei convieţuiri armonioase dintre clădire şi vegetaţie sînt încercările noastre. 
Spiritul actual este prea mercantil şi dorim să economisim spaţiu pentru 
a ridica clădiri pe verticală şi a economisi, spaţiul agrar. Toate însă nu se 
pot face bine. Azi încercăm să colaborăm cu natura, dar nu sîntem -.destul 
de lămuriţi asupra nevoii intrinseci a naturii în mediul nostru de viaţă. Va 
trebui o campanie largă de lămurire şi ea trebuie să înceapă din şcoală, de 
la orice nivel; copilul trebuie să cunoască nevoia relaţiei lui cu natura, căci 

numai prin cunoaştere putem educa şi prin aceasta apăra natura şi intro¬ 
ducerea ci în mediul urban. 

Omul care vine de la sat la oraş, se trezeşte deodată într-un mediu 
care îl solicită cu o intensitate de adaptare extraordinară, pe care nu rar 
nu o poate realiza (poate asta e una din cauzele atîtor declasaţi care vin 
de la sate la muncă în fabricile din oraşe). Ca urmare acest om migrator în 
spre un „vis de mai bine" ajunge un neadaptat, un nevrotic, un nemul¬ 
ţumit permanent, un bolnav. Adaptarea este un proces care cere timp în¬ 
delungat. Ea nu se poate face într-o singură generaţie. De obicei omul de» 
la ţară ajunge la oraş cam la vîrsta de 18 ani cînd poate fi angajat în munci 
de uzină. Dar convieţuirea cu mulţi vecini străini (chiar dacă e un cămin 
de nefamilişti), folosirea în comun a bucătăriilor, a instalaţiilor sanitare 
(care trebuiesc şi curăţate) etc. duce la o încordare psihică permanentă, 
care la început se reţine, dar pînă la urmă izbucneşte în conflicte grave sau 
se manifestă în creşterea tensiunii arteriale (la tineri), în oboseală psihică, 
neatenţie, nevroze, accidente de muncă. Ritmul de muncă de la oraşe este 
cu totul altul decît cel de la ţară. Cele 8 orc de serviciu pot fi dimineaţa, 
în schimbul doi sau chiar trei. Aici nu mai este timp să „respiri", să fu¬ 
mezi o ţigară, să stai puţin, aşa cum o puteai face la coasă, la sapă, >la 
culesul recoltei etc. în sat. Aici încoidarea este continuă, creierul trebuie 
să fie în alertă, căci altfel nu-ţi faci norma sau provoci rebuturi şi accidente 
de muncă. Ca urmare apărarea omului contra tuturor acestor agenţi stressanţi 
slăbeşte şi el încearcă cu medicamente să se ajute, dar nu cu prea mult 
folos, cel mult devine alcoolic, se droghează, fumează exagerat etc. 

Ocupaţia orăşeanului în afara celor 8 ore de muncă cere încă vreo 2 
orc pentru transport, apoi stă la TY, la radio, unde poate „vedea" un pei¬ 
saj, o arenă cu iarbă, un meci de box, un teatru, un film etc. care toate te 
fixează pe scaun şi devii sedentar. 

Spre un astfel de ecosistem urban se îndreaptă omenirea cu paşi repezi. 
Aici nu există nici o producţie primară ci numai o societate pură de oameni 
care consumă. Este un ecosistem ce parazitează complet pe cel rural. Este 
nu un ecosistem, căci nu mai există nici plante şi nici alte animale, ci o 
cultură pură de Homo sapiens, o populaţie izolată într-un mediu artificial, 
pe care şi l-a creat şi pe care îl întreţine. Se va putea oare omul viitorului 
adapta acestui mediu artificial? Care va fi influenţa acestui mediu asupra 
viitorului omului? „Ecosistemul J urban" reprezintă o suprastructură care 
apare acum şi care nu ştim cum va acţiona asupra omului. Dar ceea ce 
putem şti este că această acţiune nu va fi favorabilă, ci dăunătoare asupra 
sănătăţii sale psihice şi somatice. 

La acest mediu urban, căci' nu prea i se poate spune ecosistem, (fiind 
o „cultură pură" de Homo sapiens), se mai adaugă azi şi schimbările pe 
care acelaşi orăşan le face în mediul depărtat al oraşelor de unde îşi trage 
toate resursele sale alimentare şi energetice şi pe care îl dirijează din ca¬ 
binete de proiectări şi consilii de hotărîri. Omul de azi construieşte baraje 
pentru hidrocentrale şi irigaţii aruneînd prin ele în atmosferă o cantitate 
uriaşă de vapori de apă, care trebuie să cadă undeva sub formă de preci¬ 
pitaţii (de aici inundaţii cînd aici, cînd dincolo); omul face şosele asfaltate 
pentru traficul său de maşini, extinde reţeaua de căi ferate, mărind prin 
ambele acţiuni suprafeţele de reflexie a razelor solare (albedo) şi micşorînd 
prin aceasta încălzirea pămîntului; omul lărgeşte reţeaua transporturilor ae¬ 
riene cu avioane cu reacţie, care consumă enorm de mult oxigen, sărăcind 

atmosfera în acest gaz de primă importanţă pentru viaţă (în S.U.A. natura 
produce deja numai 60% din oxigenul consumat de om în industrii şi trans¬ 
porturi) ; chimizarea agriculturii pentru obţinerea de producţii tot mai mari 
distruge ecosistemul solului omorînd o serie de organisme cu rol capital în 
menţinerea structurii pămîntului şi ducînd astfel la degradarea tot mai ac¬ 
centuată a solurilor; în jurul termocentralelor, a fabricilor de ciment, de 
aluminiu, de pulberi de cărbune ctc. pe distanţe de km se depune un strat 
de ciment, praf, cărbune care înăbuşe vegetaţia şi în bună parte intră în 
componenţa produselor agricole şi în respiraţia omului... Şi cîte altele nu 
face omul actual în pofida naturii. 

Am arătat acest aspect al aşa-zisului ecosistem urban, mai ales pentru 
a atrage atenţia tineretului nostru asupra a ceea ce va veni, dacă nu se vor 
lua măsuri cuvenite şi la timp pentru a nu despărţi pe om de natură. Şi 
există posibilităţi chiar în cadrul blocurilor, care fiind clădite în formă de 
piramidă, ar putea lăsa fiecărei locuinţă o terasă de 30—40 mp care să fie 
amenajată în „natură", unde oamenii să poată sta la aer, să vadă departe, 
să fie înconjuraţi de culorile verzi ale vegetaţiei. 

Omul a trăit întotdeauna în natură şi este produsul acesteia,'şi tot din 
natură îşi trage toate produsele necesare vieţii sale. Natura a existat şi poate 
exista fără om, dar omul nu poate să trăiască în afara naturii. S-a pre¬ 
conizat posibilitatea creării unor copaci de plastic (aşa cum se vînd deja 
şi la noi pomii de iarnă), în care se pot pune şi păsărele mecanice care la 
branşarea curentului electric să cînte. Dar toate acestea sînt artificiale, nu 
se pot compara cu natura (să nu oferiţi niciodată o floare de plastic unei 
femei!). Omul doreşte să simtă adierea vîntului curat, să poată privi departe 
peste cîmpuri şi păduri, să simtă mirosul de iarbă şi de flori, să audă foş¬ 
netul frunzelor şi zborul albinelor, să trăiască în mijlocul naturii. Ecosistemul 
urban spre care ne îndreptăm tinde să rupă total pe om de natură. Eco¬ 
sistemul urban parazitează total pe ecosistemul sătesc. Se vor crea astfel 
două categorii de oameni: cei de la sate. normali şi cei de la oraşe, bol¬ 
navi de tot felul de maladii. Oraşul viitorului va fi o „cultură pură" de 
oameni şi ca orice cultură pură va fi foarte vulnerabil la agresiunile ne¬ 
prevăzute ale mediului, în special la atacul virusurilor şi bacteriilor. 

Omul cu mintea sa trebuie să gîndească la toate acestea şi să prevadă 
ce se va întîmpla dacă drumul spre urbanismul pur nu se va abate din 
nou prin natură. Căci numai în mediul natural omenirea se va putea dez¬ 
volta în perfectă adaptare cu factorii acestuia. Nu cred că cineva ar dori 
să trăiască înconjurat de copaci de plastic, pe iarbă sintetică, să se hrănească 
cu conserve de la frigider, să se mişte pe fotolii duse de bande rulante, 
să se întîlnească cu semenii săi numai la şedinţe cu progam fix etc. Toate 
acestea încep să fie adevărate în anumite metropole, spre care ne îndreptăm 
tot mai mult cu urbanismul, care socotim că este salvarea viitorului. Aten¬ 
ţie oameni! Biologicul din noi nu acceptă acest drum pe care ni-1 deschid 
inginerii constructori. Bine ar fi ca pentru hotărîrea viitorului să nu fie numai 
inginerii care să facă proiecte, ci alăturea de ei şi în mod obligatoriu să 
existe cîte un biolog care să poată prevedea consecinţele pentru viaţă ale con¬ 
strucţiilor inginereşti. 



8. CARACTERIZAREA GENERALĂ A ECOSISTEMELOR 


Complexul abiogen şi biogen al Pămîntului, aflat în permanenţă şi in¬ 
dispensabilă interacţiune, formează în cadrul biosferei unităţi structurale 
şi funcţionale numite ecosisteme. Pe suprafaţa planetei noastre se află două 
categorii dc ecosisteme: naturale şi antropogene. Ecosistemele naturale sînt 
create de natură ca o caracteristică constructivă a ei, avînd o marc vechime 
şi mare importanţă în existenţa şi manifestarea vieţii. Fizionomia ecosiste¬ 
melor este dată de proprietăţile biotopilor şi biocenozelor. Plecînd de la această 
idee în natură găsim ecosistemele naturale epigec acvatice şi terestre şi 
ecosisteme naturale subterane sau hipogcc. Ecosistemele naturale acvatice 
epigee se diferenţiază între ele, prin caracterele de ansamblu, în următoarele 
tipuri principale: lacul, balta, mlaştina, ape curgătoare (pîrîu, rîu, fluviu) 
şi marca. în principiu ele au aproximativ acelaşi mod de organizare. Fizio¬ 
nomia unui lac cutrof diferă faţă de a unui lac oligotrof, iar acestea diferă 
fundamental dacă le luăm în comparaţie cu un lac sărat sau cu unul termal, 
însuşirile de ansamblu ale ecosistemelor sînt etalate de interacţiunea bio¬ 
topului cu biocenoza. Ecosistemele naturale terestre sînt numeroase şi di¬ 
versificate. în cadrul lor există ecosisteme de pădure, ecosisteme de pajişte 
şi ecosisteme dc tufărişuri. Ecosistemele terestre se recunosc uşor după planta 
dominantă. Pădurea de fag, pădurea de molid, pădurea de stejar, pădurea 
de arin, pădurea de mesteacăn etc., fiecare în parte este un ecosistem cu anu¬ 
mite caractere abioticc şi biotice. Ele se diferenţiază prin componenţa şi 
structura populaţiilor iar numele ecosistemului este dat dc planta lemnoasă 
dominantă. Acelaşi lucru este valabil şi pentru celelalte ecosisteme terestre 
epigee. 

Ecosistemele naturale subterane sau hipogee au cu totul alte caractere 
şi o altă fizionomie. Aici sînt întîlnite ecosisteme subterane terestre şi eco¬ 
sisteme subterane acvatice. 

Ecosistemele antropogene sînt create şi dirijate de om pentru satis¬ 
facerea imediată a necesităţilor sale de viaţă sau de perspectivă. Intervenţia 
lui în natură a determinat apariţia unor ecosisteme noi în domeniul acvatic 
şi terestru. Aşa au luat naştere ecosistemele acvatice antropizate cum sînt: 
lacurile de baraj, lacurile de acumulare, iazurile piscicole, iazurile de epurare 
a apelor uzate şi ecosistemele terestre antropizate cum sînt ecosistemele 
agricole sau agroecosistcmele reprezentate prin diferite culturi agricole (culturi 
cerealiere, legumicole, viticole, pomicole etc.) şi locurile de sălaş ale omului 
constînd din sate şi oraşe. 

Impactul om-natură a condus în marc parte la transformarea ei. Eco¬ 
sistemele naturale se resimt într-o măsură mai mare sau mai mică de pe 
urma activităţii umane. Ecosistemele antropizate au influenţă asupra celor 
naturale mai ales în zona lor de contact. Activitatea conştinetă sau poate 
inconştientă a omului se îndreaptă cu toată forţa spre ecosistemele naturale 
transformîndu-lc, fără să le cunoască de multe ori legile concrete de organizare, 
funcţionare, productivitate biologică şi evoluţie. Astfel, X. Botnariuc 
arată că „ritmul dezvoltării tehnicii, intensitatea exploatării resurselor na¬ 
turale sub cele mai diferite forme depăşesc viteza de refacere a naturii, cît 
şi ritmul în care progresează cunoaşterea legilor ce guvernează procesele 
ecologice". Se impune un studiu constant şi aprofundat al unităţilor ecologice 
concrete pentru a cunoaşte relaţiile complexe ale populaţiilor de plante şi 
animale ce există în ecosisteme, pentru a cunoaşte productivitatea reală a 
lor şi consecinţele de viitor a unei intervenţii necontrolate şi negîndite în 
sînul naturii. 



9. EDUCAŢIA ECOLOGICĂ ÎN RELAŢIA 
OM - BIOSFERĂ 


Apariţia vieţii pe Pămînt a dus în cele din urmă la formarea unei noi 
structuri planetare cunoscută sub numele de biosefră. Biocenoza, ecosis¬ 
temul sau biomul nu sînt decît diviziuni ale acestei entităţi. 

Manualele şcolare definesc biosfera ca al patrulea şi cel mai tînăr în¬ 
veliş al Pămîntului, format din masa organică vie sau din resturile vieţui¬ 
toarelor. O definiţie mai recentă şi mai completă elaborată de către experţii 
UNESCO este formulată astfel: „Biosfera este stratul exterior al globului, 
unde a luat naştere viaţa şi unde se găseşte actualmente multitudinea de orga¬ 
nisme diferite care populează straturile inferioare ale atmosferei, hidrosfera şi 
litosfera emersă. Ea rezultă esenţialmente din interacţiunea substanţelor biotice 
cu a substanţelor abiotice ale Pămîntului. Graţie acţiunii plantelor biosfera 
pune în rezervă şi redistribuie pe glob energia provenită din spaţiul cosmic". 1 

V.I. Vernadsky consideră biosfera terestră ca un sistem compus 
din materie vie şi din substanţe moarte multiple foarte vechi şi extrem de 
complexe. Biosfera este termodinamic deschisă şi autoreglabilă, acumulînd 
şi redistribuind imensele surse de energie, care în cele din urmă determină 
compoziţia acestei componente a scoarţei terestre, a atmosferei şi hidrosferei 
şi diversele procese care au loc în aceste medii. Geograful francez J e a n 
Tricart defineşte biosfera foarte laconic: „Epiderma Pămîntului". 

Stabilitatea (relativă raportată la timpul geologic) şi plasticitatea sînt 
două caracteristici importante ale biosferei. 

Omul şi societatea omenească fac parte integrantă din biosferă şi în 
dependenţă foarte strînsă de resursele pe care aceasta i le oferă. în conse¬ 
cinţă, biosfera este pentru om componenta cea mai importantă a naturii 
care-1 înconjoară. Degradarea ei în continuare va avea urmări nefaste asupra 
speciei umane. 

Istoria omenirii se confundă cu istoria utilizării resurselor naturii, în¬ 
deosebi a resurselor biosferei începînd cu epoca uneltelor de piatră şi pînă 
în epoca descoperirii atomului. Omul cavernelor este exemplul tipic de depen¬ 
denţă totală faţă de natură. Omul neolitic a obţinut o mare cucerire prin 
cultura unor plante comestibile şi prin domesticirea unor animale. Cu aceasta 
începe ingerinţa omului asupra naturii. Descoperirea metalelor a dat înde¬ 
părtaţilor noştri strămoşi arme ofensive care au făcut posibile excese şi sa¬ 
crificii inutile în dauna naturii vii care-1 înconjura. Astăzi ne-am degajat 
în parte de influenţa naturii, reuşind să o domesticim în oarecare măsură. 


1 Din Programul USMAIB, Xov. 1971 Paris. 

cu totate că, din cînd în cînd ne atrage atenţia în mod violent că îi apar¬ 
ţinem şi că ne domină (cutremurele de pămînt, erupţiile vulcanice, taifu¬ 
nurile, inundaţiile etc.). 

Adesea avem tendinţa să uităm că natura, biosfera în special este aceea 
care satisface direct sau indirect, cea mai mare parte din nevoile noastre 
vitale. 

Abundenţa şi varietatea darurilor naturii au dat naştere credinţei că 
natura este inepuizabilă şi că omul poate dispune fără limită de resursele ei. 

Nevoile şi exigenţele privind confortul societăţii umane moderne cresc 
într-un ritm care se dublează la fiecare deceniu. Populaţia planetei creşte 
exponenţial iar industrializarea necesită o enormă exploatare a resurselor 
naturale şi o modificare profundă a mediului natural. Punerea în cultură a 
unor vaste întinderi de teren, utilizarea altora ca păşuni, despăduririle, con¬ 
struirea de canale şi baraje, exploatările miniere, fertilizarea chimică a so¬ 
lului, folosirea erbicidelor şi insecticidelor în tehnica agricolă, irigaţiile, 
eroziunea solului, deşeurile industriale şi multe alte activităţi umane modifică 
structura şi dinamica biosferei. Aceste modificări au de multe ori un caracter 
destructiv (exploziile nucleare în primul rînd) şi, ceea ce este în mod deosebit 
îngrijorător pentru viitorul omenirii, multe dintre acestea sînt ireversibile, 
pentru că provoacă rupturi în sistemele ecologice şi distrugerea echilibrelor 
naturale. 

în general biosfera se caracterizează printr-o mare rezistenţă şi stabilitate 
faţă de influenţele exterioare putînd suporta modificări de structură, fără 
ca procesele esenţiale să fie tulburate sau împiedicate. Pe de altă parte posedă 
o mare plasticitate structurală. Plasticitatea constituie un avantaj important 
pentru om căci îi permite, într-o largă măsură, să modifice biosfera şi să o 
exploateze după nevoile sale. Aceste modificări nu pot depăşi totuşi anumite 
limite care depind de modul în care se intervine şi de tipul sistemului ecologic 
în cauză, fără să fie ameninţat echilibrul dinamic al biosferei. în unele re¬ 
giuni geografice ale globului aceste limite au fost deja depăşite, aşa cum o 
arată deteriorarea unei părţi importante a biosferei, epuizarea solurilor, 
a resurselor de apă dulce şi dispariţia a numeroase specii vegetale şi animale. 

De miliarde de ani de cînd viaţa există pe planeta noastră, materia vie 
a transformat în energie chimică şi mecanică o cantitate imensă de energie 
luminoasă şi calorică provenită de la Soare. Atomii diverselor elemente chi¬ 
mice, în cursul unui ciclu complex, au traversat materia vie în nenumărate 
cicluri. Aspectul general al planetei noastre a suferit pe cale naturală modi¬ 
ficări profunde. Materia vie a determinat compoziţia atmosferei, a rocilor 
sedimentare, a solului şi într-o mare măsură a hidrosferei. 

Dar modificările survenite pe calc naturală se fac în mod lent, în perioade 
geologice lungi, fără deteriorarea structurii şi echilibrului funcţional dintre 
elementele componente ale biosferei, lăsînd acesteia posibilitatea să se adap¬ 
teze treptat la condiţiile noi, cu sau fără sacrificarea unor specii mai greu 
adaptabile şi apariţia altora, mai bine dotate pentru adaptările la noile con¬ 
diţii. 

Intervenţia omului se face însă în timp scurt, în perioade istorice, ceea 
ce brutalizează ecosistemele provocînd traumatisme, care lasă în urma lor 
sechele. Se deteriorează echilibrul natural, dispar valoroase plante şi ani¬ 
male şi se dezvoltă ecosistemele naturale specii inferioare, mai uşor adap- 
bile însă mai puţin folositoare omului. 

Dar cel mai important fenomen îl reprezintă ruperea echilibrului ecologic 
şi a ritmului ciclului biogeochimic, procese cu profunde implicaţii asupra na¬ 
turii vii, inclusiv asupra omului însuşi. 

De aceea, conservarea sau restabilirea echilibrului dinamic al biosferei 
şi dezvoltarea unor tehnici care să permită o utilizare mai raţională a resur¬ 
selor sale, este o datorie imperioasă a omului modern. 

Resursele biosferei, de care depinde existenţa noastră s-a convenit să 
fie numite cu un termen franţuzesc „renouvelablcs" adică se reînnoiesc în 
cicluri precise. Se reînnoiesc dar cu condiţia să fie folosite prudent şi moderat 
fără ruperea echilibrului ecologic. 

Bogatele şi variatele daruri ale naturii care satisfac nevoile primare ale 
omului sînt amplificate de podusele secundare. Viaţa modernă din marile 
oraşe a determinat prin caracterul său artificial, necesităţi noi. Satisfacerea 
lor este esenţială pentru sănătatea fizică şi morală a citadinului surmenat de 
mecanizare, de circulaţia trepidantă, de aglomerare, de zgomot, de poluare 
şi de stressul zilnic. Este explicabilă nevoia unui număr crescînd de oameni 
de a-şi petrece timpul liber în natură. Aspiraţie lăudabilă dacă turismul n-ar 
executa şi el sub diferite forme o influenţă negativă asupra biosferei, prin 
poluare şi distrugeri nemotivate ale vegetaţiei şi faunei. 

Am enumerat cîteva dintre pericolele care ameninţă natura vie, atît de 
necesară existenţei, bunei stări şi echilibrului omului modern. Dar cîte alte 
pericole şi mai grave încă ameninţă natura în ceea ce are ea mai vital pen¬ 
tru om: aerul poluat pe care trebuie să-l respire, produsele nocive care impreg¬ 
nează solul şi alimentele noastre, rîurile transformate în canale de scurgere 
a deşeurilor casnice şi industriale, dramaticile efecte ale despăduriri¬ 
lor etc. 

Impactul crescînd al omului asupra biosferei nu se soldează întotdeauna 
cu efecte negative: de exemplu, realizarea unor reuşite sisteme de cultură 
intensivă. Reuşita se datorează respectării legilor ecologice fundamentale, 
legi care dirijează ecosistemele naturale. Utilizarea şi amenajarea judicioasă 
şi eficientă a biosferei nu trebuie să fie în contradicţie cu procesele fundamen¬ 
tale ale fluxului energetic şi ale ciclului geochimic. In caz contrar se va ajunge 
la dezechilibrare. Cauzele principale ale dezechilibrului ecosistemelor sînt: 
degradarea solului, alterarea ciclului geochimic, salinizarea, schimbarea bilan¬ 
ţului apei, schimbarea raporturilor biotice în biocenoze etc. 

Bunăstarea omenirii depinde de conservarea resurselor ce se reînnoiesc 
ale biosferei, resurse care depind, ele înşile, de realizarea unui judicios echi¬ 
libru între Homo sapiens, pe de o parte, şi ceilalţi locuitori ai Terei şi resur¬ 
sele globului terestru, pe de alta. Avem, indiscutabil nevoie să cunoaştem 
mai bine relaţiile între populaţiile umane şi posibilităţile lor, pe de o parte 
şi mediul natural pe de alta. Elaborarea unui ansamblu complex de cuno¬ 
ştinţe ecologice este indispensabil pentru realizarea unei lumi mai bune. 

Dacă în trecutul mai mult sau mai puţin îndepărtat strămoşii noştri 
considerau că resursele naturii sînt inepuizabile iar mediul înconjurător 
inalterabil, dacă ei considerau natura ca un adversar contra căruia trebuie 
să duci lupta prin orice mijloace, astăzi omenirea este mai mult sau mai 
puţin avizată de pericolele ce se pot ivi prin aplicarea în viaţa de toate zilele 
a unei astfel de concepţii. 

Nu e mai puţin adevărat că marea masă a populaţiei globului consideră 
avertismentele ca utopii ale savanţilor, iar o parte din oameni, şi anume cei 

din sectoarele economice, chiar dacă le înţeleg şi sînt convinşi de justeţea lor, 
din motive egoiste, mercantile, nu ţin cont de ele. 


De aceea considerăm, alături de experţii UNESCO în problemele rela¬ 
ţiilor om—biosferă, că acţiunea pentru conservarea echilibrului ecologic şi a 
potenţialului bioproductiv al biosferei trebuie să înceapă cu educarea maselor. 
Fără convingerea şi participarea tuturor oamenilor indiferent de locul unde 
se află în angrenajul social, la acţiunea de conservarea naturii şi a sănătăţii 
mediului înconjurător nici un efort al savanţilor sau al guvernelor nu va 
avea succes. 

Tema fundamentală a oricărui program de educaţie trebuie să fie uti¬ 
lizarea de către om a spaţiului în care trăieşte şi-şi desfăşoară activitatea, de 
aşa manieră îneît să nu degradeze solul, apa, aerul, să nu epuizeze vegetaţia 
şi animalele prin exploatări excesive fiindcă aceasta va avea repercusiuni 
nedorite asupra lui însuşi. „Omul nu este în natură ca un imperiu într-altul; 
el nu este nici în afara naturii nici deasupra ei, ci în interiorul ei", cum a spus 
pe bună dreptate Spinoza. 

Pentru ca educaţia maselor să progreseze într-un ritm mai rapid, oamenii 
de ştiinţă au elaborat diferite proiecte de educare indiferent de vîrstă. cate¬ 
gorie socială, profesiune etc. Aceasta plecînd de la ideea că nu se poate face 
o adevărată protecţie a mediului înconjurător decît cu participarea activă şi 
conştientă a tuturor oamenilor. 

Problema a fost dezbătută la „Conferinţa Naţiunilor Unite asupra mediu¬ 
lui înconjurător " de la Stockholm din 1972 precum şi la diferite reuniuni ale 
„Programului Naţiunilor Unite pentru mediul înconjurător" , la reuniunile 
„Programului om-biosferă" coordonat de UNESCO şi la diferite alte reuniuni 
internaţionale organizate de aceste organisme, interguvernamentale sau 
chiar organisme internaţionale ncguvernamentale. 

Cele mai recente orientări privind educaţia maselor în legătură cu mediul 
înconjurător, elaborate de un for internaţional, le datorăm conferinţei de la 
Belgrad din octombrie 1975, organizat de UNESCO în colaborare cu Pro¬ 
gramul Naţiunilor Unite pentru mediul înconjurător (PNUE), la care au 
participat specialişti din 64 ţări şi conferinţa de la Tbilisi din 1977. 

Necesitatea unui proiect internaţional de mari proporţii, privitor la 
educaţia maselor în domeniul mediului înconjurător a apărut deja de cîtva 
timp. De fapt, cea mai mare parte din programele UNESCO de cercetare 
asupra mediului înconjurător şi resurselor naturale conţin importante refe¬ 
riri la educaţie şi formare. Dar aceste referiri puneau accentul pe formarea 
de experţi şi de tehnicieni destinaţi să acopere nevoile de personal specia¬ 
lizat în cercetare. In cursul ultimilor ani a devenit din ce în ce mai evident 
că nu va fi posibil să se găsească o soluţie viabilă problemelor mediului în¬ 
conjurător, atît timp cît nu va interveni o schimbare sensibilă, la toate nive¬ 
lele de educaţie, transformări care să permită la toate straturile populaţiei, 
să ia cunoştinţă încă din copilărie, la interacţiunile şi interrelaţiile fundamen¬ 
tale dintre om şi mediul său. 

De altfel, încă la Conferinţa Naţiunilor Unite pentru mediul înconju¬ 
rător din anul 1972 de la Stockholm, acest punct de vedere al generalizării 
educaţiei în materie de mediu ambiant a fost clar exprimat. Rezoluţia acestei 
conferinţe propune elaborarea unui „Program educativ internaţional de 'învă- 
ţămînt interdisciplinar, şcolar şi extraşcolar relativ la mediul înconjurător pen- 

tru toţi, acoperind toate gradele de învăţămînt şi adresîndu-sc la toată lumea, 
citadini sau ţărani, tineri şi adulţi, cu scopul de a-i face să cunoască acţiunile 
simple pe care ei le pot întreprinde, în limitele mijloacelor lor, pentru a gestiona 
şi proteja mediul înconjurător." UNESCO a fost însărcinat să dea viaţă acestei 
acţiuni pe plan internaţional. 

Pe măsură ce mijloacele de informare privind această acţiune s-au acu¬ 
mulat, s-a desprins concluzia că mediul înconjurător nu poate fi considerat 
ca obiect de studiu de aceeaşi manieră ca de exemplu matematica, biologia, 
geologia, chimia ş.a. Este necesar să se organizeze un astfel de program de 
educaţie îneît să se înţeleagă că o decizie sănătoasă în materie de mediu în¬ 
conjurător presupune cunoaşterea interrclaţiilor unui fascicul complex de 
factori la scară locală sau generală. 

In consecinţă accentul trebuie pus pe caracterul interdisciplinar al edu¬ 
caţiei privitoare la mediul înconjurător. De exemplu, pentru a putea studia 
efectele poluării asupra sănătăţii, un curs de chimie va trebui să dezbată 
efectele biologice şi sanitare ale poluării, tehnica de anihilare a efectelor po¬ 
luării, măsuri antipoluante la sursă, consecinţele economice ale poluării şi 
ale măsurilor antipoluante etc. 

Discuţiile colocviului de la Belgrad au avut drept scop de a îmbrăca 
schema proiectului de program elaborat de specialiştii internaţionali UNESCO 
cu metodele şi mijloacele de acţiune. Participanţii au adus cîteva amenda¬ 
mente şi ameliorări proiectului iniţial, elaborînd directive şi recomandări 
valabile pe plan mondial în materie de educaţie relativ la mediul înconjurător. 

Invocînd necesitatea unei noi etici şi a unei orientări mondiale, parti¬ 
cipanţii au definit astfel scopul educaţiei privitoare la mediul înconjurător 
„de a forma o populaţie mondială conştientă şi preocupată de mediul încon¬ 
jurător şi de problemele conxe acestuia, o popxtlaţie care are cunoştinţe compe¬ 
tente, starea de spirit, argumentele şi sensul care-i permit să lucreze individual 
sau colectiv la rezolvarea problemelor actuale sau a celor care s-ar pune ulterior". 

Principalul obiectiv al educaţiei, în materie de mediu ambiant, trebuie 
să fie marele public. Acest obiectiv trebuie să fie atins pe două căi: în primul 
rînd în sectorul de educaţie convenţională, adică la nivelul şcolilor de toate 
gradele (primare, secundare, universitare, postuniversitare) dar care trebuie 
să se adreseze în măsură egală atît elevilor cît şi profesorilor şi specialiştilor 
în problemele mediului înconjurător. în al doilea rînd într-un sector de edu¬ 
caţie informaţional, cuprinzînd indivizi sau colective de tineri şi adulţi din 
toate profesiunile, familii şi muncitori, responsabili în domeniul amenajă¬ 
rilor şi responsabil în domeniul deciziilor situaţi în afara sectorului de învă¬ 
ţămînt convenţional. 

Educaţia în materie de mediu înconjurător admite sau ar trebui să admită 
şi să dezvolte următoarele opt principii generale şi anume: 

— mediul înconjurător trebuie să fie considerat în totalitatea sa: 
natural şi creat de om, ecologic, politic, economic, tehnologic, social, legisla¬ 
tiv, cultural şi estetic; 

— educaţia trebuie să constea într-un proces continuu de-a lungul 
întregii perioade şcolare cît şi extraşcolare, ca o parte integrantă a educaţiei 
generale; 

— - să fie concepută de o manieră interdisciplinară; 

— să sublinieze importanţa unei participări active la prevenirea şi solu¬ 
ţionarea problemelor puse de către mediul înconjurător; 

— să cuprindă principalele probleme ale mediului înconjurător într-o 
perspectivă mondială, dar respectînd diferenţele regionale; 

— să fie axată pe situaţia actuală şi viitoare a mediului înconjurător; 

— să examineze problemele dezvoltării şi creşterii din punct de vedere 
al mediului înconjurător; 

— să insiste asupra valorii şi necesităţii unei cooperări locale, naţionale 
şi internaţionale, pentru a rezolva problemele mediului înconjurător. 

Un instrument principal al programului propus de UNESCO la colocviul 
de la Belgrad este crearea în cadrul UNESCO, începînd din 1976 a unei 
publicaţii internaţionale cu profil adecvat, care să pună în circulaţie pe plan 
mondial date, fapte şi idei în domeniul mediului înconjurător. 

Educaţia are, de asemenea, menirea să apropie unul de altul pe cerce¬ 
tători şi factorii de decizie în materie de mediu ambiant pentru ca scopul 
să fie atins. Cercetătorii pot să furnizeze rezultate ştiinţifice precise pe baza 
cărora factorii de decizie vor putea orienta just acţiunile şi hotărîrile lor. 
Totodată, responsabilii de decizii vor putea lua cunoştinţă de complexitatea 
proceselor declanşate de intervenţiile lor. 

Marele public are totuşi ultimul cuvînt de care depinde în cele din urmă 
validarea rezultatelor cercetărilor şi eficienţa deciziilor. Atît timp cît popu¬ 
laţia nu va cunoaşte esenţa lumii vii de care este înconjurată şi nu va fi sen¬ 
sibilă la calitatea ei, nu va urmări menţinerea echilibrului ecologic şi sănă¬ 
tatea mediului înconjurător. Dar, dobîndirea acestei conştiinţe şi înţelegerea 
problemelor nu înseamnă rezolvarea lor. Trebuie obţinută trecerea de la 
cunoaşterea fenomenelor la transferul lor în comportamentul individual, în 
colectiv. în acest proces educaţia are un rol hotărîtor. 

în consecinţă educaţia ecologică este o condiţie sine qua non a realizării 
unui echilibru între om şi natură, între economie şi ecologie. Se poate spune 
că educaţia ecologică conferă o nouă dimensiune în comportamentul uman 
şi în stilul de viaţă. 

